b , 
+ 


v è 
žio 


Ei 
22 
m 

Ę 


mod 


3 


POLIS DE KPIUIFAS 


obų, 
1 medžiolojai 


VALSTYBINĖ GROŽINĖS LITERATŪROS LEIDYKLA 
RRminma—— — LZ S SS 


VILNIUS 1960 


MICROBE HUNTERS 
by 
Paul de Krulf 
New Jork 


VERTĖ 


R. ZAGORSKIENĖ 


I SKYRIUS 


LEVENHUKAS 


PIRMASIS MIKROBŲ MEDŽIOTOJAS 


I 


Prieš du šimtus penkiasdešimt metų! niekam neži- 
nomas žmogus, Levenhukas, pirmą kartą pažiūrėjo į 
naują, paslaptingą pasaulį su tūkstančiais įvairiausių 
mažų būtybių, — baisių ir mirtį nešančių, gerų ir nau- 
dingų,— kurios žmonijai turi daugiau reikšmės, negu 
kokio žemyno arba archipelago atradimas, 

Apie Levenhuką, neapdainuotą ir beveik užmirštą, 
dabar tėra tiek žinoma, kiek buvo žinoma apie keistus 
mažyčius gyvūnus ir augalus tuo laiku, kai jis juos 
atrado. 

Šitas pasakojimas — apie Levenhuką, pirmąjį mik- 
robų medžiotoją. Tai apysaka apie drąsius kovotojus 
su mirtimi, apie atkaklius ir viską pažinti trokštančius 
tyrinėtojus, kurie gyveno po jo; paprasta istorija apie 
nenuilstantį veržimąsi pažvelgti į naują fantastinį pa- 


! Si knyga pirmą kartą išleista 1926 m. 


saulį. Visi šie tyrinėtojai ir kovotojai norėjo padaryti 
to pasaulio žemėlapį. Jiems teko eiti apgraibomis, da- 
ryti klaidas ir guostis tuščiomis viltimis. Daugelis 
pačių drąsiausių paaukojo gyvybes — buvo užmušti tų 
nepaprastai mažyčių žudikų, kuriuos jie tyrė — ir ne- 
žinomais didvyriais pasitraukė į amžinybę. 

Mūsų laikais mokslo žmonės yra gerbiami. Jie su- 
daro svarbią visuomenės dalį, kiekviename mieste rasi 
jų laboratorijų, jų pasiekimai, nors dar ne visai už- 
baigti, skelbiami pirmuose laikraščių puslapiuose. Be- 
veik kiekvienas studentas gali atsidėti mokslo dar- 
bams ir kaip mat tapti laimingu profesorium su kuk- 
lia alga jaukiame koledže. 

Bet pamėginkite Mintimis sugrįžti į Levenhuko lai- 
kus, prieš du šimtus penkiasdešimt metų, ir įsivaizduo- 
ti, kad jūs ką tik baigėte aukštąją mokyklą, ruošia- 
tės daug pasiekti, trokštate žinių... 

Jūs vos tik išsigydėte nuo kiaulikės ir paklausėte 
savo tėvo, dėl ko ta liga suserga žmonės, o jis atsako, 
kad į jus buvo įlindusi piktoji dvasia. Jūsų tokie žo- 
džiai nepatenkino, bet turėjote dėtis, kad jais patikė- 
jote, ir stengiatės apie kiaulikes daugiau nebegalvoti, 
nes jei išdrįsite suabejoti, tai gausite į kailį ar, ko 
gero, būsite iš namų išvarytas. Tėvas — autoritetas. 

Taip atrodė pasaulis prieš trejetą šimtų metų, kai 
gimė Levenhukas. Tas pasaulis ką tik buvo pradėjęs 
vaduotis iš prietarų ir šiek tiek rausti iš gėdos dėl 
savo nemokšiškumo. Pasaulis, kur mokslas, atidaus 
stebėjimo ir gilaus Mąstymo padedamas, pradėjo ženg- 
ti pirmus, dar netvirtus žingsnius; pasaulis, kur ant 
laužo buvo sudegintas Servetas!, išdrįsęs skrosti la- 


I Ispanas, gydytojas, kraujo apytakos tyrinėtojas (1511— 
1553). 

voną ir jį tyrinėti, o Galilėjus, mėginęs įrodyti, kad 
žemė sukasi apie saulę, buvo uždarytas į kalėjimą. 

Antonis Levenhukas gimė 1632 metais mėlynų vėjo 
malūnų, žemų gatvių ir gilių kanalų krašte, Olandijo- 
je, Delfto mieste. Jo tėvai buvo labai gerbiami biurge- 
riait, mat, jie pindavo krepšius ir darydavo alų, o 
Olandijoje alaus darymas laikomas rimtu ir garbingu 
užsiėmimu. Levenhuko tėvas anksti mirė. Motina, no- 
rėdama, kad sūnus taptų valdininku, išleido jį 
į Amsterdamą mokytis, tačiau, kai berniukui suėjo 
šešiolika metų, jis paliko mokyklą ir įstojo mokiniu 
į vieną medžiagų krautuvę. Čia ir buvo jo universi- 
tetas. 

Tik pagalvokite, kaip atrodytų, jei šių dienų moks- 
lininkas ruoštųsi savo eksperimentams tarp indiškos 
medvilnės rietimų, klausytųsi, kaip skamba varpe- 
lis prie krautuvės kasos stalčiaus, turėtų nuolankiai 
elgtis su nesibaigiančia srove landžių šeimininkių, 
drebančių dėl kiekvieno peniž. Tačiau kaip tik toks 
šešerius metus ir buvo Levenhuko universitetas! 

Dvidešimt vienerių metų Levenhukas metė darbą, 
grįžo į Delftą, kur vedė ir atidarė savo medžiagų 
krautuvę. Labai nedaug tėra žinių, kaip jis pragyveno 
kitą dvidešimt metų. Tik žinoma, kad, likęs našlys, 
vedė antrą kartą, turėjo keletą vaikų, kurių dauguma 
išmirė. Vienu metu jis buvo Delfto miesto rotušės 
durininkas ir turėjo vieną aistrą — tiesiog beprotiškai 
mėgo šlifuoti didinamuosius stiklus. Kažkur jis buvo 


! Viduramžiais vokiečiai taip vadino miestiečius, o XV— 
XVII a. biurgeriais buvo vadinami tik pasiturintieji miesto 
gyventojai. 

? Anglų arba suomių piniginė moneta. 


girdėjęs, kad pro gerai nušiiiuotą Ięšį daiktai atrodo 
daug didesni, negu žiūrint plika akimi... 

Nedaug išlikę žinių apie Levenhuko gyvenimą nuc 
dvidešimt iki keturiasdešimt metų, bet viena aišku — 
žmonių akyse anuo laiku jis buvo paprastas tamsuo- 
lis. Jis temokėjo tik olandų kalbą, o mokyti žmonės ją 
niekino ir laikė tinkama tik žvejams, pirkliams ir 
grioviakasiams, Tie kalbėjo lotyniškai, o Levenhukas 
lotyniškai vos paskaitydavo, todėl vienintelė litera- 
tūra jam buvo olandiška biblija. Tačiau pamatysime, 
kad tamsumas jam išėjo į naudą — Levenhukas išliko 
neužsikrėtęs pseudomokslinėmis to meto pažiūromis 
ir pasitikėjo tik savo akimis, savo mintimis ir savo 
sprendimais. Šitai kaip tik buvo pravartu, nes pasau- 
lyje nerastum labiau užsispyrusio žmogaus už Antonį 
Levenhuką. 

Kaip smagu žiūrėti pro lęšį ir matyti daug kartų 
padidintus daiktus! Tai pirkti lęšius? Kur čia! Leven- 
hukas ne toks! Niekada nėra buvę įtaresnio žmogaus. 
Pirkti lešius? Jis pats pasidarys! Dvidešimt metų Le- 
venhukas vaikščiojo pas optikus, mokėsi iš jų tekinti 
ir šlifuoti stiklą. Jis nueidavo pas alchemikus, vaisti- 
ninkus ir kaišiodavo nosį, norėdamas sužinoti, kaip iš 
rūdos liejamas metalas; o iš auksakalių po truputį iš- 
moko apdirbti auksą ir sidabrą. 

Levenhukas buvo be galo užsispyręs ir atkaklus; 
jam neužteko, kad jo lęšiai būtų tokio pat gerumo, 
kaip įžymiausiųjų Olandijos meistrų, ne, jie turėjo 
būti geresni už pačius geriausius! O ir tokių pasida- 
ręs, valandų valandas pratupinėdavo apie juos. Lęšius 
įtaisydavo į nedidelius vario, sidabro ar aukso rėme- 
lius, kuriuos, trokšdamas dūmuose ir garuose, pats 
išsiliedavo. Mūsų laikais tyrinėtojas palyginti nebran- 

giai nusiperka puikų žvilgantį mikroskopą, pasuka 
varžieli ir, žiūrėdamas į okuliarą!, daug ką atranda, 
ir visai nesirūpina, kaip mikroskopas sudarytas. Bet 
ne taip klojosi Levenhukui. .. 

Žinoma, Levenhuko kaimynai galvojo, kad jam ne 
viskas namie, bet jis vis tiek vaikščiojo nuo darbo 
apdegintomis ir pūslėtomis rankomis. Jis visiškai pa- 
miršo šeimą, paliko draugus ir kiauras naktis pats 
vienas prasėdėdavo, palinkęs ties keistu savo darbu. 
Kai gerieji kaimynai patyliukais iš jo šaipėsi, šis 
žmogus išmoko daryti lęšius mažesnio nei vieno aštun- 
tadalio colio diametro ir tokius simetriškus, gerus, kad 
patys mažiausi daiktai, pro juos žiūrint, atrodydavo- 
pasakiškai dideli ir aiškūs. 

Taip, Levenhukas buvo neišsilavinęs žmogus, bet. 
tik jis vienas visoj Olandijoj mokėjo tokius lęšius da- 
ryti. O apie savo kaimynus jis sakydavo: 

— Jiems reikia atleisti, juk jie nieko neišmano. .. 

Dabar šis savimi patenkintas medžiagų pirklys ėmė 
pro lęšius žiūrėti į viską, kas tik po ranka pakliūdavo. 
Jis žiūrėjo į banginio raumenų skaidulas ir į savo 
rankų odos žvynelius. Nuėjęs pas mėsininką ir išpra- 
šęs arba nusipirkęs jaučio akį, gėrėdavosi, žiūrėdamas, 
kaip puikiai sudarytas akies lęšiukas. Valandų valan- 
das jis tyrinėdavo, kaip sudaryti avies, bebro ar brie- 
džio plaukai, kurie pro jo stikliukus atrodydavo, kaip 
stori gauruoti rąstai. Nepaprastai atsargiai perpiovęs 
musės galvą ir jos smegenis pasmeigęs ant plonutės 
mikroskopo adatos, su džiaugsmu žiūrėdavo į tų di- 
džiulių smegenų dalis. Jis nagrinėjo skersinius įvairių 


1 Optinio prietaiso dalis. 


medžių piūvius ir prisimerkęs grožėdavosi augalų 
sėklomis. 

— Neįtikima,— sumurmėjo jis, pirmą kartą pama- 
tęs didelį blusos gylį ir utėlės kojas. 

Tas keistuolis Levenhukas buvo panašus į šuniuką, 
kuris, nepaisydamas jokių padorumo ir mandagumo 
taisyklių, smalsiai apuosto kiekvieną pakliuvusiį daiktą. 


TI 


Niekada nėra buvę labiau nepasitikinčio žmogaus 
už Levenhuką. Į kokį nors bitės gyli ar utėlės koją jis 
spoksodavo spoksodavo be paliovos. Kartais jis vie- 
nus pavyzdžius mėnesiams palikdavo ant keistų savo 
mikroskopų adatėlių, o kitiems daiktams tirti pada- 
rydavo naujus mikroskopus, ir taip jų susirinkdavo 
šimtai. Paskui jis grįždavo tų paliktųjų patikrinti ir, 
jei reikės, klaidas pasižymėti Levenhukas niekada 
neskubėdavo užrašyti ar nupiešti, kolei tose pat sąly- 
gose, šimtus kartų pažiūrėjęs, įsitikindavo, kad mato 
vieną ir tą patį daiktą. Dar net tada nebūdavo tikras. 
Jis rašė: 

— Pirmą kartą žiūrintis pro mikroskopą sako: 
„Dabar aš matau tą, o dabar — šitą.“ Bet ir prityręs 
stebėtojas dažnai gali būti apmulkintas. Ne visi pati- 
kės, kiek laiko praleidau prie mikroskopo, tačiau aš 
stebėjau su džiaugsmu, nė kiek neskirdamas dėmesio 
tiems, kurie abejojo, ar verta pašvęsti tiek daug darbo 
ir kokia iš viso to nauda. Aš rašau ne tiems žmo- 
nėms,— rašau tik filosoiams. 


Ir taip vienų vienas jis dirbo dvidešimt metų. 

Kaip tik tuo laiku — septynioliktojo amžiaus vi- 
dury — visą pasaulį ėmė jaudinti dideli dalykai. Tai 
šen, tai ten, Prancūzijoje, Anglijoje, Italijoje, atsira- 
do žmonių, kurie ėmė su nepasitikėjimu žiūrėti į se- 
nus mokslo teiginius, 

— Mes daugiau nebenorime girdėti, kad Aristotelis! 
taip pasakė, popiežius taip pasakė,— kalbėjo tie maiš- 
tininkai. — Mes tik tuo patikėsime, ką daug kartų 
patys savo akimis pamatysime ir tiksliai savo svarstyklė- 
mis pasversime. Mes su nieku nesutiksime, tik tais ti- 
kėsime atsakymais, kuriuos mūsų bandymai parodys. 

Ir štai keli tokie revoliucionieriai sukūrė savo 
draugiją, pavadintą ,,„Nematomąja akademija“. Nema- 
toma ji turėjo būti todėl, kad toks Kromvelis*, jei tik 
būtų išgirdęs, kokius keistus klausimus jie mėgina 
išspręsti, būtų juos visus pakoręs tarsi eretikus ir są- 
mokslininkus. O kokius bandymus tie išdidūs tyrinė- 
tojai darė! | 

„Jei apie vorą ratu apibersime į miltelius sutrinto 
raganosio rago, tai voras iš to rato negalės išeiti“ — 
sakė to meto išmintis. Ir ką darė „nematomieji aka- 
demikai“? Vienas atnešė miltelių, atseit, sumalto ra- 
ganosio rago, kitas, įsidėjęs į butelį, atgabeno nedidelį 
vorą. Visi akademikai su žvakėmis rankose susispietė 
aplinkui. Tyla... Greitai atliekamas bandymas... ir 
štai protokolas: 

„Į ratą, supiltą iš raganosio rago miltelių, buvo 
įdėtas voras, bet jis bematant paspruko...“ 

— Naivu,— sakysite. Žinoma, Tačiau nereikia pa- 

| Vienas įžymiausių senovės mokslininkų ir mąstytojų 
(384—322 m. prieš m. e.). 


2 Anglijos buržuazinės revoliucijos veikėjas, šalies diktato- 
rius (1599—1658), 


H. 


miršti, kad vienas tos akademijos narių buvo Rober- 
tas Boilis, chemijos Mokslo pradininkas, o kitas — 
Isakas Niutonas‘. Tokia buvo ši „Nematomoji akade- 
mija“, kuri, Karlui II atėjus į sostą, išėjo iš gilaus 
pogrindžio ir buvo garbingai pavadinta —, Karališkoji 
Anglijos draugija“. O tos draugijos nariai buvo pir- 
mieji Antonio Levenhuko klausytojai! 

Tik vienas Delfte žmogus nesijuokė iš Levenhu- 
ko — tai Renje de Grafas, kuris „Karališkosios akade- 
mijos“ lordų ir džentelmenų buvo išrinktas nariu ko- 
respondentu, mat, jis paskelbė įdomių dalykų, kuriuos 
buvo pastebėjęs, tirdamas kiaušidę. Nors Levenhukas 
labai savimi pasitikėjo ir buvo įtarus, bet Grafui leido 
pažiūrėti pro ,„magiškąsias akis“, o tokių akių nebuvo 
nei Europoj, nei Azijoj — niekur visam pasauly. Pa- 
matęs pro mikroskopus tokius dalykus, Grafas susigė- 
do dėl savo garbės ir skubiai parašė Karališkajai 
draugijai: 

„Paprašykit Antonį Levenhuką, kad papasakotų 
apie savo atradimą.“ 

Ir Levenhukas, Karališkosios draugijos paprašy- 
tas, atsakė su pasitikėjimu, būdingų tamsuoliui, visai 
nesuvokiančiam gilios tų filosofų išminties. Olandų 
kalba — tik ją Levenhukas ir temokėjo — jis labai pa- 
prastai ir tiesiog naiviai aprašė visokiausius daiktus, 
esančius šioje žemėje. Laiškas buvo užvardintas ,5ą- 
rašas odos, mėsos ir t.t., bitės gylio ir t.t. sandaros 
stebėjimų, atliktų pro misterio Levenhuko padarytus 
mikroskopus“. Mokytieji ir išmintingieji Karališkosios 
draugijos nariai buvo nustebinti, juos ėmė juokas, bet 
iš tikrųjų jie buvo apstulbinti, kad Levenhukas pro 


I Genialus anglų mokslininkas, atradęs visuotinės traukos 
dėsnį (1643—1721). 

naujuosius savo lęšius galėjo matyti tokius stebuklin- 
gus dalykus, 

Karališkosios draugijos sekretorius jam padėkojo 
ir parašė, kad tikisi gauti ir daugiau pranešimų. Tie 
pasipylė: per penkiasdešimt metų Draugija jų gavo 
šimtus. Tai buvo gyvi laiškai: juose Levenhukas pri- 
rašydavo sąmojingų pastabų apie neišmanėlius savo 
kaimynus, iškoneveikdavo šarlatanus, sumaniai aiškin- 
davo prietarus, papasakodavo apie savo sveikatą. 
O gerbiamieji Karališkosios draugijos lordai ir džen- 
telmenai, skaitydami visokius niekus apie jo namus, 
turėjo progos kiekviename laiške tarp atskirų pastrai- 
pų ir daugybės puslapių rasti didžių ir stulbinančių 
dalykų, pastebėtų pro šio durininko ir krautuvininko 
„Mmagiškąsias akis“. O kokie tai buvo atradimai! 

Jei pažiūrėtume į tų laikų didžiausius mokslinius 
atradimus, daugelis atrodytų tokie paprasti, tiesiog 
absurdiškai paprasti. Ir kaip galėjo žmonės tarsi akli 
vaikščioti tiek šimtmečių ir nematyti po pat nosimi 
esančių daiktų? Taip buvo ir su mikrobais. Mūsų lai- 
kais visas pasaulis gali matyti ekrane, kaip jie ran- 
gosi; daugybė žmonių, visai tyrinėjimais neužsiiman- 
čių, tikriausiai galėjo pasižiūrėti, kaip jie plaukioja 
po mikroskopo lęšių; bet kuris medicinos fakulteto pir- 
makursis studentas gali parodyti daugelio,— net sunkų 
pasakyti kelių — ligų sukėlėjus. 

Kodėl gi taip sunku juos pirmą kartą buvo pa- 
matyti? 

-= Nesistebėkim, tik prisiminkim, kad tuomet, kai Le- 
venhukas gimė, mikroskopų nebuvo, ir mokslininkai 
naudojo paprastus, rankoje laikomus didinamuosius 
stiklus, kurie dešimt centų monetą galėjo padidinti 

iki kvarteriol. Jeigu šis olandas nebūtų be perstojo 
šlifavęs nuostabių savo stiklų, tai jam, ko gero, visą 
gyvenimą nebūtų tekę pamatyti mažesnio sutvėrimo 
už sūrio erkę. Jūs jau skaitėte, kaip jis su fanatišku 
užsispyrimu vis tobulino ir tobulino savo lęšius ir 
nesirinkdamas, smalsiai kaip šuniukas, apžiūrinėjo vis- 
ką, kas pakliūdavo po ranka. Bet jo terliojimasis su 
bičių gyliais, ūsų plaukeliais ir kitokiais niekais buvo 
tik būtinas pasirengimas tai didžiajai dienai, kai jis 
pro mažytį, auksu aptaisytą lęšį pažiūrėjo į švaraus 
lietaus vandens lašą ir... 

Kaip tik nuo čia, ką jis tą dieną pamatė, ir prasi- 
deda šita istorija. 

Levenhukas buvo tyrinėtojas maniakas. Ir kam ki- 
tam, jei ne šiam keistam žmogui, galėjo ateiti į galvą 
mintis nukreipti savo lęšį į švaraus, skaidraus vandens 
lašą, kuris ką tik buvo nukritęs iš debesų? Kas dau- 
giau, jei ne vanduo gali jame būti? Įsivaizduokim, kad 
devyniolikmetė jo duktė Marija, visada su meile pri- 
žiūrėdavusi truputį nenormalų tėvą, stebi, kaip jis, pa- 
ėmęs mažytį stiklinį vamzdelį, iki raudonumo jį pa- 
kaitina ir tempia, kol jis pasidaro plonas kaip plau- 
kelis. Marija buvo labai prisirišusi prie tėvo: teneiš- 
drįsta tie kvaili kaimynai iš jo šaipytis! Tačiau ką, po 
galais, jis ketina daryti su tuo siaurutėliu vamzdeliu? 

Mergaitė stebi, kaip šis išsiblaškęs žmogus su pla- 
čiai atmerktomis akimis sulaužo vamzdelį į mažus 
gabalėlius, išeina į sodą ir sustoja ties moliniu puodu, 
pastatytu lietaus jėgai išmatuoti. Prie puodo jis pasi- 
lenkia. Paskui sugrįžta į laboratoriją ir stiklinį vamz- 
delj užmauna ant mikroskopo adatėlės... 


1 Maždaug tiek, kad dviejų kapeikų moneta atrodytų kaip 
penkios kapeikos. 

Ką gi čia keistasis jos tėvelis sugalvojo? 

Jis -prisimerkęs žiūri pro lęšį. Kažką nesupranta- 
ma mMurma. 

Staiga garsiai suskamba susijaudinusio Levenhuko 
balsas: 

— Eik čia! Greičiau! Lietaus vandeny pilna mažų 
gyvūnų... Jie plaukioja! Šokinėja! Jie tūkstantį kar- 
tų mažesni už visokius gyvius, kuriuos galime pama- 
tyti savo akimis! .. Žiūrėk! Matai, ką aš atradau! 

Levenhuko valanda išmušė. 

Aleksandras Makedonietis!, nukeliavęs į Indiją, 
atrado tokius didelius dramblius, kokių nė vienas 
graikas nebuvo matęs, tačiau indams tie drambliai 


buvo toks pat paprastas dalykas, kaip Aleksandrui 
arkliai. 


Cezarisž, atžygiavęs į Angliją, susidūrė su lauki- 
niais žmonėmis ir iš nustebimo išpūtė akis, nors tie 
britai vieni prie kitų buvo taip pripratę, kaip Cezaris 
prie Romos centurionų. 

O Balboa*?? Koks išdidus jis turėjo būti, kai pirmą 
kartą pamatė Ramųjį vandenyną? Tačiau ar centrinės 
Amerikos indėnui Ramusis vandenynas nebuvo taip 
pat puikiai pažįstamas, kaip Viduržemio jūra pačiam 
Balboa? 

O Levenhukas... Šis Delfto rotušės durininkas įsi- 
veržė į naują fantastinį mažyčių būtybių pasaulį; tos 
būtybės gyveno, dauginosi, kovojo ir žuvo, tačiau nie- 


! Garsusis Makedonijos karvedys, valdovas ir valstybės 
veikėjas (356—323 m. prieš m. e.). 

* Didysis romėnų karo vadas, politinis veikėjas ir rašy- 
tojas (100—44 m. prieš m.e.). 

3 Ispanas, keliautojas ir kolonizatorius, 1513 m. pirmasis 
iš europiečių perplaukęs Panamos sąsiaurį ir pasiekęs Ramųjį 
vandenyną. 

kas nuo pat pasaulio pradžios nebuvo jų matęs, nei 
girdėjęs apie jas. Tai buvo savotiški žvėrys, sunaikinę 
ir išžudę kartų kartas žmonių, nors tie žmonės ir buvo 
dešimt milijonų kartų didesni už juos pačius. Tos bū- 
tybės daug baisesnės, negu ugnimi spiaudantieji dra- 
konai ir devyngalvės pabaisos. Tai žudikai, kurie, nie- 
kam nematant, prislenka ir nužudo lopšely gulinčius 
vaikučius ir sargybos saugomus karalius. Taigi toks 
„nematomas, slaptas, bet nepermaldaujamas ir žiaurus, 
o kartais ir draugiškas buvo tas pasaulis, kurį pirmą 
„kartą per visą žmonijos istoriją pamatė Levenhukas. 
Ši diena Levenhukui buvo neužmirštama. .. 


III 


Levenhukas, visai nesidrovėdamas, džiaugėsi ir ža- 
"vėjosi gamta, pilna stebinančių atsitikimų ir neįtikimų 
„galimybių. Kaip norėčiau drauge su jumis sugrįžti į tas 
naivias dienas, kai žmonės pradėjo abejoti stebuklais, 
bet visur susidurdavo su dar stebuklingesniais ir ne- 
paprastesniais dalykais. Kaip būtų įdomu atsidurti 
krėsle to olando, pabūti jo dvasioje ir kūne ir, pirmą 
kartą pamačius abejingai belakstant tuos „niekingus 
žvėriūkščius“,— kaip jis juos pakrikštijo — taip nu- 
stebti, tiesiog žado netekti. 

Kaip jau minėjau, Levenhukas taip greit niekuo 
„nepatikėdavo. Tie gyvūnai buvo baisiai maži, ir dėl to 
jie atrodė negalį būti tikri; jie buvo perdaug keisti, tad 
"sunku patikėti, kad tokių esama. Ir jis, neatitraukdamas 
akių, žiūrėjo ir žiūrėjo, kol jo pirštai, belaikydami 
mikroskopą, visai pastiro, o akys nuo įtempto žiūrėjimo 
"paplūdo ašaromis. Bet jis neapsiriko! Vandeny buvo 

gyvių, ir ne vienos rūšies: štai tie kitokie — stambesni 
ir „juda jie vikriau, nes turį daugybę neapsakomai plo- 
nų kojyčių“. O! Šit dar kitokie, ir dar. Šitie jau ma- 
žiulyčiai, kad net sunku įžiūrėti. Bet visi gyvi! Jie vis 
plaukioja šen ten ir savo pasaulyje — vandens laše — 
labai toli nukeliauja. .. Ir kokie jie vikrūs! 

„Jie sustoja, valandėlę pabūna nejudėdami, paskui 
pradeda smarkiai kaip vilkiukai suktis ratu, ne dides- 
niu už mažytę smiltelę“,— rašė Levenhukas. 

Nors atrodydavo, kad Levenhukas tik šiaip sau 
visur žiūrinėjo, tačiau jis žinojo, ką daro. Vos tik sukū- 
rus kokią nors teoriją, jį tuoj apimdavo aistra ,„matuo- 
ti“. Tačiau kur rasti matą tokiai mažybei, kaip „niekin- 
gieji žvėriūkščiai“? Suraukęs žemą savo kaktą, svarsty- 
davo: „Kokio didumo iš tikrųjų yra tas smulkiausias 
gyvis?“ Be galo stropiai jis ėmė raustis voratinklių 
priraizgytuose savo atminties kampeliuos ir tarp tūks- 
tančio kitų dalykų, kuriuos buvo ištyręs, pagaliau rado, 
ko ieškojo, ir šitaip užrašė: „Pats mažiausias gyvūnas 
yra tūkstantį kartų mažesnis už didelės utėlės akį.“ Ne- 
paprastas tikslumas! Dabar mes jau žinome, kad suau- 
gusios utėlės akis yra nei mažesnė, nei didesnė už de- 
šimt tūkstančių jos brolių ir seserų akių. 

Bet iš kur lietaus vandenyje atsirado tie svetimšaliai 
gyventojai? Gal jie kartu su lietumi nukrito iš debesų, 
gal, niekam nematant, puodo sienele nuo žemės įlipo, 
o gal jie dėl nežinomų dievo užgaidų buvo „iš nieko“ 
sukurti? 

Levenhukas tikėjo į dievą, kaip ir visi septyniolik- 
tojo amžiaus olandai. Bet jis taip pat buvo materialis- 
tas. Protas ir nuovoka jam sakyte sakė, kad gyvybė 
atsiranda iš gyvybės. Jis tikėjo, kad dievas sutvėrė pa- 
saulį per šešias dienas, o tada, paleidęs mašiną, pasi- 

traukė į šalį teikti atpildą geriems tyrinėtojams ir baus- 
ti melagius bei apgavikus. Tačiau Levenhukas negalėjo 
patikėti, kad tie maži sutvėrimai būtų nukritę iš dan- 
gaus. Taip pat, suprantama, dievas negalėjo lietaus 
vandens puode jų sukurti ;iš nieko“. Aha. O gal? Yra 
vienas kelias sužinoti, iš kur jie atsirado. 

— Padarysiu bandymą, — sumurmėjo jis. 

Švariai išplovęs stiklinę nuo vyno, sausai ją iššluostė 
ir, palaikęs prie stogo atbrailos, prilydė, o paskui plo- 
nyčiu vamzdelių išėmė lašą vandens ir padėjo po lęšiu. 
Taip, vandenyje plaukiojo keletas žvėriūkščių. „Jų yra 
net visiškai šviežiame lietaus vandenyje!“ Bet tai dar 
nieko neįrodo,— juk jie galėjo būti su vandeniu pakliu- 
vę nuo stogo atbrailos. 

Levenhukas paėmė didelį „mėlynai glazūruotą“ por- 
celiano indą, švariai išplovė ir, išėjęs į lietų, pastatė jį 
ant aukštos dėžės, kad su lietumi neprikristų purvo. 
Truputį palaukęs, išpylė prilijusį vandenį — bijojo, kad 
indas. dar ne visai švarus. Paskui atsargiai įtraukė la- 
šelį vandens į vieną iš pionųjų savo vamzdelių ir nuėjo 
į laboratoriją. 

— Taip, įrodžiau! Vandenyje nėra nei vieno sutvė- 
rimėlio! Jie nekrinta iš dangaus! 

Tačiau to vandens jis neišpylė ir kiekvieną dieną 
kas valandą prisimerkęs į jį žiūrėjo pro savo mikro- 
skopą. O ketvirtąją dieną jis pamatė, kad vandenyje 
drauge su dulkelėmis ir siūlų plaukeliais pasirodė ir 
mažieji žvėriūkščiai. 

Levenhukas tikrai buvo „didysis skeptikas“. Įsivaiz- 
duokite, koks būtų pasaulis, jei žmonės, ką nors su- 
radę, nepabūgtų viską nuodugniai ir dar kartą patikrin- 
ti taip, kaip darė Levenhukas! 

Ar jis parašė Karališkajai draugijai, kad atrado 

naują gyvų suivėrimų pasaulį, apie kuri niekas nebuvo 
net pagalvojęs? Kur ien! Levenhukas buvo lėtas žmo- 
gus. Dabar jo lęšiai nukrypo į vandenį. Vandenį jis im- 
davo visokį: iš indų, kurį laiką palaikytų laboratorijoj, 
iš puodo, pastatyto ant paties stogo, iš ne per švariau- 
sių Delfto kanalų ir iš savo sodo gilaus, šalto šulinio. 
Visur buvo tų žvėriukų. Jis niekaip nebegalėdavo atsi- 
stebėti neišpasakytu jų mažumų — tūkstantis tų pada- 
rėlių vargiai ar būtų tokio didumo, kaip maželytė 
smiltelė. Jis juos lygino su sūrio erkėmis, ir šalia tų 
šlykščių sutvėrimų jie atrodė kaip bitės, palyginti su 
arkliu. Jam niekada neatsibosdavo žiūrėti, kaip „judriai 
jie plaukiodavo vieni pro kitus, tarsi uodų čiulkinys 
ore“. 

Žinoma, Levenhukas tyrinėjo apgraibomis. Jis ėjo 
ir klupo, kaip ir visi žmonės, kurie nors ir nenumato, 
kas bus toliau, bet ieško ir atsitiktinai randa tokius da- 
lykus, apie kuriuos anksčiau ir galvot nepagalvodavo. 

Nauji jo žvėriukai iš tiesų buvo nuostabūs, bet jam 
neužteko; jis visur kaišiojo nosį, norėdamas iš arčiau 
viską pamatyti ir surasti reiškinių priežastis. 

— Kodėl pipirai tokie kartūs? — kartą jis paklausė 
savęs ir nusprendė: — Tikriausiai prie pipiro dalelių 
yra Maži nematomi dygliukai, kurie, pipirą valgant, 
bado liežuvį. 

Bet ar iš tikrųjų esama tų dygliukų? 

Ir jis pradėjo darbuotis su pipirais. Čiaudėjo, pra- 
kaitavo, bet vis neįstengė taip pipiro susmulkinti, kad 
galėtų pakišti po lęšiu. Tada pipirus supylė į vandenį 
ir paliko kelias savaites, kad suminkštėtų. Paskui, pa- 
ėmęs dvi plonytes adatėles, atplėšė mažą, vos matomą 
pipiro dalelę, su vandens lašu įsiurbė į plauko storumo 
vamzdelį ir, padėjęs po mikroskopu, pažiūrėjo. 

Tai, kas ten buvo, apstulbino net šį ramų ir šaltą 
žmogų. Jis iš karto pamiršo tariamus dygliukus. 

»usidomėjęs, Lyg smalsus berniukas, jis neatsitrauk- 
damas stebėjo juokingą reginį, kaip „nesuskaičiuojama 
daugybė visokių rūšių mažų gyvulėlių gražiai plaukio- 
jo, lakstė iš vieno šono į kitą, priekin ir atgal“. 

Taip Levenhukas netikėtai surado puikų būdą veisti 
tuos mažus gyvulėlius. 

Na, o dabar galima parašyti į Londoną tiems didie- 
siems žmonėms! 

Pirmiausia jis nuoširdžiai apsakė savo nustebimą. 
Paskui labai gražia rašysena prirašė daug ilgų pusla- 
pių, kur paprastais žodžiais paaiškino, kad milijonas tų 
mažų gyvulėlių būtų didumo sulig smiliele ir kad vie- 
name pipirų antpilo laše, kur jie greitai auga ir dau- 
ginasi, jų yra daugiau nei du milijonai septyni šimtai 
tūkstančių. 

Laiškas buvo išverstas į anglų kalbą ir perskaitytas 
tiems mokytiesiems skeptikams, kurie jau nebetikėjo 
magiškosiomis raganosio rago savybėmis. Laiškas sukė- 
lė daug triukšmo. Ką?! Tas olandas sako atradęs tokius 
mažus žvėriukus, kurių vandens laše tiek telpa, kiek 
žmonių jų šalyje? Nesąmonė! Aišku, kad sūrio erkė yra 
pats mažiausias iš visų dievo sutvertų gyvių. 

Keli Draugijos nariai nesijuokė. Levenhukas visada 
buvo pavyzdingai tikslus: viskas, ką jis rašė, pasirody- 
davo esą teisinga. .. Ir mokytajam durininkui buvo nu- 
siųstas atsakymas, kur jo prašė smulkiai aprašyti, kaip 
padaręs mikroskopą, ir paaiškinti, kaip viską stebėjęs. 

Levenhukas nusiminė. Jis visai nesijaudino, kad tie 
kvaili Delfto mulkiai iš jo juokėsi, — bet jei Karališkoji 
draugija... O jis dar galvojo, kad jie tikri filosofai! Ką 
čia padarius — ar savo paslaptį jiems atskleisti, ar visai 

niekam nieko nebesakyti? „Dieve mano! — tikriausiai 
šnibždėjo jis.— Kiek aš dirbau, kol išmokau tuos pa- 
slaptingus dalykus pamatyti, kiek patyčių iš visokių 
kvailių prisiklausiau, kol pagaminau tokį tobulą mik- 
roskopą ir sugalvojau, kaip bandymus daryti!..“ 

Tačiau kūrėjams reikalinga auditorija. Jis žinojo, 
kad skeptikai iš Karališkosios akademijos taip pat 
prakaituos, stengdamiesi paneigti mažųjų jo gyvūrių 
buvimą, kaip jis kad plušo, norėdamas juos atrasti. Jis 
jautėsi labai įžeistas... Bet kūrėjams reikalinga audi- 
torija. 

Levenhukas parašė kitą laišką ir užtikrino, kad vi- 
siškai nieko nebuvo perdėjęs. Jis surašė visus apskai- 
čiavimus (šių laikų mikrobų medžiotojai net ir su vi- 
sokiausiais aparatais vos vos tiksliau teapskaičiuoja) 
ir, kad aiškiau būtų, dalino, daugino, sumavo,— dėl 
to laiškas atrodė panašus į mokinio aritmetikos są- 
siuvinį. Baigdamas pridėjo, kad ne vienas Delfto gy- 
ventojas su pasitenkinimu yra žiūrėjęs pro jo lęšius 
į tuos keistus, naujai atrastus gyvulėlius. Jis galįs at- 
siųsti įžymių ir garbingų Delfto piliečių pažymėji- 
mus — poros dvasiškių, notaro ir kitų aštuonių patiki- 
mų asmenų. Tačiau, kaip padarė mikroskopą, jis ne- 
pasakysiąs. 

Jis buvo įtarus žmogus! Kai kam leido pažiūrėti 
pro mažytį savo prietaisą, bet jei tik nors vienas būtų 
išdrįseęs mikroskopą paliesti ar pakreipti, kad geriau 
matytų, Levenhukas greičiausiai jį būtų išprašęs. .. 

Jis buvo panašus į vaiką, kuris savo draugams 
mielai ir išdidžiai rodo didelį raudoną obuolį, bet nė 
iš tolo neleidžia jo paliesti, bijodamas, kad neatsi- 
kąstų. 

Karališkoji draugija pavedė Robertui Hukui ir Ne- 
hemijai Gru padaryti pačius geriausius mikrosxopus, 
o pati paruošė puikų pipirų antpil4 iš aukščiausios 
rūšies juodųjų pipirų. 1677 metų lapkričio 17 dieną 
Hukas ainešė į Draugijos susirinkimą mikroskopą it 
sukėlė didžiulį sujudimą,— mat, pasirodė, kad Leven- 
huko nemeluota. Taip, jie čia, tie stebuklingieji Žvė- 
riukai. Orieji Draugijos nariai, pašokę iš. savo vietų. 
grūdosi prie mikroskopo. Nustebę jie pažiūrėdavo ir 
sušukdavo: „Tas žmogus tikrai didis tyrinėtojas!..“ 

Tą dieną Levenhuką apvainikavo garbė. Netrukus 
Karališkoji draugija jį pripažino savo nariu ir nusiun- 
tė puošnų diplomą sidabrinėje dėžutėje su „draugijos 
herbu ant dangtelio. 

„Aš ištikimai jums tarnausiu visą savo gyve- 
nimą“,— atsakė jis. 

Ir savo žodžio nesulaužė: jiems be perstojo siun- 
tinėjo laiškus — įvairių plepalų ir mokslinių atradimų 
mišinį, — kol, sulaukęs devyniasdešimt metų amžiaus, 
mirė... Bet siųsti mikroskopą? Jam baisiai nemalonu, 
tačiau, kol gyvas, to negali padaryti. Karališkoji drau- 
gija labai susidomėjo ir pas Levenhuką nusiuntė vie- 
ną savo narį, daktarą Moline, kad šis galėtų plačiau 
jiems papasakoti apie tą durininką, atradusį nemato- 
mus dalykus. Moline Levenhukui pasiūlė stambią su- 
mą pinigų už mikroskopą,— jis, žinoma, sutiks vieną 
parduoti, juk jo laboratorijoje stovi išrikiuota šimtai 
mikroskopų. .. 

— Na ne! Gal ponas iš Karališkosios draugijos 
nori ką nors pamatyti? Štai čia, butelyje, yra neapsa- 
komai įdomūs austrių gemalai, o čia labai vikrūs ma- 
žieji gyvuliukai. .. — ir olandas pataisė anglui savo lę- 
šius, o pats vis žvairavo, kad tas neabejotinai ir didžiai 

gerbiamas lankytojas ko nors nepaliestų ar... nenu- 
kniauktų. .. 


— Bet jūsų instrumentai nuostabūs! — sušuko Mo- 
line— Pro juos tūkstantį kartų geriau matyti, negu 
pro puikiausius Anglijos lęšius! 

— O, kaip aš norėčiau, sere,— pasakė Levenhu- 
kas,-— parodyti jums geriausius savo mikroskopus ir 
pademonstruoti savo stebėjimo metodus, bet tuos mik- 


roskopus laikau tik sau ir niekam nerodau, netgi savo 
šeimai. 


IV 


Tų mažų gyvuliukų buvo visur! Levenhukas pra- 
nešė Karališkajai draugijai, kad didžiausius tų nema- 
tomų būtybių pulkus jis radęs net savo burnoje. 
„Nors aš jau penkiasdešimt metų,— rašė jis, — bet ma- 
no dantys nepaprastai sveiki: mat, kiekvieną rytą juos 
ištrinu druska, o didžiuosius dantis, žąsies plunksna 
iškrapštęs, gerai nuvalau skudurėliu...“ Tačiau, žiū- 
rėdamas pro didinamąjį veidrodį, jis pastebėjo, kad 
tarp dantų vis tiek esama kažkokios baltos medžiagos. 

Iš ko ta medžiaga sudaryta? 


Nuo savo dantų jis nukrapštė truputį tos medžia- 
gos, sumaišė su lašelių švaraus lietaus vandens ir, 
įsiurbęs į vamzdelį, uždėjo ant mikroskopo adatėlės. 

Ir ką jis vietoj pilkos dėmės pamatė, kai, mikro- 
skopą pasukęs, gerai nutaisė lęšį? Po vamzdelį šoki- 
nėjo neįtikimai mažytis sutvėrimas, „panašus į žuvį, 
lydeka vadinamą“. Buvo ir kitokių, kurie, truputį pa- 
plaukę į priekį, staiga apsisukdavo ir virsdavo kūliais. 
Dar kiti tingiai judėjo ir atrodė kaip maželytės su- 

lenktos lazdelės, ir. niekas daugiau, bet olandas taip 
įtemptai juos sekė, kad net akys paraudo, ir pagaliau 
įžiūrėjo, kad ir jie juda,— vadinasi, gyvi, nėra ko abe- 
joti. Jo burnoj buvo tikras žvėrynas! Ten buvo ir 
lanksčių gyvačiukių, tarsi vyskupo karieta per proce- 
siją išdidžiai judančių priekin ir atgal, ir mažyčių 
spyruoklėlių, padūkusiai besisukančių vandenyje, kaip 
gyvi kamščiatraukiai. .. 

Visa, ką tik šis smalsuolis sutikdavo, jam pasida- 
rydavo bandymo objektais kaip ir jis pats. Kartą, ilgas 
valandas pražiūrėjęs į mažuosius gyvuliukus, jis pa- 
vargo ir išėjo pasivaikščioti po didžiuliais medžiais, 
kurių geltona lapija buvo palinkusi ant tamsių ka- 
nalų. Tas naujas užsiėmimas visgi gerokai buvo nu- 
varginęs — reikėjo truputį pailsėti. Bet staiga tyrinė- 
tojas pamatė senuką, nuostabiai įdomų žmogų. „Aš 
kalbėjau su tuo senukų,— rašė Levenhukas Karališ- 
kajai draugijai. — Jis niekada nebuvo gėręs degtinės, . 
nerūkęs ir tik retkarčiais išgerdavęs vyno: bet mano 
žvilgsnį patraukė biauriai apaugę dantys, ir aš su- 
galvojau jo paklausti, kada jis paskutinį kartą juos 
valė. Jis man atsakė, kad niekada savo gyvenime dan- 
tų nevalęs...“ 

Levenhukas iš karto pamiršo skaudančias akis. 
Koks zoologijos sodas turi būti to senuko burnoje! 
Šią nešvarią, bet dorą savo smalsumo auką jis nusi- 
tempė į laboratoriją ir, žinoma, burnoje rado begales 
įvairiausių mažų žvėriūkščių. Bet svarbiausia, ką Le- 
venhukas norėjo Karališkajai draugijai pasakyti, buvo 
tai, kad senuko burnoje jis atrado „naujų mikrobų, 
kurie tarp kitų šliaužiojo, visu kūnu grakščiai raitėsi 
kaip gyvatės, ir siaurame vamzdelyje tų mažųjų išdy- 
kėlių tiesiog knibždėte knibždėjo!“ 

Gal reiktų nustebti, kad Levenhukas nė viename iš 
daugelio savo laiškų neužsimena, jog tie paslaptingieji 
maži gyvuliukai gali būti kenksmingi. Jis jų rado ge- 
riamame vandenyje, susekė, kad jie gyvena burnoje, 
vėliau užtiko varlių ir arklių viduriuose ir net savo 
išmatose, kur ypatingai daug jų būdavo tada, kai, jo 
žodžiais tariant, „jį kankindavo viduriavimas“. Bet jis 
net nepagalvojo, kad tos kančios gali būti mažųjų žvė- 
ryti išvadas galėtų pasimokyti mūsų laikų mikrobų 
medžiotojai, jei tik jie turėtų kada jo darbus panag- 
rinėti, Juk per paskutinius penkiasdešimt metų tie- 
siog tūkstančiai rūšių mikrobų buvo apšaukti įvairių 
ligų sukėlėjais, remiantis vien tuo, kad jų gemalai 
randami organizme kaip tik tada, kai susergama tomis 
ligomis. 

Levenhukas, nustatydamas reiškinių priežastis, bu- 
vo labai atsargus. Sveikas jo instinktas sakė, kad 
kiekvienas reiškinys — be galo sudėtingas, todėl labai 
pavojinga paskubomis, atidžiai neištyrus, pagrindine 
priežastimi palaikyti bet kurią kitą iš painaus, paties 
gyvenimo tvarkomo, priežasčių labirinto. 

Slinko metai. Levenhukas, kaip ir anksčiau, prekia- 
vo savo nedidelėje medžiagų krautuvėje, žiūrėjo, kad 
Delfto rotušės grindys būtų švariai iššluotos. Jis kas- 
kart mažiau bekalbėjo, darėsi įtaresnis, vis ilgiau ir 
ilgiau prabūdavo prie daugybės. savo mikroskopų ir 
padarė šimtus stebinančių atradimų. Mažos žuvytės 
uodegoje, pakliuvusioje į siaurą jo vamzdelį, jis pir- 
mas iš žmonių pamatė tuos kapiliarus, kuriais krau- 
jas iš arterijų patenka į venas, — taigi jis papildė 
anglo Harvėjaus mokslą apie kraujo apytaką. Jis ne- 
pripažino šventų, netinkamų ir romantiškų dalykų, — 

viskas jam buvo medžiaga tiriantiems ir nenuvargstan- 
tiems jo lęšiams. Levenhukas atrado žmogaus sper- 
mą,--- šitoks šaltakraujiškas jo tyrinėjimas tikrai at- 
rodytų nepadorus, jei jis nebūtų buvęs tokios tyros 
širdies žmogus! 

Bėgo metai, ir apie Levenhuką sužinojo visa Eu- 
ropa. Būdamas Olandijoje, jį aplankė Rusijos caras 
Petras I, o Anglijos karalienė atkeliavo į Delftą vien 
tik stebuklų pro mikroskopą pažiūrėti. 

Levenhukas sutriuškino daugybę pseudomokslinių 
teorijų bei prietarų ir kartu su Isaku Niutonu ir Ro- 
bertu Boiliu buvo labiausiai gerbiamas Karališkosios 
draugijos narys. 

Ar tokia garbė neapsuko įam galvos? Jo galvos 
apsukti negalėjo jau vien dėl to, kad ir anksčiau jis 
apie save buvo labai geros nuomonės. Jo išdidumui 
nebuvo ribų, tačiau ne mažesnis buvo ir jo nusižemi- 
nimas, kai jis galvodavo apie didžiąją paslaptį, supan- 
čią jį ir visą žmoniją. Jis garbino Olandijos dievą, bet 
tikrasis jo dievas buvo tiesa. 

„Aš visai nesu nusistatęs atkakliai laikytis savo 
idėjų ir galiu bet kada jų atsisakyti, jei tik atsiras pa- 
kankamai rimtas pamatas. Ir toks elgesys visiškai tei- 
singas, nes vienintelis mano tikslas — pažinti tiesą bent 
tiek, kiek aš ją galiu suvokti. Pasikliaudamas tuo ne- 
dideliu talentu, kuriuo esu apdovanotas, stengsiuosi iš- 
plėšti pasaulį iš senų pagoniškų prietarų ir jį visam 
laikui nuvesti į tiesą.“ 

Levenhuko sveikata buvo geležinė, ir, kai, būdamas 
aštuoniasdešimt metų, lankytojams rodydavo mažuo- 
sius savo žvėriūkščius ar žavingus austrių gemalus, jo 
ranka sų mikroskopu vos vos tesudrebėdavo. 


26 


Bet vakarais jis mėgdavo išgerti (katras gi olandas 
nemėgsta?), ir vienintelė jo liga buvo kažkoks sugle- 
bimas, kuris jį apimdavo rytą po išgertuvių. Jis 
neapkentė gydytojų, — ką jie gali suprasti apie organiz- 
mo ligas, jei apie jo. struktūrą ncišmano nė tūkstan- 
tosios dalies to, ką jis pats žino? Taigi apie savo 
suglebimą laikėsi savų teorijų, ir gana kvailų. Jis žino- 
jo, kad jo kraujyje plaukioja daugybė mažų rutuliu- 
kų — pats pirmasis juos pamatė. Taip pat žinojo, kad 
tie rutuliukai, plaukdami iš arterijų į venas, turi pra- 
eiti pro labai siaurus kapiliarus — ar ne jis, padėjęs 
po lęšiu žuvies uodegą, atrado tuos maželyčius kraujo 
indus? 

Vadinasi, visiškai aišku: linksmai praleidus naktį, 
jo kraujas sutirštėja ir sunkiai praeina iš arterijų 
į venas. Taigi reikia jį kaip nors atskiesti! 

Ir jis parašė Karališkajai draugijai: 

„Jei vakare aš daug prisivalgau, tai rytą išgeriu 
kelis didelius puodukus tokios karštos kavos, kokią tik 
galiu praryti, ir smarkiai išprakaituoju. Jei tokiu bū- 
du man nepasiseka pasitaisyti, tai tada net Visa vaisti- 
nė nebepajėgtų man padėti. Tik taip aš gydausi nuo 
karščio jau daug metų.“ 

Gerdamas karštą kavą, Levenhukas atsitiktinai at- 
rado įdomų dalyką. Visur ir visada jis stengdavosi pa- 
stebėti kokį nors naują, paslaptingą gamtos reiškinį, 
nes buvo taip įsigilinęs į tas mažytes dramas, kurias 
stebėjo pro lęšius, kaip kad išpūtęs akis ir prasižiojęs 
vaikas spoksodavo į auklės sekamų pasakų stebuklin- 
gą pasaulį. Jam niekada neatsibosdavo skaityti vis tą 
pačią gamtos pasaką, nes joje jis vis rasdavo ką nors 
nauja, ir visi gamtos knygos puslapiai buvo nepaso- 
tinamo jo smalsumo suglamžyti ir apdraskyti. Pra- 

ėjus keleriems metams, kai jis savo burnoje atrado 
mikrobus, vieną gražų rytą, beprakaituodamas nuo 
taip gydančios kavos, jis sugalvojo dar kartą pažiū- 
rėti į baltą medžiagą iš tarpdančių. .. 

Kas gi čia? Levenhukas nerado nė vieno mažojo 
gyvulėlio. Arba, teisingiau pasakius, nė vieno gyvo, 
nes pro mikroskopą jis aiškiai matė begales negyvų 
mikrobų, ir tik vienas kitas vos vos judėjo, tarytum 
smarkiai sirgdamas. 

— O visi šventieji! — sumurmėjo jis. — Tikiuosi, 
kad nė vienas didis lordas iš Karališkosios draugijos 
nesugalvos jų ieškoti savo burnoje, nes paskui, nieko 
neradę, dar sugriautų ankstesnius mano stebėjimus. 

Bet palaukit! Jis gėrė kavą, ir dar tokią karštą, 
kad vos lūpų neapsiplikino. Ir mažųjų gyvuliukų ieš- 
kojo medžiagoje iš priekinių dantų tarpų. .. Ir žiūrėjo, 
vos tik kavą išgėręs... Aha! 

Pasičiupęs didinamą veidrodį, jis ėmė apžiūrinėti 
krūminius dantis. 

„Labai, nustebau, pro mikroskopą pamatęs neįtiki- 
mai didelę daugybę mažųjų gyvuliukų, kurie buvo su- 
sispietę tokiame mažame aukščiau nurodytos medžia- 
gos trupinėlyje, kad, savo akimis nemačius, sunku ir 
įsivaizduoti.“ 

Paskui jis atidžiai padarė bandymą: pakaitino 
vamzdeliuose vandenį su mažaisiais gyventojais iki 
temperatūros, truputį aukštesnės už karštos vonios 
temperatūrą. Akimirksniu mažieji padarėliai nustojo 
šen ir ten vikriai bėginėję. Paskui vandenį atšaldė. 
Jie neatsigavo. Taip! Vadinasi, karšta kava užmušė 
žvėriūkščius nuo priešakinių dantų. 

Kaip susižavėjęs Levenhukas vėl ėmė į juos žiūrėti! 


Bet jis nuliūdo ir susirūpino, kad negalėjo atskirti, kur 
mažųjų gyvuliukų galvos ir kur uodegos. Paplaukę iš 
pradžių į vieną pusę, gyvuliukai sustodavo, patūnoda- 
vo ir, visai neapsisukę, greitai nerdavo atgal. Bet vis 
tiek jie turi turėti galvas ir uodegas. Turi turėti kepe- 
nis, smegenis, kraujo indus! Jis prisiminė, kaip prieš 
keturiasdešimt metų pro galingą savo lęšį pamatė, jog 
sūrio erkės ir musės, pasižiūrėti tokios paprastos, iš 
tikrųjų sudarytos beveik taip pat sudėtingai, kaip ir 
dideli gyvuliai. Tačiau kad ir kaip stengėsi pro geriau- 
sius savo mikroskopus įžiūrėti, mažieji gyvuliukai jam 
tebebuvo tik paprastos lazdelės, rutuliukai ir kamščia- 
traukiai. 

Taigi, rašydamas Draugijai, jis tik išskaičiuodavo, 
koks, jo manymu, mikrobų kraujo indų diametras, ta- 
čiau niekada net neužsiminė, kad tuos kraujo indus 
būtų matęs; jis tik norėjo tokiais svarstymais apie ne- 
įsivaizduojamą mažybę apstulbinti savo patronus. 

Nors Antoniui Levenhukui nepasisekė surasti žmo- 
gaus ligų sukėlėjų, nors jam neužteko fantazijos tiems 
niekingiems žvėriūkščiams išpranašauti žudikų vaid- 
mens, jis vis dėlto įrodė, kad tie vos matomi sutvėri- 
mėliai gali sunaikinti daug kartų už save didesnius 
gyvius. 

Kartą Levenhukas pradėjo tyrinėti iš Delfto kanalų 
išgriebtas kriaukleles ir kiekvienoje užtiko daugybę 
gemalų. Jis norėjo dirbtiniu būdu tuos gemalus išau- 
ginti stiklinėje su kanalų vandeniu, 

— Nesuprantu, — burbėjo jis — kaip tos Kriauklės 
dar neužkiša mūsų kanalų, jei kiekvienoje motinoje tiek 
daug embrionų!? 

Kiekvieną dieną jis apžiūrinėjo stiklinę su tąsia 
embrionų mase, stebėjo pro lęšius, kaip tie embrionai 

auga... Bet kas čia? Jis apstulbo, pamates, kad minkš- 
ti moliuskai pamažu nyko iš kriauklės: juos godžiai rijo 
tūkstančiai kriaukles užpuolusių mažyčių mikrobų. 

„Gyvybė gyvena gyvybės sąskaita,-- tai žiauru, bei 
tokia dievo valia, — galvojo jis.— Dėl to, žinoma, mums 
tik geriau, nes jei mažieji gyvūnai jaunų moliuskų ne- 
suėstų, tai mūsų kanalai užsikimštų,— juk kiekvienoje 
kriauklėje gyvena tūkstančiai gemalų.“ 

Taip, Antonis Levenhukas viską nuolankiai sutikda- 
vo ir girdavo; jis kaip tik ir buvo savo laikų vaikas, 
nes tada mokslininkai dar nešaukė dievo į dvikovą kaip 
Pasteras, gyvenęs vėliau, negrūmojo kumščiu gamtai, 
kad ji taip beprasmiškai žiauri žmonijai, jos vaikams. .. 

Pradėjęs devintą dešimtį, Levenhukas dar buvo stip- 
rus, tačiau dantys ėmė judėti. Jis nesiskundė ta negai- 
lestinga gyvenimo žiema, pats ištraukė klibantį dantį 
ir pro lęšį ėmė žiūrėti į mažytes būtybes tuščioje šak- 
nyje. Kodėl dar kartą į jas nežvilgtelėti? Gal būt, jis 
pamatys kokią smulkmeną, kurios nepastebėjo, šimtus 
kartų žiūrėdamas anksčiau! Kai jam sukako aštuonias- 
dešimt penkeri, pas jį susirinkę draugai patarė mesti 
visus darbus ir pailsėti. Jis suraukė kaktą ir pastatė 
dar šviesias savo akis. 

— Rudenį prinokę vaisiai ilgiausiai išsilaiko! — ta- 
rė jis. 

Aštuoniasdešimt penkerių metų amžių jis laikė sa- 
vo gyvenimo rudeniu! 

Levenhukas mėgo rodyti. Jam be galo patiko gir- 
dėti aičiojant žmones, — atsiminkit, kad ten turėjo būti 
filosofai ir mokslininkai, kuriems jis leido pažiūrėti į 
vos matomą savo pasaulį ir kuriems rašė nesklandžius, 
bet nuostabius laiškus. Bet jis nebuvo mokytojas. 

„Aš niekada nieko nemokiau,— rašė jis žinomam 

filosofui Leibnicui,--- nes jei imčiau mokyti vieną, reik- 
tų mokyti ir kitus... Tada turėčiau parsiduoti į vergi- 
ją, o aš noriu likti laisvas žmogus.“ 

„Bet jei jaunuolių nemokysite lęšių apdirbimo me- 
no ir neparodysite, kaip tuos naujus padarus stebėti, 
tie dalykai išnyks iš pasaulio kariu su jumis“, — atsakė 
Leibnicas. 

„Leideno universiteto profesoriai ir studentai, jau 
prieš daugelį metų susidomėję mano atradimais, pasi- 
samdė tris šlifuotojus studentams apmokyti, bet kas iš 
to išėjo? — nenusileido olandas. — Niekas, kiek aš ži- 
nau, nes visų tų kursų tikslas — per žinojimą įsigyti 
"pinigų arba, visur rodant savo mokytumą, siekti gar- 
bės; o tie dalykai nieko bendro neturi su gamtos pa- 
slapčių atidengimu. Aš įsitikinęs, kad iš tūkstančio 
žmonių neatsirastų nė vieno, kuris galėtų ko išmokyti. 
nes tam reikia be galo ilgo laiko ir daugybės pinigų, 
o Žmogus visada turi būti pack endes savo mintyse, jei 
nori ką padaryti.. 

Toks buvo pirmasis mikrobų medžiotojas. 1723 me- 
tais, devyniasdešimt vienerių metų amžiaus, gulėdamas 
mirties patale, jis paprašė, kad pakviestų jo draugą 
Huglį. Jis negalėjo pakelti rankų. Žėrinčios jo akys 
dabar buvo aptrauktos migla, vokus jau lipdė mirties 
cementas. Jis vos girdimų balsų sušnibždėjo: 

— Hugli, mano drauge... būk toks geras. .. Išversk 
tuos du laiškus ant stalo... į lotynų kalbą... Nusiųsk 
į Londoną... Karališkajai draugijai... 

Taigi jis savo pažadą, duotą prieš penkiasdešimt 
metų, ištesėjo, ir Huglis prie jo laiškų parašė: 

„Siunčiu jums, Mokytieji ponai, paskutinę mirštan- 
čio savo draugo dovaną ir tikiuosi, kad jums bus malo- 
nu išgirsti paskutinį jo Žodį.“ 

Šioje knygoje jūs rasite parašyta apie kur kas pui- 
kesnį mokslininką Spalancanį, apie Pasterą, turėjusį 
tūkstantį karių turtingesnę fantaziją, apie Robertą Ko- 
chą, atnešusį nepalyginamai daugiau praktiškos nau- 
dos, nurodžiusį, kokias baisias kančias mikrobai sukelia 
žmonėms. Tie ir kiti mokslininkai šiandien daug pla- 
čiau žinomi. Tačiau nė vienas iš jų nebuvo toks gar- 
bingas ir toks nepriekaištingai tikslus, kaip tas duri- 
ninkas iš Olandijos, — visi gali iš jo pasimokyti kruopš- 
tumo ir puikios nuovokos. 


II SKYRIUS 


SPALANCANTIS 


MIKROBAI TURI TURĖTI TĖVUS 


— Levenhukas mirė... Skaudus smūgis mokslui, 
milžiniškas nuostolis. Kas dabar tyrinės mažuosius gy- 
vuliukus? — klausė savęs anglų mokslininkai iš Kara- 
liškosios draugijos, klausė Reomiuras su prašmatniąja 
Paryžiaus akademija. Atsakymo ilgai laukti nereikėjo. 
1723 metais amžinu miegu užmigo durininkas iš Delfto, 
o 1729 metais už tūkstančio mylių, Skandiane, šiaurės 
Italijoje, gimė kitas mikrobų medžiotojas. Šis Leven- 
huko pasekėjas buvo Lacaras Spalancanis, iš vaikystės 
keistas berniukas, kuris veblendavo eilėraščius, iš 
molio lipdydavo lėles, o jas palikęs, darydavo vaikiškus 

žiaurius bandymus su vabalais, blakėmis, musėmis ir 
kirmėlėmis.. Jis neįkyrėdavo savo klausimais vyresnie- 
siems, bei pats stebėjo gyvus padarus: nutraukydavęs 
jiems kojytes ir sparnelius, vėl mėgindavo juos kur 
reikia pridėti. Jam būtinai knietėjo sužinoti, kaip tos 
galūnės veikia, nors beveik visiškai nerūpėjo, kas per 
vieni tie gyviai. 

Jaunajam italui teko nemažai pakovoti, kad prieš 
savo šeimos valią galėtų tapti mikrobų medžiotoju. Jo 
tėvas buvo teisininkas, todėl, kiek įmanydamas, sten- 
gėsi sudominti jaunąjį Lacarą nepakartojamomis pla- 
taus įstatymų kodekso grožybėmis. Bet jaunuolis at- 
kakliai išsisukinėjo — jis labiau mėgo svaidyti vandens 
paviršiumi paplokščius akmenukus ir galvoti, kodėl 
jie atšoka, o ne skęsta. 

Vakarais berniukas turėdavo mokytis nuobodžias 
pamokas, bet vos tik tėvas nusisukdavo, jis imdavo 
žiūrėti pro langą į spindinčias juodame Italijos dan- 
gaus aksome žvaigždes, o rytą pasakodavo, savo drau- 
gams apie jas, ir už tai buvo pramintas „astrologu“. 

Per šventes storulis Lacaras eidavo į miškus netoli 
Skandiano, plačiai atmerktomis akimis braudavosi prie 
smarkiai putojančių šaltinių ir, žiūrėdamas į juos, pa- 
miršdavo visas savo išdaigas, audringus žaidimus ir 
grįždavo namo, paskendęs giliose, nevaikiškose min- 
tyse. Iš kur atsiranda tie šaltiniai? Jo namiškiai ir 
dvasininkas pasakojo, kad jie susidarė senovėje iš ne- 
laimingų, vienišų, miške paklydusių gražių merginų 
ašarų. 

Lacaras buvo labai pagarbus ir gan sumanus sūnus, 
tad nesiginčijo nei su tėvu, nei su dvasininku, bet šir- 
dyje tokį aiškinimą visiškai supeikė ir nusprendė, kad 

anksčiau ar vėliau būtinai suras tikrąją tų šaltinių at- 
siradimo priežastį. 

Tačiau jaunasis 3palancanis, ne mažiau ryžtingai, 
negu Levenhukas, troškęs prasiskverbti į stebuklingą- 
sias gamtos paslaptis, būsimojo mokslininko karjerą 
pradėjo visai kitaip. Jis tarė sau: „Tėvas reikalauja, 
kad aš studijuočiau teisę. Gerai, tegul taip ir bus.“ 

Jis apsimetė, kad labai įdomaujasi teisės mokslais, 
bet kiekvieną laisvą minutę mokėsi matematikos, logi- 
kos, graikų ir prancūzų kalbos, o per visas atostogas 
neatsitraukdamas stebėdavo vandens paviršiumi šoki- 
nėjančius akmenukus, smarkiai trykštančius šaltinius 
ir mąstė, kaip sužinoti, kodėl išsiveržia vulkanai. Kartą 
kažką sumanęs, apsilankė pas garsų mokslininką Va- 
linsjerį ir tam dideliam žmogui papasakojo viską, ką 
žinojo. 

— Tu juk gimęs mokslininku būti,-- tarė Valinsje- 
ris,— veltui tik laiką gaišti, studijuodamas kodeksus. 

— Ak mokytojau, mane tėvas verčia. 

Pasipiktinęs Valinsjeris nuėjo pas Spalancanį —- 
vyresnįjį — ir ėmė jį barti, kam tas žudo Lacaro ta- 
lentą, užkraudamas menką, nors ir pelningą, teisininko 
profesiją. 

— Jūsų berniukas — apsigimęs tyrinėtojas; kada 
nors jis išgarsins Skandianą, atneš jam nemirtingos 
garbės kaip Galilėjus! 

Ir apsukrusis jaunuolis, tėvo palaimintas, iškeliavo 
į Redžio universitetą pradėti mokslininko karjeros. 

Tais laikais mokslininkai buvo daug daugiau ger- 
biami ir remiami, negu tada, kai Levenhukas savo lẹ- 
šius šlifavo. Didžioji inkvizicija liovėsi siautėjusi. Ji 
nebepersekiojo galilėjų ir servetų, o mieliau imdavosi 
smulkiems nusikaltėliams liežuvius traukyti ir mažai 

žinomus eretikus deginti. „,„Nematomajai akademijai“ 
daugiau nebereikėjo susitikinėti niūriuose požemiuose 
ir tamsiose celėse: parlamentai ir karaliai pradėjo glo- 
boti visokias mokslines draugijas. Dabar jau ne tik 
buvo leidžiama netikėti prietarais, juos kritikuoti, bet 
tokie dalykai net tapo madingų užsiėmimu. Susižavė- 
jimas gamtos mokslais pradėjo plisti atskiruose didin- 
gu filosofų kabinetuose. Volteras, norėdamas išstudi- 
juoti Niutono atradimus ir paskui Prancūzijoje juos 
išplatinti, keleriems metams pasitraukė į kaimo gilumą. 
Mokslas ėmė skverbtis net į ištaigingus, linksmus ir 
nedorovingus salonus, ir todėl netgi aukštosios visuo- 
menės šulai, sakysime, madam de Pompadur, palinko 
ties uždraustąja Enciklopedija, norėdama išmokti, kaip 
gaminti raudonus dažus veidui ir šilkines kojines. 

Besižavėdami visokiais atradimais nuo dangaus kū- 
nų mechanikos iki „mažųjų gyvuliukų“, šauniųjų Spa- 
lancanio laikų žmonės ėmė atvirai reikšti panieką reli- 
gijai ir jos dogmoms, nepasigailėjo net pačių švenčiau- 
siųjų. 

Jeigu prieš šimtą metų jūs būtumėt sumanęs paabe- 
joti, ar tikrai gyveno absurdiški mitologiniai žvėrys, 
Aristotelio aprašyti jo rimtuose biologijos darbuose, 
būtumėt rizikavęs savo kailiu. O dabar jau buvo gali- 
ma patylomis iš jų pasijuokti ir pašnibždomis tarpusa- 
vy pasikalbėti: 

— Nejaugi vien dėl to, kad jis Aristotelis, reikia ti- 
kėti jo melagystėmis? 

O vis dėlto daug nemokšiškumo ir visokių pseudo- 
mokslinių nesąmonių buvo likę net karališkose draugi- 
jose ir akademijose. Ir Spalancanis, išsivadavęs iš grė- 
susios perspektyvos pašvęsti savo gyvenimą nesibai- 
giantiems teisminiams ginčams ir byloms, ėmė godžiai 

ryti, semti visokias žinias, studijuoti įvairiausias teori- 
jas, pradėjo nuvainikuoti garsius autoritetus, megzti 
pažintis su visokiais žmonėmis — riebiais vyskupais, 
valdininkais, profesoriais, svetimšaliais dainininkais ir 
aktoriais. 

Jis buvo tikra priešingybė Levenhukui, kuris be jo- 
kios mokslinio pasaulio žinios dvidešimt metų su tokia 
kantrybe šlifavo savo lęšius. Dvidešimt penkerių metų 
Spalancanis vertė senuosius poetus ir drąsiai sukritika- 
vo seną itališką pavyzdinį Homero vertimą. Padedamas 
savo pusseserės Lauros Basi, įžymios moters, Redžio 
universiteto profesorės, jis puikiai išstudijavo mate- 
matiką. Dabar jau daug rimčiau ėmė svaidyti akme- 
nukus į vandenį ir greitai parašė traktatą apie akmenų 
atšokimo priežastis. Paskui jis tapo katalikų dvasininku 
ir, tarnaudamas bažnyčiai, ėmė daryti karjerą. 

Niekindamas širdyje visokius autoritetus, Spalan- 
canis vis dėlto sugebėjo įsigyti įtakingų ano meto žmo- 
nių malonę ir dėl to galėjo laisvai dirbti. Prisidengęs 
dvasiškio, aklo religijos pasekėjo kauke, jis be perstojo 
energingai viską tyrinėjo, ieškojo atsakymo į įvairiau- 
sius klausimus, išskyrus vieną — ar yra dievas, tam 
tikra aukštesnė būtybė. Na, o jei kartais suabejodavo, 
tai buvo užtektinai gudrus ir tų abejonių niekam gar- 
siai nesakydavo. Dar neturėdamas nė trisdešimt metų, 
Spalancanis buvo paskirtas Redžio universiteto pro- 
fesoriumi ir ėmė skaityti paskaitas, o susižavėję stu- 
dentai, išpūtę akis, jį tiesiog ryte rijo. Čia jis ir pradė- 
jo savo darbą su Levenhuko atrastais nuostabiais ma- 
žaisiais gyvuliukais. Jis labai uoliai ėmė daryti su jais 
bandymus, sakytum bijodamas, kad jie vėl neprading- 
tų paslaptingoje nežinomybėje, kur Levenhukas juos 
taip laimingai buvo sumeškeriojęs. 

Tie mažieji gyvuliukai, svarstant vieną keistą klau- 
simą, atliko tam tikrą vaidmenį. Dėl jų tada virė tik- 
ras mūšis, ir jei ne šis klausimas, tai jie, ko gero, dar 
ilgus amžius būtų likę tik keistenybe arba būtų visai 
užmiršti. O klausimas, dėl kurio geriausi draugai pasi- 
darydavo nesutaikomais priešais ir profesoriai ketino 
dvasininkams pakaušius perskelti, buvo toks: ar gali 
gyvybė atsirasti savaime, ar kiekviena gyva esybė būti- 
nai turi turėti tėvus? Ar kūrėjas, per šešias dienas 
sutvėręs visus augalus ir gyvulius, pasiėmė sau papras- 
tas visatos direktoriaus — valdytojo pareigas, o gal jis 
dar ir dabar, norėdamas išsiblaškyti, leidžia naujai gy- 
vybei stebuklingu būdu „iš nieko“ atsirasti? 

Spalancanio laikais buvo paplitusi teorija, kad gy- 
vybė gali atsirasti savaime. Daugelis mąstančių žmo- 
nių manė, kad kai kurie gyviai neturi tėvų, o yra ne- 
laimingi įvairių atmatų, šlykštaus jovalo pavainikiai. 

Pavyzdžiui, geram bičių spiečiui gauti būdavo duo- 
damas toks, tariamai teisingas, receptas: paimti jauną 
veršį, jį užmušti, smogus per galvą, ir stačią įkasti į 
žemę, — palikti tik išlindusius ragus. Taip jį laikyti mė- 
nesį, paskui ragus nupiauti. .. ir iš jų išlėks puikus bi- 
čių spiečius. 


II 


Net garsūs mokslininkai laikėsi tokios pažiūros. 
Anglų gamtininkas Rosas moksliniame traktate rašė: 

„Ginčytis, kad vabalai ir vapsvos atsiranda ne iš 
karvės mėšlo, tai tas pat, kaip ginčytis su protu, blai- 
via galvosena, patyrimų. Netgi tokie paprasti gyvuliu- 
kai, pavyzdžiui, pelės, nebūtinai turi turėti tėvus ir mo- 

tinas. Jei kas abejoja, tegul nukeliauja į Egiptą ir ten 
įsitikins, kad laukuose knibždėte knibžda pelių, atsira- 
dusių iš nešvaraus Nilo upės dumblo,— o jos didelė 
gyventojų nelaimė,“ 

Spalancanis girdėjo tokių istorijų, kurias gana rim- 
ti žmonės laikė tiesa; jam teko skaityti dar keistesnių 
dalykų, klausytis, kaip karštai ginčijosi studentai, no- 
rėdami įrodyti, kad pelės ir bitės ne visada turi turėti 
tėvus. Jis viską girdėjo... ir netikėjo. Spalancanis tu- 
rėjo savo nuomonę apie gyvybės atsiradimą; labai daž- 
nai moksle pasiekiama didelių dalykų kaip tik dėl 
mokslininko nuomonės, dėl tų idėjų, kurios išplaukia 
ne iš mokslinių stebėjimų, bet gimsta mokslininko gal- 
voje, dėl įsitikinimų, kurie yra visiškai priešingi to lai- 
ko dominuojančiai prietaringai ir neteisingai pažiūrai. 
Spalancanis karštai tikėjo, kad gyvybė negali savaime 
atsirasti. Jam atrodė, kad pagal pačią daiktų esmę bū- 
tų nesąmonė, jei gyvūnai — netgi Levenhuko „niekin- 
gieji žvėriūkščiai“ — galėtų atsirasti iš purvo ar nešva- 
rių atliekų. Jie turi kilti pagal tam tikrus dėsnius ir 
tvarką, čia turi būti kokia Nors prasmė. Bet kaip įro- 
dyti? 

Kartą vakare, kai Spalancanis vienas sėdėjo savo 
kabinete, po ranka jam pakliuvo maža, neišvaizdi kny- 
gutė, įkvėpusi mintį, kad reikia visai kitaip spręsti 
klausimą apie gyvybės atsiradimą. Tą knygą parašęs 
žmogus žodžiais nieko neįrodinėjo, jis viską grindė ban- 
dymais, ir, o dieve, galvojo Spalancanis, kokie aiškūs 
buvo visi jo nusakyti faktai. Spalancanis visai pamiršo 
miegą ir nepamatė, kai pradėjo aušti, — jis vis skaitė 
ir skaitė. 

Knygutėje buvo kalbama apie prietaringą pažiūrą 
į lervų ir musių atsiradimą, pasakojama, kad net išsi 

lavinę žmonės manė, jog lervos ir musės gali kilti iš 
supuvusios mėsos. Paskui Spalancaniui vos akys neiš- 
šoko iš nuostabos ir susižavėjimo, kai jis ėmė skaityti 
apie bandymą, visiems laikams paneigiantį šią nesą- 
monę. „Gudrus vyrukas tas Redis, jei parašė tokią kny- 
gutę,— galvojo Spalancanis, vilkdamasis surdutą ir 
lenkdamas storą sprandą užpūsti žvakės.— Kaip pa- 
prastai ir sumaniai jis įrodinėja. Ima du ąsočius ir į 
abu įdeda po gabaliuką mėsos. Vieną ąsotį palieka at- 
darą, o antrą uždengia lengvu muslinų. Paskui stebi ir 
mato, kaip į neuždengtą puodą įskrenda musės, o po 
kiek laiko atsiranda kirmėliukės ir iš jų — jaunos mu- 
selės. Pažiūrėjęs į muslinu uždengtą ąsotį, neranda ten 
"nei kirmėliukų, nei musių. Neapsakomai paprasta! 
Muslinas neleidžia apvaisintai musei pasiekti mėsos, ir 
viskas... Žmonės tūkstantį metų įnirtingai dėl to gin- 
čijosi, ir niekam neatėjo į galvą padaryti tokį paprastą, 
iš karto viską išaiškinantį bandymą.“ 

Tos knygos įkvėptas, jis nusprendė padaryti lygiai 
tokį pat bandymą, tik ne su musėmis, o su mikrosko- 
piniais gyvūnėliais, nes profesoriai, jei ir sutikdavo, 
kad musės išsivysto iš kiaušinėlių, tai visi kaip vienas 
tvirtino, jog mažieji, vos matomi padarėliai, be abejo, 
` gali savaime atsirasti. 

Spalancanis pradėjo mokytis, kaip tuos „niekingus 
žvėriukus“ veisti ir kaip naudotis mikroskopu. Jis su- 
sipiaustydavo rankas, daužydavo brangius flakonus. 
Kartais pamiršdavo lęšius nuvalyti — tada mažieji gy- 
vūnai būdavo vos vos pastebimi, tarsi gružės tinklų 
sudrumstame vandenyje. Suklydęs Spalancanis įtūžda- 
vo — jis buvo ne toks niūrus, ramus ir užsispyręs dar- 
bininkas, kaip Levenhukas. Tačiau, nors ir labai karš- 
tas bei nekantrus, jis buvo atkaklus ir nusprendė žūt 

būt įrodyti, kad visos tos kalbos tėra tik pasakos, ir 
nieko daugiau. 

Tuo metu Anglijoje ir Airijoje išgarsėjo kitas uolus 
dvasininkas, Nidhemas, laikęs save mokslininku — ty- 
rinėtoju. Jis paskelbė, jog maži, pro mikroskopą tema- 
tomi gyvūnai stebuklingu būdu gali atsirasti... avienos 
padaže. Savo bandymus jis nusiuntė Karališkajai drau- 
gijai, ir mokytieji džentelmenai malonėjo jais susido- 
mėti. 

Nidhemas pasakojo, kaip jis tiesiai nuo ugnies nu- 
ėmęs avienos padažą, supylęs į buteliuką ir tvirtai už- 
kišęs kamščių, kad iš oro negalėtų pakliūti maži gyvu- 
nai ir jų kiaušiniai. Paskui jis dar geriau sugalvojęs 
padaryti: buteliuką su visu padažu pakaitino karštuose 
pelenuose. ,„Aišku,— rašė sąžiningasis Nidhemas,— visa 
ši procedūra turėjo visiškai užmušti mažuosius gyvūnus 
ir jų kiaušinius, jei inde jų buvo likę.“ Po keleto dienų 
jis bonkutę atkimšo ir,— o stebuklų stebukle! — išty- 
rus pro mikroskopą buteliuke buvusį padažą, pasirodė, 
kad jame knibždėjo mikrobai. 

„Tai nepaprastai svarbus atradimas! — rašė Nidhe- 
mas Karališkajai draugijai. — Mažieji gyvūnai šį kartą 
galėjo atsirasti tik iš paties padažo. Čia tikras bandy- 
mas, įrodantis, kad gyvybė gali savaime atsirasti iš ne- 
gyvos materijos.“ 

Jis, be to, pridėjo, kad nebūtina imti avienos pa- 
dažą; tokį pat reiškinį galima pamatyti sėklų ar mig- 
dolų nuovirose. 

Karališkoji draugija ir visas mokytasis pasaulis ne- 
išpasakytai buvo sujaudintas Nidhemo atradimo. Čia 
tai ne tušti plepalai! Tikras, bandymais patvirtintas 
dalykas. Ir Karališkosios draugijos vadovai suskato 

šaukti susirinkimą, kur Nidhemą priėmė į savo uždarą 
aukštosios mokslinės aristokratijos ratą. 

Tuo metu tolimoje Italijoje Spalancanis taip pat su- 
žinojo tą Mokslinę naujieną apie nuostabų mažųjų gy- 
vūnėlių atsiradimą iš avienos padažo. Kuo toliau jis 
skaitė, tuo labiau ir labiau raukėsi jo antakiai, merkėsi 
tamsios akys. Pagaliau jis ėmė murmėti: 

— Mikrobai patys neatsiranda nei iš avienos pada- 
žo, nei iš migdolų nuovirų, nei dar iš ko nors. Tame 
puikiame bandyme slypi kažkokia apgaulė. Pats Nid- 
hemas apie ją galėjo nežinoti... Čia kažkur šuo pakas- 
tas, ir aš turiu jį atrasti. 

Jį vėl apsėdo netikėjimo kipšas. Spalancanis ėmė 
galąsti peilį prieš savo religinį kolegą. Kartą naktį, 
būdamas vienas kabinete toli nuo triukšmingų univer- 
siteto paskaitų ir linksmų prašmatnių salonų, kur am- 
žinai būdavo apsuptas susižavėjusių garbintojų būrio, 
Spalancanis neišpasakytai aiškiai pajuto, kad tuoj jis 
tikrai ras Nidhemo bandymo klaidą. Susimąstęs, vieną 
ranką giliai įkišęs į susivėlusius plaukus, jis graužė žą- 
sies plunksną. 

„Iš kur virintame padaže arba sėklų nuovirose ga- 
lėjo atsirasti mažieji gyvūnai?.. Kodėl jie ten pasirodė? 
Tikriausiai dėl to, kad Nidhemas nepakankamai ilgai 
virino indą ir nelabai gerai jį užkišo!“ 

Spalancanis buvo tikras tyrinėtojas. Jis nenuėjo 
prie stalo rašyti Nidhemui laiško, ne! Jis nulėkė į stik- 
liniais indais apverstą savo laboratoriją, karštligišku 
skubotumu išsirinko keletą buteliukų, surado kelias 
sėklas ir nuvalė dulkes nuo mikroskopo. Jis pasiryžo 
tuojau pat padaryti bandymą, nors tas ir nesėkmingas 
būtų. 

— Sakykim, kad Nidhemas per trumpai savo buljo- 

na virino — juk ten galėjo būti mažų gyvūnų ar jų 
kiaušinių, kurie pakelia net aukščiausią temperatūrą. 

Spalancanis paėmė kelis didelius pūstus butelius su 
siaurais kaklais, išdžiovino ir sustatė ant stalo į ilgą 
blizgančią eilę. Paskui į vieną įbėrė įvairių sėklų, į ki- 
tus — žirnių ir migdolų ir visus butelius pripylė šva- 
raus vandens. 

„Aš tas nuoviras ne tik kaitinsiu,— galvojo jis sau,— 
bet virinsiu visą valandą.“ 

Jau ėmė kurti ugnį, bet staiga sustojo. 

„O kaip aš tuos butelius uždarysiu? Vien kamščio 
neužtenka: pro jį vis tiek gali prasiskverbti kokie nors 
be galo maži padariukai.“ 

Mokslininkas susimąstė. „Jau! Jau žinau! Išlydysiu 
butelių kaklus ant ugnies ir stiklą užspausių; o pro 
stiklą neįlįs net patys smulkiausi sutvėrimai.“ 

Jis ėmė žvilgančius butelius vieną po kito ir jų 
kakliukus tol sukinėjo prieš karštą ugnį, kol aklinai 
užliejo. Kartkartėmis jis nudegdavo pirštus ir mesdavo 
butelį iš rankų, keikdamas ir plūsdamasis, o paskui vėl 
imdavo kitą. Kai pagaliau visi buteliai buvo užlydyti, 
patenkintas suburbėjo: 

— Na, o dabar pašildysiu juos kaip reikiant! 

Ir taip keletą nuobodžių ir varginančių valandų jis 
prasėdėjo prie savo butelių, žiūrėdamas, kaip jie bur- 
buliuoja ir šokinėja katiliukuose su verdančiu vande- 
niu. Vieną butelį jis virino tik kelias minutes, kitus 
laikė po valandą. 

Pagaliau iš nuovargio ėmė lipti akys. Jis išėmė iš 
vandens visus butelius ir padėjo nuošaliai, o paskui, 
po kelių dienų, ketino pažiūrėti, ar neatsiradę mikrobų. 
Be to, aš vos nepamiršau paminėti, mokslininkas pada- 
rė dar vieną dalyką: pripylė nuovirų kitą krūvą bute- 

lių, tačiau jų neužlydė, o tik užkišo kamščiais. Va- 
landą pavirinęs, juos atskirai sustatė, 

Kelias dienas jis vėl buvo pasinėręs tūkstančiuose 
reikalų ir darbų, kurie niekaip negalėjo išsemti veržlios 
jo energijos. Jis rašė laiškus apie savo bandymus įžy- 
miam gamtininkui Bone į Šveicariją, žaidė futbolą, me- 
džiojo, gaudė žuvis, skaitė studentams paskaitas, kur 
dėsiė ne tik sausas mokslines teorijas, bet pasakojo 
tūkstančius įdomiausių dalykų, pradedant nuostabiais 
vo burnoje, baigiant paslaptingais eunuchais ir būriais 
čadromis apsidengusių moterų turkų haremuose... Ir 
staiga jis dingo. Studentai, profesoriai ir... jo garbin- 
tojos pradėjo klausinėti: 

— Kur dingo abatas Spalancanis? 

O Spalancanis grįžo prie savo buteliukų su sėklų 
nuoviromis. 


III 


Jis priėjo prie ilgos eilės užlydytų butelių ir ėmė 
vienam po kito numušinėti kakliukus. Plonu stikliniu 
vamzdeliu ištraukęs truputį skysčio, norėjo pamatyti, 
ar atsirado mažųjų žvėriukų tuose išvirintuose bute- 
liuose, į kuriuos iš oro niekas negalėjo patekti. Dabar 
čia buvo jau nebe tas audringas ir karštuolis Spalanca- 
nis. Jis dirbo lėtai ir apgalvotai; imdavo vieną lašelį 
po kito ir į juos kreipdavo savo lęšį. 

Pirmiausia jis lašą po lašo apžiūrėjo skystį iš tų 
butelių, kuriuos buvo virinęs valandą. Jam buvo atly- 
ginta už atkaklų ir varginantį darbą — lašeliuose jis 
nieko nerado. Paskui Spalancanis taip pat uoliai priėjo 

prie butelių, virintų tik keletą minučių. Nulaužė vie- 
nam užlydytą kakliuką ir pirmąjį lašą padėjo po mik- 
roskopu. .. 

—- Kas čia dabar? — sušuko mokslininkas. 

Pilkame lęšių fone šen bei ten šokinėjo ir šmaižiojo 
maži gyvūnėliai; tiesa, jie atrodė ne visai panašūs į tik- 
rus didelius mikrobus, bet vis viena jie buvo gyvi pa- 
darai. 

-— Jie panašūs į mažytes skruzdėlės dydžio žuve- 
les, — Spalancanis murmėjo sau po nosimi, o mintys 
ėmė karštligiškai suktis galvoje.— Buteliukai buvo už- 
daryti, iš oro niekas negalėjo įlisti, o vis dėlto juose pil- 
na mažyčių sutvėrimų, kurie nežuvo, net kelias minutes 
virinant. 

Virpančiomis rankomis priėjo Spalancanis prie ilgos 
virtinės butelių, kuriuos buvo užkimšęs tik kamščiu, — 
kaip kad darydavo jo priešas Nidhemas,— ir, vieną po 
kito juos atkimšęs, stikliniais vamzdeliais pasiėmė iš jų 
skysčio. 

Susijaudinęs tyrinėtojas suriaumojo, atstūmė mik- 
roskopą, pašoko nuo kėdės, čiupo aptrintą bloknotą ir 
įsikarščiavęs ėmė paskubomis aprašyti, ką pastebėjęs. 
Jis rašė, kad visuose, vien tik kamščiu uždarytuose bu- 
teliukuose knibždėjo mažieji gyvūnai! Netgi tie, kur 
buvo užkišti kamščiu ir virinti visą valandą, „buvo 
panašūs į ežerus su plaukiojančiomis visokio didumo 
žuvimis nuo banginio iki gružės“. 

— Nėra abejonės, kad į Nidhemo indus gyvūnai pa- 
tenka iš oro,— riktelėjo jis. — Be to, aš padariau dar 
vieną svarbų atradimą: yra mikrobų, kurie, neilgai pa- 
virinus, išlieka gyvi, o, norint juos užmušti, reikia vi- 
rinti ne mažiau kaip valandą. 

Svarbi buvo ta diena mokslininkui ir, nors jis šito 

nežinojo, svarbi visam pasauliui. Spalancanis įrodė, 
kad Nidhemo teorija apie savaimingą gyvybės atsira- 
dimą klaidinga, kaip Redis kažkada buvo įrodęs, kad 
musės išsivysto ne iš supuvusios mėsos. Jis padarė dar 
daugiau: išvedė jauną mikrobų mokslą iš fantastinių 
legendų labirinto, iš tuščių plepalų rato, iš tos primity- 
vios padėties, kai, vien paminėjus, kad mikrobų me- 
džioklė — mokslo šaka, kitų sričių mokslininkai užries- 
davo nosis. 

Susijaudinęs Spalancanis pasikvietė brolį Nikolą su 
seserim ir jiems papasakojo apie puikų savo bandymą. 
O paskui spindinčiomis akimis jis paskelbė savo stu- 
dentams, kad gyvas padaras būtinai turi turėti tėvus, 
netgi tie maži niekingi žvėriūkščiai. „Užlydykit prie 
ugnies buteliuką su nuoviromis, ir iš oro į jį niekas 
nepateks. Pavirinkit kaip dera ir sunaikinsit ten buvu- 
sius mikrobus — net pačius atspariausius žvėriūkščius, 
pakeliančius neilgą virinimą. Ir jokiose nuovirose ne- 
galės atsirasti nė vieno gyvo sutvėrimo, netgi jei bute- 
liuką laikytumėt iki paskutinio teismo dienos.“ 

Paskui jis parašé puikų sarkastišką traktatą, kur 
įrodė, kad Nidhemo teorija klaidinga, ir dėl to visas 
mokslo pasaulis labai susijaudino. 

— Nejaugi Nidhemas iš tikrųjų suklydo? — klau- 
"sinėjo vienas kitą susimąstę mokslininkai, būreliais su- 
sirinkę po didingomis mokslinių draugijų lempomis ir 
sietynais Londone ir Kopenhagoje, Paryžiuje ir Ber- 
lyne. i 

Spalancanio ir Nidhemo ginčai neliko vien tik pa- 
sišventusiųjų nuosavybe. Jie prasiskverbė per sunkias 
akademijos duris į gatves ir pasklido aukštosios visuo- 
menės svetainėse. Didžiuma greičiau buvo linkusi su- 
tikti su Nidhemu, nes aštuonioliktojo amžiaus žmonės 

pasižymėjo linksmumu ir cinizmu. Aplinkui buvo gir- 
dėti šaipantis iš religijos ir didžiųjų gamtos jėgų, ir 
mintis, kad gyvybė gali atsirasti netikėtai, kaip paklių- 
vo, atrodė tikrai patraukli. Tačiau Spalancanio bandy- 
mai buvo tokie tvirti ir nepaneigiami, kad net patys 
didžiausieji protai nebegalėjo sugalvoti, kaip atsikirsti. 

O Nidhemas taip pat nesnaudė ir, rankų sudėjęs, 
nelaukė. Jis gerai suprato, ką reiškia viešai išgarsėti, 
ir, norėdamas savo moksią gelbėti, nuvažiavo į Paryžių 
skaityti paskaitų apie avienos padažą. Čia jį likimas 
suvedė su įžymiu grafu Biufonu. Šis grafas buvo labai 
turtingas, labai gražus ir labai mėgo rašyti mokslinius 
straipsnius. Jis įsivaizdavo, kad jo galvoje gali gimti 
didžiosios tiesos, tačiau daryti bandymus buvo perdaug 
gerai apsirengęs. Vis dėlto reikia pripažinti, kad jis 
šiek tiek nusimanė apie matematiką ir į prancūzų kalbą 
išvertė Niutono veikalus. Jei dar prisiminsim, kad jis 
mokėjo įvairių fokusų su matematinėmis formulėmis, 
tai pasidarys visai aišku, jog jis būtinai turėjo žinoti, — 
net visai be bandymų,— ar gali mažieji gyvūnėliai iš- 
vysti pasaulį be tėvų, ar ne. Taip samprotavo bedieviš- 
ki Paryžiaus protai. 

Nidhemas ir Biufonas puikiai susigiedojo. Biufonas 
dėvėjo prašmainius rūbus su nėrinių rankogaliais ir 
jų, toli gražu, nenorėjo trinti į nešvarius ir apdulkė- 
jusius laboratorijos stalus, apkrautus stiklo šukėmis ir 
išmargintus netyčiomis palietų nuovirų klaneliais. Jie 
pasiskirstė vaidmenis: Biufonas apsiėmė mąstyti ir ra- 
šyti, o Nidhemas — daryti bandymus. Tie du žmonės 
sugalvojo išrasti naują didžiąją gyvybės atsiradimo 
teoriją, visiems suprantamą ir patenkinančią tiek pri- 
siekusį krikščionį, tiek įsitikinusį ateistą. Nesvarbu, kad 
šita teorija nesutiks su realiais, Spalancanio patvirtin- 

tais faktais. Tačiau ii sukurta genialaus Biufono sme- 
genų, tad visiškai pakanka paneigti bet kokį faktą, nors 
jis būtų teisingas ir nepaprastai tiksliai užrašytas. 

— Dėl ko, Jūsų šviesybe, mažieji gyvūnėliai atsi- 
randa avienos padaže, net ir virintame? — paklausė 
Nidhemas kilmingąjį grafą. 

Grafo Biufono mintys it pašėlusios ėmė suktis vie- 
sulu, ir jis greitai atsakė: | 

— Jūsų atradimas didingas ir nepaprastai svarbus, 
tėve Nidhemai. Jūs tarsi pirštu pataikėt į patį gyvybės 
šaltinį. Jūsų avienos padaže, kaip matyti, slypi ta pa- 
grindinė jėga — žinoma, jėga, nes juk viskas jėga — 
kuri gyvybę sukuria! 

— Gal mums ją ir pavadinti Vegetatyvine Jėga, 
Jūsų šviesybe? — paklausė tėvas Nidhemas, 

— Neblogas pavadinimas, — atsakė Biufonas ir, nu- 
ėjęs į prikvėpintą kabinetą, sėdo aprašinėti stebuklin- 
gos Vegetatyvinės Jėgos, gebančios iš avienos padažo 
ir nuovirų sukurti mažuosius gyvūnus. Neilgai trukus, 
žodžiai ,vegetatyvinė jėga“ skambėjo visų lūpose: ją 
visur kaišiojo, ja viską aiškino. Ateistai sakė, kad tai 
dievas, o tikintieji ją vadino galingiausiu dievo įrankiu. 
Ji išpopuliarėjo kaip gatvės dainelė, nuvalkiotas anek- 
dotas arba kaip kalbos apie reliatyvumą. Užvis buvo 
blogiausia, kad ir Karališkoji draugija iš kailio nėrėsi, 
norėdama būti visų tų gatvės plepalų vadovu. Ji Nid- 
hemą išrinko savo nariu, o Paryžiaus mokslų akademija 
padarė jį savo bendradarbiu. O Spalancanis tuo metu 
Italijoj, įtūžęs ir įniršęs, blaškėsi po savo laboratoriją. 
Koks pavojus gresia mokslui, kaip nesiskaitoma su aki- 
vaizdžiais faktais, be kurių mokslas — niekas! Spalan- 
canis buvo dievo tarnas, ir dievą jis, tur būt, tikrai lai- 
kė šventų — nei su kuo jis dėl to nesiginčijo. Tačiau 

dabar atsirado pora vyrukų, kurie nori suniekinti pui- 
kius jo eksperimentus, gražius ir aiškius faktus. 

Tačiau ką jis galėjo padaryti? Nidhemas ir Biufo- 
nas užkrėtė visą mokslo pasaulį tuščiais žodžiais, jie 
visai nesiskaitė su tikrais faktais, net nesistengė įrodyti 
Spalancanio klaidų. italas buvo drąsus kovotojas, bet 
jis mėgo kariauti su faktais ir bandymais, o čia atsi- 
dūrė tirštam skambių žodžių debesy ir nebežinojo, su 
kuo kautis. Spalancanis širdo, siuto, kvatojosi ir šaipė- 
si iš tos nuostabios apgaulės, iš paslaptingosios Vege- 
tatyvinės Jėgos. 

„Čia ta jėga,— vapėjo Nidhemas,— sukūrusi Ievą iš 
Adomo šonkaulio. Ta pati jėga, davusi pradžią garsiam 
Kinijos šilkmedžiui — juk jis, per žiemą išbuvęs kir- 
minu, nuostabiu būdu vasarą medžiu pavirsta!“ 

Daug panašių nesąmonių Spalancanis kantriai iš- 
klausė ir pagaliau suprato, kad visas mokslas apie gy- 
vybę gali būti sugriautas tos Vegetatyvinės Jėgos, ku- 
rios padedamas Nidhemas viso pasaulio akyse karves 
paverčia žmonėmis, blusas — drambliais. 

Staiga Nidhemas parašė Spalancaniui nesutinkąs 
su vienu jo bandymu. 

— Jūsų bandyme,— rašė italui Nidhemas,— vanduo 
nieko nereiškia. Valandą pavirinęs buteliukus, taip pa- 
žeidžiate ir susilpninate sėklose slypinčią Vegetatyvinę 
Jėgą, kad ji nebegali sukurti mažųjų gyvūnų. 

Spalancanis to ir telaukė. Jis iš karto pamiršo ir 
religiją, ir didžiules, nekantrių studentų perpildytas au- 
ditorijas, ir malonias damas, kurias jis taip mėgdavo 
vedžioti po savo muziejų. Jis atsiraitė plačias rankoves 
ir visas pasinėrė į darbą, tačiau ne prie rašomojo sta- 
lo, o prie laboratorijos pastovo, ir ne su plunksna, o su 
savo buteliukais, sėklomis ir mikroskopais. 

„Nidhemas sako, kad karštis sunaikina sėklų Vegę- 
tatyvinę Jėgą. Kaip jis įrodo? Kaip jis gali šią jėgą 
matyti, jausti, sverti ar matuoti? Jis sako, kad jėga 
slypi sėklose. Gerai. Pamėginsim sėklas pakaitinti ir 
pažiūrėsime!“ 

Spalancanis vėl išėmė iš spintos savo buteliukus ir 
juos rūpestingai išplovė. Paskui sumaišė įvairių sėklų: 
žaliojo žirnelio, pupų, vikių, sumetė į švarų vandenį 
ir pavirino. Visą savo laboratoriją tiesiog užvertė gau- 
sybe buteliukų: tie kiūksojo aukštose lentynose, buvo 
išdėlioti ant visų stalų ir kėdžių, krūvomis mėtėsi ant 
grindų — sunku buvo net praeiti. 

-— Dabar tuos buteliukus virinsim nevienodai ir 
paskui pažiūrėsim, kuriuose daugiau mažųjų gyvūnų 
atsiras, — pasakė Spalancanis ir, įkišęs vieną buteliuką 
į verdantį vandenį, palaikė kelias minutes, kitą — pusę 
valandos, trečią — valandą ir ketvirtą — dvi valandas. 
Šį kartą buteliukų neužlydė, tik kamščiais užkišo,— juk 
Nidhemas tvirtino, kad tiek užtenka — ir, atsargiai iš- 
ėmęs, sustatė atskirai ant lentynų. 

Spalancanis ėmė laukti. Jis išeidavo meškerioti, bet, 
žuviai užkibus, pamiršdavo ištraukti meškerę; surinkęs 
apylinkėje mineralų pavyzdžių savo muziejui, pamirš- 
davo juos namo parsinešti. Jis rūpinosi, kad jam pakel- 
tų atlyginimą, laikė mišias, tyrinėjo varlių ir rupūžių 
kryžiavimąsi ir pagaliau vėl pasislėpė tamsiame savo 
darbo kambaryje su pulkais buteliukų ir visokiais 
nuostabiais prietaisais. Jis laukė. 


Jei Nidhemas teisus, tai buteliukuose, viriniuose tik 
kelias minutes, būtinai turi būti mažųjų gyvūnų, o bu- 
teliukai, virinti valandą ir daugiau, turi būti visai tuš- 

ti. Atidarinėjo vieną buteliuką po kito, pro mikroskopą 
ilgai apžiūrinėjo nuovirų lašus ir pagaliau ėmė links- 
mai kvatoti: mat, dvi valandas virintuose induose siau- 
tė daugiau mažųjų gyvūnų, negu virintuose tik kelias 
minutes. 

— Vegetatyvinė Jėga! Kokie niekai! Kadangi bute- 
liukai buvo užkišti tik kamščiais, mažieji gyvūnai pate- 
ko į juos iš oro. Gali savo nuoviras kaitinti, kol galą 
gausi, bet vos tik jos atauš, atsiras mikrobai ir pradės 
daugintis. 

Spalancanis laimėjo, bet sugalvojo tokį nepaprastą 
dalyką, koks tikriausiai nebuvo atėjęs į galvą nė vie- 
nam mokslininkui — nusprendė sudėtingų bandymu 
garbingai paneigti savo idėją, sugriauti savo brangiąją 
teoriją. Čia tai bent mokslas! Tai keistuolis, retai sutin- 
kama, save užmirštanti siela, smalsus žmogus, kuriam 
tiesa brangesnė už savo puoselėtas mintis ir svajones. 

Susidėjęs rankas už nugaros, Spalancanis vaikščiojo 
ten ir atgal po mažą savo laboratoriją ir samprotavo: 

„O gal Nidhemas vis dėlto teisus? Gal būt, iš tikrų- 
jų sėklose slypi kažkokia paslaptinga jėga, kurią karš- 
tis sunaikina?“ 

Jis vėl išplovė savo buteliukus ir paėmė naujų sėk- 
lų, tačiau jų nevirino vandenyje, o uždėjęs ant gele- 
žinės krosnelės tol kaitino, kol jos virto juodais suang- 
lėjusiais grūdeliais. Paskui apipylė jas švariu destiliuo- 
tu vandeniu ir sumurmėjo: 

— Jei tose sėklose ir buvo kokia Vegetatyvinė Jė- 
ga, tai aš ją tikriausiai negyvai iškepiau. 

Kai po kelių dienų jis vėl sugrįžo prie indų su ap- 
degusių sėklų nuoviromis, tik piktai nusišypsojo — toji 
šypsena nei Biufonui, nei Nidhemui nieko gera neža- 

dėjo, — Mat, iš visų buteliukų paimtuose nuovirų laše- 
liuose linksmai į visas puses šokinėjo ir lakstė mažyčiai 
padarėliai, kurie juokingą ir uždarą savo gyvenimą taip 
pat judriai gyveno, kaip ir geriausiose šviežių sėklų 
nuovirose. Norėdamas savo teoriją sugriauti, Spalan- 
canis tik dar kartą dievobaimingajam Nidhemui ir šau- 
niajam Biufonui pakišo koją. „Jie tvirtina, kad karštis 
jų jėgą sunaikina ir kliudo jai kurti mažuosius gyvū- 
nus, tačiau paaiškėjo, kad net suanglėjusios sėklos pui- 
kiai maitina smulkučius žvėriūkščius; vadinasi, ta Ve- 
getatyvinė Jėga ne kas kita, o tik pasakos!“ Spalanca- 
nis šitą žinią garsiai pareiškė visai Europai, ir toji pra- 
dėjo jo klausytis. 

Paskui po tokio varginančio darbo su mažaisiais gy- 
vūnais jis nutarė truputį pailsėti ir įsigilinęs ėmė tyri- 
nėti žmogaus skilvio virškinimą —- darė su savimi žiau- 
rius bandymus. Tačiau audringai jo prigimčiai ir tiek 
nepakako: užsilipęs ant tamsaus, karšto savo namų 
aukšto, jis mėgino atsakyti į keistą klausimą, kodėl! 
akli šikšnosparniai skrisdami į nieką neatsimuša. Nors 
ir buvo apsikroves darbais, rasdavo laiko mažiems 
sūnėnams ir dukterėčioms auklėti, rūpintis broliu ir se- 
serimi — tais kukliais ir nežymiais žmonėmis, neturin- 
čiais jokių talentų, tačiau artimais jam savo krauju: 
mat, mokslininkas juos mylėjo. 

Netrukus Spalancanis vėl pradėjo tirti gyvybės atsi- 
radimo paslaptį, norint jo religija mokė visai to klau- 
simo nesvarstyti, o aklai priimti kaip visagalio kūrėjo 
stebuklą. Jis darė bandymus ne tik su mažais gyvūnais, 
bet pradėjo stebėti didžiuosius ir atliko daugybę eks- 
perimentų — tyrė rupūžių poravimąsi. 

— Dėl kokios priežasties rupūžių patinai taip stip- 
riai, visam laikui pritraukia pateles? — klausė jis sa- 

vgs, ir, spręsdamas tą keistą klausimą, genialus jo pro- 
tas sugalvojo neišpasakyto žiaurumo bandymą. 

Stengdamasis kuo daugiau sužinoti, jis nieko nebo- 
davo; jei kartais negailestingai darė bandymus su gy- 
vuliais, tai ne daugiau ir savęs gailėjosi; ir su savimi 
darė fantastiškiausius ir žiauriausius dalykus. Pavyz- 
džiui, tirdamas virškinimą, jis rydavo tuščiavidurius 
mėsos prikištus medžio gabaliukus, paskui, pakutenęs 
gerklę, viską išvemdavo ir žiūrėdavo, kas atsitiko mė- 
sai medžio pyragėliuose. Jis taip atkakliai save kanki- 
no, kad galų gale dėl biauraus šleikštumo turėjo savo 
bandymus nutraukti. 

Spalancanis susirašinėjo su didesne puse Europos 
skeptikų ir ieškotojų. Ypatingai geri draugai buvo su 
nutrūktgalviu Volteru. Jis skųsdavosi, kad Italijoje dėl 
drėgno klimato ir rūkų tėra labai nedaug talentingų 
žmonių; jis pasidarė drąsios mokslininkų ir filosofų 
grupės vadas, ir jie visi, stengdamiesi rasti tiesą, patys 
neįtarė, padėję suruošti vieną didžiausių revoliucijų. 
Tie žmonės nuoširdžiai tikėjo, kad Spalancanis kartą 
visiems laikams paneigė pasakas apie savaimingą gy- 
vybės atsiradimą ir kartu su Volteru piktai juokėsi iš 
Vegetatyvinės Jėgos ir jos kūrėjų — pasipūtėlio Biufo- 
no ir jo laboratorijos tarnautojo — tėvo Nidhemo. 

— O vis tik Vegetatyvinė Jėga yra! — rėkė Nidhe- 
mas.— Nors jos negalima nei pasverti, nei pamatyti. Ši 
paslaptinga jėga gyvuoja, ji geba sukurti gyvybę iš 
padažo, buljono ir, gal būt, iš nieko. Galimas daiktas, 
kad ši jėga nebijo karščio,— juk Spalancanis taip kai- 
tino, tačiau jai pasireikšti reikalingas ypatingai stang- 
rus oras. Kadangi Spalancanis savo sėklas virina va- 
landų valandas, jis suardo buteliuose oro stangrumą. 

Spalancanis iš karto ėmė žvanginti ginklais ir rei- 
kalauti, kad Nidhemas įrodytų viską bandymais. 

— Ar jis kaitino orą, kad galėtų įsitikinti, koks jc 
stangrumas? 

Italas laukė bandymais paremtų įrodymų, tačiau ga- 
vo tik žodžių. 

— Tada aš pats viską patikrinsiu,— nutarė Spalan- 
canis ir tuoj pat vėl pripylė sėklų į savo buteliukus, 
užlydė ugnyje jų kakliukus ir kaip reikiant pavirino 
valandą. Paskui vieną rytą jis įėjo į savo laboratoriją 
ir numušė vienam buteliukui kaklelį. Jis ištempė ausis. 
išgirdęs šnypščiant: pš-Šš-š, .. 

— Kas čia? — burbtelėjo Spalancanis, nutvėrė ant- 
rą indelį ir, laikydamas prie pat ausies, nudaužė kak- 
liuką. Ir vėl pasigirdo tas pats pš-š-š. .. 

— Vadinasi, čia veržiasi oras, tik nežinia, ar į indą. 
ar iš jo! — sušuko Spalancanis ir, vos spėjęs nulaužti 
kaklelį trečiajam buteliukui, prikišo prie jo degančią 
žvakę. 

Žvakės liepsna palinko į buteliuko pusę, tiesiog į 
kaklelio angą. 

—- Oras veržiasi į vidų... Vadinasi, jis ne toks 
stangrus butelyje... O tat reiškia, kad Nidhemas, gal 
būt, teisus, .. 

` Staiga jis pajuto aštrų skausmą paširdžiuose, kaktą 
išpylė prakaitas, ir viskas aplink ėmė suktis... 

Nejaugi tas kvailys Nidhemas iš tikrųjų bus smogęs 
triuškinantį smūgį, pareiškęs gudrią mintį apie karščio 
įtaką oro stangrumui užlydytame inde? Nejaugi šiam 
tauškaliui pavyks sugriauti tą pastatą, kurį jis, Spa- 

iancanis, taip rūpestingai ir su tokiu vargu tiek metų 
statė iš faktų. 

Kelias dienas Spalancanis vaikščiojo apsiniaukęs 
kaip debesis, kibo prie studentų, nors šiaip su jais bū- 
davo labai malonus; norėdamas išsiblaškyti, deklamavo 
Dantės! ir Homero eiles, tačiau nuo to nuotaika tik dar 
labiau sugedo. Negailestingas ir pašaipus kipšiukas iš 
jo vis tyčiojosi ir šnibždėjo į ausį: 

— Pamėgink išsiaiškinti, kodėl oras veržiasi į bute- 
li, kai numuši kakliuką. Gal čia visai ne dėl oro stang- 
rumo? 

Tas kipšiukas jį prižadindavo naktį, maišydavosi per 
pamaldas. Ir staiga, it žaibui plykstelėjus, Spalancanio 
protas nušvito, viskas pasidarė aišku, ir jis nuskubėjo 
į laboratoriją prie stalo, apkrauto sudaužytomis kolbo- 
mis ir paliktais nešvariais buteliais; taip biauriai ap- 
leista laboratorija iškalbingai liudijo, kad Spalancanis 
buvo labai nuliūdęs ir nusivylęs. 

Jis atidarė spintą ir išsiėmė vieną buteliuką. Moks- 
lininkas jautė, kad užėjo pėdsakus: jis įrodys Nidhemui, 
kad ir šį kartą neklydo. Ir nors dar neįrodė, su paleng- 
vėjimu atsikvėpė, mat, buvo tvirtai įsitikinęs, kad pa- 
galiau surado, kodėl oras šnypštė. Jis apžiūrėjo buteliu- 
ką ir nusišypsojęs pasakė: 

— Visų mano buteliukų kaklai gana. platūs. Kol aš 
juos prieš ugnį užlydau, reikia nemažai šilumos stiklui 
ištirpdyti ir tokį plyšį uždengti. Šita šiluma bekaitinant 
ir išstumia orą iš buteliuko. Nėra ko stebėtis, kad, nu- 
laužus kakliuką, oras veržiasi į indą. 


I Dantė Aligeri (1265—1321) — garsusis Italijos poetas, 
„Dieviškosios komedijos“ ir daugelio dainų bei sonetų autorius. 

Vadinasi, Nidhemo teorija, kad, butelį kaitinant, su- 
mažėja jame esančio oro stangrumas, tėra tik nesąmc- 
nė, ir nieko daugiau. Bet kaip įrodyti? Kaip užlydyti 
butelį, neišleidžiant oro? Ir čia jam į pagalbą atėjo vel- 
sėklų ir užpylė švaraus vandens. Paskui tol vartė kol- 
bą ant ugnies, kol ji beveik užsilydė ir beliko tik maža 
skylutė —siaurutėlis plyšelis, bet pro jį oras galėjo lais- 
vai praeiti. Tada jis pastatė kolbą atvėsti. Taip slėgimas 
inde susilygino su išorės slėgimu. Palaikęs kolbą virš 
silpnos liepsnelės, tą adatos didumo skylutę akimirks- 
niu visai užlydė, ir oras nespėjo išeiti. 

Paienkintas jis įdėjo indą į verdantį vandenį ir visą 
valandą sėdėjo šalia, deklamuodamas eilėraščius ir niū- 
niuodamas linksmas daineles. 

Po kelių dienų, tvirtai žinodamas, kokie bus bandy- 
mo rezultatai, Spalancanis įėjo į laboratoriją kolbos ati- 
daryti. Uždegė žvakę ir, atsargiai nulaužęs kolbos kak- 
lelį, ją pakišo prie angos. Pš-š-š. .. Šį kartą liepsna nu- 
krypo ne į kaklelį, bet nuo jo — oro slėgimas kolboje 
buvo didesnis, negu kambaryje. 

Nuo ilgo virinimo oras kolboje ne tik nepraretėjo, 
bet dar labiau sustangrėjo, o pagal Nidhemo teoriją, 
tik stangriam orui esant gali pasireikšti jo išgarsintoji 
Vegetatyvinė Jėga. Tačiau nors kolboje ir buvo su- 
spaustas oras, Spalancanis, apžiūrėjęs daugybę lašų, 
nerado nė vieno mažojo gyvūno. Atkakliai kaip Leven- 
hukas jis daugybę kartų vis darė ir darė tą patį bandy- 
mą, sukūlė ne vieną kolbą, ne kartą apsipylė verdančiu 
vandeniu, nusidegino rankas. Nors įvairiais būdais tik- 
rino savo teoriją, rezultatą, kaip ir pirmąjį kartą, gau- 
davo tą patį. 

Spalancanis iškilmingai paskelbė Europai savo pas- 
kutinių bandymų išvadas, tad Biufonui ir Nidhemui 
nieko kito neliko, tik tyliai susiraukus sėdėti ant ap- 
gailėtinos savo teorijos griuvėsių. Jie nebeturėjo ką 
sakyti: vienu nedideliu faktu Spalancanis sugriovė vi- 
są taip apsukriai suremtą statinį. Tada italas sėdo šį tą 
parašyti. Jeigu jis buvo virtuozas laboratorijoje, tai su 
plunksna rankoje pasidarydavo tikras velnias. Moksli- 
ninkas dabar aiškiai žinojo, kad savo bandymais jis ga- 
lutinai sutriuškino Nidhemo teoriją apie savaimingą 
gyvybės atsiradimą. Jis tvirtai tikėjo, kad net mažiausi 
gyvi padarėliai visada atsiranda iš tokių pat anksčiau 
gyvenusių padarėlių. Be to, jis dar žinojo, kad smul- 
kiausieji mikrobai iš savo tėvų paveldi išvaizdą, lygiai 
kaip zebras negali pavirsti žirafa arba atsivesti musku- 
sinio jaučio, o visada lieka zebru ir veda į save pana- 
šius zebriukus. 

„Trumpai tariant,— šaukė Spalancanis,— Nidhemas 
neteisus, ir aš įrodžiau, kad mokslas apie gyvybę turi 
tokią pat griežtą tvarką ir dėsningumą, kaip ir žvaigž- 
džių mokslas.“ 

Paskui Spalancanis pasakė, kad Nidhemas iš moksio 
būtų padaręs kažkokią makalynę, jei geri ir tvirti fak- 
tai nebūtų jo sumušę. O, jei tik ta Vegetatyvinė Jėga 
egzistuotų, kokių tik pokštų ji galėtų prikrėsti, kokių 
gyvulių susigalvotų sukurti! 

— Ji galėtų kartais įkvėpti mikroskopinį gyvulėlį,-- 
pasakė Spalancanis,— kad šis, kaip koks naujas Protė- 
jus!, be perstojo keisdamas savo išvaizdą, čia pasidarytų 


+ 1 Senovės graikų mitologijoje — jūrų dievas, pagal norą 
galėdavęs keisti savo išvaizdą. 

plonas kaip siūlelis, čia apvalus ir apskritas, © kartai: 
taptų susirangęs kaip gyvatė, visas dryžuotas ir su ra- 
gais. Šis nuostabus gyvuliukas duoda Nidhemui pavyz- 
di, kuris lengvai paaiškina, kaip Vegetatyvinė Jėga ga- 
lėtų sukurti varlę ir staiga vietoj jos padaryti šunį; 
kaip pagal tos jėgos norą čia tas pats sutvėrimas — tik 
maželytis vabaliukas, o čia jau dramblys; kaip vieną. 
dieną jis voras, o kitą — banginis, vieną minutę —- 
karvė, o kitą — žmogus. 

Taip Nidhemas su savo Vegetatyvine Jėga pasitrau- 
kė nuo scenos. Dabar vėl pasidarė gera gyventi: kiek- 
vienas žinojo, kad jo netyko paslaptinga ir nelemtoji 
jėga, galinti žmogų netikėtai paversti hipopotamų. 

Spalancanio vardas skaisčiai suspindo visuose Eu- 
ropos universitetuose, mokslinės draugijos jį pripažino 
didžiausiu tų laikų mokslininku, Fridrikas Didysis jam 
rašė ilgus laiškus ir įsakė jį paskirti Berlyno akademi- 
jos nariu, o amžinasis Fridriko priešas, Austrijos impe- 
ratorė Marija-Teresė, pasiskubinusi pralenkė kara- 
lius,— pasiūlė Spalancaniui profesoriaus katedrą savo 
sename ir apleistame Pavijos universitete Lombardijo- 
je. Pas mokslininką su imperatorės antspauduotais laiš- 
kais ir įgaliojimais atvyko prašmatni įžymių slaptų pa- 
tarėjų deputacija ir paprašė, kad padėtų išgelbėti žlun- 
gantį universitetą. Prasidėjo begaliniai ginčai ir derybos 
dėl atlyginimo,— mat, Spalancanis nepraleisdavo pro- 
gos šilčiau įsitaisyti, — ir pagaliau jis sutiko imtis gam- 
tos istorijos profesoriaus ir gamtos istorijos katedros 
vedėjo pareigų Pavijoj. 

Atėjęs į muziejų, vadinamą gamtos istorijos kated- 
ra, Spalancanis visas spintas rado tuščias. Pasirsitęs 
rankoves, jis ėmėsi darbo, skaitė paskaitas apie viską. 

viešai darė milžiniškos apimties bandymus ir taip išju- 
dino studentus, nes įgudusiose jo rankose tie bandymai 
visada gerai pasisekdavo! Iš įvairių pasaulio kraštų jis 
parsisiųsdavo keisčiausių gyvulių, nepaprastų augalų, 
neregėtų paukščių ir užpildydavo tuščius kabinetus. Jis 
kardavosi į pavojingas kalnų viršūnes ir iš ten parsi- 
nešdavo mineralų, brangios rūdos; gaudė ryklius ir sta- 
tė spąstus paukščiams. Jis praturtino nesuskaičiuoja- 
momis kolekcijomis savo muziejų ir išliedavo tą kun- 
kuliuojančią energiją, kuria jis taip nepaprastai sky- 
rėsi nuo ano meto ramių mokslininkų. 

Kartais, atitrūkęs nuo paskaitų ir nustojęs karštli- 
giškai rinkti kolekcijas, jis užsidarydavo laboratorijoje 
prie savo padažų, mažųjų gyvūnų ir ilgai darydavo 
dūs tiems patiems gamtos dėsniams, kuriems pajungti 
ir žmonės, ir arkliai, ir drambliai. Padėjęs ant stiklo 
lašelį skysčio su knibždančiais mikrobais, papūsdavo 
tabako dūmų ir įsikniaubęs stebėdavo pro savo lęšius. 
Kaip jis džiaugdavosi, pamatęs juos puldinėjant tai šen, 
tai ten, stengiantis pabėgti nuo erzinančio kvapo. Spa- 
lancanis, apšaudđęs juos elektros kibirkštimis, matydavo, 
kaip „mažieji gyvūnai apsvaigsta“, pradeda suktis vie- 
noje vietoje ir greitai žūsta... 

—- Sėklos arba mažųjų gyvūnų kiaušinėliai gal šiek 
tiek skiriasi nuo vištos, varlės ar žuvies kiaušinėlių —- 
jie uždarame inde kurį laiką gali pakelti kaitinimą,-—- 
bet, šiaip ar taip, patys mMažiausieji gyvūnai niekuo ne- 
siskiria nuo kitų gyvų sutvėrimų! —- kartą sušuko Spa- 
lancanis. Tačiau netrukus šiuos drąsius savo žodžius 
turėjo atšaukti, 

— Visiems gyviems padarams pasaulyje reikalingas 
oras, ir, jei tik tie Žvėriūkščiai, palikti be oro, neišgy- 

vens, bus įrodyta, kad jie tokie pat, kaip ir visi kiti 
sutvėrimai,— kartą, sėdėdamas savo laboratorijoje, pa- 
sakė mokslininkas. Virš ugnies jis vikriai ištempė plo- 
nyti stiklinį vamzdelį, panašų į tuos, kur naudodavo 
Levenhukas mažiesiems gyvūnams tirti. Įkišo tą vamz- 
delį į pilną mikrobų indą ir įtraukė buljono. Paskui 
vieną vamzdelio galą užlydė, o kitą gudriai sujungė su 
oro siurbliu ir, ėmęs pumpuoti, prie plonytės vamzdelio 
sienos pridėjo savo lęšį. Jis tikėjo, kad smulkieji pada- 
rėliai tuoj pat nustos judinti „mažytes savo letenėles. 
kurios jiems padeda plaukioti“, tikėjo, kad jie apsvaigs, 
pradės suktis vienoje vietoje ir galų gale nustos judėję. 

Siurblys dirbo tvarkingai ir energingai, tačiau mik- 
robams nieko nekenkė. Jie, kaip ir anksčiau, nerūpes- 
tingai šmaižiojo ir, atrodė, visai nenujautė, kad pasau- 
lyje esama tokio reikalingo gyvybei dalyko, kaip oras. 
Jie išgyveno daug dienų ir savaičių, o Spalancanis, gal- 
vodamas kur nors rasti klaidą, vis darė ir darė tą pati 
bandymą. Jis visiškai negalėjo patikėti. — juk niekas 
negali gyventi be oro. Tai kuo gi, po velnių, tie žvė- 
riūkščiai kvėpuoja. 

Šitą nuostabų dalyką jis aprašė savo draugui Bone. 

„Kai kurių šių sutvėrimų prigimtis tiesiog nuostabi. 
Tuštumoje jie elgiasi taip, kaip ir gryname ore. Jie 
taip pat gyvai juda šen ir ten, o, pabuvę kelias dienas 
šitoj tuštumoj, net pradeda daugintis. Kaip nuostabu! 
Juk mes įpratę galvoti, kad pasaulyje nėra nei vieno 
gyvo sutvėrimo, galinčio gyventi be oro.“ 

Spalancanis Mėgo pasididžiuoti lakia savo vaizduote 
ir greitą orientacija, ypač, kad šią puikybę savo patai- 
kavimais ir pagarba paskatindavo studentai, protingos 
moterys, mokyti profesoriai ir šlovingieji karaliai. Vis 
viena pirmiausia jis buvo eksperimentatorius, todėi 

nuolankiai nulenkdavo galvą, kai naujas bandymas su- 
griaudavo kurį puikų jo spėliojimą. 

Ir štai tas žmogus, toks griežtas ir sąžiningas mokslo 
dalykuose, visada pasakodavęs tik tiesą apie tai, ką 
rasdavęs nuodinguose garuose ir blizgančiuose prietai- 
suose, tas tyras it kristalas mokslininkas, norėdamas, 
kad jam padidintų atlyginimą, kartais nesibiaurėdavo 
griebtis gana negražios gudrybės. Spalancanis — fut- 
bolistas, Spalancanis — nepailstantis ieškotojas ir alpi- 
nistas nuolatos verkšleno ir skundėsi aukštiesiems Vie- 
nos žmonėms, kad jo silpna sveikata ir kad „Pavijos 
varlės ir rūkai susitarė jį nuvaryti į karstą“. Nenorė- 
damas jo išleisti, imperatorius padidino atlyginimą ir 
paskyrė dukart ilgesnes atostogas. Spalancanis linksmai 
juokėsi ir ciniškai vadino savo melą politiniu manevru. 
Jis gaudavo visko, ko tik trūkdavo. Tiesą jis užtikdavo 
nuostabiais savo bandymais, pastabumu ir beprotiška 
kantrybe; pinigų ir padėties — savo darbu, gudriomis 
intrigomis ir melu; šventiko titulu apsidraudė nuo re- 
liginio persekiojimo. 

Kai jau buvo pagyvenęs žmogus, jis pajuto nepa- 
prastą norą apžiūrėti svetimas, tolimas šalis už mažos 
savo laboratorijos sienų. Jis nutarė žūt būt aplankyti 
senąją Troją, kurios istorija jį nepaprastai jaudindavo. 
Troško pamatyti harcmus, verges ir eunuchus,— mat, 
visa tai Spalancaniui buvo toks pat gamtos istorijos 
skyrius, tarsi šikšnosparniai, rupūžės ir mažieji gyvūnai 
sėklų nucvirose. Naudodamasis pažintimis ir ryšiais, iš 
imperatoriaus Juozapo gavo metus atostogų ir pinigų 
kelionei į Konstantinopolį... pataisyti sveikatos, nors ji 
niekados nebuvo tokia gera, kaip tada. 

Spalancanis sudėjo savo kolbas į spintą, užrakino 
laboratoriją ir, neapsakomai gailaudamas ir ašaroda- 

mas, atsisveikino su savo studentais. Viduržemio įūroj 
jis sunkiai sirgo jūros liga, be to, sudužo jo laivas, 
tačiau jis nepamiršo išgelbėti salose surinktos gamtos 
mokslams reikalingos kolekcijos. Sultonas jį labai ma- 
loniai priėmė, girdė ir valgydino, o haremo gydytojai 
leido jam susipažinti su gražiųjų sugulovių buitimi, .. 
Paskui, kaip ir pridera geram aštuonioliktojo amžiaus 
europiečiui, Spalancanis išdėstė turkams, kad jų sve- 
tingumas ir architektūra jį sužavėję, tačiau jis nepri- 
taria vergovei ir nesutinka su fatališka jų pasaulėžiūra. 

— Mes, vakariečiai, jauno mokslo padedami, sie- 
kiame nugalėti net tai, kas atrodo neišvengiama — am- 
žinas Žmonijos kančias ir vargus,— pasakė jis malo- 
niems, bet nelabai išprususiems rytų krašto draugams. 

Po kelių mėnesių jis su garbinga kariuomenės pa- 
Lyda, paskirta Bulgarijos kunigaikščių ir Valachijos di- 
džiūnų, iškeliavo atgal pro Balkanų pusiasalį ir galų 
gale atvyko į Vieną pareikšti pagarbos savo globėjui 
ir užtarėjui imperatoriui Juozapui II. Tai buvo pati 
puikiausia akimirka per visą.jo nepaprastą gyvenimą. 

Apsvaigęs nuo šlovės ir garbės, jis galvojo, kad išsi- 
pildė slaptos jo svajonės, tačiau... 

Tuo metu, kai Spalancanis buvo išvykęs triumfali- 
nėn savo kelionėn į pietus, virš Pavijos universiteto, 
kuriam jis atidavė tiek darbo ir jėgų, kaupėsi tamsūs 
debesys. Daugelį metų kiti profesoriai tylėdami žiūrė- 
jo, kaip jis atima nuo jų studentus, ir, grieždami dantį 
bei galąsdami kirvius, laukė patogios progos. 

Ruošdamas daugybę ekspedicijų, atlikdamas marias 

darbų ir patirdamas galybes pavojų, Spalancanis buvu- 
sį tuščią gamtos istorijos muziejų išgarsino po visą 
Europą. Be to, Skandiane, senuose savo namuose, jis 
turėjo nedidelę asmeninę kolekciją. Vieną gražią dieną 
prisiekęs jo priešas kanauninkas Volta kažin kaip slapta 
įsibrovė į jo nuosavą Muziejų, ilgai ten vaikščiojo, vis- 
ką apuostinėjo, apžiūrinėjo ir pagaliau piktdžiugiškai 
nusišypsojo. Vienoj vietoj jis pamatė kelias senoviškas 
vazas, kitoj — paukščio iškamšą, trečioj — kažkokią pui- 
kią žuvį, ir ant visų tų daiktų spindėjo rožinės Pavijos 
universiteto kortelės. Pasislėpęs tamsaus savo apsiausto 
klostėse, jis nepastebėtas išėjo iš muziejaus ir pasuko 
į namus, galvodamas, kaip čia geriau tą garsųjį Spa- 
lancanį sutriuškinti. Šiam dar tebekeliaujant iš Vienos 
namo, Volta, Skarpa ir Skopolis privirė košės, — išleido 
brošiūrą. kur apkaltino Spalancanį apvogus Pavijos 
universitetą ir paslėpus vogtųs daiktus savo muziejuje. 
Tą brošiūrą jie išsiuntinėjo visiems įžymiems Europos 
žmonėms ir mokslinėms draugijoms. 

Spalancaniui visas šviesus pasaulis dabar aptemo. 
Jis suprato, kad puiki jo karjera pavirto į pelenus, — 
liguistoje savo vaizduotėje jau girdėjo piktai juokiantis 
tuos žmones, kurie į akis jį be galo gyrė, o širdyje ne- 
apkentė. 

Mokslininkas įsivaizdavo, kaip džiūgaus priešai, ku- 
riuos savo puikiais bandymais buvo sutriuškinęs ir su- 
naikinęs; jis beveik ėmė laukti, kad vėl pakels galvą 
ta kvaila Vegetatyvinė Jėga. 

Tačiau po kelių dienų jis vėl atsistojo ant kojų. Tie- 
sa, dabar — kaip baisaus skandalo didvyris, bet sto- 
vėjo tvirtai, nugara į sieną, pasiruošęs drąsiai kautis su 
savo kaltintojais. Dabar jis buvo ne anas S5palanca- 
nis — kantriai medžiojąs mikrobus ir mandagiai susira- 

šinėjąs su Volteru. Jis pasidarė gudrus ir klastingas 
politikas, ėmęs reikalauti, kad būtų sudaryta speciali 
tardymo komisija, ir savo pasiekė. Apiinkui jis ėmė 
burti šalininkus, ruošėsi atsakyti į ugnį ugnimi. 

Spalancanis grįžo į Paviją, ir galima įsivaizduoti, 
kokios mintys jį jaudino, artinantis prie namų. Jis tik- 
riausiai galvojo, kaip slapta įeis į miestą, kaip nuo jo 
nusisuks visi jo buvę draugai ir gerbėjai, kaip aplink. 
save girdės piktą šnabždesį ir pajuokas. 

Tačiau, kai Spalancanis privažiavo prie Pavijos var- 
tų, nutiko keistas dalykas: jį sutiko didžiulė jam prie- 
lankių studentų minia ir, įtikinėdama, kad visados stos 
už jį, šūkaudama nulydėjo iki senosios jojo paskaitų. 
katedros. Tvirtas ir išdidus to žmogaus balsas užkimo, 
jis pradėjo kūkčioti ir vos galėjo mikčiodamas pasakyti, 
ką jam reiškia tokia ištikimybė. Tardymo komisija iš- 
kvietė mokslininką ir kaltintojus. Pažinodami Spalan- 
canį, galime įsivaizduoti, koks triukšmas ten pakilo. 
Teisėjams jis įrodinėjo, kad „pavogtieji“ paukščiai bu- 
vo netikę,— blogai iškimšti ir sutepti, ir dėl to tik darė 
gėdą valstybiniam universitetui — juos vis tiek būtų 
reikėję išmesti. Nudvėsusias gyvates ir armadilą! jis 
pardavė kitiems muziejams, ir Pavijos universitetas ge- 
rai uždirbo. O kai dėl svarbiausio kaltintojo Voltos — 
tai jis pats pavogė iš muziejaus brangių mineralų ir 
juos išdalino savo draugams. .. 

Teisėjai jį išteisino, nors, atvirai kalbant, ir po šiai 
dienai neaišku, kiek ten jo teisybės būta. Volta ir jo 
bendrininkai iš universiteto buvo išvyti, o visoms par- 
tijoms, buvusioms „už“ ir „prieš“ Spalancanį, pats im- 
peratorius įsakė nutraukti vaidus, nes ir taip skanda- 


! Pietų Amerikos gyvūnas. 


ias jau buvo paplitęs po visą Europą. Studentai iš 
susijaudinimo laužė auditorijose baldus, c kiti universi- 
tetai tyliai šaipėsi ir kikeno. Spalancanis paskutinį kartą 
smogė galutinai sutriuškintiems savo priešams: Voltą 
pavadino „vėjo pripūstu burbulu“, o Skarpai ir Sko- 
mpoliui taip pat prisegė gėdingas nespausdintinas pra- 
vardes. Paskui jis ramiai grįžo mikrobų medžioti. 

Daug metų Spalancanis tyrinėjo mikrobus ir ne 
kartą galvojo, kaip jie dauginasi. Dažnai jam pasitai- 
sukibę, tad jis rašė Bone: 

„Kai mes matome du kokios nors rūšies susijungu- 
sius padarus, mums iš kario šauna mintis, kad jie su- 
kurs dar vieną, į save panašų. Tačiau ar su mikrobais 
irgi esti tas pats?“ 

Viską, ką pastebėdavo, Spalancanis užrašydavo į se- 
ną užrašų knygą. Ten kartais mikrobus nupaišydavo. 
Nors šiaip jis labai greitai įsikarščiuodavo ir neturėda- 
vo kantrybės, bet, darydamas bandymus arba dėstyda- 
mas išvadas, buvo beveik toks pat santūrus ir atsargus, 
kaip senasis Levenhukas. 

Spalancanio abejones apie mikrobų dauginimąsi Bo- 
ne papasakojo savo draugui, labai talentingam, bet da- 
bar mažai žinomam mokslininkui de Sosiurui, ir šis 
vyrukas pastabiomis savo akimis ėmė žiūrėti pro švarius 
lęšius, kaip mikrobai veisiasi. Greitai jis išspausdino 
garsų veikalą, kur nurodė, kad du mažieji gyvūnai gali 
susijungti visai ne dėl palikuonių sukūrimo. Net prie- 
šingai, nors ir keista, tie susiporavę Žžvėriūkščiai yra 
ne kas kita, kaip vienas senas mikrobas, besidalinąs į 
dvi dalis, į du naujus mažuosius gyvūnus. ,„Mikrobai 
dauginasi kaip tik šitaip, visai nepatirdami vedybų 
džiaugsmo“ ,.— rašė de Sosiuras. 

Perskaitęs apie tokį atradimą, Spalancanis puolė 
prie mikroskopo, beveik netikėdamas, kad taip gali bū- 
ti, tačiau, atidžiau įsižiūrėjęs, pamatė, kad de Sosiu- 
ras teisus. Italas parašė šveicarui pasveikinamąjį laišką. 
Paprastai Spalancanis buvo didelis peštukas, netgi intri- 
gantas, labai ambicingas ir pavydėdavo kitiems garbės, 
tačiau šį kartą toks įspūdingas de Sosiuro atradimas 
suteikė jam tiek džiaugsmo, kad jis net save pamiršo. 
Tarp Spalancanio ir Ženevos gamtininko užsimezgė 
tokia draugystė, kuri atsiranda, įsisąmoninus, kad bend- 
ra veikla, ieškant faktų ir iš jų statant didžiąją mokslo 
šventovę, daug reikšmingesnė ir kilnesnė, negu atskiro 
tyrinėtojo ir atskiro faktų ieškotojo triūsas. Jie buvo 
pirmieji karo priešininkai, pirmieji pasaulio piliečiai, 
pirmieji tikri internacionalistai. 

Netrukus Spalancanis įniko į patį įdomiausią ir ne- 
išpasakytai sunkų darbą, kokį tik jam buvo tekę dirbti. 
Čia jį, pirmiausia, sudomino draugystė su Ženevos gam- 
tininku ir, antra, neapykanta naujai moksle išsikeroju- 
siai nesąmonei, beveik taip pat pavojingai, kaip ir iš- 
garsintoji Vegetatyvinė Jėga. 

Vienas anglas, Elisas, išspausdino straipsnį, kur pa- 
skelbė, kad de Sosiuro išvados apie mažųjų gyvūnų 
skilimą iš pagrindų neteisingos. Jis sakė, kad mažieji 
žvėriūkščiai gali dalintis į dvi dalis tik visai atsitiktinai. 

„Tatai nereiškia,— rašė Elisas,— kad jie tokiu būdu 
dauginasi. Taip atsitinka dėl to, kad vienas gyvūnas, 
smarkiai judėdamas vandenyje, atsitrenkia į kitą ir jį 
perskelia. Tai pastebėjęs, de Sosiuras ir sukūrė gražią, 
bet netvirtą teoriją.“ 

„Reikia pridurti, — rašė toliau Elisas, — kad mikrobai 
gimsta vienas iš kito lygiai kaip ir kiti gyviai. Atidžiai 
žiūrėdamas į juos pro savo mikroskopą, aš pastebėjau 

jaunus mikrobus, esančius senuose, 0 dar geriau įsižii- 
rėjęs — nors ir labai sunku patikėti — tuose jaunuose 
mikrobuose Mačiau anūkus...“ 

„Plepalai“,— galvojo Spalamcanis. Visa ši teorija 
jam atrodė nejtikėtina. Tačiau kaip įrodyti, kad visa 
tai kvailystė ir kad mikrobai dauginasi dalindamiesi? 

Visų pirma jis buvo rimtas mokslininkas ir žinojo, 
kad pavadinti Elisą kvailiu — vienas dalykas, o įrody- 
ti, kad mažieji gyvūnai skyla ne nuo smūgio į šoną — 
kitas. Jis iš karto sumojo, ką daryti. 

„Man būtinai reikia, — mąstė mokslininkas, — atskir- 
ti vieną mažąjį gyvūną nuo kitų, kad jis nė su kuo 
negalėtų susidurti, o tada beliktų tik sėdėti ir žiūrėti 
pro mikroskopą, ar jis pasidalins į dvi dalis, ar ne.“ 

Toks, žinoma, būtų buvęs pats paprasčiausias ir tik- 
riausias būdas įrodyti teisybę, tačiau kaip tą nežmoniš- 
kai smulkutėlį sutvėrimą atskirti nuo didelio jo draugų 
debesio? Galima paimti vieną mažytį gružlį iš nesuskai- 
tomos daugybės brolių ir seserų, bet visiškai neįma- 
noma už uodegos nutverti vieną mikrobą — jis turėtų 
būti milijoną kartų didesnis, negu dabar. 

Ir šiai Spalancanis, tas vyras, taip mėgęs dalyvauti 
triukšmingose iškilmėse ir iškalbingai skaityti paskai- 
tas, staiga pasitraukia nuo visų džiaugsmų, malonumų 
ir pasineria į tokį darbą, kuris buvo išmintingiausias, 
sunkiausias ir reikalavo daugiausia kantrybės per visą 
neramų jo gyvenimą. Jis padarė didelį darbą: išrado 
gerą būdą, kaip atskirti vieną gyvą vienos dvidešimt- 
penktatūkstantosios colio dalies ilgumo mikrobą nuo 
kitų. 

Nuėjęs laboratorijon, jis paėmė sėklų nuovirų lašą 
pilną mikrobų ir atsargiai padėjo jį ant švaraus skaid- 
raus stikliuko. Paskui, plauko plonumo stikliniu vamz- 

deliu įtraukęs lašeli švaraus destiliuoto vandens, kur 
nebuvo nei vieno mažojo gyvūno, užlašino jį šalia pir- 
mojo. 

— Dabar pradėsim gaudyti, — suburbėjo Spalanca- 
nis, pasukęs lęšį prie to lašo. Jis paėmė plonytę švarią 
adatą, atsargiai įbedė į buljoną su mikrobais ir nukėlė 
prie destiliuoto vandens lašo. Greitai pakreipė mikro- 
skopą į tą skysčio tiltelį tarp dviejų lašų ir labai nu- 
džiugo, pamatęs, kad besiraitantieji maži padariukai 
pradeda žąseie eiti tuo kanalu. Spalancanis pagriebė 
mažytį kupranugario plaukų šepetėlį. 

Štai jis! Tik jis, vienintelis mikrobas, pasiekė van- 
dens lašą... Mitriai perbraukęs šepetėliu per tą siaurą 
tiltelį, sugriovė jį, ir kiti žvėriukai jau nebegalėjo atke- 
liauti prie vandens lašo ir susijungti su vienišų mažuo- 
ju savo draugu. 

— Dievulėliau!—suriko Spalancanis iš džiaugsmo.— 
Aš atskyriau jį. Niekam kitam dar nepavyko taip pa- 
daryti. Aš sugavau vieną mikrobą! Ir dabar, kai žvėriu- 
kas apsaugotas nuo smūgių į šoną, pažiūrėsim, ar jis 
dalinsis į dvi dalis. 

Mikroskopas jo rankose truputį drebėjo, o jis susi- 
kūprinęs vis sėdėjo sustingusiu kaklu, nutirpusiais 
pirštais ir įtemptai, net prisimerkęs, žiūrėjo į vandens 
lašą su vieninteliu gyventoju. 

„Koks jis mažytis, — pagalvojo mokslininkas.— Taip 
panašus į vienišą žuvelę, plaukiojančią neaprėpiamose 
vandenyno platybėse...“ 

Ir staiga, pamatęs stebuklingą reginį, jis sudrebėjo. 
Panašus į lazdelę žvėriūkštis ėmė per vidurį plonėti... 
Štai jau abu jo galai susijungę tik plonelyčiu, vos įžiū- 
rimu siūlelių... Tie trumpučiai gabaliukai pradėjo 

smarkiai judėti ir... staiga iš kario vienas nuo kito 
atšoko, Jie buvo šiek tiek trumpesni, bet šiaip visiškai 
nesiskyrė nuo savo „motinos“. 

Paskui atsitiko dar nuostabesnis dalykas: tie jauni 
mažieji žvėriūkščiai per kelias minutes lygiai taip pat 
perskilo į dvi dalis; ir kur pirma buvo vienas mikro- 
bas, dabar jau plaukiojo keturi. 

Spalancanis, tą išradingą triuką pakartojęs dešimtis 
kartų, visada gaudavo tokį patį rezultatą ir matydavo 
tokį patį vaizdą. Tada jis kaip viesulas užgriuvo ant 
nelaimingojo Eliso galvos ir į dulkes sumalė linksmą jo 
pasaką apie vaikus ir anūkus, matomus mažuosiuose 
gyvūnuose. Spalancanis nepagailėjo kartėlio ir paty- 
čių, jis nuolankiai patarė Elisui grįžti į mokyklą pakar- 
toti mikrobų medžioklės abėcėlės. Jis prasitarė, kad 
Elisas, užuot laužęs iš piršto visokias teorijas, kurios tik 
kliudo tikriems tyrinėtojams atskleisti šykščias gamtos 
paslaptis, nebūtų klaidos padaręs, jei būtų nepatingė- 
jęs perskaityti tokio puikaus de Sosiuro straipsnio. 

Mokslininkas, tikras ir savarankiškas gamtos stebė- 
tojas, yra panašus į rašytoją, dailininką ar muziką. Jis 
pusiau menininkas, pusiau šaltas tyrinėtojas. Spalan- 
canis pats sau sekė pasakas, laikė save naujo garbingo 
epo herojumi, savo veikaluose Įyginosi net su Kolumbu 
ir Vespuči. Apie naują ir paslaptingą mikrobų pasaulį 
jis kalbėjo tarsi apie naują visatą ir vaizdavosi, kad 
jis — drąsus ieškotojas, pirmasis sugebėjęs pasiekti jos 
ribas. Jis dar nieko neužsiminė apie mažųjų gyvūnų 
kenksmingumą,— mat, nemėgo spaudoje leistis į spėlio- 
jimus, — tačiau jo genijus sakė, kad tie paslaptingi ma- 
žieji gyvūnai turi kažkokią nepaprastai didelę, nors dar 
ir neaiškią, reikšmę didiesiems savo broliams — žmo- 
nėms. 

1799 metų pradžioje, kai Napoleonas griovė į šipu- 
lius senąjį pasaulį, o Bethovenas didinga pirmąja sim- 
fonija, išreiškiančia daugelio neramių to meto protų 
karo šauksmą, beldėsi į devynioliktojo amžiaus duris, 
didysis mikrobų medžiotojas buvo ištiktas apopleksi- 
jos. Po trijų dienų jis vėl audringai pakėlė nerimstančią 
savo galvą ir nudžiugino aplankiusius draugus, kurie 
susirinko jo palydėti amžinon kelionėn, pradėjęs dekla- 
muoti Tasol ir Homero eiles. Nors ir sunku patikėti, 
Spalancanio biografo žodžiais tariant, tai buvo jo gul- 
bės giesmė. 

Po kelių dienų jis mirė. 

Didieji Egipto faraonai, paliepę rūmų duobkasiams 
išbalzamuoti jų kūnus ir paversti juos brangiomis, 
puošniomis mumijomis, išsaugojo savo vardus kitoms 
kartoms. Graikai ir romėnai savo atvaizdus paliko di- 
dingose skulptūrose. Daug įžymių žmonių pagerbti šim- 
tais meniškų portretų. O ką paliko mums garsusis Spa- 
lancanis? 

Pavijoje stovi nedidelis kuklus jo biustas, o jei kam 
įdomu, tai greta, muziejuje, gali pamatyti jo pūslę. Kur 
"Spalancaniui rastum geresnę epitafiją?? Kokia kita re- 
likvija galėtų geriau apibūdinti jo aistrą beieškant tie- 
sos, aistrą, kuri prieš nieką nenusilenkė, kuri nepaisė 
nusistovėjusių visuomenės pažiūrų, kuri juokėsi iš sun- 
kių išmėginimų, kuriai visai nerūpėjo vadinamas ,,blo- 
gas skonis“ ir kuri nežiūrėjo, kas padoru ar nepadoru. 

Spalancanis žinojo, kad jo pūslė nesveika. 

— Išimkit ją po mano mirties, — šnibždėjo jis pas- 


! Renesanso epochos didysis italų poetas. 
2 Ant kapo įrašas. 

kutinę valandą. — Gal būt, ji jums padės ką nors naujo 
apie pūslės ligas sužinoti. 

Toks buvo Spalancanis. Tokia buvo ciniška, nerami 
ir laisvai galvojanti jo amžiaus dvasia, to amžiaus, ku- 
ris Mažai praktinių gėrybių tesukūrė, bet pastatė aukš- 
tą ir šviesų rūmą ateities žmonėms: Faradėjuii, Paste- 
rui, Arenijui, Emiliui Fišeriuiš ir Ernestui Rezer- 
fordui*. 


II SKYRIUS 


LUI PASTERAS 


MIKROBUOSE SLYPI PAVOJUS! 


1831 metais, praėjus trisdešimt dviem metams po 
įžymiojo Spalancanio mirties, mikrobų medžioklė vėl 
buvo visiškai sustojus. Nors kitos mokslo šakos dideliais 
žingsniais skubėjo į priekį — kerėpliški garvežiai, pik- 
tai pūkšdami, gąsdino Europos ir Amerikos gyventojus, 
greitai turėjo būti išrastas telegrafas — vos matomi ma- 
žyčiai gyvūnai buvo visai užmiršti. Jau buvo gaminami 
puikūs mikroskopai, tačiau neatsirado žmogaus, kuris 


1! Faradėjus (1791—1867) — įžymus anglų fizikas, pa- 
daręs vertingų atradimų elektros srityje. 


2 Arenijus (1811—1889) — švedų botanikas ir agrono- 
mas, daug prisidėjęs prie žemės ūkio tobulinimo. 
3 Emilis Fišeris (1852—1919) — vokietis, vienas įžy- 


miausių organinės chemijos tyrinėtojų. 
4 Ernestas Rezerfordas (1871—1937) — garsus ang- 
lų fizikas, 1919 m. suskaidęs kai kurių medžiagų atomus. . 

pro juos žiūrėtų, kuris pasauliui įrodytų, kad tie ma- 
žieji, paprasta akimi nematomi gyvūnai kartais gali 
būti naudingesni, negu sudėtingiausios garo mašinos: 
niekur nebuvo girdėti net užsimenant, kad tie niekingi 
mikrobai tyliai ir paslaptingai gali išžudyti milijonus 
žmonių ir kad jie baisesni, negu giljotina ar Vaterlo 
patrankos. 

Vieną 1831 metų spalio dieną iš minios, apgulusios 
kalvės duris nedideliame rytų Prancūzijos kalnų kai- 
melyje, išniro persigandęs devynerių metų berniukas. 
Mat, pro susijaudinusių žmonių šnabždesį prie kalvės 
jis išgirdo, kaip šnypštė ir čirškėjo iki baltumo įkaitinta 
geležimi deginamas žmogaus kūnas, kaip kažkas garsiai 
ir skausmingai vaitojo. Šis nelaimingasis buvo ferme- 
ris Nikolas. Jį ką tik buvo apriejęs pasiutęs vilkas, 
kuris, apsiputojęs nuodingomis seilėmis, klaikiai kauk- 
damas, perlėkė per kaimą. Berniukas, išbėgęs iš minios, 
buvo Lui Pasteras, odžiaus iš Arbua sūnus, grafo Ad- 
resje baudžiauninko proanūkis. 

Bėgo dienos, savaitės, ir viena po kitos, baisių pa- 
siutimo ligos konvulsijų tampomos, mirė aštuonios vil- 
ko aukos. Jų klyksmas ir aimanos vis tebeskambėjo 
bailaus, o kaip kiti manė, kvailoko berniuko ausyse, ir 
geležis, kuri degino fermerio Nikolo žaizdas, įspaudė 
gilų pėdsaką jo atmintyje. 

— Tėte, kodėl vilkai ir šunes pasiunta? Kodėl žmo- 
gus miršta, kai pasiutęs šuo jį aprieja? — klausinėjo 
Lui. 

Jo tėvas, nedidelio odų fabriko savininkas, buvo 
senas Napoleono armijos seržantas. Jam teko matyti, 
kaip tūkstančiai žmonių krisdavo nuo kulkų, tačiau jis 
visai nenutuokė, kodėl žmogus miršta nuo ligos. 

— Tikriausiai vilką apsėda velnias, o jei dievas no- 
ri, kad tu mirtum, tai būtinai numirsi, ir niekas nepa- 
dės, — greičiausiai šitaip atsakė dievobaimingasis odi- 
ninkas. p 

Beveik taip būtų atsakęs ir išmintingiausias ano 
meto mokslininkas ar pats geriausias pasaulio gydyto- 
jas. 1831 metais dar niekas nežinojo, kodėl miršta pa- 
siutusio šuns įkąstas žmogus,— visų ligų priežastis bu- 
vo nesuprantama ir paslaptinga. 

Aš neketinu įrodinėti, kad tas baisus atsitikimas 
paskatino devynerių metų Lui Pasterą tirti pasiutimo 
ligos priežastis ir galvoti, kaip išgydyti pasiutimą,— ta- 
tai atrodytų labai romantiška, bet neteisinga. Tačiau 
tikra teisybė, kad ši nelaimė jį daug smarkiau sukrėtė 
ir kur kas labiau išgąsdino, negu kitus jo amžiaus ber- 
niukus; jis šimtą kartų giliau pergyveno, užuodęs svy- 
lančios mėsos kvapą, išgirdęs klaikų nelaimingojo 
šauksmą. Trumpiau kalbant, jis iš prigimties buvo me- 
nininkas, ir ši menininko gyslelė tiek, kiek ir mokslas, 
padėjo išvesti mikrobus iš tos nežinomybės, į kurią jie 
buvo nugrimzdę po garsiojo Spalancanio mirties. Tiesą 
sakant, iki dvidešimt metų neatrodė, kad iš Pastero ka- 
da nors išeis garsus tyrinėtojas. Lui buvo darbštus ir 
mielas berniukas, tačiau niekuo ypatingai nepasižymė- 
jo. Laisvalaikiu, sėdėdamas prie upės, tekančios pro jo 
tėvo fabriką, jis mėgdavo piešti; seserys jam pozuoda- 
vo, kol nuo įtempto sėdėjimo nutirpdavo kaklas ir pra- 
dėdavo gelti nugarą. Jis šaltomis spalvomis piešdavo 
keistus ir griežtus savo motinos portretus, kur ji, tie- 
sa, išeidavo ne per didelė gražuolė, bet vis tiek būdavo 
į save gan panaši. 

Taigi viskas klostėsi taip, kad atrodė, jog mažuosius 
žvėriūkščius jau amžiams teks padėti į vieną lentyną 

su drontu! ir kitais užmirštais gyvūnais. Švedas Linė- 
jus, nepaprastai aistringas klasifikatorius, ilgai dirbęs 
prie visų gyvų sutvėrimų tvarkingo kartotekinio kata- 
logo sudarymo, kai priėjo prie mažųjų žvėriūkščių, nu- 
leido rankas. 

— Jie perdaug maži, perdaug neaiškūs, ir niekas 
apie juos tikslesnių dalykų nesužinos, tad juos nukel- 
sim į chaoso klasę! — pasakė Linėjus. 

Tų sutvėrimų nebuvo pamiršęs tik įžymusis apskri- 
taveidis vokietis Erenbergas, kuris, jei tik neplaukio- 
davo vandenynuose ar nedalyvaudavo susirinkimuose, 
kur jam būdavo teikiami medaliai, tuščiai ginčydavosi, 
ar mažieji gyviai turi pilvus, ar jie savarankūs gyvū- 
nai, o gal jie tik dalis didesnių, o gal jie visai ne gy- 
viai, o Maži augalai. 

Tuo tarpu Pasteras neatsitraukdavo nuo knygų ma- 
žame Arbua koledže. Čia pradėjo ryškėti jo būdo bruo- 
žai — geri ir blogi. Pasteras buvo jauniausias Arbua 
koledžo mokinys, bet pašėlusiai norėjo tapti seniūnų — 
jo aistra buvo mokyti kitus berniukus ir ypač daugiau 
už juos žinoti. Tr jis buvo paskirtas seniūnu. Lui dar 
neturėjo nė dvidešimt metų, kai gavo jaunesniojo dės- 
tytojo vietą Bezansono koledže, kur ėmė dirbti kaip 
padūkęs ir privertė kitus taip pat plušti. Savo seserims 
jis rašė ilgus laiškus ir mokė: 

„Noras — didelis dalykas, mielosios sesutės. Paskui 
norą eina Veiksmas ir Darbas, o Darbas beveik visada 
veda į Pasisekimą. Tie trys dalykai — Noras, Darbas ir 
Pasisekimas — pripildo visą žmogaus gyvenimą. Noras 
atkelia vartus puikiam ir džiaugsmo kupinam Pasise- 

kimui, Darbas pro tuos vartus įeina ir, baigdamas ke- 
lionę, už pastangas būna Pasisekimo apvainikuotas.“ 

Sulaukęs septyniolikos metų, jis savo laiškuose ne- 
berašė tiek didžiųjų raidžių, tačiau jie, kaip ir anks- 
čiau, buvo tikri pamokslai. 

Paskui tėvas Pasterą išleido į Paryžiaus Normalinę 
mokyklą, kur jis ruošėsi imtis didelių darbų, bet stai- 
ga, nepaprastai pasiilgęs tėviškės ir odų fabriko, laiki- 
nai atidėjęs didžius savo planus, grįžo į Arbua. Kitais 
metais jis vėl nuvažiavo į Paryžių, į tą pačią mokyklą, 
ir šį kartą ten pasiliko. Vieną gražią dieną Lui, apsi- 
pylęs ašaromis, išėjo iš chemiko Diuma paskaitų salės. 

— Koks didingas dalykas chemija,— murmėjo sau 
Pasteras, — kokia stebinanti Diumos garbė ir populia- 
rumas! 

Jau tada jis pajuto, kad pasidarys dideliu chemiku. 
Pilkos ir ūkanotos Lotynų kvartalo gatvės išsiliejo į 
didžiulį netvarkingą pasaulį, kurį išgelbėti galėjo tik 
chemija. Nors Pasteras dabar nebepiešdavo, širdyje jis 
vis tiek buvo menininkas. 

Greitai jis pradėjo daryti pirmus, dar netvirtus ban- 
dymus su visokiomis dvokiančiomis medžiagomis ir 
įvairiaspalviais tirpalais. Artimam Pastero draugui, fi- 
losofijos studentui Šapiuji, valandų valandas tekdavo 
klausytis Lui paskaitų apie vyninės rūgšties kristalus. 
Lui vis sakydavo: 

— Ak Šapiuji, kaip gaila, kad tu ne chemikas! 

Tada jis troško, kad visi studentai būtų chemikais, 
kaip po keturiasdešimt metų norėjo, kad visi gydyto- 
jai pasidarytų mikrobų medžiotojais. 

Tuomet, kai riesta Pastero nosis ir plati, protinga 
kakta buvo palinkusi prie netvarkingos kristalų krū- 
vos, vėl visi pradėjo kalbėti apie mažuosius mikrobus. 

Du mokslininkai, vienas Prancūzijoje, kitas Vokietijo- 
je, ėmė galvoti, kad mikrobai — rimti ir svarbūs su- 
tvėrimai, kurie tiek pat naudingi, kiek arkliai ar 
drambliai. 

Kuklus, bet savarankiškas tyrinėtojas, prancūzas 
Kanjaras de la Turas 1837 metais pirmą kartą įkišo nosį 
į didžiuosius alaus daryklos kubilus. Iš vieno tokio ku- 
bilo ištraukęs kelis lašus putų ir apžiūrėjęs juos pro 
mikroskopą, pamatė, kad ten esantys mažyčiai mielių 
rutuliukai išleidžia šonuose ataugas, o šios vėl duoda 
naujus maželyčius rutuliukus. 

— Tos mielės gyvos! — sušuko jis. — Jos gali veis- 
tis kaip ir kiti gyvi sutvėrimai. 

Padaręs kelis bandymus, jis įsitikino, kad nei iš 
apynių, nei iš miežių nepadarytum alaus, jei neįdėtum 
mielių, tų gyvų besidauginančių rutuliukų. 

„Be abejo, tik besiveisdamos mielės salyklą paverčia 
alkoholiu,— mąstė tyrinėtojas ir parašė nedidelį, bet 
protingą straipsnį. Tas puikus darbas apie mieles nepa- 
darė didelio įspūdžio mokslo pasaulyje: Kanjaras nesi- 
stengė išgarsėti, be to, neturėjo ryšių spaudoje, kuri 
galėtų jį, tokį kuklų, išgirti. 

Tais pačiais metais Vokietijoje daktaras Švanas iš- 
spausdino nedidelį straipsnį, kur ilgais ir painiais saki- 
niais paskelbė tokią jaudinančią žinią: mėsa pradeda 
pūti tik tada, kai į ją patenka nematomieji gyvūnai. 

„Jei mėsą gerai išvirinsite ir įdėsite į švarų indą, 
kur oras galės patekti tik pro įkaitintus iki raudonumo 
vamzdelius, mėsa kelis mėnesius išbus visiškai šviežia. 
Bet vos tik nuimsite vamzdelius ir į indą įeis papras- 
tas oras su mažaisiais gyvūnais, tai po dienos ar dviejų 
mėsa pradės biauriai dvokti, joje atsiras didžiausi telki- 
niai smulkių judančių būtybių, tūkstantį kartų mažes- 

nių už segtuko galvutę. Taigi nėra ko abejoti — tik šie 
žvėriūkščiai pūdo ir gadina mėsą.“ 

Kaip Levenhukas būtų išpūtęs dideles savo akis! 
O Spalancanis būtų palikęs savo parapijiečius ir, nebai- 
gęs laikyti mišių, nulėkęs į laboratoriją! 

Tačiau Europa tik kilstelėjo nuo laikraščio akis, o 
jaunasis Pasteras tuo laiku ruošėsi padaryti didįjį at- 
radimą chemijos moksle. 

Būdamas dvidešimt šešerių metų, jis praturtino 
mokslą. Ilgai tyrinėjęs mažyčių kristalų krūvas, atra- 
do, kad vyninės rūgšties kristalai būna ne dviejų, bet 
keturių rūšių, ir kad gamtoje yra daugybė keistų kris- 
talų kombinacijų, kurios savo išvaizda vienodos, bet 
yra viena kitos veidrodinis atspindys. 

Pasteras atitiesė įskaudusią nugarą ir nusirąžė. Su- 
pratęs, ką padarė, jis iššoko iš tamsios ir nešvarios savo 
laboratorijos į vestibiulį ir, pačiupęs mažai pažįstamą 
jauną fizikos katedros asistentą, nusitempė į šešėliuose 
skendintį Liuksemburgo sodą. Čia iškilmingai jam pa- 
pasakojo apie nuostabų atradimą,— Pasterui reikėjo su 
kuo nors išsikalbėti. Jis norėjo pasipasakoti visam pa- 
sauliui! 


II 


Po mėnesio Pasterą jau gyrė žilagalviai chemikai, 
ir jis tapo trigubai už save vyresnių žmonių draugu. 
Jis buvo pakviestas profesoriauti į Strasburgo univer- 
sitetą, kur atspėjamu laiku nusprendė vesti dekano 
dukterį. Jis nežinojo, ar jinai jį myli, bet sėdo ir parašė 
jai laišką, kuris, jo manymu, turėjo ją pavergti. 

„Aš nepasižymiu niekuo, kas galėtų patikti jaunai 
mergaitei, — rašė jis — bet, kiek prisimenu, kas tik su 

manimi arčiau susipažindavo, mane labai mylėdavo.“ 

Jinai už jo ištekėjo ir taip pasidarė viena iš pui- 
kiausių, kantriausių ir tam tikru atžvilgiu laimingiau- 
sių žmonų istorijoje,— apie ją bus kalbama toliau. 

Tokių būdu sukūręs šeimą, Pasteras dar smarkiau 
įniko į darbą. Pamiršęs vyro ir šeimos galvos pareigas, 
jis naktis paversdavo dienomis. 

„Aš priėjau prie didelių paslapčių ribos, — rašė jis, — 
ir uždanga, skirianti jas nuo manęs, darosi vis plonesnė 
ir plonesnė. Naktys man atrodo per ilgos. Madam Pas- 
ter dažnai man priekaištauja, bet aš atsakau, kad ją 
nuvesiu į garbę.“ 

Jis ir toliau tyrinėjo kristalus. Pasislėpęs įvairiuose 
užkampiuose, darydavo keistus ir beprotiškus bandy- 
mus; tokius bandymus gali išgalvoti tik nepilnaprotis, 
tačiau, jei pasiseka, tas nepilnaprotis vadinamas geni- 
jum. 

Pasteras mėgino pakeisti gyvų būtybių cheminę san- 
darą, laikydamas jas tarp dviejų didžiulių magnetų. 
Tikėdamasis pergrupuoti molekules ir sudaryti veidro- 
dinį atspindį, jis sukūrė keisčiausius laikrodinius me- 
chanizmus augalams švytuoti. Norėjo pamėgdžioti die- 
vą ir pats pakeisti prigimtį. 

Kiekvieną dieną madam Paster kantriai laukdavo jo 
iki vėlyvos nakties; jinai juo žavėjosi, tikėjo ir taip rašė 
savo tėvui: 

„Jei pasiseks tie bandymai, kuriuos šiemet daro, jis 
bus apvainikuotas Galilėjaus ar Niutono garbe.“ 

Sunku pasakyti, ar madam Paster viena sugalvojo 
taip įvertinti savo vyrą. Tačiau reikia pripažinti, kad 
tos klaidžiojančios ugnelės, kurias jaunas jos vyras 
gaudė, vis bėgdavo tolyn, — bandymai nesisekė. 

Netrukus Pasteras — Lilio Normalinės mokyklos 

proiesorius ir garntos mokslų fakulteto dekanas; jis įsi- 
kūrė Gėlių gatvėje ir čia pirmą kartą užtiko mikrobus. 
Tame sename, garsiame spirito varytojų, runkelių au- 
gintojų ir žemės ūkio padargų pirklių mieste Pasteras 
pradėjo didįjį mokslinį, poetišką, o iš dalies ir religinį 
bei politinį žygį — kelti į dienos šviesą mikrobus, kurie 
apie trisdešimt metų tarsi povandeniniai akmenys truk- 
dė plaukti mokslo laivui. Jis aistringai troško parodyti 
pasauliui, kokie tie mikrobai reikšmingi, ir, savaime 
aiškų, bedirbdamas įsigijo daug priešų ir draugų. Jo 
vardas būdavo spausdinamas pirmuose laikraščių pus- 
lapiuose, ir čia pat jis šaukiamas į dvikovą. Plačioji 
publika linksmai juokėsi iš jo brangiųjų mikrobų, o jis 
tuo tarpu savo atradimais išgelbėdavo nuo mirties dau- 
gybę gimdančių moterų. Trumpai kalbant, čia Pasteras 
ir pradėjo skristi į nemirtingumą. 

Jei Strasburge tiesa bėgdavo nuo jo, tai čia, Lilyje, 
pasiūlydamas savo pagalbą spirito varytojams ir run- 
kelių augintojams, jis stojo ant kelio, vedančio į šlovę. 

Vos įsikūrus Pasterui, pas jį atėjo vietos valdžios 
atstovai ir pasakė, kad mokslas Lilyje klesti. 

— Bet mes, kaip ir visas pramoninis mūsų miestas, 
labiausiai norėtume, profesoriau, kad tarp Jūsų mokslo 
ir mūsų pramonės būtų tvirtas ryšys. Ir štai mes atėjo- 
me sužinoti, ką mokslas mums galėtų duoti. Padidin- 
kit mūsų runkelių cukringumą, padėkit mums išgauti 
daugiau alkoholio, o mes tada prideramai pasirūpin- 
sime Jumis ir Jūsų laboratorija. l 

Pasteras atidžiai, mandagiai juos išklausė ir staiga 
nutarė parodyti, ką gali. Įsivaizduokite, kad pramoni- 
ninkų komitetas būtų paprašęs Isaką Niutoną paaiš- 
kinti, kaip jo judėjimo dėsnius pritaikyti fabrikuose! 
Šis nuo žmonių atsiskyręs mąstytojas tikriausiai būtų 


78 


iškėlęs į dangų rankas ir tuoj pasitraukęs Danieliaus 
pranašysčių studijuoti. Persigandęs Faradėjus būtų, tur 
būt, vėl ėmęs knygas rišti... Bet Pasteras ne šiltnamy 
buvo augintas. Jis, devynioliktojo amžiaus vaikas, gal- 
vojo, kad mokslas žmogui turi duoti duonos ir sviesto, 
tad ėmė miesto gyventojams skaityti įdomias ir jaudi- 
nančias mokslo paskaitas, dėl kurių jis greitai tapo 
labai populiarus. 

— Ar jūsų šeimose atsiras nors vienas jaunuolis, 
kuris liktų abejingas, jei jūs, padavę jam į rankas bul- 
vę, pasakytumėt, kad iš tos bulvės galima padaryti 
cukrų, iš cukraus alkoholį, o iš alkoholio eterį ir ac- 
tą? — su užsidegimu dėstė jis vakarais triukšmingai 
turtingų fabrikantų ir jų žmonų auditorijai. 

Kartą į Pastero laboratoriją, baisiausiai nusiminęs, 
atėjo turtingas spirito varytojas, mesje Bigas. 

— Kažkas nebegerai su fermentacija, profesoriau,— 
liūdnai pasakė jis. — Kasdien aš prarandu po kelis 
tūkstančius frankų. Ar Jūs negalėtumėt užsukti pas 
mane į fabriką ir kaip nors man padėti? 

Bigo sūnus buvo Normalinės mokyklos studentas, 
tad Pasteras nedelsė su pagalba. Jis nuėjo į fabriką, 
apžiūrėjo kubilus, pradėjusius duoti mažiau alkoholio, 
ir pasiėmė ištirti tąsios cukrinių runkelių masės. Jis 
bilų, kur pasigamindavo kiek reikia alkoholio. Pasteras 
visiškai nenumanė, ką galės Bigui padėti, jis nieko ne- 
žinojo, kaip cukrus virsta alkoholiu. Tiesą pasakius, 
nei vienas chemikas pasaulyje tada dar nežinojo šios 
paslapties. 

Pasteras parėjo į savo laboratoriją, pasikrapštė pa- 
kaušį ir pirmiausia nutarė ištirti masę iš gerųjų kubi- 
lų. Jis, tikėdamasis rasti kokių nors kristalų, paėmė 

vieną lašą ir pasidėjo po mikroskopu. Tenai pamatė 
begalę smulkučių gelsvos spalvos rutuliukų, daug 
kartų mažesnių net už patį mažiausią kristalą; tuose 
rutuliukuose mirkčiojo daugybė keistų taškelių. 

— Kas čia galėtų būti? — sumurmėjo jis. Ir staiga 
prisiminė: — O, taip! Kaip aš iš karto nesupratau? Juk 
čia mielės, jų visada būna, kur cukrus fermentuojasi 
į alkoholį. 

Pasteras ėmė atidžiai tuos rutuliukus stebėti. Vieni 
gulėjo krūvomis, kiti buvo grandinėle sukibę... Ir stai- 
ga jis labai nustebo, pamatęs, kad kai kurie rutuliukai 
iš šonų išleidžia Keistas ataugėles, tarsi jaunus dai- 
gelius, dygstančius iš tų smulkių grūdelių. 

— Kanjaras de la Turas neklydo. Mielės tikrai gy- 
vos. Tikriausiai jos ir paverčia cukrinius runkelius al- 
koholiu! — sušuko jis. — Taip, bet mesje Bigui dėl to 
nė kiek ne lengviau. Kas galėjo atsitikti su runkelių 
tyre? 

Pasteras pakėlė butelį, pripiltą iš blogojo kubilo, iš- 
ėmė truputį tyrės, pauostė, apžiūrėjo pro didinamąjį 
stiklą, paragavo, įdėjo į ją lakmuso popieriaus gaba- 
liuką ir pamatė, kad jis tuoj pat paraudonavo. Paskui 
tos tyrės lašą padėjo po mikroskopu ir pažvelgė. 

— Bet juk čia visai nėra mielių, kur jos pasidėjo? 
Nieko daugiau, tik tamsi masė. Ką tai galėtų reikšti? 

Jis vėl paėmė butelį ir susimąstęs ilgai į jį žiūrėjo 
nieko nematančiu žvilgsniu, kol pagaliau karštligiškai 
lakstančios jo mintys staiga sustojo ties keistoku, ne- 
paprastu skysčiu runkelių masės paviršiuje. 

— Kokie čia per gumuliukai, prikibę prie butelio 
šonų? Štai tokie pat gumuliukai plaukioja ir skysčio 
paviršiuje. Geroje tyrėje su mielėmis ir alkoholiu tokių 
gumulėlių nematyti. 

Su dideliu vargu jis išgriebė vieną gumuliuką, jį iš- 
trynė švaraus vandens laše ir padėjo po mikroskopu. 

Jo valanda išmušė. 

Mielių rutuliukų ten nebuvo, tačiau Pasteras pama- 
tė tokį keistą dalyką, kurio niekada dar nebuvo regėjęs: 
vandens laše netvarkingai krutėjo neapsakoma daugy- 
bė į lazdeles panašių būtybių; jos tai po vieną judėjo, 
tai it kaspinas žąsele sukibusios slinko, ir visos nuosta- 
biai mirguliavo, virpėjo. Nusakyti, kokio didumo tos 
būtybės, Pasteras nesiryžo,— jos buvo kur kas mažes- 
nės už mielių rutuliukus, kiekvienos lazdelės ilgumas 
buvo gal tik viena dvidešimtatūkstantoji colio. 

Visą naktį Pasteras negalėjo užmigti ir prasivartė 
nuo vieno šono ant kito, o anksti rytą, klupdamas luo- 
šąja savo koja, nulėkė į spirito varyklą. Akiniai nuo 
trumparegių jo akių nukrypo, kai jis, karštligiškai sku- 
bėdamas, lankstėsi prie blogųjų kubilų, semdamas tyrę. 
Jis dabar nebegalvojo apie Bigą, nebesirūpino, kaip jam 
padėti. Bigas jam nebeegzistavo, ir viskas apie jį tarsi 
pranyko, liko tik smalsus, ieškantis „aš“ ir tos keistos 
šokinėjančios lazdelės. Kiekviename mažyčiame gumu- 
lėlyje jų buvo milijonai. Naktį kartu su madam Paster 
jis padarė niekur nematytą aparatą, ir jo laboratorija 
tapo panaši į alchemiko kabinetą. Su tuo aparatu moks- 
lininkas nustatė, kad lazdelių pilname skystyje iš blo- 
gųjų kubilų yra tik pieno rūgšties, o alkoholio nėra. 
Žaibo greitumu jam dingtelėjo tokia mintis: 

„Tos mažos lazdelės, be abejo, gyvos, taigi jos ir 
gamina pieno rūgštį. Tos lazdelės, tur būt, kariauja su 
mielėmis ir jas nugali. Jos tikriausiai taip pat gamina 
pieno rūgštį, kaip mielės — alkoholį.“ 

Jis tuojau viską papasakojo kukliajai madam Pas- 
ter, kuri šiek tiek žinojo apie lazdeles ir nieko nenu- 

tuokė apie fermentaciją, tačiau visada buvo ištikima ir 
pasišventusi jo padėjėja, nes šventai tikėjo keisčiau- 
siomis ir fantastiškiausiomis vyro išmonėmis. 

Pasteras nežinojo, ar jis galvoja teisingai, tačiau 
kažkoks balsas jam kuždėjo, kad tikrai taip yra ir kad 
jis pagaliau atskleidė dešimt tūkstančių metų senumo 
fermentacijos paslaptį. Jis išgalvodavo aibes įvairiausių 
bandymų ir, juos darydamas, įsitikindavo, ar jis teisus, 
tačiau taip pat nepamiršo ir pramonininkų didžiųjų rū- 
pesčių, žemvaldžių gyvybinių interesų ir studentų dva- 
sinių reikmių. Jo laboratorijos dalis tapo panaši į sa- 
votišką bandymų stotį. 

Paskui Pasteras nuskubėjo į Paryžių, kur tikėjosi 
būti išrinktas Mokslų akademijos nariu, tačiau jam ne- 
pasisekė. Tada jis su savo studentais suruošė mokslinę 
ekskursiją ir aplankė Valansjeno alaus fabrikus ir Bel- 
gijos ketaus liejyklas. Bevažinėdamas vieną gražią die- 
ną gerai apgalvojo ir sudarė planą, kaip įrodyti, kad 
tos mažytės lazdelės — gyvi sutvėrimai ir kad jos, nors 
mikroskopiškai mažos, nuveikia tokį didelį darbą, kokio 
net ir pats milžinas padaryti nevaliotų,— cukrų paver- 
čia į pieno rūgštį. 

„Tačiau aš negaliu jų tyrinėti tame nešvariame run- 
kelių jovale,— svarstė Pasteras.— Reikia sugalvoti kokį 
švarų maistą, kur gerai galėčiau stebėti, kas jame de- 
dasi: kaip lazdelės dauginasi, jei jos iš tikro dauginasi, 
jei tūkstančiai mažų šokinėjančių būtybių atsiranda 
ten, kur anksčiau buvo tik viena.“ 

Jis pabandė tuos gumuliukus laikyti pasaldintame 
vandenyje, bet nieko neišėjo: jie nesidaugino. 

„Jiems reikia maistingesnės medžiagos“,— pagalvo- 
jo Pasteras ir po daugelio nesėkmių pagamino keistą 

buljoną: paėmęs sausų mielių, pavirino jas švariame 
vandenyje ir gerai perkošė, paskui įdėjo žiupsnelį cuk- 
raus ir rūgštingumo sumažinimui pridėjo truputį kal- 
cio karbonato. Plonyte adata pasmeigęs, iš sugedusios 
runkelių masės ištraukė vieną pilką gumulėlį, atsargiai 
įdėjo jį į savo naujai išrastą buljoną ir įstatė į termo- 
statą!. Ir tada... tada pradėjo laukti! Pats baisiausias 
dalykas, medžiojant mikrobus, yra tada, kai bandymo 
rezultatai ne iš karto matyti, — jų reikia ilgai laukti, 
kankintis. 

Pasteras laukė, Jis pasirašinėjo dokumentus, skaitė 
paskaitas, bėgo į laboratoriją dirstelėti į brangųjį savo 
butelį, tūnantį termostate, patarė apsilankiusiems fer- 
meriams, kaip derlių prižiūrėti ir laukus tręšti, greito- 
siomis užvalgęs, vėl lėkė žiūrėti į termostata. Vis lau- 
kė! Nuėjo gulti, nežinodamas, kas tuo metu dedasi ta- 
me butelyje — o kai tokių dalykų nežinai, sunku už- 
migti. 

Kitą dieną vėl tas pats kartojosi, tačiau vakare, kai 
iš nuovargio Pasteras vos kojas bepavilko, suburbėjo 
sau po nosim: 


— Ten buljonas jau nebešvarus; tikriausiai bus pri- 
visę tų nelemtų lazdelių. Pažiūrėsiu dar nors kartą.. 
Jis pakėlė butelį prieš vienintelio laboratorijoj dujų 


degiklio šviesą, nuo kurios ant sienos krisdavo keistas 
milžiniškas aparato šešėlis. 


— Na, žinoma, čia kažkas pasikeitė. Nuo gumulėlių, 
kuriuos aš vakar pasėjau, į paviršių iškilo daugybė bur- 
buliukų... O štai ir nauji pilki gumulėliai. .. Ir nuo tų 
kyla burbuliukai. .. 


! Prietaisas įvairiems daiktams laikyti vienodoje tempera- 
tūroje. 

Viskam aplinkui Pasteras pasidarė aklas ir kurčias; 
jis kaip užburtas stovėjo prieš mažytį savo termostaią. 
Lėkė valandos, o jam, tur būt, atrodė tik sekundės. Pa- 
galiau jis meiliai paėmė butelį ir prieš šviesą švelniai 
jį papurtė. Nuo dugno kamuoliais pakilo mažos pilko 
debesėlio sruogelės, o iš jų tuoj ėmė išsiskirti dujų bur- 
buliukai. 

Na, dabar jis galės pažiūrėti! 

Iš butelio išėmęs vieną lašą padėjo po mikroskopu. 
Eurika!! Visame lęšyje buvo matyti, kaip knibždėjo, 
judėjo milijonai plonų lazdelių. 

— Jų priviso... Jos gyvos. ..— sušnabždėjo jis ir 
staiga, atsakydamas žmonai, kuri jį kvietė į viršų pie- 
tauti ir nors kiek pailsėti, garsiai sušuko: — Tuoj, tuoj 
einu! — nors nuėjo tik po kelių valandų. 

Daugybę dienų iš eilės Pasteras darė tą patį bandy- 
mą: paimdavo lazdelių pilną skysčio lašą, įdėdavo į 
šviežią ir skaidrų mielių buljoną, kur nebūdavo nei vie- 
nos lazdelės, ir kiekvieną kartą ten privisdavo bilijonai 
lazdelių, kurios prigamindavo naujos pieno rūgšties. 

Ilgiau laukti Pasteras jau negalėjo — jis aplamai 
nebuvo labai kantrus — nutarė savo atradimą paskelb- 
ti visam pasauliui. 

Pirmiausia jis pasakė mesje Bigui, kad fermentaci- 
jai trukdo tos mažos lazdelės. 

— Išnaikinkite tas lazdeles iš savo kubilų ir visada 
gausite alkoholio. 

Savo studentams Pasteras pasakė, kad tie be galo 
maži žvėriukai cukrų paverčia pieno rūgštimi, nors to- 


I Radau (gr) — džiaugsmo šauksmas, padarius kokį at- 
radimą. 

kio dalyko padaryti negalėjo ir negali nė vienas žmo- 
gus. Šitą naujieną jis pranešė senam savo profesoriui 
Diumai ir visiems savo bičiuliams, Lilio mokslinėje 
draugijoje perskaitė pranešimą, o į Paryžiaus Mokslų 
akademiją išsiuntė mokslinį traktatą. 

Dabar nežinoma, ar mesje Bigui pavyko iš savo 
kubilų išimti mažąsias lazdeles, panašias į piktžoles, 
kurios užgožia naminius augalus. Tačiau Pasteras ma- 
žai jomis besirūpino. Jam buvo svarbu tik vienas daly- 
kas: tikra fermentacijos priežastis — vos vos matomi 
gyvi padarėliai! 

Ramiausiai jis visiems sakydavo, kad padaręs dide- 
lį atradimą — buvo perdaug vaikiškas, jog galėtų likti 
kuklus. Nuo to laiko šie maži fermentai pasidarė jam 
viskas: jis valgė, miegojo, svajojo, mylėjo,— čia buvo 
gana išsiblaškęs,— visada galvodamas apie fermentus. 
Jie buvo jo gyvenimas. 

Jis dirbo vienas, be padėjėjų; neturėjo net berniuko 
laboratorijos indams plauti. Jūs paklausite, kaipgi jis 
suspėdavo tiek įvairiausių sunkių darbų atlikti? Pir- 
miausia, jis pats buvo labai energingas, be to, jam daug 
padėjo madam Paster, kuri, anot Ru, „iš meilės įstengė 
jo darbus suprasti“. Vakarais, kai šiai šauniajai mote- 
riai nereikdavo vienai jo laukti, ji, suguldžiusi tokio 
išsiblaškiusio ir neatidaus tėvo vaikus, tiesiai atsisės- 
davo prie mažo stalelio fotelin su tiesiu atlošu ir, vyrui 
diktuojant, rašydavo mokslinius straipsnius. O kada 
Pasteras su savo kolbomis ir kitais prietaisais plušėjo 
laboratorijoj, ji gražiai perrašinėdavo jo prikreivezotus 
užrašus. Pasteras buvo jos gyvenimas, o jis rūpinosi 
tik savo darbu, tai ir žmonos gyvenimas vis labiau ir 
labiau įsiliejo į tą darbą. 

TII 


Ir štai vieną dieną, kai jie taip gerai įsitaisė Lilyje, 
parėjęs Pasteras pasakė žmonai: 

— Kelsimės į Paryžių. Mane ką tik paskyrė Nor- 
malinės mokyklos administratorium ir mokslinio ka- 
bineto direktorium. Tai pasisekė! 

Atvažiavęs į Paryžių, Pasteras pamatė, kad jis visai 
neturi kur dirbti. Mokykloje buvo keli nešvarūs kam- 
barėliai — laboratorijos studentams, bet nei vieno neat- 
sirado profesoriui. Visų blogiausia buvo, kad švietimo 
ministras pasakė, jog sąmatoje nėra paskirta nė vieno 
cento kolboms, termostatams ir mikroskopams, o Pas- 
teras neįsivaizdavo, kaip be jų gyventi. Jis pradėjo 
landyti po visus nešvaraus seno namo kampus ir už- 
kaborius ir galų gale siauručiais laiptais užkopė į bu- 
vusią po pat stogu mažutę mansardą, kur linksmai laks- 
tė žiurkės. Žiurkes jis išvaikė ir nutarė čia įrengti savo 
laboratoriją. Kažkur gavęs pinigų, — taip ir liko neži- 
noma kur,— prisipirko kolbų, mėgintuvėlių, mikrosko- 
pų. Pasaulis turi žinoti, kokį vaidmenį gyvenime vaidi- 
na fermentai. Ir netrukus sužinos! 

Bandymai su pieno rūgšties bakterijomis nežinia 
kodėl įtikino Pasterą, kad visi kiti mažieji gyvūnai taip 
„pat atlieka pasauliui aibes didelių naudingų, o, gal būt, 
žalingų darbų. 

— Aš net neabejoju, kad tos mielės, kurias radau 
geruose runkelių kubiluose, paverčia cukrų į alkoholį, 
kad tokios pat mielės salyklą padaro alumi ir vynuoges 
išraugina į vyną. Aš dar neįrodžiau, bet tvirtai žinau, 
kad taip yra. 

Mokslininkas energingai nusišluostė aprasojusius 
akinius ir vikriai užkopė į savo palėpę. Bandymai turi 

viską paaiškinti, o jam reikia daryti, reikia pačiam sau 
įrodyti, kad jis teisus. Bet svarbiausia — jis turi įro- 
dyti pasauliui! 

Tačiau mokslo pasaulis sukilo prieš jį! Garsusis vo- 
kietis Libichas, chemikų karalius ir popiežius, su juo 
nesutiko. 

— Libichas tvirtina, kad ne mielės cukrų paverčia 
alkoholiu, o skildami baltymai. 

Na, jis parodys tam Libichui! 

Jo galvoj kilo puikus planas, puikus sumanymas, 
kaip padaryti paprastą bandymą, galintį sumušti Libi- 
chą ir visus pasipūtėlius chemikus, besišaipančius iš to 
didžiojo darbo, kurį atlieka brangieji jo gyvūnėliai. 

„Reikia pasistengti išauginti mieles tokiame buljo- 
ne, kur visai nebūtų baltymų. Jei ten mielės pavers 
cukrų į alkoholį, bus baigta su Libichu ir jo teorija.“ 

Jis degte degė iš susijaudinimo. Mokslinis ginčas 
ėmė darytis vien tik asmenine kova. 

Tačiau viena turėti puikią mintį, o kita — padaryti 
mielėms maistą be baltymų. Pasirodė, kad tos prakeik- 
tos mielės turi baisiai išrankų skonį. Kelias savaites 
Pasteras, apsiblausęs ir niurzgus, lakstė po savo palė- 
pe, kaip nuplikytas. Pagaliau vieną rytą visai netikėtai 
rado teisingą kelią. 

Atsitiktinai į buljoną, kur savo bandymams augino 
mieles, jis įbėrė truputį amonio druskos. 

— Kas čia dedasi? — nusistebėjo jis. — Amonio 
druska nyksta, o mielės tik leidžia ataugas, tik daugi- 
nasi. Ką čia galėtų reikšti? — Mokslininkas pradėjo 
samprotauti. — Aha, viskas aišku. Mielės sunaikina 
amonio druską,— vadinasi, galės augti ir be baltymų! 

Pasteras gerai uždarė mansardos duris,— dirbda- 
mas jis mėgo būti vienas, lygiai kaip skelbdamas savo 

darbo rezultatus, norėdavo matyti garbingų ir įžymių 
žmonių auditoriją. Paėmęs keletą švarių kolbų, jis pri- 
pylė destiliuoto vandens ir, tiksliai pasvėręs, įbėrė cuk- 
raus, paskui įdėjo vynakmenio amonio druskos. Tada iš 
spintos išėmė butelį su gyvenančiomis mielėmis, rūpes- 
tingai išgriebė mažytį gelsvą gumuliuką ir, jį įleidęs į 
naują, baltymų neturintį buljoną, sudėjo kolbas į ter- 
mostatą. 

Ar mielės augs? 

Visą naktį Pasteras prasivartė lovoje. Savo baimę 
ir viltis jis papasakojo madam Paster, o toji, nors ne- 
žinojo, ką patarti, bet mokėjo nuraminti. Ji suprato vi- 
sus vyro rūpesčius, tik negalėjo jų išsklaidyti. Ji buvo 
puiki jo pagalbininkė. 

Anksti rytą Pasteras jau buvo ant aukšto. Jis pa- 
miršo papusryčiauti ir nepajuto, kaip tiesiai iš patalo 
užlėkė laiptais ir puolė prie aptriušusio savo termosta- 
to su lemtingąja kolba. Ją atidaręs, paėmė mažytį 
drumzliną lašelį, sutrynė tarp dviejų stikliukų, padėjo 
po mikroskopu... ir pamatė, kad pergalė jo pusėje. 

— Štai kiek daug jaunų, puikiai gyvenančių mie- 
lių, — tūkstančiai, milijonai... O štai ir tėvai, senosios 
mielės, kurias vakar įdėjau. 

Pasteras užsigeidė tuoj pat bėgti ir kam nors viską 
papasakoti, bet susilaikė, reikėjo, mat, dar šį tą pada- 
ryti. Jis, galvodamas ištirti, ar tos jaunos, besidaugi- 
nančios mielės pagamins alkoholį, nupylė dalį buljono 
į retortą!. 

— Žinoma, Libichas neteisus, nereikia jokių balty- 
mų. Tik mielės, mielių augimas iššaukia cukraus fer- 
mentaciją. 


! Indas skysčiams valyti (destiliuoti). 

Jis ilgai sėdėjo, žiūrėdamas, kaip retortos kakleliu 
tekėjo mažytės alkoholio ašarėlės. 

Kelias savaites iš eilės jis daugybę kartų darė tą 
patį bandymą; norėjo įsitikinti, ar mielės išlieka gyvos, 
ar vis gali gaminti alkoholį. Monotoniškai jis pilstydavo 
buljona su mielėmis iš vieno indo į kitą; retkarčiais 
dėdavo mieles į tą patį paprastą buljoną iš vandens, 
cukraus ir amonio druskos, ir jos visada imdavo dau- 
gintis, gyventi, o jų paviršius pasipuošdavo putota kar- 
bonio rūgšties dujų apykakle. Tie pakartotinai daromi 
bandymai buvo gana nuobodūs. Jau nebebuvo to di- 
džiulio susijaudinimo, tų nemigo ir laukimo valandų, 
kai taip karštai tikiesi, kad pasiseks, ir kartu kanki- 
niesi,— bijai nesėkmės. 

Mokslinė naujiena Pasterui pasidarė jau nebenau- 
ja, tačiau jis vis tiek plušo su mielėmis, rūpinosi jomis 
kaip švelnus tėvas, maitino jas, mylėjo ir didžiavosi 
nuostabia jų galia paversti alkoholiu tokią daugybę 
cukraus. Betyrinėdamas mieles, Pasteras sugadino svei- 
katą ir išniekino šventus prancūzų buržuazijos papro- 
čius. Pasteras rašė, kad jis sėsdavo prie mikroskopo 
septintą valandą vakaro — tokiu laiku Prancūzijoj bū- 
davo pietūs — ir pradėdavo stebėti, ar nepamatys, kaip 
mielės dauginasi. „Nuo to laiko neatitraukdavau 
akių“, — rašė jis. Tik apie pusę dešimtos jis atsistodavo, 
patenkintas, kad pamatė, kaip mielės leidžia pumpurė- 
lius. Nuo birželio mėnesio iki rugsėjo Pasteras darė be- 
protiškus bandymus, — norėjo sužinoti, per kiek laiko 
mielės paverčia cukrų alkoholiu. Pagaliau sušuko: 

— Duokit mielėms užtektinai cukraus, tai jos veiks 
tris mėnesius ir net ilgiau! 

“Ir štai pagaliau vieną dieną Pasteras iš užsidariusio 
mokslininko pasidarė triukšmingų demonstratoriumi ir 

pozuotoju, iokusininku, atliekančių sukrečiantį vaidini- 
mą, Misionieriumi, skelbiančiu naują tiesą apie mikro- 
bus. Visas pasaulis turi sužinoti tokią stulbinančia nau- 
jieną, kad milijonus galonų! vyno Prancūzijoj ir þe- 
kraštį alaus vandenyną Vokietijoj padaro visai ne žmo- 
nės, o didžiulė armija gyvų nepailstančių padarų, kurie 
dešimt bilijonų kartų mažesni už patį mažiausią kū- 
dikį. 

Jis skaitė pranešimus, sakė kalbas, nesidrovėdamas 
ant didžios Libicho galvos akiplėšiškai žėrė nepanei- 
giamus įrodymus, ir netrukus Paryžiuje, mažoje moks- 
lo respublikoje ant kairiojo Senos kranto, pakilo tikra 
audra. Senieji Pastero profesoriai juo didžiavosi, Moks- 
lų akademija, anksčiau atsisakiusi jį priimti į savo na- 
rius, dabar suteikė premiją už fiziologinius tyrimus, 
įžymusis Bernaras Klodas, prancūzų vadinamas „fizio- 
logija“, išgyrė jį prašmatniais žodžiais. Vieną vakarą, 
kai Pasteras viešame susirinkime skaitė pranešimą, se- 
masis jo profesorius Diuma metė jam puokštę gėlių — 
tas pats Diuma, kurio paskaitos iki ašarų jaudindavo 
Pasterą, kai šis, būdamas berniukas, mokėsi Paryžiuje. 
Kuris nors kitas Žmogus dėl tokio įvykio tikriausiai 
būtų nuleidęs galvą, smarkiai paraudęs ir kukliai pa- 
sakęs, kad jis nevertas tokios garbės, tačiau Pasieras 
nė kiek neparaudo — jis galvojo, kad Diuma pasielgė 
visai teisingai. Grįžęs namo, jis atsisėdo prie stalo ir 
didžiuodamasis parašė tėvui: 

„Mesje Diuma pripažino mano reikšmingą atradi- 
mą ir pridūrė: „Prieš kelias dienas Akademija Jus ap- 
dovanojo už tyrimus; ši auditorija Jus sveikina kaip 
vieną įžymiausių mūsų laikų profesorių.“ Savo kalbą 


! Skysčių ir biralų tūrio saikas Anglijoje = 4,546 litro. 

Diuma pasakė kaip tik tokiais žodžiais, ir jo žodžius pæ- 
lydėjo audringi plojimai.“ 

Savaime suprantama, kad tarp pritarimo šūksnių 
buvo girdėti ir švilpimų. Iš visų pusių ėmė kilti prie- 
šininkai. Tačiau Pasteras priešų įsigijo ne tik dėl to, kad 
jo atradimai griovė senas teorijas ir įsitikinimus. Ne! 
Mokslininkai nepalankiai ėmė į jį žiūrėti dėl akiplėšiš- 
ko išdidumo, pasipūtimo. Tur būt, nebuvo nė vienos jo 
kalbos ir nė vieno straipsnio, kur tarp eilučių nebūtų 
kartojama: „Ar aš ne išmintingas, kad tokį dalyką at- 
radau? O jūs ar ne kvaili, kad manimi netikite?“ Paste- 
ras labai mėgo žodžių kovas, jis karštai įsijungdavo į 
ginčus su visais ir dėl visko. Jis baisiausiai įtūždavo, 
jei kas nors pamėgindavo bent kiek nepalankiai atsi- 
liepti apie jo kalbas ar raštus. Pažiūrėkit tik į ano lai- 
ko jo portretus, — tai buvo 1860 metai — pasiskaitykite 
jo mokslinių raštų ir pamatysite, kaip jis buvo įsitiki- 
nęs nepaneigiamu savo teisingumu. Šitą jo polinkį pa- 
brėžė net kiekvienas jo antakio plaukelis ir techniški 
terminai bei chemijos formulės. 

Dauguma žmonių dėl įžūlaus išdidumo Pastero ne- 
mėgo, tačiau keletas gerų mokslininkų turėjo svaresnių 
argumentų su juo nesutikti. Mat, nors Pastero bandy- 
mai buvo puikūs ir visus stebino, tačiau jie ne visada 
būdavo pagrįsti. Pasteras mokėdavo išsisukti, ir galu- 
tinai nepagrindęs savo tyrimų. 

Kartais, kai jis, norėdamas pasigaminti pieno rūgš- 
ties, pasėdavo pilkų gurvuolėlių, jo nosį pasiekdavo iš 
butelių kylantis šlykštus pūvančio sviesto kvapas. 
Tada jau buteliuose nebūdavo mažųjų lazdelių ir, deja, 
visai nepasigamindavo rūgšties, kurios jis laukė. Tokie 
nepasisekę bandymai apginkluodavo Pastero priešus, 
o jis kentėdavo nemigo naktis. Tačiau neilgam! Net 

keista, pagalvojus, kad Pasteras, kaip atrodė, visai ne- 
sijaudino, jog negalėjo išaiškinti, dėl ko kartais ne- 
įvyksta fermentacija. Jis buvo gudrus žmogus ir nesi- 
nėrė iš kailio dėl tos problemos; jis ją paliko neišspręs- 
tą ir tik save išsigarsino. 

Iš kur kyla tasai biaurus gendančio sviesto kvapas? 
Kodėl nesusidaro pieno rūgštis? 

Vieną rytą tokiame butelyje vietoj daugybės šoki- 
nėjančių lazdelių jis pastebėjo plaukiojančius kitokius 
mažus gyvūnėlius; kartu su jais lėtai judėjo ir kelios 
lazdelės. 

— Kokie čia sutvėrimai? Jie daug didesni už laz- 
deles ir kitoniškai elgiasi: nešokinėja, nekruta, o plau- 
kioja kaip tikros žuvys. Tai greičiausiai maži žvėriukai. 

Pasteras tuos sutvėrimėlius su pykčiu stebėjo; jis 
nujautė, kad jie — įsibrovėliai. O tie gyviai, susikibę 
į kirbinę, lėtai plaukė it baržos Senos upe. Buvo ir pa- 
vieniui nardančių, kurie retkarčiais išdidžiai apsisuk- 
davo, padarydavo piruetą! ar pasvyruodavo, o paskui 
keistai pajudindavo vieną galą. Buvo labai įdomu ste- 
bėti, kaip puikiai vartosi tie nauji žvėriūkščiai. Tačiau 
jie vis dėlto įsibrovėliai! Pasteras šimtais būdų, kurie 
mums atrodytų nevykę, mėgino juos pašalinti. Bet, kai 
jis jau galvodavo, kad tų gyvių nebebus, jų vėl atsi- 
rasdavo. Pagaliau vieną dieną jam į galvą šovė mintis, 
kad buljonas tada pradeda dvokti pūvančiu sviestu, 
kai jame atsiranda tų lėtai judančių, ne taip jau bai- 
siai mažų gyvuliukų. 

Taigi Pasteras šitaip įrodė, kad tie nauji žvėriūkš- 
čiai — kita fermentų rūšis, iš cukraus padaranti sviesto 
rūgštį. Tačiau Pasteras per daug nesigyrė, nes nebuvo 

iki galo įsitikinęs, kad jo buteliuose tėra vien tik tie 
žvėriukai. 

Vieną dieną, žiūrėdamas pro mikroskopą į tuos mik- 
robus, jis tarė: 

— Čia vyksta kažkas nauja. Vidury lašo jie gyvi ir 
judrūs. 

Palengvėle, visai nieko negalvodamas, jis paslinko 
lašą taip, kad po mikroskopo objektyvu pateko pats 
pakraščiukas. 

— Bet prie krašto jie nejuda, o guli sustirę. 

Tą patį Pasteras matė ir kituose lašuose. 

— Oras juos užmuša! — pagaliau sušuko jis, pagal- 
vojęs, kad padarė didelį atradimą. 

Netrukus jis išdidžiai pranešė Akademijai, kad at- 
rado naują fermentą, kuris padaro įdomų dalyką — 
cukrų paverčia sviesto rūgštimi. Be to, ištyrė, kad tie 
gyvūnėliai gali gyventi ir daryti ką tinkami — žaisti, 
judėti — visai be oro. Oras jiems netgi kenksmingas! 

— Tai pirmas atvejis,— šaukė Pasteras, — kad ma- 
žieji gyviai gali gyventi be oro. 

Nelaimė, tai buvo jau trečias atvejis. Panašų daly- 
ką senasis Levenhukas matė prieš du šimtus metų. 
Prieš šimtą metų apstulbo Spalancanis, pastebėjęs, kad 
mikroskopiški žvėriūkščiai gali gyventi, visai nekvė- 
puodami. 

Labai galimas dalykas, kad Pasteras nežinojo, ką 
buvo atradę jo pirmtakai, ir aš tikiu, kad jis nenorėjo 
pasinaudoti jų darbo vaisiais. Bet, pradėjęs taip aist- 
ringai kopti į garbės aukštybes ir į vis daugėjančių 
atradimų šlovę, jis ėmė vis mažiau ir mažiau skaitytis 
su tais, kurie dirbo prieš jį, ir savo bendraamžiais. Jis 
„naujai“ atrado, kad mėsa pūva nuo mikrobų, ir visai 

pamiršo atiduoti deramą pagarbą tikrajam atradėjui 
Švanui! 

Bet šis keistas Pastero įprotis visai negerbti kitų 
darbo neturi būti perdaug griežtai pasmerktas, nes ga- 
lime matyti, kokią puikią vaizduotę, kokių poetiškų 
minčių jis turėjo, žengdamas pirmus žingsnius, paro- 
dydamas, jog mikrobai yra tikrieji žmonijos žudikai. 

Pasteras rašė, kad dėl puvimo gali atsirasti ir ligų. 
Jis pasakojo, kaip kankindavosi, dirbdamas su sena mė- 
sa. Baisus kvapas pripildydavo mažą jo laboratoriją, 
o Pasterui taip sunku būdavo pakelti blogą kvapą. 

— Mano tyrimai su fermentacija nuvedė mane į 
kitus bandymus, ir aš, negalvodamas nei apie pavojų, 
nei apie šlykštumą, nusprendžiau jiems atsidėti, — rašė 
mokslininkas. 

Akademijai Pasteras papasakojo apie savo sunkų 
ateities darbą ir, aiškindamas, kodėl jis to darbo nesi- 
biauri, išdrožė šmaikštų Levasero posakį: ,,Visuome- 
nės gerovė ir žmonijos interesai kilnina kiekvieną ne- 
malonų darbą ir padeda žmonėms geriau suprasti tiks- 
lą, dėl kurio jie nugali visas kliūtis.“ 

Taip Pasteras ruošė dirvą pavojingiems bandymams, 
kurių jis ėmėsi po daugelio metų. Jis norėjo parengti 
viešąją nuomonę. Net ramūs mokslininkai sudrebėda- 
vo, klausydamiesi, kokiems didvyriškiems žygiams ryž- 
tasi Pasteras. Eidami pilkomis Lotynų kvartalo 
gatvėmis namo, jie įsivaizduodavo, kaip Pasteras jaus- 
mingai su jais atsisveikina ir, sukandęs lūpas, eina į 

epidemijos apimtus rajonus, kur jo tyko pražūtingi 
mikrobai. Jis nori užsiimti nosį, bet susilaiko. 

"Šit dėl ko Pasteras tapo daug svarbesnis molėsli- 
ninkas, negu Levenhukas ar Spalancanis. Jis darė ne- 
paprastai puikius bandymus ir taip mokėjo juos iš- 
garsinti, kad visas pasaulis jais susidomėjo. Rimti 
mokslo vyrai jaudinosi. Paprasti žmonės kuo aiškiau- 
siai įsivaizdavo, kaip mielės gamina jiems taip reikalin- 
gą vyną, ir per naktis rūpindavosi, kad ore skraido ne- 
matomi puvimo mikrobai. 

Pasteras pradėjo keisčiausius bandymus, kurių re- 
zultatų reikėjo laukti net trejus metus. Jis pripylė kol- 
bas pieno ir šlapimo, ilgai kaitino verdančiame vande- 
nyje ir, užlydęs siaurus jų kaklelius virš karštos ug- 
nies, padėjo pastovėti kelerius metus. 

Atidaręs tuos indus, ištyrė, kad šlapimas ir pienas 
gerai išsilaikė ir kad kolbose esantis oras turi beveik 
tiek pat deguonies. Ten nelakstė nei vienas mikrobas, 
ir pienas buvo net nesugižęs. 

Kitų indų su pienu ir šlapimu nevirino, todėl mik- 
robai galėjo veistis didžiausiais spiečiais. Patikrinęs 
tas kolbas, Pasteras nerado deguonies — jį buvo su- 
naudoję mikrobai sudeginti toms medžiagoms, kurio- 
mis jie mito. Ir Pastero fantazija kaip didingas paukš- 
tis plačiai išskleidė sparnus, — jis pamatė baisų pa- 
sauli be mikrobų, pasaulį, kur daug deguonies, tačiau 
jo negalima sunaudoti negyviems augalams ir gyvu- 
liams griauti, nes nėra mikrobų, sukeliančių oksidaci- 
ją. Savo klausytojams jis papasakodavo šiurpių daly- 
kų apie apleistas, nepūvančių lavonų kalnais nukrau- 
tas negyvenamas gatves... Gyvenimas neįmanomas be 
mikrobų! 

Pagaliau Pasteras priėjo prie klausimo, nuo kurio 
jis anksčiau ar vėliau vis tiek nebūtų išsisukęs. 

Tas klausimas, senas kaip ir pats pasaulis, šimtus 
amžių skambėjęs visų mąstytojų ausyse, tas klausimas 
prieš šimtą metų Spalancaniui sukėlęs tiek daug neri- 
mo. Klausimas labai paprastas, bet kartu ir visiškai 
neišsprendžiamas: iš kur atsiranda mikrobai? 

— Iš kur,— klausė Pastero priešai, — per visus am- 
žius kiekvienais metais, kiekviename žemės kampe at- 
siranda mikrobai, vynuoges perdirbą į vyną? Iš kur 
atsiranda tie maži padarai, kiekviename puodelyje nuo 
Grenlandijos iki Timbuktu surauginą pieną? | 

Kaip ir Spalancanis, Pasteras negalėjo tikėti, kad 
mikrobai atsiranda iš negyvos medžiagos — pieno ar 
sviesto. Be abejo, mikrobai privalo turėti tėvus. Jis, 
kaip matote, buvo geras katalikas. Tiesa, Pasteras gy- 
veno tarp gudruolių skeptikų kairiajame Senos kran- 
te, Paryžiuje, tačiau tų kolegų abejonės jo nelietė. Tarp 
tų skeptikų tuo laiku įėjo į madą tikėti evoliucijos 
teorija — ta didinga poema, kuri sako, kad gyvybė at- 
sirado prieš milijoną metų ir iš pradžių buvo beformė 
medžiaga, judanti garuojančioje masėje, o paskui rutu- 
liojosi ir, eidama per didžiulę gyvų būtybių procesiją, 
išsivystė iki beždžionės, o pagaliau iki žmogaus. Ir 
nereikėjo jokio dievo tam paradui pradėti ir jam va- 
dovauti, viskas atsitiko savaime,— oriai aiškino naujie- 
ji filosofai. 

Tačiau Pasteras atsakė: 

— Mano filosofija yra širdies filosofija, o ne proto, 
ir aš, pavyzdžiui, atsiduodu toms mintims, kurios sa- 
vaime ateina, sėdint prie mirštančio mylimo kūdikio 
lovelės. Tokiais retais momentais iš mūsų sielos gelmių 
pasigirsta balsas, kuris mums pasako, kad pasaulis yra 

daugiau, negu tik kombinacija įvykių, kurie dėl tiksiios 
kaip mašina pusiausvyros išsiskyrė iš pradinio chaoso 
per laipsnišką materijos jėgų veiklą. | 

Paskui Pasteras liovėsi filosofavęs ir pradėjo dirb- 
ti. Jis tikėjo, kad mielės, lazdelės ir mikrobai atsiranda 
iš oro, Mat, jis įsivaizdavo, kad oras pilnas nematomų 
būtybių. Kiti mikrobų medžiotojai jau buvo įrodę, kad 
ore esama mikrobų, bet Pasteras nusprendė pats dar 
kartą patikrinti. Jis prigrūdo vatos mažus stiklo vamz- 
delius ir, vieną galą prijungęs prie oro siurblio, kitą 
iškišo pro langą į sodą. Pritraukęs pro vatą oro, jis 
visai rimtai mėgino suskaičiuoti, kiek į tą vatą įstrigo 
gyvų sutvėrimų. Paskui savo paties sukurtais griozdiš- 
kais aparatais įdėjo mikrobų prilindusią vatą į mielių 
buljoną ir žiūrėjo, ar mikrobai dauginsis, augs. 

Jis iš naujo pakartojo gerą ir seną Spalancanio ban- 
dymą: paėmęs pūstą kolbą su siauru kakleliu, pripylė 
mielių buliono, palaikęs virš mirksinčios kaitrios lieps- 
nos, kaklelį užlydė ir kelias minutes pavirino. Kad ir 
kiek laukė —- kolboje jokių mikrobų neatsirado. 

— Virindami mielių bulioną, jūs įkaitinate kolboje 
esanti orą, o, norint, kad buljone atsirastų mažųjų gy- 
vūnų, reikia natūralaus, o ne įkaitinto oro. Jei į indą 
patektų paprasto oro, tai, kad ir ką bedarytumėt, bul- 
jone vis tiek atsirastų mielių grybelis, vibrionų, pelė- 
sių ir kitų mikroskopinių būtybių! — šaukė savaimingo 
gyvybės atsiradimo teorijos šalininkai, evoliucionis- 
tai, abejojantieji botanikai ir kitokie bedieviai, sėdėda- 
mi ant minkštų kėdžių savo bibliotekose. Saukė, triukš- 
mavo, bet bandymų nedarė. 

Pasteras visaip laužė galvą, kaip įpūsti nešildyto 
oro į virintą mielių buljoną ir neileisti gyvų mikro- 
skopinių sutvėrimų. Jis baisiai jaudinosi ir nerimavo, 

tačiau aukštus pareigūnus, profesorius ir žurnalistus, 
kurie, norėdami pažiūrėti įo daromų stebuklų, buvo 
tiesiog gulte apgulę laboratoriją, jis sutikdavo linksmai 
šypsodamasis. Vadovybė iš senosios žiurkynės jo labo- 
ratoriją jau buvo perkėlusi į nedidelį keturių-—penkių 
kambarių priestatą prie mokyklos vartų. Dabartiniams 
dideliems institutams su jūros kiaulytėmis vargu ar to- 
kia patalpa būtų buvusi tinkama, tačiau Pasteras kaip 
tik čia ir pradėjo didžiausią savo darbą, norėdamas 
įrodyti, kokia kvaila yra teorija, tvirtinanti, kad mik- 
robai gali savaime atsirasti. Šis jo darbas iš vienos 
pusės buvo geri eksperimentai, o iš kitos pusės — nie- 
kur negirdėtas kivirčas, ne kartą iš per didelio įsisma- 
ginimo vos nepereidavęs į kumščių kovą. 

Taigi Pasteras susinervinęs blaškėsi; jo aparatai da- 
rėsi sudėtingesni, o bandymai — mažiau suprantami ir 
išvados labiau abejotinos. Vietoj paprastų, taip jam 
būdingų bandymų, įtikinančių aiškių savo ložiškumu. 
Pasteras užsiėmė ilgiausiais svarstymais. Jis buvo iš- 
muštas iš vėžių. 

Vieną dieną į Pastero laboratoriją užėjo senas pro- 
fesorius Baliaras. Savo karjerą jis pradėjo nuo vaisti- 
ninko, tačiau vaistininkas iš jo buvo nepaprastai ori- 
ginalus ir talentingas: nors dirbo ne kokioj nors gerat 
įrengtoj laboratorijoj, bet už paprasto vaistams ruošti 
stalo, mažame kambarėlyje už vaistinės, mokslo pasaulį 
jis nustebino atradęs bromą. Tas atradimas atnešė jam 
garbės ir chemijos profesoriaus katedrą Paryžiuje. Ba- 
liaras nebuvo išdidus; jis netroško, kad visi pasaulio 
atradimai jam priklausytų, — jo amžiui pilnai užteko, 
kad rado bromą,-—- tačiau jis mėgo vaikščioti po kitų 
laboratorijas ir šniukštinėti, kas ten daroma. 

— Sakot, kad neberandat išeities, nežinot, kaip 


įleisti oro į virinią buljoną, neužteršiant jo gyvais pa- 
darais,— linksmai pratarė Baliaras suglumusiam Pas- 
terui.— Klausykit, drauguži, juk nei Jūs, nei aš neti- 
kim, kad mielių mikrobai buljone gali savaime atsi- 
rasti; abu žinom, kad jie patenka kartu su oro dulkė- 
mis, ar ne? 

— Taip, žinoma, bei... 

— Palaukit,— pertraukė Pasterą Baliaras.— Kodė! 
Jūs nenorit pamėginti tokio dalyko: pripilkit į kolbą 
buljono, jį užvirinkit ir kolbos kaklelį taip pastatykit. 
kad dulkės negalėtų pakliūti, o oras įeitų laisvai. 

— Bet kaip tat padaryti? 

— Labai paprastai, — atsakė dabar jau užmirštasig 
Baliaras.— Paimkit kolbą, pripilkit mielių buljono ir, 
užlydęs lituokliu kaklelį, ištempkite jį taip, kad pasi- 
darytų ilgas, siauras, žemyn nulinkęs vamzdelis. Vamz- 
delj užlenkit taip, kaip gulbė, ieškodama ko nors van- 
denyje, išriečia kaklą. O tada... tada kolbos kaklelį 
vėl atidarykit, ir viskas. Bus maždaug šitaip. ..— ir Ba- 
liaras paskubomis nubraižė schemą. 

Pasteras pažiūrėjo ir akimirksniu suprato, koks ne- 
apsakomai nuostabus šis paprastas bandymas. 

— Vadinasi, mikrobai, kurie laksto po orą su dul- 
kėmis, į kolbą nepateks, nes dulkės negalės į viršų 
kristi. Puiku! Dabar man viskas aišku! 

— Taigi,— Baliaras nusišypsojo.-—— Pamėginkite taip 
padaryti ir pažiūrėsite, kas iš to išeis. 

Paskui jis atsisveikino ir nuėjo su savo patarimais 
į kitas laboratorijas. 

Pasteras dabar turėjo nemažai padėjėjų ir darbi- 
ninkų, tad įsakė skubiai ruošti kolbas. Laboratorija 
suūžė, suzvimbė nuo nelygaus lituoklių garso; Pasteras 
pats pradėjo su įkarščiu dirbti. Paėmęs kolbas, pripylė 

mielių buljono, užiydė kolbų kaklelius, juos ištempė 
ir užienkė į apačią, — vamzčeliai išėjo panašūs į gulbių 
kaklus, kiaulių uodegėlės, kiniečių kaseles ir į kitokius 
keistus dalykus. Paskui užvirinęs kolbose buljoną, iš- 
stūmė iš jų orą, o kai indai ataušo, jie prisipildė naujo, 
neįkaitinto, idealiai švaraus oro. 

Kai viskas buvo paruošta, Pasteras juokingai išdi- 
dus repečkojo visom keturiom į siaurą užkaborį, po 
laiptais, atsargiai vieną po kitos nešiodamas kolbas į 
termostatą. Rytą jis pats pirmasis atskubėjo laborato- 
rijon. Būtumėt matę, kaip akies mirksniu Pasteras šovė 
su nutrinta užrašų knygutę rankoje, tik jo nugara 
šmėkštelėjo už laiptų. 

Kaip skalikas ant zuikio, šoko Pasteras prie termo- 
stato su kolbomis. Šeima, meilė, pusryčiai ir visos pa- 
saulio tuštybės išgaravo jam iš galvos. 

Būtumėt matę, kaip už pusvalandžio po aprasoju- 
siais akiniais džiaugsmingai suspindo jo akys. O džiū- 
gauti tikrai buvo dėl ko: visos tos keistos, mielių þul- 
jono pripildytos kolbos su ilgais kakliukais buvo nuo- 
stabiai skaidrios — jose nebuvo matyti nė vieno gyvo 
padaro. Niekas nepasikeitė ir antrą, ir trečią dieną. Ne- 
buvo abejonių: Baliaro sugalvotas bandymas tikrai pui- 
kus ir labai akivaizdžiai įrodė, kad savaimingas gyvy- 
bės atsiradimas — tikra nesąmonė. 

„Koks puikus mans bandymas. Jis parodo, kad, pa- 
virinus bet kokį buljoną, jį galima palikti atidarytame 
inde, ir, jei tik oras eis pro surangytą vamzdelį, jis 
neužsikrės.“ l 

Kitą kartą atėjęs ir išgirdęs apie pasisekusį Pas- 
tero sumanymą, Baliaras tik šyptelėjo. 

— Aš taip ir galvojau, — tarė jis.— Mat, jei, kolbai 
pradėjus vėsti, kartu su besiveržiančiu šviežiu oru pro 

siaurą kaklelį kartais ir patenka dulkelių su mikrobais, 
jos vis tiek nepraeina, o prikimba prie drėgnų vamz- 
delio šonų. | l 

— Bet kaip įrodyti? — paklausė Pasteras. 

— Paimkite vieną kelias dienas termestate buvusią 
kolbą, kurioj neatsirado gyvų būtybių, ir taip paska- 
landuokite, kad buljonas gerai išskalautų surangytą 
kaklelį. Kitą dieną jūsų kolba bus drumzlina nuo dau- 
gybės mažų žvėriūkščių — vamzdelyje įstrigusių mik- 
robų palikuonių. 

Pasteras padarė tą bandymą, ir viskas įvyko taip, 
kaip buvo sakyta. Po kelių dienų iškilniame susirinki- 
me, kur didieji mokslo, meno ir proto žmonės per jėgą 
išsikovojo sau vietas, jis sų pasigėrėjimu pasakojo apie 
savo kolbas su gulbės kaklais ir atliktus bandymus. 

— Galima tvirtai tikėti, kad savaimingo gyvybės 
atsiradimo teorija niekada nebeatsigaus po to smūgio, 
kurį jai sudavė šis mažytis paprastas bandymas! — 
karštai šaukė jis. | 

Jei tame susirinkime būtų dalyvavęs Baliaras, jis 
tikriausiai irgi būtų taip pat smarkiai plojęs, kaip ir 
visi. Retai sutiksi tokį žmogų! 

Ir štai Pasteras pradėjo daryti bandymą, kurį — 
kiek galima suprasti, kruopščiai ištyrinėjus įvairius už- 
rašus,— pats vienas sugalvojo. Tai buvo didžiulis pu- 
siau viešas bandymas, dėl kurio jam teko geležinkeliais 
išvažinėti visą Prancūziją ir net rizikuoti gyvybe — 
laipioti į iškilusias viršum debesų kalnų viršūnes, Dar 
kartą Pastero laboratorijoj užvirė darbas. Padėjėjai 
skubėjo, lakstė, skambėjo indai, virė, burbuliavo puo- 
dai su mielių buljonu. Pasteras ir entuziazmo kupini 
jo padėjėjai, — kurie labiau buvo panašūs į likimui at- 
sidavusius vienuolius, negu į pagalbininkus,— skubė- 

dami ruošė bandymui šimtus pūstų butelių. Į įuos tie 
vyrai pripildavo buljono ir kelioms minutėms kišdavo 
į verdantį vandenį. Buljonui verdant, jie su melsvai 
degančiais spiritiniais degikliais visai užlydydavo indų 
kakielius. Daugybė butelių buvo pilni buliono ir... 
tuštumos, 

Apsiginklavęs tokia gausybe butelių ir vis jais rü- 
gindamasis, prižiūrėdamas, Pasteras pradėjo savo ke- 
žiones.. Pirmiausia jis nusileido į drėgnus Paryžiaus ob- 
servatorijos požemius, kur dirbo garsus mokslininkas 
Leverje, genialiais savo apskaičiavimais atradęs Neptū- 
no planetą. 

— Čia oras ramus ir tyras, — pasakė Pasteras jau- 
niems savo padėjėjams,-- čia beveik nėra dulkių, todėl, 
tur būt, beveik nėra mikrobų. 

Atkišę butelius kiek galima toliau nuo savęs, jie tam 
tikromis įkaitintomis replėmis nugnybo jiems kakle- 
iius. Pasigirdo į vidų besiveržiančio oro šnypštimas. 
Tada jie vėl greitai tuos indus užlydė, prikišę prie jų 
virpančią spiritinės lempos šviesą. Observatorijos kie- 
me padarę tą patį su kita dešimtimi butelių, nuskubė - 
jo į savo mažą laboratoriją, kur norėjo sustatyti bute- 
fius į termostatą po laiptais. 

Po kelių dienų buvo galima matyti Pasterą, tupintį 
prieš termostatą, meiliai apžiūrinėjant ilgas butelių 
eiles ir iš džiaugsmo įuokiantis, nors šiaip jis labai 
retai tesijuokdavo — juokdavosi tik tada, kai įsitikin- 
davo savo teisumu, 

Jis kažką pakreivezojo užrašų knygutėje, išlindo iš 
po laiptų ir tarė savo padėjėjams: 

— Iš dešimt butelių, mūsų atidarytų observatorijos 
rūsyje, devyni visiškai skaidrūs; į juos, matyt, nepa- 
kliuvo nei vienas mikrobas. O visi kieme atidaryti bu- 

teliai drumzlin:, ir juose knibžda gyvi sutvėrimai. Aiš-- 
ku, kad iie pateko į butelį su oro dulkėmis! 

Susirinkęs likusius butelius, jis skubiai sėdo į trau- 
kinį, — mat, pasitaikė kaip tik atostogos, kai kiti pro- 
fesoriai jau vasarojo — ir išvažiavo į gimtinę, į Juros 
kalnus. Užkopęs į aukšto Pupe kalno viršūnę, jis ati- 
davė dvidešimt butelių. Paskui, nuvažiavęs į Šveicariją. 
Monblano įkainėse prileido oro dar į dvidešimt indų. 
Rado tai, ko tikėjosi: kuo aukščiau lipo, tuo mažiau 
mikrobų pakliūdavo į butelius. 

— Taip, žinoma, ir turi būti! — sušuko jis. — Juk 
aukščiau oras švaresnis, jame mažiau dulkių, tad ir 
mikrobų mažiau. 

Džiūgaudamas Pasteras grįžo į Paryžių ir viską pra- 
nešė Akademijai. Jis visus stebino savo įrodymais, kad 
gyvos būtybės mielių buljone atsiranda ne iš oro. 

— Aš norėčiau, — baigdamas pasakė jis, — pakilti 
su balionu dar aukščiau ir ten savo butelius atidaryti. 

Tačiau jam nereikėjo su balionu pakilti, nes jo klau- 
sytojai ir taip buvo nustebinti. Jie manė Pasterą esant 
didesniu už paprastą mokslininką. Jiems jis pasidarė 
epinis karžygys, mikrobų medžioklės Odisėjas, pirma- 
sis herojus to didvyriško amžiaus, apie kurį rasime to- 
liau papasakota. 

Daug sykių Pasteras savo argumentus paremdavo 
puikiais bandymais, bet kartais jis pasiekdavo pergalę 
dėl savo oponentų silpnumo ir nemokšiškumo, o kar- 
tais — jam tiesiog pasisekdavo. 

Kartą Pasteras atėjo į chemijos mokslo draugijos 
posėdį, kur išjuokė gamtininkų darbo metodus; jis pa- 
sipiktinęs šaukė, kad gamtininkai nenori eiti vieninte- 
liu, jo nuomone, teisingų mokslinio tyrimo kelių — 
bandymų keliu. 

—- Aš tvirtai įsitikinęs, kad, eidami tuo keliu, jie 
aitverstų naują gamtos mokslo vagą. 

Nesunku isivaizduoti, kaip gamtininkams tokios kai- 
bos patiko! Labiausiai įsižeidė mesje Puše, Ruanos 
muziejaus direktorius, o prie jo prisidėjo žinomi Tu- 
lūzos koledžo gamtininkai — profesoriai Žolis ir Miu- 
se. Šių Pastero priešininkų niekas nepajėgė įtikinti, 
kad mikroskopiški žvėriūkščiai negali kilti be tėvų. Jie 
nuoširdžiai tikėjo, kad gyvybė gali savaimę atsirasti, 
ir nutarė sumušti Pasterą jo paties ginklu, 

Kaip ir Pasteras, jie paruošė daugybę butelių, tik 
vietoj mielių buljono pripylė šieno nuovirų ir, taip pał 
išstūumę iš butelių orą, nukeliavo į Pirėnus, kur tol 
kopė į aukštą Maladetos kalną, kol atsidūrė keliomis 
pėdomis aukščiau, negu Pasteras Monblane. 

Čia, švilpiant žvarbiam vėjui, atlėkusiam iš tarpek- 
lių ir persmelkiančiam net iki pat kaulų, jie atidarė bu- 
telius. Mesje Žolis vos nepaaukojo gyvybės mokslo la- 
bui — vos vos nenusirito nuo ledyno į bedugnę, tik 
jį išgelbėjo palydovas, spėjęs nučiupti už surduto 
klosčių. 

Uždusę ir sustyrę nuo šalčio, jie šiaip taip nusilei- 
do žemyn ir, užėję į mažą smuklę, sudėjo butelius į 
pačių padarytą termostatą. Po kelių dienų jie nepa- 
prastai nudžiugo, pamatę, kad kiekviename butelyje 
juda gyvi sutvėrimai... Pasteras klydo! 

Užvirė smarki kova. Pasteras viešame susirinkime 
sarkastiškai sukritikavo Puše, Žolio ir Miuse bandy- 
mus, nors jo kritika dabar mums atrodo tikras sofiz- 
mas. Atsakydamas Puše tarė, kad „Pasteras savo kol- 
bomis žmonėms tik akis dumia“. Pasteras įtūžo, išva- 
dino Puše melagiu ir pareikalavo, kad šis viešai atsi- 
prašytų. Tada Puše, Žolis ir Miuse iššaukė Pasterą da- 

ryti bandymus Mokslo akademijos akivaizdoje ir pa- 
reiškė, kad jie prisipažins nugalėti, jei nors vienas þu- 
telys, minutę pabuvęs atidarytas, išliks be mikrobų. 

Atėjo lemtingoji diena. Kokia ji turėjo būti įdomi! 
Bet paskutiniąją minutę Pastero priešai pasitraukė, 
Pasteras mokslinei komisijai pademonstravo savo ban- 
dymus; jis dirbo drąsiai ir užtikrintai, kartkartėmis 
pasakydamas ironišką pastabą. Mokslinė kornisija pri- 
ėmė rezoliuciją: i 

„Mesje Pastero pastebėti faktai, kuriuos Puše, Žolis: 
ir Miuse neigia, yra visiškai ir neabejotinai tikri.“ 

Pasteras laimėjo, o tiesa nukentėjo, nes abi pusės 
buvo savaip teisios. Puše ir jo draugai darė bandymus 
su šieno nuoviromis, bet ne su mielių buljonu, o po 
kelerių metų didysis anglų mokslininkas Tindalis įro- 
dė, kad šiene gyvena labai atsparūs mažyčiai mikrobai, 
kurie nežūva net po kelių valandų virinimo! Taigi 
Tindalis iki galo išsprendė šį didįjį ginčą ir įrodė, kad 
Pasteras sakęs teisybe. 


Pasteras buvo pristatytas imperatoriui Napoleonui 
III. Jis papasakojo šiam užsisvajojusiam džentelmenui, 
kad didžiausias jo troškimas — surasti mikrobus, ku- 
rie, jo manymu, sukelia ligas. Mokslininkas buvo pa- 
kviestas į Kompjeną pas imperatorių. Visi svečiai ruo- 
šėsi į medžioklę, bet Pasteras atsiprašė — norėjo dirbti, 
mat, iš Paryžiaus turėjo atsivežęs pilną vežimą visokių 
aparatų. Pasteras rūmuose viešėjo tik savaitę ir, kai 
visi svečiai linksminosi, pramogavo, jis dirbo prie mik- 
roskopų. Toks darbštumas neapsakomai nustebino im- 
peratoriškąją didenybę. 

Pasaulis turi žinoti, kad mikrobai patys, be tėvų. 
negali atsirasti! 

Sorbonoj surengtame mokslo vakare, kur dalyvavo 
įžymusis romanų autorius Aleksandras Diuma, genis- 
tioji moteris Žorž Sandi, princesė Matilda ir kiti rink- 
tinės visuomenės atstovai, Pasteras skaitė labai populia- 
rų pranešimą. Greičiau čia buvo mokslinis vodevilis, 
klausytojus labai išgąsdinęs ir nuliūdinęs: Pasteras 
demonstravo, kaip atrodo mikrobai,— paslaptingai už- 
temdęs salę, staiga paleisdavo šviesos spindulį. 

—- Pažiūrėkite į tūkstančius dulkelių ios 
tame šviesos pluošte! — šaukė jis. — Visas tos salės 
oras užpildytas tūkstančių ir milijonų tų niekingų, ne- 
reikšmingų dulkelių. Tačiau nežiūrėkite į jas neripes- 
tingai; jos neša ligas ir mirtį, sukelia šiltinę, choler3. 
geltonąjį drugį ir kitas ligas. 

Tai buvo baisios naujienos. Klausytojus, Pasters 
kalbos nuoširdumo įtikintus, krėtė šiurpas. Aišku, tos 
žinios nebuvo visiškai teisingos, tačiau Pasteras nebuvo 
koks sukčius, jis ir pats tikėjo, ką sakė. Pasteras tiesiog 
pakvaišo dėl tų dulkėse esančių mikrobų, jie naktimis 
jam vaidendavosi, jį kankindavo. Ir geriausiuose na- 
muose pietaudamas, jis būtinai prisikišdavo prie akių 
lėkštes ir šaukštus, iš visų pusių apžiūrėdavo ir ser- 
vetėle nuvalydavo. Jis visomis išgalėmis stengėsi, Kad 
apie mikrobus žinotų visi žmonės. 

Prancūzai jaudindamiesi ir su baime galvodavo apie 
Pasterą ir jo mikrobus. 

Už Normalinės mokyklos sienų sklido gandai apie 
paslaptingus ir nepaprastus Pastero darbus. Studentai 
ir profesoriai ties laboratorija pasijusdavo nejaukiai. 


I Prancūzų rašytoja, romantikė (1804—1876). 

Eidami pro pilką Normalinės mokyklos pastatą, stu- 
dentai sakydavo vieni kitiems: 

— Čia dirba žmogus, jo pavardė Pasteras, tyrinė- 
iąs nuostabius dalykus apie gyvybę. Jis net žino, iš 
kur gyvybė atsiranda. Dabar jis tikriausiai ištirs, dė: 
ko atsiranda ligos. 

Tuo metu Pasterui pasisekė išreikalauti, kad stu- 
dentams būtų pridėti dar vieneri metai moksliniams 
užsiėmimams. Buvo įsteigia naujų laboratorijų. Klau- 
santis jaudinančių ir iškalbingų Pastero paskaitų, stu- 
dentų akys pritvindavo ašarų. Jis kalbėdavo, kad mik- 
robai sukelia ligas. Tiesa, Pasteras nežinojo, kiek jie 
pavojingi, tačiau žinojo, kaip išjudinti kietakaktį pran- 
cūzą. 

— Prašau jus, — viename liepsningame savo pamf- 
lete kreipėsi jis į visus prancūzus, — susirūpinkitę 
šventovėmis, kurios vadinamos laboratorijomis! Reika- 
laukite, kad jų būtų vis daugiau ir kad jos vis labiau 
klestėtų! Juk jos — mūsų ateities, mūsų turto ir gero- 
vės šventyklos. 

Penkiasdešimčia metų aplenkęs savo laikus, Paste- 
ras, naudodamasis prancūzų troškimu kelti savo gero- 
vę, lyg koks aiškiaregis pranašas įkvėpdavo aukštus 
idealus savo tautiečiams. Šis garsusis mikrobų medžio- 
tojas stovėjo kur kas aukščiau už bet kurį nuo gyve- 
nimo atitrūkusį mąstytoją, aukščiau už paprastą moks- 
lo žmogų. 

Jis nutarė dar kartą parodyti, kad mokslas gali 
būti naudingas pramonei; susikrovęs keletą dėžių su 
stikliniais indais, kartu su ištikimu padėjėju Diuklo 
išvažiavo į savo gimtąjį Arbua. Pasteras sugalvojo iš- 
tirti vyno ligas, mat, norėjo sustabdyti šios pramonės 
šakos smukimą. Laboratoriją jiedu įsitaisė buvusioj 

kavinėj ir, neturėdami dujų, naudojosi paprasta, ang- 
limis kūrenama krosnele, kurią energingasis Diuklo 
įpūsdavo rankinėmis dumplėmis. Kartais jam tekdavo 
galvotrūkčiais bėgti į miesto šulinį vandens. Griozdiški 
tariamos jų laboratorijos aparatai buvo padaryti kaima 
dailidės ir kalvio. 

Pasteras pradėjo lankyti senus savo draugus ir iš 
jų rinkti visokiausių rūšių sugedusį vyną -- kartų, tąsų, 
su riebalais. Jis puikiai žinojo, kad mielės paverčia 
vynuogių sultis į vyną, bet ir neabejojo, kad mielėms 
dirbti kliudo kažin koks kitas mažytis mikroskopinis 
sutvėrimas, 

Žinoma! Pasižiūrėjęs pro mikroskopą į lašelį tą- 
saus vyno, ten pamatė galybę keistų mikrobų, susiki- 
busių kaip mažyčiai karoliai; kartusis vynas, pasirodė, 
buvo apkrėstas kitokios rūšies mikrobais. Tada Paste- 
ras sukvietė apylinkės vyno darytojus, pirklius ir ėmė 
rodyti stebuklus. 

— Atneškit man pustuzinį įvairių sugedusio vyno 
butelių, — paprašė jis.— Nerodykit man, kur koks vy- 
nas — aš visai neparagavęs jums tatai pasakysiu. 

Vynuogių augintojai nepatikėjo, tačiau, tarpusa- 
vy šaipydamiesi, nuėjo atnešti vyno. Juos ėmė juokas 
iš Tantastiškų aparatų, užgriozdinusių senąją kavinę; 
Pasterą jie laikė kuone pamišusiu keistuolių. Jie nu- 
tarė mokslininką apgauti ir drauge su blogu vynu atsi- 
nešė keletą butelių gero vyno. Čia Pasteras ir pradėjo 
juos stebinti! Plonučiu stikliniu vamzdeliu jis išėmė 
iš butelio lašą vyno ir, įdėjęs jį tarp dviejų stikliukų, 
pakišo po mikroskopu. Vynininkai kumščiojosi alkūnė- 
mis ir, linksmai vienas kitam mirkčiodami, kaip moka 
tik prancūzai, žiūrėjo į pasilenkusį prie mikroskopo 
Pasterą. 

Staiga jis pakėlė galvą ir tarė: 

— Šis vynas visiškai geras. Duokit kam nors pa- 
ragauti, tegul pasako, kad aš nemeluoju! 

Vienas paragavo, suraukė raudoną nosį ir paskelbė, 
kad Pasteras atspėjo. Taip mokslininkas patikrino vi- 
sus atneštuosius butelius. Kiekvieną kartą pakeldavo 
galvą nuc mikroskopo ir kaip koks burtininkas saky- 
davo: 

— Kartus. 

Vynas tikrai būdavo kartus. 

= Šis tąsus. 

fr ragautojas patvirtindavo, kad vynas tikrai tąsus. 

Vynininkai nusiėmė skrybėles, žemai nusilenkė ir, 
niurnėdami padėkos žodžius, išėjo. 

— Dievas žino, kaip jis supranta, bet, matyt, vyru- 
kas labai protingas... labai labai protingas,— šnekė- 
jo jie. 

Girdėti tokius žodžius iš prancūzų valstiečių -— di- 
Aelis įvertinimas. 

Jiems išėjus, Pasteras ir Diuklo, iškilmingiausiai 
nusiteikę, vėl kibo į darbą apgriuvusioje savo labora- 
torijoje. Jie bandė, kaip apsaugoti vyną nuo ligas su- 
keliančių mikrobų. Pagaliau padarė išvadą, jei, ką tik 
fermentacijai pasibaigus, vynas bus truputį pakaitin- 
tas, bet neužvirintas, visi nereikalingi mikrobai bus 
sunaikinti ir vynas nesuges. Šitas nesudėtingas būdas 
dabar visur žinomas pasterizacijos vardu. 

Vos tik rytinės Prancūzijos žmonės išmoko vyną 
apsaugoti nuo gedimo, vidurio prancūzai kreipėsi į 
Paste:ą, prašydami atvažiuoti ir padėti gaminti acią. 
Jis nukeliavo į Turą. Dabar mokslininkas nebėjo ap- 
graibomis, kaip anksčiau, bet pirmiausia ieškojo mikro- 

bų. Jis apžiūrėjo statines, kur vynas savaime perrūg- 
davo į acta, ir skysčio paviršiuje pamatė keistas putas. 

— Tos putos reikalingos, be jų mes negautume ac- 
to,—- paaiškino pramonininkai. 

Keletą savaičių vikriai ir sklandžiai darydamas ban- 
dymus, kurie stebino acto gamintojus ir įų žmonas, 
Pasteras nustatė, kad tos putos — tai bilijonų bilijonai 
mikroskopiškų būtybių. Jis, nuėmęs sluoksnį putų, ra- 
gaudavo įas, sverdavo, žiūrinėdavo pro mikroskopą ir 
galų gale acto gaminiojams, jų žmonoms ir šeimoms 
paaiškino, kad vyną perdirbantieji mikrobai per kelias 
dienas suryja ir actu paverčia alkoholį, sveriantį de- 
šimt tūkstančių kartų daugiau, negu patys mikrobai. 

Jei įsivaizduosime, kad aštuoniasdešimt kilogramų 
svorio žmogus per keturias dienas sukapoja milijoną 
kilogramų malkų, geriau suprasime, kokį milžinišką 
darbą nuveikia šie mažyčiai sutvėrimėliai. Tokiais su- 
prantamais pavyzdžiais Pasteras išaiškino žmonėms, 
kokį svarbų darbą nuveikia mikrobai, ir visus privertė 
gerbti tuos apgailėtinai mažus padarus. Pats Pasteras, 
mąstydamas apie velnišką mikrobų jėgą, ėmė galvoti, 
kad nėra ko stebėtis, jei žvėriūkštis, ne didesnis už acto 
mikrobą, įlindęs į jautį, dramblį ar žmogų, jį nužu- 
dytų. Prieš išvažiuodamas, jis išmokino Turo gyvento- 
jus, kaip reikia auginti ir prižiūrėti tuos naudingus 
mažyčius gyvūnėlius, kurie kartu su deguonimi vyną 
paverčia actu ir kurie jiems atneša milijonus frankų. 

Kurį laiką Pasteras ramiai dirbo Paryžiuje, savo 
laboratorijoj, — mat, tuo tarpų neturėjo ko gelbėti — 
kol vieną 1865 metų dieną likimas pasibeldė į jo duris. 
Likimas, pasirodęs Pastero profesoriaus Diumos pavi-- 
dalu, jį kvietė palikti mokslą ir tapti šilkaverpių gy- 
dytoiu. 

-= Kas šilkaverpiams yra? Aš net nežinojau, kad jie 
gali sirgti; aš kaip gyvas nesu matęs šilkaverpio,-- gy- 
nėsi Pasteras, 

— Pietų Prancūzija, kur auginami šiikaverpiai,--- 
mano gimtinė,— atsakė Diuma.— Aš ką tik iš ten grį- 
žau... Baisu — aš per naktis neužmiegų, galvodamas 
apie savo tėviškę, apie savo kaimą... netoli Ale. Ten, 
kur anksčiau buvo turtingas kraštas, kur linksmai šla- 
mėjo šilkmedžiai, žmonių vadinami auksiniais medžiais, 
dabar tiesiog dykuma. Gražiosios atšlaitės nupliko, žmo-- 
nės — jie man taip artimi — badauja. ..— ir ašaros už- 
gniaužė jo balsą. 

Nors Pasteras nieko kito negerbė, nemylėjo ir ne- 
garbino, tik save, Diumai buvo jautrus ir gerbė jį. Jis 
žinojo, kad turi padėti senam savo profesoriui! Bet 
kaip? Vargu ar jis tada būtų galėjęs atskirti šilkaverpį 
nuo slieko. Ir tikrai, kai vėliau Pasteras pirmą kartą 
paémė šilkaverpio kokoną, prisidėjo jį prie ausies, pa- 
judino ir sušuko: 

— O, vidury kažkas yra! 

Pasteras labai nenorėjo važiuoti į pietus ieškoti šil- 
kaverpių ligos, mat, nežinojo, kaip jam pavyks, o jis 
labiausiai gyvenime bijojo nepasisekimo. Bet, nepaisy- 
dama Pastero išdidumo ir nepaprasto pasitikėjimo sa- 
vimi, jo širdyje buvo išlikusi vaikiška meilė ir pagar- 
ba senajam mokytojui. 

—- Aš Jūsų rankose, Jūsų valioje, darykite su ma- 
nim, ką norit, — važiuoju. | | 

Ir išvažiavo. Pasiėmęs niekad nesiskundžiančią žmo-- 
ną, vaikus, mikroskopą ir tris jaunus, energingus ir jį 

garbinančius pagalbininkus, Pasteras iškeliavo Kovoti 
su epidemija, žudančia milijonus šilkaverpių ir taip 
naikinančia Pietų Prancūzijos turtus. Yenusimanyda- 
mas apie šilkaverpius ir jų ligas tiek, kiek naujagimis 
kūdikis, Pasteras atvyko į Ale. Atvažiavęs sužinojo, 
kad šilkaverpiai išskiria siūlelius, kuriais, prieš virsda- 
mi lėliukėmis, apsivynioja, o iš lėliukių išsivysto dru- 
geliai. Drugeliai, išlindę iš siūlų kokono, deda kiauši- 
nius, iš kurių kitą pavasarį prasikala nauji šilkaverpiai. 
Šilkaverpių augintojai, pasipiktinę Pastero neišmany- 
mu, pasakė jam, kad kirmėlaites žudo pebrina. Ta liga 
susirgę šilkaverpiai būna išberti jucdais, į pipirus pa- 
našiais taškeliais. Pasteras prisiklausė kokį tūkstantį 
teorijų apie tą šilkaverpių ligą, tačiau tik vienas daly- 
kas buvo tikrai aiškus: susirgę šilkaverpiai būna su 
mažyčiais juodais taškeliais, o jų viduje pilna keistų 
mažų rutuliukų, matomų tik pro mikroskopą. 

Dar nespėjus šeimai kaip reikiant įsikurti, Pasteras 
jau pasistatė mikroskopą, — jis buvo panašus į tuos 
upėtakių meškeriotojus-maniakus, kurie skuba kuo 
greičiau mesti meškerę, pamiršę net pritvirtinti prie 
kranto laivelį. Pasistatęs mikroskopą, Pasteras pradėjo 
stebėti nesveikus šilkaverpius, ypač mažyčius rutuliu- 
kus. Greitai jis nusprendė, kad tie rutuliukai yra tik- 
ras ligos požymis. Praėjus penkiolikai dienų, Pasteras 
sušaukė Žemės ūkio komitetą ir pasakė: 

— Tuo metu, kai drugeliai deda kiaušinius, laiky- 
kite kiekvieną jų porą atskirai, Tegul jie poruojasi, 
tegul patelė sudeda kiaušinius. Tada su smeigtuku pa- 
telę ir patinėlį prisegę prie lentelės, prapiaukite jiems 
pilvelius ir išimkite šiek tiek riebalingos medžiagos. Tą 
medžiagą padėję po mikroskopu, žiūrėkite, ar nepa- 

matysite mažųjų rutuliukų. Jei jų nebus, vadinasi, 
kiaušinėliai sveiki ir pavasarį išsiris sveiki šilkaverpiai. 

Komiteto nariai pasižiūrėjo į blizgantį mikroskopą: 

— Mes, valstiečiai, nemokėsime elgtis su mikro- 
skopu,— prieštaravo. 

Jie buvo prietaringi žmonės ir netikėjo tuo nauja- 
madiškų instrumentu. Tačiau Pasteras mokėjo derėtis. 

— Nesąmonė! — atsakė jis — Mano laboratorijoj 
yra aštuonerių metų mergaitė, mokanti dirbti su mik- 
roskopu. Ji puikiai pastebi tuos mažus rutuliukus. 
O jūs — suaugę vyrai — drįstate kalbėti, kad neišmok- 
site naudotis mikroskopu! 

Sugėdintas komitetas paklusniai įsigijo mikrosko- 
pus ir pradėjo vykdyti Pastero nurodymus. 

Dabar Pasterui prasidėjo karštligiškos dienos: jis 
važinėjo po tragiškai nuskurdusį šilkaverpių augintojų 
kraštą, skaitė paskaitas, kėlė daugybę klausimų, mokė 
fermerius naudotis mikroskopu. Retkarčiais sugrįždavo 
namo nurodyti savo padėjėjams, kaip daryti sudėtingus 
eksperimentus, kuriems pats neturėjo laiko, arba tik 
pažiūrėti, kaip jie dirba. Tada vakare jis diktuodavo 
žmonai atsakymus į laiškus, mokslinius straipsnius ir 
kalbas. Kitą rytą jis vėl iškeliaudavo į gretimus mies- 
tus, kur savo kalbomis guosdavo ir drąsindavo nusi- 
vylusius valstiečius. 

Tačiau, deja, gražus muilo burbulas sprogo. Pava- 
sarį, kai šilkaverpiai turėjo šliaužti į šilkmedžius ir ten 
pradėti gaminti kokonus, baisioji liga vėl pasirodė. 
Pastero pranašystės neišsipildė. Žemdirbiai sąžiningai 
žiūrėjo pro mikroskopą, norėdami atrinkti sveikus dru- 
gelius, kurie dėtų gerus kiaušinius, be tų prakeiktų 
kūnelių. Tačiau net skaudu pagalvoti, — iš tariamai 
sveikų kiaušinių išsirito paliegę ir ištižę vikšrai, kurie 

visai neėdė. Ťie vikšrai susitraukdavo ir nugaišdavo; 
jie buvo tingūs ir be darbo tūnodavo ant šakelių, visai 
negaivodami. kad gražioms pasaulio moterims reika- 
lingos šilkinės kojinės. 

Vargšas Pasteras! Jis taip rūpinosi šilko pramonės 
išgelbėjimu, kad jam net pritrūko laiko ištirti, kokia iš 
tikro buvo toji šilkaverpių liga. Šlovė jį apsvaigino, ir 
jis pasidarė tik gelbėtojas — jis užmiršo, kad tiesą ga- 
lima rasti, tik kantriai darant bandymus ir negalvo- 
jant apie šlovę. 

Vieni šilkaverpių augintojai beviltiškai juokėsi iš 
Pastero, kiti kandžiai jį puolė — jam prasidėjo juodos 
dienos. Pasteras dabar dirbo be atilsio, tačiau jam nie- 
ko neišėjo. Pro mikroskopą pažiūrėjęs į sveiką šilka- 
verpį, kuris linksmai pasišokinėdamas užšliaužė ant 
šakelės ir pradėjo apie save sukti ploną šilko kokoną, 
Pasteras pamatė jo viduje daugybę mažųjų rutuliukų. 
O, ištyręs kitus vikšrus, kurie, tingiai tūnodami ant 
šakų, dėl smarkaus viduriavimo visai sudžiūdavo ir 
nugaišdavo, jis nerado nė vieno rutuliuko. Pasteras vi- 
sai susimaišė ir pradėjo abejoti, ar tie rutuliukai iš vi- 
so turi kokį nors ryšį su liga. Kaip tyčia, tuo metu pe- 
lės užpuolė eksperimentams skirtus jaunus šilkaverpius 
ir su pasigardžiavimu ėmė juos ėsti. Pastero asisten- 
tams reikėjo iš eilės per naktis budėti ir vaikyti peles. 
Arba vėl, pradėjus rytą darbą, vakaruose pasirodydavo 
juodi debesys, ir visi — net madam Paster su vaikais — 
kiek kojos neša lėkdavo uždengti šilkmedžių. Vakarais 
Pasteras, ištiesęs nuvargusią nugarą, atsilošdavo fote- 
lyje ir diktuodavo atsakymus supykusiems šilkaverpių 
augintojams, kurie, naudodamiesi jo patartų metodu, 
rūšiavo kiaušinius ir viską prarado. 

Po daugybės tokių varginančių mėnesių Pastero: 


114 


nuojauta ir laimės deivė jį išgelbėjo. Jis mąstė: „Mas 
vargais negalais pasisekė suieškoti keletą sveikų šilka- 
verpių jauniklių. Įdomu, ar jie užsikrėstų ta liga, jei- 
gu imčiau juos maltinti šilkmedžio lapais, suteptais ne- 
sveikų vikšrų išskyromis?“ 

"Pasteras padarė bandymą, ir iš tikrųjų sveiki šil- 
kaverpiai nugaišo. Bet, po velniais, bandymas nepasi- 
sekė, nes pebrina susirgusias kirmėliukes išberia smul- 
kūs juodi taškeliai ir jos išgyvena dar po dvidešimt 
penkias dienas ar ilgiau, o tie šilkaverpiai tik susirietė 
ir per septyniasdešimt dvi valandas jau buvo nebegyvi. 
Pasteras nusiminė ir metė darbą. Ištikimieji jo asisten- 
tai nedavė jam ramybės — kodėl nepadarius to ban- 
dymo dar kartą? 

Pagaliau jo padėjėjas Žerne nuvyko į šiaurę ištirti 
Valensjeno šilkaverpių, ir Pasteras, net pats gerai ne- 
žinodamas kodėl, parašė jam, prašydamas ten atlikti 
tą patį bandymą: šerti sveikus šilkaverpius užkrėstais 
lapais. Žerne turėjo keletą puikių, sveikų šilkaverpių. 
Jis, nepaisydamas šefo nuomonės, buvo įsikalęs sau į 
galvą, kad mažieji rutuliukai — tikrai gyvi sutvėrimai, 
parazitai, kurie nužudo šilkaverpius. Žerne paėmė ke- 
turiasdešimi sveikų vikšrų ir pradėjo juos maitinti 
šviežiais šilkmedžio lapais, prie kurių sergančios kir- 
mėlės visai nebuvo net prisilietusios. Dvidešimt septy- 
ni vikšrai įsisupo į kokonus ir iš jų atsiradusiuose dru- 
geliuose nebuvo rutuliukų. Tada, sutraiškęs kelis ne- 
sveikus drugelius, Žerne jais ištrynė šilkmedžio lapus 
ir padėjo vienos dienos vikšrams. Tos kirmėlaitės tuoj 
pradėjo skursti, jas išbėrė juodos dėmelės, o jų kūne- 
liuose pasirodė daugybė nematomų rutuliukų. Tokiais 
pat lapais Žerne ėmė maitinti ir senus vikšrus, kurie 
jau turėjo pradėti kokonus sukti. Tie vikšrai dar susi- 

suko į kokonus, tačiau drugeliuose jau matėsi mažieji 
rutuliukai, o iš jų kiaušinėlių išsiritusios kirmėlaitės 
buvo niekam netikusios. Žerne susijaudino, bet jo su- 
sijaudinimas dar padidėjo, kai, per naktis ramiai sėdė- 
damas prie mikroskopo, jis pamatė, kad rutuliukų atsi- 
randa be galo daug, dar prieš šilkaverpiui nugaištant. . . 

Žerne skubiai išvažiavo pas Pasterą. 

— Jau aišku! — šaukė jis. — Mažieji rutuliukai yra 
gyvi, tai — parazitai! Dėl jų serga šilkaverpiai! 

Praėjo pusmetis, kol Pasteras įsitikino Žerne teisin- 
gumu. Tačiau, kai jis pagaliau viską suprato, vėl puolė 
prie darbo ir vėl sušaukė Žemės ūkio komitetą. 

— Mažieji kūneliai šilkaverpiuose yra ne tik ligos 
ženklas, bet ir jos priežastis. Tie rutuliukai gyvi, jie 
dauginasi ir prasiveržia į visas drugelio kūno dalis. 
Mes padarėme klaidą, tikrindami tik vieną drugelio 
kūno vietą — pilvą; mums reikia, drugelį sutrynus, žiū- 
rėti pro mikroskopą. Jei ir tada nerasime rutuliukų, 
galėsime drąsiai palikti kitiems metams jų sudėtus 
kiaušinėlius. 

Šilkaverpių augintojai padarė, kaip buvo sakyta, ir 
jiems pasisekė: kitais metais jie turėjo puikiausių vikš- 
rų, kurie atnešė gerą šilko derlių. 

Pasteras dabar žinojo, kad mažieji rutuliukai — 
pebrinos priežastis — į vikšrus patenka iš aplinkos, o 
ne patys juose atsiranda. Ir jis pradėjo važinėti, mo- 
kydamas šilkaverpių augintojus, kaip apsaugoti sveikus 
vikšrus, kad šie neprisiliestų prie tų lapų, kuriuos už- 
teršė nesveiki šilkaverpiai. Tuo metu Pasterui staiga 
prasidėjo kraujo išsiliejimas į smegenis, ir jis vos ne- 
mirė, tačiau, išgirdęs, kad, laukiant jo mirties, dėl tau- 
pumo sustabdyta naujos jo laboratorijos statyba, jis 
įtūžo ir nusprendė gyventi. Viena jo pusė buvo supa- 

valižuota, bet jis, nieko nepaisydamas, dirbo toliau. 
Užuot pasilikęs lovoje ar išvažiavęs į pajūrį, jis pa- 
lengvėle nušlubčiojo į pietų traukinį, piktai murmėda- 
mas, kad padarytų tikrą nusikaltimą, jei nevažiuotų 
gelbėti šilkaverpių, kai dėl jų tiek daug nelaimingų 
žmonių kenčia badą. Pasterą gyrė ir juo žavėjosi visi 
prancūzai, išskyrus keletą pavyduolių, vadinusių jį 
„puikiu pozuotoju“. 

Šešerius metus Pasteras kovojo su šilkaverpių ligo- 
mis. Vos tik jis nugalėjo pebriną, prasidėjo kita tų ne- 
laimingų sutvėrimų liga. Bet Pasterui ši problema jau 
buvo nebenauja, ir jis palyginti greit surado tos ligos 
mikrobus. Ir dabar džiaugsmo ašaromis verkė senelis 
Diuma, dėkodamas savo brangiam mokiniui, o Ale 
miesto meras susijaudinęs kalbėjo apie auksinį pa- 
minklą didžiajam Pasterui. 

Pasterui sukako keturiasdešimt penkeri metai. Šiek 
tiek pasidžiaugęs garbe, kai, dievo ir Žerne padedamas, 
išgelbėjo šilko pramonę, jis vėl įsmeigė akis į tą nepa- 
siekiamą šviesulį, visados turintį teisingų regėjimų, 
kuriuos šitas menininkas gebėjo pamatyti. Nuo šilka- 
verpių ligų jis nukreipė žvilgsnį į žmonijos kančias, ir 
vargstančių žmonių ausyse kaip trimitas suskambo vil- 
ties šauksmas: 

— Jei mokslas apie savaimingą gyvybės atsiradimą 
yra neteisingas, o aš tuo tikrai tikiu, tai žmogus nuo 
žemės paviršiaus gali nušluoti visas ligas. 

Kai Paryžius sunkią 1870 m. žiemą buvo priešo ap- 
gultas, Pasteras turėjo nutraukti darbą ir išvažiuoti į 

gimtuosius namus Juros kalvose. Nuliūdęs jis vaikš- 
čiojo aplink mūšio laukus, ieškodamas savo sūnaus ser- 
žanto. Jo širdyje gimė baisioji neapykanta, neapykanta 
visam, kas vokiška, ir tas jausmas niekada nesusilp- 
nėjo. Pasteras tapo profesionaliu patriotu. 


— Ant kiekvieno mano veikalo titulinio puslapio 
bus užrašyta: „Neapykanta Prūsijai! Keršto!i Kerš- 
to!“ — šaukė Pasteras, šis ištikimas prancūzas. Jis, kaip 
pakvaišęs, ėmėsi naujo darbo, kad galėtų atkeršyti vo- 
kiečiams. Noromis nenoromis jis turėjo sutikti, kad 
prancūziškas alus kur kas blogesnis už vokišką. Gerai! 
Prancūzišką alų jis padarys geresnį už vokišką, pran- 
cūziškąjį alų padarys alaus peru!, ne, viso pasaulio 
alaus imperatoriumi! 

Pasteras išsileido į ilgą kelionę per didžiuosius 
Prancūzijos alaus fabrikus ir klausinėdavo visus — nuo 
paties šeimininko iki paprasčiausio kubilų plovėjo. Jis 
nuvažiavo į Angliją ir davė patarimų raudonskruos- 
čiams meistrams, darantiems anglišką porterį ir dan- 
giškąjį elį? Baso ir Bértono fabrikuose. Su mikroskopu 
Pasteras ištyrė tūkstančius visokio alaus kubilų, stebė- 
jo, kaip mielės dauginasi ir gamina alkoholį. Kartais 
jose užtikdavo tų nelaimingų padarų, kurių prieš keletą 
metų buvo radęs sugedusiame vyne, tad aiškindavo 
aludariams, kad jie, pakaitinę alų, galį tų įsibrovėlių 
atsikratyti. Mokslininkas juos įtikinėjo, kad tada alu- 
dariai savo alų galės vežti labai ilgą kelią ir kad ji 
bus tikrai nuostabiausias pasaulyje! Jis prašydavo, kad 
alaus darytojai duotų pinigų laboratorijai, tikindamas, 


! Feodalizmo epochoj Anglijos ir Pr RES privilegi- 
juotos bajorijos titulas. 

2 Stiprus ir kartokas tamsus alus. 

3? Šviesus, tirštas ir stiprus alus. 

kad ši dovana jiems atneš tūkstantį kartų didesnę nau- 
dą. Už tuos pinigus Pasieras iš senos Normalinės mo- 
kyklos laboratorijos padarė mokslinę alaus daryklą su 
blizgančiais, gražiais variniais kubilais ir poliruotais 
katilais. Tačiau taip karštligiškai bedirbant, Pasierui 
ėmė darytis bloga nuo alaus. Jis nepakentė alaus, 1y- 
giai kaip biaurėjosi tabako kvapu. Pasteras pasipikti- 
no, supratęs, kad, norint tapti įžymiu mokslininkų —- 
alaus specialistu, pirmiausia reikia pasidaryti geru de- 
gustatoriumi); jis išsigando, pamatęs, kad, darant alų, 
neužtenka vien mokėti iš kubilų pašalinti mikrobus. 
Suraukęs riestą nosį, pamerkdavo nudailintus savo ūsus 
į putojantį puoduką ir ryžtingai, dideliais gurkšniais 
gerdavo puikiuose katiluose pagamintą alų. Tačiau jis 
nemėgo jokio alaus, net ir gero. Bertinas, fizikos pro- 
fesorius, senas Pastero draugas, čepsėdavo lūpomis ir 
juokdavosi, godžiai gerdamas tą alų, kurį Pasteras bu- 
vo paskelbęs niekam netikusiu. Netgi jauni asistentai 
mėgdavo pasišaipyti iš mokslininko, žinoma, tik už 
akių. O Pasteras, nors ir labai talentingas, visgi buvo 
ne dievas. Jis buvo tyrinėtojas ir nuostabus misionie- 
rius, tačiau alaus pamėgimas yra gamtos dovana, su- 
teikta nedideliam žinovų skaičiui, kaip ir sugebėjimas 
atskirti gerą muziką nuo šlamšto įgimtas taip pat ne 
visiems Žmonėms. 

Pasteras daug padėjo prancūziško alaus gamybai. 
Patys alaus darytojai šitai pripažįsta. Žinoma, reikia 
abejoti, ar tikrai teisingi tie pagyrimai, kad Pasteras 
sulygino Prancūzijos alų su Vokietijos. Aš nenoriu pa- 
neigti tokios minties, tik prašau šį klausimą perduoti 
komisijai, iškilmingai, bešališkai tarptautinei komisijai, 


! Specialistas, nustatąs pagal skonį produkto (vyno, mė- 
sos, arbatos ir kt.) kokybę. 

tokiai, kurios pats Pasteras dažnai prašydavo nuspręs- 
ti prieš visą pasaulį, kas teisus — jis ar niekinami opo- 
nentai. 

Diena iš dienos Pastero gyvenimas vis labiau sky- 
rėsi nuo uždaro vienuoliško daugelio mokslininkų eg- 
zistavimo. Jo eksperimentai pasidarė galingi atsakymai 
tiems, kurie, apspitę iš visų pusių, stengėsi paneigti jo 
mikrobų teoriją. Vietoj šalto faktų tyrinėjimo į prieš- 
taravimus jis atsakydavo garsiais viešais bandymais. 
Nors tuomet jo bandymai, kaip sakoma, atsidurdavo 
gatvėje, jie vis dėlto buvo nuostabiai geri ir audrin- 
davo pasaulio vaizduotę, teikdavo. vilčių. 

Norėdamas įrodyti, kokiu būdu mielės paverčia 
vynuogių sultis vynu, Pasteras įsitraukė į triukšminga 
ginčą su dviem prancūzų gamtininkais Fremiu ir Tre- 
kuliu. Fremis sutiko, kad mielės reikalingos vynuogių 
sultis paversti alkoholiu, tačiau kaip koks nemokša gin- 
čijosi prieš susidomėjusią Mokslų akademiją, kad mie- 
lės atsiranda vynuogėse savaime. Išmintingi Akademi- 
jos nariai juokėsi — jiems, išskyrus Pasterą, patiko 
Fremio kalbos. 

— Vadinasi, Fremis sako, kad mielės pačios atsiran- 
da vynuogėse! — šaukė Pasteras.— Gerai, šituo bandy- 
mu jam atsakysiu! 

Jis paėmė daugybę pūstais šonais butelių, pripylė 
vynuogių sunkos ir, ištempęs kaklelius, panašius į gul- 
bės kaklus, keletą minučių pavirino. Bėgo dienos, sa- 
vaitės, o nė viename butelyje nebuvo matyti nei bur- 
buliukų, nei mielių — fermentacijos nebuvo. Tada Pas- 
teras nuėjo į vynuogyną, nusiskynė kelias išsirpusias 
vynuogių kekes, gerai jas nuplovė su vandeniu ir nu- 
valė švariu, išvirintu opšro plaukų šepetėliu. Lašelį to 
vandens, kur plovė vynuoges, Pasteras padėjo po mik- 

roskopu ir aiškių aiškiausiai pamatė kelis mažus mie- 
lių rutuliukus. Paėmęs dešimtį butelių su išriestais 
kaklais, jis sumaniai jiems iš šono įlydė po tiesų stikli- 
nį vamzdelį ir pro jį į kiekvieną butelį įleido po lašą 
to vandens, kur plovė vynuoges. 

Per kelias dienas visi þutełiai buvo pilni raudonų 
putų — fermentacija vyko puikiai. Likusį vandenį Pas- 
teras užvirino ir pro taip pat įtaisytus tiesius vamzde- 
lius įlašino į kitą dešimtį butelių. 

— Žinoma! — praėjus kelioms dienoms, tarė Pas- 
teras,— šituose induose vynuogių sultys nesifermentuo- 
ja. Virinant vandenį, mielės jame žuvo. Dabar aš pa- 
darysiu svarbiausiąjį bandymą. Įrodysiu tam nemok- 
šai Fremiui, kad prinokusiose vynuogėse mielių nėra. 

Pasteras paėmė plonytį vamzdelį su smailiu užda- 
rytu galu ir, įdėjęs į karštą krosnį, truputį palaikė, 
kad žūtų gyvi sutvėrimai — mielės, jei jų ten buvo. 
Paskui aštrųjį vamzdelio galą rūpestingai įkišo į vynuo- 
gę ir atsargiai jį nulaužė. 

Į vamzdelį įsiveržė lašelis sulčių, ir Pasteras velniš- 
kai vikriai perkėlė jį į vynuogių sunkos butelį su siau- 
ru išriestu kaklu. Po kelių dienų jis džiūgavo: 

— Fremio kalboms atėjo galas. Butelyje nematyti 
jokios fermentacijos — vadinasi, vynuogėse mielių nė- 
ra.— Ir, kaip paprastai, jis nesusilaikė, nepaskelbęs sa- 
vo mMėgiamo teiginio: — Mikrobai negali patys atsirasti 
nei vynuogėse, nei šilkaverpiuose, nei sveikuose gyvu- 
liuose — jų kraujyje ar šlapime. Visi mikrobai patenka 
iš aplinkos! Fremiui reiks nutilti. 

Galima įsivaizduoti, kaip jis pats sau šnibždėjo: 

— Pasaulis greitai pamatys, kokie stebuklai išeis iš 
to mažyčio bandymo. 

VIII 


Dabar tikrai atrodė, kad fantasiiška Pastero svajonė 
nušluoti ligas nuo žemės paviršiaus jau pradėjo pildy- 
tis. Jis gavo padėkos laišką iš anglų chirurgo Listerio, 
rašiusio apie naują operavimo būdą, kai ligoniai apsau- 
gomi nuo pavojingos infekcijos, dėl kurios kitose ligo- 
ninėse iš dešimt žmonių miršta aštuoni. 

„Leiskite,— rašė Listeris,— iš visos širdies Jums 
padėkoti, kad puikiais savo tyrimais man paszakėte tie- 
są apie puvimo mikrobus, ir dėl to aš galiu savo darbe 
sėkmingai taikyti antiseptiką!. Jei Jūs kada nors at- 
važiuotumėt į Edinburgą, tai, aš tikiu, mūsų ligoninėje 
su malonumu galėtumėt pamatyti, kaip plačiai žmoni- 
ja naudojasi Jūsų darbais.“ 

Pasteras pradėjo taip didžiuotis, kaip didžiuotųsi 
berniukas, vienas padaręs garvežį: jis rodė laišką drau- 
gams, su visais pagyrimais įdėjo į savo mokslinius 
straipsnius, išspausdino net savo knygutėj apie alų! 
Dabar jis galutinai pribaigė vargšą Fremį, kuris, kaip 
jau mums atrodo, ir taip buvo šaunių mokslinių eks- 
perimentų sumuštas. Pasteras Fremį triuškino, ne jį 
keikdamas, bet save girdamas! Jis kalbėjo apie savo 
„puikius atradimus“, savo teorijas vadino tikromis, tei- 
singomis ir užbaigdavo taip: 

— Vienu žodžių, teorijos teisingumo ženklas yra 
jos vaisingumas. Taip mano teorijas apibūdino misteris 
Baliaras, tėviškai ir draugiškai kalbėdamas apie mano 
tyrimus. 

Fremis nebeturėjo, ką besakyti. 

Visa Europa kraustėsi iš galvos dėl mikrobų. Pas- 


! Kova su žaizdų užkrėtimu, vartojant chemines medžia- 
gas bakterijoms užmušti. 

teras žinojo, kad tuos mikrobus iš pramogos dalyko jis 
pavertė naudingais žmonių padėjėjais ir — kaip netru- 
kus nustebęs pasaulis sužinos -— baisiais, be galo mažais 
žmogėdromis, žudikais, didžiausiais žmonijos priešais. 
Pasteras pasidarė pirmuoju Prancūzijos piliečių, ir net 
įžymieji Danijos aludariai savo laboratorijose laikyda- 
vo pasidėję jo biustą. Tuo metu staiga mirė Klodas 
Bernaras, ir šio didžiojo žmogaus draugai išspausdino 
nebaigtus jo darbus. Baisu net sakyti, kad šiuose raš- 
tuose Bernaras kalbėjo apie vynuogių sulčių fermenta- 
vimąsi į vyną, įrodinėdamas, kad visa Pastero teorija 
griūva... ir išdėstė daugybę priežasčių. 

Pasteras netikėjo savo akimis. Argi Bernaras galė- 
jo taip padaryti, tas pats Bernaras, su kuriuo jis kartu 
sėdėdavo Akademijoj, kuris visą laiką gyrė jo darbus; 
tas pats Bernaras, Medicinos akademijoj kartu su juo 
siųsdavęs gudrias, sarkazmo pilnas pastabas tiems išsi- 
pūtusiems daktarams su mėlynais švarkais ir blizgan- 
čiomis sagomis, kurie savo kalbomis guidavo iš medi- 
cinos tikrus bandymus. 

— Užtenka, kad man prieštarauja tie daktarai ir 
silpnapročiai gamtininkai, bet tikrai dideli žmonės vi- 
sada pritardavo mano darbams. O štai Bernaras... — 
murmėjo Pasteras. 

Pasteras pasijuto nugalėtas, bet tai truko tik va- 
landėlę. Jis tuoj pareikalavo Bernaro rankraščio origi- 
nalų. Juos gavęs, nepaprastai atidžiai išstudijavo ir 
pamatė, kad tai buvo tik darbo pradžia, pirmieji met- 
menys. Su džiaugsmu jis pastebėjo, jog Bernaro drau- 
gai prieš spausdindami kai ką buvo truputį pataisę, kad 
būtų geriau skaityti. Tada vieną dieną jis pakėlė Aka- 
demijoj didžiulį triukšmą. Visi garsieji Prancūzijos 
žmonės buvo baisiai sukrėsti jo elgesio, kai jis piktai 

išplūdo Bernaro draugus, kam šie išspausdino eksperi- 
mentus, kur kritikuojamos jo teorijos. Pasteras grubiai 
skelbė savo prieštaravimus, nors Bernaras, gulėdamas 
po žeme, jau nebegalėjo jam nieko atsakyti. Paskui 
Pasteras parašė pamfletą, kritikuojantį paskutinius mi- 
rusio seno draugo darbus. Tai buvo tikrai begėdiškas 
pamfletas, nes Pasteras rašė, jog paskutiniu metu Ber- 
naras visai nebeturėjęs atminties. Jis tvirtino, kad Ber- 
naras, nuo galvos iki kojų buvęs tikras mokslininkas, 
skelbdavo mistines idėjas, nes per daug bendravo su 
Prancūzijos Literatūros akademija. Pasteras net įro- 
dinėjo, kad, darydamas paskutinius savo bandymus, 
Bernaras gerai nebematė. 

„Galiu eiti lažybų, kad Bernaras buvo toks tolia- 
regis, jog nebegalėjo mielių įžiūrėti!“ — rašė jis. 

Taigi, leidęs suprasti, kad senatvėje Bernaras, da- 
rydamas paskutinius eksperimentus, jau visai nebetu- 
rėjo sveikos nuovokos, karštakošis Pasteras begėdiškai 
mindžiojo buvusio savo bičiulio kapą. 

Pagaliau Pasteras, norėdamas nuginčyti Bernarą, 
ėmė daryti puikius bandymus. Daugelis žmonių, užuot 
skleidę nepadorias šnekas, būtų iš karto taip padarę. 
Kaip amerikietis, ketinąs per šešias savaites pastatyti 
dangoraižį, Pasteras lakstė pas dailides, į geležies dir- 
binių krautuves, pirko didžiulius brangaus stiklo lakš- 
tus, o iš to stiklo dailidės turėjo pastatyti ypatingus 
kilnojamus šiltnamius. Pastero asistentai, neidami nei 
miegoti, nei valgyti, skubėjo ruošti butelius, mikrosko- 
pus ir sterilizuotos vatos gumuliukus. Per neįtikėtinai 
trumpą laiką Pasteras susirinko visą savo griozdišką 
turtą ir nuskubėjo į traukinį, einantį į jo gimtuosius 
Juros kalnus. Ir kaip pasimetęs amerikietis, koks iš tik- 
ro jis buvo, visiškai nesileido į jokius pašalinius svars- 

tymus bei darbus, o iš karto ėmėsi spręsti klausimą: 
„Ar mano fermentacijos teorija atsilaikys?“ 

Nuėjęs į mažytį savo Arbua vynuogyną, Pasteras 
negaišdamas jo dalį apdengė šiltnamiais. Tie šilinamiai 
nuostabiai gerai atskyrė vynuoges nuo lauko. 

„Dabar vidurvasaris, ir vynuogės dar negreit pri- 
noks,— galvojo Pasteras.— Aš žinau, kad šiuo metu 
ant vynuogių nėra mielių.“ 

Ir, norėdamas dar geriau apsaugoti šiltnamio vyn- 
uoges nuo mielių, kurios, ko gero, gali patekti iš oro, 
Pasteras rūpestingai apvyniojo kelias kekes vata, kurią 
jo asistentai buvo gerai sierilizavę. Tuoj pat grįžęs į 
Paryžių, jaudindamasis ėmė laukti, kada prinoks vyn- 
uogės. Pasiutusiai trokšdamas įrodyti, kad Bernaras 
klysta, Pasteras neiškentė ir per anksti nuvažiavo į 
Arbua. Bet pagaliau šiaip taip sulaukė — vynuogės 
prisirpo. Tada Pasteras pro mikroskopą atidžiai apžiū- 
rėjo šiltnamiuose buvusias uogas ir ant jų nerado nė 
vieno mielių rutuliuko. Karštligiškai skubėdamas, jis 
sukišo kelias tokias vynuoges į rūpestingai išvirintus 
butelius, ir juose neatsirado nė vieno burbuliuko — 
vynuogės nesifermentavo. O kai jis į tokius pat bute- 
lius sukišo vynuoges, augusias ne šiltnamyje, o lau- 
ke, butelyje tuoj pradėjo kilti burbuliukai, ėmė darytis 
vynas. Tada Pasteras ir jo žmona, pasiėmę keletą vyn- 
uogių šakelių su vata apsuptomis kekėmis, iškeliavo 
į Paryžių. Čia jis ketino tas kekes išdalinti Akademijos 
nariams, kad jie patys pabandytų iš jų padaryti vyną. 
Pasteras žinojo, kad be mielių jiems nieko neišeis... 
Ir taip jis įrodys, kad Bernaras klydo! Madam Paster 
visą kelią sėdėjo tiesiai, laikydama prieš save vynuogių 
šakutes ir saugodama, kad vata neatsivyniotų. O į Pa- 
ryžių reikėjo važiuoti visą dieną. .. 

Pirmame Akademijos posėdyje Pasteras papasakojo, 
kaip apsaugojo vynuoges nuo mielių. 

~- Ar ne idomų,--- šaukė jis,-- kad tuo metu, kai aš 
dariau bandymus, šitame Arbua vynuogyne, kaip ir 
milijonuose kitų pasaulio vynuogynų, nebuvo nė lope- 
lio dirvos, kur išaugusios vynuogės negalėtų fermen- 
tuotis į vyną? Ir ar ne nuostabu, kad iš vynuogių, pri- 
sirpusių mano šilinamyje, vyno nepadarysi? O kodėl? 
Todėl, kad tam tikru momentu aš vynuoges uždengiau 
stiklų. 


Paskui Pasteras ėmė pranašauti nuostabius dalykus, 
kurie vėliau tikrai išsipildė. Jo kalba buvo tokia poetiš- 
ka, jog besiklausydamas pamiršdavai ir niekšingą jo 
elgesį su mirusiu draugu Bernaru. 

— Ar reikia abejoti, kad ateis diena, kai paprasto- 
mis ir lengvai pritaikomomis priemonėmis galėsime ap- 
siginti nuo tų nelaimių?.. — ir nuliūdęs jis papasa- 
kojo apie baisią ligą — geltonąjį drugį, kuris linksmas 
Naujojo Orleano gatves tuo metu buvo pavertęs dyku- 
ma. Klausytojai drebėjo iš baimės, kai mokslininkas 
papasakojo apie juodąjį marą, siautusį Volgos pakran- 
tėse. Baigdamas jis davė jiems viltį. 

Tuo metu nedideliame rytų Vokietijos kaimelyje 
jaunas ir atkaklus prūsas jau stovėjo ant kelio, tiesiai 
vedančio į tuos stebuklus, kuriuos Pasteras taip aistrin- 
gai pranašavo. Šis apskritagalvis gydytojas, radęs lais- 
vesnę valandėlę, darydavo keistus bandymus su pelė- 
mis. Jis labai gudriai sugalvojo, kaip daryti bandymus 
tik su vienos rūšies mikrobais,— taigi padarė tai, ko 
visai negalėjo atlikti net Pasteras, tokio šviesaus proto 
žmogus. 

Taigi palikim valandėlę Pasterą, nors kaip tik tuo 

laiku jis priartėja prie didžiausio savo pasisekimo 
slenksčio ir keisčiausių ginčų, ir pasukim pas Robertą 
Kocha, besimokanti atlikti nepaprastus, labai svarbius 
bandymus su mikrobais, kurių pasaulyje tiek daug me- 
tų karaliavo Pasteras. 


IV SKYRIUS 


ROBERTAS KOCHAS 


KOVOTOJAS SU MIRTIMI! 


l 


Tais jaudinančiais ir nuostabiais 1860—1870 metais, 
kai Pasteras gelbėjo acto pramonę, stebino imperato- 
rius ir ieškojo šilkaverpių ligos priežasčių, Getingeno 
universitete studijavo mediciną nedidukas, rimtas, 
trumparegis vokietis. Tai Robertas Kochas. Jis buvo 
geras studentas, tačiau, skrosdamas lavonus, svajodavo 
apie tigrų medžioklę džiunglėse. Jis sąžiningai iškalda- 
vo šimtus kaulų ir raumenų pavadinimų, bet tolima į 
rytus plaukiančių garlaivių rauda išstumdavo jam iš 
galvos tą lotynų ir graikų kalbos maišalynę. 

Kochas svajojo tapti tyrinėtoju, taip pat norėjo būti 
karo chirurgu ir užsitarnauti Geležinį kryžių arba pa- 
sidaryti laivo gydytoju ir plaukioti po visą pasaulį. 
Bet, deja, 1866 metais, baigęs medicinos fakultetą, jis 
tapo nelabai įdomios Hamburgo psichiatrinės ligoninės 
jaunesniuoju gydytoju. Čia įvairių maniakų ir nepa- 
gydomų idiotų išvarginto Kocho beveik nepasiekdavo 

Pastero pranašystės, kad greit bus surasti baisūs, mirtį 
nešantys mikrobai. Jis vis dar klausydavosi, kaip kau- 
kia garlaiviai. o vakarais vaikščiodavo su Erni Fratz 
po krantinę. Kochas jai pasipiršo ir stengėsi ją suža- 
vėti romantiškomis kelionėmis aplink pasaulį. Emi jam 
sakė sutinkanti už jo tekėti, jei išmes iš galvos tuos 
niekus — keliones ir nuotykius — ir užsiims gydytojo 
praktika, pasidarys garbingu ir naudingu savo tėvynės 
piliečiu. 

Kochas paklausė Emi, mat, viliojanti mintis laimin- 
gai su ja išgyventi penkiasdešimt metų laikinai nu- 
stelbė jo svajones apie dramblius ir Patagoniją. Jis 
pradėjo dirbti neidomų mediko darba ir gydytojavo: 
daugelyje nuobodžių Prūsijos kaimų. 

Kai Kochas rašė receptus, purvinais keliais raitas 
jodinėjo iš vieno kaimo į kitą ar per naktis budėjo, kol 
prūso valstiečio žmona pagimdys kūdikį, Škotijoje gy- 
dytojas Listeris, apsaugodamas nuo mikrobų, pradėjo 
gelbėti gimdančių moterų gyvybę. Visų Europos medi- 
cinos fakultetų profesoriai ir studentai susijaudinę 
svarstė, ar teisinga Pastero teorija apie mikrobų kenks- 
mingumą, ir kai kas pradėjo daryti primityvius ban- 
dymus. Kochas tuo metu buvo taip nutolęs nuo moks- 
lo, kaip senasis Levenhukas prieš du šimtus metų 
Delfte, Olandijoj, pradėjęs šlifuoti savo lęšius. Atrodė, 
taip jau pats likimas lėmė, kad Kochas tik ligonius 
guostų ir gelbėtų mirštančiuosius,— nors jis, tiesa, ne- 
daug ir teišgelbėdavo, o jo žmona Emi buvo labai pa- 
tenkinta ir didžiuodavosi vyru, kai šis, gerai pasisekus, 
per dieną uždirbdavo dešimtuką. 

Tačiau Kochas nerimo. Jis be perstojo keldavosi iš 
vieno niūraus kaimo į kitą, dar nuobodesnį, kol paga- 

liau atsikraustė į Volšteiną Rytų Prūsijoje. Čia dvide- 
šimt aštuntųjų metinių proga žmona jam padovanojo 
mikroskopą. Greičiausiai ši gera moteris taip galvojo: 

— Qal dabar Robertas išsiblaškys po savo „kvai- 
lo“, kaip jis vadina, darbo... Tikriausiai mikroskopas 
jam patiks, juk jis amžinai žiūri pro savo seną didi- 
namąjį stiklą... 

Tačiau, deja, jai teko nusivilti, nes per mikroskopą, 
tą pramogų žaisliuką, jos vyras patyrė daug įdomesnių 
nuotykių, negu būtų turėjęs Tahiti ar Lohore. Tie 
nuostabūs įvykiai, apie kuriuos Pasteras galėjo tik sva- 
joti ir kurių dar nė vienas žmogus nebuvo išgyvenęs, 
prasidėjo prie negyvų avių ir karvių. Kochas prie pat 
savo namų slenksčio, vaistais apstatytame savo kabi- 
nete, kuris jam buvo tiek įgrisęs, jog nebegalėjo net 
pažiūrėti, pamatė neregėtus vaizdus. 

— Aš nekenčiu tos apgaulės mano darbe. Ne todėl, 
kad nenoriu vaikų gelbėti nuo difterito, bet kai pas 
mane ateina motinos ir su ašaromis prašo išgelbėti 
vaikus, ką aš galiu padaryti? Trypčioti vietoje... nie- 
kus plepėti .. guosti, kai Žinau, kad nėra jokios vilties. 
Kaip aš galiu išgydyti difteritą, jei nežinau jo priežas- 
ties, o jos nežino net pats protingiausias Vokietijos 
gydytojas? 

Taip skundėsi Kochas suglumintai ir nepatenkintai 
žmonai, kuri galvojo, kad jaunas gydytojas turi puikiai 
apsieiti su tokia daugybe žinių, įgytų medicinos mo- 
kykloje,— o jam, mat, vis negana! 

Visgi Kochas buvo teisus. Ką iš tiesų gydytojai ži- 
nojo apie paslaptingas ligų priežastis? Pasteras darė 
puikius bandymus, tačiau jie nepaaiškino, iš kur ir ko- 
dėl atsiranda žmonių ligos. Jis dar tik skynė kelią ir 
pranašavo, kad ateityje bus nugalėtos ligos ir su šak- 

nimis išrautos visos epidemijos. O tuo metu nykiųjų 
Rusijos Lygumų mužikai, norėdami apsisaugoti nuo ma- 
vo, ikinkyčzvo į plūga keturias našlės ir vidurnaktį 
aplinis kaima išardavo vagą. Gydytojai nieko geresnio 
negalėdavo patarti. 

—- Bet įuk profesoriai, didieji Berlyno gydytojai, 
žino, kodėl kyla tos ligos, kurių iu, Robertai, negali iš- 
gydyti, — tikriausiai taip mėgindavo Kochą paguosti 
žmona. 

Tačiau 1873 metais patys įžymiausi gydytojai apie 
epidemijų Eilmę išmanė nė kiek ne daugiau, kaip tie 
nemokyti rusų kaimiečiai, našles kinkydavę į plūgus. 

Paryžiuje Pasteras ėmė skelbti, kad netrukus bus 
surasti džiovos mikrobai, bet prieš tokį pamišusį pra- 
našą sukilo visa Paryžiaus gydytojų korporacija, va- 
dovaujama garsaus daktaro Pidu. 

— Ką? — griaudė Pidu. — Džiovą sukelia mikro- 
bai? Tam tikri mikrobai? Nesąmonė! Pražūtinga klai- 
da! Džiova juk būna visokia. Jos esmė — plaučių plaz- 
matinių celių atmirimas ir jų pūlingas irimas. Tas iri- 
mas vyksta dėl daugelio priežasčių, ir gydytojų bei 
higienininkų uždavinys — jas surasti. 

Taigi tokiomis nepagrįstomis ir net kvailomis kal- 
bomis Paryžiaus gydytojai kovojo su Pastero prana- 
šystėmis. 


„II 


Vakarais Kochas neatsitraukdavo nuo mikroskopo. 
Jis gerai išmoko veidrodžiu nukreipti šviesą į lęšius; 
suprato, kaip svarbu švariai nuvalyti tas stiklines plokš- 
teles, kur užtepdavo juodlige kritusios karvės ar avies 
kraujo. 


130 


Juodligė buvo keista liga ir pridarydavo rūpesčių 
visos Europos žemdirbiams: dėl jos per trumpą laika 
nusigyvendavo turtingas tūkstančio avių šeimininkas; 
ji kaip gyvatė įšliauždavo ir užmušdavo paskutinę var- 
gingos našlės karvę, vienintelį jos turtą. Ta baisi liga 
plisdavo nei iš šio, nei iš to: žiūrėk, rytą riebus ėriukas 
dar linksmai laigo, vakare jau nebeėda ir stovi nulei- 
dęs galvą, o kitą rytą šeimininkas jį randa šaltą ir 
sustingusį: jo kraujas pasidaręs juodas ir sukrešėjęs. 
Kitą dieną tas pats atsitinka su antru ėriuku, paskui 
su avimi, paskui iš karto su keturiomis, šešiomis ir taip 
be galo. O netrukus, žiūrėk, ir patį valstietį, ir jo pie- 
menį, ir vilnos rūšiuotoją, ir net kailių pirklį išvers 
baisiausi skauduliai arba greitasis plaučių uždegimas 
užmerks jiems akis. 

Iš pradžių Kochas, kaip ir senasis Levenhukas, ap- 
žiūrinėjo pro mikroskopą viską, kas pakliūdavo po ran- 
ka,—- mat, jokio tikslo neturėjo; jis ištyrė visokiausius 
aplink esančius daiktus ir pagaliau priėjo prie juod- 
lige kritusių avių ir karvių kraujo. Tada jis pradėjo 
vis dažniau susimąstyti ir, radęs laukuose negyvą avį, 
pamiršdavo net pas ligonius nueiti. Jis ėmė vaikščioti 
po mMėsines ir teirautis, kuriose fermose juodligė labiau- 
siai siaučia. Kochas neturėjo tiek laisvo laiko, kiek 
Levenhukas: čia jam reikėjo rėkiančiam vaikui išra- 
šyti vaistų nuo pilvo skaudėjimo, čia kaimiečiui iš- 
traukti skaudantį dantį, tad tyrimams telikdavo tik 
trumpos valandėlės. Tomis atspėjamomis pertraukėlė- 
mis jis uždėdavo ant labai švariai nuvalytų stikliukų 
nuo juodligės pajuodavusio avies ar karvės kraujo la- 
šelį ir, žiūrėdamas pro mikroskopą, tarp mažyčių žals- 
vos spalvos kraujo rutuliukų matydavo kažkokius keis- 
tus, į lazdeles panašius daikčiukus. Kartais tos lazde- 

lės būdavo trumputės ir maišydavosi nedaug, o kartais 
jos laikydavosi susikibusios ir atrodydavo kaip ilgas 
siūlas, tik tūkstantį kartų plonesnis už patį ploniausią 
šilkini siūlą. 

„Kokios čia lazdelės? — galvojo jis.--Ar tai mik- 
robai? Nejaugi jie iš tikro gyvi? Bet jie nejuda... Gal 
tų vargšų gyvulėlių kraujas pavirsta į tokius siūlus ir 
lazdeles?“ 

Kiti mokslininkai, prancūzai Daveinas ir Raje, taip 
pat buvo pastebėję tuos kūnelius juodlige užkrėstų avių 
kraujyje ir paskelbė, kad tai bacilos, gyvi mikrobai, 
be abejo, tą ligą ir sukelią. Tačiau jie šito teisingai 
neįrodė, ir niekas Europoje jais netikėjo, tik Pasteras. 
Bet Kochas ne per daug domėjosi, ką kiti apie tas laz- 
deles ir siūlelius galvojo,— gydytojų abejonės ir juo- 
kas iš nepasisekimų jo nejaudino, o ir iš entuziastingo 
Pastero teorijų jis neskubėjo daryti išvadų. Laimė, 
kad niekas, kam rūpėjo ugdyti jaunus mikrobų me- 
džiotojus, apie Kochą nebuvo girdėjęs,— jis priklausė 
tik sau ir vienas stebėjo negyvų galvijų kraujyje su- 
sinarpliojusius siūlelius. 

— Aš dar vis nesugalvoju, kaip reikia ištirti, ar 
tos lazdelės ir tie siūlai gyvi, ar ne? — kalbėjo Ko- 
chas.— Tačiau man dar kai ką reikia apie juos suži- 
noti... 

Ir nežinia dėl ko jis liovėsi tyręs nesveikus gyvulius, 
o pradėjo darbuotis su sveikaisiais. 

Jis nuėjo į skerdyklą, aplankė mėsininkus, malo- 
niai pašnekėjo su Volšteino mėsos pirkliais ir nuo tada 
galėjo bet kada gauti dešimties, dvidešimties ar pen- 
kiasdešimties ką tik mėsai užmuštų sveikų galvijų 
kraujo. Dabar jis vis rečiau ir rečiau beeidavo dantų 
traukti, tad mažiau plaukė smulkiųjų „į rankas“. Ponia 

Koch vis labiau pyko, kad jis nerūpestingai žiūri 
savo darbo. O jis dabar valandų valandas pratūnodavo 
prie mikroskopo, stebėdamas sveikų gyvulių kraują. 

— Nei siūlelių, nei lazdelių sveikų gyvulių krau- 
iyje nematyti, — mąstė Kochas. — Viskas labai gerai, 
bet tai dar neirodo, kad čia tikrai bacilos, kad jos gy- 
vos. Aš nematau jų nei augant, nei veisiantis, nei 
dauginantis. .. 

Kaip visa tai ištirti? 

Džiovininkus, kuriems, deja, nieko negalėjo padėti, 
difterito dusinamus vaikus, senas ponias, įsivaizduo- 
jančias, kad serga — visus įis užmiršo. Kaip įrodyti, 
kad tos mažytės lazdelės yra gyvos? Per tą klausimą 
jis pamiršdavo pasirašyti po receptais, pasidarė piktas, 
dėl to, pasikvietęs dailidę, paprašė kabinetą pertverti. 
Kochas už tos pertvaros prie savo mikroskopo su juo- 
du paslaptingai kritusių avių krauju ir prie vis daugė- 
jančių narvelių su norinčiom ištrūkti baltom pelėm 
ėmė vis ilgiau ir ilgiau išbūti. „Aš neturiu pinigų pirk- 
tis savo bandymams avių ar karvių, — murmėdavo jis, 
klausydamas, kaip priimamajame trypia nekantrus pa- 
cientas.— Be to, nelabai patogu laikyti karvę kabinete. 
Bet, gal būt, man pavyks juodlige užkrėsti tas peles, 
gal tada aš galėsiu įrodyti, kad lazdelės iš tikrųjų 
auga.“ 

Taip Kochas, tik svajonėse keliavęs aplink žemę, 
dabar iš tikrųjų leidosi į nepaprastų tyrimų pasaulį. 
Man jis atrodo dar nuostabesnis ir originalesnis mikro- 
bų medžiotojas, negu Levenhukas, nes juk ir jis iš 
teisybės buvo tik savamokslis tyrinėtojas. Kochas buvo 
neturtingas, ir jam ant kaklo tarsi girnų akmuo kabojo 
gydytojo pareigos; visos jo žinios buvo įsigytos tik 
medicinos mokykloje, o ten, teisybę sakant, vargu ar 

galėjo išmokti bandymų meno. Jis neturėjo jokių apa- 
ratų, tik gimimo dienos proga Emi dovanotą, labai my- 
lima mikroskopą,— visa kita pats buvo sugalvojęs ir 
pasidaręs iš lentelių, virvutės ir lako. Bet blogiausia 
būdavo, kai jis ateidavo į namus, norėdamas žmonai 
papasakoti, ką atradęs, o ši ponia tik suraukdavo nosį 
ir priekaištaudavo: 

— O Robertai, kaip dvokia nuo tavęs. 

Pagaliau Kochas atrado tikrai gerą būdą pelėms 
susargdinti mirštams juodlige. Jis neturėjo švirkšto, 
kuriuo būtų galėjęs pelei įleisti nuodingo kraujo. Ta- 
čiau, iki valios prisikeikęs ir nemažai gerų pelių suga- 
dinęs, sugalvojo, ką daryti. Paėmė plonytį šakaliuką, 
dailiai apdrožė, įdėjo į krosnį ir pakaitino, kad neliktų 
nė vieno atsitiktinai prikibusio mikrobo. Paskui tą ša- 
kaliuką įmerkė į juodlige kritusios avies kraują, pilną 
paslaptingų nejudančių siūlelių ir lazdelių, ir tada — 
dievai žino, kaip jis sugebėjo spurdančią pelę taip nu- 
laikyti — ties uodega truputį įpiovė ir ton vieton atsar- 
giai įkišo kruviną šakaliuką. Uždaręs pelytę į atskirą 
narvelį, jis nusiplovė rankas ir užsigalvojęs nuėjo pa- 
žiūrėti atvesto sergančio vaiko. 

„Kažin ar susirgs gyvuliukas“,— galvojo jis. 

— Jūsų vaikas, ponia Šmidt, kitą savaitę galės eiti 
į mokyklą... — sakė susirūpinusiai motinai, ,,Tikriau- 
siai užkrėstas kraujas nebus patekęs man. ant įpiauto 
piršto“, — pasinėręs į savo mintis, toliau mąstė gy- 
dytojas. 

Toks buvo Kocho gyvenimas. 

Kitą rytą jis įėjo į paprastą savo laboratoriją ir pa- 
matė, kad pelė, pastačiusi kojytes, šalta ir sustirusi, 
guli ant nugaros; dailūs jos plaukai atsistoję, ir ji 
visa nebe balta, o melsva kaip švinas. Kochas greitai 

išvirino skalpelius, pritviriino negyvą pelę prie lentos 
ir išskrodęs ėmė atidžiai apžiūrinėti tą mažutį lavoną. 

— Taip, visai panašu į juodlige sirgusios avies vi- 
durius! O kokia blužnis! Juoda ir išsiplėtus, pilvo ert- 
mė pilna jos vienos. 

Švariu ikaitintu peiliu jis vikriai perpiovė ištinusią 
blužnį, iš jos išėmė lašelį juodo skysčio ir padėjo po 
mikroskopu. 

Pagaliau sumurmėjo: 

— Štai, štai tos lazdelės ir siūlai. Visai tokie pat, 
kaip ir avies kraujyje, kuriame vakar mirkiau šaka- 
liuką. 

Kochas džiaugėsi, kad ta biauria karvių, avių ir 
žmonių liga jam pavyko užkrėsti pelę — tokį nebran- 
gų ir lengvai nulaikomą žvėriuką. Tada visą mėnesį kas 
dieną jis vis darė tą patį bandymą: paėmęs negyvos 
pelės kraujo lašelį, juo užkrėsdavo sveiką pelę ir kiek- 
vieną rytą užkrėstąjį žvėriuką rasdavo negyvą, o jo 
kraujyje knibždėdavo galybės susinarpliojusių siūlų ir 
lazdelių, kokių nebūdavo sveikų gyvūlių kraujyje. 

„Tos lazdelės turi būti gyvos,— galvojo Kochas,— 
nes ant šakaliuko, kuriuo užkrėčiau pelę, jų galėjo būti 
ne daugiau kaip keli šimtai, o per dvidešimt keturias 
valandas, kol žvėriukas apsirgo ir pastipo, jų priviso 
bilijonai. Bet man būtinai reikia pamatyti, kaip tos laz- 
delės auga, o pro mikroskopą žiūrėti į pelę negaliu!“ 

Kaip pamatyti tas lazdeles augant ir virstant siūlais? 
Apie tai tylusis Kochas galvodavo, klausydamas pa- 
ciento pulso ar žiūrėdamas į jo liežuvį. Vakare jis 
skubėdamas pavalgydavo, burbtelėdavo žmonai „laba- 
nakt“, užsidarydavo mažoj, pelėmis ir karboliu atsi- 
duodančioj laboratorijoj ir visaip sukdavo galvą, kaip 
reikia lazdeles auginti dirbtiniu būdu. Jis dar nieko 

nežinojo apie Pastero išgalvotą mielių buljoną, ir jo 
bandymai buvo tokie pat originalūs ir primityvūs, kaip 
urvinio žmogaus pastangos įžiebti ugnį. 

— Pabandysiu tas lazdeles auginti tokioje medžia- 
goje, kuri būtų kiek galint panašesnė į gyvulinį audi- 
nį, — nusprendė Kochas ir,- paėmęs maželytį negyvos 
pelės blužnies gabalėlį didumo sulig smeigtuko galvu- 
te, jį įdėjo į jaučio akies skysčio lašą. 

— Čia turėtų būti tinkamas maistas lazdelėms,— 
sumurmėjo.— Bet gal joms į siūlus išaugti reikia to- 
kios temperatūros, kaip pelės kūno? — pagalvojo ir ne- 
gaišdamas sulipdė šiokį tokį termostatą, apšildomą alie- 
jine lempa. I tą nelabai patikimą aparatą jis ir įdėjo 
jaučio akies skysčio lašelį, suspaustą tarp dviejų plokš- 
čių stikliukų. Paskui vidurnaktį, kai jau buvo atsigulęs, 
tik dar neužmigęs, staiga pakilo ir nuėjo į laboratoriją 
sumažinti liepsnos po termostatu. Atgal į lovą tą naktį 
nebegrįžo, bet ėmė be perstojo žiūrėti pro mikroskopą 
į stikliukus su mažytėmis lazdelėmis. Kartais jam at- 
rodydavo, tarytum jos auga, tačiau jis vis negalėjo įsi- 
tikinti. Mat, tarp stikliukų kažkokiu būdu prilindo ki- 
tokių mikrobų, ir jie, daugindamiesi ir plaukiodami, 
užgožė juodligės lazdeles. 

— Man būtinai reikia jas vienas išauginti, be jokių 
kitų mikrobų,-- murmėjo sau Kochas. Ir ėmė su apa- 
ratais krapštytis, triūsti, atkakliai mėgindamas atskir- 
ti mikrobus. Nuo tų rūpesčių jo kaktoje įsirėžė gili 
vaga, o apie akis prisirinko daugybė raukšlelių. 

Pagaliau vieną dieną jis visai netikėtai sugalvojo 
neapsakomai lengvą ir juokingai paprastą būdą juod- 
ligės lazdelėms nuo kitų mikrobų atskirti. 

— Aš jas įleisiu į kabantį lašą, kur negalės pakliūti 
jokie vabalai. 

Paėmęs plono stiklo gabaliuką, jį atsargiai pakai- 
tino, kad žūtų visokie mikrobai, ir ant jo užlašino tru- 
puti skysčio iš ką tik papiauto jaučio akies; į tą lašą 
įdėjo mažeiytę blužnies dalelytę iš juodlige užkrėstos 
pelės. Ant viršaus uždėjo kitą stikliuką — pailgą ir 
storesnį, su išskobtu įdubimu toje vietoje, kur buvo 
lašas, — kad neprisiliestų. Tas siikliukas aplink įdubi- 
mą buvo išteptas vazelinu, tad prilipo prie apatinio. 
Tada Kochas vikriai stikliukus apvertė, ir baigta — gavo 
kabantį lašą: jaučio akies skystis su lazdelių pilna 
blužnimi buvo užmūrytas mažam šuliny ir atskirtas 
nuo visų kitų mikrobu. 

Nors Kochas, gal būt, ir nežinojo, bet ta diena mik- 
robų medžioklės ir žmonių kovos su mirtimi istorijoje 
buvo svarbiausia nuo to laiko, kai Levenhukas pirmą 
kartą pamatė mikrobus lietaus vandenyje. 

— Niekas negali į lašą pakliūti, jame dabar vien 
tik lazdelės, tad pažiūrėsim, ar jos auga,— sušnibždėjo 
Kochas, kišdamas stikliukus po mikroskopo lęšiu. Labai 
jaudindamasis, jis išsitraukė kėdę ir atsisėdo, laukda- 
mas, kas dėsis. Pilkame apvaliame lęšio lauke buvo 
matyti plaukiojant tik keli gabalėliai blužnies, kurie 
pro mikroskopą atrodė baisiai dideli, ir kur-ne-kur 
viena kita labai mažytė lazdelė. Kochas žiūrėjo dvi 
valandas ir tik porą kartų po penkiolika minučių buvo 
atsitraukęs, tačiau vis nieko nematė. Bet staiga tarp 
plaukiojančių blužnies gabaliukų prasidėjo keisti da- 
lykai, ir Kochui prieš akis atsivėrė nuostabus, neišpa- 
sakytai jaudinantis gyvas paveikslas, dėl kurio jam net 
pagaugai per kūną nuėjo... 

Mažos, tingiai plūduriavusios lazdelės pradėjo aug- 
ti. Ten, kur buvo viena, atsirado dvi. O čia viena laz- 
delė ėmė pamažu tįsti, ir netrukus iš jos išaugo ilgas, 

susinarpliojęs siūlas, išsirangęs po visą plotą, kiek tik 
lęšis apima. Ir per porą valandų blužnies skutelisi tapo 
visiškai užgožti begalybės lazdelių ir siūlų, susipainio- 
iusių į bespalvių gijų — gyvų, tylių ir mirtį nešančių 
gijų — Kamuolį. 

— Dabar aš žinau, kad lazdelės gyvos,— su pa- 
lengvėjimu atsiduso Kochas.— Dabar aš matau, kad jų 
milijonai užauga vargšėse mano pelėse, avyse ir net 
karvėse. Tos lazdelės, bacilos, bilijonus kartų mažesnės 
už jauti, bet tereikia tik, kad į jaučio kūną pakliūtų 
nors viena, ir čia ji pradės augti, daugintis, plisti po 
visą to didžiulio gyvulio organizmą, skverbtis į jo plau- 
čius ir smegenis, griauti jo kraujo indus, nors ji visiš- 
kai ant jaučio nepyksta ir neketina jam padaryti nieko 
bloga. Baisu! 

Laikas, kabinetas, nuobodžios pareigos, nepatenkin- 
ti pacientai — viskas jam pasidarė nereikšminga, ne- 
svarbu, viskas atrodė netikra; jis galvojo tik apie bai- 
sius susinarpliojusius juodligės siūlus. Aštuonias dienas 
iš eilės Kochas kartojo savo stebuklą ir iš vienos baci- 
los priaugindavo milijardų milijardus. Mažą bacilų 
knibždančio lašo dalelytę įdėdavo į švarų jaučio akies 
skysčio lašą, ir iš kelių lazdelių išaugdavo begalybės. 

— Štai aš išauginau aštuonias tos bacilos kartas. 
Išauginau grynas, atskirai nuo kitokių mikrobų. Šitame 
aštuntame kabančiame laše blužnies nebėra nė mažiau- 
sios dalelytės — čia tik pelę užmušusių bacilų palikuo- 
nys. Ar tos bacilos dar augs, jei aš jų įšvirkšiu pelei 
ar aviai? Ar iš tikrųjų jos sukelia juodligę? 

Nusmailintu šakaliuku jis atsargiai palietė kabanti 
lašą su aštuntos kartos mikrobais — net plika akimi 
žiūrint, tas lašas atrodė drumzlinas nuo neapsakomos 
mikrobų daugybės — ir, saugomas angelo sargo, kuris 

rūpinasi drąsiais, neatsargiais ir klystančiais gamtos 
tyrinėtojais, tą šakaliuką įbedė sveikai pelei po oda. 

Kitą rytą Kochas, pasilenkęs arti prie negyvos pe- 
lytės, liepsnoje ikaitintu peiliu skrodė tą mažą pada- 
ziuką, pritvirtintą prie lentos. O po trijų minučių jis 
šau sėdėjo prie mikroskopo ir apžiūrinėjo blužnies ga- 
baliuką, sutrintą tarp dviejų stiklo plokštelių. 

— Aš jau įrodžiau,— sušnibždėjo jis.— Štai tie siū- 
lai ir lazdelės, tos mažos bacilos iš aštunto kabančio 
lašo tokios pat mirštamos, kaip ir pirmosios iš negyvos 
avies blužnies. | 

Taip tos pelės kraujyje Kochas rado tokius pat mik- 
robus, kokius dar seniai buvo užtikęs juodlige kritu- 
sios karvės kraujyje, kai jis dar nenutuokė, kad jie 
gyvi, kai dar jo rankos nebuvo įgudusios ir mikrosko- 
pas — naujas. Tai buvo kaip tik tos pačios rūšies ba- 
cilos, kurias jis rūpestingai augino, pernešdarnas iš vie- 
nos pelės į kitą, iš vieno kabančio lašo į kitą. 

Taip pirmasis iš visų tyrinėtojų, pirmasis iš visų 
pasaulio žmonių, aplenkęs net pranašautoją Pasterą, 
praskynusį jam kelius, Kochas įrodė, kad tam tikri 
mikrobai sukelia tam tikrą ligą ir kad tos apgailėtinai 
mažos bacilos lengvai gali nužudyti didžiulius gyvulius. 
Jis meškeriojo tas mažas žuvis, jas stebėjo, nieko ne- 
žinodamas, kokios jos baisios, kaip elgiasi, kur slepiasi, 
net neįtardamas, kad jos lengvai galėjo jį užpulti iš 
paslaptingos savo pasalos, kuri dėl jų nematomumo bu- 
vo itin tobula. 


III 


Baigęs tokį pavojingą bandymą, Kochas visai ne- 
laikė savęs jokiu herojum; būdamas šalto ir lėto būdo, 
jis net nepagalvojo paskelbti savo atradimo! Mūsų lai- 

kais tiesiog negalima įsivaizduoti, kad žmogus, pada- 
ręs tokį svarbų ir didelį darbą — atidengęs tokią pa- 
slapti — galėtų nutylėti. 

Bet Kochas ir toliau uoliai dirbo, ir vargu ar šis 
atsargus, kuklus Vokietijos kaimo gydytojas suprato, 
kokie puikūs ir reikšmingi buvo jo niekam nežinomi 
bandymai. 

Jis ir toliau dirbo — turėjo viską geriau pažinti. 
Paėmęs bacilų iš nekaltai atrodančio, bet mirtį lemian- 
čio lašo, apkrėsdavo jūros kiaulytes, triušius, net avis, 
ir visuose gyvuliuose, tiek avyje, tiek pelytėje, greitai 
iš kelių tūkstančių su šakaliuku perkeltų mikrobų už- 
augdavo bilijonai, ir jie, per kelias valandas užnuodiję 
sveikus audinius, užkimšę venas bei arterijas ir raudo- 
ną kraują pavertę juodu, gyvulį pribaigdavo. 

Taip Kochas padarė stebuklingą šuolį: iš nežymių 
gydytojų gretų atsidūrė tarp nepaprastų tyrinėtojų. Ir 
kuo sumaniau jis medžiojo mikrobus, tuo blogiau at- 
likdavo tiesiogines savo pareigas. Vaikai tolimose fer- 
mose rėkė, bet jis neateidavo pas juos; valstiečiai su 
baisiai skaudančiais dantimis paniurę valandų valan- 
das jo išlaukdavo. Pagaliau dalį savo praktikos turėjo 
perleisti kitam gydytojui. Ponia Koch vyrą matydavo 
retai, tad labai pergyveno; ji norėjo, kad Robertas tais 
bandymais nusivilių ir, lankydamas ligonius, nebe- 
trenktų dezinfekuojančiais vaistais ir gyvuliais. Tačiau 
pacientai ir žmona Kocho nejaudino, tarsi jie būtų gy- 
venę ne su juo, o kur nors mėnulyje,— mat, naujas 
paslaptingas klausimas neišėjo jam iš galvos, nedavė 
ramybės dieną, neleido užmigti naktį: 

„Kaip tos mažos ir silpnos juodligės bacilos iš ser- 
gančio gyvulio patenka pas sveiką? Juk jos ant mano 
stikliukų taip greitai sudžiūsta ir žūva.“ 

Tarp Europos veterinarų ir fermerių buvo paplitę 
daugybė nemokšiškų prietarų apie tą baisų marą, kuris 
tarsi nematomas kardas kabojo virš ganyklų ir kaime- 
nių. Ta liga jiems atrodė perdaug baisi, tad netikėjo, 
kad ją gali sukelti niekingas maželytis sutvėrimėlis, 
vienos dvidešimtatūkstantosios colio ilgumo bacila. 

— Gal būt, Jūsų mikrobai ir žudo mūsų bandas, 
ponas Kochai,— kalbėjo gyvulių augintojai, — bet kaip 
čia yra, kad karvės ir avys vienoj ganykloj jaučiasi 
puikiausiai, o vos tik jas perginsi į kitą lauką su kito- 
kia žole, pradeda kristi kaip musės? 

Kochas taip pat žinojo tą keistą ir paslaptingą da- 
lyką. Jis žinojo, kad Avernėje, Prancūzijoje, buvo to- 
kie baisūs žali kalnai, kur jokia avių banda negalėdavo 
įeiti, nes avys tuoj pradėdavo viena po kitos, o paskui 
net po kelias kristi nuo juodligės. O Boso apylinkėse 
driekėsi derlingos pievos, kur avys labai greitai nusi- 
penėdavo, bet greitai nustipdavo. Valstiečiai, drebėda- 
mi prie laužų per naktis, kalbėjosi: „Mūsų laukai už- 
keikti.“ 

Tokie dalykai labai jaudino Kochą: kaip tos ma- 
žos bacilos iškenčia per šaltą žiemą, kaip jos visus me- 
tus išgyvena laukuose ir kalnuose? Iš tikrųjų, kaip čia 
yra, juk jis matė, kad, užtepus ant švaraus stikliuko 
juodlige sergančios pelės blužnies, tos bacilos pradėda- 
vo blaustis, skilti ir pagaliau visai išnykdavo. Veltui 
jas laistydavo šviežiu ir maistingu jaučio akies skys- 
čių — jos nebeatgydavo. O kada jis tą sudžiūvusį krau- 
ją nuo stikliuko nuplaudavo ir įleisdavo pelėms, tai 
gyvuliukai ir toliau linksmai lakstydavo po narvelį. 
Tie mikrobai, prieš dvi dienas galėję užmušti didžiau- 
sią karvę, buvo negyvi! 

— Kaip tos bacilos išgyvena laukuose, jei ant mano 
stikliukų žūva per dvi dienas? 

Ir štai vieną kartą pro mikroskopą jis pastebėjo įdo- 
mų ir keistą mikrobų pasikeitimą, kuris padėjo jan: 
išspręsti sunkų uždavinį. Sėdėdamas ant paprastos ta- 
buretės vargingai įrengtoje savo laboratorijoje nuoša- 
liame rytų Prūsijos kaime, Kochas pagaliau atidengė 
užkeiktų Prancūzijos laukų ir kalnų paslaptį. Dvide- 
šimt keturias valandas prie pelės kūno temperatūros 
palaikęs kabantį lašą su bacilomis, jis priėjo prie mik- 
roskopo ir pagalvojo: „Na, dabar laše bus pilna gra- 
žių, ilgų siūlų ir bacilų.“ Tačiau jis tuoj riktelėjo: 

— Kas gi čia? 

Siūlų apybraižos buvo pasidariusios neberyškios, o 
kiekvienas siūlas nusėtas mažais blizgančiais taškeliais, 
panašiais į mažyčius stiklo karoliukus, dėl to visos gijos 
atrodė tarsi plonyčiai perlų vėriniai. Kochas nusikeikė. 

— Atrodo, į mano lašą pakliuvo kitokių mikrobų, — 
supykęs murmėjo jis, bet, atidžiau įsižiūrėjęs, suprato, 
kad tie maži blizgantys karoliukai buvo pačiuose siū- 
luose,— siūlus sudarančios bacilos buvo pavirtusios į 
tuos karoliukus! Kochas išdžiovino tą lašą ir rūpestin- 
gai padėjo į spintą; paskui maždaug po mėnesio jį vėl 
apžiūrėjo pro mikroskopą. Keisti karolių vėriniai atro- 
dė tokie, kaip ir anksčiau — taip pat skaisčiai blizgėjo. 

Staiga jam šovė į galvą mintis padaryti nesudėtingą 
bandymą. Jis paėmė švaraus ir šviežio jaučio akies 
skysčio ir užlašino ant karoliukais pavirtusių vieno mė- 
nesio amžiaus bacilų tepinėlio. Ir kaip smarkiai jis nu- 
stebo, pamatęs, kad karoliukai vėl tapo bacilomis, o 
paskui ir paprastais ilgais siūlais! Kas čia per ste- 
buklai? 

— Tie blizgantys karoliai iš naujo virto paprastomis 
juodligės bacilomis,— šūktelėjo Kochas.— Tikriausiai 
tai mikrobu sporos, atsparioji mikrobų forma, pakelian- 
ti karšti, šaltį, sausrą... Juodligės mikrobai greičiau- 
siai, laikinai pavirtę sporomis, taip ir išsilaiko lau- 
kuose. 

Paskui Kochas pradėjo stropiai ir sumaniai daryti 
bandymus, norėdamas įsitikinti, ar jo skubotas spėji- 
mas teisingas. Gerai iškaitintais peiliais ir pincetais jis 
atidžiai išimdavo juodlige kritusios pelės blužnį ir, pa- 
dėjęs ją taip, kad iš oro nepasiektų jokie mikrobai, lai- 
kydavo parą pelės kūno temperatūroje. Ir iš tikrųjų — 
visi mikrobų siūleliai virsdavo blizgančiomis, tarsi stik- 
linėmis sporomis. 

Kochas, beveik neišeidamas iš mažo ir nešvaraus 
savo kambarėlio, vis darė bandymus, kurie įrodė, kad 
tos sporos išsilaiko gyvos keletą mėnesių ir, vos tik ant 
jų būna užlašinta jaučio akies skysčio ar būna įleistos 
sveikai pelei, jos tuoj virsta mirties bacilomis. 

— Tos sporos nesusidaro, kol gyvulys dar gyvas, 
jos atsiranda, tik jam nugaišus, ir tai tik tada, jei jis 
šiltai laikomas, — nusprendė Kochas ir tą puikiai įrodė: 
užkrėstą blužnį palaikė kelias dienas dėžėje su ledu, ir 
blužnis, su šakaliuku įleista pelei, tiek jai pakenkė, 
kiek būtų pakenkęs toks pat kiekis bifštekso. 

1876 metais, kai Kochas jau buvo trisdešimt ket- 
verių metų amžiaus, jis pagaliąu nutarė išlįsti iš savo 
užkampio, iš Volšteino, ir visam pasauliui paskelbti, 
kad mikrobai iš tikrųjų yra ligų priežastis. Jis apsivil- 
ko gražiausia savo eilute, užsidėjo auksiniais rėmeliais 
akinius, įsidėjo mikroskopą ir keletą kabančių lašų su 
mirštamomis juodligės bacilomis ir, pasiėmęs į skarelę 
suvyniotą narvelį su keliomis dešimtimis baltųjų pelių, 

išvažiavo į Breslavą. Jis norėjo pademonstruoti juod- 
ligės mikrobus, parodyti, kaip jie žudo peles ir kaip 
pavirsta tarsi stiklinėmis sporomis. Jis nusprendė pir- 
miausia viską parodyti savo profesoriui, botanikui Ko- 
nui, kuris kartais parašydavo padrąsinančius laiškus. 
Profesorius Konas žavėjosi bandymais, kuriuos at- 
siskyrėlis Kochas jam aprašydavo, ir tyliai juokėsi, 
pagalvojęs, kaip šis viščiukas,— net pats nežinąs, koks 
jis esąs originalus, — nustebins universiteto pagyrūnus. 
Visiems įžymiausiems medicinos profesoriams jis iš- 
siuntinėjo pakvietimus atsilankyti į Kochc paskaitą. 


IV 


Susirinko visi. Atėjo pasiklausyti, ką kalbės tas už- 
kampio gydytojėlis. Gali būti, kad jie atėjo tik iš drau- 
gystės senajam profesoriui Konui. Tačiau Kochas pa- 
skaitos neskaitė — jis iš viso nemėgo daug kalbėti — 
ir, užuot pasakojęs tiems išmintingiems profesoriams, 
kad mikrobai — tikra juodligės priežastis, jis parodė. 
Gydytojas demonstravo tris dienas ir tris vakarus, rodė 
jiems visus bandymų etapus, kuriuos, nusivildamas ir 
džiaugdamasis, pats per metų metus buvo iškentėjęs. 
Dar niekas pas šitas didžiąsias asmenybes nebuvo at- 
vykęs taip nepriekaištingai pasiruošęs ir taip nuo nie- 
ko nepriklausomas. Kochas negražbyliavo, nesiginčijo, 
nesididžiavo ir nieko nepranašavo. Jis tik paprastai, 
sumaniai ir vikriai prikišdavo užkrėstus šakaliukus pe- 
lėms prie uodegos, ir visko matę profesoriai akis išpūtę 
stebėjo, kaip tas gydytojas, tarsi koks patyręs šešias- 
dešimtmetis žmogus, darbavosi su sporomis, bacilomis 
ir mikroskopais. Visi buvo pritrenkti! 

Pagaliau profesorius Konheimas, vienas talentin- 
giausių kuropos patologų, nebeistvėrė. Jis išlėkė iš sa- 
lės ir, įpuolęs į savo laporatoriją, suriko sedejusiems 
padėjėjams studentams: 

— Vyručiai, mMeskit viską ir lėkit pas daktarą Ko- 
chą. "Las žmogus padarė didžiausią atradimą! — non- 
heimas vos galejo aigauu kvapą. 

— Bet kas Las mocnas, profesoriau? Mes nieko apie 
jį negirdėjom. 

— Nesvarbu, kas jis, bet jo atradimas tikrai ge- 
nialus — toks tikslus ır toks paprastas! L1es10g stebuk- 
las! ‘Tas Kochas ne profesorius, jis netgi... mekada ne- 
simokė tyrinėti. Jis viską padarė pats ir taip tobulai, 
kad nėra ko ir pridėti!.. 

— O kas ten per atradimas, profesoriau? 

— bikun, as jums sakau, eikit ır patys pamatysit. 
Tai pats nuostabiausias atradimas mikrobų karalystėje. 
Jis mums visiems gedą padarė. .. Na, drožkit... 

Profesorius dar nespejo baigti, o visi asistentai ir 
Paulius irlicnas jau buvo už durų. 

Pries septynerius metus Pasteras pranašavo: 

„Zmogaus galios dėka visos užkrečiamos ligos iš- 
nyks nuo žemes paviršiaus.“ 

Jam sakant tuos žodžius, išmintingiausi pasaulio 
gydytojai, baksnodami pirstu į kaktą, galvojo: „Varg- 
šas vyrukas, įam truputį truksta.“ 

Tačiau tą vakarą Kobertas mochas akivaizdžiai pa- 
rodė, kad žengtas pirmas Žingsnis, įgyvendinant tiesiog 
beprouskas astero pranasysies. 

— Jucdlige kriuusių gyvulių audiniai, nesvarbu ar 
jie švieži, ar supuvę, sudžiuvę ar net metų senumo, ki- 
tus gali užkrėsti tik tada, jei juose yra juodligės bacilų 
arba tų bacilų sporų. Toks faktas neleidžia abejoti, kad 


10 Mikrobų medžiotojai 145 


tik bacilos sukelia įuodligę,— pasakė Kochas, tarsi jo 
bandymai nebūtų buvę įtikinami. ir baigdamas suža- 
vėtai ir nustebintai auditorijai jis nurodė, kaip kovoti 
su ta baisia liga. 

— Visus juodlige kritusius gyvulius reikia tuoj su- 
naikinti. Jei jų dėl ko nors negalima sudeginti, juos 
reikia užkasti giliai į šaltą žemę, kad bacilos neturėtų 
sąlygų pavirsti į atsparias ilgaamžes sporas... 

Taip per tas tris dienas Breslave Kochas įdavė žmo- 
nijai į rankas stebuklingą kardą kovai su amžinu prie- 
šu — mikrobais, kovai su klastinga, netikėtai užpuolan- 
čia mirtimi. Jo mokslo paveikti, gydytojai turėjo atsi- 
žadėti beprasmiško žaidimo su piliulėmis bei dėlėmis 
ir pradėti protingą kovą, kurios ginklas buvo ne kokie 
prietarai, o teisingas ir tikras mokslas. 

Breslave tarp tų garbingų ir kilnių žmonių Kochas 
jautėsi kaip tarp tikrų draugų. Konas ir Konheimas ne 
tik nesistengė pasisavinti jo atradimo (o tarp moksli- 
ninkų, kaip ir tarp kitokios veiklos žmonių, pasitaiko 
tokių dalykų), bet padėjo jam išgarsėti: jie surengė 
triukšmingą ovaciją, ir jos aidas, nuskridęs per Euro- 
pą, sukėlė Pasterui nerimą dėl „mikrobų medžiotojo 
dekano“ vardo. 

Šie du draugai ėmė bombarduoti Sveikatos depar- 
tamentą Berlyne pranešimais apie tą nežinomąjį, ku- 
riuo Vokietija turėtų didžiuotis. Jie kaip įmanydami 
stengėsi Kochui padėti išsilaisvinti iš nuobodžios gy- 
dytojo praktikos ir visiškai atsidėti kenksmingų mikro- 
bų medžioklei, 

Kochas pasiėmė Emi, susikrovė mantą ir persikėlė 
į Breslavą, kur gavo miesto gydytojo vietą su šimtu 
penkiasdešimt markių metinio atlyginimo; be to, atro- 


146 


dė, kad Kochas galės uždirbti iš privačių pacientų, ku- 
rių, be abejo, netruks pas tokį garsų Žmogų. 

Taip bent galvojo Konas ir Konheimas. Bet varpe- 
lis prie nediduko Kocho kabineto durų tylėjo, retai 
kas teateidavo paskambinti. Kochas greitai suprato, kad 
gydytojui neapsimoka būti dideliam mąstytojui ir ieš- 
koti visų reiškinių priežasties. Nepasisekimo prislėgtas, 
Kochas grįžo į Volšteiną ir čia, medžiodamas mikro- 
bus, nuo 1878 iki 1880 metų daug nuveikė: atrado ir 
ištyrė keistas, vos matomas būtybes, sukeliančias pu- 
vimą žmogaus ir gyvulio žaizdose. Jis išmoko atskirų 
rūšių mikrobus nudažyti skirtingomis spalvomis, todė! 
net pačius mažiausius galėjo gerai stebėti. Kažkaip su- 
taupęs šiek tiek pinigų, Kochas nusipirko fotografijos 
kamerą ir, sujungęs ją su mikroskopo lešiu, be jokių 
mokytojų išmoko mikrobus paveiksluoti. 

— Niekaip pasaulio neįtikinsi, kokie tie žudikiški 
mikrobai, kol neparodysi jų nuotraukų,— kalbėjo Ko- 
chas.— Du žmonės negali vienu metu žiūrėti pro mik- 
roskopą, o piešiniai būna netikslūs, tad ir atsiranda 
nesusipratimų ir ginčų. Nuotraukos nemeluoja, ir į jas 
vienu metu gali -žiūrėti net dešimt žmonių ir tą patį 
matyti... 

Taip Kochas padėjo tvirtą pagrindą dar labai jau- 
nam mikrobų mokslui, kuris iki tol pasižymėjo tik žo- 
dingais ginčais ir žinių ieškojimu. 

Kocho draugai Breslave jo nepamiršo, ir 1880 me- 
tais jis, nelyginant koks provincijos sportininkas, įsi- 
broves į profesionalų komandą, vyriausybės kvietimu 
užėmė sveikatos departamente nepaprasto bendradarbio 
vietą. Čia jis gavo gerą laboratoriją su puikiausiais apa- 
ratais, apie kokius jis net svajoti nesvajojo, du asisten- 
tus ir tokį atlyginimą, kuris leido visą šešiolikos ar 

aštuoniolikos valandų darbo dieną prabūti tarp dažų, 
mėgintuvėlių ir jūros kiaulyčių. 

Tuo metu žinia apie Kocho atradimus aplėkė visas 
Europos laboratorijas ir, perskridusi vandenyną, su- 
jaudino Amerikos gydytojus. Dėl mikrobų pakilo ne- 
girdėtas triukšmas, ginčai. Visi medikai ir patologijos 
profesoriai, kurie tik atskyrė ar manė atskirią viršutinį 
mikroskopo galą nuo apačios, iš karto pasidarė mikrobų 
medžiotojais. Kas savaitę pasklisdavo džiugi žinia, at- 
seit, rasti nauji mirtį nešantieji mikrobai ir, žinoma, 
būtinai — vėžio, šiltinės ar džiovos. Šit vienas entu- 
ziastas pasiskelbė visam pasauliui atradęs universalų 
mikrobą, sukeliantį visas ligas nuo plaučių uždegimo 
iki piepūčio, o, žiūrėk, jau kitas idiotas tą atradimą pa- 
neigia ir skelbia, kad kokią nors ligą, pavyzdžiui, džio- 
vą, sukelia šimto skirtingų rūšių mikrobai. 

Taip smarkiai visi domėjosi mikrobais ir taip susi- 
painiojo, kad Kocho atradimai, ko gero, galėjo būti 
išjuokti ir kartu sū visokiomis nesąmonėmis, išspaus- 
dintomis storuose žurnaluose, nustumti į užmaršiį. 

Dar net šiandien, įpuolę į paniką, reikalaujam dau- 
giau laboratorijų, daugiau mikrobų medžiotojų, dau- 
giau gerai apmokamų tyrinėtojų, kurie mus išvaduotų 
iš kankinančių ligų. Kokia nesąmonė. Dėl progreso 
dievas turėtų mums atsiųsti keletą tokių nežmoniškai 
nuostabių tyrinėtojų, kaip Robertas Kochas. 

Bet per tą triukšmą, galintį pakirsti naujai kylančio 
mikrobų mokslo šaknis, Kochas nepasimetė, o ėmė gal- 
voti, kaip atskirai išauginti kiekvienos rūšies mikrobus. 

— Kiekvienas mikrobas, kiekviena mikrobų rūšis 
sukelia tam tikrą ligą, ir kiekviena liga turi savo mik- 
robus, aš tą žinau,— dar nieko gerai nežinodamas, pa- 

sakė Kochas.— Man tik reikia rasti paprastą ir patogų 
būdą, kaip auginti atskirus vienos rūšies mikrobus. 

Bet kaip sugriebti vienos rūšies mikrobus? Buvo 
sukurta daugybė įvairiausių mašinų. Kai kurie mikro- 
bų medžiotojai sugalvojo tokius sudėtingus aparatus, 
kuriuos bedarydami pamiršo, kam juos buvo išradę. 
Kiti drąsuoliai tyrinėtojai, norėdami apsaugoti indus 
nuo oro mikrobų, skiepydavo žvėriukus, purškiant nuo- 
dingam dezinfekuojančių medžiagų lietui. 


V 


Pagaliau Kochas, dirbdamas laboratorijoje, visai ne- 
tikėtai žvilgterėjo į virtos bulvės puselę, užmirštą ant 
stalo. 

— Įdomu, kas čia dabar? — sumurmėjo jis, žiūrė- 
damas į bulvę, ant kurios buvo tikra kolekcija mažų 
spalvotų lašelių. — Štai pilkas lašelis, o čia — raudo- 
nas, štai geltonas, o čia — violetinis. Tikriausiai jie su- 
sidarė iš įvairių mikrobų, krintančių iš oro. Reikia į 
juos atidžiau pažiūrėti. 

Plonyte platinine viela jis atsargiai nuėmė vieną 
pilką lašelį, jį sutrynė su nedideliu kiekiu vandens, 
suspaudė tarp dviejų stikliukų ir padėjo po mikrosko- 
pu. Pažiūrėjęs jis pamatė daugybę bacilų, palengva 
plaukiojančių čia priekin, čia atgal; visos bacilos buvo 
labai panašios viena į kitą. Paskui Kochas pažiūrėjo į 
mikrobus iš geltono lašo, paskui iš raudono ir viole- 
tinio. 

Vieno lašelio mikrobai buvo apvalūs, kito — pana- 
šūs į lazdeles, trečio — į mažyčius kamščiatraukius, bet 
kiekviename laše buvo tik vienos rūšies mikrobai. 

Kochas akimirksniu suprato, kokį puikų bandymą 
jam pasiūlė pati garnta. 

„Kiekvienas lašelis — tai gryna vienos mikrobų rū- 
šies kultūra, tikra vieno tipo mikrobų kolonija. Kaip 
paprasta! Kai mikrobai krinta iš oro į skystą maisto 
terpę, kurią mes savo bandymams naudojome, jie tarp 
savęs susimaišo. O kai įvairūs mikrobai krinta ant kie- 
to bulvės paviršiaus, tai kiekvienas pasilieka ten, kur 
nukrito, jis ten įstringa, pradeda augti, daugintis ir 
taip susidaro gryna vienos rūšies mikrobų kolonija,“ 

Kochas tuoj pasišaukė abu savo asistentus, karo gy- 
dytojus Leflerį ir Galki, ir jiems paaiškino, koks di- 
džiulis perversmas mikrobų medžioklėje gali įvykti dėl 
to, kad jis visai netikėtai žvilgterėjo į numestą bulvę. 
Būtų tikra revoliucija! Tada visi trys su vokišku stro- 
pumu ir atidumu — prancūzai tai pavadintų bukumu — 
sėdo žiūrėti, ar Kochas teisus. Ties viduriniu laborato- 
rijos langu ant aukštos kėdės sėdėjo prie mikroskopo 
pats Kochas, .o prie kitų dviejų langų, iš dešinės ir iš 
kairės, sėdėjo Lefleris ir Gafkis — tikra rimtai dir- 
banti trejybė. Jie stengėsi sugriauti savo viltis, tačiau 
greitai pamatė, kad Kocho pranašystė pranoko visus 
jų lūkesčius. Jie sumaišė dviejų ar trijų rūšių mikro- 
bus, kurių niekaip nebūtų galima atskirti skystoje 
maisto terpėje, ir tą mišinį užtepė ant perpiautos vir- 
tos bulvės. Kur kiekvienas atskiras mikrobas pakliuvo, 
ten ir pasiliko, ir iš jo išaugo didžiulė kolonija su mi- 
lijonais vienos rūšies mikrobų. 

Atlikęs tokį paprastą bandymą su sena bulve, Ko- 
chas mikrobų medžioklę iš spėliojimų pavertė beveik 
tikru mokslu ir dabar buvo pasiruošęs susekti daugelio 
baisių ligų mažuosius sukėlėjus. 

Pilnas vilčių ir pasitikėjimo jis nuėjo pas profeso- 
rių Rudolfą Virchovą, didžiausią vokiečių mokslininką 
ir patologą, nepaprastai išsimokslinusį žmogų, žinanti 
visko ir apie viską daugiau, negu kartu paėmus šešio- 
lika mokslininkų. Trumpai kalbant, Virchovas . buvo 
didžiausias ir galingiausias iš visų Vokietijos medikų. 
Jam priklausė paskutinis žodis apie krešulius kraujo 
induose, jis sugalvojo tokius skambius žodžius, kaip 
heteropopia, agenesia, ochronosis ir daug kitų, nors ką 
jie reiškia, prisipažinsiu, aš ir dabar nelabai išmanau. 
Neapsakomai užsispyręs — ir labai klaidingai — jis tei- 
gė, kad tuberkuliozė ir skrofuliozė — dvi skirtingos li- 
gos, tačiau tuo pat metu jis iš tikro puikiai ir, galima 
sakyti, nepalyginamai aprašė, kaip pro mikroskopą at- 
rodo nesveiki audiniai; taip pat, išskrodęs net dvide- 
šimt šešis tūkstančius lavonų, jis pro savo lęšius ap- 
žiūrėjo visus šlykščiausius žmogaus kūno kampelius ir 
plyšelius. Virchovas išspausdino — aš visai neperde- 
du — tūkstančius mokslinių straipsnių įvairiausiomis 
temomis, pradedant vokiečių mokinuko galvos ir nosies 
forma ir baigiant mažakraujyste sergančių merginų 
neišpasakytai siaurais kraujo indais. 

Pagarbiai ir truputį sumišęs — taip būtų su kiek- 
vienu atsitikę — Kochas pirštų galais įžengė pas tą 
didįjį Žmogų. 

— Aš suradau būdą auginti grynus mikrobus, ne- 
susimaišiusius su jokiais kitais, profesoriau,— nuolan- 
kiai ir nedrąsiai pasakė jis Virchovui. 

— O kaip, leiskite paklausti, jūs šitai darote? Man 
atrodo, kad tat neįmanoma. 

— Auginu juos ant kietos maistingos medžiagos, 
Galiu gauti puikių vienos rūšies mikrobų kolonijų ant 
nupiautos virtos bulvės paviršiaus. O dabar aš suradau 

dar geresnį būdą: sumaišau želatiną su mėsos buijonu. 
Želatina užšąla, pasidaro kietas paviršius ir... 

Tačiau Virchovas visai nesusižavėjo. Jis tik ironiš- 
kai pasakė, kad mikrobų rūšis taip sunku atskirai iš- 
laikyti, jog Kochui, ko gera, prireiks įrengti kiekvie- 
nam mikrobui po atskirą laboratoriją. 

Vienu žodžių, Virchovas elgėsi su Kochu labai šal- 
tai ir paniekinamai, — mat, jis jau buvo tokio amžiaus, 
kai žmonės mano, kad viskas pasaulyje jau žinoma ir 
nebėra ko atrasti. 

Kochas iš jo išėjo šiek tiek susijaudinęs, bet nė tru- 
pučio drąsos nenustojęs. Jis negalvojo ginčytis, rašyti 
straipsnių ar sakyti prieš Virchovą kalbų; jis susiruošė 
į savo gyvenime labiausiai jaudinančią ir puikiausią 
mikrobų medžioklę — nutarė susekti ir demaskuoti 
patį pikčiausią mikrobą, tą paslaptingą žmogžudį, ku- 
ris kiekvienais metais iš Europoj ir Amerikoj mirusių 
žmonių būdavo nužudęs kas septintą. Kochas atsiraitė 
rankoves, nusišluostė auksinius savo akinius ir išsilei- 
do gaudyti tuberkuliozės mikrobo. 


VI 


Palyginti su tuo klastingu žmogžudžiu juodligės ba- 
cilas surasti buvo visai nesunku, mat, jos pagal mikro- 
bus gana didelės, o, be to, juodlige sergančių gyvulių 
kūnuose prieš galą tų bacilų tiesiog knibždėte knibžda. 
Bet surasti tuberkuliozės mikrobus, jei tik jų iš tikro 
esama, visai kitas dalykas. Daugelis tyrinėtojų veltui 
jų ieškojo. Levenhukas, nors pro mikroskopą apžiūri- 
nėjo šimtus nesveikų plaučių, kad ir turėjo labai geras 
akis, jų nematė. Spalancanis neturėjo tokio tobulo mik- 

roskopo, kad būtų galėjęs juos pamatyti; Pasterui, 
tokiam genialiam tyrinėtojui, trūko tikslių darbo me- 
todų ir kantrybės tą galvažudį aikštėn iškelti. 

Apie tuberkulioze buvo žinoma tik tiek, kad ją su- 
kelia kažkokie mikrobai, mat, ji persiduoda iš sergan- 
čių Žmonių sveikiems gyvuliams. Senas prancūzų moks- 
lininkas Vileminas pirmasis pastebėjo šitą reiškinį, o 
garsusis Breslavo profesorius Konheimas atrado, kad 
+ triušį galima apkrėsti džicva, persodinus jam į prie- 
kinę akies kamerą gabaliuką džiovos apimtų plaučių. 
Konheimas akyje galėjo stebėti, kaip išplinia nesveiko 
organo salelės — tuberkulos — ir pradeda griauti vi- 
dinius akies audinius. Tai buvo originalus ir labai 
protingai sugalvotas bandymas, nes ligos procesą bu- 
vo galima stebėti kaip pro langą. 

Kochas atidžiai išstudijavo Konheimo metodą. 

„Čia yra kaip tik tai, ko man reikia, — galvojo jis.— 
Daryti bandymus su žmonėmis aš negalėjau, o dabar 
galėsiu apkrėsti gyvulius kada tik panorėsiu, ir dėl to 
bus labai patogu tą ligą tirti, stebėti, ieškoti jos mik- 
robų. .. O mikrobai tikrai yra.“ 

Kochas ėmėsi darbo ir dirbo taip sistemingai, kad 
šiurpas ima, jo raštus paskaičius. Pirmą tuberkulioze 
užkrėsto audinio gabaliuką jis gavo iš tvirto trisdešimt 
šešerių metų amžiaus darbininko, kuris prieš tris savai- 
tes buvo sveikas kaip ridikas, bet nei iš šio, nei iš to 
staiga pradėjo kozėti, pajuto nedidelį skausmą krūtinė- 
je ir ėmė tiesiog akyse nykti. Keturias dienas pagulėjęs 
ligoninėje, vargšas vaikinas mirė. Visi jo organai buvo 
tuberkulų išvarpyti, atrodė, kad nuberti mažytėmis pil- 
kai gelsvomis dėmelėmis, panašiomis į sorų sėklas. 

Pasiėmęs tokią pavojingą medžiagą, Kochas visai 
vienas įniko į darbą, — mat, Lefleris tuo metu medžio- 

jo difterito mikrobus, o Gatkis ieškojo nematomo šil- 
tinės sukėlėjo. Kochas tarp dviejų įkaitintų peilių su- 
trynė gelsvas mirusiojo plaučių tuberkulas ir atsargiai 
su mažu švirkštu įleido į akis daugybei triušių ir po 
oda ištisai kaimenei šūros kiaulyčių. Tada tuos gyvu- 
liukus uždarė į švarius narvelius ir su meile ėmė juos 
prižiūrėti, laukdamas, kol gyvuliukams pasireikš džio- 
vos požymiai. Kochas pasiėmė patį stipriausią savo 
mikroskopą ir pradėjo tirti nesveikus mirusio darbinin- 
ko audinius. 

Keletą dienų jis nieko nepastebėjo. Netgi pro ge- 
riausius lęšius, didinančius šimtus kartų, jam nepasi- 
sekė nieko daugiau įžiūrėti, kaip tik kadaise sveikų 
plaučių ar kepenų likučius. 

— Jei čia ir yra tuberkuliozės mikrobas, tai jis, 
biaurybė, toks slapukas, kad man vargu ar pasiseks jį 
pamatyti natūraliose saiygose. Tačiau aš pabandysiu 
šitą audinį nudažyti kokiais nors stipriais dažais. Gal 
tada tas vabalas pasirodys. 

Dienų dienas Kochas dažė nesveikus audinius ru- 
dai, mėlynai, violetiniai — visomis vaivorykštės spal- 
vomis. Rūpestingai kartkartėmis mirkydamas rankas į 
dezinfekuojantį sublimato tirpalą — nuo kurio jos pa- 
sidarydavo juodos ir susiraukšlėjusios — Kochas tep- 
davo ant švarių stikliukų pavojingą sutrintų tuberku- 
lų tyrę ir, panardinęs į tirštus mėlynus dažus, ilgai 
laikydavo. 

Vieną rytą jis ištraukė savo stikliukus su tuberku- 
lų tyre iš dažų vonios, padėjo vieną po mikroskopu ir, 
gerai jį nustatęs, išvydo keistą reginį. Tarp išsimėčiusių 
nesveiko plaučio ląstelių jis pamatė daugybę smulkių, 
be galo plonų bacilų — mėlynų lazdelių. Kokios jos 

buvo pionumo, Kochas. negalėjo pasakyti, o jų ilgis nei 
nesiekė vienos penkiolikatūkstantosios colio. 

— Ak! Kokios jos gražios, — sumurmėjo jis.— Jos 
ne tokios tiesios, kaip juodligės lazdelės, o truputį lenk- 
tos. Štai jos susiglaudusios į krūvą, visai kaip cigare- 
tės dėžutėje. O kas gi čia? Aha, vienas velniūkštis tupi 
plaučių ląsteiėje... Tiesiog nuostabu... Nejaugi aš pa- 
galiau būsiu atradęs tą tuberkuliozės sukėlėją? 

Kochas ir toliau metodiškai, su jam būdingu darbš- 
tumu dažė tuberkulas iš visų mirusiojo kūno dalių, ir 
visur mėlynieji dažai jam parodydavo tas pačias plo- 
nytes lenktas bacilas, keistas būtybes, visai nepanašias 
nė į vienas tų, kurias jis šimtus kartų buvo matęs svei- 
kų ir sergančių žmonių bei gyvulių organizmuose, 

Tuo tarpu su įskiepytais triušiais ir jūros kiaulytė- 
mis prasidėio liūdni dalykai. Jūros kiaulytės nusimi- 
nusios lindėjo narvelių kampuose; dailūs jų kailiukai 
pasišiaušė, o judrūs kūneliai pradėjo greitai liesėti ir 
netrukus liko tik oda aptempti kaulai. Jos pradėjo karš- 
čiuoti, visai nebešokinėjo, tik abejingai žiūrėjo į ska- 
nias morkas ir kvepiantį šieną. Paskui viena po kitos 
ėmė kristi. Ir kai tie nieko neišmanantieji kankiniai 
nugaišdavo — dėl Kocho smalsumo ir dėl kenčiančios 
žmonijos,-- mažasis mikrobų medžiotojas pritvirtinda- 
vo lavonus prie sekcijinio stalo, sudrėkindavo jų kailį 
sublimato tirpalu ir sterilizuotais peiliais nepaprastai 
atsargiai ir kruopščiai pradėdavo skrosti. 

Tų nelaimingų gyvuliukų vidaus organai būdavo 
nuberti tokiomis pat pilkai gelsvomis dėmelėmis — tu- 
berkulomis, kokių buvo pilna darbininko kūne. Užtepęs 
šių tuberkulų ant nepakeičiamų savo stikliukų, Kochas 
juos palaikė mėlynų dažų vonelėse ir visur rado tas 

pačias baisias lenktas lazdeles, kurios jam pirmą kartą 
pasirodė nudažytuose mirusio žmogaus plaučiuose. 

— Jau turiu! — sušnibždėjo jis ir pašaukė stropųjį 
Leflerį ir atsidavusi Gafki, kurie tuo metu medžiojo 
kitus mikrobus. 

— Žiūrėkit! — sušuko Kochas. — Prieš šešias sa- 
vaites tiems gyvuliukams įleidau po maželytę tuber- 
kulos dalelytę, su kokiu šimtu ne daugiau bacilų, o da- 
bar jų jau priaugę bilijonai! Kas jie per pabaisos, tie 
mikrobai?! Iš vienos paslėpsnio vietelės jie išplito po 
visą kūną. Jie pragraužė arterijų sieneles, įsibrovė į 
kraują, o kraujas juos išnešiojo po visus kaulus, nu- 
gabeno net į tolimiausius smegenų kampelius. 

Dabar Kochas pradėjo vaikščioti po Berlyno ligoni- 
nes ir prašyti, kad jam atiduotų džiova mirusių vyrų 
ir moterų lavonus; ištisas dienas jis prabūdavo lavoni- 
nėse, o vakarais sėdėdavo prie mikroskopo savo labo- 
ratorijoj, kur tylą drumsdavo tik graudus jūros kiau- 
lyčių murkimas. Džiovos nukankintų žmonių kūno au- 
dinius Kecchas persodino šimtams jūros kiaulyčių ir 
triušių, trims šunims, trylikai besidraskančių kačių, de- 
šimčiai spurdančių viščiukų ir dvylikai balandžių. Bai- 
gęes taip pamišėliškai ir masiškai skiepyti, Kochas nenu- 
rimo ir tą madingą mirštamą medžiagą ėmė leisti bal- 
tosioms pelėms, žiurkėms, laukinėms pelėms, kalnų 
švilpikams. Dar niekada mikrobų medžioklėj nėra þu- 
vę tokio nepaprasto nuodugnumo. 

— Ak, toks darbas truputį per daug veikia ner- 
vus,— mMurmėjo Kochas, tikriausiai prisimindamas, 
kaip, vienai katei vikriai it žaibui švystelėjus koja, 
jam į ranką įlindo švirkšto su mikrobais adata. Iš tik- 
rųjų, Kochui vienam medžiojant nematomus priešus, 
netrūko biaurių ir neišvengiamų priežasčių jaudintis, 

ir ne tik jaudintis, bet rimtai bijoti, nes pasekmės ga- 
lėjo būti tragiškos. .. 

Tačiau šio nedidvyriškai atrodančio mažučio mikro- 
bų medžiotojo ranka niekada nesudrebėdavo, ji tik pa- 
sidarė sausesnė, labiau susiraukšlėjusi ir juodesnė nuo 
nesibaigiančių sublimato tirpalo vonių, nuo to gerojo 
sublimato, kuriuo anais senais laikais mikrobų medžio- 
tojai plaudavo viską, net ir patys save. 

~“ Savaitė po savaitės kniaukiančiame, krankiančiame, 
lojančiame ir kudakuojančiame Kocho žvėryne mažų- 
jų lenktų bacilų vis daugėjo — jų priaugo milijonai, 
o gyvuliai vienas po kito gaišo. Ir Kochas kasdien dirb- 


davo po aštuoniolika valandų — skrosdavo negyvus 
žvėrelius ir, kol akys aptemdavo, žiūrėdavo pro mik- 
roskopą. 


— Tų mėlynai nusidažiusių lazdelių, tų bacilų, ran- 
du tik tuberkulioze sergančių žmonių ir gyvulių orga- 
nizmuose, — pagaliau Kochas pasakė savo asistentams.— 
O sveikų gyvulių audiniuose, kurių, kaip žinote, išty- 
rinėjau šimtus, lazdelių neužtikau. 

— Vadinasi, Jūs radote tos ligos bacilas, gydytojau. 

— Ne, dar ne... Tuo, ką padariau, galėtų būti pa- 
tenkintas Pasteras, tačiau aš dar neįsitikinau, Man rei- 
kia, paėmus iš sergančio gyvulio mikrobų, juos kelis 
mėnesius auginti mėsos buljono želatinoje, kol gausiu 
grynas mikrobų kolonijas. O tada, jei šios atskirai iš- 
augintos kultūros įšvirkšiu sveikiems, stipriems gyvu- 
liams ir jie susirgs tuberkulioze, tada. ..— rimtame, 
susiraukšlėjusiame Kocho veide šmėkštelėjo šypsena. 

Lefleris ir Gafikis susigėdo, paskubėję su išvado- 
mis, ir, pagarbiai linktelėję, grįžo prie darbų. 

Kochas ėmė bandyti kokius tik išgalvodavo buljo- 
nų ir želatinos derinius, kur galėtų auginti gryną mik- 

robų kultūrą. Jis gamino dešimtis rūšių gero buijono; 
savo vamzdelius ir kolbas laikė kambario termperatū- 
roj, normalioį žmogaus kūno temperatūroj ir karš- 
čiuojančio žmogaus temperatūroj. Savo bandymams jis 
naudojo jūros kiaulyčių plaučius, kur knibždėjo vien 
tik tuberkuliozės bacilos, kur nebuvo jokių kitokių mik- 
robų, galinčių įveikti džiovos sukėlėjus. Tų plaučių 
gabaliukus jis laikydavo šimtuose mėgintuvėlių ir kol- 
belių, bet iš viso to darbo nieko neišėjo. Tos mažytės 
bacilos, kurios it žolės tropiniuose soduose vešliai augo 
nesveikų gyvulių organizmuose, bacilos, kurių spiečiai 
buvo susibūrę milijonuose ligonių, dabar nusuko savo 
nosis, — tai yra būtų nusukusios, jei būtų turėjusios —- 
nuo puikių Kocho pagamintų buljonų. Prasti reikalai! 

Pagaliau vieną dieną Kochui staiga dingtelėjo į gal- 
vą, kodėl jam nesiseka. | 

— Visa bėda, kad šios bacilos gali augti tik gyvuo- 
se organizmuose,— jos tikriausiai yra visiški parazitai. 
Reikia joms padaryti tokį maistą, kurio sudėtis būtų 
kiek galima panašesnė į gyvulio kūno sudėtį. 

Taip Kochas ir išrado garsiąją maisto terpę lepiems 
mikrobams auginti — tai kraujo serumo želatina. Jis 
nuėjo į skerdyklą ir iš ką tik papiautų sveikų gyvulių 
sukrešėjusio kraujo paėmė švaraus šiaudų spalvos se- 
rumo. Atsargiai tą skystį pakaitinęs, kad žūtų pakliu- 
vę mikrobai, Kochas rūpestingai jį supilstė į daugybę 
siaurų mėgintuvėlių ir juos visus įtvirtino, gerokai 
pakreipęs, kad susidarytų kuo didesnis skysčio pavir- 
šius tuberkulioze užkrėstiems audiniams sudėti. Pas- 
kui taip pakreiptus mėgintuvėlius jis pakaitino, kol 
serumas sukrešėjo ir tapo švaria, skaidria želatina, 

Tą rytą nuo tuberkuliozės kaip tik buvo padvėsusi 
viena jūros kiaulytė. Kochas išpiovė iš jos keletą tu- 

berkulų ir mažyčius, bacilų pilnos medžiagos gabaliu- 
kus platinine vielele ėmė dėlioti į mMėgintuvėlius ani 
drėgno serumo paviršiaus. Pagaliau jis giliai atsidu- 
so — taip atsikvepia žmonės, atlikę sunkų darbaą,— ir 
sudėjo mėgintuvėlius į termostatą, kur temperatūra 
buvo lygiai tokia, kaip jūros kiaulytės kūno tempe- 
ratūra. į 

Dabar kas rytą Kochas bėgdavo prie termostato, 
išimdavo mėgintuvėlius, palaikydavo juos prikišęs prie 
pat savo akinių su auksiniais rėmeliais, bet nieko ne- 
matydavo. 

— Taigi man vėl nepasisekė, — burbtelėjo jis, pa- 
žiūrėjęs keturioliktąją dieną.— Visi mikrobai, kokius 
tik aš esu tyręs, per porą dienų išaugdavo į didžiulę 
koloniją, o čia, po velnių, vis nieko ir nieko neišeina. .. 

Kitas, juo dėtas, seniai jau būtų išmetięs tuos nie- 
kam netikusius mėgintuvėlius su serumu, tačiau už to 
atkaklaus kaimo gydytojo nugaros atsistojęs demonas 
pakuždėjo: 

— Palauk, mano pone, kantrybės. Juk tu žinai, kad 
kartais tuberkuliozės bacilos neįveikia Žmogaus mėne- 
sių mėnesius ir net metus. Gal būt, jos ir tavo serume 
taip pat lėtai auga. 

„ Taigi Kochas savo mėgintuvėlių neišmetė lauk. Pri- 
ėjęs penkioliktos dienos rytą prie termostato, ant ak- 
sominio serumo paviršiaus jis išvydo kažkokias mažy- 
tes blizgančias dėmeles. Drebančia ranka jis išsitraukė 
iš kišenės lupą ir, apžiūrėjęs pro ją visus mėgintuvė- 
lius, pamatė, kad tos dėmelės — tai sudžiūvę maži žvy- 
nukai, 

Neapsakomai jaudindamasis, Kochas skubiai ištrau- 
kė vatinį kamštį iš vieno mėgintuvėlio, instinktyviai 
pakaitino jo kaklelį virš Bunzeno lemputės, platinos 

vielele išėmė vieną žvynelį — tikriausiai mikrobų ga- 
lybes — ir, nežinodamas, kodėl taip pasielgė, padėio 
po mikroskopu. 

Tada Kochas suprato, kad, beklajodamias akmenuo- 
tais keliais, jis pagaliau pasiekė ramią ir šiltą užuovė- 
ją. Štai jos, tos bacilos, nesuskaičiuojamos daugybės tų 
pačių lenktų lazdelių, kurias jis pirmą kartą užtiko 
mirusio darbininko plaučiuose! Jos nejudėjo, bet tik- 
rai buvo gyvos ir dauginosi; jos buvo tokios pat lepios 
ir įmantrios, kaip ir mažos, tačiau žiauresnės už lauki- 
nes hunų ordas ir pražūtingesnės už šimtus tūkstančių 
barškuolių lizdų. 

Dabar mėnesių mėnesius Kochas įtemptai ir. susi- 
kaupęs dirbo, norėdamas įsitikinti savo pirmuoju lai- 
mėjimų. Jis viską įrodinėjo taip smulkiai ir su tokia 
kantrybe, kad, skaitant tiesiog klasikinį jo pranešimą, 
kur aprašyta begalinė daugybė bandymų, man net šir- 
dis pyksta nuo tokio stropumo ir apdairumo. Iš tuber- 
kulioze sergančių beždžionių, jaučių ir jūros kiauly- 
čių paėmęs mikrobų, gulsčiuose savo vamzdeliuose su 
serumu jų išaugino keturiasdešimt tris šeimynas. 

— Dabar reikia bacilų — tų grynų, atskirai išau- 
gintų bacilų — įšvirkšti sveikoms jūros kiaulytėms ir 
visokiems gyvuliams. Jei gyvuliai užsikrės tuberkulio- 
ze, tada neliks jokių abejonių, kad šią ligą tikrai su- 
kelia tos lazdelės. 

Tarsi koks pamišėlis, apsėstas vienos vienintelės 
idėjos, Kochas savo laboratoriją pavertė tikru zoologi- 
jos sodu. Jis pasidarė nebesukalbamas ir su smalsiais 
lankytojais elgėsi kaip koks pašaipus ir piktas žmog- 
ėdra. Kochas pats virino krūvas blizgančių švirkštų, 
rinko nuo serumo mikrobų kolonijas ir, jas atskiedęs 


160 


destiliuotu vandeniu, leido jūros kiaulytėms, triušiams, 
vištoms, pelėms, žiurkėms ir beždžionėms. 

— Man dar negana, — niurnėjo jis. — Pabandysiu 
užkrėsti gyvulius, kurie paprastai niekada tuberkulio- 
ze neserga. 

Jis išlandžiojo daug vietų ir prisirinko įvairių gy- 
vūnų: vėžlį, žvirblių, penkias varles ir tris ungurius. 
Visiems įleido baisių bacilų. Šis tiesiog pakvaišęs moks- 
lininkas baigė fantastinius bandymus, įleisdamas tų ba- 
cilų net auksinei žuvytei! 

Ėjo dienos, slinko savaitės, o Kochas kas rytą žy- 
giuodavo į laboratoriją apžiūrėti narvelių ir indų su 
margais gyventojais. Auksinė žuvelė vis taip pat išsi- 
žiodavo ir užsičiaupdavo ir vis taip pat linksmai plau- 
kiojo po apvalią pūstašonę vazą. Varlės nesiliovė ne- 
rūpestingai kvarkusios, unguriai, kaip ir anksčiau, vik- 
riai rangėsi, o vėžiys retkarčiais kyšteldavo galvą iš 
kiauto ir mirktelėdavo, tartum norėdamas Kochui pa- 
sakyti: 

— Tavo vabalai man labai patiko. Duok dar. 

Jeigu įšvirkšti mikrobai nepakenkė šitiems sutvė- 
rimams, iš prigimties niekada nesergantiems tuberku- 
lioze, tai jūros kiaulytės ėmė silpti, griuvinėti, trokšti. 
Netrukus viena po kitos jos išgaišo, o jų kūnai virto 
daugybe pilkšvų tuberkulu... Taigi Kochas nukalė 
paskutinį savo eksperimentų grandinės žiedą ir jau 
norėjo paskelbti pasauliui: tuberkuliozės bacila paga- 
liau surasta ir sugauta! Bet staiga nutarė padaryti dar 
vieną mėginimą. 

— Žmonės, tikriausiai įkvėpdami su oru dulkių, už- 
sikrečia tomis bacilomis nuo džiovininkų. Įdomu, ar 
dirbtiniu būdu galima sveikus gyvuliukus užkrėsti. 

Ir Kochas tuojau pat ėmė galvoti, kaip padaryti toki 
bandymą. Biaurus čia buvo darbas. 

— Reikėtų mano išauginius mikrobus purkšti ant 
gyvulių, — svarstė jis. 

Tačiau purkšti baciias dar pavojingiau, negu paleis- 
ti iš kalėjimo dešimt tūkstančių žmogžudžių. 

Kaip ir dera geram mikrobų medžiotojui, Kochas 
drąsiai pažvelgė neišvengiamam pavojui į akis. Jis pa- 
darė didelę dėžę, įleido į ją jūros kiaulyčių, pelių, triu- 
šių ir pastatė sode. Pro langą jis išvedė švininį vamz- 
delj, o jo galą su pritaisytu purkštuvu įtaisė dėžėje. 
Tris dienas iš eilės Kochas po pusvalandį sėdėjo labora- 
torijoj ir dvejomis dumplėmis varė į dėžę bacilomis 
užnuodytą orą, kuriuo turėjo kvėpuoti ten lakstantieji 
gyvūnėliai. 

Po dešimties dienų trys triušiai pradėjo dusti: jiems 
trūko brangaus oro, nes nesveiki plaučiai jo nebeįkvė- 
pė. Per dvidešimt penkias dienas visos jūros kiaulytės 
užbaigė savo kančias — visos iki paskutinės išgaišo nuo 
tuberkuliozės. 

Kochas nieko nepasakojo, kokį sunkų darbą jis nu- 
veikė, išimdamas gyvuliukus iš bacilų prisigėrusios dė- 
žės. Aš, juo dėtas, geriau būčiau sutikęs iškrauti pilną 
dėžę smauglių. O jis nei neužsimena, kaip susitvarkė 
su tuo mažučiu namuku, kurio sienos buvo šlapios nuo 
mirštamo lietaus. 

Kiek gražių progų iškilti į didvyrius praleido tylu- 
sis Kochas! 


VII 


1882 m. kovo 24 dieną Berlyne įvyko Fiziologų 
draugijos posėdis. Nedidelė, kukliai įrengta salė atrodė 
labai prašmatni, nes ten buvo susirinkę visi įžymiau- 

sieji Vokietijos mokslininkai. Ten buvo ir Paulius 
Erlichas, ir didysis Rudolfas Virehovas, dar visai nese- 
niai išjuokęs pamnisėli Kochą ir jo mikrobus, ir beveik 
visi garsieji Vokietijos kovotojai su ligomis. 

Atsistojo nedidelis raukšlėto veido žmogelis su aki- 
niais ir, prisilenkęs arti prie savo popierių, ėmė susi- 
nervinęs juos vartyti. Kai pradėjo kalbėti, popieriai 
čežėjo ir jo balsas truputį drebėjo. 

Neapsakomai kukliai ir paprastai Robertas Kochas 
papasakojo, kaip ilgai ir atkakliai ieškojęs to nematomo 
žmogžudžio, dėl kurio kaltės mirdavo kas septintas 
žmogus. 

Tiems kovotojams su ligomis negražbyliaudamas jis 
papasakojo, kad dabar gydytojams atsiveria platūs ke- 
liai tyrinėti, išaiškino, kokie iuberkuliozės bacilų — 
tų mažiausių, bet pačių baisiausių žmonijos priešų — 
įpročiai. Nusakė, kur tie klastingieji mikrobai slaps- 
tosi, papasakojo apie jų stipriąsias ir silpnąsias puses. 
nurodė, kaip reikia pradėti kovą su tuo nematomu mir- 
tinu priešu. | 

Pagaliau Kochas atsisėdo ir laukė diskusijų, tų ne- 
išvengiamų ginčų, prieštaravimų, kurie paprastai su- 
tinka kiekvieną revoliucingą idėją. Tačiau nė vienas 
mokslininkas nepakilo, nė vienas neištarė nė žodžio, 
tik pamažu visų žvilgsniai nukrypo į Virchovą, didijį 
orakulą, vokiečių mokslo carą, griaustinio dievą, ku- 
riam užteko tik susiraukti, ir didelės ligų teorijos su- 
griūdavo. 

Visų žvilgsniai dabar į jį buvo įsmigę, bet Vircho- 
vas atsistojo, užsidėjo skrybėlę ir išėjo iš salės — jis 
neturėjo ką sakyti. 

Jei prieš du šimtus metų senasis Levenhukas būtų 
ką nors panašiai atradęs, tai tokiai naujienai pasklisti 

po septynioliktojo amžiaus Europą būtų prireikę ne 
vieno mėnesio. Bet 1882 metais žinia, kad Robertas 
Kochas atrado tuberkuliozės bacilą, dar tą patį vakarą 
išskrido iš nedidelės Fiziologų draugijos salės, per nakti 
telegrafo laidais nulėkė iki Kamčatkos ir San Francis- 
ko ir rytą buvo išspausdinta pirmuose viso pasaulio 
laikraščių puslapiuose. 

Visas pasaulis dėl Kocho išėjo iš galvos: gydytojai, 
norėdami kuo greičiau išgirsti mikrobų medžiojimo 
paslaptis, lipo į garlaivius, šoko į traukinius, einančius 
į Berlyną; didžiausios jų minios skubėjo pas Kochą 
mokytis gaminti buljono ir švirkšti mikrobus spurdan- 
čioms kiaulytėms. 

Pastero darbai buvo sujaudinę Prancūziją, bet Ko- 
cho atradimas sudrebino visą pasaulį. Tačiau Kochas 
išsisukinėjo nuo garbintojų, sakydamas: 

— Ne toks jau didelis tas mano atradimas. 

Jis stengėsi pabėgti nuo garbintojų ir apsiginti nuo 
neprašytų mokinių, skubėjo, nugriebęs laisvo laiko, 
daryti naujus bandymus. Kochas labai nenorėjo moky- 
ti — tuo jis buvo visiškai panašus į Levenhuką,— tačiau 
vis dėlto, dantis sukandus, jam reikėjo duoti kelias mik- 
robų medžiojimo pamokas japonams, kurie baisiai 
blogai kalbėjo vokiškai, o suprato dar mažiau, negu 
mokėjo pasakyti, ir portugalams, kurie, kad ir kaip 
jiems beaiškintum, nieko negalėjo išmokti. Kaip tik 
tuo metu Kochas stojo į didžią kovą su Pasteru, bet 
apie tai bus papasakota kitame skyriuje. Laisvomis 
minutėmis jis savo patarimais padėdavo asistentui Gaf- 
kiui ieškoti šiltinės bacilų. 

Dabar Kochui reikdavo eiti į visokiausius nepaken- 
čiamus priėmimus, priiminėti ordinus. Tačiau jis ras- 
davo laiko vadovauti savo asistentui, padūkusiam ūso- 

čiui Lefleriui, medžiojusiam nuodingus difterito mikro- 
bus — vaikų žudikus. Taip dabar Kochas skynė savo 
paprasto ir nuostabaus metodo --- mikrobų auginimo 
kietoje maisto terpėje — vaisius. 

— Jis tą medi purtė,--—- taip po daugelio metų pa- 
sakė Gafkis,— ir atradimai kaip lietus krito jam į 
skreitą. 

Skaitydamas Kocho raštus, niekur nesutiksi, kad jis 
save būtų laikęs dideliu atradėjų; jis niekada negal- 
vojo, kaip Pasteras, kad buvo vadas gražiausios ir la- 
biausiai jaudinančios žmonijos kovos su žiauria gamta; 
šis nedidelis žmogelis su pasišiaušusia barzdele nieka- 
da nevaidino. Tačiau dėl jo prasidėjo ikvepianti drama 
ir kova su mirties pasiuntiniais. Dėl jo kai kurie mik- 
robų medžioklės dalyviai tapo tyrinčiojais maniakais 
ir nuėjo iki tokių kraštutinumų, jog nebijojo mirti ar 
kitus nužudyti, kad tik galėtų įrodyti savo teisybę: 
pavojingas ligas sukelia mikrobai. 

Pavyzdžiui, daktaras Fėlaisenas, padirbėjęs Kocho 
laboratorijoj, rado keistą mažytį rutulio formos mikro- 
bą, kuris, sukibęs į grandinėlę su savo broliais, sudarė 
tarsi rožančių. Tuos vabaliukus jis išaugino iš odos, 
paimtos nuo žmonių, sergančių rože,— ta lyg raketa 
užsidegančia liga, kurią paprastai vadindavo šv. Antano 
ugnimi. Tarsi norėdamas įrodyti, kad, susirgus rože, 
galima pasigydyti nuo vėžio (kvailo žmogaus išvedžio- 
jimai!), Fėlaisenas įleido beviltiškai vėžiu sergantiems 
žmonėms bilijonus tų į grandinėles sukibusių mikro- 
bų, kurie dabar žinomi streptokokų vardu. Po kelių 
dienų visi tie žmonės, panaudoti bandymams kaip gy- 
vuliai, buvo apimti šv. Antano ugnies. Kai kurie iš jų 
susirgo labai sunkiai ir vos nemirė. Taip šis beprotis 
įrodė, kad rožę sukelia streptokokai. 

Kitas Kocho Mokinys buvo dabar užmirštas didvy- 
ris daktaras Gare iš Bazelio. Jis rimčių rimčiausiai 
išvertė sau ant rankos mėgintuvėti, pilną kitos rūšies 
mikrobų, kurie, kaip tvirtino Pasteras, buvo vočių prie- 
žastis. Ant Gare rankos iškilo baisus didelis karbun- 
kulas! ir dvidešimt vočių — ta didžiulė mikrobų dozė, 
kurią jis sau įtrynė, lengvai zalėjo jį nuvaryti į kapus. 
Tačiau jis sakė, tai esą jam tik „nemalonu“ ir perga- 
lingai šaukė: 

— Dabar aš žinau, kad tas mikrobas, tas stafiloko- 
kas, yra karbunkulų ir vočių sukėlėjas! 

1822 m. pabaigoje Kochas, baigės aršų ir pusiau juo- 
kinga ginčą su Pasteru, kuris su nuostabia energija 
gelbėjo Prancūzijos avių ir karvių gyvybes, susiruošė 
sekti lepiausios ir silpniausios, bei tuo pačiu metu ir 
baisiausios iš visų bacijų. 1883 metais į Europos duris 
pasibeldė azijatinė cholera. Ji išlindo iš savo indiškos 
slėptuvės ir paslaptingai per iūrą, smėlio dykumas nu- 
slinko į Egiptą. Staiga choleros epidemija prasidėjo 
Aleksandrijoje, todėl Europoje, atskirtoje tik Vidurže- 
mio jūros, visi labai išsigando. Baimės apimtose Alek- 
sandrijos gatvėse buvo visiškai tylų; žudikiškas viru- 
sas,— tas nematomas žvėris, apie kurį tada niekas nė 
mažiausio supratimo neturėjo, — įlįsdavo į sveiką žmo- 
gų rytą, o vidurdienį auka jau raitydavosi baisių kon- 
vulsijų tampoma, ir vakare, neapsakomų skausmų iš- 
kankinta, mirdavo. 

Tarp Kocho ir Pastero, kitaip sakant, tarp Vokie- 
tijos ir Prancūzijos prasidėjo keistos varžybos: abu 
skubėjo sugauti Eurcpai grėsusios choleros mikrobą. 
Kochas ir Gafkis, apsiginklavę mikroskopais ir pasi- 

ėmę visą žvėryną įvairių gyvulių, iškeliavo į Aleksand- 
riją. Pasteras tuo laiku įnirtingai kovojo su pasiutimo 
ligos mikrobais, tad į Aleksandriją pasiuniė išmintin- 
gąjį ir ištikimą asistentą Emilį Ru ir tylųjį Tiuilje, jau- 
niausią Europos mikrobų medžiotoją. 

Be poilsio dirbo Kochas su Gaikiuų, pamiršdami net 
valgį ir miega; baisiuose egiptiečių kambariuose jie be 
perstojo skrodė cholera mirusius žmones. Drėgnoje la- 
boratorijoje, dusdami. nuo karšto tropikų oro, išpilti 
prakaito, kuris nuo nosies capsėdavo ant mikroskopų, 
abu mokslininkai leido užkrėstus vos tik mirusių alek- 
sandriečių audinius savo beždžionėms, šunims, vištoms, 
pelėms ir katėms, 

Bet, abiem tyrinėtojų grupėm taip smarkiai ėmus 
lenktyniauti, epidemija pradėjo taip pat paslaptingai 
nykti, kaip ir buvo pasirodžiusi. Nė vienam mokslinin- 
kui nepasisekė rasti choleros mikrobų, ir jie — net juo- 
kinga — nepatenkinti niurnėjo, kam mirtis traukiasi ir 
nusineša jų grobį. 

Kochas ir Gafkis jau ruošėsi grįžti į Berlyną, bet 
vieną rytą pas juos atbėgo persigandęs pasiuntinys ir 
pasakė, kad „nuo choleros mirė Prancūzijos komisijos 
daktaras Tiuilie“. Kochas ir Pasteras karštai ir nuo- 
širdžiai nekentė vienas kito, tačiau dabar abu vokiečiai 
nuėjo pas nusiminusį Ru, pareiškė užuojautą ir pasi- 
siūlė padėti. Pats Kochas kartu su kitais nešė į amžino 
poilsio vietą iš paprastų lentų sukaltą karstą su Tiuilje, 
kurį užpuolė ir nužudė menkutis, bet klastingas mik- 
robas, taip velionio ieškotas, bet nesurastas. Ant kapo 
Kochas padėjo vainiką ir pasakė: 

— Tas vainikas labai kuklus, bet jis nupintas iš lau- 
rų,— tokiais visada vainikuojami drąsuoliai. 

Palaidojęs pirmąjį mikrobų medžioklės kankinį, 
Kochas skubiai grįžo į Berlyną, kur nusivežė ir kelias 
paslaptingas dėžes su nudažytais preparatais. Tuose 
preparatuose slypėjo keistas, į kablelį panašus mik- 
robas. 

Kochas nusiuntė Sveikatos departamentui raportą. 

„Aš radau vieną mikrobą visų cholera sirgusių 
žmonių audiniuose, — rašė jis. — Tačiau dar neįro- 
džiau, kad tai tikrai choleros mikrobas. Išsiųskit mane 
į Indiją, kur cholera be perstojo siaučia, nes, spren- 
džiant iš to radinio, turėtų būti aišku, kad ten keliau- 
čiau ne veltui.“ 

Taip Kochas, nepaisydamas, kad jį gali ištikti Tiuil- 
je likimas, apsuptas linksmo baltų pelių būrio ir neap- 
sakomai sirgdamas jūros liga, pradėjo kelionę į Kalku- 
tą. Aš ne kartą galvojau, kuo jį laikė bendrakeleiviai; 
greičiausiai uolių misionierium arba rimtu protfesorium, 
pasiruošusiu atskleisti senas indų išminties paslaptis. 

Ištyręs keturiasdešimt lavonų, Kochas visuose rado 
bacilą-kablelį. Tą pačią bacilą užtiko ir šia miršta- 
ma liga sergančių žmonių viduriuose. Tačiau nei kar- 
to jos nerado, tyrinėdamas šimtus sveikų žmonių ir 
gyvulių — nuo pelės iki dramblio. 

Greitai mėsos buljono želatinoje jis išmoko auginti 
tuos kablelius visai grynus. O kartą sugavęs, bacilas 
jis uždarė mėgintuvėlyje ir galėjo gerai ištirti to kenks- 
mingo mažo sutvėrimėlio savybes. Jis sužinojo, kad ši- 
tos bacilos greitai žūva, kai tik gauna mažiau drėgmės, 
ir kad jomis užsikrečia nuo nešvarių mirusiojo balti- 
nių. Jam pasisekė išgriebti tą kablelio formos mikrobą 
iš dvokiančių pelkių, apsuptų vargingomis indų lūšne- 
lėmis — skurdžiomis landynėmis, iš kur visą laiką skli- 
do cholera sergančių vargšų vaitojimas. | 

Pagaliau Kochas vėl atplaukė į Vokietiją ir čia bu- 
vo sutiktas kaip generolas, su pergale grįžęs iš mūšio. 

— Cholera niekada neatsiranda savaime,—- kalbėjo 
Kochas mokslininkams.— Nė vienas sveikas Žmogus 
cholera nesirgs, jei nebus prarijęs į kablelį panašaus 
mikrobo. Šis mikrobas atsiranda iš tokio pat sutvėrimo 
ir gyvena tik žmogaus viduriuose arba labai nešvaria- 
me nusistovėiusiame vandenyje, tokiame, kaip Indijoje. 

Ir tik dėl drąsių Roberio Kocho tyrinėjimų Ameri- 
ka ir Europa dabar nebijo tų geibių, bet baisių žmog- 
žudžių antplūdžio iš Rytų. Norint nuo žemės paviršiaus 
visai juos nušiuoti, reikia pakelti Indijos civilizacijų ir 
pagerinti sanitarinės sąlygas. 


VIII 


Pats Vokietijos imperatorius apdovanojo Kochą Ka- 
rūnos ordinu iz žvaigžde, bet atkaklią Kocho galvą ir 
toliau dengė kaimietiška skrybėlė, o kai garbintojai 
pradėdavo girti, jis šitaip atsakydavo: 

— Aš dirbau, kiek galėjau... Bet jei man pasise- 
kė geriau, negu daugeliui kitų, tai tik dėl to, kad, be- 
klajodamas po medicinos laukus, atsidūriau tokioje vie- 
toje, kur auksas guli prie pat kelio... Ir iš tikrųjų nėra 
čia jokio nuopelno. 

Mikrobų medžiotojai, supratę, kad mikrobai yra 
didžiausi žmonijos priešai, buvo tikri narsuoliai, ta- 
čiau ir tarp senųjų gydytojų bei atsilikusių higieninin- 
kų netrūko lengvabūdiško heroizmo: Mikrobus jie lai- 
kė tuščiais žodžiais, nesąmone. Senas profesorius Pe- 
tenkoferis iš Miuncheno buvo vadas visų tų skeptikų, 

kurių negalėjo įtikinti net aiškūs Kocho bandymai. Kai 
Kochas grįžo iš Indijos su savo bacilomis-kableliais, 
kurie, jo nuomone, tikrai buvo choleros sukėlėjai, Pe- 
tenkoferis jam maždaug šitaip parašė: 

„Atsiųskite man nors kiek tų vadinamųjų choleros 
mikrobų, ir aš jums parodysiu, kad jie visai nekenks- 
mingi.“ 

Kochas jam nusiuntė mėgintuvėlį, pilną maželyčių 
nuodingų kablelių, ir kaip baisiai nusigando visi gar- 
sieji mikrobų medžiotojai, kai Petenkoferis prarijo ten 
buvusius raikrobus, nors ių besiraitančių kablelių būtų 
užtekę ištisam pulkui cholera užkrėsti. O Petenkoferis 
paniekinamai perbraukė ranka didingą savo barzdą ir 

asakė: 

— Dabar pažiūrėsim, ar aš susirgsiu cholera! 

Iš tikro nuostabu — jis nesusirgo. Kaip pamišėlis 
Petenkoferis neužsikrėtė cholera, ir po šiai dienai liko 
neišspręsta mįsle. | 

Tačiau Petenkoferis, padaręs beprotišką ir žmogžu- 
dišką bandymą, buvo nenuginčijamai įsitikinęs, kad, 
išgėręs choleros bacilų, sugriovė mikrobų teoriją. 

— Ne dėl mikrobų sergama cholera,— ėmė šūkau- 
ti senasis gydytojas.—- Svarbu tik asmens palinkimas 
į ligą. 

— Choleros negali būti be bacilų-kablelių,— atsakė 
Kochas. 

— Bet juk aš prarijau kelis milijonus tų miršta- 
mų bacilų, o man net širdis nesupyko! — atrėžė -Pe- 
tenkoferis. 


Kaip dažnai būna aršiuose moksliniuose ginčuose, 
taip ir šį kartą abi pusės buvo ir teisingos, ir netei- 

singos. Paskutiniųjų keturių dešimtmečių praktika pa- 
rodė, kad Kochas buvo teisus, sakydamas, jog, nepra- 
rišes bacilų, žmogus cholera nesusirgs. Tačiau per tuos 
pačius dešimimečius pastebėta, kad Petenkoferio ban- 
dymas nurodo, įog už nežinomybės šydo slepiasi kaž- 
kokią paslaptis, ir tos paslaptingos užuolaidos net šių 
iaikų mikrobų medžiotojams nepavyko praskleisti. 
Mirštamų mikrobų pilna visur, jie pakliūva į mus vi- 
sus, tačiau nužudo tik kai kuriuos. Šis keistas klausimas, 
kodėl kai kurie žmonės atsparūs mikrobams, ir dabar 
tebėra toks pat neišsprendžiamas galvosūkis, koks buvo 
tais garsiaisiais metais, kada žmonės, norėdami įrodyti 
savo teisingumą, rizikuodavo gyvybe. Tr tikrai: Peten- 
koferis buvo per plauką nuo mirties, nes daugelis mik- 
robų medžiotojų, netyčia prariję nuodingų choleros 
bacily, mirė baisia mirtimi. 

Čia mes priėjome iki garsiųjų Roberto Kocho dienų 
galo, iki to laiko, kai pasaulio akyse Lui Pasteras vėl 
nustūmė Kochą ir kitus mikrobų medžiotojus į antrą 
vietą. Palikim Kocha tuo metu, kai garbės ir gerovės 
trokšiantieji jo tėvynalniai, patys nežinodami, ruošė 
jam baisią tragediją, kuri, deja, iš dalies užtemdė net 
tų dienų šlovę, kai jis gaudė juodligės, choleros ir tu- 
berkuliozės mikrobus, žudančius ir gyvulius, ir žmo- 
nes. Bet, prieš pasakojant apie nuostabią ir šaunią 
prašmatnios Pastero karjeros pabaigą, leiskit man nu- 
siimti kepurę ir nusilenkti Kochui, tam paprastam ir 
garbingam Žmogui, pusiau užmirštam praėjusių didvy- 
riškų laikų karžygiui, tikrai įrodžiusiam, kad mikrobai 
yra mirtini mūsų priešai, ir mikrobų medžioklę paver- 
tusiam mokslu. 


V SKYRIUS 


PASTERAS 


IR PASIUTĘS SUO 


I 


Nepagalvokit kartais, kad Pasteras sutiko, jog jo 
garbė ir vardas būtų užgožti sensacingų Kocho teiginių 
apie mikrobų pavojingumą. Žinoma, jeigu jis būtų bu- 
vęs ne toks uolus mikrobų pėdsekys, ne toks didis poe- 
tas ir nebūtų taip gebėjęs sudominti žmonių, kad šie 
žiūrėtų išsižioję, akis išpūtę, Kocho atradimai būtų ji 
tikrai nustūmę į visišką užmarštį. Bet Pasteras ne toks! 

XIX a. aštunto dešimtmečio pabaigoje, kai Kochas, 
sėkmingai atradęs juodligės sporas, apstulbino Vokie- 
tijos gydytojus, Pasteras, buvęs tik chemikas, tiesiog 
akiplėšiškai išdrįso vienu žodžiu, rankos mostu, pečių 
gūžtelėjimu paneigti dešimties tūkstantmečių medicinos 
ligų tyrinėjimo ir kovos su tomis ligomis patirtį. Nors 
austras Zemelveisas tuo metu ir įrodė, kad pogimdy- 
minė karštinė yra užkrečiama liga, visi Paryžiaus gim- 
dymo namai buvo maro židiniai. Iš devyniolikos mote- 
rų, su viltimi peržengdavusių tų namų slenkstį, viena 
būtinai mirdavo nuo tos karštinės ir palikdavo ką tik 
gimusį kūdikėlį našlaičiu. Viena tokia ligoninė, kur vie- 
na po kitos mirė dešimt jaunų motinų, buvo pavadinta 
„Nusikaltimų namu“. Moterys bijodavo kreiptis net į 
geriausius gydytojus; jos pradėjo bijotis ligoninių. 
Daugybė moterų vengdavo — ir visiškai ne be rei- 
kalo — turėti vaikų. 

Net patys gydytojai. jau pripratę būti tik bejėgiš- 

ki mirštančių savo pacienčių guodėjai, nerimavo dėl 
tos baisios mirties, ateinančios kartu su nauja gyvybe. 

Kartą Paryžiaus Medicinos akademijoje kažkoks 
garsus gydytojas, mėgaudamasis daugybe ilgų graikiš- 
kų ir šmaikščių lotyniškų žodžių, skaitė paskaitą apie 
tai, ko jis visiškai neišmanė,— apie pogimdyminę karš- 
tinę. Staiga įmantrią ir didingą jo kalbą pertraukė bal- 
sas iš salės galo: 

-— Visa, ką jūs sakote, neturi nieko bendra su mo- 
teris žŽudančia pogimdymine karštinė! Jūs, gydytojai, 
patys pernešate tuos mirštamus mikrobus nuo sergan- 
čių moterų sveikoms! 

Tai buvo Pastero žodžiai. Jis atsistojo, jo akys žibė- 
jo iš susijaudinimo. 

— Gal būt, Jūs ir teisus, bet aš bijau, kad niekada 
to mikrobo nerasite,— atsakė cratorius ir norėjo tęsti 
savo kalbą, bet tuo metu Pasteras, vilkdamas pusiau 
paraližuotą kairę koją, jau traukė taku tarp kėdžių. 
Priėjęs prie lentos, jis čiupo kreidą ir sušuko ipyku- 
siam oratoriui ir sunerimusiai Akademijai: 

— Sakote, kad nerasiu tų mikrobų? Žmogau, aš 
jau juos radau! Štai kaip jie atrodo! — Tr Pasteras 
greitai pakeverzojo ant ientos mažų rutuliukų grandinę. 
Kilo didžiulis sumišimas, susirinkimas nutrūko. 

Pasteras tuo metu jau baigė šeštą dešimtį, tačiau 
ir dabar buvo toks pat karštas, entuziastingas, kaip 
dvidešimt penkerių metų jaunuolis. Jis buvo chemikas 
ir puikus runkelių fermentacijos žinovas. Jis buvo nu- 
rodes vyndirbiams, kaip apsaugoti vyną nuo gedimo; 
tiesiog iš laboratorijos jis buvo nuskubėjęs gydyti ne- 
sveikų šilkaverpių, taip pat buvo paskelbęs šūkį: ,„Pa- 
gerinti Prancūzijos alų“ ir iš tikrųjų jį pagerino. Ta- 

čiau per visus tuos metus, dirbdamas nei už dešimtį 
žmonių, Pasteras be perstojo svajojo surasti rnikro- 
bus,— jis tikėjo, kad jie — baisiausia žmonijos Ža 
tė — visų ligų sukėlėjai. O čia dar Kochui pasisekė i 
pralenkti. Jis žūt būt turi tą Kochą pasivyti. 

— Mikrobai vis dėlio yra mano. Juk aš pirmas iro- 
džiau jų svarbumą prieš dvidešimi metų, kai Kochas 
buvo dar vaikas, — tikriausiai murmėio pats sau moks- 
lininkas. Tačiau jo kelyje pasitaikė daug sunkumų. 

Pirmiausia Pasteras niekada savo gyvenime nebuvo 
klausęsis pulso, nė vienam iigoniui nebuvo liepęs pa- 
rodyti liežuvio; abejotina, ar jis būtų atskyręs kepe- 
nis nuo plaučių, ir visiškai aišku, kad neturėjo nė mna- 
žiausio supratimo, kaip laikyti rankose skalpelį. 

O jau tos prakeiktos ligoninės! Vien nuo kvapo jam 
darydavosi šleikštu, o, išgirdęs dejavimus, sklindančius 
niūriais koridoriais, norėdavo, užsikišęs ausis, lėkti ša 
lin. Bet dėl nepaprasto savo atkaklumo Pasteras grei- 
tai išpruso ir medicinoje. Trys gydytojai — iš pradžių 
Žuberas, o paskui Ru ir Šamberlanas — tapo jo asis- 
tentais. Tie jaunuoliai buvo tikri bolševikai, kovoję su 
senomis idiotiškomis medicinos doktrinomis. Jie susi- 
žavėję lankydavo nepopuliarias Pasiero paskaitas Me- 
dicinos akademijoje ir tikėjo išjuoktomis jo pranašys- 
tėmis, kad baisiausias nelaimes — ligas — sukelia 
nematomi vabalai. Pasteras tuos vyrukus priėmė į savo 
laboratoriją, o jie atsilygindami jam išaiškino, kaip 
sudaryti gyvūlių viduriai, ir nurodė skirtumą ta:p 
švirkšto adatos ir stūmoklio. Be to, jie Pasterą įtikino, 
kad tokiems gyvuliams, kaip jūros kiaulytėms ir triu- 
šiams, beveik neskauda, kai leidžiami jiems vaistai — 
o Pasteras šiuo atžvilgiu buvo itin skrupulingas. 


174 


Širdyje tie įaunuoliai prisiekė būti ištikimais Pas- 
tero vergais ir jo naujo mokslo apaštalais. 

Tikrai, medžiojant mikrobus, nera vieno tikslaus, 
nustatyto metodo. Kocho ir Pastero nueiti keliai pui- 
kiai įrodo šią mintį. Kocho veiksmai buvo šaltai ap- 
galvoti kaip geometrijos vadovėlis: tuberkuliozės ba- 
cilų jis ieškojo, sistemingai darydamas bandymus, nu- 
matydamas, kokių prieštaravimų gali susilaukti iš 
skeptikų, nors šie dar net nepajusdavo, kad netrukus 
galės suabejoti. Apie savo nepasisekimus Kochas kal- 
bėdavo su tokiu pat, o gal net didesniu užsidegimu. 
negu apie pergales. Kochas buvo nežmoniškai teisin- 
gas, tiesus ir į savo atradimus žiūrėdavo taip, tarsi jie 
priklausytų kitam žmogui, o jis būtų tik kritikas, netgi 
priekabus kritikas. 

O Pasteras? Jis buvo aistringas ieškotojas, jo gal- 
voje pynėsi begalybė teisingų teorijų ir klaidingų spė- 
liojimų, kurie netikėtai išsiverždavo tarsi koks netyar- 
kingas ir triukšmingas kaimo fejerverkas. 

Pradėjęs ieškoti ligas sukeliančių mikrobų, Paste- 
ras pirmiausia išaugino bacilas, kurias paėmė iš vo- 
ties nuc vieno savo asistento sprando. Jis tvirtai ti- 
kėjo, kad tos bacilos — vočių priežastis. Paskui jis 
nulėkė į ligoninę ir pogimdymine karštinė mirusios 
moters kūne rado grandinėle sukibusių mikrobų. Tada 
skubiai išvažiavo į kaimą ir atrado,— tačiau tiksliai 
neįrodė,— kad sliekai išneša į laukus juodligės bacilas 
iš giliai žemėje užkastų gyvulių. Pasteras buvo keistas 
genijus: ` norėdamas surasti teisybės grūdą, siypintį 
savo sprendžiamose problemose, jis energingai ir su 
užsidegimu vienu metu imdavosi daugelio darbų ir 
su didesniu ar mažesniu tikslurau juos dirbdavo. 


Iš to darbų įvairumo nesunku suprasti, kaip Paste- 
ras stengėsi aplenkti Kochą. Kochas nepaprastai aiš- 
kiai įrodė, kad mikrobai yra ligų sukėlėjai, ir dėl to 
nebuvo jokių abejonių. Bet čia ne pats svarbiausias 
dalykas, o tik niekai. Reikia atrasti, kaip mikrobams 
sukliudžius žudyti žmones, kaip apsaugoti žmoniją nuo 
mirties. 

— Kokių neįtikimų ir kvailų bandymų mes tada 
neprasigalvodavome! — pasakojo Ru, praėjus dauge- 
liui metų nuo to laiko, kai Pasieras kiaidžiojo tam- 
soje.— Kitą rytą patys iš to įuokzčavomės. 

Norint suprasti Pasterą, reikia pažinti jo klaidas 
ir nepasisekimus lygiai kaip ir įo laimėjimus. Jis ne- 
turėjo tikslaus metodo atskiros rūšies mikrobams au- 
ginti, — tokiems dalykams reikėjo Kocho kanirybės,— 
todėl vieną rytą jis baisiai pasipiktino, kai indas su 
virintu šlapimu, kur jis buvo užveisęs juodligės mikro- 
bus, atrodė užterštas: ten knibždėjo begalės nekviesių 
svečių — mikrobų iš oro. Kitą rytą jis pastebėjo, kad 
inde visai nebebuvo likę juodligės mikrobų —- juos 
buvo sunaikinusios oro bacilos. 

Iškart Pasterui gimė puiki mintis. 

— Jeigu tie nežalingi oro vabalai sunaikina juodli- 
gès bacilas butelyje, tai jie gali tą pat padaryti ir or- 
ganizme. Vilkas vilką suryja! — sušuko Pasteras ir nu- 
"siuntė Ru su Šamberianu prie to fantastiško bandymo. 
Apkrėtę jūros kiaulytes juodlige, jie ėmė joms leisii 
bilijonus nežalingų oro mikrobų,— tie gerieji mikrobai 
turėjo gaudyti juodligės bacilas ir jas naikinti, pana- 
šiai kaip mungo! kobras. 

Pasteras rimtai pranešė, kad „toks bandymas duo- 


! Plėšrusis žinduolis, naikinantis nuodingąsias gyvates. 

da daug vilčių ligoms gydyti“. Bet nieko daugiau ne- 
sakė, nes jis ne toks žmogus, kad leistų mokslo pasau- 
liui nagrinėti savo nepasisekimus. 

Netrukus Mokslų akademija jam davė keistą užda- 
vinį, kurį bevykdydamas Pasteras užtiko tikrą ir pui- 
kų būdą žiaurius mikrobus paversti nekenksmingais. 
Jis pradėjo kurti fantastiškiausius planus ir svajoti, 
kaip tarp savęs supiudyti ligą sukeliančius mikrobus 
ir šitaip gelbėti žmones ir gyvulius nuo nematomos mir- 
ties. 


Anuomet daug buvo kalbama apie juodligės gydy- 
mo būdą, išrastą veterinaro Luvrje, gyvenančio Ju- 
ros kalnuose rytinėjį Prancūzijoj. 

— Luvrje pavyko išgelbėti kelis šimtus karvių, ku- 
rių gyvybė kabojo ant plauko,— kalbėjo įtakingi apy- 
linkės žmonės. 

Buvo pats laikas, kad toks gydymas būtų mokslo 
pripažintas. 


H 


Jaunų savo asistentų lydimas, Pasteras nukeliavo 
į kalnus ir sužinojo, koks tas stebuklingasis gydymas. 
Pirmiausia keli darbininkai trynė karvę, kol toji išpra- 
kaitavo; tada nelaimingojo gyvulio kūne buvo pada- 
ryti ilgi įpiovimai, į kuriuos Luvrje pripylė terpen- 
tino. Pagaliau taip apgailėtmai sužalotos ir baubian- 
čios karvės kūnas — išskyrus galvą — buvo apdė- 
tas storu sluoksniu tam tikros (čia neminėsiu kokios) 
medžiagos, sumaišytos su karštu actu. Kad šitas tepa- 
las laikytųsi ant karvės, — kuri, žinoma, verčiau sutiktų 
nustipti, — ji iš visų pusių buvo apvyniota paklodėmis. 

Pasteras tarė Luvrje: 

— Padarykim bandymą. Juk ne visos karvės nuo 
juodligės gaišta, kai kurios pačios pagyja. ir tai bus 
vienintelis būdas, daktare Luvrje, patikrinti, ar toks 
gydymas padeda, ar ne. 

Buvo atvestos keturios sveikos karvės, ir Pasteras 
Luvrje bei iškilmingos žemvaldžių komisijos akivaiz- 
doje kiekvienai karvei į petį įleido po didelę dozę nuo- 
dingų juodligės mikrobų,— toks kiekis lengvai būtų 
užmušęs avį ar kelias dešimtis jūros kiaulyčių. 

Kitą dieną, kai Pasteras, Luvrje ir komisija vėl su- 
sirinko, karvėms ant užkrėstųjų pečių buvo iškilę po 
didžiulį karščiuojantį skaudulį, jos sunkiai šniokštė ir 
atrodė labai sublogusios. 

— Dabar, daktare,— tarė Pasieras,— išsirinkite dvi 
karves — jas pavadinkim A ir B — ir gydykite savo 
naujuoju metodu. O kitas dvi — C ir D — palikim 
ramybėje. 

Ir Luvrje ėmė gydyti nelaimingąsias A ir B savo 
nežmoniškai žiauriu būdu. 

Tačiau šį nuoširdų tariamąjį karvių gydytoją išti- 
ko baisus smūgis: viena ligonė pasitaisė, o kitą nugai- 
šo, ir iš visai negydytų karvių viena taip pat pasveiko, 
o kita nugaišo. 

— Net šis eksperimentas galėjo mus suklaidinti, 
daktare,— pasakė Pasteras.— Jei jūs vietoj A ir B bū- 
tumėt pasirinkęs A ir D, būtume pagalvoję, kad iš tik- 
rųjų atradote galingą vaistą nuo juodligės. 

Taigi po bandymo liko du juodligės užpulti, bet 
pasveikę gyvuliai. 

„Ką čia su tom karvėm padaryti? — svarstė Paste- 
ras.— Pamėginsiu joms įšvirkšti dar aršesnių juodli- 
gės bacilų. Paryžiuje aš turiu vieną tokią juodligės 

bacilų šeimynėlę, kuri, ko gero, neduotų ramiai už- 
migti net ir raganosiui.“ 

Mokslininkas nusiuntė žmogų į Paryžių atvežti tos 
nuodingos kultūros ir gavęs jos ileido po penkis la- 
šus kiekvienai karvei. Pasteras ilgai laukė, bet gyvu- 
liams nieko neatsitiko: nepatino net ta vieta, kur jis 
įleido milijonus pavojingų mikrobų. Karvės visai ne- 
sirgo! 

Ir čia Pasteras, kaip visada, tuoj padarė skubią iš- 
vadą: 

„Jei karvė kartą sirgo juodlige ir pasveiko, tai viso 
pasaulio juodligės mikrobai jai nieko nebepadarys. Ji 
gauna imunitetą!.“ 

Ši mintis nebeišėjo jam iš galvos, ir jis tapo toks 
išsiblaškęs, kad nebegirdėdavo, ko klausia jo žmona, ir 
nebematydavo daiktų, į kuriuos žiūrėdavo. 

„Kaip gyvulį užkrėsti lengva juodligės forma, 
lengva ir nekenksminga, kuri ne užmuštų, bet apsau- 
gotų nuo ligos? Be abejo, toks būdas yra, ir aš turiu 
jį rasti.“ 

Slinko mėnesiai, o Pasteras vis kartodavo Ru ir 
Šamberlanui: 

— Kas čia per paslaptis? Kodėl užkrečiamos ligos 
nepasikartoja? 

Vienas sau jis murmėdavo: 

— Mes turime imunizuoti, turime imunizuoti prieš 
mikrobus. .. 


Tuo tarpu Pasteras ir ištikimoji jo komanda tyri- 
nėjo visokiomis ligomis mirusių žmonių ir gyvulių 
audinius. 1878—1880 metais jie dirbo apgraibomis, 


1 Organizmo atsparumas užkrečiamoms ligoms arba tam 
tikriems nuodams. ž 

nieko tiksliai nežinodami, kolei vieną dieną likimas, 
o gal dievas, laimingajam Pasterui tiesiog po nosimi 
pakišo puikiausią imunizacijos būdą. 

(Man sunku tiksliai nusakyti, kaip viskas nutiko, 
nes visi žmonės, kurie tik rašė apie Pasterą, pasakoja 
nevienodai, o pats Pasteras moksliniuose savo darbuo- 
se nieko neužsimena, kad tą nepaprastą atradimą pa- 
darė visiškai atsitiktinai. Bet štai ką sužinojau, o atski- 
ras spragas pats užpildžiau.) 

1880 metais Pasteras susidomėjo mažyčiu mikrobu, 
nužudančiu viščiukus, kai jie suserga vadinamąja 
paukščių cholera. Tą maželytį mikrobą, kuris net pro 
pačius stipriausius lęšius atrodė tik kaip virpantis taš- 
kelis, atrado daktaras Perončitas. Pasteras buvo pir- 
masis mikrobų medžiotojas, kuriam pavyko jį gryną 
išauginti buljone, išvirtame su viščiuko mėsa. Įsižiū- 
rėjęs, kad per kelias valandas tų drebančių taškelių 
prisiveisia milijonai, Pasteras užlašino nedidelę mikrobų 
prigužėjusio buljono dalelę ant duonos ir ją sulesino 
viščiukui. Netrukus nelaimingas sutvėrimėlis nustojo 
kudakavęs ir lesęs; jo plunksnos pašiurpo, ir pasidarė 
panašūs į pūkuotą kamuolį. Kitą dieną paukštelis vos 
bepajudėjo, jo akis merkė nenugalimas apsnūdimas, 
greitai pavirtęs mirtimi. 

Ru ir Šamberlanas rūpestingai augino tuos baisiai 
mažus mikrobus. Diena iš dienos jie kišdavo švarią 
platinos -vielelę į indą su nuodingu buljonu ir ištraukę 
atsargiai pamerkdavo į šviežią terpę be mikrobų. Taip, 
be saiko perkeldinėdami, jie užveisdavo vis naujas jų 
kolonijas. Visi laboratorijos suolai ir lentynos buvo 
apstatyti senomis mikrobų kultūromis, kai kurios buvo 
jau net kelių savaičių. 


180 


„Reikės rytoj jas išmesti ir šiek tiek apsitvarky- 
ti“, -— pagalvojo Pasteras. 

Tačiau laimės dievas kažką pašnabždėjo jam į ausi, 
ir jis tarė Ru: 

— Tuose buteliuose paukščių choleros mikrobai, 
nors ir labai seniai užveisti, dar tikriausiai gyvi. Vis 
dėlto pabandykite jų įleisti keliems viščiukams. 

Ru sąžiningai įvykdė, kas buvo paliepta, ir viščiu- 
kai, aišku, susirgo: pasidarė apsnūdę, nejudrūs. Tačiau 
kitą rytą, atėjęs viščiukų skrosti, — jie, be abejo, turėjo 
būti negyvi, — Pasteras pamatė, kad jie visai sveiki ir 
linksmi. 

„Keista,— pagalvojo jis.— Tie mikrobai visada už- 
mušdavo dvidešimt viščiukų iš dvidešimties užkrėstų, 
o čia staiga...“ 

Tačiau atradimo valanda dar neišmušė. Kitą dieną, 
palikęs tuos netikėtai išgijusius viščiukus sargo prie- 
žiūroje, Pasteras su šeima, Ru ir Šamberlanu išvažiavo 
vasaros atostogų. Viščiukai jiems visiškai išėjo iš gal- 
vos. 

Grįžęs po atostogų, Pasteras kartą pasakė savo la- 
boratorijos darbininkui: 

— Atnešk kelis sveikus viščiukus ir paruošk skie- 
pijimui, 

— Mes teturime tik du bandymams nenaudotus 
viščiukus, mesje Pasterai, nes kitiems, kaip prisimena- 
te, Jūs, prieš išvažiuodamas, įšvirkštėte senų mikrobų, 
tik jie nenudvėsė. 

Pasteras nepatenkintas pamurmėjo ant darbinin- 
kų, kodėl tie neparūpina laboratorijai viščiukų, ir tarė: 

— Na, gerai. Atnešk kiek ten jų yra. Ir taip pat 
kokią porą tų, kur buvo susirgę cholera. 

Darbininkas tuoj atnešė cypsinčius paukščiukus. 

Vienas padėjėjas įleido jiems, į krūtinės raumenis po 
kelis lašelius buljono su miriadais mikrobų. Įleido jų 
ir tiems, kurie jau buvo persirgę ta liga. 

Rytą Ru ir Šamberlanas atėjo į laboratoriją — Pas- 
teras ateidavo valanda anksčiau,—ir po laiptais, kur 
buvo laikomi paukščiai, išgirdo Pastero balsą: 

— Ru, Šamberlanai, greičiau eikit čia! 

Jie Pasterą rado bevaikščiojant apie viščiukų nar- 
velius. 

— Žiūrėkit, — susijaudinęs tarė Pasteras. — Nauji 
paukščiai, kuriems mes vakar pirmą kartą leidome 
mikrobų, nustipo — kitaip negalėjo ir būti. O tik pa- 
žvelkit į tuos, kurie prieš mėnesi pagijo. Jiems vakar 
buvo įleista tokia pat mirtina dozė, bet, kaip matote, 
jie puikiai atlaikė ir dabar linksmi sau lesa. 

Ru ir Šamberlanas akimirką suglumo. 

Tada Pasteras kad suriks staiga: 

— Ar Jūs nesuprantate, ką tai reiškia? Juk aišku 
kaip ant delno! Aš atradau, kaip gyvulius užkrėsti 
lengva ligos forma, kad jie, truputį pasirgę, po ligos 
būtų stipresni... Mums nuodingus mikrobus tik reikia 
ilgiau laikyti tuose pačiuose induose, kad jie pasentų, 
o ne kas dieną juos veisti naujuose. Kai mikrobai pa- 
sensta, jie tampa daug švelnesni. Jie viščiuką susarg- 
dina, bet liga būna nesunki. Tačiau pagijęs viščiukas 
nebebijo net pačių pikčiausių ir nuodingiausių pasaulio 
mikrobų. Tai ne paprastas pasisekimas. Tai didžiausias 
mano atradimas. Aš atradau vakciną!, daug tikresnę ir 
moksliškesnę, negu iki šiol žinoma vakcina nuo raupų, 
nes tos ligos sukėlėjų niekas nėra matęs. Tą patį būdą 
mes pritaikysime juodligei ir visoms užkrečiamoms li- 
goms. .. Mes gelbėsime gyvybes! 


! Medžiaga, naudojama skiepams nuo užkrečiamųjų ligų. 

Galėjo ir ne toks didelis mokslininkas, kaip Paste- 
ras, padaryti ši bandymą,— juk tokio eksperimento 
žmogaus protas nebuvo numatęs. Tačiau tas mažesnis 
žmogus, beieškodamas atrasto reiškinio paslapties, 
būtų daugybę metų praleidęs. O Pasteras, visai neti- 
kėtai užėjęs porą nelaimingų viščiukų, iš karto pama- 
tė, kaip apsaugoti gyvybes nuo kenksmingų mikrobų, 
kaip žmones gelbėti nuo mirties. Jis žaibo greitumu 
sugalvojo, kaip apgauti iki šiol nepermaldaujamą die- 
vą, kuris taip sutvarkė, kad žmonės buvo bejėgiai at- 
sispirti nematomų priešų pasaloms. .. 

Pasteras tada buvo penkiasdešimt aštuonerių 
metų, — nebe paties gražiausio amžiaus. Tačiau, atradęs 
vakciną, apsaugančią viščiukus nuo choleros, jis pra- 
dėjo patį karštligiškiausią savo gyvenimo periodą, tru- 
kusį šešerius metus. Tai buvo jaudinančių ginčų, be- 
ribio džiaugsmo ir baisaus nusivylimo metai, trumpai 
tariant, per tą laikotarpį jis padėjo tiek energijos ir 
tiek patyrė, kiek šimtas eilinių žmonių. 

Pasteras, Ru ir Šamberlanas kuo greičiausiai pra- 
dėjo tikrinti, ar teisingi pirmieji jų stebėjimai. Jie 
ilgai augino paukščių choleros mikrobus; paskui tuos 
nusilpusius sutvėrimus leisdavo daugybei sveikų viš- 
čiukų, kurie greitai susirgdavo, bet taip pat greitai vėl 
pagydavo. Po kelių dienų jie leisdavo bakterijas tiems 
skiepytiems viščiukams ir su džiaugsmu žiūrėdavo, 
kaip milijonai žudikiškų mikrobų negali jų įveikti. 
nors tie mikrobai lengvai užmuštų visą tuziną neimu- 
nizuotų viščiukų. Ir štai Pasteras, pamiršęs, kad jis 
kol kas tėra tik viščiukų gelbėtojas, su būdingu savo 
karštumu akiplėšiškai stojo prieš senus gydytojus, 

mėgdavusius sakyti lotyniškus žodžius ir rašyti ilgiau- 
sius receptus. Jis atėjo į Medicinos akademijos susi- 
rinkimą ir laisvai, paprastai ėmė aiškinti daktarams, 
kuo pranašesnė jo išrasta paukščių choleros vakcina 
už nemirtingą Dženerio vakciną nuo raupų. 

— Šį kartą aš įrodžiau tai, ko Dženeris negalėjo 
padaryti su raupais, įrodžiau, kad žudantis mikrobas 
gali ir apginti nuo mirties. 

Seni, mėlynus švarkus dėvį gydytojai pasipiktino, 
kad Pasteras save stato aukščiau už didįjį Dženerį; 
daktaras Žiulis Gerenas, garsus chirurgas, sarkastiš- 
kai pasakė, jog Pasteras dėl viščiukų kelia per daug 
triukšmo. Įsiliepsnojo kova. Įsiutęs Pasteras pašoko ir 
ėmė šūkauti, kad Gerenas veltui laiką gaišta su be- 
prasmiškomis operacijomis. Ir prasidėjo skandalin- 
gas dalykas — savotiškos muštynės, apie kurias net 
nesinori pasakoti: aštuoniasdešimt metų daktaras Ge- 
renas stryktelėjo iš vietos ir, iškėlęs lazdą, puolė ant 
šešiasdešimtmečio Pastero. Tačiau įtūžę draugai įsi- 
maišė ir sustabdė prasidėjusias kumštynės tarp tų 
dviejų žmonių, kurie galvojo, kad teisybę galima įro- 
dyti, mosikuojant lazda, spardantis ar daužantis. 

Kitą rytą garbingasis Gerenas atsiuntė pas Paste- 
rą savo sekundantus iššaukti jo į dvikovą, bet Paste- 
ras, matyt, nesiruošė rizikuoti gyvybe ir Gereno 
draugus pasiuntė pas Akademijos sekretorių, įdavęs 
jiems tokį raštelį. 

„Neturėdamas teisės kitaip pasielgti, aš esu pasi- 
ruošęs sušvelninti tuos savo išsireiškimus, kurie, re- 
dakcijos nuomone, išeina už objektyvios kritikos ir 
teisėto. apsigynimo ribų.“ 

Taip Pasteras, nestodamas į kovą, dar kartą įrodė, 
koks jis jei ir ne vyriškas, tai žmogiškas. 

Jau anksčiau minėta, kad Pasteras buvo ir didelis 
mistikas. Dažnai jis lenkdavosi prieš pilną paslapčių 
begalybę. Jis tą begalybę garbino, kai į ją netiesdavo 
rankų, tarsi vaikas, norėdamas pasiekti mėnulį. Bet 
dažniausiai, kai tik koks puikus jo eksperimentas iš 
supančios žmoniją nežinomybės išplėšdavo dar vieną 
mažą dalelę, jis klysdavo, galvodamas, kad visos 
paslaptys jau išgaravusios. Taip buvo ir dabar. Pa- 
matęs, kad, įleidęs ,„prijaukintų“ žudikų, jis iš tikrųjų 
gali puikiai apsaugoti viščiukus nuo pražūtingos ligos, 
Pasteras tuoj nusprendė: „(Gal tie paukščių choleros 
mikrobai apgins viščiukus ir nuo kitokių ligų?“ Nieko 
nelaukdamas, jis kelias vištas paskiepijo susilpnintais 
paukščių choleros mikrobais, o paskui įleido mirštamų 
juodligės bacilų. Vištos liko gyvos! 

Baisiai susijaudinęs, Pasteras parašė senajam savo 
profesoriui Diumai, kad naujoji paukščių choleros 
vakcina galės būti nuostabus gynėjas nuo visų užkre- 
čiamų susirgimų. 

— Jei šis mėginimas pasitvirtins,—— rašė jis, — galė- 
sime tikėtis gerų pasekmių, gydant net žmonių ligas. 

senasis profesorius nepaprastai susijaudino ir laiš- 
ką išspausdino Akademijos darbuose. Ir dabar tas laiš- 
kas tebėra liūdnas paminklas neapgalvotam Pastero 
karštumui, ir dabar jis rodo, kad Pasteras pateikdavo 
tik faktus. Kiek man teko sužinoti, Pasteras šių savo 
žodžių neatšaukė, nors greitai patyrė, kad vakcina iš 
vienos rūšies bacilų neapsaugo gyvulių nuo kitokių 
ligų. Ji apsaugo — ir tai dar ne visada — tik nuo tos 
ligos, su kurios bacilomis gyvulys buvo skiepytas. Ta- 
čiau Pasteras buvo neapsakomai nuostabus, nes jis, 

kaip koks mokslo feniksas!, mokėjo prisikelti iš savo 
klaidų. Čia, žiūrėk, jis ant savo vaizduotės sparnų iš- 
kilęs į padanges, čia — su trenksmu nukritęs žemėn, 
negailėdamas darbo, vėl išmintingai daro bandymus, 
ieško gerų ir teisingų faktų. Todėl nenuostabu, kad 
1881 metais, Ru ir Šamberlano padedamas, jis at- 
rado labai puikų būdą nuodingiems juodligės mikro- 
bams prijaukinti ir juos paversti vakcina. Tuo metu 
žmonės taip laukė vakcinos, kad Ru ir Šamberlanas 
beveik nešvęsdavo sekmadienių, nebeatostogaudavo ir 
miegodavo laboratorijoje kartu su mėgintuvėliais, 
mikroskopais ir mikrobais. Pastero vadovaujami, jie 
greitai taip susilpnino juodligės bacilas, kad kai kurios 
užmušdavo tik jūros kiaulytes, bet triušių nebeįsteng- 
davo, o kitos, pajėgusios nužudyti pelę, buvo per silp- 
nos jūros kiaulytėms pakenkti. Pasteras iš pradžių 
įleisdavo avims silpnesnių mikrobų, o paskui stipres- 
nių, nuo kurių gyvuliai nesmarkiai susirgdavo, bet 
greitai pagydavo. Šios avys, aišku, gerai atsispirtų 
net tokiems nuodingiems mikrobams, kurie pajėgtų 
ir karvę užmušti. 

Apie savo naują pergalę Pasteras tuoj pranešė 
Mokslų akademijai, — mat, po ginčo su Gerenu jis nu- 
stojo lankęs Medicinos akademiją — ir klausytojams 
suteikė gražiausių vilčių, nusakęs, kaip jis greitai išras 
puikią vakciną, kuri sutramdysianti visas ligas, pra- 
dedant kiaulyte ir baigiant maliarija. 

— Kas gali būti lengviau — šaukė Pasteras, — kaip, 
nuosekliai veisiant virususž, rasti vakciną, pajėgiančią 


I Senovės egiptiečių mitologijoje — pasa- 
kiškas paukštis, turis galią. artinantis mirčiai, sudegti. o pas- 
kui vėl iš pelenu atgimti. 

2 Užkrečiamosios ligos sukėlėjas. 

susargdinti avis, karves ir arklius lengva juodligės 
forma, tokia forma, nuo kurios gyvuliai nekristų, bet 
apsidraustų nuo vėlesnių susirgimų? 

Kai kuriems Pastero draugams pasirodė, kad jis 
per daug savimi pasitiki, ir jie mėgino prieštarauti. 
Pasterui ant kaktos tik venos iššoko, bet jis šiaip taip 
susitvardė, nieko neprasitaręs; paskui, eidamas su Ru 
namo, davė valią savo žodžiams, kalbėdamas apie žmo- 
nes, išdrįsusius suabejoti absoliučiu jo idėjų teisin- 
gumu: 

— Aš visai nenustebčiau, jei tokį žmogų pamaty- 
čiau savo žmoną mušant. 

Neapsirikite, pagalvoję, kad mokslas Pasterui buvo 
vien tik paprastas faktų rinkimas. Mokslas jam buvo 
tokia pat jėga, kuri žmogiškiems gyvuliams sukelia 
ašaras, kai miršta jų kūdikis, ir skatina dainuoti, kai 
sužino, kad mirė dėdė, palikęs penkis šimtus tūkstan- 
čių dolerių. 

Bet Pastero priešai vėl sukruto. Mat, jis mėgo įgel- 
ti ne tik gydytojams, ne mažiau nuo jo kliūdavo ir di- 
džiai vertinamai veterinarų profesijai. Vienas tų įžy- 
miausių veterinarų, labiausiai skaitomo veterinarijos 
žurnalo leidėjas daktaras Rosinjolis, suruošė prieš 
Pasterą sąmokslą, kurio tikslas buvo sugundyti Paste- 
rą padaryti viešą bandymą ir šitaip jį sutriuškinti. 
Rosinjolis, dėdamasis, kad jam rūpi tiktai mokslinė 
tiesa, Meleno Žemės ūkio draugijos posėdyje kalbėjo: 

— Pasteras tvirtina, kad nėra nieko lengvesnio, 
kaip padaryti tokius skiepus, kurie visiškai apsaugo- 
tų avis ir karves nuo juodligės. Jei tai tiesa, prancūzų 
fermeriai, kasmet dėl tos ligos prarandą dvidešimt 
milijonų frankų, būtų sulaukę didžiausios palaimos. 
Ir jei Pasteras iš tikrųjų moka padaryti tokius stebuk- 

lingus skiepus, tai tegul jis mums parodo, kaip jie 
veikia. Pasiūlykim Pasterui suruošti plaių viešą ban- 
dymą. Jei jis teisus, tai mes visi — fermeriai ir vete- 
rinarai — dėl to tik išlošim, o jei bandymas nepasi- 
seks, tai mes turėsim teisę reikalauti, kad Pasteras 
vieną kartą liautųsi plepėjęs apie didžiausius savo at- 
radimus, gelbstinčius avis ir šilkaverpius, vaikus ir hi- 
popotamus!. 

Taip šnekėjo gudruolis Rosinjolis. 

Draugija tuojau paskyrė didelę sumą pinigų nu- 
pirkti keturiasdešimt aštuoniom avim, dviem ožiam ir 
keletui karvių, ir senas kilmingas baronas de la Roše- 
tas nuvyko pakviesti Pastero daryti to pavojingo 
eksperimento. 

Pasteras toli gražu nieko pikto neįtarė. 

— Kodėl ne? Aš mielai pademonstruosiu jūsų 
draugijai, kad mano vakcina tikrai gelbsti. Jei mano 
laboratorijoj ji išgelbėjo keturiolika avių, tai taip pat 
turi paveikti ir penkiasdešimčiai Melene. 

Čia išryškėjo nepaprastas Pastero būdo bruožas. 
„Išimdamas iš skrybėlės zuikį“, jis ketino nustebinti 
pasaulį ir pats tikėjo savo pasisekimu. Jis buvo pui- 
kus fokusininkas, o kartais, progai pasitaikius, mėg- 
davo „netgi kokį pokštą iškrėsti, pasukčiauti, tačiau 
apgavikas nebuvo. Taigi viešą bandymą paskyrė gegu- 
žės ir birželio mėnesiams. 

Ru ir Šamberlanas, kuriems jau net per sapną vai- 
dendavosi stebuklingos viščiukų ir jūros kiaulyčių 
kombinacijos, kuriems iš rankų krisdavo svarbios kol- 
bos, kurie per naktis gulėdavo atmerktomis akimis, 
skiepydami milijonus įsivaizduojamų jūros kiauly- 
čių, — tie pervargę vyrukai buvo ką tik išvažiavę 


! „Upinis arklys“, gyvenąs Afrikos upėse ir ežeruose. 

atostogų į kaimą ir staiga gavo telegramą, šaukian- 
čią vėl grįžti į tą nesibaigiantį jungą. 

„Negaišdami važiuokit i Paryžių — demonsiruosi- 
me, kaip mūsų vakcina gelbsti avis nuo juodligės. 
L. Pasteras.“ | 

Toks maždaug buvo telegramos turinys. 

Abu skubiai grįžo į Paryžių, kur Pasteras juos pa- 
sitiko tokiais žodžiais: 

— Puili-le-Foro fermoje, dalyvaujant Meleno Že- 
mės ūkio draugijai, aš įskiepysiu dvidešimt keturias 
avis, vieną. ožį ir keletą raguočių. Dvidešimt avių, vie- 
nas ožys ir dvi karvės liks neskiepytos. Paskui po tam 
tikro laiko visiems gyvuliams įleisiu pačių nuodin- 
giausių juodligės mikrobų, kokių tik mes turėsime. 
Skiepyti gyvuliai, žinoma, išliks gyvi, o neskiepyti, be 
abejo, per porą dienų nugaiš. 

Pasteras kalbėjo taip užtikrintai, kaip astronomas, 
pranašaujantis saulės užtemimą. 

— Bet, profesoriau, juk Jūs žinote, kad tai pavo- 
jingas darbas. Mes negalime savo vakcina visiškai pa- 
sitikėti. Nuo jos, ko gero, gali kristi net keletas avių, 
kurias mes imsime imunizuoti. 

— Ką mes padarėm su keturiolika avių savo la- 
boratorijoj, padarysim ir su penkiasdešimt Meleno 
avių! — užriko ant jų Pasteras. 

Tada jis visai negalvojo, kad gamta tokia paslap- 
tinga, pilna netikėtumų ir pinklių. Viskas jam buvo 
paprasta, kaip dukart du — keturi. Ru ir Šamberlanui 
nieko daugiau nebeliko, kaip tik atsiraityti rankoves 
ir pradėti ruošti skiepus. 

Pagaliau atėjo pirmoji skiepijimo diena. Švirkštai 
ir bonkos laukė paruošti; kolbos buvo rūpestingai su- 
žymėtos. 


— Žiūrėkit, vyručiai, nesumaišykiie vakcinų, — 
linksmai įspėjo Pasteras, kai jie iš d'Iulmo gatvės sku- 
bėjo į traukinį. 

Kai jie pasiekė Puili-1e-Foro laukus ir nuėjo prie 
aptvaro su keturiasdešimt aštuoniomis avimis, dviem 
ožiais ir keliomis karvėmis, Pasteras kaip koks mata- 
doras! išėjo į areną ir rūsčiai nusilenkė miniai, kur 
buvo ir respublikos senatorių, ir įžymių mokslininkų, 
ir veterinarijos gydytojų, ir dvasiškijos atstovų, ir keli 
šimtai fermerių. Kai mokslininkas prie jų priėjo leng- 
va eisena, truputį šlubčiodamas, tarytum šiek tiek 
linksmai pasišokinėdamas, dauguma jį sutiko audrin- 
gais plojimais, nors buvo ir tyliai besišaipančių. 

Žurnalistų irgi stovėjo susirinkęs visas pulkas. 
Buvo ten ir legendarinis Blovičas iš Londono laikraš- 
čio „Taims“. 

Gražūs sveiki gyvuliai buvo išvesti į atvirą vietą. 
Ru ir Šamberlanas uždegė spiritines lemputes, atsar- 
giai išsiėmė stiklinius švirkštus ir dvidešimt keturiom 
avim, vienam ožiui ir pusei raguočių į kulšį įleido po 
penkis lašus tokios vakcinos, kuri gali užmušti pelę, 
bet per silpna jūros kiaulytę įveikti. 

Atsistojęs ir nusipurtęs įskiepytasis gyvulys bū- 
davo pažymimas — jam iškirpdavo mažą ausies gaba- 
liuką. Baigus skiepyti, visa publika susirinko į pasto- 
gę, kur Pasteras gerą pusvalandį postringavo; jis pa- 
prastai, bet kartu su dramatišku iškilnumu kalbėjo apie 
vakcinaciją ir apie tas viltis, kurias ji teikia visai ken- 
čiančiai žmonijai. 

Po dvidešimt dienų ivyko antrasis spektaklis. 
Tiems patiems gyvuliams buvo įleista stipresnė vak- 


! Kovotojas bulių kautynėse. 


180 


cina, galinti užmušti jūros kiaulytes, bet triušiams ne- 
kenksminga. Ir visi — avys, karvės ir ožys — kaip ir 
pirma, puikiai atsilaikė: jie linksmai šokinėjo, lyg būtų 
sveikų sveikiausi. Artėjo lemtingoji, paskutinė barı- 
dymų diena. Net oras mažoje laboratorijoje pasidarė 
kažkoks pilnas nerimo, ir vyrai, sėdėdami prie Bun- 
zeno lempučių, plūdosi tarp savęs. O Pasteras buvo 
toks grėsmingai tylus, kaip niekada savo gyvenime, 
ir, vos tik jam suniurzgėjus, indų plovėjai kuo grei- 
čiausiai puldavo iš vieno kambario galo į kitą vykdy- 
ti įsakymų. Naujasis Pastero asistentas Tiuilje kas die- 
ną eidavo į fermą ir matuodavo įskiepytų gyvulių 
temperatūrą, norėdamas sužinoti, ar jie nekarščiuoja, 
bet visi, gavę stiprią vakciną, kuri beveik įveiktų triu- 
šį, laikėsi puikiai. 

Kai Ru ir Šamberlano galvose atsirado dar po ke- 
lis žilus plaukus, Pasteras buvo toks pat ramus ir su 
būdingu, tiesiog kerinčiu pasitikėjimu rašė: 

„Jei bandymas gerai pasiseks, jis bus vienas iš pui- 
kiausių mokslo pritaikymo pavyzdžių mūsų šalyje ir 
apvainikuos vieną iš didžiausių ir naudingiausių atra- 
dimų.“ 

Jo draugai lingavo galvas, gūžčiojo pečiais ir mur- 
mėjo: 

— "Tu tikras Napoleonas, mielas Pasterai. 
Pasteras neprieštaravo tokioms pagyroms. 


IV 
Lemiamąją dieną, gegužės 31, visi gyvuliai — ke- 
turiasdešimt aštuonios avys, du ožiai ir kelios kar- 


vės — tiek skiepyti, tiek neskiepyti, gavo po mirtiną 

juodligės bacilų dozę. Apsistaitęs spiritinėmis lempu- 
tėmis ir indais su mirtinais mikrobais, Ru, klūpoda- 
mas purve, susijaudinusiai miniai žiūrint, tvirtai ir 
ramiai suleido nuodus daugiau kaip šešiasdešimčiai gy- 
vulių. 

Tokiu opiu bandymu visą mokslinę savo reputaci- 
ją pastatęs ant kortos ir pagaliau supratęs, kad neap- 
galvojo ir baisiai paskubėjo, atiduodamas lengvabū- 
diškai miniai teisti mokslą, Pasteras visą naktį var- 
tėsi nuo vieno šono ant kito ir penkiasdešimt kartų 
buvo atsikėlęs. Jis nieko neatsakė madam Paster, kai 
ši, norėdama jį padrąsinti, kalbėjo: 

— Na, nurimk, viskas bus gerai. 


nors niekur nėra parašyta, be abejonės, meldėsi. .. 

Pasteras toli gražu nebūtų sutikęs pakilti į orą balio- 
nu, jis nė negalvojo kautis dvikovoje. Tai iš kur jam 
užėjo toks įkarštis, kad leidosi įtraukiamas į šį pavo- 
jingą bandymą? ` 

Minia, atėjusi teisti Pastero tą įžymiąją 1881 m. 
birželio antrą dieną, atrodė kaip į provincijos beisbo- 
lo varžybas susirinkusi publika. Čia buvo ir slaptųjų 
patarėjų, ir senatorių. Didikai, aukšti pareigūnai, kurie 
visuomenėj pasirodydavo tik per karalių bei princų 
vestuves ir laidotuves, — visi susirinko pažiūrėti, ką 
parodys Pasteras. Laikraščių reporteriai buvo susibūrę 
apie garsųjį Blovicą. 

Antrą valandą Pasteras su savo palyda įžengė į 
lauką; šį kartą niekas nebesišaipė, tik galingai šaukė 
valio. Nė viena iš dvidešimt keturių įskiepytų avių,— 
nors prieš dvi dienas joms po oda buvo įleista milijo- 
nai mirtinų mikrobų,— net karščio neturėjo. Jos taip 

ėdė ir laigė, tarsi juodligės bacilos būtų buvusios nuo 
jų už tūkstančio mylių. 

O neapdrausti, neskiepyti gyvuliai, deja, tįsojo, su- 
krite į eilę, — dvidešimt du iš dvidešimt keturių. Dvi 
avys dar krypavo po užtvarą, bet ir tos buvo negai- 
lestingo, visada nugalinčio gyvulių priešo naguose. 
Mirtį pranašaujantis juodas kraujas tekėjo joms iš 
snukio ir šnervių. 


— Žiūrėkit. Štai avis, kurios Pasteras neskiepi- 
jo! — išsigandęs sušuko vienas veterinaras. 

1881 metų birželio 2 dienos Pastero padarytas nau- 
joviškas stebuklas buvo didelis ir nepaprastas, tą die- 
ną visi žiūrovai, nors tarp jų buvo daug pašaipių skep- 
tikų, nulenkė galvas prieš šį judrų, mažą, pusiau 
paraližuotą žmogų, gebantį taip puikiai apsaugoti gyvu- 
lius nuo mirtino nematomų priešų geluonies. Mano 
manymu, tas gražus bandymas Puili-1e-Foro fermoje 
yra pats didžiausias įvykis per visas žmogaus kovas 
su nepermaldaujama gamta. 


V 


Ir štai pasirodė Lui Pasteras su dvidešimt ketu- 
riomis imunizuotomis avimis, bėgiojančiomis tarp to- 
kio pat skaičiaus lavonų. Jis pasirodė kraupiai 
prašmatiniame nemirtingos dramos vaidinime, ir vi-. 
sas pasaulis jį pamatė, ėmė apie jį rašyti ir toje 
aistringoje kovoje prieš bereikalingą mirtį rengėsi su- 
tikti su jo mokslu. 

Šis bandymas buvo tarsi koks atgimimas. 


Kai nugaišo paskutinė neskiepyta avis, veterina- 

rijos gydytojas Bio, anksčiau karštai troškęs įvilioti 
Pasterą į žabangas, pribėgo prie jo ir sušuko: 

-— Įskiepykite mane, mesje Pasterai, kaip Jūs 
buvot įskiepijęs tas avis, kurios taip nuostabiai išgel- 
bėtos. Taca galėsit man įleisti nuodingų virusų! Visi 
zmonės turi būti įtikinti, koks tai stebuklingas atradi- 
mas! 

— "Teisybė,-- nuolankiai tarė kitas aršus prie- 
šas,— anksčiau aš juokiausi iš mikrobų, bet dabar esu 
atgailaujantis nusidėjėlis. 

Didysis de Blovicas pasveikino Pasterą ir nusku- 
bėjo išsiųsti telegramos į Londono „Taims“ ir viso pa- 
saulio laikraščius: „Eksperimentas Puili-1e-Foro fer- 
moje yra puikus, niekam neprilygstantis pasisekimas.“ 

Pasaulis, išgirdęs tokią žinią, ėmė laukti, neaiškiai 
tikėdamas, kad Pasteras — tarsi mesijas, palengvin- 
siąs žmonijos kančias. Prancūzija tiesiog pamišo, pa- 
vadino Pasierą didžiausiu savo sūnumi ir apdovanojo 
ii Didžiąja Garbės legiono juosia. Žemės ūkio drau- 
gijos, veterinarai, neturtingi valstiečiai, kurių laukai 
buvo apnuodyti prakeiktais juodligės mikrobais, siun- 
tė Pasterui telegramas, prašydami, kad šis pagamin- 
tų didžiules dozes savo gelbstinčios vakcinos. 

Ir Pasteras su Ru, Šamberlanu ir Tiuilje, visiškai 
nepaisydami savo sveikatos ir... mokslo, tenkino jų 
prašymus. Mat, Pasteras buvo poetas ir savo bandy- 
mais tikėjo daugiau, nei labiausiai susižavėję naujieji 
jo pasekėjai. | 

Pasteras, atsakydamas i telegramas, pavertė mažą 
savo laboratoriją d'lulmo gatvėje į vakcinos fabriką, 
kur virė, burbuliavo dideli katilai buljono, skirto pri- 
jaukintiems, gyvybę gelbstiniiems juodligės mikro- 
bams auginti. Atsargiai, tačiau taip smarkiai, kad iš- 

eidavo nebelabai atsargiai, Ru ir Šamberlanas triūsė 
su žudikiškomis bacilomis, norėdami jas taip susilp- 
ninti, kad nuo jų Prancūzijos avys tik nesmarkiai te- 
susirgtų juodlige. Paskui jie ilgai prakaitavo, kol ią 
bacilų pilną buljoną — vakciną — supilstė į daugy- 
bę mažų, švarių, be jokių kitokių mikrobų kelių unci- 
jų talpos buteliukų. Visą tą sunkų darbą jie turėjo 
atlikti be pritaikytų aparatų. Aš stebiuosi, kaip Paste- 
ras ėmėsi tokio darbo; tikriausiai dar niekada joks 
protingas,— o, gal būt, tik laimingas,— bandymas ne- 
buvo sukėlęs tokio aklo pasitikėjimo. 

Bent kiek išsilaisvinę nuo vakcinos gaminimo, Ru, 
Šamberlanas ir Tiuilje tuoj išvažiuodavo: jie aplėkė 
visą Prancūziją, nusibastė net ir Vengrijon. Vienoj 
vietoj jie paskiepijo du šimtus avių, kitoj — penkis 
šimtus septyniasdešimt šešias; mažiau kaip per metus 
šimtams tūkstančių gyvulių buvo įleista gyvybę sau- 
ganti medžiaga. Tie klajojantieji skiepytojai po sun- 
kios kelionės sugrįždavo į laboratoriją, į Paryžių, gal- 
vodami, tur būt, truputį išgerti, praleisti vakarą su 
miela mergaite ar ramiai išrūkyti pypkuię, bet Paste- 
ras negalėdavo pernešti tabako kvapo, o dėl moterų 
ir vyno, tai ar Prancūzijoj neužteko bliaunančių avių, 
kurias reikėtų gelbėti? Taip tie jaunuoliai, vergai šio 
nenurimstančio kovotojo, gyvenusio viena nepagydo- 
ma mintimi „rasti mikrobą, užmušti mikrobą“ — šie 
ištikimieji vyrukai vėl nusivilkdavo apsiaustus, stoda- 
vo prie mikroskopų ir žiūrėdavo į juodligės mikrobus, 
kol vokai parausdavo ir imdavo lipti blakstienos. Pa- 
čiame darbo įkarštyje, kai Prancūzijos fermeriai vis 
daugiau reikalavo vakcinos, prasidėjo nemalonumai: 
tarp juodligės bacilų pradėjo atsirasti kitokių mikro- 
bų, ir visai netikėtai silpna vakcina, kuri, atrodė, ga- 

lėtų užmušti tik pelę, pradėjo versti nuo kojų didelius 
triušius. .. Tr kai mokslo kankiniai plušo, norėdami pa- 
šalinti tą bėdą, Pasteras ateidavo į laboratoriją, kibo 
prie jų, pyko ir ragino taip ilgai netūpčioti. 

Mat, jis ruošėsi ieškoti pasiutimo ligos mikrobo. 

Ir dabar naktimis jūros kiaulyčių murkimas ir 
triukšmingi triušių patinų kovos garsai buvo užgožti 
klaikaus pasiutusių šunų staugimo — nelaimę prana- 
šaujančio staugimo, dėl kurio Ru, Šamberlanas ir 
Tiuilje negalėdavo miegoti. Ką Pasteras būtų daręs 
be tų vyrukų? Jis tikriausiai, bekovodamas su mirties 
pasiuntiniais, nebūtų taip toli nužengęs. 

Nepraėjo nė metai nuo stebuklo Puili-1e-Foro fer- 
moje, ir paaiškėjo, kad Pasteras, šis originalus mikro- 
bų medžiotojas, vis dėlto nebuvo neklystantis dievas. 
Ant rašomojo stalo pradėjo kaūptis jaudinantys laiš- 
kai — skundai iš Monpotje ir kitų Prancūzijos vietų, 
iš Vengrijos miestų Pakišo ir Kapuvaro. Avys krito 
nuo juodligės, bet ne nuo natūraliai užsikrėstos juod- 
ligės, o nuo tų skiepų, turėjusių jas apsaugoti! Iš kitų 
pusių Pasterą pasiekė blogi gandai, kad vakcina nieko 
nepadeda; už vakciną, girdi, sumokėta, visa avių ban- 
da įskiepyta, ir valstiečiai ramiai eina gulti, dėkodami 
dievui, kad pasiuntė tokį didį žmogų Pasterą, o, rytą 
atsikėlę, randa laukuose daugybę negyvų avių, ir tos 
avys, kurios turėtų būti imunizuotos, buvo nugaišusios 
nuo laukuose pasislėpusių juodligės sporų. .. 

Pasteras jau bijojo atplėšti gautus laiškus; jis no- 
rėjo užsikimšti ausis, kad negalėtų girdėti iš visų kam- 
pų sklindančių patyčių; ir pagaliau — blogiau ir būti 
negalėjo — pasirodė šaltas ir labai tikslus mokslinis 
pranešimas, kurį savo laboratorijoje Berlyne parašė 
tas biaurus mažas vokietis Kochas, sumalęs į dulkes 

mokslą apie juodligės vakcinos praktinę reikšmę. O 
Pasteras žinojo, kad Kochas buvo pats stropiausias iš 
visų pasaulio mikrobų medžiotojų. 

Nėra abejonės, kad tos nemalonios garbingo atra- 
dimo pasekmės neleido Pasterui kurį laiką ramiai mie- 
goti. Tačiau, dievas žino, Pasteras nebuvo toks žmo- 
gus, kuris prisipažintų visiems ar sau pačiam, kad 
nuostabūs jo teigimai buvo klaidingi. 

— O gal aš nesakiau, kad nuo mano skiepų avys 
šiek tiek susirgs įuodlige, tačiau jos nenugaiš, o tik pa- 
sidarys atsparios? Gerai, aš pasilieku prie savo nuo- 
monės,— buvo galima girdėti murmant Pasterą sau po 
nosim. 

Tikrai nuostabus tyrinėtojas buvo tas Pasteras, 
nors jis anaiptol nepasižymėjo puikiu atvirumu ir tei- 
singumu, kaip Sokratas! ar Rablė*. Tačiau jokiu būdu 
jo negalima už tai kaltinti, nes aniedu tik ieškojo tie- 
sos, o Pasteras vis daugiau ir daugiau imdavosi azar- 
tiško darbo — gelbėti gyvybes. O čia tiesa ne visada 
svarbiausia. 

1882 metais, kai Pastero stalas buvo apkrautas 
laiškais apie nepasisekimus, jis nuvažiavo į Ženevą ir 
geriausiems pasaulio kovotojams su ligomis pasakė 
nuostabią kalbą: „Kaip apsaugoti gyvas būtybes nuo už- 
krečiamų ligų įleidžiant susilpnintų mikrobų.“ Pasteras 
įtikinėjo, kad „pagrindinis principas jau atrastas, ir 
niekas negali netikėti, kad ateitis pilna geriausių vil- 
čių“. 

— Mus įkvepia kilnūs siekimai, pažangos ir tiesos 
troškimas, — šaukė Pasteras, tačiau, deja, jis nė žodžio 

1! Senovės graikų filosofas (469—399 m. prieš m. e.). 


2 Prancūzų mokslininkas, humanistas, rašytojas (apie 1494— 
1554). 

nepasakė apie tai, kad labai dažnai jo vakcina nužudo 
avis, užuot jas apsaugojusi. 

Susirinkime buvo ir Robertas Kochas, kuris pro 
auksinius akinius prisimerkęs žiūrėjo į Pasterą ir šyp- 
sojosi į susivėlusią savo barzdelę, klausydamasis to- 
kios karštos, bet nemoksliškos kalbos. Pasteras, at- 
rodo, jautė, kad viršum jo galvos pakibo pavojus, todėl 
iššaukė Kochą pradėti viešą diskusiją, — mat, jis žino- 
jo, kad Kochas daug geriau gebėjo medžioti mikrobus, 
negu ginčytis. 

— Aš būsiu patenkintas, galėdamas kuo greičiau 
raštu atsakyti į mesje Pastero kreipimąsi, — tarė Ko- 
chas ir užsikosėjęs atsisėdo. 

Netrukus atsakymas pasirodė. Jis buvo tikrai bai- 
sus. Tą pusiau rimtą, pusiau komišką raštą gydytojas 
Kochas pradėjo nuo to, kai jis iš Pastero agento 
pats įsigijo taip brangios vadinamosios juodligės vak- 
cinos. 

Ar mesje Pasteras nesakė, kad pirmoji vakcina te- 
gali užmušti peles, bet ne jūros kiaulytes? Kochas pa- 
darė bandymą, bet vakcina neužmušė net pelių. Ta- 
čiau keliuose buteliukuose buvo tokia keista vakcina, 
nuo kurios krito net avys! 

Ar mesje Pasteras netvirtino, kad antroji jo vakci- 
na užmuša jūros kiaulytes, bet per silpna triušius 
įveikti? Kochas labai atidžiai ją išbandė ir pamatė, 
kad ji dažnai visiškai užmuša triušius, o kartais ir 
avis,— tuos vargšus gyvutėlius, kuriuos, kaip tvirtina 
Pasteras, vakcina turėjusi apsaugoti. 

"Ar mesje Pasteras rimtai tiki, kad jo vakcinos — 
grynos, be jokių priemaišų juodligės mikrobų kultū- 
ros? Gydytojas Kochas vakcinas rūpestingai ištyrė ir 
pamatė, kad jos — tikras žvėrynas, pilnas baisių, pu- 

tas sukeliančių bacilų, keistų kokų’ ir kitų sutvėrimų, 
neturinčių nieko bendra su įuodlige. 

Ar iš tikrųjų mesje Pasteras taip aistringai trokšta 
tiesos? Na, tai kodėl jis nepasakė, kad, ėmus plačiai 
naudoti vakciną, buvo gauta ne tik gerų rezultatų, bet 
ir blogų? 

„Tokie dalykai, gal būt, tinka prekybinės firmos 
reklamai, bet mokslas turėtų griežtai jų atsisakyti“ — 
ramiai, it kirviu kirtes, užbaigė Kochas. 

Tada Pasteras, iki širdies gelmių užgautas, Kochui, 
išdėsčiusiam tikrus faktus, atsakė stebinančiu raštu 
tokių argumentų, kurie vargu ar būtų galėję apmul- 
kinti net provincijos susirinkimą. 

Kaip Kochas išdrįso įrodinėti, kad Pastero vakcinos 
pilnos užkrečiamų mikrobų? 

— Prieš du dešimtmečius, kai Kochas dar nebu- 
vo joks mokslininkas, 1876 metais, vienintelis mano 
užsiėmimas buvo atskirti ir veisti grynus mikrobus; 
tad niekas neturėtų tikėti Kocho šmeižtu, kad aš ne- 
moku auginti grynų kultūrų! — šaukė Pasteras. 

Prancūzų tauta, net didieji jos žmonės, iš patrio- 
tizmo atsisakė tikėti, kad Kochas būtų galėjęs nu- 
versti jų didvyrį nuo mokslų dievo sosto; šiaip ar taip, 
ko daugiau galima laukti iš vokiečio? Taigi jie kuo 
greičiausiai išrinko Pasterą į Prancūzijos Akačemi- 
ją — suteikė jam didžiausios garbės, kokios tik. gali 
susilaukti prancūzas. 

Ir tą dieną, kai Pasteras, šis nenuginčijamas žmo- 
gus, ėjo atsisėsti į savo vietą tarp keturiasdešimt ne- 
mirtingųjų, jį sveikino genialusis skeptikas Ernestas 
Renanas, kuris galėio viską atleisti, nes viską suprato. 


V Rutulio pavidalo bacilos. 


199 


Renanas žinojo, kad, nors Pasteras kai kur ir prasi- 
lenkia su tiesa, jis vis dėlto nuostabus mokslininkas. 
Pats Renanas nebuvo mokslininkas, tyrinėtojas, ta- 
čiau jis puikiai suprato, kokį nepaprastą dalyką Paste- 
ras atliko, parodęs, kad silpni vabaliukai gali apsau- 
goti gyvulius nuo žalingų mikrobų, nors ir ne šimtą 
kartų iš eilės. 

Galima įsivaizduoti, kaip atrodė šie du fantastiškai 
priešingi žmonės, akis į akį susitikę tokią iškilmingą 
dieną. Pasteras — nenustygstantis, visur besiveržian- 
tis, energingas kovotojas, kupinas tikėjimo, į kurį kar- 
tais įsibrauna visiška — gal būt, biauri — tiesa. Ir 
štai didingai į jį kreipiasi Renanas, ramus ir masyvus 
it Everesto kalnas, neišpasakytas skeptikas, beveik ne- 
tikintis, kad jis pats iš tikrųjų gyvas, ir taip abejojąs, 
ar verta ką nors veikti, kad pasidarė storiausiu žmo- 
gumi Prancūzijoje. 

Renanas pavadino Pasterą genijumi, palygino jį su 
didžiausiais pasaulio žmonėmis ir baigdamas švelniai 
įspėjo tą jausmingą, paraližuotą ir pražilusį mikrobų 
medžiotoją: 

— Tiesa, mesje, yra didžiausia koketė, todėl nereikia 
jos perdaug aistringai siekti,— ji dažnai būna sukalba- 
mesnė, kai pasidarai abejingas. Ji pasprunka, kai, at- 
rodo, jau esi ją pagavęs, tačiau pati pasiduoda, jei 
kantriai lauki. Tiesa sugrįžta, kai su ja atsisveikini, 
bet ji negailestinga, kas per karštai ją myli. 

Renanas, žinoma, buvo pernelyg išmintingas, kad 
būtų galėjęs pagalvoti, jog meilūs žodžiai bent trupu- 
tėlį  sulaikys Pasterą nuo jo pramuštgalviško ir 
neteisingo tiesos vaikymesi. Tačiau šitie žodžiai saky- 
tum apibendrino visą Pastero gyvenimo kančią, kal- 
bėjo apie erškėčių vainiką, kurį tenka nešioti bepro- 

čiams, manantiems, kad jie gali pakeisti pasaulį per 
tuos trumpus, jiems lemtus pragyventi septyniasde- 
šimt metų. 


VII 


Staiga — dievai težino kodėl — Pasteras pradėjo 
nasrus. Du tarnai, gerokai atsilošę, laikydavo atplėšę 
galingo buldogo žiaunas, o Pasteras, prikišęs barzdą 
visai prie pat ilčių — kurių vienas krimstelėjimas 
reiškė baisiausią mirtį, — kartkartėmis aptaškomas, 
gal būt, mirštamomis seilėmis, traukdavo į vamzdelį 
putas, — mat, norėjo jų pasiimti hidrofobijos* mikro- 
bui ieškoti. Tokiu momentu aš norėčiau pamiršti viską, 
kas pasakyta apie jo teatrališkumą ir apie jo elgesį, 
netinkantį tyrinėtojui. Kai jis pilkomis savo akimis 
žiūrėjo tam buldogui į nasrus — tikrai nebuvo jo- 
kios vaidybos. 

Kodėl Pasteras pradėjo gaudyti tuos pasiutimo 
mikrobus? Tai paslaptis, nes tuo metu siautė dešimtys 
kitokių ligų, kurių mikrobai taip pat nebuvo atrasti, 
ligų, nuo kurių mirdavo daug daugiau žmonių, negu 
nuo hidrofobijos, ligų, kurios nebuvo taip mirštamai 
pavojingos tam drąsuoliui mokslininkui, kaip pasiu- 
timas. Jeigu vienas iš tų šunų staiga būtų ištrūkęs. .. 

Tikriausiai menininko, poeto prigimtis paskatino jį 
pradėti tą neapsakomai sunkią ir pavojingą medžioklę. 
Pasteras sakydavo: 

I Hidrofobija — vandens baimė. Taip buvo pavadinta 


pasiutimo liga, nes buvo manoma, kad pirmasis ligos požymis 
egas vandens bijojimas, 

— Mane visą laiką persekioja pasiutusia vilko 
aukų šauksmas, kurį aš, dar vaikas būdamas, girdėjau 
Arbua gatvėse. 

Pasteras žinojo, kaip, išgirdus pasiutusio šuns stau- 
gima, stingsta gyslose kraujas. Jis prisiminė, jog ma- 
žiau nei prieš šimtą metų Prancūzijoje reikėjo išleisti 
įstatymus, draudžiančius nuodyti, karti ir šaudyti ne- 
laimingus žmones, kuriuos išsigandę kaimynai įtar- 
davo esant aprietais. Ir tikriausiai mokslininkas jau 
įsivaizdavo, kad gelbsti žmoniją nuo tos beprotiškos 
baimės, nuo tos beviltiškos kančios. 

Ir šį didžiausią bei teisingiausią savo darbą Paste- 
ras, kaip visada, pradėjo nuo klaidų. Pasiutimo liga 
mirusio vaiko seilėse jis rado keistą nejudrią bacilą, 
kurią pavadino nemoksliškų vardu: mikrobas, panašus 
į aštuoniukę. Tuoj Akademijoj jis perskaitė praneši- 
mą, kad ši bacila, „aštuoniukė“, yra susijusi su hidro- 
fobija. Bet netrukus jis pajuto, kad tie pėdsakai at- 
vedė į aklavietę, nes, su Ru ir Šamberlanu pradėjęs 
giliau ir nuosekliau tyrinėti, atrado tokius pat mikro- 
bus sveikų, net iš tolo pasiutusio šuns nemačiusių 
žmonių burnoje. 

Pagaliau 1882 metų pabaigoje jis rado teisingą 
kelią. 

„Pasiutusių šunų dabar labai nedaug — senis ve- 
terinaras Burelis man vis mažiau įų pristato, o pa- 
„siutlige sergantį žmogų rasti dar sunkiau. Reikia dirb- 
tinai užkrėsti gyvulius pasiutimu ir leisti jam plisti, 
nes kitaip negalėsim pastoviai tos ligos tirti“, — gal- 
vojo Pasteras. Tada jis turėjo daugiau nei šešiasdešimt 
metų ir buvo pavargęs. 

Vieną dieną į laboratoriją vyrai atvežė kilpa su- 
gautą pasiutusi šunį, kuris su dideliu vargu buvo 

įgrūstas i sveikų šunų narvą, kad visus apkandžiotų. 
Ru ir Šamberlianas šiaip taip paėmė putų iš pasiutusio 
šuns snukio ir, įtraukę į švirkštus, leido jų triušiams 
ir jūros kiaulytėms. Paskui susirūpinę pradėjo laukti, 
kada tas žvėrynas parodys pirmus pasiutimo ženklus. 
Tačiau bandymas, deja, pavyko ne visiškai: narve 
buvo sukandžioti keturi šunys; po šešių savaičių du 
ėmė kaukdami lakstvti po narvą. Tačiau prabėgo net 
keli mėnesiai, o kiti du nepasiuto. Po perkūnais! Čia 
nebuvo jokio dėsningumo, jokio nuoseklumo! Čia ne- 
buvo mokslo! Lygiai taip atsitiko ir su jūros kiauly- 
tėmis bei triušiais: jei porai triušių paralyžius sutrau- 
kė užpakalines kojas, ir tie, baisių konvulsijų kamuo- 
jami, paskui nusibaigė, tai kiti keturi ramiausiai 
kramtė žalumynus, tarsi pasiutusio šuns mikrobai būtų 
buvę milijonus mylių nuo jų. 

Kartą Pasterui į galvą atėjo išganinga mintis, ir 
jis nuskubėjo pas Ru. 

— Pasiutimo mikrobai, įkandus šuniui, patekę į 
organizmą, susitelkia nugaros ir galvos smegenyse. 
Visi pasiutimo ligos simptomai rodo, kad šis virusas, 
šis vabalas, kurio mes vis negalime pagauti, pirmiau- 
sia puola nervų sistemą... Ten mes ir turime to ne- 
žinomo mikrobo ieškoti, ten, gal būt, mes galime jį 
auginti, nors visai įo nematome. O gal ji galima augin- 
ti gyvulių smegenyse, o ne buliono buteliuose? Keis- 
tas čia būtų indas mikrobų kultūroms, tačiau... Kai 
mes mikrobus įleidžiame po cda, jie, bekeliaudami 
į smegenis, žūva. O, kad būtų galima pataikyti tiesiog 
į šuns smegenis! .. 

Besiklausant tų Pastero svaičiojimų, tų fantastiškų 
išmonių, Ru akys spindėjo. Kitas žmogus būtų palai- 
kęs Pasterą tikru bepročiu... Šuns ar triušio smege- 

nys vietoj indo su buljonu, čia tai bent! Tačiau Ru 
taip negalvojo! 

— Mes galime pabandyti įleisti mikrobų tiesiai šu- 
niui į smegenis, profesoriau. Aš galiu išgręžti kaukolė- 
je mažą skylutę, visai be skausmo ir neužgaudamas 
smegenų. .. Būtų visai nesunku... — pasiūlė Ru. 

Pasteras piktai nutraukė Ru žodžius. Jis nebuvo 
gydytojas ir nežinojo, kad tokią operaciją chirurgai 
gali be pavojaus padaryti net žmogui. 

— Ką?! Išgręžti skylę šuns kaukolėje? Juk vargšui 
gyvulėliui baisiai skaudės. Tu sužalosi smegenis, ir jį 
suparaližuos. .. Ne, šitaip aš neleisiu! 

Per minkštą širdį Pasteras vos vos nepražudė nuo- 
stabiausios savo dovanos žmonijai. Jis pabūgo to žiau- 
raus eksperimento, kurį daryti vertė geniali jo idėja. 
Bet Ru — ištikimasis ir dabar beveik užmirštas — iš- 
gelbėjo Pasterą,— jo nepaklausė. 

Kai po kelių dienų Pasteras išėjo į kažkokį susi- 
rinkimą ar kur kitur, Ru atsivedė sveiką šunį, chlo- 
roformu lengvai jį užmarino ir taip pragręžė galvoje 
skylutę, kad buvo matyti gyvos, virpančios smege- 
nys. Paskui į švirkštą itraukė susmulkintų nudvėsu- 
sio šuns smegenų... „Jose tikriausiai knibždėte knibž- 
da pasiutligės mikrobai, kurių mes negalime matyti, 
gal būt, dėl to, kad jie baisiai maži“, — pagalvojo Ru 
ir, į skylutę kaukolėje ikišęs švirkšto adatą, lėtai ir 
atsargiai įleido užmarintam šuniui mirštamos pasiu- 
timo medžiagos. 

Kitą rytą Ru viską pasakė Pasterui. 

— Ką?! — sušuko tas.— Kur vargšas šunelis?.. 
Jis tikriausiai jau vos gyvas... suparaližuotas. .. 

Bet Ru jau buvo apačioje ir po minutės vėl pasi- 
rodė laboratorijoje su lekiančiu priešaky operuotu šu- 

nim, kuris tuoj ėmė šokinėti ant Pastero ir uostinėti 
seno buljono butelius po suolais. Tada Pasteras su- 
prato, koks išmintingas Ku ir kokie nauji keliai atsi- 
veria jo bandymams. Ir nors jis ne per daug mylėjo 
šunis, šį kartą iš didelio džiaugsmo pradėjo glostyti tą 
gyvuliuką, šnibždėdamas: 

— Geras šunelis, geras! 

O pats sau galvojo: 

„Tas gyvulys parodys, kad mano idėja teisinga...“ 

Ir tikrai, nepraėjus nė dviem savaitėm, gerasis šu- 
nelis pradėjo klaikiai staugti, draskyti savo guolį ir 
graužti narvo virbus, o dar po dviejų dienų jau gulėjo 
nebegyvas. Tuojau jūs pamatysite — tas gyvulys kri- 
to, kad būtų išgelbėta gyvybė tūkstančiams žmonių. 

Dabar Pasteras, Ru ir Šamberianas puikiai mokėjo 
užkrėsti pasiutlige šunis, jūros kiaulytes ir triušius, ir 
tas jų būdas visada duodavo lauktus rezultatus. 

— Mes negalime rasti pasiutligės mikrobo, — jis 
toks mažas, jog nei su stipriausiais mikroskopais jo ne- 
pamatysi, — todėl neįmanoma jį auginti buljone. Tą 
nuodingą mikrobą mes galime puoselėti triušio sme- 
genyse. .. Čia vienintelis būdas, — ne kartą kalbėjo savo 
asistentams Pasteras. 

Niekada nėra buvę fantastiškesnio eksperimento 
nei mikrobų medžioklėje, nei kitoje mokslo srityje. 
Niekada néra buvę nemoksliškesnio mokslo žygio, 
kaip Pastero ir jo vyrukų kova su nematomu mikro- 
bu, su tuo keistu sutvėrimuų, apie kurį jie žinojo tik 
tiek, kad jis nematomas auga triušių, jūros kiauly- 
čių ir šunų galvos bei nugaros smegenyse. 

Pasteras su savo asistentais ėmėsi nepaprasto ir, 
kiekvienas protingas žmogus pasakytų, neįmanomo 
darbo — jaukinti tą nematomą mikrobą. Bet jiems 

reikėjo padaryti pertrauką, mat, Ru ir Tiuilje iškelia- 
vo i Egiptą kovoti su cholera, ir, kaip prisimenate, 
Tiuilję ten mirè. Pasteras nuvažiavo į Prancūzijos 
kiaulininkystės rajoną tirti išplitusios kiaulių ligos 
mikrobo ir ieškoti vakcinos tai žudikiškai ligai su- 
stabdyti. 

Pasteras nustojo leidęsis į tuos žemus ginčus, dėl 
kurių ne kartą teko susikompromituoti, ir trys moks- 
lininkai, su paraližuotais ir pavojingais gyvuliais už- 
sidarę laboratorijoj d'Iulmo gatvėje, ėmė lieti prakai- 
tą, darydaini nesibaigiančius bandymus. 

Pasteras akylai prižiūrėjo jaunus savo asistentus 
ir, tarsi jie būtų tikri katorgininkai, nė minutės nelei- 
do ištiesti nugaros. Viena akimi jis stebėjo pavojingus 
bandymus, o kitos neatitraukdavo nuo stiklinių labo- 
ratorijos durų ir, kai pamatydavo ateinant kokį Ru 
ar Šamberlano draugą, kuris gal būtų juos pakvietęs 
išgerti puoduką alaus gretimos kavinės verandoje, 
tuoj užbėgdavo tiems trukdytojams už akių: 

-— Ne, ne! Dabar negalima! Argi jūs nemaitot? Jie 
užsiėmę — juk jie daro labai svarbų bandymą! 

Slinko mėnesiai, pilki, nuobodūs, ir Pasteras su 
pasiutimo mikrobus — neįmanoma... Visi įskiepyti 
gyvuliai būtinai nugaišdavo. Atrodytų, kad Ru ir 
Šamberlanas, dar visai jaunuoliai, turėjo būti daug 
atkaklesni ir kantresni už Pasterą. Bet ne, priešingai! 

— Nieko nebus, profesoriau,— sakydavo jie, bejė- 
giškai numodami į narvus su paraližuotais gyvuliais 
ir į netvarkingai sukrautų nenaudingų mėgintuvėlių 
ir kolbų džiungles. 

Tada Pasteras suraukdavo antakius, ir reti, pražilę 
jo plaukai pašiurpdavo. 

—- Padarykit tą patį bandymą dar kartą, nors pas- 
kutinį sykį jis ir nepasisekė. Jums, gal būt, atrodo 
kvaila, bet žinokit, kad svarbiausia — nepamesti pra- 
dėto darbo,-— įtūžęs šaukė mokslininkas. 

Taip jis bardavo pakiusnius it vienuoliai savo mo- 
kinius ir juos vertė be paliovos kartoti ir kartoti tuos 
pačius, nieko gero neduodančius, be jokios prasmės, be 
jokios logikos bandymus. 

Susidūręs su priešingu faktu, Pasteras išgalvodavo 
naujas kombinacijas, darydavo naujus bandymus, o 
nepasisekus, visai nepaisydamas sveiko proto, vėl 
viską pradėdavo iš pradžių, beje, dėl tos priežasties 
kartais visai neįtikimi dalykai baigiasi laimėjimais. 

Iš tikrųjų, ar noras susilpninti pasiutligės mikrobus 
nebuvo tuščias ir beprasmiškas šmėklos vaikymasis? 
Juk žmonijos isiorija nežinojo tokio atsitikimo, kad 
žmogus ar gyvulys būtų pagijęs iš tos baisios ligos, 
kai jau pasirodo jos simptomai, piktiems jos pasiun- 
tiniams įsigraužus į galvos ir nugaros smegenis. O tą 
nuodingą medžiagą Pasteras su savo padėjėjais laiky- 
-davo ant peilio galo ir tik per kelis centimetrus nuo 
lūpų įtraukdavo į stiklinius vamzdelius, teužkimštus 
mažu vatos gabalėliu. 

Pagaliau vieną atmintiną dieną tamsoje klaidžio- 
jantiems tyrinėtojams nušvito vilties spindulėlis: vie- 
nas šuo, kuriam buvo įleista mirštama pasiutusio triu- 
šio smegenų dozė, pradėjo nepaprastai staugti, loti, 
jį tampė konvulsijos, o paskui per kažkokį stebuklą 
jis pasveiko! Po kelių savaičių, smarkiai jaudinda- 
miesi, jie vėl įleido tam pirmajam pagijusiam šuniui 
į smegenis didelę mirštamos medžiagos — mažyčių pa- 
siutimo mikrobų — dozę. Žaizdelė šuns galvoje greit 
užgijo, ir Pasteras susirūpinęs ėmė laukti pirmųjų 

baisios ligos požymių, bet jų nebuvo. Praėjo keli mė- 
nesiai, o šuo sveikas lakstė po narvą. Jis buvo visiškai 
imunus! RE 

— Dabar mes žinom, žinom, kad yra vilties... Jei 
gyvulys pasiutimo liga kartą persirgo, daugiau ja ne- 
beužsikrės. Dabar mes turime sugalvoti, kaip susilp- 
ninti pasiutimo mikrobą,— pasakė Pasteras savo vy- 
rams, ir šie pritarė, nors puikiai žinojo, kad neįma- 
noma. 

Pasteras pradėjo pianuoti tokius bandymus, kokių 
niekas nebūtų sugalvojęs. Kiekvieną rytą vienuoliktą 
valandą, rūpestingai susumavęs vakarykščios dienos 
rezultatus, jis pasišaukdavo Ru ir Šamberlaną ir jiems 
išdėstydavo beprotišką savo planą, kaip gaudyti tuos 
nematomus ir nepasiekiamus mikrobus, fantastišką 
planą, kaip juos, pačiupus triušio organizme, susilp- 
ninti. - 

— Pamėginkite šiandien padaryti tą bandymą, — 
sakydavo Pasteras. 

— Man nerūpi! Darykit, kaip išmanot, svarbu, kad 
būtų padaryta! — atsakydavo mokslininkas. 

Tuo metu Pasteras buvo panašus į Liudviką van 
Bethoveną, kuris savo simfonijose kartais parašyda- 
vo neįmanomas atlikti klarneto partijas ir paskui tie- 
siog stebuklingai atrasdavo klarnetistus toms parti- 
joms išgroti. Talentingieji Pastero mokiniai, Ru ir 
Šamberlanas, išsigalvodavo įvairiausių triukų tiems 
beprotiškiems bandymams daryti. 

Pagaliau jiems vis dėlto pavyko susilpninti pasiut- 
ligės mikrobus. Jie išpiovė negyvo triušio nugaros 
smegenų gabaliuką ir tą apkrėstą medžiagą keturiolika 
dienų laikė sausoje ir švarioje, jokių mikrobų netu- 

rinčioje kolboje. Paskui šį susitraukusį nervinio audi- 
nio gabaliuką, anksčiau buvusį mirštamą, jie įleido 
į smegenis sveikiems šunims, ir tie nenustipo. 

— Virusas užmuštas arba labai susilpnėjęs,— kaip 
visada, ilgai negalvodamas, pasakė Pasteras.— Dabar 
mes pabandysime tą nuodingą medžiagą džiovinti dvy- 
lika dienų, paskui dešimt, aštuonias, šešias, kol pasi- 
seks šunis užkrėsti lengva pasiutligės forma. Taigi mes 
galėsime juos imunizuoti. 

Ir jie, kaip padūkę, šoko daryti to bandymo. Ketu- 
riolika dienų suirzęs Pasteras vaikščiojo iš vieno galo 
į kitą po kolbų, mikroskopų ir narvų priverstą labo- 
ratoriją, be galo bumbėdamas ir rašydamas naujas 
pastabas į seną savo užrašų knygutę. Pirmąją dieną 
šunims buvo įleista dvi savaites džiovintų smegenų, 
kur virusai buvo smarkiai susilpninti, beveik nebe- 
gyvi; kitą dieną jie gavo tokią pat dozę šiek tiek stip- 
resnių virusų, džiovintų trylika dienų; ir taip palaips- 
niui keturioliktą dieną šunims įleido dienos senumo 
virusų, kurie, be abejo, neskiepytą gyvulį būtų iš kar- 
to užmušę. 

Slinko savaitės, ir Pasterui bei jo padėjėjams, be- 
laukiant ligos požymių, dar labiau pražilo plaukai. 
Tačiau liga nesirodė. Atkaklieji kovotojai su mirtimi 
buvo neapsakomai laimingi! Keturiolika baisių, ne- 
grabių vakcinų šunims nepakenkė! Bet ar jie tikrai 
imunizuoti? 

Pasteras labai bijojo. Jei bandymas nepasisekė, 
reiškia visi jo darbo metai bus praėję veltui. —,„Aš jau 
senstu, senstu“. ..— šnabždėjo jis vienas sau. 

O bandymą vis vien reikėjo padaryti. Ar šunys 
atlaikys stiprių virusų dozę, įleistą jiems tiesiai į sme- 

genis,— tokią dozę, nuo kurios krinta šimtas iš šimto 
neskiepytų šunų? 

Vieną dieną Ru išgręžė skylutę dviejų skiepytų ir 
dviejų neskiepytų šunų galvose, ir visiems keturiems 
gyvuliams buvo įleista po stiprią nuodingų virusų 
dozę. 

Praėjo mėnuo, ir Pasteras su savo mokiniais įsiti- 
kino, kad po trejų metų pergalė prieš hidrožobiją at- 
sidūrė jų rankose, nes tuo metu, kai skiepyti šunys 
linksmai, be jokių ligos požymių bėginėjo po narvą, 
kiti du, kuriems keturiolika dienų iš eilės nebuvo lei- 
džiama džiovintos triušio smegenys, pasiuto ir, baisiai 
staugdami, nusibaigė. 

Tuojau pat Pastero galvoje pradėjo kilti planai, 
kaip pasiutimo ligą nušluoti nuo žemės, — mat, jis 
buvo daugiau. kovotojas dėl gyvybės, negu tik šiaip 
tyrinėtojas; jis prigalvojo šimtus kvailiausių būdų ir 
savo mintimis nuskrido į tokį paslaptingą ir miglotą 
pasaulį, kurio nei Ru su Šamberlanu, nei pati madam 
Paster nebegalėjo įsivaizduoti. Kai 1884 metais Paste- 
ras pamiršo atšvęsti net savo vestuvių sukaktuves, ta 
kantrioji moteris rašė dukteriai: 

„Tavo tėvas visai paskendęs mintyse, mažai kalba, 
mažai miega, keliasi auštant, vienu žodžių, jis lygiai 
toks, koks buvo prieš trisdešimt penkerius metus, kai 
šią dieną mes susituokėm.“ 

Pirmasis kovingojo Pastero planas buvo vienų me- 
tų įleisti susilpnintų pasiutimo mikrobų visiems Pran- 
cūzijos šunims. 

— Reikia nepamiršti, kad žmogus hidrofobija su- 
serga, tik pasiutusiam šuniui apriejus, ir jei mes įskie- 
pytume visus šunis... — pasiūlė jis įžymiam veteri- 
narui Nokarui, kuris tik nusijuokė ir papurtė galvą. 

— Vien tik Paryžiuje yra daugiau kaip šimtas 
tūkstančių šunų ir šuniukų,— pasakė Nokaras— o vi- 
soj Prancūzijoj — daugiau kaip pustrečio milijono. Jei 
visiems šunims reiktų keturiolika dienų iš eilės leisti 
jūsų vakciną, tai iš kur paimti tiek žmonių? Kur jūs 
"gautumėt laiko? Iš kur, po galais, jūs ištrauktumėt 
tiek triušių? Kur rastumėt tiek nugaros smegenų, kad 
užtektų bent tūkstantajai vakcinos daliai pagaminti? 

Tada Pasterui tuoj dingtelėjo mintis, kaip išsisuk- 
ti iš tokios sunkios padėties. 

„Reikia keturiolika kartų skiepyti ne šunis, bet 
pasiutusių šunų aprietus žmones. ..— pagalvojo jis.— 
Kaip lengva... Juk kai žmogui įkanda pasiutęs šuo, 
liga nepasireiškia dar kelias savaites. Mat, virusas nuo 
žaizdos turi nueiti iki smegenų... Per tą laiką mes 
galime suleisti keturiolika vakcinos dozių ir jį išgel- 
bėti!“ 

Pasteras kuo greičiausiai pasišaukė Ru ir Šamber- 
laną ir liepė padaryti bandymą su šunimis. 

Į sveikų šunų narvą buvo suleisti pasiutę šunys, 
kurie tuoj sukramtė sveikuosius. Be to, keliems svei- 
kiems šunims į smegenis Ru įleido pasiutusio triušio 
smegenų. 

Visiems aprietiesiems šunims keturiolika dienų 
buvo leidžiama vis stipresnė ir stipresnė vakcinos 
dozė. Pasisekimas buvo neįtikėtinas. Visi šunys, pui- 
kiai ir paslaptingai atrėmę nematomų priešų ataką, 
liko gyvi. Dabar Pasteras, taip skaudžiai pasimokęs 
iš atsitikimo su juodligės skiepais, pareikalavo, kad 
jo pasiekimams tikrinti būtų sudaryta komisija iš ge- 
riausių Prancūzijos gydytojų. Ši komisija, stropiai 
viską ištyrusi, paskelbė: 

— Jei šuo imunizuojamas vis stiprėjančiomis pa- 

siutusio triušio nugaros smegenų dozėmis, jis jokiu 
būdu ta liga nebeužsikrės. | 

Iš viso pasaulio ėmė plaukti laiškai ir telegramos 
iš gydytojų ir nelaimingų tėvų, kurie su pasibaisėji- 
mu laukė aprietų savo vaikų mirties. Pasterą apipylė 
prašymais siųsti vakciną žmonių gyvybėms gelbėti. 
Net didingasis Brazilijos imperatorius taip nusižemi- 
no, kad parašė Pasterui. .. 

Nesunku įsivaizduoti, kaip susirūpino Pasteras! 
Juk čia daug rimtesnis dalykas už juodligę, kur, įlei- 
dus truputėlį per stiprios vakcinos, kristų kelios avys. 
Čia net mažiausias neapsižiūrėjimas galėjo pražudyti 
vaiką. Dar niekada nė vienas mikrobų medžiotojas 
nebuvo atsidūręs tokioje sunkioje padėtyje. 

„Nė vienas mano skiepytas šuo nekrito nuo vak- 
cinos,— galvojo Pasteras.— Visi jie buvo puikiai imu- 
nizuoti. Taip pat turėtų būti ir su žmonėmis; turėtų, 
bet...“ 

Tr tas vargšas tyrinėtojas dėl perdaug nuostabaus 
savo atradimo vėl nebegalėjo ramiai miegoti. Pricš 
akis jam plaukė siaubingi reginiai: šit vaikai verk- 
dami prašo vandens, bet negali praryti, nes gerklytės 
suzniaužtos konvulsijų, o čia — vaikai, jo vakcinos už- 
mušti. 

Tada Pastero širdyje vėl prabudo aktoriška aistxa, 
troškimas šauniai pasirodyti. 

„Labai norėčiau pradėti nuo savęs: įsileisti pasiu- 
timo mikrobų ir paskui juos sutramdyti. Mat, esu 
tikras, kad turi pasisekti“,— rašė jis senam savo drau- 
gui Žiuliui Verseliui. 

Bet laimė, kad sielvarto prislėgta madam Meister, 
atvažiavusi iš Elzaso miesto Meisengoto, sutrukdė 
įvykdyti šitą baisų užmojį Verkdama moteris įėjo 

į Pastero kabinetą kartu su devynerių metų sūnimmi 
Džozefu, kurį prieš dvi dienas keturiolikoje vietų bu- 
vo įkandęs pasiutęs šuo. Berniukas buvo neapsako- 
mai persigandęs, vos paėjo ir gailiai verkė. 

— Išgelbėkite mano sūnelį, mesje Pastierai— mal- 
davo motina. 

Pasteras jai liepė sugrįžti penktą valandą po pietų, 
o pats nuėjo pasitarti su dviem gydytojais — Viul- 
pianu ir Granše, kurie dažnai apsilankydavo jo labo- 
ratorijoje ir susižavėję stebėdavo, kaip puikiai jis 
gelbsti šunis nuo pasiutimo. Vakare jie visi susirinko 
Pastero kabinete apžiūrėti berniuko, ir Viulpianas, 
pamatęs baisias, pūliuojančias žaizdas, ėmė Pasterą 
raginti. 

— Pamėginkit, — kalbėjo jis, — jeigu Jūs nepadė- 
sit, berniukas vis tiek mirs. 

Ir tą 1885 m. liepos 6 dienos vakarą jie pirmą kar- 
tą įleido žmogui susilpnintų pasiuiligės mikrobų. Pas- 
kui keturiolika dienų iš eilės jaunasis Meisteris buvo 
skiepijamas: jam po oda buvo leidžiama vis stipres- 
nių mikrobų dozės. 

Berniukas grįžo į gimtąjį Elzasą ir. niekados nepa- 
tyrė jokių tos siaubingos ligos pasekmių. 

Dabar visa Pastero baimė dingo. Meisteriui pasvei- 
kus, jis visiems paskelbė, kad pasiruošęs gelbėti pa- 
saulį nuo pasiutimo ligos. Šis atsitikimas išblaškė jo 
baimę ir abejones, kurias jis taip neseniai buvo per- 
gyvenęs, nors iš tiesų jos ir nebuvo labai giliai įstri- 
gusios į Pastero — menininko sielą. 

Iš viso pasaulio nelaimingi sukandžioti žmonės 
ėmė plaukti į šio stebukladario laboratoriją d'Tulmo 
gatvėje. Tiriamasis darbas ankštuose nešvariuose kam- 
bariuose buvo nutrauktas, nes Pasteras, Ru ir Šam- 

berianas skirstė margaspalvę aprietų žmonių minią, 
kuri visomis pasaulio kalbomis vapėjo: 

— Pasterai, gelbėk mus! 

Ir tas žmogus, visiškai ne gydytojas, su išdidžia 
ironija sakydavęs: „Aš tik chemikas“, tas mokslinin- 
kas, visą gyvenimą piktai ginčijęsis su gydytojais, da- 
bar išklausydavo kenčiančiųjų meldimo ir juos išgel- 
bėdavo. Įleisdavo jiems keturiolika komplikuotų dozių 
susilpnintų pasiutligės mikrobų — nepažįstamų mikro- 
bu — ir sveikus paleisdavo į visas keturias pasaulio 
šalis. 

Iš Rusijos, iš Smolensko, atvyko devyniolika vals- 
tiečių, prieš devyniolika dienų aprietų pasiutusio vil- 
ko. Penki valstiečiai buvo taip baisiai sukandžioti, kad 
juos teko paguldyti ligoninėn. Tie keisti žmonės, už- 
simaukšlinę kailines kepures, įėjo į laboratoriją, kar- 
todami: „Pasteras, Pasteras“, — vienintelį žodį, kurį jie 
mokėjo prancūziškai. 

Visas Paryžius tarsi pamišo — kaip gali pamišti tik 
Paryžius — dėl tų užkrėstų rusų, kurie buvo pasmerk- 
ti mirti, nes nuo apriejimo jau buvo praėję per daug 
laiko. Kai Pasteras su savo asistentais pradėjo skie- 
pyti, mieste apie tai tik ir buvo šnekama. Nuo pasiu- 
tusio vilko įkandimo iš dešimt žmonių paprastai su- 
sirgdavo aštuoni. Taigi iš devyniolikos rusų penkio- 
lika turėjo mirti. 

— Gal būt,— kalbėjo žmonės,— tie vargšeliai visi 
mirs, nes nuo vilko užpuolimo praėjo daugiau kaip dvi 
savaitės ir liga tikriausiai bus jau toli pažengusi... 
Taip, nedaug jiems liko vilties... 

Tokios kalbos sklido bulvaruose. 

Gal būt, iš tikro jau buvo per vėlu. Pasteras ne- 
galėjo nei valgyti, nei miegoti. Jis šį kartą baisiai 

rizikavo: norėdamas atgauti praleistą laiką ir dvigu- 
bai greičiau įskiepyti, jis leido rusams savo vakciną 
du sykius per parą. 

Ir pagaliau begalinis pasididžiavimas nuskambėjo 
iš paryžiečių lūpų. Visa Prancūzija ir visas pasaulis 
užgiedojo Pasterui padėkos himną, mat, jo vakcina 
išgelbėjo šešiolika valstiečių — mirė tik trys. Valstie- 
čiai grįžo į Rusiją, kur buvo sutikti net su tam tikra 
pagarba ir baime, kaip žmonės, kažkokiu stebuklingu 
būdu išgelbėti nuo neišvengiamos mirties. Visos Ru- 
sijos caras nusiuntė Pasterui deimantinį šv. Anos kry- 
žių ir šimtą tūkstančių frankų statyti Paryžiuje mik- 
robų medžioklės namams — laboratorijai, dabar vadi- 
namai Pastero institutu. Iš visų pasaulio kampų pasi- 
pylė pinigai — pasireiškė tas dosnumas, atsirandąs 
kovojant su didžiausiomis nelaimėmis. Iš visų pasaulio 
valstybių buvo atsiųsta milijonai frankų statyti labo- 
ratorijai, kur Pasteras turėtų visas sąlygas mikrobus 
medžioti ir išrasti ginklus kovoti su jais. 

Laboratorija buvo pastatyta, tačiau Pasteras ne- 
begalėjo dirbti; jo triumfas buvo perdaug didelis ir 
kaip šautuvo gaiduko spragtelėjimas nutraukė tą sun- 
kų ir be perstojo keturiasdešimt metų trukusį darbą. 
Jis mirė 1895 metais mažame namelyje netoli tos vie- 
tos, kur ir dabar laikomi pasiutę šunys, Vilnev 1!'Etane, 
prie pat Paryžiaus. Mirė Pasteras, rankoje laikydamas 
geriausio, kantriausio ir mažai žinomo savo draugo — 
žmonos ranką. Šalia stovėjo Ru, Šamberlanas ir kiti 
tyrinėtojai, tie visi ištikimi ir pasišventę vyrai, ku- 
riuos Pasteras, turėdamas niekad neišsenkančios ener- 
gijos, visą laiką nepaprastai kankino, kartais tiesiog 
įžeidinėdavo ir išnaudodavo, bet taip pat ir įkvėpda- 
vo. Ir tie žmonės, kurie, norėdami įgyvendinti bepro- 

tiškas Pastero idėjas ne kartą žaidė su mirtim, dabar 
būtų sutikę numirti, kad tik galėtų jį išgelbėti. 

Taip baigė puikų gyvenimą šis žmogiškas ir kartu 
nepaprastas mikrobų medžiotojas, gyvybių gelbėtojas. 

Tačiau buvo ir kitoks įvykis jo gyvenime, apie ku- 
ri man smagiau pasakoti. Tai buvo Sorbonoje: 1892 
metais septyniasdešimtųjų Pastero gimimo metinių 
proga, kai jo garbei skirtame iškilmingame susirinki- 
me jam buvo įteiktas medalis. Čia buvo Listeris ir 
daugybė garsių mokslininkų iš visų šalių. O viršum 
tų korifėjų, sėdinčių garbės vietose, balkonai buvo 
pilni Prancūzijos jaunimo — Sorbonos studentų ir jų 
draugų iš kitų aukštųjų mokyklų. Staiga triukšmin- 
gas jaunų balsų gaudesys nutilo. Truputį šlubčioda- 
mas, pasirėmęs į Prancūzijos respublikos prezidento 
ranką, Pasteras užlipo į estradą. ir tą minutę, tarsi 
sveikindamas karvedį, didvyriškai sutriuškinusį tūks- 
tančius nuožmMių priešų, respublikos gvardijos orkest- 
ras trenkė triumfo maršą. 

Listeris, chirurgų karalius, pakilęs iš savo vietos, 
apkabino Pasterą, o salės sienos sudrebėjo nuo kur- 
tinančio plojimo ir nuo sveikinimo šauksmų, kurie 
sklido iš krūtinių tiek žilabarzdžiams garbės svečiams, 
tiek ir galerijose susispietusiems įaunuoliams. 

Pagaliau senasis mikrobų medžiotojas turėjo pa- 
sakyti kalbą, bet jo balsas, taip garsiai skambėdavęs 
piktų ginčų metu, pasidarė tylus, todėl kalbą turėjo 
perskaityti jo sūnus. Paskutiniai Pastero žodžiai buvo 
pilni vilties, kad žmonija pradės naują ir gražų gy- 
venimą. Savo kalboje Pasteras kreipėsi į studentus: 

„Nepasiduokite tuščiam ir niekinančiam skepticiz- 


I Seniausia Paryžiuje mokslo įstaiga, įkurta R. Sorbono 
1253 m. 

mui, nepasiduokite nusiminimui, kai liūdnos valandos 
slėgs tautas. Gyvenkite tylioje laboratorijų ir biblio- 
tekų ramybėje. Pirmiausia paklauskite savęs: „Ką aš 
padariau, kad daugiau žinočiau?“, o kai jau būsit pa- 
žengę į priekį, klauskite: „Ką aš padariau savo ša- 
liai?“, kol ateis diena, kada pajusite begalinį džiaugs- 
mą, žinodami, kad kokiu nors būdu ir žūs esat prisi- 
dėję prie progreso ir žmonijos gerovės.“ 


VI SKYRIUS 


RU IR BERINGAS 


JŪROS KIAULYČIŲ ŽUDYNĖS 


I 


Vaikus gelbėdami, jie išžudė tiek daug jūros kiau- 
lyčių! 

Emilis Ru, fanatiškas Pastero pagalbininkas, 1888 
metais paėmė savo mokytojo paliktus įrankius ir stojo 
savarankiškai medžioti mikrobų. Netrukus jis paste- 
bėjo, kad difierito bacilos išskiria keistus nuodus, ku- 
rių viena uncija! galima nunuodyti septyniasdešimt 
penkis tūkstančius didelių šunų. 

Po kelerių metų, kai Kochas, nulenkęs galvą, klau- 
sėsi, kaip jį keikia ir užgaulioja tie nelaimingieji, nu- 
sivylę jo išrastais vaistais nuo džiovos, Emilis Berin- 


1 Senas vaistininkų svorio matas = apie 30 g. 

gas, poetiškasis Kocho mokinys, susekė keistą jūros 
kiaulyčių kraujo jėgą, galinčią difterito nuodus pa- 
versti nežalingais. Tie du Emiliai po Kocho nepasi- 
sekimų vėl grąžino žmonijai viltį, ir ji vėl patikėjo, 
kad žudikiškus mikrobus bus galima paversti ne- 
kenksmingais vabaliukais. 

Kokių tik bandymų nedarė tie du jauni vyrai, ieš- 
kodami difterito priešnuodžio! Karštai trokšdami gel- 
bėti gyvybes, jie stvėrėsi darbo. Vaikinai išskersdavo 
begales jūros kiaulyčių, tad vakarais jų laboratorijos 
atrodydavo kaip senovės mūšio laukas, priguidytas 
kareivių, subadytų ietimis ir persmeigtų strėlėmis. Ru, 
it koks vampyras, mėsinėjo difteritu mirusių vaikų 
blužnis, o Beringas nežinojimo tamsybėse atsimušda- 
vo į tokius faktus, kad net patys dievai nebūtų galėję 
tokių išpranašauti. Už kiekvieną pasisekusį bandymą 
mokslininkai sumokėdavo tūkstančiais nepasisekimų. 

Bet visgi jie atrado difterito antitoksiną!l. Žinoma, 
niekada jiems nebūtų pavykę, jei ne kuklus Frederiko 
Leflerio atradimas. Lefleris buvo mikrobų medžio- 
tojas su ilgais it kareivio ūsais, kuriuos, Žiūrėdamas 
pro mikroskopą, turėdavo prilaikyti. Jis sėdėjo Kocho 
dešinėje tuo garsiu laiku, kai šis mažutis mokytojas 
ieškojo tuberkuliozės mikrobo. Tai buvo 1880—1890 m., 
kai difteritas, kuris kelis kartus per šimimetį pasi- 
daro tai baisiai pavojingas, tai vėl lyg nusilpsta, nu- 
žudydavo neapsakomai daug vaikų. Ligoninės sky- 
riuose, kur būdavo suguldyti vaikai, aidėdavo liūdnos 
beviltiškos raudos. Iš užsmaugtų gerklyčių buvo gir- 
dėti gurguliuojantis kosulys, siaurose lovutėse ant bal- 
tų pagalvių kankinosi nežinomos rankos smaugiamų 


1! Priešnuodis. 

vaikų pamėlynavę veideliai Gydytojai, vaikščiodami 
po šitas palatas, mėgino paslėpti savo bejėgiškumą ir 
drąsindavo kitus: negalėdami nieko pagelbėti, jie eidavo 
nuo lovelės prie lovelės ir kartkartėmis, įkišę vamz- 
delį į plokštelių priaugusią gerklę, padėdavo dūstan- 
tiems vaikams atsikvėpti. 

Iš dešimties penkis tų lovelių gyventojus reikdavo 
nugabenti į lavoninę. 

Viename tokiame mirties rūsyje dirbo Frederikas 
Lefleris. Išvirintais peiliais ir iki raudonumo įkaitin- 
tomis platinos vielelėmis jis išimdavo pilkos medžia- 
gos iš amžiams nutilusių vaikų gerkiyčių ir įdėdavo 
į siaurus, baltos vatos gabalėliais užkištus vamzde- 
lius arba, ją nudažęs, žiūrėdavo pro mikroskopą. Jis 
matydavo, kad toje medžiagoje yra keistų, į kuokeles 
panašių bacilų, nusidažiusių skaisčiai mėlynais gaba- 
liukais, taškeliais, dryželiais. Beveik visų vaikų gerk- 
lėse jis rasdavo tų keistų bacilų ir todėl nedelsdamas 
nuskubėjo jas parodyti savo mokytojui Kochui. 

Nėra abejonės, kad, darant šį atradimą, Kochas vedė 
Leflerį už rankos. 

— Nereikia per daug skubintis su išvadomis, — 
tikriausiai šitaip kalbėjo Kochas.— Bacilas pirmiausia 
reikia atskirai išauginti, paskui tos grynos kultūros 
įleisti gyvuliams. Jei gyvuliai apsikrės difteritu, tai... 

Kaip galėjo Lefleris suklysti, jeigu visą laiką pro 
amžinuosius savo akinius jį stebėjo tas nepaprastai 
smulkmeniškas, bet rūpestingas ir teisingas mikrobų 
medžiotojų karalius? 

Lefleris vieną po kito ištyrinėdavo vaikų lavonus: 
iššniukštinėdavo visus menko kūnelio kampelius, da- 
žydavo šimtus įvairiausių kiekvieno organo dalių. Jam 

be didelio vargo pasisekė išauginti gryną tų keistų 
bacilų kultūrą. Nors Lefleris išžiūrinėjo visus vaikų 
organus, niekur kitur tų mikrobų nerado, tik plėvių 
pilnoje gerklėje. Beveik visų vaikų gerklėse rasdavc 
tų kuokelio formos bacilų. 

„Kaip tie keli mikrobai, kurie niekur kitur, išskyrus 
gerklę, neauga ir tūno susispietę tik vienoje vie- 
toje, taip greitai nužudo vaiką? — galvojo Lefleris— 
Bet man reikia laikytis Kocho nurodymų!“ — Ir jis 
ėmė leisti gryną mikrobų kultūrą triušiams į kvėpuo- 
jamają gerklę ir jūros kiaulytėms po oda. Tie gyvu- 
liai po dviejų— trijų dienų krito, lygiai taip, kaip vai- 
kai, o gal ir greičiau. Tačiau mikrobai, kurių Lefle- 
ris buvo įleidęs milijonus, tūnojo susispietę vienoje 
vietoje — ten, kur jie buvo įleisti... Kartais jų visai 
nebūdavo, o kai kada tik keli nusilpę, kurie, atrodė, 
galėtų pakenkti tik blusai... 

„Kas čia yra, kad tos kelios bacilos, susibūrusios 
vienoje kūno dalyje, gali įveikti milijonus kartų už 
save didesnį gyvulį?“ — nesuprasdavo Lefieris. 

Lefleris buvo nepaprastai sąžiningas tyrinėtojas. 
Bet visai neturėjo vaizduotės, kuri padėtų — arba kiek: 
pakenktų — beveik automatiškam jo tikslumui. Atsi- 
sėdęs jis rūpestingai parašė mokslinį darbą — kuklų, 
šaltą, be jokių vilčių. Tai buvo visiškai paprasta su- 
vestinė visų „už“ ir „prieš“, svarstymas, ar tos bakte- 
rijos sukelia, ar nesukelia difteritą. Būdamas nepa- 
prastai sąžiningas, pačiame savo rašinio gale jis užra- 
šė prieštaraujančius tam savo teiginiui faktus. 

— Gal tie mikrobai ir būna ligos priežastis, —- 
murmėjo rašydamas Lefleris— tačiau kai kurių mi- 
rusių difteritu vaikų gerklėse jų nebuvo. Be to, nė 
vienas gyvulys, kuriam aš įleidau bacilų, nebuvo su- 

paraližuotas, o vaikams šitaip atsitinka. Bet svarbiau- 
sia, kad tų mikrobų, kurie taip pat aršiai žudo triu- 
šius ir jūros kiaulytes, aš radau visai nesergančių 
difteritu vaikų gerklėse. 

Pagaliau Lefleris visiškai sumenkino puikių ir 
tikslių savo eksperimentų vertę, tačiau jo traktato pa- 
baiga pasinaudojo lakesnės vaizduotės mokslininkai 
Ru ir Beringas. 

Keistas žmogus buvo tas Lefleris! Jis kitiems pa- 
pasakojo, ką reikia veikti, nors pats, atrodo, neisten- 
sė to padaryti. 

„Tos bacilos mirusio vaiko gerklėje būna susibū- 
rusios į mažą dėmelę arba nedideliame plote siypi po 
jūros kiaulyčių oda; jų niekada nesusikaupia milijo- 
nai, bet vis dėlto jos žudo! Kaip? 

Bacilos tikriausiai gamina nuodus — toksinus, ku- 
rie patenka į gyvybiškai svarbią organizmo vietą. 
Šiuos toksinus reikia surasti — tiek mirusio vaiko or- 
ganuose, tiek nuo tų mikrobų kritusių jūros kiaulyčių 
kūnuose, na, ir buljone, kur bacilos taip gerai auga... 
Žmogus, atradęs šiuos nuodus, įrodys tai, kas man ne- 
pasisekė įrodyti.“ 

Šita Leflerio mintis giliai įstrigo Ru galven. 


II 


Po ketverių metų, darant bandymą, kuris atrodė 
visiškai kvailas, bet iš tikrųjų buvo fantastiškiausias 
iš visų, kurie tik galėtų pasibaigti jūros kiaulytės skan- 
dinimu, Leflerio žodžiai išsipildė. | 

Tuo metu Paryžiuje ėjo karštligiška mikrobų me- 
džioklė. Po triumfo, suradus pasiutimo ligos vakciną, 

kai vos besilaikąs ant kojų Pasteras po truputį vado- 
vavo milijonus frankų kainavusio instituto statybai 
Diuto gatvėje, iš Odesos į Paryžių atkeliavęs keis- 
tuolis Mečnikovas ėmė skleisti nepaprastas teorijas 
apie fagocitus, kurie naikina piktus mikrobus. Paste- 
ro pasekėjai, susikrovę mikroskopus į lagaminus, skubė- 
jo į Indokiniją, į Australiją, tikėdamiesi atrasti nežino- 
mų ligų mikrobus. Iš sielvarto pakvaišusios motinos 
apipylė jau ir taip išvargusį Pasterą laiškais, prašy- 
damos apsaugoti jų vaikus nuo daugelio baisių ligų. 

„Jei norėtumėte, — rašė viena moteris— Jūs galė- 
tumėt pagydyti tą siaubingą ligą, vadinamą difteritu. 
Juk tik Jūs galite išgelbėti mūsų vaikus, kuriems mes 
pasakojame apie Jus, kaip apie žmonijos geradarį.“ 

Pasteras jau visai nebeturėjo jėgų, bet Ru drauge 
su drąsuolių Jersenu, kuris išgarsėjo, atradęs maro 
bacilą, užsimojo nušluoti diiteritą nuo žemės pavir- 
šiaus. Jų darbas buvo greičiau ne mokslo, o kryžiaus 
karas prieš ligą. Šis žygis buvo aistringas tikslo sie- 
kimas: čia trūko to ilgo laukimo, tų iš anksto supla- 
nuotų, tariamai netikėtų užpuolimų, kurie rengiami 
daugumai atradimų. Aš nesakyčiau, kad Emilis Ru 
vien tik paskatintas graudingo moterų raudojimo 
ėmėsi to darbo, tačiau, nėra abejonės, kad jo veikla 
buvo daugiau skirta gyvybėms gelbėti, negu ligai tirti. 
Visi Diuto gatvėje esančios laboratorijos žmonės — 
nuo suparaližuoto profesoriaus iki nemokyto indų plo- 
vėjo — buvo humanistai; jie buvo žmonijos gelbėio- 
jai, tai labai kilnu, tačiau dėl tos priežasties jie iš tei- 
singo kelio kartais nukrypdavo į šunkelius... Bet, 
šiaip ar taip, Ru vis dėlto padarė nuostabų atradimą. 

Ru ir Jersinas nuėjo į vaikų ligoninę — dižteritas 
tuo laiku Paryžiuje siautė kaip pašėlęs — ir, atradę 

tokių pat bacilų, kaip Leflerio, ėmė jas auginti buijo- 
ne. Paskui, kaip paprastai, įleido to buljono daugybei 
paukščių ir gyvulių, kurie nugaišo, net nepajutę, jog 
jie — kankiniai. Tas bandymas nebuvo ypatingai gud- 
riai sugalvotas, tačiau jau iš pat pradžių pasisekė — 
tyrinėtojai atrado tai, ko Lefleris nepajėgė. Jų bulionas 
su difterito mikrobais suparaližiavo triušius! Jis pakliuvo 
į triušių venas, ir po kelių dienų eksperimentatoriai 
džiūgavo, nes gyvulėliai vos bepavilko užpakalines ko- 
jas. Paskui paralyžius perėjo į visą kūną, ir triušiai, 
baisaus stabo ištikti, nusibaigė. 

„Triušiai serga taip pat, kaip ir vaikai, — murinėjc 
Ru ir buvo pasiryžęs tikėti, kad rasiąs, ko ieško.— Tos 
bacilos iš tikrųjų turi būti difterito priežastis... Da- 
bar paieškosiu tų mikrobų triušių kūnuose!“ 

Ir jis, išplėšęs blužnį, širdį ir daugybę kitų gaba- 
lėlių iš triušių lavonų, mėgino iš jų išauginti mikrobų 
kultūras, tačiau buljone neatsirado nė vieno mikrobo! 
O tik prieš kelias dienas jis gyvuliukams buvo jų 
įšvirkštęs bilijonus. Ru supiaustė ir atidžiai išžiūri- 
nėjo visus triušius nuo raudonų snukučių iki balkšvų 
uodegėlių. Nė užkeiktos bacilos! Tai kas tada triušius 
užmušė? 

Leflerio pranašystė it žaibas nutvieskė Ru protą. 

„Tie mikrobai tikriausiai gamina nuodus, kurie gy- 
vulius suparaližiuoja ir užmuša“, — pagalvojo jis. 

Dabar Ru pasidarė vien tyrinėtojas. Jis pamiršo, 
kad galima gelbėti vaikus, ir tegalvojo apie negailes- 
tingas jūros kiaulyčių ir triušių skerdynes,— jis turi 
įrodyti, kad difterito bacilos iš mažyčių savo kūnelių 
išskiria toksinus. 

... Su Jersinu jis pradėjo daryti tiesiog nemoks- 
liškus bandymus. Jie turėjo klaidžioti patamsyje, nes. 

iki tolei dar niekas toje srityje nebuvo dirbęs, tad 
mokslininkai neturėjo kuo pasiremti. Nė vienas mik- 
robų medžiotojas mirštamų nuodų nebuvo atskyręs 
nuo pačių mikrobų (tiesa, Pasteras buvo kažką pana- 
šiai mėginęs). Taigi Ru ir Jersinas dirbo tamsoje, ap- 
graibomis, bet pasišviesdavo degtukais. „„Bacilos turi 
paleisti nuodus į buljoną, kur mes jas auginame, taip, 
kaip jos, būdamos vaiko gerklėje, paleidžia į kraują.“ 

Tačiau šį teiginį reikėjo įrodyti. Ru ėmė daryti 
įvairias prielaidas, svarstyti, kokios būtų pasekmės. 
Jis ieškojo ir dirbo. Jo klaidžiojimas buvo sunkesnis, 
negu pastangos užvesti sustojusi motorą, nieko neži- 
nant, kaip jis sudarytas. Pirmiausia jis, paėmęs dide- 
lius stiklinius butelius, pripylė švaraus buljono be jo- 
kių mikrobų, įleido grynų difterito bacilų ir pastatė 
į termostatą. 

— Dabar pamėginsime atskirti mikrobus nuo bul- 
jono, kuriame jie auga, — praėjus keturioms dienoms, 
tarė Ru. | 

Tyrinėtojai turėjo pasigaminę keistą aparatą — žva- 
kės pavidalo tuščiavidurį filtrą, padarytą iš gero por- 
celiano, ir tokį tankų, kad pro jį galėjo pratekėti tik 
buljonas, o bacilos turėjo likti. Nepaprastai saugoda- 
miesi, kad neapsitaškytų tuo mirštamu skysčiu, jie 
pradėjo jį pilti pro filtrus, tvirtai įtaisytus blizgan- 
čiuose stikliniuose cilindruose. Jie plušo, triūsė, tačiau 
buljonas nebėgo pro porcelianą. Pagaliau, panaudoję 
suspaustą orą, jie šiaip taip prasunkė ir, su paleng- 
vėjimu atsidusę, ėmė statyti ant laboratorijos suolų 
į eilę mažas kolbas, pilnas vaiskaus, gintaro spalvos 
skysčio, kur visai nebuvo jokių mikrobų. 

— Tame skystyje turėtų būti nuodų... Filtras su- 

taikė mikrobus, tačiau skystis turėtų būti nuodingas 
ir užmušti gyvulius, — kalbėjo Ru. 

ratoriją, ruošti bandymams triušius, jūros kiaulytes, 
ir vikrios Ru rankos tuoj suleido to auksinio skysčio 
visiems gyvuliams į pilvus. 

Emilis Ru pasidarė užkietėjęs galvažudys. Kiek- 
vieną rytą, eidamas į laboratoriją, jis su džiaugsmu 
galvojo, gal rasiąs tuos gyvulėlius nebegyvus. 

— Jau tas skystis turėjo būti visus užmušęs, — 
niurnėjo jis Jersinui. Tačiau jie veltui laukė, kad gy- 
vulėliams pašiurptų plaukai, kad tie kankiniai pra- 
dėtų palengva vilkti užpakalines kojas, kad sušalę, 
drebantys kūneliai parodytų, jog jų noras išsipildė. 

Kas čia per nesąmonės?! Jie tiek vargo, kol bul- 
joną perkošė, o gyvuliukai kremta žolę, šokinėja, pa- 
tinėliai zuja apie pateles ir kvailai kovoja tarpusavy, 
galvodami, kad be to jų giminė gali išnykti. Ir tegul, 
girdi, tie milžinai, kurie mus taip gerai šeria, leidžia 
mums daugiau to skysčio į venas ir pilvus. Ar tai 
nuodai? Fantazija! Gyvuliukai jautėsi kuo puikiausiai. 

Ru vėl pamėgino. Tiems patiems ir kitiems gyvu- 
liams savo filtruoto skysčio jis įleido didesnes dozes, 
tačiau jokių pasekmių — skystis buvo nenuodingas. 

Kiekvienam protingam žmogui taip ir atrodę būtų, 
kad jų filtruotame skystyje, išbuvusiame termostate 
keturias dienas, nuodų nebuvo. Juk užtektinai gyvu- 
lių jau išmėginta, Bet Ru (telaimina jį motinos, vai- 
kai ir dievai, saugą nenormalius tyrinėtojus) anuomet 
nemokėjo sveikai galvoti. Jis buvo užsikrėtęs Pastero 
beprotyste, aistra daryti neįmanomus bandymus, ma- 
tyti tiesą ten, kur kiti žmonės mano, kad jos nėra. 

— O vis dėlto buljone yra nuodų! — šis vanagiško 

veido džiovininkas šaukdavo pats sau, dulkinoms, bu- 


teliais apkrauioms laboratorijos lentynoms ir jūros 
kiaulytėms, kurios, jei tik būtų gaišiusios, būių pa- 
sišaipiusios iš tuščių jo pastangų — Tame buijone, kur 


augo difterito mikrobai, turi būt nuodų; juk nuo ko 
gi triušiai būtų nugaiše? 

Tada Ru vos nepaskandinc buljone jūros kiaulytės. 
Kelias savaites jis vis daugiau ir daugiau leido to 
filtruoto skysčio ir pagaliau, metęs paskutiniąją KOY- 
tą, ileido trisdešimt kartų daugiau, negu iš pradžių. 
Nė Pasteras nebūtų išdrisęs šitaip padaryti — mažai 
jūros kiaulytei po oda įleisti trisdešimi penkis kubi- 
nius centimetrus vandens. Juk vien dėl skysčio gy- 
vulėlis galėjo nusibaigti, nereikėjo nė difterito... Tas 
filtruoto buljono okeanas, įleistas jūros kiaulytei į vi- 
durius ir triušiui į ausies veną, turėjo juos taip pa- 
veikti, kaip kibiras skysčio, supiltas į veną, vidutinio 
ūgio žmogų. Bet šiuo bandymu Ru įrėžė savo vardą 
į tas lenteles, kurių žmonės, kolei gyvens žemėje, nie- 
kada neleis sunaikinti. 

Nors jūros kiaulytė ir triušis iš pradžių lengvai 
pakėlė skysčio tvaną ir visą dieną atrodė puikiai, bet 
po keturiasdešimt aštuonių valandų jų piaukai pasi- 
šiaušė, kvėpavimas pasidarė panašus į žagsėjimą. Per 
penkias dienas gyvuliukai nusibaigė lygiai taip pat, 
kaip jų broliai nuo gyvų difterito bacilų. Taigi Emilis 
Ru atrado difterito nuodus... 

Šis beprotiškas bandymas su milžiniškai didele 
silpnų nuodų doze mikrobų medžiotojus būtų priver- 
tęs Nnusijuokti. Juk rezultatas buvo tikrai skanda- 
lingas. 

— Jei piinas butelys difterito mikrobų tepagamina 
taip mažai nuodų, kad jūros kiaulytei užmušti reikia 

jų -suleisti gerą butelio dalį, tai kaip keli mikrobai 
gerklėje gali pagaminti tiek, kad nužudytų vaiką? 
Tiesiog kvaila! 

Tačiau Ru dirbo toliau. Kiunpdamas ir griūčamas 
jis ėjo per tankią nežinios girią, ir jam tas kvailas 
bandymas švietė lyg koks žiburėlis. Jis, palenkęs pa- 
geltusį ir apžėlusi savo veida, kartais atrodydavusį pa- 
našų į kažkokio nežmoniško grobuonio paukščio, darė 
aibes eksperimentų. Staiga, kai praėjo du mėnesiai, jam 
viskas paaiškėjo; jis suprato, kodėl nuodai tuomet buve 
tokie silpni. Per trumpai buljoną laikė termostate, 
todėl mikrobai neturėjo laiko prigaminti daugiau tos 
mirštamos medžiagos. Taigi dabar, užuot laikęs ketu- 
rias dienas, jis, įdėjęs buljoną į termostatą, paliko jį 
žmogaus kūno temperatūroje keturiasdešimt dvi die- 
nas, ir, kai perfiltravo, pasirodė kiti popieriai. Ru akys 
suspindo, žiūrėdamos, kaip neįtikėtinai mažytės dozės 
darė baisius dalykus su gyvulėliais; jam atrodė, kad 
tiesiog negalima rasti tokios mažytės dozės, kurią 
įleidus, jūros kiaulytės ir triušiai liktų gyvi. Su nepa- 
prastu džiaugsmu Ru stebėjo, kaip maželyčiai buljono 
lašeliai parguldydavo triušius, avis, didelius šunis. Su 
tuo mirštamu skysčiu Ru darė keisčiausius bandy- 
mus: jį džiovino, bandė nustatyti cheminę sudėtį (bet 
nepavyko); pasigamino labai stiprią to skysčio esen- 
ciją, ją svėrė, darė visokius apskaičiavimus. 

Viena to skysčio uncija galėjo užmušti šešis šimtus 
tūkstančių jūros kiaulyčių arba septyniasdešimt pen- 
kis tūkstančius didelių šunų. Viena šeši šimtai tūks- 
tantąją uncijos dalimi užmuštų jūros kiaulyčių orga- 
nizmas atrodydavo visai taip pat, kaip difteritu miru- 
sių vaikų. 

Taip Ru įgyvendino Leilerio pranašystę. Jis atrado 
mirties skystį, kurį gamina mažytės difterito bacilos. 
Tačiau čia Ru ir sustojo; jis išaiškino, kokiu būdu 
difterito mikrobai žudo vaikus, tačiau nesugalvojo, 
kaip tas žudynes sustabdyti. O akyse stovėjo tos mo- 
tinos laiškas. Tačiau Ru šituo atradimų ir apsiribojo; 
daktarams nurodinėjo, kaip auginti mikrobus, kurie 
veisiasi vaikų gerklėje, ir patarinėjo skalauti gerk- 
lę... Jis, deja, neturėjo nei Pastero atkaklumo, nei jo 
galvos. 


III 


Tačiau tuo metu Berlyne plušo kitas Emilis — Emi- 
lis Augustas Beringas. Jis dirbo Kocho laboratorijoj, 
įsikūrusioj pusiau apgriuvusiame Šumano gatvės pa- 
state „Trikampyje“. Toje laboratorijoj tada dėjosi 
svarbūs dalykai. Kochas buvo jau nebe Volšteino gy- 
dytojas Kochas, bet ponas profesorius, įžymus slap- 
tosios Tarybos narys. Tačiau vis viena, kaip ir anks- 
čiau, jis dėvėjo tą pačią skrybėlę, nešiojo tuos pačius 
akinius ir taip pat mažai kalbėjo. Jį visi neapsakomai 
gerbė, ir jis pats stengėsi įtikinti save, jog atrado, kaip 
gydyti nuo džiovos. Autoritetai jam nedavė ramybės, 
bent taip sako mikrobų medžiotojai — veteranai, gy- 
venę tais šauniais laikais. 

— Mes jus apipylėme medaliais, mikroskopais ir 
jūros kiaulytėmis,— sakydavo jam.— Dabar jūs pasi- 
stenkite ir kokiu nors garsiu bandymu atneškite gar- 
bės savo tėvynei, kaip Pasteras Prancūzijai. 

Panašių kalbų Kochas turėjo klausytis kas dieną. 
Ir pagaliau jis pasidavė. Ką gali žmogus daryti, kai 
vyriausybė nesiliauja reikalauti, o motinos maidauti? 

Taigi Kochas paklausė ir užsitraukė bėdą, paskelbęs 
pasauliui, kad išrado ,„„tuberkuliną“. Tačiau tuo pat 
metu jis puikiai vadovavo jauniems savo padėjėjams, 
tarp kurių buvo ir Emilis Augustas Beringas. Kaip 
apgalvotai ir kritiškai Kochas mokė tą poetiškos sie- 
los tyrinėtoją! 

Kokia įvairi mikrobų medžiotojų draugė buvo su- 
sirinkusi tame niūriajame „Trikampyje“! Jo sienos 
skambėjo nuo jaunų vyrų ginčų, šauksmų, ir be at- 
vangos buvo tiriama. Paulius Erlichas, visų vaivorykš- 
tės spalvų dažais išsitepęs drabužius, rankas ir net 
veidą, paskendęs cigarų dūmuose, drąsiai darė ban- 
dymus, norėdamas ištirti, kaip peliukai paveldi imu- 
nitetą prieš tam tikrus augalinius nuodus... Apskri- 
taveidis japonas Kitasato pelėms į uodegas leido stabo 
mikrobus ir, iškilmingai nupiovęs tas uodegas, žiūrė- 
davo, ar gyvuliukai nudvės nuo nuodų, kuriuos spėjo 
mikrobai, kol dar uodega nebuvo amputuota, paga- 
minti. Buvo ten daug tyrinėtojų, iš kurių vieni dabar 
užmiršti, o kiti dar ir dabar žinomi. Jie visi įtemptai 
dirbo, norėdami nugalėti Prancūziją, palaidoti ją di- 
džiojoje daugybėje eksperimentų, bet svarbiausia — 
išgelbėti žmoniją. 

Kartu su kitais ten dirbo ir Emilis Beringas. Tai 
buvo ketvirtą dešimtį pradėjęs karo gydytojas su ne- 
didele barzdele, kuri atrodė tvarkingesnė, tik ne tokia 
originali, kaip Kocho. Nepaisant prozaiškos barzdos, 
Beringas buvo poetas. Nors jis ir mėgo gražbylystę, 
tarp Kocho mokinių neatsirado nė vieno, labiau už jį 
prisirišusio prie laboratorijos stalo. Savo mokytojo 
atradimą Beringas, poetiškai išsireikšdamas, lygino su 
rožine, sniegu apdengta savo numylėto Šveicarijos 
kalno viršūne, bet drauge atkakliai tyrinėjo, kodėl 

gyvuliai įgyja imunitetą. kirų plaučių uždegimą jis 
iygino su veržiiuų kalnų upeliu, o pats pelių kraujyje 
atrado medžiagą, falinCią užmušti juodligės bacilas! 
Jam visą laiką iš gavos nNoišėijo du moksiiniai — 
taip pat ir poctiški — dalykai: vienas, kad kraujas yra 
nuostabiausias skystis, tekąs Žmonių ir gyvulių gys- 
lomis, ir antras — keistas nujautimas (nors ir nenau- 
jas), kad turi būti cheminių medžiagų, kurios, nepa- 
kenkdamos organizmui, sunaikintų mikrobus. 

— Aš būtinai surasiu chemikalą difteritui gydy- 
ti! — sakė Beringas ir, užkrėtęs jūros kiaulytes stip- 
riomis difterito bacilų dozėmis, leido joms įvairiausius 
cheminius įunginius. Jis išbandė brangias aukso drus- 
kas, naftilaminą ir daugiau kaip trisdešimt keistų ir 
paprastų junginių. Jis nuoširdžiai tikėjo, kad iam pa- 
siseks. Jeigu stikliniame vamzdelyje jo chemikalai 
galėio užmušti mikrobus, visai nepakenkę vamzdeliui, 
tai. jis manė, kad taip pat turi būti ir su jūros kiau- 
lytėmis. Tačiau, pažiūrėjus į negyvų ir Merdinčių jū- 
ros kiaulyčių krūvas Beringo laboratorijoj, kuri buvo 
labiau panaši į skerdykla, darėsi aišku, kad jo vaistai 
žudo lygiai taip, kaip ir mirštami difterito mikrobai. 
Vis dėlto Beringas, būdamas iš prigimties poetu, ne 
per daugiausia reikšmės skyrė faktams. Nors šimtai 
jūros kiaulyčių irrito, Beringas nesiliovė tikėjes, kad 
tarp begalės chemikalų yra pasislėpęs stebuklingas 
vaistas nuo difterito. Taip be jokios tvarkos ieškoda- 
mas, jis pagaliau užkliuvo už jodo trichlorido. 

Kelioms jūros kiaulytėms po cda jis įleido labai 

stioria difterito bacilų dozę. Po keleto vaiandų mik- 
robai pradėjo savo darbą: ta vieta, kur jie buvo įleis- 
ti, sutino, pasidarė labai karšta, ir gyvulėliai ėmė silp- 

ti. Tada — jau buvo praėjusios šešios valandos — Be- 
ringas įieido jūros kiaulytėms savo jodo trichloriao. 

— Vėl nieko nebus-- murmėjo Beringas. 

Ir tikrai, diena praėjo, o gyvulėliai nė kiek nesitai- 
sė. Kitą rytą jūros kiautytės vos begalėjo pastovėti. 
Beringas iškilmingai jas pavertė ant nugaros ir, pa- 
judinęs pirštu, laukė, ar atsistos ant kojų. 

— Jei apversta jūros kiaulytė pajudinus dar įsten- 
gia atsistoti, tai galima tikėtis, kad ji, ko gero, pa- 
sveiks, — aiškino Beringas nustebusiems savo asisten- 
tams. | 

Tai bent eksperimentas! Įsivaizduokite gydytoją, 
norintį tokiu būdu įsitikinti, ar jo pacientas gyvens! 
Bet jodo trichloridu gydomos jūros kiaulytės judėjo 
vis mažiau ir mažiau, ir pagaliau nebeliko jokios vil- 
ties, 

Bet štai vieną ryta, iėies į laboratoriją, Beringas 
pamatė, kad jūros kiaulytės atsistojus:ios. Vargšai gy- 
vulėliai buvo baisiausiai sulysę ir vos pastovėjo, bet 
vis dėlto jau gijo, o tuo pačiu kartu apkrėstos, bet ne- 
gydytos jų draugės prieš kelias dienas buvo nugai- 
šusios. 

— Aš išgydžiau nuo difterito! — sušnibždėjo jis. 

Su didžiausiu užsidegimu Beringas savo vaistais 
pradėjo. gydyti jūros kiaulytes. Vargšai gyvulėliai 
kartais žūdavo nuo difterito bacilų, kartais nuo vais- 
tų. Pasitaikydavo, kad viena kita jūros kiaulytė pa- 
sveikdavo. Tačiau ir tos pagijusios buvo vertos pasi- 
gailėjimo, nes, begydant difteritą jodo trichloridu, iš- 
degdavo baisios skylės cdoje, ir, tas sopančias žaizdas 
palietus, gyvulėliai gailiai cypdavo. Baisūs dalykai 
dėjosi! 

. Tačiau, šiaip ar taip, kelios jūros kiaulytės buvo 
gyvos, o be jodo trichlorido tikrai būtų neišlikusios. 
Aš dažnai pagalvoju, koks žiaurus turėjo būti aksti- 
nas, raginęs Beringą ir į jį panašius ieškoti priemonių 
ligoms gydyti. Jie greičiau buvo ne tiesos ieškotojai, 
bet iniršę eksperimentuojantys gydytojai, pasiruošę, 
begydydami vieną ligą, numarinti gyvulį ar net vai- 
ką kita liga. Jie nieko nebojo. 

. . „Taigi, neturėdamas jokių kitų įrodymų, tik tas 
kelias pusgyves jūros kiaulytes, ir nedaug težinoda- 
mas, kokios to blizgančio jodo trichlorido savybės, Be- 
ringas ėmė naudoti vaistus difteritu sergantiems vai- 
kams. 

Vėliau jis rašė: „Tie keli atvejai, kai aš atsargiai 
leidau jodo trichloridą difteritu sergantiems vaikams, 
sulaikė mane nuo tolesnio gydymo.“ 


Tačiau Beringui prieš akis buvo tos silpnos, bet iš- 
gijusios jūros kiaulytės, ir jis pajuto, kad bežudyda- 
mas gali kažką atrasti. Dievai jam padėjo. Pasvarstęs 
jis paklausė savęs: 

— Ar tie išgiję gyvuliai pasidarė imunūs? 

Toms jūros kiaulytėms jis įleido nepaprastai didelę 
difterito bacilų dozę. Kiaulytės nesusirgo! Jų net plau- 
kelis nesujudėjo, nors mikrobų buvo milijonai, — jie 
būtų galėję nužudyti tuziną paprastų gyvuliukų. Va- 
dinasi, jūros kiaulytės buvo imunios! 

Dabar Beringas ėmė nebepasitikėti chemikalais (o 
kiek gyvulėlių per juos atsidūrė krematoriume!'). Ta- 
čiau jis liko ištikimas antrai savo idėjai; kraujas — tai 
nuostabiausias skystis, tekantis gyvų sutvėrimų gys- 
lomis. Kraują jis tiesiog garbino ir savo vaizduotėj 


t Patalpa lavonams deginti. 

jam priskirdavo negirdėtų ir neregėtai puikių ypa- 
tybių. Taigi jis vėl pradėjo kankinti savo nuvargintas, 
bet išgydytas jūros kiaulytes: joms į kaklą bedė švirkš- 
tą ir iš arterijos traukė kraujo. Vamzdelius su tuo 
krauju jis laikė tol, kol į kraujo paviršių išsiskyręs 
iškilo skaidrus šiaudų spalvos serumas. Atsargiai su 
plonyte pipete ištraukęs serumą, sumaišė jį su nuodin- 
gomis difterito bacilomis. 

„Tikriausiai tų padarėlių kraujyje yra kažkas, nuo 
ko jie pasidarė imunūs,— galvojo Beringas.— Be abe- 
jo, tas kažkas ir užmuša difterito mikrobus.“ 

Jis tikėjosi pamatyti, kaip bacilos susitrauks ir 
žus, tačiau, pažiūrėjęs pro mikroskopą, išvydo didžiulę 
bacilų masę šokinėjant po serumą. Jos dauginosi, „ne- 
išpasakytai dauginosi“, kaip vėliau Beringas apgailes- 
taudamas rašė. Bet vis dėlto kraujas — nuostabus da- 
lykas. Šiaip ar taip, tik dėl jo jūros kiaulytės įgavo 
imunitetą. 

— Pagaliau, — murmėjo Beringas, — tas prancūzas 
Ru įrodė, kad ne pačios bacilos, bet jų pagaminti nuo- 
dai užmuša gyvulius ir vaikus. Gal jodo trichloridu iš- 
gydytos jūros kiaulytės yra imunios ir tiems nuodams? 

Tuojau jis padarė bandymą. Su tam tikru poetišku 
sentimentalumu, kažką panosėj murmėdamas, Berin- 
gas paruošė buljoną, kur nebuvo mikrobų, o tik jų 
nuodai, ir dideles jo dozes įleido po oda kelioms išgi- 
jusioms jūros kiaulytėms. Ir šį kartą jos pasirodė imu- 
nios! Jų žaizdos pradėjo gyti, ir pačios pariebėjo. Nuo- 
dai, kaip ir juos gaminančios bacilos, jūros kiaulytėms 
nebekenkė. 

Mikrobų medžioklėį šitoks reiškinys buvo visiškai 
naujas dalykas, apie kurį Ru gal ir spėjo pasapnuoti, 
bet tik ne įgyvendinti. Pasteras mokėjo apsaugoti avis 

nuo juodligės ir gydyti pasiutusio šuns aprietus vaikus, 
tačiau Beringas padarė nejtikėtiną dalyką. Užkrėtęs 
iūros kiaulytes mirtina liga -——- Gifteritu, jis beveik to- 
kiu pat pavojingu būdu jas išgydė, ir nuo to jos pasi- 
darė atsparios nuodingiems toksinams. Jis taip imuni- 
zavo jūros kiaulytes, kad joms nieko nekenkė nuodai, 
kurių vienos uncijos būtų pakakę užmušti sepiyniasde- 
šimt penkiems tūkstančiams didelių šunų! 

— Žinoma, tas priešnuodis, apsaugąs gyvulius, yra 
kraujyje, aš ten jį rasiu! — sušuko Beringas. 

Jam reikėio kraujo. Maža kas buvo belikę iš tų pus- 
gyvių, bet difteritui atsparių jūros kiaulyčių, bet jam 
reikėjo jų kraujo. Paėmęs vieną veterana, jis įpiovė 
kaklą ir ėmė ieškoti arterijos, tačiau iš arterijos nuo 
per dažno kraujo nuleidimo nieko nebebuvo Likę. Tada 
jis apžiūrėjo visą organizmą ir pagaliau kojos kraujo 
inde rado lašelį kraujo. Tos dienos Beringui buvo ne- 
paprastai įtemptos, ir aš nežinau, ko labiau gailėtis — 
ar paties Beringo, ar jūros kiaulyčių. Kiekvieną rytą 
jis ateidavo į laboratoriją susirūpinęs, ar dar gyvi 
brangūs jo gyvulėliai. Tačiau jis jau turėjo kelis lašus 
jų kraujo „serumo. Šį serumą stikliniame vamzdetyjė 
sumaišė su buljonuų, kur buvo išaugę difterito mikro- 
bai, ir įleido neimunizuotoms jūros kiaulytėms. Kiau- 
lytės liko. gyvos! 

© — Kokie teisingi Getės žodžiai! — džiaugsmingai 
sušuko Beringas.—- Kraujas — be galo nuostabus skys- 
tis! 

Tr tada, stebint mokytojui Kochui ir nedideliam bū- 
reliui tokių pat svajotojų, kurie, sulaikę kvapą, laukė, 
kaip pavyks, Beringas padarė garsųjį savo eksperi- 
mentą. Jis sumaišė difterito nuodus su sveiku, niekada 
difteritu nesirgusių jūros kiaulyčių kraujo serumu, vi- 

sai negalėjusiu pakenkti nuodų veikimui. Šitą mišinį 
jis įleido naujoms jūros kiaulytėms. Po trijų dienų tie 
padarėliai ėmė silpti, ir, kai Beringas, jas apvertes, pa- 
judino pirštu, jos nebeatsistojo. Praėjus kelioms vwa- 
tandoms, ios paskutinį kartą kostelėjo ir nusibaigė. 

— Tik imunizuotų gyvulių,— sirgusių difteritu ir 
pagydytų,— kraujo serumas sunaikina difterito nuo- 
us! — sušuko Beringas. 

Jis troško gydyti. 

— Hm, gal dabar aš galėčiau imunizuoti didesnius 
gyvulius. Tada gaučiau daugiau nuodus neutralizuo- 
jančio serumo ir galėčiau pamėginti gydyti vaikus... 
Juk kas išgelbėjo iūros kiaulytes, turėtų padėti ir vai- 
kams! — nusprendė jis. 

Ir dabar niekas nebegalėjo Beringo sulaikyti. Kaip 
generolas, kuris, laimėjęs kruviną mūšį, veržiasi prie- 
kin, jis pradėjo leisti difterito bacilas, jodo trichloridą 
ir difterito mikrobų nuodus triušiams, avims, šunims. 
Jis norėjo juos paversti fabrikais, gaminančiais gydan- 
ti, toksinus užmušantį serumą, kuri pavadino antitok- 
sinu. Ir po daugelio piaustymų, žalojimų, klaidų — tų 
pergalei reikalingų įžangų — Beringui pagaliau pa- 
sisekė. Greitai jis turėjo imunių avių, iš kurių gavo 
daug kraujo. 

— Aišku, kad antitoksinas tikrai apsaugos nuo dif- 
terito, — pasakė Beringas — nors jis neturėjo nė ma- 
žiausio supratimo. kokia to skysčio cheminė sudėtis. 

Nedideles dozes to serumo jis įleido jūros kiauly- 
tėms. Kitą dieną tiems patiems gyvulėliams buvo įleis- 
ta mMirštamu difterito bacilų. Ir kaip įdomu buvo juos 
stebėti! Gyvuliukai patenkinti šokinėjo ir visai nesir- 
go, o kitos jūros kiaulytės, kurios nebuvo gavusios se- 
rumo, nuo tų bacilų per porą dienų nugaišo. Su kokiu 

malonumu Beringas stebėjo, kaip krito tie neimuni- 
zuoti gyvuliukai! Juk jie jam įrodė, kad serumas pui- 
kiai išgelbėjo kitus. Dabar jau be jokio sentimentaiu- 
mo Beringas padarė šimtus panašių bandymų. Jo pa- 
dėjėjai, ne kartą rodydami pirštu į kaktą, klausdavo 
vienas kito, kada jis baigs Žudyti vieną būrį jūros 
kiaulyčių, norėdamas įrodyti, kad išgelbėjo kitą būrį. 
Tačiau Beringas žinojo, ką darąs. 

„Mes darėme tiek daug bandymų, nes norėjome po- 
nui KEochui parodyti, ko pasiekėme, imunizuodami la- 
boratorijos gyvulius“, — rašė jis. 

Tačiau vienas dalykas menkino Beringo pasisekimą: 
nuo serumo gyvuliai būdavo imunūs tik labai neilgai. 
Praėjus kelioms dienoms po serumo įieidimo, jūros 
kiaulytėms nepakenkdavo net didelės nuodų dozės, ta- 
čiau jau po savaitės ar dviejų jos žūdavo nuo daug 
mažesnių dozių. 

Glostydamas savo barzdelę, Beringas šnekėjo: 

— Šitaip nepraktiška. Juk negalima kas dvi ar trys 
savaitės visiems Vokietijos vaikams leisti kraujo se- 
ruma! | 

Dėl karšto savo noro nustebinti autoritetus jis nu- 
stojo ieškoti būdų, kaip difteritui užkirsti kelius, bet 
pradėjo galvoti, ar negalima jo su serumu išgydyti. 

„Jodo trichloridas beveik tiek pat pavojingas jūros 
kiaulytėms, kaip ir mikrobai. Tačiau šis antitoksinas 
joms nepadaro nei žaizdų, nei skausmo. Aišku, kad jis 
nepakenks mano gyvuliams. Serumas užmuša mikro- 
bus, aš tą žinau, bet kad jis galėtų ir pagydyti!..“ 

Beringas daugybei jūros kiaulyčių atsargiai įleido 
po mirštamą difterito bacilų dozę. Kitą dieną jos su- 
sirgo. Praėjo dar diena, ir gyvulėliai pradėjo dusti. 
Apimti pražūtingo tingumo, jie atsigulė ant nugaros. .. 


230 


Tada Beringas pusei tų leisgyvių jūros kiaulyčių į pil- 
vą įleido po didelę antitoksino dozę, paimtą iš imuni- 
zuotų avių. Stebuklas! Beveik visos kiaulytės netrukus 
ėmė lengviau kvėpuoti. Rytojaus dieną, Beringo pa- 
verstos ant nugaros, jos vikriai pašoko ant kojų. O ket- 
virtą dieną jos vėl buvo tokios, kaip prieš susirgimą. 
Tuo tarpu kitos jūros kiaulytės buvo išneštos iš labo- 
ratorijos negyvos ir sustingusios... 

Serumas išgydė! 

Senoji laboratorija „Trikampyje“, taip laimingai 
pasibaigus sunkiai Beringo odisėjai, visai pašėlo. Visų 
širdyse gimė viltis, kad dabar vaikai iš tikro bus iš- 
gelbėti. 

Tuo pačiu metų, kai Beringas ruošė serumą, skirtą 
baudymams su vaikais, beveik mirštančiais nuo difte- 
rito, jis pradėjo rašyti klasišką savo darbą, kaip išgydė 
mirtinai sergančius gyvulėlius, įleidęs jiems naujos, 
tiesiog nepaprastos medžiagos, kurią kiti gyvulėliai, 
rizikuodami gyvybe, buvo pagaminę savo kūnuose. 

„Mes neturime tikro recepto, kaip gyvulius pada- 
ryti imunius,— rašė Beringas,— nes tie bandymai, ku- 
riuos aš išvardinau, ne visada būdavo sėkmingi.“ 

Žinoma, ne visada. Beringas pridarė daug blogų ir 
klaidingų eksperimentų, kol pagaliau jam pasisekė su- 
duoti tokį smūgį, kuris po didelio kraujo praliejimo už- 
tikrino jam pergalę... 

Kaip šis poetas, taip tuščiai gaišdamas, galėjo at- 
rasti difterito antitoksiną? Tačiau prisiminkim, jog ir 
senovėje nežinomi žmonės, pirmieji išradę bures, kad 
jos neštų per vandenis greitus laivus, turėjo taip pat 
eiti apgraibomis. Ir kiek laivelių apsivertė tiems ge- 
nijams, kurių vardų mes nežinome? Toks visų atradi- 
mų kelias... 


1891 metų pabaigoje Berlyne, Plytų gaivėje, Berg- 
mano klinikoje gulėjo dazupybė difterito smMiugiamų 
vaikų. Kalėčų naktų vienas beviltiškai sergantis vai- 
kutis tik sudejavo ir krustelėžo, kai jam po švelnia cda 
buvo pakišta adata ir pirmą kartą zuleistas pilnas 
švirkštas antitoksino. 

Rezultatai buvo stebuklingi. Tiesa, keli vaikai mi- 
rė; vieno įžymaus Berlyno gydytojo sūnelis, praėjus 
kelioms minutėms nuo serumo įleidimo, užmerkė akis. 
Dėl to įvykio kilo didelis triukšmas, tačiau greitai įžy- 
mieji Vokietijos chemijos fabrikai pradėjo gaminti anti- 
toksiną. iš kaimenių avių. Per trejus metus to serumo 
buvo ileista dvidešimčiai tūkstančių vaikų. 

Šitoji žinia kaip griaustinis pasklido visur. Bigsas, 
Amerikos sveikatos apsaugos atstovas, tuo metu at- 
vykęs į Europą, taip pat buvo sužavėtas bandymų. Gy- 
dytojui Parkui į Niujorką jis nusiuntė dramatišką ir 
autoritetingą telegramą: 

„Difieritio antitoksinas turi didelį pasisekimą. Pra- 
dėkite gamybą.“ 

Susižavėję difterito gydymu, žmonės pamiršo savo 
širdgėlą dėl tų nelaimingųjų; kurie mirė nuo pavojin- 
gų Kocho vaistų. Kochui dabar buvo viskas atleista 
dėl jo puikaus mokinio Beringo. 


IV 


Vis dėlto buvo girdėti peikiant antitoksiną, įuo 
skundžiantis. Ir visai suprantama, nes serumas ne- 
buvo koks nors stebuklingas vaistas, visu šimtu pro- 
centų išgydąs vaikus. Jis vaikus gelbėdavo tik taip, 

kaip jūros kiaulytes. Kai kurie mokyti gydytojai pra- 
dėjo irodinėti, kad vaikų gerklėse ligos eiga esonti vi- 
sai kitokia, negu procesas po jūros kiaulvčių oda. 
Tūkstančiaros difteritu sergančių vaikų buvo leidžia- 
mas serumas, tačiau vaikai vis vien baisiai mirdavo 
(gai būt, šiek tiek mažiau). Gydytojai pradėjo abejo- 
ti... Tėvai prarado viltį... 

Tada į kovą stojo Emilis Ru. Jis atrado puikų ir 
paprastą būdą arkliams imunizucii. Arkliai visi išiik- 
davo gyvi, jiems neatsirasdavo žaizdų ir, svarbiausia, 
iš jų būdavo galima gauti keiis litrus brangaus anti- 
toksino, kuris buvo tikrai galingas vaistas: mažas jo 
lašelis sunaikindavo dideles mirštamų nuodų dozes. 

Kaip ir Beringas, o gal net labiau, Ru tikėjo, kad 
ateityje šis antitoksinas išgelbės nuo mirties tukstan- 
čius vaikų. Jis nebegalvojo, kaip apsisaugoti, nebekal- 
bėjo apie gerklės skalavimą, tik, nusitvėręs didelius iš- 
sipūtusius butelius, lakstė iš laboratorijos į arklides ir 
adatomis badė kantrių arklių kaklus. 

Tuo metu Paryžiuje siautė ypaiingai baisi (taip 
galvojo Ru) difterito epidemija. Vaikų ligoninėj pusė 
(taip bent sako statistika) pamėlynavusių vaikų buvo 
išnešama į lavonine. Truso ligoninėje mirdavo šešias- 
dešimt nuošimčių (neaišku, ar gydytojai žinojo, kad 
visi mirdavo nuo difterito). 

1894 metų vasario 1 dieną siauros krūtinės ir pailgo 
veido žmogus su įuoda kepuraite įėjo į Vaikų ligoni- 
nės difterito skyrių. Rankoje jis laikė šiaudų spalvos 
skysčio pripiltus butelius. Tai buvo Ru su stebuklingais 
savo vaistais. 

O institute Diuto gatvėje savo kabinete sėdėjo para- 
ližuotas žmogus, prieš mirtį norėjęs sužinoti, ar pasi- 

seks jo mokiniui nugalėti dar vieną ligą, ir jo akys taip 
blizgėjo, kad net artimieji užmiršo, jog jis jau pa- 
smerktas mirti. Pasteras laukė žinių... O su juo ir visas 
Paryžius. Sergančių vaikų tėvai maldavo Ru paskubėti. 
Jie jau buvo girdėję apie nuostabų Beringo gydymą, 
išgelbėjusį vaikus. Ru matė ištiestas jų rankas. 

Su tuo pačiu ramumu, kuris dar seniai stebino vals- 
tiečius, kai tomis garsiomis dienomis Piui-le-Foro fer- 
moje jis darė bandymus su juodligės skiepais, Ru pa- 
ruošė serumą ir švirkštus. Jo asistentai: Martenas ir Še- 
liu uždegė mažas spiritines lemputes ir pasiruošė vyk- 
dyti kiekvieną Ru nurodymą. 

Ru dirstelėjo į nieko negalinčius padaryti gydytojus, 
į švino spaivos veidelius ir rankutes, kurios laikė su- 
gniaužusios antklodžių kraštus, ir į kūnelius, kurie 
trūkčiojo, gaudydami orą. .. 

Tada jis žvilgterėjo į savo švirkštus: ar serumas iš 
tikrųjų išgelbės gyvybes? 

„Taip!“ — atsakė Emilis Ru — žmogus. 

„Nežinau,— reikia padaryti bandymą“, — šnabždė- 
jo Emilis Ru — tiesos ieškotojas. 

„Tačiau, darydamas bandymą, turėsi suleisti seru- 
mą ne daugiau kaip pusei tų vaikų, o taip elgtis nega- 
li“,— kalbėjo Ru širdis, ir prie jos prisijungė visų nu- 
siminusių tėvų balsai. 

„Iš tiesų, baisiai sunku,— atsakė Ru — mokslinin- 
kas.— Bet juk serumas išgelbėjo triušius, o aš nežinau, 
ar jis pagydys vaikus... Turiu sužinoti. Man reikia 
rasti tiesą. Ir tik palyginęs mirusių, negydytų vaikų 
skaičių su tais, kurie mirs, įleidus serumo, aš galėsiu ją 
rasti.“ 

„Bet jei, padaręs bandymą, sužinosi, kad serumas 
geras, kad jis iš tikrųjų gydo... Pagalvok, tu esi at- 
sakingas už tuos šimtus vaikų, kuriems žadi neleisti 
antitoksino!“ 


Apsispręsti buvo nežmoniškai sunku, ir Ru — moks- 
lininkas galėjo įveikti sentimentalųjį Ru, tik sugalvojęs 
dar vieną argumentą: „Jei mes tiksliai neištirsime, pa- 
saulis gali patikėti, kad čia puikus vaistas. Mikrobų 
medžiotojai liausis ieškoję kitokių gydymo būdų, ir nuo 
difterito mirs tūkstančiai vaikų. Tokios klaidos galima 
išvengti, dabar padarius šį bandymą.“ 

Šitoks galėjo būti galutinis ir teisingas mokslo atsa- 
kymas, bet jo nebuvo. Kas išdrįstų apkaltinti gailestin- 
gą Ru širdį, kad jis atsisakė eiti tuo žiauriu keliu, ve- 
dančiu į tiesą? 

Svirkštai buvo paruošti, ir, stipriai spustelėjus, iš 
jų ištryško serumas. Taip Ru pradėjo savo gailestingą 
darbą, kuris, gal būt, išgelbės gyvybes. Nuo tos dienos 
per penkis mėnesius daugiau nei trims šimtams vaikų 
buvo įleista didelės to serumo dozės. 

Laimė, rezultatai pateisino Ru — žmogų. Vasarą, 
pasibaigus eksperimentui, įžymių pasaulio medikų ir 
mokslininkų kongrese jis pasakė: 

— Vaikų būklė, naudojant serumą, aiškiai gerėja... 
Palatose retai bepamatysi išblyškusius ar pamėlyna- 
vusius veidelius. .. Vaikai dabar žvalūs ir linksmi! 

Tame pačiame Budapešto kongrese Ru papasakojo, 
kaip serumas išvalo vaikams iš gerklyčių pilkas plė- 
ves — tą mikrobų ganyklą, kur jie gamina baisius savo 
nuodus. Nuostabusis serumas, kalbėjo Ru, numuša tem- 
peratūrą (panašiai kaip lengvas vėjelis nuo šiaurinio 
ežero pusės atšaldo įkaitusį miesto grindinį). Didingas 

įžymiųjų gydytojų kongresas jį pasveikino. Visi atsi- 
stojo. .. 

Ir vis dėlto... vis dėlto, nors ir buvo gydomi tokiu 
nuostabiu serumu, dvidešimt šeši vaikai iš kiekvieno 
šimto mirdavo. 

Tačiau reikia prisiminti, kad iai buvo jaudinantys 
laikai, ir Ru su Budapešto kongreso dalyviais buvo su- 
sirinkę ne ieškoti tiesos, o aptarti, kaip gelbėti gyvy- 
bes, ir nuspręsti, kas pasiekta šioje srityje. Jiems neru- 
pėjo skaičiai, jie visai nesirūpino tais įkyriais kritikais, 
kurie priekaištavo, lygino duomenis. Jie džiaugėsi, kad 
serumas sumažina karštį. Pagaliau Ru, pritariant audi- 
torijos daugumai, kritikams galėjo šitaip atsakyti: 

— Taip, naudojant serumą, iš šimto mirė dvidešimt 
šeši. Tačiau prisiminkit, kad visą laiką mirdavo pen- 
kiasdešimt. 

O vis dėlto aš, tikintis antitoksino galia, po dvide- 
šimt metų sakau, kad difteritas — liga, ne visada bū- 
nanti vienodai pavojinga. Pasitaiko tokių baisių dešimt- 
mečių, kai ji iš šimio vaikų nužudo šešiasdešimt. Pas- 
kui, lyg atsitikus kokiam stebuklui, jos mikrobai tarsi 
susilpnėja, ir lygiai tokiose pat sąlygose miršta tik de- 
šimt vaikų. Taip buvo ir tais garsiaisiais Ru ir Beringo 
laikais. Tada vienoje Anglijos ligoninėje, nors serumo 
ten dar niekas nebuvo naudojęs, mirtingumas nuo ke- 
turiasdešimt procentų sumažėjo iki dvidešimt devynių. 

Taigi Budapešto kongreso dalyviai nepaisė skaičių 
ir, grįžę namo, visuose pasaulio kampeliuose išgarsino 
antitoksiną. Per kelerius metus difteritą ėmė vien tik 
juo gydyti. Ir dabar iš tūkstančio gydytojų neatsirastų 
nė vieno, kuris netvirtintų, jog antitoksinas — puikus 
vaistas. Tikriausiai jie teisūs. Juk jau įrodyta, kad, įlei- 

dus antitoksino pirmą ligos dieną, beveik visi vaikai 
lieka gyvi, o jei uždelsiama — daugelis miršta. Todėl 
tikrai reikėtų apkaltinti tą daktarą, kuris, gydydamas 
nuo difterito, atsisakytų antitoksino. Aš pais kuo grei- 
čiausiai prašyčiau gydytojo, kad mano vaikui įleistų 
šio serumo. Kodėl ne? Gali būti, kad jis gydo, nors tai 
nėra iki galo įrodyta. Pagaliau, dabar jau per vėlu vie- 
naip ar kitaip įrodinėti, nes visas pasaulis tiki antitok- 
sino galia, ir neatsiras nė vieno, kuris būtų toks beširdis 
ar toks drąsus, kad imtųsi daryti eksperimenią, kurio 
reikalauja mokslas. 

Dabar tyrinėtojai tikriausiai yra užsiėmę kitais dar- 
bais, ir jei pasaulį vėl užlietų tokia baisi difterito ban- 
ga, kaip devintajame praėjusio amžiaus dešimtmetyje, 
aš manau, kad Ru buvo teisus. 

Jei antitoksinas ir ne visada išgydo nuo difterito, 
mes žinome, kad Ru ir Beringo darbas nenuėjo niekais. 
Šiandien Niujorke, vadovaujant gydytojui Parkui, vi- 
soje Amerikoje ir Vokietijoje! šimtai tūkstančių vaikų 
ir moksleivių yra sumaniai paverčiami mažais antitok- 
sino žabrikais, ir dėl to jie niekada nesusirgs difteriiu. 
Jiems po oda leidžiama mažytės dozės baisių nuodų, 
kurie gali užmušti daugelį didžiulių šunų, bet yra taip 
nuostabiai pakeisti, jog nebepavojingi net savaitės kū- 
dikiui. 

Todėl drąsiai galima laukti, kad, įtikinus tėvus ir 
motinas, jog jų vaikams būtina tris kartus įleisti ne- 
pavojingo serumo, difteritas daugiau nebebus toks žu- 
dikas, koks buvo per amžius. 

Už tai žmonės bus dėkingi pirmiesiems, dar ne visai 
patyrusiems ieškotojams — Lefleriui,, Ru ir Berin- 
gui. 


1 Dabar šitie skiepai visur žinomi. 

VII SKYRIUS 


MEČNIKOVAS 


GERIEJI FAGOCITAI 


I 


Mikrobų medžioklė visą laiką buvo kažkoks keistas 
ir painus dalykas. 

Neturintis jokio išsilavinimo durininkas pirmasis pa- 
matė mikrobus; chemikas juos pavaizdavo popieriuje 
ir išmokė žmones jų bijoti, kaimo gydytojas mikrobų 
medžioklę beveik priartino prie mokslo. Norėdami iš- 
gelbėti vaikus nuo baisiausių mikrobų nuodų, prancū- 
zas ir vokietis privertė kalnus išskerstų jūros kiaulyčių 
ir triušių. Mikrobų medžioklė — nuostabių kvailysčių, 
puikios intuicijos ir beprotiškų paradoksų istorija. Tokia 
pat yra ir istorija mokslo apie imunitetą, nes Mečniko- 
vas, tas aistringas tyrinėtojas, iš esmės sukūręs šį moks- 
lą, nebuvo blaiviai galvojantis mokslininkas, jis greičiau 
panėšėjo į kurį nors isterišką Dostojevskio romanų he- 
rojų. TM 

Elijas Mečnikovas gimė pietų Rusijoj 1845 metais. 
Dar nesulaukęs dvidešimt metų, jis mėgdavo sakyti: 

— Esu kupinas energijos ir gabumų, esu talentingas 
ir ambicingas. Aš trokštu pasidaryti garsiu tyrinėtoju. 

Įstojęs į Charkovo universitetą, jis iš profesorių pa- 
siskolino mikroskopą ir, visai nenutuokdamas apie tokius 
mokslus, šitas ambicingas jaunuolis sėdo ir parašė di- 
delį mokslinį traktatą. Kartais jis keletą mėnesių ne- 
lankydavo paskaitų universitete, tačiau to laiko veltui 

neleisdavo: skaitydavo, ir ne romanus, o mokslinius 
darbus apie „baltyminių medžiagų kristalizaciją“ ir 
ugningas politines proklamacijas, už kurias, jei policija 
būtų žinojusi, būtų ištrėmusi į Sibiro kasyklas. Per nak- 
tų naktis jis gerdavo su draugais (mūsų dienų komunis- 
tų pirmtakais) arbatą ir skleisdavo ateistines mintis: už 
tai galų gale buvo pramintas „bedieviu“. Paskui, per 
kelias dienas prieš egzaminus, jis išmokdavo viską, ką 
buvo praleides per tuos mėnesius. Dėl nuostabios savo 
atminties, kuri greičiau buvo panaši į tobulą fonografą!, 
negu į žmogaus smegenis, jis galėjo pagaliau tėvams pa- 
rašyti, kad sėkmingai baigė universitetą ir gavo aukso 
medalį. 

Mečnikovas amžinai stengėsi pralenkti pats save. Dar 
būdamas paaugliu, jis siųsdavo straipsnius moksliniams 
žurnalams. Vos dirstelėjęs pro mikroskopą į kokį atsitik- - 
tinį vabaliuką ar blakę, jis tuoj sėsdavo ir rašydavo 
mokslinį darbą. O kitą dieną, atidžiau pasižiūrėjęs, pa- 
matydavo visiškai kitokį vaizdą. Tada kuo greičiausiai 
rašydavo į žurnalo redakciją: 

„Prašom dar nespausdinti mano straipsnio, kurį jums 
vakar nusiunčiau. Rankrašty radau klaidą.“ 


O jei kartais kuri nors redakcija atsisakydavo pri- 
imti straipsnį, jis perpykęs su kartėliu sušukdavo: 

— Manęs pasaulis neįvertina! 

Parėjęs namo, jis norėdavo nusižudyti ir tik liūd- 
nai švilpaudavo: „Jei aš būčiau sraigė, pasislėpčiau „ke- 
vale“. 

Nors Mečnikovas ir verkšlendavo, kad profesoriai 
nepripažįsta jo didžio talento, jis nenuleisdavo rankų. 


! Prietaisas garsams užrašyti. 

Be galo susidomėjęs gyvais padarais, pamiršdavo viso- 
kias savižudybes ir smarkius galvos skausmus. Tačiau, 
sinčydamasis su mokytojais, jis amžinai pats sau kiiu- 
dydavo dirbti rimtą mokslinį darbą. Pagaliau Mečniko- 
vas pasakė savo motinai (kuri jį visados lepino ir tikėjo 
didele sūnaus ateitim): 

— Mane labai domina protoplazmą'. Tačiau pas 
mus, Rusijoj, nėra tokio mokslo! 

Ir jis išdūmė į Vokietiją, į Viurcburgo universitetą. 
kur sužinojo, kad mokslas prasidės tik po šešių savaičių. 
Čia jis susiieškojo keletą rusų studentų, tačiau žie gana 
šaltai jį sutiko, nes Mečnikovas buvo žydas*. Galutinai 
nusivylęs gyvenimu ir galvodamas apie savižudystę, jis 
grįžo namo ir lagamine parsivežė kelias naujas knygas. 
Tarp jų buvo ir ką tik pasirodžiusi Čarlzo Darvino „Rū- 
šių kilmė“. Jis tiesiog ryte prarijo šią knygą, susižavėjo 
evoliucijos teorija ir, iš karto pasidaręs ištikimu jos pa- 
sekėju, ėmė ją skelbti kaip naują mokslinę religiją. 

Pamiršęs apie savižudybę, svarstydavo, kokius da- 
ryti tyrimus evoliucijos srityj. Ilgomis nemigo naktimis 
jam prieš akis iškiidavo didžiulės panoramos: maty- 
davo nesuskaičiuojamas daugybes gyvulių ir vabalų — 
nuo tarakono iki dramblio, — kurie visi buvo kilę iš 
kažkokio tolimo ir nepaprastai mažo prosenelio. 


Nuo tada Mečnikovui prasidėjo naujas gyvenimas. 
Dešimt metų jis, skelbdamas ir gindamas naują savo 
pasaulėžiūrą, keliavo iš laboratorijos į laboratoriją; iš 
Rusijos per Vokietiją jis nusibastė į Italiją, iš Italijos — 
į Helgolando salą. Mečnikovas tyrė kirmėlių evoliuciją. 
Nerangiais savo pirštais karštligiškai išplėšdavo driežų 


! Pagrindinė bet kurios gyvūnų ar augalų ląstelės me- 
džiaga. 
2 Mečnikovo tėvas buvo rusas, motina — žydė, 

vidurius, norėdamas juose išskaityti evoliucijos istori- 
ią, o neradęs, ko ieškojo, sviesdavo tą sužalotą roplį 
per savo Taboratoriją. 

Priešingai negu Kochas ir Levenhukas, kurie buvo 
garsūs žmonės, nes mokėjo tirti ir stebėti gamtą, Meč- 
nikovas iš pradžių skaitydavo storas knygas apie evo- 
liuciją, šaukdavo „taip“, o paskui daugybe bandymų, 
išluptų iš gamtos glėbio, stengdavosi pagrįsti savo idė- 
jas. Nors labai keista, dažnai jis, kaip vėliau pamaty- 
sime, būdavo teisus, nenuginčijamai teisus. 

Iki to laiko (XIX a. septyniasdešimtųjų metų pabai- 
gos) jis nieko nežinojo apie mikrobus, tačiau potraukis 
įrodinėti, kad gyvenime išsilaiko tik sugebantieji prisi- 
taikyti, neišvengiamai vedė prie tos pusiau fantastinės 
teorijos, aiškinusios žmogaus atsparumo mikrobams 
priežastį. 

Pirmieji trisdešimt penkeri Mečnikovo metai buvo 
tik triukšmingas ir gana nesklandus pasiruošimas tai 
garsiai šlovei, kuri jo laukė Sicilijos saloje, Vidurže- 
mio jūroje. 

Būdamas dvidešimt trejų metų, Mečnikovas vedė 
Liudmilą Fiodorovič, kuri sunkiai sirgo tuberkulioze, 
tad į vestuves buvo nuvežta invalido kėdėje. Ketverius 
metus jie keliavo po Europą, ieškodami, kad kas išgy- 
dytų tą ligą. Suirzęes, bet švelniai slaugydamas žmona, 
Mečnikovas rasdavo laiko atsidėti žaliųjų musių, para- 
zitų, kirmėlių ir skorpionų vystymosi tyrinėjimui. Jis 
norėjo padaryti įspūdingą atradimą, kuris jam atneštų 
profesoriaus vardą ir gerai apmokamą vietą. 

— Išlieka ne gerieji, bet apsukrieji, — šnabždėdavo 
Mečnikovas, rašydamas mokslinius straipsnius ir ieško- 
damas pažinčių. 

Liudmila mirė. Paskutinėmis dienomis jai būdavo 
duodama mortfijaus, tad Mečnikovas, užsikrėtęs nuo jos 
tuo papročiu, klajodamas po Ispaniją ir Šveicariją, ėmė 
vis daugiau ir daugiau naudoti šio narkotiko. Be to, 
susirgo sunkia akių liga, o koks gamtininkas ir tyrinė- 
tojas be akių? 

— Dėl ko gyventi? — tarė jis sau ir išgėrė mirtiną 
dozę morfijaus. Tačiau, laimė, dozė buvo per didelė, jis 
pradėjo vemti ir viską išvėmė. 


— Dėl ko gyventi?! — vėl sušuko jis ir, išsimaudęs 
karštoje vonioje, nuogas išbėgo į šaltį, tikėdamasis su- 
sirgti plaučių uždegimu. Tačiau išmintingų, tyrinėtojus 
globojančių dievų planai, matyt, buvo kitokie. Tą pa- 
čią naktį Mečnikovą netikėtai sudomino apie žibinto 
liepsną beskraidančių naktinių drugelių spiečius. 

— Tie vabzdžiai gyvena iš viso tik kelias valan- 
das,— galvojo jis.— Kaip jiems pritaikyti teoriją apie 
sugebėjimą prisitaikyti? — Ir jis vėl pradėjo daryti 
bandymus. 

Mečnikovo sielvartas buvo labai didelis, tačiau ne- 
ilgai truko. Greitai jis buvo paskirtas Odesos univer- 
siteto profesoriumi ir ėmė skelbti, kad išlieka tik su- 
gebą prisitaikyti gyviai. Visi gerbė Mečnikovą dėl jo 
išsimokslinimo, tad jo vardas išgarsėjo. 

Nepraėjus nė dviem metam nuo Liudmilos mirties, 
jis susipažino su turtingo dvarininko dukterimi, penkio- 
likamete mergaite Olga. Nors ji ir šnibždėjo, kad „pro- 
fesorius toks išblyškęs ir atrodo nusiminęs“, bet netru- 
kus juodu susituokė. 


Nuo tada Mečnikovo gyvenimas pasidarė nebe toks 
sunkus, — žudytis jis norėdavo vis rečiau; jo rankos 
pradėjo klausyti taip anksti subrendusio proto — jis 

išmoko daryti bandymus. Ir niekada nėra buvę tokio 
žmogaus, kuris taip nuoširdžiai būtų stengęsis pritaikyti 
gyvenime savo religiją (ta religija buvo mokslas). 


II 


1883 metais, kai po Pastero ir Kocho atradimų visas 
pasaulis tiesiog apkvaišo dėl mikrobų, Mečnikovas iš 
gamtininko staiga pasidarė mikrobų medžiotoju. Susi- 
kivirčijęs su Odesos universiteto vyriausybe, jis su Olga 
ir pulkų mažų jos sesučių ir broliukų nuvyko į Sicilijos 
salą ir savo vasarnamio, atsukto į jūrą ir tolumoj 
mėlynuojantį Kalabrijos krantą, svetainėj įsirengė mė- 
gėjišką laboratoriją. Intuicija jam sakė, kad mikrobai — 
svarbiausia mokslo šaka, todėl jis, norint visai nežino- 
damas jokių tyrinėjimo metodų ir kaip reikiant nema- 
tęs nė vieno mikrobo, svajojo padaryti didelį atradimą. 
Jis, dėstydamas Olgai biologines teorijas, vaikščiojo po 
savo laboratoriją — svetainę, stebėjo jūros žvaigždžių 
ir pinčių gyvenimą, sekė vaikams stebuklingas pasa- 
kas,— žodžiu, nedarė nieko, kas bent kiek nors būtų 
galėję priminti aistringą Kocho ir Pastero tyrinėjimą... 

Vieną gražią dieną Mečnikovas sugalvojo ištirti, 
kaip jūros žvaigždės ir pintys virškina maistą. Jis jau 
anksčiau tų gyvių viduje buvo pastebėjęs keistas 1ąs- 
teles, sudarančias dalį jų kūno, tačiau ne stovinčias vie- 
toje, o visą laiką judančias. Iš pradžių tos ląstelės iš- 
leisdavo ataugas, o paskui jas pernešdavo ir visą likusį 
skaidrų savo kūnelį; visai taip, kaip daro pats papras- 
čiausias gyvis — ameba. Tai buvo klajojančios ląstelės, 
kurios tarsi persiliedavo iš vienos tų gyvių kūno vietos 
į kitą. 

Atsisėdęs svetainėje prie stalo, Mečnikovas pradėjo 
daryti bandymus. Nerangiai, neslrubėdamas, tarytum jo 
rankos būtų neklausę galvos, jis paėmė keletą mažyčių 
gabaliukų karmino! ir įleido į jūros žvaigždės lervą?. 
Tai buvo labai originalus ir išradingas sumanymas, nes 
lerva — skaidri kaip geras langų stiklas, tad Mečniko- 
vas pro mikroskopą galėjo matyti viską, kas dėjosi jos 
viduje. Su didžiausiu džiaugsmu jis stebėjo, kaip tos 
slankiojančios, persiliejančios ląstelės iš visų pusių 
artėjo prie karmino gabalėlių ir juos rijo. Mečnikovas 
buvo įsitikinęs, kad mato, kaip jūros žvaigždė virškina, 
tačiau tuo pačiu metu jo galvoje praskriejo nauja ir 
neaiški mintis, labai tolima tiems primityviems virški- 
nimo reiškiniams. 

Kitą dieną Olga išėjo su vaikais į cirką pažiūrėti 
kažkokių nepaprastų dresiruotų beždžionių. Mečnikovas 
sėdėjo vienišas svetainėje, pešiojo apaštališką savo barz- 
dą ir užsigalvojęs spoksojo į indą su jūros žvaigždėmis. 
Staiga, tarsi plykstelėjus akinančiam žaibui, per vieną 
akimirką, per vieną fantastiškai mažutę sekundės dalį 
Mečnikovas pasuko savo gyvenimą kitu keliu. 

„Šitos klajojančios ląstelės, kurios jūros žvaigždės 
lervoje ryja karmino grūdelius, turi ryti ir mikrobus. 
Be abejo, tikrai jos, tos klaiojančios ląstelės, apsaugo 
jūros žvaigždę nuo mikrobų. Mūsų klajojančios 1ąste- 
lės — baltieji kraujo rutuliukai — tikriausiai taip pat 
gina mus nuo mikrobų. .. Jie, tur būt, ir yra imuniteto 
priežastis... Tiktai jų dėka piktosios bacilos iki šiol dar 
nesunaikino žmonijos.“ 

Ir, nieko nelaukdamas, be jokių tyrimų ir bandymų 


! Ryškiai raudoni dažai. 
? Gyvūnas pirminėje vystymosi stadijoje. 

Mečnikovas nuo jūros žvaigždės virškinimo iš karto 
peršoko prie žmonių ligų. 

„Aš netikėtai tapau patologu, — rašė jis savo dieno- 
raštyje (juk čia ne mažiau keista, kaip fleitistui pasi- 
skelbti astrofiziku!), — ir taip susijaudinau, kad ėmiau 
skubiai vaikščioti iš vieno kambario galo į kitą, o pas- 
kui išbėgau prie jūros, kad galėčiau susikaupti.“ 

Man atrodo, kad kruopštusis mokslininkas Kochas 
vargu ar būtų Mečnikovui leidęs net dulkes nuo savo 
mikroskopo nuvalyti, bet tas laukinis rusas visai ne- 
paisė, kad nieko nenutuokia mikrobų medžioklėje. 

„Aš tariau sau,— jeigu mano teorija teisinga, tai 
rakštis jūros žvaigždės lervoje tuojau turi būti apsup- 
ta klajojančių ląstelių. ..“ 

Mečnikovas atsiminė, kad, palikus piršte neištrauktą 
rakštį, aplink ją netrukus prisirenka pūlių, kurie su- 
daryti daugiausia iš baltųjų kraujo kūnelių. Jis nubėgo 
į sodą už namo ir nusilaužė keletą spyglių nuo rožių 
krūmo, kurį Olgos broliukams ir sesutėms neseniai 
buvo papuošęs vietoj eglutės. Grįžęs į niekam netikusią 
savo laboratoriją, tuos spyglius subedė į vieną skaidrią 
jūros žvaigždę. 

Kupinas puikiausių vilčių, Mečnikovas atsikėlė auš- 
tant ir pamatė, kad jo galvota teisingai: aplink rožių 
spyglius slankiojo ir judėjo milijonai klajojančių ląste- 
lių. Tiek ir užteko (šit kaip jis skubėjo surasti išva- 
das!) — jis visam laikui tvirtai įsikalė į galvą minti, 
jog jau nuodugniai išaiškinęs, kaip organizmas prieši- 
nasi visoms ligoms. 

Tą patį rytą, norėdamas atsitiktinai susirinkusiems 
įžymiems Europos profesoriams papasakoti didįjį savo 
atradimą, jis išvažiavo į Mesiną. „Štai dėl kokios prie- 
zasties gyvuliai gali kovoti su mikrobais.“ Mečnikovas 

taip iškalbingai ir įdomiai aiškino apie klajojančias ląs- 
teles, kurios stengėsi suryti rožės spyglius (o pasakoti 
jis puikiai mokėdavo!), kad juo patikėjo net niekada ne- 
klystantis, garsusis biologijos profesorius Virchovas 
(dar neseniai šaipęsis iš Kocho)! 

Šitaip Mečnikovas tapo mikrobų medžiotoju. 


III 


Su žmona ir vaikais, linksmai plojančiais iš džiaugs- 
mo, Mečnikovas skubiai persikėlė į Vieną, kur norėjo 
paskelbti savo teoriją: mes esame imunūs, nes mūsų 
klajojančios ląstelės suryja mikrobus. Vos tik nuvažia- 
vęs, jis pirmiausia aplankė savo draugo, profesoriaus 
Klauso, laboratoriją. Klausas buvo zoologas ir apie 
mikrobus nieko nenusimanė, tačiau Mečnikovo mintimi 
buvo nepaprastai sužavėtas. 

— Man bus didelė garbė savo žurnale paskelbti 
tavo teoriją, — pasakė Klausas. 

— Bet man dar reikia sugalvoti kokį nors moksliš- 
ką pavadinimą toms mikrobus ryjančioms ląstelėms. .. 
Gal kokį graikišką žodį... Na kaip, sakysime, būtų ga- 
lima graikiškai pavadinti tokias ląsteles? 

Klausas ir mokytieji jo kolegos pasikasė pakaušius, 
pasiknaisiojo žodynuose ir galop pareiškė: 

— Fagocitai! Ryjančios ląstelės graikiškai bus — 
fagocitai. Taip ir pavadink. 

Mečnikovas jiems padėkojo ir, prie savo ieškojimų 
laivo stiebo pritvirtinęs žodį „fagocitai“, leidosi į aud- 
ringą naujos karjeros — mikrobų medžioklės — jūrą. 
Tas žodis pasidarė jo tikėjimo simbolis, pragyvenimo 

šaltinis ir — jūs gal netikėsit — padėjo ieškoti priežas- 
čių, dėl ko mes įgyjame imunitetą. 

Mečnikovas aistringai skelbė teoriją apie fagocitus, 
juos gynė ir stebėjo, per juos susirado priešų. 

Iš Vienos Mečnikovas nuvažiavo į Odesą, kur nuste- 
busiems miesto gydytojams perskaitė didelį mokslinį 
pranešimą apie gydomąsias organizmo jėgas. Praneši- 
mas buvo puikus, dėl pranešėjo nuoširdumo ir įsitikini- 
mo irgi nekilo abejonių, tačiau istorija nepasako, ar 
Mečnikovas prisipažino nustebintiems savo klausyto- 
jams, kad nė karto gyvenime nebuvo matęs nė vieno 
fagocito ryjant bent vienintelį piktadarį mikrobą. Kiek- 
vienas — net ir mokytas gydytojas — būtų sustojęs pa- 
žiūrėti, kaip piaunasi šunys. Mečnikovo idėja, jo pasaka 
apie mažyčius baltuosius mūsų kraujo kūnelius, sku- 
bančius prie begalybės termofilinių bakterijų! užkirsti 
kelią mirštamiems mikrobams, juos sujaudino ir įti- 
kino. 

Tačiau Mečnikovas suprato turis rasti pavyzdžių, 
patvirtinančių savo teoriją. Ir staiga jo teorija visai ne- 
tikėtai, labai aiškiai ir vaizdžiai pasitvirtino su vandens 
blusomis. 

Jis, kurį laiką aprimęs, prūduose bei akvariumuose 
ėmė gaudyti vandens blusas. Čia dar kartą pasirodė 
velniškas jo sumanumas, nes tie maži sutvėrimėliai 
buvo tokie pat skaidrūs, kaip ir jūros žvaigždžių lervos, 
taigi jis pro mikroskopą galėjo matyti, kas dedasi jų vi- 
duje. Jis dabar tapo tikrai rimtu tyrinėtoju ir kantriai 
pradėjo ieškoti kokios nors vandens blusų ligos. Istorija 
ne sykį įrodė, kad mikrobų medžiotojai betyrinėdami 
atranda viską, tik ne tai, ko ieško. Bet šį kartą Mečni- 


! Bakterijos, galinčios gyventi aukštoje temperatūroje 
(iki 70°). 

kovui puikiai pasisekė. Jis ilgai stebėjo betikslį vandens 
blusų gyvenimą ir pagaliau kartą pro lęšį išvydo, kaip 
viena biusa prarijo keletą smailų, į adaias panašių, 
nuodingųjų mielių sporų. Tos adatėlės nušliaužė į ma- 
žytę biusos ryklę, aštriais savo galiukais pradūrė pilvo 
sienelę ir perėjo į kūną. Tada Mečnikovas pamatė, kaip 
klajojančios ląstelės — fagocitai — pradėjo slinkti prie 
pavojingųjų adatėlių, jas iš visų pusių apsupo, suėdė, iš- 
tirpino ir suvirškino. 

Tačiau pasitaikydavo, kad fagocitai, nežinia dėl ko, 
nesuspėdavo stotį į mūšį su mMirštamomis mielių sporo- 
mis, tai pastarosios pradėdavo greitai daugintis pumpu- 
ravimų, pavirsdavo kylančiomis mielėmis, visą savo 
mase užpuldavo blusą, ją apnuodydavo, ir toji nusi- 
baigdavo. | 

Mečnikovas gerai prisižiūrėjo mirtinų, jaudinančių 
kovų, vykstančių tokioje mažytėje arenoje; jis ilgai ste- 
bėjo. iki šiol dar neišaiškintą ir paslaptingą reiškinį, 
kaip tam tikri gyviai iš anksto apsidraudžia nuo būsimų 
užpuolėjų. Jis dirbo tikrai atsidėjęs ir, reikia pripažinti, 
labai išmintingai, nes kas kitas būtų sugalvojęs ieškoti 
imuniteto priežasčių tokiame niekingame padare — 
vandens blusoje? Taigi Mečnikovas liovėsi abejojęs savo 
teorijos teisingumu. Jis daug nesigilino į šią kovą (Ko- 
chas jai būtų paskyręs visus metus) ir greitai išspausdi- 
no Mokslinį darbą, kuriame taip rašė: 

„Vandens blusų imunitetas, atsirandąs dėl fagocitų 
veiklos, yra aiškus įgimto imuniteto pavyzdys, nes tuo- 
met, kai klajojančios ląstelės nespėja praryti ką tik pa- 
tekusių į blusos organizmą mielių sporų, jos prade- 
da išskirti nuodus, kurie ne tik sulaiko fagocitus, bet 
juos užmuša ir ištirpdo.“ 

IV 


Paskui Mečnikovas pradėjo stebėti varles ir triu- 
šius, norėdamas pamatyti, ar tokios kovos vyksta ir 
juose, bet staiga 1886 metais visa Rusija buvo sujau- 
dinia nepaprastos žinios, kad Pasteras išgelbėjo pasiu- 
tusio vilko aprietų šešiolika Smolensko valstiečių. 
Odesos labdariai ir zemstvos veikėjai, norėdami kuo 
greičiau įsteigti Odesoj laboratoriją, skubiai surinko ne- 
mažą sumą pinigų. Kadangi Mečnikovas, pabuvojęs vi- 
suose Europos universitetuose, tuo metu skaitė Odesos 
gydytojams paskaitas apie fagocitus, kurie suėda mikro- 
bus, tai visi pamiršo, kad jis žydas, ir jam buvo pasiū- 
lyta naujojo instituto mokslinio direktoriaus postas. 

— Ką gali žinoti? — kalbėjo žmonės.— Gal profe- 
soriui Mečnikovui naujame mūsų institute pasiseks taip 
išdresiruoti mažuosius fagocitus, kad jie suės visus mik- 
robus! 

Mečnikovas pasiūlymą priėmė, tačiau tuoj pat išdi- 
džiai atrėžė: 

— Aš tik teoretikas ir esu paskendęs tyrinėjimuose. 
Man reikia padėjėjo, kuris išmoktų elgtis su vakcinomis 
ir dirbtų visus praktiškus darbus. 

Kadangi Odesoje neatsirado nė vieno žmogaus, kuris 
nusimanytų mikrobiologijoj, tai Mečnikovo draugas, gy- 
dytojas Gamalėja, tuoj buvo išsiųstas į Pastero institutą 
mokytis. 

Odesos gyventojai, laukdami skiepų, — priemonės ap- 
sisaugoti nuo užkrečiamųjų ligų — nekantravo, 

Išbuvęs kurį laiką Paryžiuje ir daug išmokęs iš Ru 
ir Pastero, Gamalėja grįžo į Odesą ir .pradėjo gaminti 
juodligės vakciną zemstvos avims ir skiepus nuo pa- 
siutligės miestiečiams. 

— Na, dabar viskas bus gerai, — pasakė Mečniko- 
vas (jis dar taip mažai težinojo apie klastingus nuodin- 
gų mikrobų pokštus) ir pasinėrė į tiriamąjį darbą. Jis 
pradėjo daryti bandymus su šunimis, triušiais ir bež- 
džionėmis, norėdamas sužinoti, ar fagocitai ėda tuber- 
kuliozės, grįžtamosios šiltinės ir rožės mikrobus. Iš jo 
laboratorijos pasipylė moksliniai darbai, ir Europos 
mokslininkai ne juokais susidomėjo tuo naujuoju geni- 
jum, pasirodžiusių pietinėj Rusijoj. Tačiau greitai Meč- 
nikovas atsidūrė keblioj padėty, nes šunys, triušiai ir 
beždžionės, deja, nebuvo permatomi kaip vandens blu- 
sos. Be to, jo laboratorijoj prasidėjo nemalonumai: Ga- 
malėja ir kiti Mečnikovo bendradarbiai ėmė tarpusavy 
pyktis, maišyti skiepus, vartyti mėgintuvėlius su mikro- 
bų kultūrom; seni Odesos gydytojai, kurie skeptiškai 
žiūrėjo į naują gydymo būdą, atėję į laboratoriją, už- 
duodavo painių klausimų ir skleisdavo mieste įvairias 
paskalas. 

— Kas gi iš tikrųjų jis toks, tas profesorius Mečni- 
kovas? Jis neturi net gydytojo diplomo. Jis tik papras- 
tas gamtininkas, vabalų medžiotojas. Ką jis gali žinoti, 
kaip apsisaugoti nuo ligų? 

— Kur tie vaistai? — rėkė miesto gyventojai. 

— Sutramdykit ligas! — reikalavo dvarininkai, no- 
rėję iš savo dvarų išspausti kuo daugiau rublių. 

Mečnikovas akimirką atsitraukė nuo miglotų savo 
teorijų ir, norėdamas nuraminti dvarininkus, patarė 
apipurkšti laukus paukščių choleros bacilomis, nuo ku- 
rių išnyktų pelės, naikinančios javus. Bet laikraščiuose 
tuojau pasirodė melaginga ir apgauli žinutė, kad Meč- 
nikovas skleidžia mirtį, nes paukščių cholera lengvai 
gali pavirsti žmonių cholera. 

— Aš turiu tiriamojo darbo per akis, — murmėjo 

Mečnikovas.-— Aš — teoretikas, ir tyrinėjimMains man 
reikia tylios ir nuošalios vietelės. 

Jis paprašė atostogų ir, pasiėmęs lagaminą, išvažia- 
vo į Vienos kongresą papasakoti apie tagocitus ir pake- 
liui apsidairyti ramios vietos, 

Mečnikovas truks pliš norėjo apsigyventi kuo to- 
liau nuo nekantrios vyriausybės ir dvarininkų, kad jam 
nereikėtų savo teorijų paremti praktiškais pavyzdžiais. 
Iš Vienos Mečnikovas nuvyko į Paryžių, į Pastero insti- 
tutą, kur jo laukė didžiausias siurprizas. Prisistatęs Pas- 
terui, jis negaišdamas ėmė dėstyti puikią savo teoriją 
apie fagocitus ir labai vaizdžiai nupasakojo, kaip kovoja 
klajojančios ląstelės ir mikrobai. Senasis mikrobų me- 
džiotojų kapitonas žiūrėjo į Mečnikovą nuvargusiomis 
pilkomis akimis, kurios kartkartėmis nežymiai blykstel- 
davo. | 

— Aš iš pat pradžių buvau Jūsų pusėj,— pasakė 
Pasteras,— nes ir aš pats ne kartą mačiau skirtingų 
mikrobų kovą. Tikiu, kad Jūs einate teisingu keliu. 

Nors Pastero paminėta kova tarp skirtingų mikro- 
bų rūšių neturėjo nieko bendra su mikrobus ryjan- 
čiais fagocitais, Mečnikovo širdį užliejo neišpasakytas 
džiaugsmas — didysis mikrobų medžiotojas jį suprato 
ir juo tikėjo. 

Po mirties Olgos tėvas buvo palikęs nedidelį paliki- 
mą; o čia, Paryžiuje, fagocitų teoriją galėtų paremti 
įžymiojo instituto autoritetas. 

— Ar pas Jus neatsirastų man vietelės? — paklausė 
Mečnikovas Pastero.— Aš mielai sutikčiau vien dėl gar- 
bės dirbti kurioje nors Jūsų laboratorijoje. 

Pasteras žinojo, kaip svarbu paprastus žmones su- 
dominti mikrobais, žinojo, kad jiems suprantami tik 
dramatiški mokslo momentai, todėl atsakė: 

— Jūs ne tik galite kiek patinka dirbii mūsų labo- 
ratorijose, bet turėsite ir savo laboratoriją. 

Mečnikovas išvažiavo į Odesą ir pakeliui gavo pasi- 
klausyti baisių Kocho priekaištų. Grįžęs namo, pradėjo 
svarstyti, ar ne laikas jam atsisakyti to menko atlygi- 
nimo Rusijos institute ir palikti visuomenę, taip go- 
džiai reikalaujančią greitų, praktiškų rezultatų. Tačiau 
jis dar nė nepradėjo dirbti, kai dėl netikėto atsitikimo 
išsisklaidė visos abejonės, kaip pasielgti. 

Atsakydamas į nesibaigiančius dvarininkų skundus 
ir reikalavimus: ,,„Kurgi Jūsų vakcinos? Mūsų gyvuliai 
krenta nuo juodligės“, Mečnikovas liepė gydytojui Ga- 
malėjai įšvirkšti avims sustiprintą juodligės vakcinos 
dozę. Vieną gražų rytą į vasarvietę, kur jis su šeima 
ilsėjosi, atėjo baisi Gamalėjos telegrama: 

„Juodligės vakcina nužudė tūkstantines avių kaime- 
nes.“ 
kūręs naujame Pastero institute, o Olga (nors ją labiau 
domino skulptūra ir dailė, bet dėl genialaus ir rūpes- 
tingo savo vyro ji buvo pasiruošusi viską padaryti), ta 
geroji žmona, ėmė auginti gyvuliukus ir plauti labora- 
torijos indus. 

Nuo tada jie abu petys į petį nuėjo ilgą ir garbingą 
kelią, nusėtą visokiomis klaidomis, nuo vienos pergalės 
prie kitos, dar garsesnės ir didingesnės. 


Vv 
Atvažiavęs į Paryžių, Mečnikovas pamatė, kad čia 
jis jau plačiai žinomas. Jo sukurta imuniteto teori- 


ja,— kurią greičiau galima pavadinti įdomiu romanu, 

o ne teorija — jo pasaka, kad esame imunūs kovai, 
vykstančiai tarp fagocitų ir mus žudančių mikrobų, 
jau buvo sukėlusi daug kaibų Europos mokslo pasau- 
lyje. Didesnė dalis Vokietijos ir Austrijos mikrobų me- 
džiotojų su ta teorija nesutiko, ir kuo ji labiau juos vi- 
liojo savo paprasiumu ir puikumu, tuo labiau jie ją 
neigė. Tie mokslininkai suniekindavo Mečnikovą ir 
kongresuose, ir laboratorijose. Senis vokietis Baumgar- 
tenas pasistengdavo beni kartą per metus kokiame nors 
storame žurnale apšmeižti nenaudėlius fagocitus. Iš pra- 
džių Mečnikovas palūžo; jam pradėjo svaigti galva, su- 
sirgo nemiga ir kad kiek vėl būtų grįžęs prie mortijaus. 
Jis vėl galvojo nusižudyti — kaip tie vokietpalaikiai ne- 
mato, kad jo teorija teisinga! Paskui jis greitai atsigavo. 
Kažkokia mintis jam šovė į galvą, todėl kaip liūtas 
aršiai puolė ginti savo mokslo. Tiesa, Mečnikovo įrodi- 
nėjimai buvo greičiau įdomios, ne visai mokslinės rie- 
tenos, bet ir jos, kad ir nelabai tikusios, padėjo pagrin- 
dus toms negausioms ir šiandieną turimoms žinioms 
apie imunitetą. 

— Aš ne karią įrodžiau, kad pelių kraujo serumas 
užmuša juodligės mikrobus, o tai reiškia, kad dėl savo 
kraujo, o ne dėl fagocitų, gyvuliai įgyja imunitetą, — 
pareiškė Emilis Beringas, ir visi amžini Mečnikovo 
priešai choru pritarė šiai giesmei. Mokslinių straipsnių, 
įrodinėjančių, kad viskas priklauso tik nuo kraujo, 
būtų pakakę trims universiteto bibliotekoms užpildyti. 

— O aš tvirtinu, kad tik fagocitai, suryją mikrobus, 
apsaugo mus nuo susirgimų,— griaudė Mečnikovas. Ir 
jis paskelbė daugybę bandymų, įrodančių, kad juodligės 
bacilos gerai auga avies kraujo serume, net jei ta avis 
imunizuota Pastero vakcina. 

Nė viena šalis nenorėjo nusileisti ir iš paskutiniųjų 
laikėsi savo pažiūrų. Dvidešimt metų truko tas piktas 
ginčas, ir įsikarščiavę mokslininkai nė nepagalvojo, kad, 
gal būt, abu — ir kraujas, ir fagocitai — mus apgina 
nuo mikrobų. Ta kova buvo tarsi didžiulis, bet negar- 
bingai skambantis choras: 

— Jūs meluojat! 

— Ne, jūs melagiai! 

Tokie ginčai apakino Mečnikovą ir jo oponentus, ir 
jie net nepagaivojo, kad, ko gero, nei fagocitai, nei 
kraujas mus padaro atsparius ligoms. Jei visi būtų bent 
valandėlę nurimę ir palaukę, kol atauš įkaitusios gal- 
vos, jie būtų supratę, kad su tokiu sudėtingu dalyku — 
krauju ir fagocitais — reikia dirbti lėtai ir atkakliai. 
Jie būtų pamatę, kaip kvailai atrodo pastangos aiškinti 
imuniteto reiškinius, patiems klaidžiojant nemokšišku- 
mo tamsybėse, 

Mečnikovui dar ilgai reikėjo nesigarsinti ir daryti 
Odesoje pradėtus bandymus su vandens blusomis, kad 
būtų galėjęs sužinoti, kodėl klajojančios ląstelės suryja 
tas baisias mieles. .. Jam derėjo būti kantriam ir steng- 
tis sužinoti viską iš pagrindų. 

Sunkūs mikrobų medžiotojų keliai ne visada apri- 
boti griežtų logikos dėsnių. Čia, tarp kitko, ir yra viena 
priežastis, dėl kurios mano pasakojimas — groteskas!, 
o ne koks nors dailus šlovingų jų pergalių aprašymas. 

Tomis garsiomis dienomis, kai Pasteras kovojo su 
juodlige ir laimėjo pergalę, gydydamas pasiutimo ligą, 
jis, kaip koks slaptas nuodų gamintojas, dirbo tik su 
Ru ir Šamberlanu. Mažytėje savo laboratorijoje 
d'Iulmo gatvėje jis šiurkščiai ir nemandagiai su- 


I Juokingas, įmantrus, linksmas. 


260 


tikdavo apsilankiusius smalsuolius ir įžymias asmeny- 
bes: jis išvydavo net žavingas savo gerbėjas. 

O Mečnikovas? Jis buvo visai kitoks mokslininkas. 
Jis augino ilgą ir gražią barzdą, ir po plačia protinga 
kakta pro akinius linksmai blizgėjo gyvos ir išraiš- 
kingos akys. Ilgos garbanos dengė sprandą, tarsi rodė, 
kad jis taip pasinėręs didinguose savo mąstymuose, jog 
neturi kada galvoti apie šukuoseną. Mečnikovas žinojo 
viską. Jis galėjo — ir net labai įtikinamai — kalbėti apie 
begalybes biologijos paslapčių; jis regėjo, kaip klajo- 
jančios ląstelės nuėda buožgalviui uodegą, ir tas pa- 
virsta varle; sukdamas apie skorpioną ugnį, stebėdavo, 
ar iš tikrųjų šis nelaimingas padaras, netekęs vilties 
išsigelbėti, baigs gyvenimą savižudybe — įgels pats 
sau. Apie visas baisybes Mečnikovas pasakodavo taip 
nuostabiai, kad klausytojai aiškiai matydavo didžiau- 
sius pulkus godžiai ryjančių fagocitų, girdėdavo prieš- 
mirtinį pasmerktojo skorpiono šnypštimą. Jo galvoje 
vienas po kito gimdavo puikūs įvairių bandymų pla- 
nai, ir jis tuos bandymus stropiai darydavo. Tačiau 
kiekvienu momentų jis galėjo mesti savo mokslą ir 
klausytis Mocarto operų arba švilpauti Bethoveno sim- 
fonijas. Kartais atrodydavo, kad jis daugiau išmano 
apie Getės meilės dramas, negu apie savo fagocitus, 
kurie jam atnešė garbės. Mečnikovas, kalbėdamas su 
mažais žmonėmis, visai nesipūsdavo; mielai visus pri- 
imdavo ir tikėdavo viskuo, ką jam sakydavo: jis netgi 
savo jūros kiaulytes mėgino gydyti patentuotais šun- 
daktarių vaistais. Apskritai Mečnikovas buvo labai ge- 
ros širdies. Jei susirgdavo kuris draugas, Mečnikovas 
jam prinešdavo skanumynų, duodavo patarimų ir nuo- 
širdžiai liūdėdavo; užtai net buvo pramintas „„Mečni- 
kovu mamule“. 

Jo požiūris į intymius santykius ir į patį gyvenimą 
nuo kitų mokslininkų skyrėsi kaip diena nuo nakties. 
„Tiesa — meno geniius. Gal būt, visų sričių genijai su- 
siję su seksualiniu potraukiu... Sakysime, oratorius 
geriau kalba, kai jo klausosi moteris, kuriai jis prie- 
Jankus.“ Jis įrodinėjo, kad iam geriausiai sekasi ekspe- 
rimentai tada, kai šalia sėdi gražios merginos! 

Mečnikovo dirbtuvė Pastero institute buvo nepanaši 
į paprastą laboratoriją. Tai buvo studija, kur vyko 
įvairiausi kaimo mugių atrakcionai, kur tarsi trijų 
aukštų cirke kunkuliavo linksmybė ir triukšmas. Todėl 
nenuostabu, jog pas Mečnikovą dirbo daugybė jaunų 
gydytojų, plūste suplūdusių iš visų Europos kampelių 
mokytis mikrobų medžioklės. Didžiojo ieškotojo ir hip- 
notizuotojo idėjos tuoj rasdavo atgarsį jų protuose, ir 
jų rankos pagal Mečnikovo planus, kurie it fejerverkas 
be perstojo tryško jam iš galvos, skubėdavo daryti de- 
šimtis bandymų. 

— Saltykovai! — šaukdavo jis savo padėjėją.— Štai 
profesoriaus Pfaiferio mokinys iš Vokietijos tvirtina, 
kad jūros kiaulyčių serumas apsaugo kitas kiaulytes 
nuo choleros. Būkit geras, padarykit bandymą ir pa- 
tikrinkit. 

Ištikimasis Saltykovas, nujausdamas, ko jo mokyto- 
jas nori, skubėdavo įrodyti, kad vokiečio teiginys — 
nesąmonė. 

Šimtus sudėtingų ir painių bandymų, kurių daryti 
pats neturėdavo kantrybės, Mečnikovas pavesdavo savo 
padėjėjams: Blagoveščenskiui, Hugenšmidtui, Vagne- 
riui, Georgijevskiui ir dabar beveik visų užmirštam 
Savčenkai. O jeigu jie būdavo užsiėmę, Mečnikovas pa- 
sikviesdavo Olgą, kurią mokėdavo atitraukti nuo dažų 
ir molio; sumania jos pagalba, darydamas pačius opiaųu- 

sius ir svarbiausius bandymus, jis visada tikėdavo. Šioje 
laboratorijoje šimtas širdžių plakė kaip viena, ir šimtą 
protų buvo pavergusi ta pati mintis — sukurti puikią 
epinę poemą apie mūsų kraujyje esančias mažytes, ap- 
valias, bespalves klajojančias ląsteles, kurios, dar iš tolo 
pajutusios artėjantį mirtiną priešą, lekia su kraujo sro- 
ve prie jo, kažkokiu paslaptingų būdu prasiskverbia pro 
kraujo indų sieneles ir, stojusios į mūšį, mus apsaugo 
nuo mirties. 

Tomis garsiomis dienomis dideliuose gydytojų kon- 
gresuose įsiliepsnodavo audringos diskusijos apie mik- 
robus ir imunitetą. Kelias savaites prieš kiekvieną kon- 
gresą — o Mečnikovas nepraleisdavo nė vieno — jo 
laboratorija tapdavo panaši į kunkuliuojantį katilą. 

— Turime skubėti, — šūkaudavo Mečnikovas,— kad 
galėtume padaryti visus bandymus, reikalingus mano 
argumentams paremti. 

Ištikimieji Mečnikovo padėjėjai tada miegodavo pora 
valandų mažiau; jis pats, pasiraitęs rankoves, griebda- 
vo švirkštą. Iš gyvuliams skirtos patalpos į laboratoriją 
sukaitę padėjėjai nešdavo raganosių, ivairių vabalų, 
visokių Meksikos varliagyvių, žaliųjų varlių ir aligato- 
rių!, o kartais — kūdrose prigaudytų ešerių ir gružlių. 
Ir smarkus barzdotasis filosofas žibančiomis akimis, iš 
susijaudinimo įraudusiu kaip ugnis veidu ir su ūsais, 
pilnais bacilų, kurias jis plačiais poetiškais mostais pa- 
skleisdavo po visą laboratoriją, pradėdavo leisti nuo- 
dingų mikrobų kultūrų tiems nuolankiems, šaltakrau- 
jams savo Žvėryno gyventojams. 

— Reikia daryti daug bandymų, kad galėčiau ap- 
ginti savo fagocitų teoriją — sakydavo mokslininkas. 


1 Krokodilų rūšis, 

VI 


Tikrai nuostabu, kad Mečnikovo smegenyse gimu- 
sios keistos pasakos, patikrintos bandymais, dažnai pa- 
sirodydavo teisingos. 

Vienas vokietis mikrobų medžiotojas pasakė: 


— Mečnikovo teorija apie fagocitus nieko neverta. 
Visi žino, kad fagocituose galima pamatyti mikrobų, 
kuriuos jie surijo. Tačiau tos klajojančios ląstelės nėra 
jokie gynėjai; jas greičiau galima pavadinti valytojo- 
mis, nes jos ryja tik negyvus mikrobus. 

Artėjo 1891 metų Londono kongresas. Mečnikovas 
paėmė kelias jūros kiaulytes ir joms įleido kažkokių 
į choleros panašių bacilų, atrastų jo seno draugo, nelai- 
mingojo Gamalėjos. Paskui po kokios savaitės šis ilga- 
barzdis filosofas toms skiepytoms kiaulytėms į pilvą 
vėl įleido gyvų ir veiklių bacilų. Paskui kas kelios mi- 
nutės jis, norėdamas pažiūrėti, ar imunių gyvulėlių fa- 
gocitai ėda Gamalėjos bacilas, pradėjo joms į vidurius 
kaišioti plonyčius stiklinius vamzdelius. Nagi kaip! 
Apvalios slankiojančios ląstelės buvo prisigrūdusios 
mikrobų! 

— Dabar aš įrodysiu, kad fagocituose esantieji mik- 
robai tebėra gyvi! — sušuko Mečnikovas. 

Jis užmušė jūros kiaulytę, perpiovė pilvą ir pritrau- 
kė stiklinį vamzdelį pilkšvos klajojančių ląstelių ma- 
sės, kuri buvo susirinkusi gyvulėlio viduriuose užėsti 
mikrobų. Netrukus fagocitai, pasidarą labai jautrūs, kai 
būna išimti iš kūno, išmirė, atsivėrė, ir gyvos bacilos, 
kurias jie buvo suriję, išlėkė iš jų. Kai tuos mikrobus 
Mečnikovas įleido neimunioms jūros kiaulytėms, jos 
tuoj krito negyvos. 

Daugybe puikių, į šitą panašių bandymų Mečniko- 
vas privertė savo oponentus pripažinti, kad fagocitai 
kartais gali suryti pavojingus mikrobus. Tačiau gaila, 
kad tokie protingi darbai buvo skirti apginti idėjai, o ne 
gamtos paslaptims tirti. Mečnikovo eksperimentai at- 
rodė labai išradingi, tiesiog fantastiški, tačiau tiek pat 
jie buvo ir dirbtiniai — jie suko toli gražu ne į tą pusę, 
kur reikėjo ieškoti imuniteto priežasties. Atrodytų, kad 
mokslininko protas, galėjęs tiek daug aprėpti, turėjo 
spręsti subtilų klausimą, kodėl vienas vaikas, palinkęs 
į džiovą, niekada ja nesuserga, o tuo tarpu rūpestingai 
ir higieniškai išauginta mergaitė, sulaukusi dvidešimt 
metų, miršta džiova. Tai imuniteto paslaptis (ir dabar 
toji paslaptis dar neišaiškinta). 

— Be abejo, ji mirė dėl to, kad jos fagocitai nedir- 
bo! — tikriausiai būtų sušukęs Mečnikovas ir, nulėkęs 
pas savo oponentus, įrodinėtų, kad aligatorių fagocitai 
ėda šiltinės bacilas ir jiems visai nieko nekenkia. 

Mokslininko bendradarbių pasiaukojimas. buvo tie- 
siog nepaprastas. Jie, pavyzdžiui, prarydavo nuodingų 
choleros bacilų, kad tik galėtų įrodyti, jog kraujas 
neturi nieko bendra su imunitetu. Metų metus — paskui 
pats Mečnikovas prisipažino, kad čia buvo beprotystė — 
jis žaidė savo padėjėjų gyvybe. Vienintelis jo pasiteisi- 
nimas galėtų būti, kad ir jis pats kartu su jais taip 
pat rizikuodavo ir surydavo daugiau choleros vibrionų, 
negu jie. Taip bežaidžiant vienas Mečnikovo padėjė- 
jas — Žiupilis — susirgo stipria azijatinės choleros for- 
ma. Mečnikovą taip baisiai ėmė graužti sąžinė, kad ne- 
įmanoma ir apsakyti. 

— Aš negalėsiu pakelti Žiupilio mirties! — raudojo 
jis, o geroji Olga turėjo dieną naktį budėti, kad gar- 
susis jos vyras vėl. nesugalvotų nusižudyti. 

Tie keisti Mečnikovo bandymai baigdavosi šitaip — 
iš pagijusių savo pasekėjų rankos su adatomis ištrauk- 
davo kraujo ir apsidžiaugdavo, pamatęs, jog tas kraujas 
neapsaugo jūros kiaulyčių nuo choleros. 

— Cholera,— rašė jis, — tai dar vienas pavyzdys, kad 
ligos išsgydymas negali būti aiškinamas apsaugančiomis 
kraujo savybėmis. 

Jei kuris gabus ir savarankiškas studentas Mečni- 
kovui prasitardavo pastebėjęs nepaprastą kraujo savy- 
bę, Mečnikovas pūsdavosi kaip Mozė, leisdamasis nuo 
Sinajaus, — iš tikro, tiesos ieškotojai jo laboratorijoj 
gyveno nekaip. Įsivaizduokite, šis bebaimis fagocitų 
tyrinėtojas įsako tokį atskalūną sudeginti, o paskui 
pats susigraudinęs verkia. Tr vis dėlto Mečnikovas, ku- 
rio Jaboratorijoj daugybė besikeičiančių energingų pa- 
dėjėjų padarė begales bandymų, prisidėjo prie nepa- 
prastų kraujo savybių atradimo. Tuo metu, kai Meč- 
nikovas jau buvo išgarsėjęs, pas jį pradėjo dirbti Žiulis 
Borde, Suani kaimo mokytojo sūnus iš Belgijos. Jis 
buvo tylus, nežymus, nerūpestingas ir išsiblaškęs vy- 
ras mėlynomis kaip jūra akimis, kurios įžiūrėjo, ko 
niekas neįstengė įžiūrėti Borde stojo dirbti ir savo 
mokytojo panosėje, nepaisydamas šūkio „fagocitai“, 
nuo kurio drebėjo laboratorijos sienos, pradėjo tirti 
paslaptingą kraujo savybę — kaip jis geba užmušti 
mikrobus. Belgas padėjo pagrindus nuostabiems ir su- 
dėtingiems tyrimams, kurie, jeigu būdavo kas nors 
nužudyta, pasakydavo, ar tai žmogaus, ar gyvulio krau- 
jas. Čia Borde pradėjo tą darbą, kuris po daugelio me- 
tų atvedė prie garsaus bandymo — Vasermano reakci- 
jos, — naudojamos nustatant sifilį“. Mečnikovas dažnai 
širdo ant Borde, tačiau jis juo taip pat didžiavosi. Kai 


! Užkrečiamoji venerinė ligą. 

Borde "atrasdavo, kad kokia nors kraujo savybė kenkia 
mikrobams ir gali žmones padaryti atsparius. Mečni- 
kovas nusiramindavo, tik išgalvodaves koki daugiau ar 
mažiau teisingą bandymą ir įrodydavęs, kad tos mik- 
robus užmušančios savybės vis dėlto atsiranda dėl fa- 
gocitų. Borde neilgai teišbuvo pas Mečnikovą. .. 

Devynioliktojo amžiaus pabaigoje, kai romantiškoji 
mikrobų medžioklė pradėjo darytis normalia profesija, 
kuria vertėsi rimti, ramūs ir įstatymus gerbią jauni 
gydytojai, — visai ne kokie nors pranašai ar narsūs 
ieškotojai — Mečnikovo mūšiai su priešininkais pasi- 
darė nebe tokie baisūs. Jis pradėio gauti medalių, pi- 
niginių premiju; net vokiečiai ėmė jį gerbti ir plodavo, 
kai jis didingai įeidavo į kongresą. 

Tūkstančiai tyrinėtojų matė, kaip fagocitai ryja ža- 
lingus mikrobus, ir nors neišaiškino, kodėl vienas žmo- 
gus, užpuolus plaučių uždegimo baciloms, miršta, o ki- 
tas tik išprakaituoja ir ima taisytis — vis tiek nebuvo 
abejonės, kad fagocitai kartais sunaikina plaučių užde- 
gimo mikrobus. Taip Mečnikovas, nepaisant nepaprasto 
jo nenuoseklumo, nekantrumo ir užsispyrimo, iš tikrųjų 
atrado tai, kas gali palengvinti žmonių kančias. Juk 
vieną dieną koks nors svajotojas, eksperimentuojantis 
genijus, panašus į Borde, gali įminti mislę, kodė! fago- 
citai kartais suėda mikrobus, o kartais ne: ir net gali 
fagocitus išmokyti visada bacilas ryti. 


VII 


Pagaliau Mečnikovas iš tikro pasijuto laimingas. Jo 
priešai, įsitikinę, kad jis vis tiek juos užrėks, nugin- 
čys, paskandins daugybėje bandymų, iš dalies juo pa- 
tikėjo, o iš dalies nutraukė nenaudingus ginčus. 

Dvidešimtojo amžiaus pradžioje Mečnikovas parašė 
didelį mokslinį darbą, kur apibendrino viską, ką buvo 
sužinojęs apie imunitetą. Tai buvo toks milžiniškas 
traktatas, kurį parašyti, atrodo, reikėtų viso gyveni- 
mo. Traktato stilius buvo labai puikus, — net pats Flo- 
berast būtų galėjęs pavydėti. Tame darbe surašyti de- 
šimtys tūkstančių faktų tarsi gyvi padėjo Mečnikovui 
įrodyti jo teiginius. Jo traktatas buvo keistas roma- 
nas, kur veikia milijardai herojų — viso pasaulio gy- 
vulių klajojančios ląstelės — fagocitai. 

Pasaulinė garbė vėl jį padarė optimistu ir aistringu 
gyvenimo džiaugsmų skelbėju. Prieš dvidešimt metų, 
niekindamas žmoniją, nusivylęs pats savimi ir neap- 
kęsdamas gyvenimo, jis kalbėjo savo žmonai: 

— Turėti vaikų — nusikaltimas. Žmonija negali są- 
moningai daugintis. 

O dabar, kai jis pradėjo džiaugtis gyvenimu ir Sev- 
ro priemiesčio vaikai jį vadindavo „kalėdų seneliu“, 
Mečnikovas glostydavo jiems galvas ir dalindavo sal- 
dainius. 

— Puikus gyvenimas,— kalbėjo jis sau.— Bet kaip 
sustabdyti, kad jis taip greitai nebėgtų. Yra tik vienas 
vienintelis kelias — mokslas! 

„Liga — tik epizodas, — rašė jis. — Neužtenka vien 
gydyti (jis pats nebuvo atradęs jokių vaistų), reikia 
stebėti žmogaus likimą: kodėl žmogus neišvengiamai 
sensta ir galų gale turi mirti, kai jis dar taip stipriai 
trokšta gyventi?“ 

Ir, metęs darbus su fagocitais, Mečnikovas atsidėjo 
fantastiniams mokslams apie žmogaus likimą ir kaip to 
likimo išvengti. Vieną mokslą apie senatvę jis pavadi- 


1 Įžymus prancūzų romanistas (1821—1880). 


268 


no skambiu vardu „gerontologija“, o kitam mokslui — 
apie mirtį — jis davė „tanotologijos“ vardą. Tai buvo 
keisti mokslai! Idėjos buvo optimistiškos, tačiau Mečni- 
kovo stebėjimai ir bandymai buvo tokie neteisingi ir 
neatidūs, kad senasis Levenhukas, jeigu būtų juos ma- 
tęs, būtų apsivertęs karste, o Pasteras tikriausiai su 
pasipiktinimų būtų prakeikęs tą dieną ir valandą, kai 
jis priėmė šį atėjūną rusą į savo laboratoriją. Ir vis 
dėlto. .. vis dėlto tie bandymai buvo pirmieji žingsniai 
kovojė su biauriausia užkrečiama liga. 

Mečnikovas net pagalvoti bijojo apie mirtį, bet jis 
žinojo, kad jis pats ir visi kiti negalės nuo jos pabėgti. 
Tada jis iškėlė mintį apie lengvą mirtį (čia nebuvo nė 
dalelytės mokslo). Be galo daug skaitydamas, kartą jis 
užtiko straipsnį apie dvi moteris, kurios taip paseno, 
jog jų visai nebetraukė gyvenimas — jos norėjo mirti, 
kaip mes po sunkaus darbo dienos norime miego. 

— Štai, —sušuko Mečnikovas—ir įrodymas, kad 
žmonės turi mirties instinktą lygiai taip, kaip ir miego 
instinktą! Belieka tik rasti būdą, kaip sveikiem išgy- 
venti iki tol, kol pradėsime trokšti mirties! 

Jis ėmė stropiai ieškoti daugiau tokių senų moterų: 
lankė senelių prieglaudas, kalbino iškaršusias bedantes 
senes, kurios neprigirdėdavo jo žodžių. Jis nuvyko net 
į Ruaną, kur, pasak laikraščių, gyveno šimto šešerių 
metų dama. 

Tačiau, deja, visos senutės labai norėjo gyventi. 
Mečnikovui nepasisekė rasti nė vienos panašios į tas 
dvi legendarines moteris. Bet jis vis tiek tvirtino: 

— Žmonės turi mirties instinktą! 

Prieštaraujantieji šitai minčiai faktai jo nejaudino. 

Mečnikovas ėmė tyrinėti gyvulių senatvę; iš visų 
pusių jam buvo siunčiami žili šunys ir persenusios ka- 

tės. Jis iškilmingai paskelbė straipsnį apie seną papü- 
gą, išgyvenusią septyniasdešimt metų. Miečnikovas: 
neišpasakyiai džiūgavo, kai jo sode gyvenąs patinas vėž- 
lys, labai gerbiamas gyvulėlis, būdamas aštuoniasde- 
šimt šešerių metų amžiaus, susiporavo su dviem paie- 
lėm ir tapo gausaus mažyčių vėžliukų būrio tėvu. Jį 
gąsdino mintis, kad meilės džiaugsmai gali praeiti, tad, 
prisimindamas vėžlį, sakydavo: 

— Senatvė nėra tokia tvirta, kaip mums atrodo! 

Tačiau kaip vis dėlto tą senatvę sulaikyti? Kokios 
yra jos priežastys? 

»kandinavijos mokslininkas Edgrenas buvo visapu- 
siškai išstudijavęs arterijų sukietėjimą. Jo nuomone, 
tas sukietėjimas ir esąs senatvės priežastis, o arterijos 
sukietėja nuo alkoholio, sifilio ir nuo kai kurių kitų 
ligų. 

— Žmogus yra tokio pat amžiaus, kaip ir jo arteri- 
jos, tas tiesa,— sumurmėjo Mečnikovas ir nusprendė 
pradėti tyrimus, dėl ko, sergant ta šlykščia liga — sifi- 
liu — sukietėja arterijos. 

Ėjo 1903 metai. Mečnikovas ką tik buvo gavęs 
penkių tūkstančių frankų premiją, o Ru, toks nepa- 
našus ir daug nuoseklesnis tyrinėtojas, tačiau tvirtai 
prisirišęs prie nenurimstančio Mečnikovo, gavo didžiąją 
Ozirio premiją — šimtą tūkstančių frankų. Niekada nė- 
ra buvę dviejų žmonių, kurie taip skirtingai būtų ėję 
mokslo keliu. Tačiau šie du vyrai tik tuo buvo labai 
panašūs, kad visai nesirūpino pinigais. Jie abu nu- 
sprendė visus tuos pinigus ir dar trisdešimt tūkstančių 
frankų, kuriuos Mečnikovui pasisekė išprašyti iš Ru- 
sijos turtuolių, paskirti šios sunkios venerinės ligos 
tyrimui. Jie nutarė ta liga užkrėsti beždžiones, ieškoti 
tuo metu nežinomo ir paslaptingo jos viruso, sutrukdy- 

ti jos plitimą ir, jei galima, ją gydyti. Be to, Mečniko- 
vas norėjo sužinoti, kaip nuo sifilio sukietėja arterijos. 

Taigi už tuos pinigus jie prisipirko beždžionių. Pran- 
cūzų vyriausybė Konge išsiuntė negrus į džiungles, ir 
netrukus dideli Pastero instituto kambariai skambėjo 
nuo šimpanzių ir orangutangų čiauškesio, skardaus 
šventos indusų beždžionės šauksmo ir juokingos mažo- 
sios makaki miauksėjimo. 

Beveik iš karto Mečnikovas su Ru padarė svarbų 
atradimą. Dabar jų bandymai buvo labai sumaniai at- 
liekami, ir juose nebuvo taip Mečnikovui būdingo ne- 
tikslumo ir neatidumo. Jų laboratorija tapo lyg kokia 
prieglauda sifiliu sergantiems nelaimingiesiems. 

Iš vieno tokio ligonio mokslininkai įskiepijo bež- 
džionę, ir jiems puikiai pasisekė: šimpanzė tuoj pradėjo 
sirgti ta liga. Ketverius metus iš eilės Mečnikovas su 
Ru atkakliai dirbo, užkrėsdami vieną beždžionę nuo 
kitos, ieškodami mažyčio pasislėpusio mikrobo, bet, ne- 
galėdami jo rasti, stengėsi sugalvoti, kaip tuos nema- 
tomus mikrobus susilpninti, kad galėtų pagaminti ap- 
saugančią vakciną, jie darbavosi panašiai kaip Pas- 
teras su nežinomais pasiutimo sukėlėjais. Nelaimingos 
beždžionės krisdavo nuo plaučių uždegimo ir džiovos, 
o kitos ištrūkdavo ir pabėgdavo. Kai Mečnikovas, lai- 
kydamas beždžiones, nelabai vikriai švirkšdavo joms 
baisius mikrobus, atsisukusios beždžionės jį kandžio- 
davo, draskydavo. Kartą Mečnikovas sugalvojo keistą, 
bet protingą bandymą. Jis sifilio virusą įtrynė bež- 
džionei į ausį ir po dvidešimt keturių valandų tą ausį 
nupiovė. Beždžionė neužsikrėtė, ir nei vienoj jos kūno 
daly nepasirodė jokių ligos požymių. 

— Vadinasi, — sušuko Mečnikovas, — mikrobai tie- 
siog valandas prabūna toje vietoje, pro kur papuola 

į organizmą! Taigi, tiksliai žinant vietą, pro kur tie 
mikrobai pakliūva, gal būtų galima juos užmušti, kai 
jie dar nespėjo pasklisti. O mums aišku, pro kur vi- 
rusas pakliūva. 

Ir Mečnikovas su Ru (kurs buvo labai atsargus ir 
reikalavo, kad visi bandymai būtų rūpestingai patik- 
rinami) po visų teorinių darbų apie imunitetą, padarė 
vieną iš praktiškiausių bandymų per visą mikrobų me- 
džioklę. Jis atsidėjo tam darbui ir išrado garsųjį ka- 
lomelio tepalą, kuris ir dabar viso pasaulio armijose 
ir laivynuose gydo sifilį. 

Mečnikovas paėmė dvi beždžiones, joms įskiepijo 
ką tik iš žmogaus paimtų virusų ir po valandos vienos 
beždžionės skiepą ištepė pilkšvuoju tepalu. 

Po kiek laiko jis pamatė, kad kalomeliu nepatep- 
toje beždžionėje ėmė reikštis baisūs ligos požymiai, 
o antroji buvo visai sveika. Ir tada, jau paskutinį kartą, 
Mečnikovą vėl apėmė pamišimas. Jis pamiršo savo 
priesaikas ir prikalbėjo jauną medicinos studentą Me- 
zenovą užsikrėsti sergančio žmogaus mikrobais. Drą- 
suolis Mezenovas atsistojo prieš garsiausių Prancūzijos 
medikų komisiją ir ramiai stebėjo, kaip pro šešis ilgus 
įbrėžimus į jo kūną buvo įleisti pavojingi virusai. Me- 
zenovas buvo užkrėstas daug stipriau, negu užsikre- 
čiama natūraliu būdu. Jis galėjo tapti pasišlykštėjimo 
objektu ir mirti... Po valandos Mečnikovas su pasiti- 
kėjimu ištepė jo skiepus kalomelio tepalu, o kartu su 
juo užkrėstos šimpanzės ir beždžionės žaizdeles paliko 
be vaistų. 

Pasisekimas pranoko visus lūkesčius: Mezenovo kū- 
ne visai nepasirodė tos .biaurios ligos žaizdų, o beždžio- 
nės po trisdešimt dienų jau rimtai sirgo. 

Moralistai — nepamirškit, kad tarp jų buvo daug 

gydytojų,-— sukėlė didžiulį triukšmą dėl tokio Mečni- 
kovo eksperimento. 

— Išplitus tokiai nesudėtingai ir gerai apsisaugoji- 
mo priemonei,— sakė jie,— pradės dar labiau smukti 
dorovė. 

Tačiau Mečnikovas tik šitaip atsakė: 

— Man įrodinėja, kad pastangos sustabdyti šios li- 
gos plitimą — amoralus dalykas. Kadangi visos mora- 
lios apsisaugojimo priemonės nesulaikė sifilio plitimo 
ir nekaltųjų sutepimo, būtų amoraluų drausti bet kokias 
priemones kovoti su šia žmonijos rykšte. 


VIII 


Svarstydamas, ieškodamas ir fantazuodamas apie 
vienus dalykus, dėl kurių sukietėja arterijos, Mečni- 
kovas staiga išrado kitą priežastį — iš tikrųjų niekas 
nepasakys — atrado! 

— Autointoksikacija', apsinuodijimas baisiomis pu- 
vimo bakterijomis, esančiomis storosiose mūsų žarno- 
se — štai kas, be abejonės, yra mūsų arterijų sukietė- 
jimo priežastis ir per greitos mūsų senatvės priežastis, — 
paskelbė jis. 

Mečnikovas sugalvojo daugybę biaurių cheminių 
bandymų, kurie turėjo įrodyti, kad organizmas apsi- 
nuodija nuo storųjų Žarnų. 

— Mes gyventume kur kas ilgiau, — kalbėjo jis,— 
jei neturėtume storųjų žarnų. Iš tiesų, mes žinome 
du žmones, kuriems storosios žarnos išpiautos, ir jie 
puikiai jaučiasi 

1 Ligūstas stovis, sukeltas nuodingų medžiagų, susidariusių 
pačiame organizme, 

Nei keista, kodėl Mečiikovas nesiūlė visų išiėsiuė- 
ti, o tik pradėjo galvoti, kaip toms „pasiuiusioms bak- 
terijoms“ pakenkti. 

Mečnikovo teorija apie siorąsias žarnas buvo keista, 
iš jos daug kas juokėsi ir šaipėsi, ir jis vėl atsidūrė 
keblioje padėtyje. Žmonės jam rašė, kad, girdi, dramb- 
liai gyvena po šimtą metų, nors storosios jų žarnos ne- 
paprastai didelės; kad žmonės ir su storosiomis žar- 
nomis vis dėlto yra pasaulyje viena iš ilgiausiai gyve- 
nančių būtybių.  Mečnikovas pradėjo nešvankiai 
įrodinėti, kodėl gyvulių evoliucijos metu neišnyko 
storosios žarnos, ir staiga rado puikųjį vaistą prieš 
autointoksikaciją. Buvo kalbama, kad Bulgarijoje yra 
kaimų, kur žmonės gyvena po šimtą metų ir daugiau. 
Mečnikovas nevažiavo ten pažiūrėti — jis ir taip tikėjo. 
Visi tie seniai, kaip pasakojama, mito daugiausia rūgš- 
čiu pienų. a 

— Mai, štai čia viskas ir paaiškėja,— tarė jis. 

Jauniems savo padėjėjams Mečnikovas pavedė iš- 
tirti mikrobus, kurie suraugina pieną. Ir netrukus gar- 
siosios bulgariškos bacilos pakliuvo tarp patentuotų 
vaistų. 

— Šie mikrobai, — aiškino Mečnikovas, — pieną 
versdami į rūgštį, išvaikys biauriąsias nuodingas baci- 
las iš mūsų žarnų. 

Jis pradėjo dideliais gurkšniais gerti rūgštų pieną, 
o vėliau daug metų maitinosi bulgariškų bacilų kultū- 
romis. Apie naują savo teoriją Mečnikovas rašė didžiu- 
les knygas, ir vienas rimtas Anglijos žurnalas paskelbė, 
kad šios knygos yra svarbiausi moksliniai darbai po. 
Darvino „Rūšių kilmės“. Bulgariškos bacilos neišpa- 
sakytai išpopuliarėjo, susiorganizavo kompanijos, kurių 
direktoriai iš tų puikių bacilų pardavinėjimo susikrovė 

turtus. Mečiiikovas sutiko, kad jo pavardė būtų spaus- 
dinama etiketėse (nors Olga tikina, kad iš to biznio 
jis negavo nė vieno franko). 

Beveik dvidešimt metų Mečnikovas griežtai laikėsi 
naujosios savo teorijos. Jis visai negėrė alkoholinių gė- 
rimų, nerūkė. Niekada nelėbavo. Jis nuolatos tikrin- 
davosi sveikatą pas garsiausius senaivės ligų specialis- 
tus. Bulkutės jam būdavo atsiunčiamos atskiruose ste- 
rilizuoto popieriaus maišeliuose, kad neužsikrėstų ,„pa- 
šėlusiomis“ autointoksikacijos bacilomis. Pats Mečniko- 
vas vis tebetyrė įvairius savo organizmo syvus ir išsky- 
ras. Tuo laiku jis išgėrė neišpasakytai daug galonų 
rūgštaus pieno, prarijo bilijonus naudingų bulgariškų 
bacilų. .. 

Ir mirė, turėdamas septyniasdešimt vienerius metus. 


„VIII SKYRIUS 


TEOBALDAS SMITAS 


ERKĖS IR TEKSASO KARŠTINĖ 


Ma 


Teobaldas Smitas nuvedė žmoniją kitu keliu. Jis 
pirmasis Amerikoje pradėjo medžioti mikrobus, jis ir 
dabar mikrobų medžiotojų kapitonas. Vadovaudamasis 
paprastų fermerių samprotavimais, jis visur kaišiojo 
nosį ir užtiko stulbinančių dalykų. Ši istorija pasakoja, 
ką matė Smitas ir ką rado ėjusieji jo pėdomis. 

„Žmogus parazitines ligas gali nušluoti nuo žemės 

veido!“ — žadėjo Pasieras, pakirstas paralyžiaus, bet iš- 
garsėjęs savo pergale prieš šilkaverpių ligą. Jūs prisi- 
menate, kad jis savo aisiringų entuziazmu privertė 
žmones pagalvoti, jog jie nelaimėmis gali nusikratyti 
per metus, daugiausia per dvejus. Žmonės pradėjo ti- 
kėti ir laukti... Jie džiūgavo, kai Pasteras išrado nuo- 
stabią vakciną, bet ji vis dėlto nepajėgė mikrobų iš- 
naikinti. Tada atėjo Kochas ir, atradęs pavojingą 
tuberkuliozės bacilą, nustebino žmoniją. Nors Kochas 
žadėjo mažai, žmonės prisiminė Pastero pranašavimą ir 
laukė, kad pranyks džiova. 

Ru ir Beringas, norėdami nuslopinti difterito nuo- 
dus, ilgus metus smarkiai grūmėsi, o motinos savo vai- 
kams niūniavo pilnas vilčių dainas... Kai kas šaipėsi, 
bet paslapčiomis šiek tiek vylėsi, kad galingasis (nors 
vėjavaikiškas) Mečnikovas gali išmokyti savo fagocitus 
praryti visus pasaulio mikrobus. .. Dėl nežinomų prie- 
žasčių ligos darėsi lyg ir nebe tokios pavojingos, tačiau 
išnykti neskubėjo. Žmonės turėjo laukti... 

Bet štai, prasidėjus paskutiniam devynioliktojo am- 
žiaus dešimtmečiui, jaunuolis Teobaldas Smitas išaiš- 
kino, kodėl šiaurės kraštų karvės, patekusios į pietus, 
suserga ir nugaišta nuo Teksaso karštinės ir kodėl 
pietų karvės, nors ir sveikos, atsidūrusios šiaurėje, at- 
neša paslaptingą mirtį savo šiaurinėms giminaitėms. 

1893 metais Teobaldas Smitas parašė paprastą ir 
aiškų darbą, kur įminė šitą mįslę. Niekas Smitui ne- 
grojo maršų, ir dabar šitas pranešimas net neišspaus- 
dintas. Tačiau jis davė mintį energingam tyrinėtojui 
Deividui Briusui, įkvėpė Patriką Mensoną, įžiebė daug 
puikių idėjų nuostabiojo, bet pikčiurnos italo Grasio 
galvoje. Dėl šio pranešimo amerikietis Valteris Ridas, 

darydamas pavojingus savo ieškojimus, neprarado pa- 
sitikėjimo, o jo karininkų ir šauniųjų kareivių koman- 
da, pasitarnaudama mokslui, atsisakė užmokesčio už 
darbus. 

Kas buvo tas Teobaldas Smitas, apie kuri Žmonės, 
išskyrus gal tik kelis tūkstančius amerikiečių, nėra 
net girdėie, ir kaip galėjo jo atradimai apie karvių 
ligas sukelti tokias svajones ir jaudinimasi? Kokiu bū- 
du tie Smito patvirtinti fermerių samprotavimai galėjo 
mikrobų medžiotojams nurodyti, kaip įgyvendinti poe- 
tiškus Pastero pažadus žmonijai? 


II 


1884 metais trečią dešimtį įpusėjęs Teobaldas Smi- 
tas jau buvo Kornelio universiteto filosofijos bakalau- 
ras! ir Olbanio medicinos koledžą baigęs gydytojas. 
Tačiau Smitas bijojo net pagalvoti, jog visą gyveni- 
mą jam reikės iškilmingai nustatinėti ligas, kurių pa- 
šalinti nebuvo vilties, vietoj pagalbos siūlyti užuojau- 
tą, stengtis išgydyti nebepagydomus ligonius. Trumpai 
tariant, medicina jam atrodė miglotas ir logikos ne- 
turintis dalykas. Jis trokšte troško atsikąsti nežinomy- 
bės, tą kąsnelį praryti ir paskui savo protu suvirškinti. 
Taigi šis gydytojas norėjo kurti mokslą! Ypatingai jį 
domino mikrobai — kuriam gi tų audringų dienų ty- 
rinėtojui jie nerūpėjo? Dar Kornelio universitete (tuo- 
met dar džazo nebuvo) Smitas vargonais grodavo psal- 
mes ir Bethoveną, taip pat čia (koledže dar gyvavo 
tikras mokslas) jis nuosekliai studijavo matematiką, 


! Vakarų Europos universitetuose seniau (dabar tik Ang- 
lijoje) pirmasis mokslo laipsnis, 

fiziką, mokėsi vokiečių kalbos. Tačiau labiausiai jis 
mėgdavo žiūrėti pro mikroskopą. Ga! būt, tada jis ir 
pamatė savo pirmąjį mikrobą. .. 

Bet, atėięs į Olbanio medicinos mokyklą, jis nepa- 
stebėjo dėstytojų gyvo susidomėjimo žalingosiomis 
bacilomis; mikrobai dar nebuvo pasidare gydančių me- 
dicinos šūvių taikiniais; ten, kaip ir visose medicinos 
mokyklose Amerikoje, nei bakteriologijos kurso ne- 
buvo skaitoma. Bet jis norėjo kurti mokslą! Todėl ne- 
pasuko, kaip kiti medicinos studentai, pilnų linksmų 
išgertuvių ir nešvankybių keliu, bei pasimėgaudamas 
tyrė pro mikroskopą kačių vidurius. Pirmame išspaus- 
dintame savo darbe jis išdėstė protingų samprotavimų 
apie ypatingus anatomijos vingius kačių pilve. Čia ir 
buvo jo tiriamosios veiklos pradžia. 

Baigęs mokslus, jis labiausiai troško tęsti pamėg- 
tąjį darbą, tačiau visų pirma jam reikėjo susirūpinti 
pragyvenimu. Kaip tik tada jauni Amerikos gydytojai 
skubėjo į Europą, degdami noru žvilgterėti per Kocho 
petį ir išmokti dažyti bacilas, teisingai ias auginti, 
švirkšti gyvuliams po oda ir kaip tikriems žinovams 
kalbėti apie mikrobus. Teobaldas Smitas taip pat no- 
rėio važiuoti, bet jam reikėjo ieškotis darbo. Tr tada, 
kai turtingieji jauni amerikiečiai pradėjo skaityti pir- 
mąsias naujojo įaudinančio mokslo raides (vėliau jie 
pasakodavo, kad iš tikrųjų dirbo viename kambaryje 
su didžiaisiais vokiečiais!) ir ruošėsi grįžti įžymiais 
profesoriais, Teobaldas Smitas gavo tarnybą. Menkas 
ir neakademiškas čia buvo užsiėmimas. Smitas buvo 
priimtas tarnautoju į vadinamąjį Vašingtono Gyvulių 
pramonės biurą — skurdžią, nereikšmingą, blogai fi- 
nansuojamą ir apskritai beveik apgailėtiną istaigą. 

Su Smitu biure dirbo keturi žmonės. Viršininkas 

buvo geraširdis žmogelis Selmonas. Jis entuziastingai 
domėjosi, kaip mikrobai veikia karves, ir aistringai 
sekė bacilų reikšme kiaulininkystei, tačiau visiškai ne- 
nutuokė, kaip rasti šitų vertingų gyvulių niokotojus. 
Be to, ten buvo ir tūlas misteris Kilbornas, kuris džiau- 
gėsi žemės ūkio mokslų bakalauro laipsniu ir buvo 
tarsi veterinarijos gydytoju (dabar jis laiko geležies 
dirbinių parduotuvę Niujorke). Tr pagaliau šitos kom- 
panijos, kur dirbo Smitas, pasididžiavimas buvo ar- 
chaiškos, bet baisios išvaizdos juodaodis Aleksandras, 
anksčiau buves vergu. Jis amžinai kur nors iškilmin- 
gai sėdėdavo ir, tik keletą kartu paragintas, nueidavo 
plauti nešvarių butelių arba pažiūrėti jūros kiaulyčių. 

Mažame. kambarėlyje, apšviestame tik iš viršaus, 
po pačiu stogu klasikinio stiliaus valstybinio namo pa- 
lėpėje, Smitas pradėjo mikrobų medžioklę. Šit kur jo 
vieta! Jis taip sumaniai ir vikriai dirbo, lyg būtų gi- 
męs su švirkštu rankoje ir platinos vielele burnoje. 
Nors buvo vos tik baigęs universitetą, gerai skaitė 
vokiškai ir per naktis godžiai rijo Roberto Kocho ty- 
rinėjimų aprašymus. Kaip jaunas ančiukas, besiver- 
žiąs prie vandens, jis pradėjo imituoti Kochą — taip, 
kaip jis, ėmė subtiliai puoselėti ir gaudyti baisias ba- 
cilas ir keistas spirilas:, kurios plaukiojo lyg gyvi 
kamščiatraukiai. 

— Už viską aš turiu būti dėkingas Robertui Ko- 
chui! — jis mėgdavo sakyti, galvodamas apie tą toli- 
mąjį genijų, kaip galvoja apie Beibą Rutą nevikrūs 
kaimo beisbolistai. 

Smitas nepailsdamas dirbo nešvarioj savo palėpėj. 
Nepaisydamas silpnos sveikatos, jis per dienas ir net 

per naktis medžiojo mikrobus. Mikliais muzikanto pirš- 
tais jis virtuoziškai gamindavo mikrobų buljonus ir 
niekad jų neišliedavo. Laisvomis minutėmis jis kovo- 
davo su pulkais tarakonų, kurie be paliovos žygiuo- 
davo iš gretimo sandėliuko į jo palėpę. Per nepapras- 
tai trumpą laiką išmokęs būtiniausių dalykų, jis pra- 
dėjo daryti nedrąsius atradimus. Jis išrado naują ori- 
ginalią vakcinos rūšį, kurioje plaukiojo ne bacilos, o tik 
išfiltruota beformė baltyminė jų medžiaga. Jo palė- 
pėje būdavo pragariškai karšta (Vašingtone tokie orai 
ne naujiena), tačiau, nusišluostęs prakaitą nuo nosies 
galiuko, jis tęsdavo darbą tikslia, klasikine Kocho ma- 
niera, instinktyviai, bet nuostabiai vengdamas grubių 
Pastero metodų. 


III 


Jūs kalbate apie mokslo laisvę! Galvojate, kad ty- 
rinėtojai gali laisvai pasirinkti savo ieškojimų objektą! 
Ir aš anksčiau taip galvojau, kol, studijuodamas įžy- 
miųjų mokslininkų gyvenimo kelią, supratau, įog taip 
kalbėti — tik tuščiažodžiauti. Melas! Pavyzdžiui, Teobal- 
das Smitas, pradėjęs savo karjerą, turėjo tiek laisvės, 
kiek paprastas kontoros tarnautojas, ir privalėjo ty- 
rinėti, ką jam pakišdavo daktaras Selmonas. Selmonui 
buvo mokama, kad jis Smitui įsakytų spręsti galvosū- 
kius, kurie pridarydavo rūpesčių fermeriams ir gyvu- 
lių augintojams. Toks buvo mokslas Gyvulių pramo- 
nės biure. Daktaras Selmonas, bakalauras Kilbornas ir 
Teobaldas Smitas, jau nekalbant apie nepakeičiamą 
Aleksandrą, turėjo gaisrininkų komandos greičiu nu- 
kreipti mokslo srovę į epidemijos ugnį, gresiančią ame- 
rikiečių fermerių paršiukams, veršiukams, buliams ir 

avims. Kaip tik tada gyvulių augintojus labai išgąs- 
dino keista liga, vadinama Teksaso karštine. 

Pietų krašto gyvulių augintojai raguočių pirko iš 
šiaurės. Iš vagonų juos išleido tiesiog į ganyklą kartu 
su visiškai sveikomis pietų karvėmis. Maždaug mėnesį 
viskas ėjosi gerai, ir staiga — nelaimė! — tarp šiaurinių 
karvių kilo baisi epidemija. Jos nustojo ėsti, labai su- 
lyso, jų šlapimas darėsi keistai raudonas. Vargšai gy- 
vuliai stovėjo susikūprinę, liūdnomis akimis be tikslo 
žvalgydamiesi. Po kelių dienų puiki šiaurės banda, 
visos iki vienos karvės, gulėjo ganykloje paslika. Tas 
pats nutiko ir atvežus į šiaurę pietų jautukus ir tely- 
čias. Jie buvo paleisti į ganyklą, iš kur po kurio laiko, 
gal būt, buvo išvaryti. Tačiau kai šiaurinės karvės bu- 
vo atvarytos į tą patį lauką, kur pietietės seserys anks- 
čiau ganėsi, jos maždaug po mėnesio pradėjo kristi, ir 
per kokią dešimt dienų visa puiki banda gulėjo kaip 
išpiauta. 

Kas tai buvo per liga, iš pietų atnešta raguočių, 
kurie, patys nuo jos nekentėdami, išmėtydavo ją po 
ganyklas slapta tykoti savo aukų? Kodėl reikėjo dau- 
giau nei mėnesio, kad tos pievos pasidarytų pavojin- 
gos? Kodėl jos buvo pavojingos tik karštaisiais vasaros 
mėnesiais? 

Visa šalis buvo sujaudinta. Pablogėjo santykiai tarp 
pietų gyvulių augintojų ir šiaurės kolegų. Niujorke 
kilo panika, kai šimtai į rytus skerdimui vežamų. gy- 
vulių pradėjo kristi tiesiog traukiniuose. Reikėjo ką 
nors daryti! Ir štai įžymieji sveikatos apsaugos depar- 
tamento gydytojai ėmė ieškoti šitos EPISERE ES prie- 
žasties. . 

Tuo eo kai kurie seni, daug patyrę vakarinių 
valstijų gyvulių augintojai sukūrė teoriją. Gal čia bu- 


281 


vo tie tušti spėliojimai, kai šie žmonės, papsėdami pyp- 
kes, kalbėdavo apie ištikusią nelaimę — apie baisų kar- 
vių kritimą, — kad Teksaso karštinę sukelia vabzdys, 
gyvenąs ant galvijų ir čiulpiąs jų kraują. Šį vabalą 
jie vadino erke. 

„Mokytieji gydytojai iš Sveikatos departamento ir 
įžymūs įvairių valstijų eksperimentinių stočių veteri- 
narai juokėsi. Erkės sukelia ligas! Vabzdžiai — ligų 
nešėjai! Tiesiog kvaila! Visai nemoksliška! 

— Kiekvienas, šiek tiek pagalvojęs, lengvai įsiti- 
kins šitos minties absurdiškumu,— pareiškė žinomas 
autoritetas Gemdžis. Šis žmogus buvo iki ausų pasi- 
nėręs į Teksaso karštinės studijavimą, o niekada nepa- 
galvojo apie erkes. Daug mokslininkų oriai piaustinėjo 
karvių lavonus ir rasdavo juose įvairiausių bacilų, bet 
niekada nepamatė erkės. 

— Dėl mėšlo ši karštinė plinta! — pareiškė vienas. 

— Ne, jūs klystate, ne dėl mėšlo, o dėl seilių! — 
pasakė kitas. 

Teorijų buvo tiek, kiek ir mokslininkų, o gyvuliai 
toliau tebekrito. 


TV 


Ir štai 1888 metais daktaras Selmonas davė Teobal- 
dui Smitui padėjėją Kilborną, o indams plauti — Alek- 
sandrą ir, nieko nesakęs apie erkes, pavedė visam per- 
sonalui tirti Teksaso karštinę. 

— Ieškokite mikrobo,— tepasakė jis Smitui. 

Tais metais savo tyrimams jie turėjo tik blužnis ir 
kepenis keturių karvių, kritusių nuo Teksaso karštinės. 
Ipakuotos kibiruose su ledu, jos iš Virginijos ir Meri- 
lendo buvo atgabentos į karštą kaip krosnis Smito 

palėpę. Teobaldas Smitas turėjo gerą nuovoka, o jos 
taip trūko daugumai klaidžiojančių mokslininkų ir 
į aklavietę patekusių veterinarų. Pažiūrėjęs pro mik- 
roskopą į kelis blužnies gabalėlius, jis atrado mikro- 
bus — pamatė visą jų Žvėryną. 

Tada Smitas pauostė tą blužnies gabaliuką ir su- 
raukė nosį — jis dvokė. Blužnis buvo sugedusi. 

Nedelsdamas jis gyvulių augintojams pranešė, kad 
reikia išimti vidurius iš ką tik nugaišusių galvijų, juos 
supakuoti į ledus ir kaip galima greičiau atsiųsti į la- 
boratoriją. Jo paliepimas buvo įvykdytas, ir, stebėda- 
mas kitą blužnį, Smitas visiškai nerado mikrobų. Ta- 
čiau jis pastebėjo daugybę paslaptingai suirusių rau- 
donųjų kraujo kūnelių. 

— Jie sunaikinti! — nusprendė. Tačiau mikrobų jis 
negalėjo rasti. Smitas buvo dar jaunas ir su nekantria 
pašaipa žiūrėjo į bet kokį tyrinėtoją, nesugebantį tiks- 
liai ir santūriai galvoti. Žmogus, pavarde Bilingsas, 
kvailai tvirtino, kad Teksaso karštinę sukelia papras- 
čiausia bacila, randama kiekviename visų negyvų kar- 
vių centimetre ir kiekviename karvidės kampe, ne- 
išskiriant nei mėšlo krūvos. Bilingsas parašė išsamų 
darbą, kur pareiškė: „Tikrojo mokslinio ligų tyrinėjimo 
aušra švinta ne rytuose, o vakaruose!“ 

— Kokia gražbylystė! — pasišaipė Smitas ir keliais 
tiksliais sakiniais sutriuškino visą ši pseudomokslinį 
šlamštą. Smitas suprato, kad, sėdėdamas laboratorijo- 
je, nors ir su didžiausia armija įūros kiaulyčių ir visa 
serija puikiausių švirkštų, ir spoksodamas į pašvinku- 
sias karvių blužnis ir kepenis, nieko gero nepadarysi. 
Jis buvo eksperimentatorius, jam reikėjo stebėti „gy- 
vąją ligą“, matyti paskutines dvesiančio gyvulio kon- 
vulsijas. betarpiškai sekti gamtą. Smitas pradėjo ruoš- 

tis 1889 metų vasarai, kai vieną dieną Kilbornas jam 
papasakojo apie absurdišką gyvulių augintojų sugal- 
votą erkių teoriją. 

Smitas tuoj pat ištempė ausis. „Taip galvoja žmo- 
nės, kuriems krenta galvijai, žmonės, iš arti stebintieji 
Teksaso karštinę!“ 

Nors Teobaldas Smitas buvo gimęs mieste, mėgo 
šviežiai nupiauto šieno kvapą ir rudas, garuojančias 
ką tik suartų laukų vagas. Trumpose fermerių pasta- 
bose apie derlių ir orą jis visada jautė išmintį ir daug 
tiesos. Smitas gerai pažinojo nuostabųjį matematikos 
mokslą; žemdirbiams šis menas buvo svetimas. Jis pui- 
kiai įrengtose laboratorijose su mikroskopais, mėgin- 
tuvėliais ir diagramomis jautėsi kaip ‘namuose. Šis 
jaunuolis buvo sklidinas sofistinės išminties, kuri juo- 
kiasi iš įprastinių patarlių ir nuvalkiotų kaimietiškų 
posakių. Bet nors ir labai išsimokslinęs (toks buvo 
nuostabiausias jo bruožas), Teobaldas Smitas nesuta- 
patindavo puikių tyrimo įstaigų ir sudėtingų aparatų 
su paprastu ir aiškiu mąstymu; jis visada su nepasi- 
tikėjimu žiūrėjo į tai, ką sužinodavo iš knygų ar pa- 
matydavo pro savo mikroskopus... Tačiau jis pripa- 
žindavo visiškai teisių patį bukiausią kaimietį, kai šis, 
ištraukęs savo seną pypkę iš, gal būt, nevalytų dantų, 
gergždžiančiu balsu prabildavo: „Jei tik lis balandy, 
bus gėlių gegužy.“ 

Jis klausėsi Kilborno plepalų apie tą kvailą erkių 
teoriją; Kilbornas pasakė, kad vakarinių valstijų gy- 
vulių augintojai taip pat pritaria tai teorijai. „Šie 
žmonės, — mąstė Smitas, — nesuka galvos įvairiomis fi- 
losofijomis. Persisunkę savo jautukų ir karvyčių kva- 
pu, jie — tarsi tų gyvulių dalis. Jie nesumerkia akių 
naktimis, galvodami apie tą baisiąją ligą, kuri gyvulių 

kraują paverčia vandeniu ir iš jų vaikų atima pasku- 
tinį duonos kąsnį. Jie turi palaidoti nelaimingus kri- 
tusius padarus. Ir šitie daug patyrę fermeriai visi kaip 
vienas sako: „Nebus erkių — nebus ir Teksaso karšti- 
nės!“ 

Teobaldas Smitas nusprendė paklausyti fermerių. 
Jis norėjo stebėti ligą iš arti, taip, kaip ją matė gyvulių 
augintojai. Jis sugalvojo naują mikrobų medžioklės 
būdą — sekti gamtą ir ją mažų fokusų pagalba keisti... 

Atėjo 1889 metų vasara, dienos pasidarė karštos. 
Praėjusiais metais gyvulių augintojai su kartėliu skun- 
dėsi savo nuostoliais. Kad reikėjo neatidėliojant ką 
nors daryti, buvo aišku net vyriausybei. Žemės ūkio 
departamentas išskyrė didelę sumą pinigų, ir direkto- 
rius daktaras Selmonas nurodė pradėti darbą. Laimė, 
kad apie tyrinėjimus jis mažai nusituokė, tad jo vado- 
vavimas visiškai neįkyrėjo Smitui. 


V 


Teobaldas Smitas kartu su Kilbornu įrengė nepa- 
prastą laboratoriją: ji buvo ne tarp keturių sienų, o po 
kaitriu dangumi, ir šitos mokslo buveinės kambariai 
buvo ne kas kitas, o penki ar šeši dulkėti žardžiai. 
1889 metų birželio mėnesio 27 dieną septynios lieso- 
kos, bet visiškai sveikos karvės buvo iškeltos iš ne- 
didelio laivo, atvežusio jas iš šiaurinės Karolinos — iš 
Teksaso karštinės židinio, kur kiekvienai šiaurinių 
valstijų karvei grėsė pražūtis. Visos šios septynios 
karvės buvo nusėtos, tiesiog gulte apgultos tūkstan- 
čiais įvairiausio dydžio erkių: vienos jų buvo mažy- 
tės, pastebimos tik pro padidinamąjį stiklą, kitos — 

didžiulės, pusės colio ilgumo patelės, pritvinkusios 
kanirių savo šeimininkių krauju. 

Į saugiai aptverią pirmąjį žardį Smitas ir £ilbor- 
nas įginė keturias tokias erkėmis aptekusias karves ir 
įleido su jom: šešias sveikas, šiaurėje užaugintas. 

— Netrukus šiaurietės užsikrės erkėmis, — pasakė 
Smitas.— Jos nė iš tolo nėra buvusios prie Teksaso 
karštine sergančio gyvulio, tai turi būti labai jautrios 
šiai ligai. Dabar dar padarysim tokį dalykėlį, kuris 
padės išaiškinti, kas kaltininkas. 

Taip Teobaidas Smitas padarė pirmą „dalykėlį“ — 
jeigu norite, galite jį vadinti eksperimentu. Tai buvo 
paprasčiausias triukas, galėjęs ateiti į galvą kiekvienam 
protingesniam fermeriui, turinčiam beni truputį laisvo 
laiko. Toks eksperimentas kiekvienam kitam Amerikos 
mokslininkui būtų atrodęs kvailas. 

Smitas ir Kilbornas pradėjo savo rankomis rankioti 
erkes nuo likusių trijų karvių, kurios buvo atvežtos 
iš pietų. Galvijai spardėsi ir čaižė uodegomis šių keistų 
eksperimentatorių veidus. Prieš saulę buvo daugiau 
nei 40° karščio, ir tirštos dulkės iš po įsiutusių karvių 
kojų sėdo ant suprakaitavusių vyrų kaktų. Erkės gi- 
liai slėpėsi po suveltais galvijų plaukais, o pačios ma- 
žiausios, vos tik pasirodžiusios, skubėdavo šliaužti gilyn 
į plaukų mišką, kai sulinkę ieškotojų pirštai bandydavo 
jas pagauti. Ir kaip gudriai šitie prakeikii parazitai 
siurbėsi į savo šeimininkių odą! Kai kurios didžiulės, 
kraujo pritvinkusios erkės, mėginant jas atplėšti nuo 
aukos, po pirštais pavirsdavo į šlykščią lipnią košę. 
Baisus buvo darbas! Vis dėlto vakarop ant šių trijų 
šiaurės Karolinos gyvulių jie jau nebegalėjo rasti nė 
vienos erkės. Tada tos karvės buvo patalpintos antra- 
jame aptvare kartu su keturiomis sveikomis šiaurie- 


286 


tėmis. „Siaurės karvės, lengvai pasiduodančios mir- 
tinoms Teksaso karštinės atakoms, kartu su pietietėmis 
pešios tą pačią žolę, gers tą patį vandenį, uostys pietų 
karvių išmatas, bet erkėmis neužsikrės. Na, o dabar 
reikia tik laukti ir spręsti, a: erkės čia kaltosi“ 
Liepos mėnuo ir rugpiūčio pradžia buvo įtempto, 
bet veiklaus laukimo metas. Smitas kartu su valstybi- 
niu vabzdžių žinovu Kuperiu Kurčiu atidžiai sekė, kaip 
erkės gyvena, kaip jos elgiasi. Jie pastebėjo, kaip še- 
šiakojė mažytė erkė užšliaužia ant karvės, kaip ji įsi- 
kabina į karvės odą ir pradeda čiulpti kraują, kaip ji 
šeriasi, išdidžiai praturtina save dar dviem kojom ir vėl 
šeriasi. Jie pamatė, kaip aštuonkojės moteriškos lyties 
erkės išteka (čia pat ant karvės nugaros) už mažaugės 
vyriškos erkės, kaip jos pradeda smarkiai siurbti krau- 
ją, subręsta ir, nusiritusios nuo karvės žemėn, padeda 
po du tūkstančius ir daugiau kiaušinėlių. Ir taip, pra- 
ėjus maždaug dvidešimčiai dienų nuo erkių kelionės 
karvės koja aukštyn, jų gyvenimo misija baigiasi,— jos 
susiraukšlėja ir nudvesia, o kiekviename iš tų dviejų 
tūkstančių kiaušinėlių prasideda nuostabūs dalykai... 
Tuo pačiu laiku Teobaldas Smitas kiekvieną dieną 
keliaudavo į savo atvirą laboratoriją (iš tarakonų pil- 
nos palėpės jis su malonumu eidavo net į saulės kepi- 
namus laukus), kur vyriausiuoju vadu buvo Kilbornas, 
būsimasis prekiautojas geležies dirbiniais. Smitas nu- 
eidavo į pirmąjį aptvarą pažiūrėti, ar erkės dar neap- 
sigyveno ant šiaurinių karvių, ar karvėms nekyla tem- 
peraiūra, ar nestovi, panarinusios galvas... Paskui 
pasukdavo į antrąjį aptvarą nurankioti nuo karvių iš 
Siaurės Karolinos vieną kitą vis dar pasirodančią 
erkę, išaugusią iš pačių mažiausių, nepastebėtų per 
pirmąją medžioklę. Daug nervų jie sugadino, beran- 

kiodami tas erkes! "tai buvo, tiesą sakant, varginantis 
ir ne perdaug įdomus laukimas. Pagaliau vieną dieną, 
maždaug rugpiūčio vidury, ant vienos iš šiaurinių kar- 
vių jie pamatė pirmąsias erkes. Galvijas stovėjo išlen- 
kęs nugarą ir nieko neėdė. Netrukus erkės pasirodė 
ant visų šiaurės karvių. Jos pradėjo karščiuoti, krau- 
jas virto vandeniu, šonkauliai išsikišo, šonai įkrito. 
O erkių ant jų nugarų knibždėte knibždėjo! 

Tačiau antrajame aptvare, kur erkių nebuvo, šiau- 
rinės karvės liko sveikos, lygiai taip, kaip jų draugės 
iš pietų... 

Šiauriečių temperatūra pirmajame aptvare kiekvie- 
ną dieną kilo, ir pagaliau viena po kitos jos pradėjo 
gaišti. Daržinės, kur buvo atliekami skrodimai, paplūdo 
krauju; prasidėjo bėgiojimai su mikroskopais iš palė- 
pės prie negyvų gyvulių ir atgal. Net Aleksandras pa- 
gyvėjo, mat, ir jis, nors nelabai aiškiai, nuvokė, koks 
čia svarbus momentas. Teobaldas Smitas žiūrėjo į skys- 
tą negyvų karvių kraują. ,,Nežinomasis Teksaso karšti- 
nės mikrobas kenkia kraujui. Atrodo, Lyg kas būtų įsi- 
laužęs į pačius kraujo kūnelius ir juos sudraskęs. Mikro- 
bo reikia ieškoti kraujo kūnelių viduje“, — mąstė 
Smitas. Nors jis nelabai pasitikėjo kitų mikroskopiniais 
tyrinėjimais, tačiau pats buvo ypatingai atidus su šiuo 
instrumentu. Jis nukreipė galingiausius savo lęšius 
į anksčiausiai kritusios karvės kraują ir — kokia lai- 
mė! — jau pirmajame preparate vienalyčiuose kraujo 
ikūnelių rutuliukuose pastebėjo kažkokias keistas, ma- 
:žytes kriaušės formos tuštumas. Iš pradžių tos tuštu- 
mos atrodė kaip paprastos skylutės. Tačiau, įtemptai 
nustatinėdamas mikroskopą, jis toliau stebėjo tarp 
dviejų plonyčių stiklo gabaliukų suspaustus kraujo 
lašelius. Ir štai šios tuščios erdvės jo akyse virto keis- 

tais kriaušės pavidalo gyvais padarėliais... Jis jūos 
rado visų Teksaso karštinės nukankintų gyvulių krau- 
jyje, ir visada viduje kraujo kūnelių, kuriuos jie su- 
skaldydavo, paversdami kraują vandeniu. Tačiau Smi- 
tas jų nė karto nematė sveikų šiaurės karvių krau- 
jyje. 

— Tai, gal būt, čia ir yra Teksaso karštinės mikro- 
bas,— šnabždėjo jis pats sau, bet, kaip tikras valstietis, 
jis neskubėjo daryti išvadų — dar norėjo pažiūrėti 
į šimtų sveikų ir sergančių karvių kraują, patikrinti 
milijonus raudonųjų kraujo kūnelių. .. 

Tuo metu praėjo karščiai, prasidėjo rugsėjis, o ant- 
rajame aptvare visas ketvertas šiaurės karvių ramiai 
ganėsi toliau ir pastebimai pariebėjo, mat, ant jų ne- 
buvo erkių. 

— Pažiūrėsim, ar čia iš tikrųjų kaltos erkės,— mur- 
mėjo Smitas ir, paėmęs dvi Teksaso karštinės nepa- 
liestas šiaurės karves, nuvedė į pirmąjį aptvarą, kur 
tiek daug gyvulių buvo nugaišę. Už savaitės keletas 
mažų rudai raudonos spalvos vabalų jau šliaužė nau- 
jųjų savo aukų kojomis; o už dviejų — viena iš jų jau 
gulėjo negyva, o kita sirgo Teksaso karštine. 

Bet sunku buvo rasti žmogų, reikalaujantį daugiau 
įrodymų, kad galėtų patikėti tuo, kuo jis norėjo tikėti. 
Smitas turi būti visiškai tikras! Ir štai jis sugalvojo 
dar vieną fokusą — pavadinkite ir jį eksperimentu, jei- 
gu norite. Iš Šiaurės Karolinos mirštamų laukų buvo 
atgabenti didžiuliai bidonai su žole, kur knibždėjo dau- 
gybė šliaužiojančių ir karvių kraujo ištroškusių erkių. 
Šituos bidonus Teobaldas Smitas nunešė į trečiąjį ap- 
tvarą, kur niekada nebuvo nė vienos pietų karvės su 
kraują iščiulpiančiais parazitais. Vaikščiodamas sker- 
sai ir išilgai lauko, jis visur pasėjo, gal būt, pražūtingą 

sėklą — erkes. Tada į šį aptvarą Kiibornas įvedė ke- 
turis šiaurės galvijus. Po kelių savaičių jų kraujas 
suskystėjo, viena iš karvių krito, o dvi iš trijų hgusių 
buvo smarkiai apimtos Teksaso karštinės, taciau pa- 
sveiko. 


VI 


Taigi Teobaldas Smitas buvo pirmasis iš visų mik- 
robų medžiotojų, atradęs kelius, kuriais paslaptingas 
žudikas eina nuo vieno gyvulio prie kito. Apivare, kur 
buvo pietų karvės ir erkės, šiaurės galvijai žuvo nuo 
Teksaso karštinės; aptvare, kur buvo pietų karvės ir 
nebuvo erkių, šiauriniai galvijai kuo puikiausiai ga- 
nėsi ir pariebėjo; aptvare, kur pietinių karvių nebuvo, 
o buvo tik erkės, šiaurinius galvijus taip pat pakirto 
Teksaso karštinė. Vadinasi, kalta erkė. Tokiais papras- 
tais, kaip dukart du — keturi, tačiau neapsakomai 
kruopščiai atliktais bandymais Tecbaldas Smitas įro- 
dė, kad vakarinių valstijų gyvulių augintojai buvo pa- 
stebėję didelę gamtos paslaptį. O jis tą liaudies išmintį 
pritaikė mokslui, lygiai taip, kaip liaudies išrastas ratas 
buvo panaudotas galingiems moderniems motorams. 

Jūs tikriausiai galvojate, kad Smitas pasitenkino 
savo įrodymais — juk eksperimentai buvo tokie aiš- 
kūs. Jums, ko gero, atrodo, kad jis patarė vyriausybei 
pradėti žūtbūtinį karą su erkėmis. Ne! Teobaldas Smi- 
tas buvo kitokios rūšies tyrinėtojas. Jis laukė 1890 me- 
tų vasaros karščių, norėdamas dar pakartoti tuos pa- 
čius bandymus ir padaryti keletą naujų, visiškai 
paprastų, tačiau būtinų eksperimentų, kurie padėtų 
galutinai įrodyti erkės kaltę. 

„Kaip ġie vabaiai perneša ligą iš pietų karvès šiau- 
vinei? -~ mąstė. Zmiias— Mes dabar sužinojome, kad 
viena erkė vis4 Savo gyvenimą praleidžia Uk ant vie- 
nos karvės, o ne skraido nuo gyvulio ant gyvulio kaip 
musė...“ l 

Tai buvo keblus klausimas, perdaug subtilus primi- 
tyviam fermerių mokslui, ir Smitas atkakiiai ėmėsi 
narplioti šį mazgą. 

„O gal,— svarstė Smitas,—- kai kraujo prisisiurbu- 
sios ir subrendusios erkės nukrenta ant žemės ir gy- 
vuliai jas sumindo, jos žolėje palieka mažus kriaušės 
formos mikrobus, kuriuos kartu su žole suėda šiauri- 
nės karvės?“ 

Jis paėmė tūkstančius erkių, atsiųstų bidonuose iš 
Šiaurės Karolinos, ir, jas sumaišęs su šienu, pradėjo 
juo maitinti karštligei neaisparią šiaurinę karvę, rū- 
pestingai prižiūrimą specialioje karvidėje. Smitas lau- 
kė, tačiau nieko neatsitiko, karvė godžiai ėdė naująjį 
maistą, ji net pariebėjo. Tada kitą karvę jis bandė 
vaišinti sutrintų erkių sriuba, bet ir ši su pasitenki- 
nimu rijo keisiąjį patiekalą ir tik taisėsi. 

Ne, taip nieko nebus! Karvės, matyt, užsikrečia 
mikrobais ne ėsdamos. Smitas sutriko. 

Jis per nakiis negalėjo užmigti ir dėl kitų kanki- 
nančių klausimų. Kodėl apivaras, kur buvo uždarytos 
erkėmis aptekusios pietų karvės, pasidaro pavojingas 
tik po trisdešimties ar daugiau dienų? Gyvulių augin- 
tojams toks reiškinys irgi buvo ne naujiena: jie žinojo, 
kad pietų karves galima suleisti su šiaurinėmis ir kar- 
tu laikyti maždaug dvidešimt dienų; tada jas atskyrus, 
šiaurietės nesusirgs Teksaso karštine. Tačiau jei šiau- 
rės karves paliksime tame pačiame aptvare truputį 
ilgiau (net atskyrus atvežtąsias iš pietų) — viskas baig- 

ta! — pražūtingoji epidemija apims šiauriečių bandą. 
Kodėl taip yra? 

Ir štai vieną 1890 metų vasaros dieną dėl paties 
keisčiausio ir visiškai nenumatyto atsitiktinumo kiek- 
viena šio supainioto galvosūkio grandis pataikė į savo 
vietą. Atsakymas į tą klausimą tiesiog užklupo Teo- 
baldą Smitą ir, garsiai rėkdamas, pranešė apie save; 
jis užgriuvo Smitui ant galvos, kai jis buvo užimias 
kitais rūpesčiais. 

Tuo metu Smitas darė įvairiausius bandymus: no- 
rėdamas šiaurinėms karvėms iššaukti mažakraujystę, 
jis nuleisdavo joms galonus kraujo — mat, jam reikėjo 
įsitikinti, kad tie juokingi maži kriaušės formos pada- 
rėliai, kuriuos jis rado Teksaso karštinės apnuodytuose 
kraujo kūneliuose, tikrai buvo mikrobai, o ne paprasti 
nežymūs kraujo pakitimai, kai sergama mažakraujyste. 
Jis mokėsi dirbtinai perinti savo laboratorijos stik- 
liniuose induose puikius, švarutėlius erkių jauniklius; 
jis vis dar rūpestingai rinkdavo erkes nuo pietų karvių, 
norėdamas įrodyti, kad be erkių jos visiškai nepavo- 
jingos šiaurės karvėms. Jei pasitaikydavo netyčia pa- 
likti nors vieną erkę, eksperimentas nepasisekdavo. 
mitas pastebėjo keistą dalyką, kad šiaurės veršeliai, 
įleisti į tas ganyklas, kurios jų motinoms buvo pražū- 
tingos, suserga tik silpna karštinės forma. Jis plušėjo, 
norėdamas sužinoti, ką dar erkės gali padaryti šiaurės 
karvėms. Gal jos ne tik užkrečia Teksaso karštine, bet 
ir dar kaip nors pakenkia? 

Tada ir atsitiko tas laimingasis įvykis. Smitas savęs 
paklausė: 

— Jeigu švarutėles jaunas erkes, užaugintas stik- 
liniuose induose mano palėpėje ir niekada nebuvusias 
nei ant galvijų, nei pavojingose ganyklose, aš paleisčiau 

ant šiaurės karvės ir duočiau prisisotinti jos krauju, 
ar jos galėtų iščiulpti tiek kraujo, kad karvei sukeltų 
mažakraujystę? l 

Mano nuomone, tai buvo betikslis klausimas. Smito 
mintys buvo už tūkstančio mylių nuo Teksaso karš- 
tinės. .. 

O vis dėlto jis pabandė. Paėmes gerą, riebią vienin- 
telẹ mitulę, ją vieną atskirai uždarė ir diena iš dienos 
ant šio gyvulio dėjo šimtus jaunučių erkių. Kol para- 
zitai pasislėpdavo plaukuose, ieškodami vietos įsisiurb- 
ti, Smitas karvytę palaikydavo. Kiekvieną dieną, er- 
kėms maitinantis, jis, truputi prapioves telyčaitės odą, 
imdavo lašelį kraujo ir ieškodavo mažakrauivstės žy- 
miu. Vieną rytą Teobaldas Smitas įėio į gyvulio garda 
daryti tos pačios operacijos. Jis palietė ją ranka... 
Kas čia? Ji karšta! Labai karšta! Ttartinai aukšta tem- 
peratūra! Telvčaitė stovėio. panarinusi galvą, ir nieko 
neėdė, o jos kraujas, anksčiau veržesis iš ipiovų tiršta, 
sodriai raudona srove, dabar pasidarė skystas ir tam- 
sokas. Smitas nuskubėio į savo palėpę su kraujo pa- 
vyzdžiais tarp stiklo gabaliukų. .. Pažiūrėio į juos pro 
mikroskopą ir — iš tikruiuų! — vietoi apvalių ir lygių, 
kaip nušlifuota moneta, kraujo rutuliukų, jis pamatė 
iškraipytus, sulamdytus ir suardytus gniužuliukus. 
O sulaužytųjų ląstelių viduje — tiesiog nepatikėtum — 
buvo matyti mažučiai kriaušės formos mikrobai... Šis 
faktas atrodė nuostabesnis už bet koki stebuklą, nes 
mikrobai buvo atkeliavę iš Šiaurės Karolinos ant senų 
erkių, iš jų perėję į kiaušinėlius, kuriuos jos dėdavo 
stikliniuose induose, ir išsilaikę iš tų kiaušinėlių išsiri- 
tusiuose erkių jaunikliuose. Pagaliau jaunos erkės ir vėl 
atsikratė tų mirtį nešančių mikrobų, juos įšvirkšdamos 

į pasmerktą, bet visiškai atsitiktinę savo auką — vien- 
metę telyčaitę! 

Per sekundę išaiškėjo visi paslaptingi klausimai. 

Ne sena, nuo kraujo išpurtusi erkė, bet jos vaikas, 
vos tik išsiritęs iš kiaušinėlio, nešė pražūtį šiaurės kar- 
vėms; žudikas buvo penkių ar dešimties dienų vaba- 
lėlis. 

Dabar Smitas suprato, kodėl reikėjo tiek daug laiko, 
kad ganyklos pasidarytų pavojingos. Erkė-motinėlė tu- 
rėjo pirma nukristi nuo pietų karvių ir kelias dienas 
dėti kiaušinėlius; iš jų per dvidešimt ar daugiau dienų 
turėjo išsiristi mažytės erkės ir paskui savaites bėgioti, 
kolei suras karvės koją, kuria galėtų užkopti ant savo 
aukos. Niekada dar nebuvo paprastesnio atsakymo į 
mįslę, kuri galėjo iki šio laiko likti neišspręsta, jei ne 
toks keistas atsitikimas. 

Kaip įmanydamas greičiau, Teobaldas Smitas šil- 
tuose stikliniuose induose išperino tūkstančius naujų 
erkių ir pradėjo daryti bandymus, galutinai patvirtin- 
damas nuostabųjį savo atradimą. Kiekviena šiaurės 
karvė, ant kurios jis paleisdavo pulkus erkių iš savo 
„inkubatoriaus“, krisdavo nuo Teksaso karštinės. Ta- 
čiau, kaip matėte, Smitas buvo nepasotinamas, ir, kada 
pasibaigė 1890 metų vasara ir prasidėjo šalčiai, jis, 
įtaisęs karvidėje anglimis kūrenamą krosnelę, šiltoje 
vietoje perino erkes ir čia pat rūpestingai apiberdavo 
karvę šiais mažučiais parazitais, kurie prie krosnelės, 
nenusileidžiančios karštai vasaros saulei, sparčiai augo. 
Ir karvė susirgdavo Teksaso karštinė žiemą. Gamtoje 
tokių dalykų niekada nepasitaiko! 

Dar dvi vasaras Smitas ir Kilbornas uoliai lankė 
savo aptvarus, kamšydavo plyšius savo tyrinėjimų lai- 
ve, atsakydavo į kiekvieną argumentą, pateikdavo nuo- 

stabiai paprastus, bet visiškai tikslius atsakymus į mo- 
kytuių veterinaru prieštaravimus, užbėgsdavo bet ko- 
kiai kritikai už akių... Jie atskleidė įdomiu faktu apie 
imunitetą. Jie pamatė, kad šiaurės veršeliai Teksaso 
karštinė serga nesunkiai, lengvai perneša net porą jos 
priepuolių per vieną vasarą, o kitais metais, daugiau 
ar mažiau paaugę, ramiai ganosi laukuose, kur netu- 
rinčioms imuniteto šiaurės karvėms gresia neišvengia- 
ma pražūtis... Taip pat jie išaiškino, kodėl pietų gal- 
vijai niekada negaišta nuo Teksaso karštinės. Ši negai- 
lestinga liga pietuose siaučia ten, kur yra erkių, o erkių 
yra visur: erkės kandžioja pietų karves ir visą laiką 
leidžia joms mirtį nešančias „kriaušes“; šie gyvuliai 
nešiojasi mikrobų savo kraujyje, tačiau jiems nuo jų 
nė kiek ne blogiau. nes, lengvai susirgę jauni, paskui 
jie pasidaro atsparūs. 

Pagaliau po keturių dusinančių, bet vaisincų va- 
sary, 1893 metais Teobaldas Smitas sėdo atsakyti i vi- 
sus sunainiotus klausimus, liečiančius Teksaso karštinę, 
ir papasakoti, kaip galima šia liga visiškai atsikratvti 
(kaip tik tuo metu senasis Pasteras, kažkada toki liki- 
mą pranašaves visoms ligoms, iau gvveno paskutines 
dienas). Tr dar niekada, — aš neužmirštu nei Levenhu- 
ko, nei Kocho šedevrų. nei kitų mikrobu Medžiotojų 
geniiu.— niekada. sakau, dar nebuvo parašyta papras- 
tesnio ir kartu tokio išsamaus atsakvmo į gamtos mis- 
le. Kiekvienas gabesnis vaikas galėtu ji suprasti; Isakas 
Niutonas būtu prieš ji nulenkes savo galvą. 

Jaunasis Smitas mėgo Bethoveną, o man šis „Gam- 
tos tvrinėiimas, priežastingumas ir priemonės užkirsti 
kelią Teksaso arba pietų karštinei“ atrodo toks pat 
šedevras, kaip Bethoveno aštuntoji simfonija, liūdnų 
paskutinių jo metų kūrinys. Savo temomis jie abu 

baisiai paprasti, tačiau nežmoniškai skirtingi ir tobuli 
šių temų sprendimu, — lygiai taip, kaip pati gamta — 
paprasta ir be galo sudėtinga... 


VII 


Taip moksliniu savo darbu Teobaldas Smitas pri- 
vertė žmoniją pasukti kitu keliu, parodė visai naują 
ir negirdėtą ligų plitimo būdą — per vabzdžius. Ir tik 
per tam tikrą vabzdį. Panardinkite visas savo karves 
į vandenį ir sunaikinkite šitą vabzdį, laikykite savo 
galvijus ganykloje, kur nėra erkių, ir Teksaso karšti- 
nė išnyks nuo žemės paviršiaus. Šiandien visa Ame- 
rika maudo savo bandas, ir Teksaso karštinė, kadaise 
grėsusi miriadams Amerikos gyvulių, nebesudaro jo- 
kių rūpesčių. 

Bet čia tik pradžia tos didžiulės naudos, kurią at- 
nešė šis paprastas pranešimas, šis nepakankamai įver- 
tintas ir visiškai nebespausdinamas klasikinis darbas. 
Netrukus laukinėse Pietų Afrikos savanose! ir pavo- 
jingose tankynėse storas škotas, majoras chirurgas, kai 
jam įkando musė cėcė, piktai nusikeikė ir pagalvojo, 
ar tie vabzdžiai tik šiaip erzina, o gal jie kenksmingi. 
Truputį vėliau Indijoje ir tuo pačiu laiku Italijoje 
anglas ir italas klausėsi, kaip raudodami dainuoja spie- 
čiai moskitų, ir svajojo, svarstė, planavo keisčiausius 
eksperimentus. 

Tačiau apie tai sužinosime kituose skyriuose. Ten 
bus papasakota apie senovinį marą, kurį dabar žmogus 
vis dėlto pažabojo, apie pražūtingą geltonąją šiltinę, 
kuri šiandien beveik visai išnaikinta. Ten skaitysime 


! Didelės lygumos atogrąžų šalyse. 

apie žmones, svajojusius vietoj džiunglių, kur šiandien 
laksto tik plėšrūs žvėrys ir slankioja šliužai, sukurti 
gausiai apgyventus miestus su aukštais bokštais. Ir tą 
teisę svajoti apie pasaulio pakeitimą pirmasis žmonėms 
padovanojo dabar beveik užmirštas mikrobų medžio- 
tojas Teobaldas Smitas. 


IX SKYRIUS 


BRIUSAS 


CĖCĖ PĖDSAKAIS 


— Jaunuoli! — iš pasipiktinimo suirzęs ir paraudęs 
Britanijos karo medicinos valdybos direktoriaus vei- 
das pasidarė tamsiai raudonas.— Jaunuoli, aš jus nu- 
siųsiu į Indiją, aš jus nusiųsiu į Zanzibarą, nusiųsiu 
į Timbuktu, nusiųsiu visur, kur tik panorėsiu! — Orusis 
džentelmenas dabar šaukė, net pamėlynavęs iš įtūži- 
mo. — Tegul mane rauna velniai, jei aš jus siųsiu 
į Natali... 

Sugriaudėjo. .. 

Ką galėjo Deividas Briusas daryti, jei neatiduoti 
pagarbos ir pasitraukti jo didenybei iš akių? Jis kūrė 
planus, prašė, mėgino per pažintis, pagaliau ryžosi 
užsitraukti šio „Jupiterio“ pyktį, kad tik galėtų išva- 
žiuoti į Pietų Afriką medžioti mikrobų. 

Tai įvyko paskutiniame XIX amžiaus dešimtme- 

tyje. Amerikietis Teobaldas Smitas mikrobų medžiok- 
lėje tada buvo padares tikrai revoliucionierišką šuolį 
į priekį — jis parodė, kad mirtį nuo vieno gyvulio ki- 
tam perneša erkės, ir tik erkės. Ir štai Deividas Briu- 
sas, turintis tiek drąsos, kiek Teobaldas Smitas romu- 
mo, panoro eiti Smito nurodytu keliu... 

Afrikoje knibždėjo begalybė paslaptingų virusų, dėl 
kurių visas žemynas buvo panašus į pragarą; džiung- 
lėse ir gelsvai žaliuose mimozos! tankumynuose burz- 
gė ir zvimbė šimtai įvairių rūšių musių, erkių ir uodų. 

Taigi Afrika — puiki vieta atradimams, pramušt- 
galviškiems tyrinėjimams ir laisvai vabalų medžioklei! 

Deividas Briusas turėjo savybę daryti tokius dar- 
bus, kurie nepatiko jo tėvams ir viršininkams. Vos tik 
baiges Edinburgo medicinos mokyklą, stojo tarnauti 
į Anglijos armiją. Jokių didelių tikslų jis tada netu- 
rėjo — neketino nei kovoti, nei gelbėti gyvybių. nei 
ieškoti progos mikrobus medžioti. Jis stojo į armiją, 
nes norėjo vesti. Jiedu, nei Briusas, nei jo mylimoji, 
neturėjo nė šilingo. Abiejų giminės juos vadino roman- 
tiškais idiotais ir piktinosi, kodėl jie negali palaukti, 
kol Deividas, pradėjęs verstis praktika, prasigyvens. 

Vis dėlto Briusas vedė ir stojo tarnauti į armiją už 
tūkstantį dolerių per metus. 

Briusas nebuvo pavyzdingas karys. Jis buvo nepa- 
klusnus ir, blogiausia, netaktiškas. Dar būdamas leite- 
nantu, jis pasipiktino savo pulkininko elgesiu ir vos jo 
neprimušė... Pažiūrėjus į jį dabar, kai jam daugiau 
kaip septyniasdešimt metu, pasiklausius, kaiv iis plūs- 
tasi pro ūsus, kurių jam pavydėtų net pats Hindenbur- 
gas, pažiūrėjus i io tarsi kroviko pečius, į iškilią krū- 


! Žolės, krūmai arba medžiai, kurie paliesti susiglaudžia ir 
nuleidžia lapus. 

tinę ir didžiulį pilvą, pasidarytų aišku, kad jis būtų 
galėjes tą pulkininką parmesti ant žemės ir juoktis 
prieš karinį tribunolą, kurio jis, žinoma, tada jau ne- 
būtų išvengęs. Briusas buvo išsiųstas į Anglijos įgulą 
Maltoje, Viduržemio įūroje. Drauge su juo išvyko ir 
misis Brius,— toks buvo jų medaus mėnuo. O čia jis 
vėl pradėjo taip elgtis, kaip nedera kareiviui. Jis buvo 
energingas ir romantiškos sielos. 

Saloje tuo metu siautė paslaptinga liga, vadinama 
Maltos karštine. Susirgus ta liga, kareiviams kojų kau- 
lus varstė skausmas, ir jie keikė tą dieną, kai parsi- 
samdė tarnauti. Briusas matė, kad glostyti kenčiantiems 
kareiviams galvas ir prirašinėti nenaudingas piliules — 
tuščias darbas. Jis nusprendė surasti Maltos karštinės 
priežastį. 

Tr taip įsivėlė į bėdą. Apleistoj trobelėj įsirengė la- 
boratoriją (nors apie ją labai mažai tenusimanė!) ir čia 
savaitėmis mokėsi, kaip iš buljono ir agar-agaro! ga- 
minti maisto terpę, kur galėtų auginti dar nepažįsta- 
mus Maltos karštinės mikrobus. Atrodė, bus labai ne- 
sunku atrasti tuos mikrobus. Briusas todėl taip galvojo, 
kad nieko nežinojo. Neturėdamas patyrimo, jis vis išsi- 
tepdavo veidą ir rankas lipniu agar-agaru; jo uniforma 
buvo pilna dėmių. Kai mėgindavo savo terpę perfilt- 
ruoti, ji būtinaį sustingdavo į želatiną. Jis savaitėmis 
triūsė prie darbų, kuriuos dabartinės laboratorijos dar- 
buotojas padarytų per porą valandų. Jis keikėsi biau- 
riausiais žodžiais ir šaukdavo misis Brius iš teniso aikš- 
telės, reikalavo (žinoma, kiekviena moteris moka geriau 
virti), kad padėtų. Nors gaudavo tik tūkstantį dolerių 
per metus, tačiau, negailėdamas pinigų, pirko beždžio- 
nes —už vieną mokėdavo po dolerį septyniasdešimt 


! Šaltiena iš tam tikrų jūros dumblių. 

penkis centus. Jis toms beždžionėms mėgino įleisti li- 
gos iškankintų kareivių kraujo, tačiau Žvėriukai lėkė 
iš rankų, draskėsi ir apskritai elgėsi gan nepadoriai. 
Tada Briusas šaukdavo Žmonai: 

— Ar negalėtum palaikyti man beždžionės? 

Šitaip misis Brius pasidarė jo padėjėja ir, kaip ma- 
tysime, trisdešimt metų buvo dešine jo ranka: kartu 
su juo keliaudavo į šlykščiausias epidemijų apimtas 
skyles, kokių nė vienas mikrobų medžiotojas nebuvo 
matęs, kartu su juo kentė neiturtą, džiūgavo dėl niekam 
nežinomos jo garbės; ji labai daug padėjo pasiekti nors 
ne garsiu, bet labai svarbių pergalių... 

Iš pradžių jie taip nieko neišmanė, kad sunku ir pa- 
tikėti, bet, dirbdami kartu, šiedu jauni bakteriologai at- 
rado Maltos karštinės mikrobą. O už savo pastangas 
buvo... išsiųsti iš Maltos. 

— Ką gi tas Briusas pagaliau veikė? — klausinėjo 
aukšti įgulos karininkai medikai. — Kodėl jis negydė 
kenčiančių kareivių, o lindėjo toje skylėje, kurią jis 
vadino laboratorija? 

Jie Briusą apšaukė idiotu, svajotoju, niekam netiku- 
siu beždžionių dresiruotoju ir mėgintuvėlių plovėju. 

Ir kai Briusas jau buvo beveik atrandąs (o atrado jis 
tik dvidešimčia metų vėliau), kaip mažytės Maltos 
karštligės bacilos iš ožkų tešmenų patenka į britų ka- 
reivių kraują, jis buvo išsiųstas į Egiptą. 


II 
Paskui jis buvo atšauktas Anglijon, į Netlio medici- 
nos karo mokyklą, mokyti mikrobus medžioti — juk ar 
ne jis buvo atradęs labai pavojingos ligos sukėlėją?! Čia 

Briusas susitiko (pagaliau dievas jam padėjo) su eksce- 
lencija gerbiamu seru Valteriu Heli-Hačinsonu, Natalio, 
Zululendo ir t. t., ir t. t. gubernatoriumi. Šie abu nuo- 
tykių mėgėjai pradėjo drauge svajoti ir kurti planus. Jo 
ekscelencija visai neišmanė apie mikrobus ir tikriausiai 
nieko nebuvo girdėjęs apie Teobaldą Smitą, tačiau jis, 
kaip kolonijų administratorius, svajojo po Anglijos vė- 
liava pamatyti klestinčią Afriką. O Briusui nė kiek 
nerūpėjo imperijos valdų išplėtimas, bet jis žinojo, kad 
ten turi būti virusų, kuriuos nuo žmogaus žmogui, nuo 
gyvulio gyvuliui išnešioja savo geluoniuose musės ir 
kiti vabalai. Jis ( c taip pat ir misis Brius) norėjo tirti 
keistas ligas tolimose ir nepažįstamose šalyse. 

Ir kaip tik tada šis stačiokas kapitonas nuėjo pas 
orųjį direktorių. Kaip jis ten buvo sutiktas, jau apra- 
šyta anksčiau. Tačiau ir direktoriai ne visada gali įsi- 
minti neleistinas savo pėstininkų ir marionečių užgai- 
das; jie gali numatyti, o įtakingi pažįstami — sutvar- 
kyti. Ir štai 1894 metais majoras chirurgas Deividas 
Briusas su misis Brius jau buvo Natalyje ir jaučių trau- 
kiamais vežimais keliavo po dešimt mylių per dieną 
į Zululendą, į Ubombą. Dvigubos jų palapinės šešėlyje 
temperatūra siekė 10671; juos lydėjo debesys įkyrių 
cėcė musių, kurios, įsilėkusios kaip greitasis traukinys, 
geldavo tarsi kokios gyvatės; aplink jie girdėdavo stau- 
giant hienas ir riaumojant liūtus... Po pusę nakties jie 
praleisdavo, besikasydami erkių sukandžiotas vietas. .. 
Tačiau jie abu — Briusas ir jo žmona — buvo pirmieji 
„britų kovotojų su nagana komisijos nariai Zululen- 
de“, todėl jautėsi laimingi. 

Jiems buvo pavesta sužinoti viską apie ligą, vadina- 


! Laipsniai nurodyti pagal Farenhaitą: 108° F = 41,1? C, 

wa negana. S} gražų vardą vietos gyventojai buvo davy 
ligai, dėl kurios dideli Pietų Afrikos pilotai buvo pavirig 
negyvenąmomis dykynėmis, netinkarmacmis žemės ūkiui, 
pavojingomis medžioklei ir pražūtingomis kelionėms. 
„Nagana“ — reiškia „nusiminimas ir bloga nuotaika“: 
Ta liga susirgę gražūs arkliai pradeda šertis, jų akys 
ima žiūrėti į vieną tašką; paskui jie suliesėja, ant pilvų 
užauga vandeningos pūslės ir iš nosies pradeda bėgti 
skystos gleivės; jų akis aptraukia matinė pičvelė, jie 
apanka ir pagaliau krenta negyvi Nė vienas arklys, 
užsikrėtęs nagana, neišgijo. Tas pats buvo ir su galvi- 
jais. Fermeriai, norėdami pagerinti bandas, aisivežda- 
vo gyvulių iš kitur, tačiau riebios ir sveikos karvės, 
kurias jiems pristatydavo, vos tik patekusios į kralius!, 
tuoj susirgdavo nagana ir nugaišdavo. Riebios kaimenės, 
siunčiamos į tolimas skerdyklas, ten patekdavo nusmu- 
kusiais plaukais, ir visi galvijai būdavo panašūs į oda 
aptrauktus skeletus. Mat, šalyje buvo tokių keistų juos- 
tų, kurias praėję gyvuliai būtinai nugaišdavo. O me- 
džiotojai! Jie atkeliaudavo į tuos nekaitai atrodančius 
tankumynus su arkliais bei mulais, ir tam tikrose vie- 
tose jų gyvuliai vienas po kito pradėdavo kristi. Tik 
labai retai tiems medžiotojams pasisekdavo grįžti namo. 

Pagaliau Briusai atkeliavo į Ubombą. Tai buvo ant 
aukštos kalvos įsikūrusi gyvenvietė, nuo kurios į rytus, 
už šešiasdešimt mylių pločio lygumos, bangavo Indijos 
vandenynas. Ši lyguma buvo apaugusi gelsvai žaliais 
mimozos tankumynais, tarp kurių, tarsi iškapotos vie- 
tos, skaisčiai žaliavo žolių lapai. Čia, ant kalvos, mikro- 
bų medžiotojai įsirengė laboratoriją, kur buvo pora 
mikroskopų, kelios stiklinės plokštelės, keletas peilių, 


1 Žiedo pavidalo negrų kaimas, kurio apskrita vidaus aikš- 
tė naudojama gyvuliams suvaryti. 

švirkštų ir pora dešimčių mėgintuvėlių. Pašaipūs sių 
dienų medicinos studentai tik prunkštelėtų, pamatę to- 
kią laboratoriją, kuri geriau tiktų vaikų darželiui. Čia 
Briusai pradėjo stebėti nesveikus arklius ir galvijus, 
kurie jiems būdavo atvedami iš lygumos, — mat, aukš- 
čiausias buvo taip sutvarkęs, kad nederlingoje kalvoje 
gyvuliai visai nesirgdavo nagana, bet tereikėjo valstie- 
čiui juos išginti į suliingą žolę derlingon lygumon, ir jie, 
nespėję net atsiganyti, neišvengiamai nugaišdavo nuo 
tos ligos. Briusas nuskusdavo arkliui ausį ir su skalpe- 
liu nesmarkiai įpiaudavo, o misis Brius, saugodamasi, 
kad arklys neįspirtų, greitai užtepdavo ant pionų stiklo 
plokštelių išsisunkusio kraujo lašelius. 

Buvo labai karšta. Nuo prakaito aprasodavo mikro- 
skopų stiklai. Jie džiaugdavosi, kai nuo ilgo žiūrėjimo 
pro mikroskopą nutirpdavo sprandai ir juokdavosi iš 
paraudusių vokų. Sergančias savo karves ir arklius jie 
vadindavo keisčiausiais vardais; be to, jie mokėsi zu- 
lusų kalbos. Jiems atrodė, kad direktorių ir aukštų ka- 
rininkų visai nebėra, ir Briusas dabar pirmą kartą pa- 
juto, kad jis — laisvas tyrinėtojas. 

Greitai Briusai padarė pirmą atradimą: tirdamas 
vieno labai sunkiai sergančio arklio kraują, Briusas pa- 
stebėjo, kad gelsvi, į krūveles susibūrę raudonieji krau- 
jo kūneliai kažkaip smarkiai ir neįprastai šokinėja. Šiek 
tiek stikliuką patraukęs, tose kraujo kūnelių džiunglėse 
jis pro mikroskopą pamatė tuščią plotą. 

Staiga Briusui prieš akis šmėkštelėjo kraujo banga- 
vimo priežastis — keistas mažytis žvėriūkštis (vis dėlto 
daug didesnis už visokius kitus mikrobus) su buka už- 
pakaline dalimi ir iš priekio atsikišusių plonu ir šmaikš- 
tuojančiu botagu, kuris tarsi žvalgėsi, kas yra priešaky- 
je. Šis padaras atrodė panašus į cigarą, tik buvo lanks- 

ius ir kartais besirangydamas net susimazgiodavo. 
Išilgai kūnelio ėjo gražus permatomas pelekas. Tuoj 
į tuščią plotą po mikroskopu įplaukė dar vienas žvė- 
riūkštis, paskui dar kitas. Kokie nepaprasti sutvėrimai! 
Jie nepuldinėjo be tikslo kaip kiti mikrobai, o elgėsi 
nelyginant protingi drakoniukai. Jie lakstė nuo vieno 
raudonojo kraujo kūnelio prie kito. Priplaukęs žvė- 
riūkštis šmaižiodavo aplink kraujo rutuliuką ir, steng- 
damasis įlįsti, jį tąsydavo: visaip stumdydavo ir trau- 
kydavo, kol pagaliau, staiga besisukinėdamas, nudumda- 
vo šalin ir pasislėpdavo kraujo kūnelių masėje, 
susibūrusioje tuščio ploto pakraščiuose... 

— Tai tripanosomos! — sušuko Briusas ir nuskubėjo 
žmonai parodyti. 

Visų nagana sergančių gyvulių kraujyje jie rado tų 
pelekuotų žvėriūkščių; jų buvo ir gleivėse, tekančiose 
iš po sutinusių vokų, ir tuose keistuose gelsvos spalvos 
drebučiuose, kuriais virsdavo šių gyvulių riebalai. O nė 
vieno tokio sutvėrimo Briusui nepavyko rasti sveikų 
šunų, arklių ir karvių organizmuose. Ligai smarkėjant, 
tų nuodingų gyvačiukų kraujyje vis gausėdavo ir gau- 
sėdavo, o kai gyvuliai jau visai pradėdavo dusti, tų mik- 
robų knibždėdavo tokia daugybė, kad, atrodė, galėtum 
kirsti lažybų, jog kraujas vien iš jų sudarytas... 

Tai buvo baisu! 

Tačiau kaip tos tripanosomos iš sergančių gyvulių 
patenka sveikiems? 

— Čia, ant kalno, tuose pačiuose tvartuose galima 
laikyti sveikus gyvulius su nesveikais, ir nė vienas ne- 
užsikrės. .. Čia, ant kalno, nei vienas arklys ir nei vie- 
na karvė nesirgo nagana! — murmėjo Briusas.— Kodėl? 

Jis pradėjo svajoti apie naujus bandymus, bet jį vėl 
nutvėrė ilga viršininkų ranka, — gal būt, tai buvo bran- 

giausiojo direktoriaus nuopelnas: chirurgas majoras 
Briusas turėjo išvykti į Pitermaiiciurgą kovoti su siau- 
čiančia šiltinės epidemija. 


III 


Tik penkias savaites paieškoję naganos mikrobo, jau- 
čių traukiamu vežimu Briusai, darydami po dešimt my- 
lių per dieną, iškeliavo per džiungles į Pitermaricburgą. 

Atvažiavęs Briusas pradėjo gydyti šiltine sergančius 
kareivius, tačiau, kaip paprasiai, pasivogęs laiko — 
juk toks vagis jis visada buvo — pradėjo ieškoti šilti- 
nės mikrobo. Kadangi niekur nebuvo tikros laboratori- 
jos, Briusas dirbo lavoninėje. Atitrūkęs nuo tiesioginio 
darbo, Briusas triūsdavo tarp dvokiančių lavonų, kol 
pats užsikrėtė šiltine ir vos nemirė. Dar nespėjęs galu- 
tinai pasveikti, jis buvo paskirtas gydytoju į grobikišką 
ekspediciją, kuri turėjo „apginti“ Anglijos karalienei 
dar kelis tūkstančius kvadratinių mylių teritorijos. At- 
rodė, kad Briusui jau neliko jokios vilties tirti naganą, 
nes jo ryšiai su Heli-Hačinsonu irgi nutrūko. Kada 
ekspedicija įėjo apie du šimtus mylių į džiunglių gilu- 
mą, visi tos mažos „labdaringos“ armijos arkliai ir mu- 
lai nugaišo, o likę gyvi žmonės turėjo pėsčiomis kinkno- 
ti atgal. Nedaugelis tesugrįžo, ir Deividas Briusas buvo 
vienas iš pačių stipriausių tarp tų į šmėklas panašių 
pavargėlių. 

Beveik metai buvo prarasti. Tačiau kas išdrįs apkal- 
tinti tikruosius Deivido Briuso priešus, aukštus valdi- 
ninkus, už sukliudymą dirbti tiriamąjį darbą? Jie žiū- 
rėjo į Briusą ir slapčia drebėjo, bijodami jo stiprumo, 
jo ūsų ir jo rūsčios kaip debesis veido išraiškos. Šis vy- 

ruas atrodė tikras apsigimęs kareivis! Bet tie buvo 
labai užsiėmę ir jį pamiršo. Tačiau tuo laikų Heli-Ha- 
činsonas vėl padarė nešvarų darbelį, ir 1895 metų rug- 
sėjo mėnesį Briusas su žmona grįžo į Ubombą, kur pa- 
siryžo galutinai išnarplioti nesuprantamą klausimą, kaip 
sveiki gyvuliai užsikrečia nuo sergančiųjų Nagana. 

Dabar Briusas pirmąjį kartą pasielgė taip, kaip Teo- 
baldas Smitas. Kaip anas amerikietis, Briusas gerbė 
liaudies spėliojimus ir prietarus. Jis gerbė tai, kuo žmo- 
nės tikėjo; pats niekada negalvojo itin moksliškai ir nie- 
kada nevartojo skambių žodžių, — taip, jis gerbė žmonių 
samprotavimus, tačiau visada stengdavosi juos pa- 
tikrinti. 

— Nagana plinta dėl musių cėcė, — kalbėjo seniai 
Afrikoj gyvenantys europiečiai. — Musės, įkąsdamos gy- 
vuli, įleidžia jam kažkokių nuodų. 

— Dėl naganos kalti stambieji žvėrys,— kalbėjo zu- 
lusų vadai ir žyniai. — Buivolų, zebrų, vandens ožių ir 
kudu! mėšlas užteršia žolę ir vandenį, todėl arkliai bei 
visi kiti galvijai krenta nuo naganos. 

— Tai kodėl mūsų arkliai kaip tik suserga, varomi 
per tas juostas, kur veisiasi musės? Kodėl nagana yra 
vadinama musių liga? — klausė europiečiai. 

— Galite be jokio pavojaus pervesti gyvulius per 
tas musių juostas, jei tik jų nešersit ir negirdysit,— at- 
sakydavo zulusai. 

Briusas klausėsi, klausėsi ir pagaliau nutarė patik- 
rinti abu teiginius. Jis paėmė kelis sveikus arklius, kad 
jie negalėtų nei ėsti, nei gerti, aprišo jų snukius 
storais drobės maišais ir, nuvedęs nuo kalno į mimozų 
tankumyną,— į tą gražiai atrodantį pragarą, — palaikė 


1 Antilopė, gyvenanti Pietų Afrikos miškuose. 

kelias valandas. Stebėdamas arkiius, kad nenusimestų 
maišų, Briusas matė, kaip aplink juos zvimbė spiečiai 
gražių rudų ir auksinių cėcė, kurios nutūpdavo ant þe- 
sispardančių arklių ir po kelių sekundžių pavirsdavo 
spindinčiais, išsipūtusiais kraujo burbulais. Atrodė, kad 
visas pasaulis perpildytas cėcė musių, tad Briusas baidė 
jas rankomis. 

— Jų buvo tiek, kad, atrodė, išvarys mane iš pro- 
to! — pasakė man Briusas po trisdešimt metų. 

Aš įsivaizduoju, kaip jis plūdo tuos parazitus ligoni- 
nėj pačiais paskutiniais žodžiais ir kaip stebėjosi zu- 
lusai. 

Diena iš dienos ta pati procesija, susidedanti iš Briu- 
so, keleto zulusų ir eksperimentinių arklių, leisdavosi 
nuo kalvos į krūmus, o po pietų, kai saulė pasislėpdavo 
už Ubombos, Briusas, pūkšdamas ir prakaituodamas, su 
savo keliaujančiu eksperimentu kopdavo atgal. 

Maždaug po penkiolikos dienų Briusas šu žmona nu- 
džiugo, pamatę, kad rytą vienas iš tų arklių, kurie buvo 
lyg kokie musių restoranai, sunegalavo.ir nuleido galvą. 
To arklio kraujyje pasirodė mikroskopinės pelekuotų 
velniukxų armijos avangardas, kuris sumaniai grūmėsi 
su raudonaisiais kraujo rutuliukais. 

Tas- pats nutiko ir su visais arkliais, nusivestais į mi- 
mozos tankumynus. Nors nė vienas arklys nesuėdė nei 
lapelio žolės, neišgėrė nei lašo vandens — visi krito nuo 
naganos. 

— Gerai — pasakė Briusas,— tačiau tai dar neįrodo, 
kokiu būdu užsikrečiama. Nesvarbu, kad arkliai neėdė 
ir negėrė, bet tas tripanosomas jie galėjo su oru įkvėp- 
ti. Juk didieji medicinos autoritetai tvirtina, kad tokiu 
būdu žmonės vieni nuo kitų užsikrečia maliarija, nors 
aš manau, kad tai nesąmonė. 

Tačiau Briusui nė vienas dalykas nebuvo nesąmonė, 
kol jis pats to neįrodė. 

— Štai kaip sugalvojau padaryti! — suriko jis.— Aš 
daugiau nebevesiu arklių į lygumą, bet iš ten atsinešiu 
musių. 

Briusas nupirko dar kelis sveikus arklius ir juos už- 
darė saugioje vietoje, ant kalno, iškilusio tūkstančius 
pėdų viršum pavojingos lygumos. Tada dar kartą nusi- 
leido nuo kalvos ir kaip masalą nusivedė vieną arklį — 
tas žmogus taip mėgo medžioklę, kad su džiaugsmų ėjo 
gaudyti net musių. 

Cėcė tuoj pat apgulė arklį, o Briusas su zulusais, 
jų sugavęs net kelis šimtus, sukišo į narvelį, sumaniai 
padarytą iš muslino. Sugrįžęs tą narvelį uždėjo sveikam 
arkliui ant sturplio. Pro stiklinį langelį, gudriai įtaisytą 
vienoje narvelio sienelėje, Briusas stebėjo, kaip godūs 
vabalai, iškišę pro musliną gylius, ėda savo auką. Ir, 
nepraėjus nė mėnesiui, arklius, kurie lygumoje neėdė, 
negėrė ir net nekvėpavo lygumos oru, ištiko ta pati 
nelaimė — jie nugaišo, susirgę nagana. 

O kiek Briusas ir jo žmona dirbo! Jie skrodė negy- 
vus arklius. Pavadinę sergantį arklį „Vienaragiu“, jie 
stengėsi jį išgydyti arseniku. Norėdami ištirti, kiek lai- 
ko cėcė musė savo geluonyje nešioja tripanosomas, jie 
pridėdavo narvelius su musėmis prie sergančių šunų, 
o paskui, po tam tikro laiko (kas kelios valandos ar 
dienos), leisdavo toms musėms pasimaitinti sveikų šunų 
krauju. Dvesiančias karvytes jie girdydavo karšta kava, 
„pasigailėję“ nušaudavo naganos iškankintus šunis, ku- 
rių jau būdavo likusi tik oda ir kaulai. Norėdami suži- 
noti, kiek laiko tripanosomų užkrėstas kraujas būna pa- 
vojingas, jie pamirkydavo nagana kritusio gyvulio krau- 


jyje sterilizuotus šilkinius siūlus ir juos verdavo po oda 
sveikiems šunims. 

Pagaliau neliko jokios abejonės, kad tik musė cėcė 
perneša naganą nuo sergančių gyvulių sveikiems. Tada 
Briusas paklausė: 

— Bet iš kur cėcė, gyvendamos lygumoje, gauna tri- 
panosomų, kurias užneša mūsų karvėms ir arkliams? 
Juk tose juostose, kur jos veisiasi, dažnai po kelis mė- 
nesius nebūna nagana sergančių gyvulių. Be abejo, mu- 
sės negali būti užsikrėtusios tokį ilgą laiką (čia jis kly- 
do), — vadinasi, jos tripanosomas gauna nuo stambių 
laukinių žvėrių! 

Šita mintis jam buvo prie širdies. Jo laukė įdomes- 
nis užsiėmimas, negu sėdėti prie mikroskopo. Akimirks- 
niu jis pamiršo, kad reikia dirbti daug sunkesnius ir 
kruopštesnius, varginančius ir begalinės kantrybės rei- 
kalaujančius darbus, sakysim, kad ir stebėti tripanoso- 
mų gyvenimą musėse. 

Mikrobų reikia ieškoti stambiuosiuose Žvėryse. 

Šitos minties vedamas, Briusas prisisegė šovininę ir 
užtaisė šautuvus. Nuėjęs į džiunglių gilumą, nušovė ke- 
letą zebrų, antilopių ir vandens ožių. Savo laimikį tuoj 
išskrodė, pritraukė pilnus švirkštus kraujo iš dar karštų 
jų širdžių ir lėtai nužingsniavo į kalvą. Atsisėdęs prie 
mikroskopo, Briusas ilgai ieškojo žvėrių kraujyje tripa- 
nosomų, tačiau nerado. Bet Briusas turėjo svajotojo 
gyslelę. 

— Tikriausiai tripanosomų yra per mažai, todėl jų 
nematyti, — nutarė jis ir, norėdamas savo hipotezę iro- 
dyti, paėmė kelių žvėrių kraujo ir didelius jo kiekius 
įleido sveikiems šunims. Tokiu būdu jis atrado, kad na- 
ganos mikrobai tūno pasislėpę žvėrių kraujyje ir laukia, 

kol musės cėcė juos perneš ant naminių gyvulių. Taip 
Briusas žengė pirmąjį žingsnį, atidengiant Afrikos pa- 
slaptis. 


IV 


Heli-Hačinsonas pamatė, kad jis nesuklydo, pasirin- 
kęs Deividą Briusą. 

— Saugokitės musės cėcė! — pasakė jis savo ferme- 
riams.— Naikinkite cėcė muses, išvalykite krūmus, kur 
jos veisiasi, išvaikykite antilopes, iš kurių tos musės 
čiulpia tripanosomas! 

Taip Briusas pradėjo vyti naganą iš Afrikos. 

Tuo metu kilo anglų — būrų karas. Briusai kartu su 
devyniais tūkstančiais kitų anglų atsidūrė apsuptame 
Leidismite. Įguloje tarnavo trisdešimt karininkų gy- 
dytojų, tačiau nebuvo nė vieno chirurgo. Kiekvieną 
kartą, sprogus kaukiančiam būrų „ilgojo Tomo“! svie- 
diniui, sužeistųjų eilės augo. Aplink buvo girdėti šauks- 
mai, dejonės; nuo sužalotų kojų, kurias reikėjo ampu- 
tuoti, sklido baisi smarvė, 

— Tik pagalvokit! Neatsirado nė vieno gydytojo, 
mokančio laikyti peilį rankose. O aš pats buvau tik la- 
boratorijos žiurkė — pasakojo Briusas— Tačiau man 
buvo tekę piaustyti ne vieną šuni, jūros kiaulytę ar 
beždžionę, tai kodėl nepamėginus kareivių gelbėti? Gu- 
lėjo ten vienas vyrukas su sutrupintu keliu. Kol jį pa- 
ruošė operacijai, kol su chloroformu užmigdė, aš, sė- 
dėdamas gretimame kambaryje, perskaičiau Trivo „Chi- 
rurgijoj“, kaip reikia pašalinti kelio sąnarį. Paskui nu- 
ėjau ir tą sąnarį operavau. Koja buvo išgelbėtą. 


! Tuolaikinė patranka. 

Taip Briusas pasidarė vyriausiu chirurgu ir iki pat 
apgulimo pabaigos piaustė, kovojo ir išvien su kitais 
merdėjo iš bado. Šaunus vyrukas buvo tas Briusas! 

Jis man pasakojo tą istoriją 1924 metais Toronto li- 
goninėje. Tuo metu šis bronchito paveiktas milžinas gu- 
lėjo apkamšytas pagalvėmis; tik blizgančios jo akys 
visai nesiderino su raukšlėtu, panašiu į seną pergamen- 
tą veidu. Buvo aišku kaip dieną, kad skubota savo chi- 
rurgija ir nuolatine kova su viršininkais Briusas didžia- 
vosi lygiai taip pat, kaip ir savo atradimais. Dusdamas 
nuo skreplių, užpildžiusiųu senas bronchas, jis kalbėjo: 

— Tie biurokratai... Aš visą gyvenimą turėjau su 
jais kovoti... kol pagaliau tapau perdaug stiprus, kad 
jie galėtų įveikti mane. 


y 


Iš tikro, praėjus dviem metams po Leidismito, Briu- 
sas tapo už juos stipresnis, ir jie ėmė prašyti, kad eitų 
medžioti mikrobų. 

Centrinėje Afrikoje, ties pačiu pusiauju, prie Vikto- 
rijos Niancos ežero, viešpatavo mirtis. Ji slinko, lėkė 
šuoliais, apėmė vis naujus kaimus. Ši mirtis, nors ir 
lėta, buvo labai gailestinga,— ji ateidavo visai be skaus- 
mo. Ūmai pašokdavo didelis karštis, o, jam praėjus, 
žmogų apimdavo nenugalimas tingumas, taip nebūdin- 
gas to krašto gyventojams. Šį ištižimą pakeisdavo tie- 
siog absurdiškas mieguistumas — negrai kaip išsižio- 
davo. valgydami, taip ir užmigdavo. Pagaliau tas li- 
guistas apsnūdimas virsdavo maloniu miegu, iš kurio 
tie vargšai jau nebeprabusdavo: jų kūnus sukaustydavo 
tarsi kapų šaltis. 

Tokia Afrikoj buvo paplitusi miego liga. Per kele- 
rius metus ji paguldė kelis šimtus tūkstančių Ugandos 
gyventojų; daug drąsių misionierių ji nusiuntė pas die- 
vą, o anglų — kolonijų valdytojų — į namus, į pasku- 
tine poilsio vietą. Derlingiausias pasaulio dirvas ši liga 
pavertė dykynėmis, kur begyveno tik žirafos ir hienos.. 
Britų kolonijų ministerija susirūpino; akcijų savinin- 
kai ėmė nerimastauti dėl dividendų!; likę gyvi vieti- 
niai gyventojai pradėjo kraustytis toliau iš savo kaimų 
su nušiurusiomis, aukštais bambukiniais stogais dengto- 
mis lūšnelėmis. .. O mokslininkai ir gydytojai? 

Mokslininkai ir gydytojai pradėjo darbuotis. Iki to 
laiko net išmintingiausi protai apie miego ligą tiek te- 
išmanė, kiek ir patys tamsiausi bananų pirkliai. Niekas 
nežinojo, kaip ji iš vieno sergančio juodaodžio persi- 
mesdavo kaimyno vaikiukams. Bet dabar Karališkoji 
draugija pasiuntė komisiją, susidedančią iš trijų moks- 
lininkų. Toji komisija atplaukė į Ugandą ir pradėjo tirti 
kraują ir nugaros smegenų skystį, paimtą iš nelaimin- 
gų, lėtajai mirčiai pasmerktų negrų. 

Mokslininkai ieškojo, prakaitavo nuo tropikų karš- 
čio. Kiekvienas susidarė savo nuomonę: vienas buvo 
tvirtai įsitikinęs, kad ligą sukelia keistas ilgas kirminas, 
rastas juodaodžio kraujyje; kitas, kiek man žinoma, 
nieko konkrečiai nesakė; trečias, Kastelanis, iš pradžių 
galvojo, kad mažasis miego ligos kaltininkas yra strep- 
tokokas, panašus į tą mikrobą, kuris sukelia gerklės 
skausmą. 

Visi klydo. Tačiau Kastelanis buvo darbštus, jis 
eksperimentavo, stebėjo, kūrė nepaprastai gudrius bū- 
dus skysčiui iš negrų nugarkaulių tirti. Klupdamas bei 


V Akcinės bendrovės gauto pelno dalis. 

klysdamas — be to neapsėjo daugybė atradimų -~ vie- 
na dieną Kastelanis užtiko seną Deivido Briuso pažįsta- 
mą.-- tripanosomą. Mat, norėdamas atrasti streptoko- 
kų, iš sergančio negro paėmė nugarkaulio skysčio ir 
idėio jį į centrifuga (atrodančią kaip pieno separato- 
rius), tikėdamasis tarp atsiskyrusių mikrobų pamatyti 
reikalingų. Pasižiūrėjęs pro mikroskopo vamzdelį į pilką 
lašą iš dugno, jis pamatė tripanosomas. 

Šitas žvėriūkštis buvo labai panašus į tą mikrobą 
su vienu žiuželių, kurį Deividas Briusas buvo radęs na- 
gana kritusių arklių kraujyje. Kastelanis, vis žiūrėda- 
mas pro mikroskopą, rado tripanosomų ne tik nugar- 
kaulio sultyse, bet ir daugelio miegančių negrų krau- 
jyje. | 72 

Čia ir buvo pradžia, nes jei Kastelanis nebūtų tri- 
panosomų pamatęs ir apie jas pasakęs Briusui, gal 
niekas nebūtų jų atradęs. 

Iki tolei vos rusenusi. miego liga įsiliepsnojo kaip 
tikras gaisras, grėsęs Anglijos galybei Afrikoje. Tada 
Karališkoji draugija ten pasiuntė veteraną Deividą 
Briusą. Kartu su juo išvyko specialiai paruoštas tyri- 
nėtojas Nabaras ir seržantas Gibonsas, mokėjęs dirbti, 
ką tik reikėjo — ir kelius tiesti, ir mikroskopą nusta- 
tyti. Misis Brius, žinoma, keliavo drauge; ji buvo vadi- 
nama Briuso asistentu, ir jis jai mokėjo atlyginimą. 

Atvykę į Ugandą, jie sutiko Kastelanį. Šis Briusui 
papasakojo apie streptokokus ir tripanosomas. Abu ty- 
rinėtojai nuėjo į laboratoriją; tuoj buvo išpakuoti mik- 
roskopai ir atnešti užsnūdę negrai. Tiems vargšams iš 
nugarkaulio su stora adata ištraukę skysčio, Kastelanis, 
jaunasis Nabaras ir misis Brius palinko ties mikrosko- 
pais, norėdami pamatyti, ar Kastelanio neapsirikta. Jie 

susėdo mažame kambarėlyje pačiame ekvatoriuje ir 
ilgai žiūrėjo pro mikroskopą, nors matė tik pilką dėmę. 

Staiga pasigirdo Briuso balsas: 

— Vienas yra! 

Visi Briusą apsupo, iš eilės žiūrėjo pro mikroskopą 
ir net šūkteldavo, pamatę, kaip po pilką lęšio lauką 
besiraitanti tripanosoma, tirdama aplinką, kaišiojo savo 
žiuželį. Paskui vėl visi nuėjo prie savo mikroskopų, ti- 
kėdamiesi tuoj patys kitus pašaukti. Ir taip jie prasė- 
dėjo nuo pusryčių iki prietemos. 

Jie ištyrė daugiau nei keturiasdešimt mieglige ser- 
gančių pacientų ir visų nugarkaulio sultyse rado tripa- 
nosomų. 

— Bet gal jų yra ir sveikų žmonių nugarkauly- 
je?! — pasakė Briusas. Jis žinojo, kad jei tripanosomų 
rastų pas sveikus negrus, visa jų teorija būtų nieko 
verta. Jis turi įrodyti, kad tripanosomų galima rasti 
tik miego liga sergančių žmonių nugarkaulyje. Bet kaip 
sveikiems žmonėms traukti iš nugarkaulio skystį? Mie- 
go apsvaiginti žmonės nelabai jaučia, kai jiems duri. 
Tačiau kaip tokią storą adatą kišti sveikam, plačiomis 
akimis žiūrinčiam juodaodžiui, kuris visai nelinkęs būti 
mokslo kankiniu? Ir ar galima juos už tai kaltinti? 
Menki juokai, kai tokia ietis įsminga į nugarą! Ir štai 
Briusas sugalvojo gudrų planą. Jis nuėjo į ligoninę, kur 
gulėjo aibės žmonių, sergančių viskuo, tik ne miego liga. 
Dėl švento reikalo — mikrobų medžioklės — primelavęs, 
kad operacija jiems pagelbėtų, pradėjo kaišioti savo 
adatas ligoniams į strėnas. Taip jis prisitraukė reikalin- 
go skysčio iš nugarkaulių tų negrų, kuriems buvo su- 
laužytos kojos ir skaudėjo galvos, jaunuolių, kurie ką 
tik buvo apipiaustyti, jų brolių ir seserų, sergančių nie- 
žais arba egzema. 

Ir jam puikiai pasisekė! Ištyręs paimtą skystį, Briu- 
sas visai nerado tripanosomų. Nežinia, ar operacija tiem 
žmonėms nors kiek padėjo, bet aišku, kad jie pasitar- 
navo mokslui. Dabar Briusas su Kastelaniu tikrai ži- 
nojo, kad miego ligą sukelia tripanosomos! 

Reikia pasakyti, kad Briusas į viską žiūrėjo iš prak- 
tiškosios pusės — o juk ne visada taip būna su svajo- 
tojais, kurie moksle atranda pagrindinius faktus. Jis 
neturėjo tokių aukštų poetiškų siekimų, kaip Pasteras, 
ir nebuvo toks neprotingai praktiškas, kaip tas keistas 
genijus, apie kurį rasite papasakota paskutiniame šios 
knygos skyriuje. Pradėjęs tirti naują ligą, Briusas į vi- 
sas puses svaidė savo pilkų akių žvilgsnius ir klausė 
savęs: 

— Kur yra tikroji šios ligos sukėlėjo buveinė? Kaip 
tas sukėlėjas iš sergančio Žmogaus patenka pas sveiką? 
Dėl ko ir kaip jis atsiranda? Ar ta liga plinta kokiu nors 
ypatingu būdu? 

Ir jis ėmė ieškoti atsakymo į visus tuos klausimus. 
Briusas jau buvo atradęs, kad miego ligą sukelia tri- 
panosomos. Dabar jo, kaip mokslininko, laukė tūkstan- 
čiai puikių tyrimų, tačiau jis juos atmetė. Būdamas įgu- 
dęs tyrinėtojas, Briusas pasikniso atmintyje ir prisi- 
miné nagana. 

„Ar ne keista, kad miego liga plinta kaip tik tame 
krašte?“ — pagalvojo jis ir ėmė visur uostinėti. 

Kartu su misis Brius jis atidžiai apžiūrėjo aukštais 
medžiais apaugusius Viktorijos ežero krantus, visas jo 
salas, upes ir pakrantės džiungles. Ir tik per nepapras- 
tą savo įžvalgumą, dėl kurio jis pamatydavo tokius da- 
lykus, pro kuriuos šimtai tyrinėtojų galėtų nieko nepa- 
stebėję praeiti, Briusas surado atsakymą. Jam pasirodė 
keista ir įtartina, kad miego liga siautė tik siaurame 

ruože palei vandenį, ir tik palei vandenį — salose, pa- 
upiuose; susirgimų pasitaikydavo net ir prie Raipono 
krioklių, kur iš Viktorijos Niancos išteka Nilo upė. Ta- 
čiau niekas miego liga nesirgo šalies vidury. Taigi nėra 
jokios abejonės, kad ligą išnešioja kažkokie kraują 
čiulpiantys vabzdžiai, gyvena prie vandens. 

Gal čia ir vėl kalta cėcė musė, kokia nors jos rū- 
šis, gyvenanti tik prie upių ir ežerų? 

Briusas ėmė visus klausinėti, ar Ugandoje veisiasi 
cėcė musės. Jis kreipėsi į vietinius zoologus. Ne, jie 
tikrai žino, kad cėcė negali gyventi tūkstančio metrų 
aukštyje viršum jūros lygio. Jis apklausinėjo vietinius 
valdininkus, kalbėjo net su juoduku Ugandos ministru 
pirmininku... Taip, jų krašte yra kraują siurbianti 
musė, tačiau ji vadinasi „kivu“ — o cėcė, deja, Ugan- 
doje nėra. 

Bet jų turi būti! 


VI 


Ir iš tikrųjų buvo. Vieną dieną, vaikščiodamas po 
Entebos botanikos sodą tarp tropinių augalų, storulis 
Briusas išgirdo, kaip paskui jį einanti mažytė jo žmona 
džiaugsmingai sušuko: 

— O Deividai! Tau ant nugaros tupi dvi cėcė! 

Ta moteris buvo tikra mokyta Dianat. Ji greitai čiu- 
po į saują tas muses, caktelėjo po sprigtą — tiek joms 
tereikia — ir parodė vyrui. Cėcė tupėjo per du — tris 
colius nuo Briuso kaklo ir kad kiek būtų jam įkandu- 
sios. | 

Dabar mokslininkas žinojo, kad užėjo tikrus pėdsa- 
kus. Laboratorijoje užvirė smarkus darbas. Briusas jau 


1 Senovės romėnų mitologijoje — medžioklės deivė. 

anksčiau buvo radęs bandymams labai gerą gyvulėlį --- 
beždžionę, kurią, įleidęs jai nugaros smegenų skysčio 
iš sergančių negrų, užmigdydavo visai kaip žmogų. Da- 
bar reikėjo tik cėcė. Apsiginklavę peteliškėms gaudyti 
skirtais tinkliukais ir įstiklintais narveliais, kuriuos 
buvo sugalvoję dar Zululende, tie neperskiriami tyri- 
nėtojai sėdo į kanojas, ir tvirti juodukai juos pervežė 
per ežerą. Jie susižavėję vaikščiojo ūksmingais ežero 
krantais ir staiga išgirdo, taip, išgirdo zirziančią cėcė. 
Jie stengėsi apsiginti nuo musių, tačiau jos vis tiek 
įkando, o paskui abu tyrinėtojai nemiegojo per naktis, 
laukdami, kada prasidės liga. Grįžę į laboratoriją, nar- 
velius su musėmis jie uždėjo beždžionėms ant nugarų. 
Abu tuo metu gyveno labai gerai! 

Puikių Briuso atradimų paslaptis ta, kad jis buvo 
tikras medžiotojas. Ir medžiojo Briusas ne tik labora- 
torijoje, ne, jis buvo nepailstantis ir smalsus medžioto- 
jas tiek savo kūnu, tiek ir siela. Jei Briusas būtų sė- 
dėjęs vienoj vietoj, klausydamasis, ką plepa misionie- 
riai, arba būtų patikėjęs vietos zoologais, jis niekada 
nebūtų sužinojęs, kad „Kivu“ — tai ta pati cėcė, tik 
Ugandoje kitaip vadinama, ir nebūtų jos radęs. Tačiau 
jis stojo į kovą su priešu, ir toje kovoje misis Brius 
jam padėdavo daugiau, negu trečia ranka ar antra 
pora akių. 

Dabar Briusai darė žiaurius bandymus. Diena iš die- 
nos jie prileisdavo cėcė muses prie mMirštančių savo pa- 
cientų, kurie jau taip kietai miegojo, kad net nepajus- 
davo, ir, dar tik musėms pradėjus čiulpti jų kraują, 
nukeldavo narvelius. Tada piktas ir pusalkanes muses 
pernešdavo ant sveikų beždžionių. Švelniai ir rūpestin- 
gai, — panašiai kaip geros auklės Aveniu parke garbsto 

vaikus,-- jie žiūrėjo, kad beždžionių krauju misių tik 
jų bandymams skirtos musės, ir niekas daugiau. 

Kiti mokslininkai greičiausiai sėdėtų, sudėję rankas, 
ir lauktų, kas beždžionėms atsitiks, bet Briusas buvo 
ne toks. 

Jis sugalvojo pasikviesti keistą armiją bendradarbių, 
kurie padėtų atlikti nuostabiausią ir originaliausią ban- 
dymą per visą mikrobų medžioklę. Briusas paprašė au- 
diencijos pas prašmatnųjį, plunksnomis pasipuošusį 
Ugandos valdovą, ministrą pirmininką Apolą Kagvą. Jis 
Apolui papasakojo, kad atrado miego ligos mikrobą, 
kuris nužudęs daugybę tūkstančių jo žmonių. Taip pat 
pranešė, kad dar tūkstančiams žmonių gresia mirtis, 
nes jie savo kraujyje nešioja tos ligos parazitą. 

— Tačiau aš žinau, kaip sustabdyti tą negandą, siau- 
čiantį jūsų šalyje. Aš turiu pagrindo manyti, kad cėcė 
musė — tą vabzdį jūs vadinate kivų — perneša nuodin- 
gus ligos sukėlėjus iš sergančio žmogaus sveikam. 

Didingasis Apolas jį pertraukė: 

— Bet aš negaliu patikėti. Juk „kivu“ per amžius 
gyvena Viktorijos Niancos ežero pakrantėse, o žmonės 
miego liga pradėjo sirgti tik prieš kelerius metus. 

Briusas nesiginčijo. Jis tik atrėžė: 

— Jei jūs netikite, leiskite man įrodyti. Nukeliaukit, 
Apolai Kagva, į Krokodilų ragą, kur knibždėte knibžda 
kivu. Atsisėskite ant kranto, įmerkit kojas į vandenį ir, 
nevaikydamas nuo savęs musių, pasėdėkit penkias mi- 
nutes. Prisiekiu, kad po dviejų metų jūsų jau nebebus 
šioj Žemėj. 

Briusas pasiekė, ko norėjo. 

— Tai ką daryti, pulkininke Briusai? — paklausė 
Apolas. 

— Štai ką. Man reikia galutinai įsitikinti, kad aš 

neklystu, — pasakė Briusas ir išskleidė didelį Ugandos 
žemėlapį.— Jei aš galvoju teisingai, tai tose vietose, kur 
išplitusi miego liga, turi būti cėcė musių. Ten, kur cėcė 
nėra, neturi būti ir miego ligos. 

Briusas atnešė Apolui tinkliukų, indų musėms už- 
troškinti ir dėžučių, davė nurodymus, kaip viską da- 
ryti ir kaip muses užmušti, kad jos neįkąstų juoda- 
odžiams valdovo numylėtiniams. 

— Paskui mes viską sužymėsime tame žemėlapyje 
ir pamatysim, ar aš teisus. 

Apolas buvo tikrai protingas ir energingas Žmogus. 
Jis prižadėjo padaryti viską, ką tik galės. Paskui jie že- 
mai vienas kitam nusilenkė ir maloniai su visomis ce- 
remonijomis atsisveikino. 

Juodasis ministras pirmininkas tuoj pasišaukė vy- 
riausią savo vadą Sekibobą, ir šis visą Briuso atneštą 
mantą su griežtais nurodymais perdavė žemesniems 
vadams, o tie — valtininkams. Taip ėmė suktis visi to- 
kios tobulos feodalinės sistemos ratai. 

Netrukus iš visų kraštų Briusui ėmė plaukti jo dė- 
žutės, kurios užtvindė laboratoriją ir trukdė daryti 
bandymus su beždžionėmis bei cėcė viduriuose ieškoti 
tripanosomų. Vienas po kito jam buvo nešami paketai 
su puikiai aprašytais faktais, kuriuos surinko daugiau- 
sia išmintingi negrai ir keli misionieriai. Tai buvo pui- 
kus mokslinis bendradarbiavimas, kokį sunku rasti 
tarp baltųjų žmonių, netgi tarp medikų. Kiekviename 
pakete buvo daugybė kandančių musių, ir Briusas su 
padėjėjais prisikamavo, jas skirstydamas. Bet vos tik 
jie rasdavo cėcė, į žemėlapį toje vietoje būdavo įsmei- 
giamas raudona galvute segtukas. O jei tame pačiame 
pakete būdavo įdėtas pranešimas „Miego liga“, tai greta 
raudono segtuko jie įsmeigdavo juodą. Visi Apolo žmo- 

nės — tiek orusis Sekibobas, tiek ir pats paprasčiausias 
musių gaudytojas — darbą buvo atlikę tiksliai, kaip 
kokie automatai. Pagaliau raudoni ir juodi taškai ant 
žemėlapio parodė, kad ten, kur veisiasi cėcė musė, žmo- 
nės užmigdavo amžinu miegu, o ten, kur cėcė nebuvo, 
nė vienas mieglige nesirgo! 

Atrodė, darbas buvo baigtas. Vargšės beždžionės, 
sukandžiotos musių, prisisiurbusių mirštančių negrų 
kraujo, prasižiodavo, ėsdamos savo mėgiamus bananus 
ir užmigdavo, nespėjusios net užsičiaupti. O kitos bež- 
džionės, gyvenusios tuose pačiuose narvuose ir ėdusios 
iš tų pačių indų, tik nesukandžiotos cėcė musių, buvo 
sveikut sveikutėlės. 

Briuso eksperimentai buvo labai puikūs ir aiškūs, 
tokie, kaip geriausieji Teobaldo Smito bandymai. 

Dabar prie darbo! 

Kad ir koks svajotojas bei laboratorijos eksperimen- 
tuotojas buvo Deividas Briusas — o toks jis tikrai 
buvo — tuo metu šie kūrybiniai jo sugebėjimai užmigo 
arba tiesiog išgaravo; jis dar kartą pasijuto esąs Leidi- 
smito chirurgas ir smarkus liūtų medžiotojas bei kudu 
naikintojas. 

Miego ligą reikia išrauti su šaknimis! Tas darbas 
atrodė labai lengvas ir paprastas. Nesvarbu, kad šimtai 
tūkstančių negrų savo kraujyje nešioja tripanosomas ir 
kad jie neabejotinai pasmerkti mirti; nesvarbu, kad bi- 
lijonai zvimbiančių cėcė ir toliau ant ežero kranto trau- 
kia pragarišką savo dainą. Svarbu, kad tos musės gyve- 
na tik prie ežero! Ir jei daugiau jos nebegalės čiulpti 
miego liga užkrėsto kraujo, tai... 

Apolas Kagva buvo absoliutus Ugandos valdovas. Ir 
jis aklai pasitikėjo Briusu, jį gerbė. 

Taigi reikia miego ligą nušluoti nuo žemės! 

Ir vėl į Briuso suruoštą konferenciją susirinko Apo- 
las, Sekibobas ir kiti žemesnieji vadai. Briusas jiems 
aiškiai pasakė, ką reikės daryti. 

— Žinoma, taip galima padaryti, — tarė Apolas, nes, 
pažiūrėjęs į žemėlapį, galutinai įsitikino. Jis didingai 
pamojo savo vadams ir tarė keletą žodžių. 

Briusas su žmona iškeliavo atgal į Angliją, o, Apolui 
davus įsakymą, visi vargšeliai juodukai, gyvenę prie 
ežero, pradėjo su šeimomis iš savo kaimų keltis į kraš- 
to gilumą, palikdami ilgiems metams, o gai net ir vi- 
siškai tuos brangius pavėsingus krantus, kur jie, kaip jų 
seneliai ir proseneliai, gaudė žuvį, žaidė, prekiavo ir 
augino vaikus. Kanojos, prikrautos demblių, molinių 
puodų ir vaikučių viena po kitos išplaukė visam laikui 
iš salos, ir keisti, žavingi tamtamo garsai niekada dau- 
giau Nhnebeaidėjo viršum vandens. 

— Nė vienas iš jūsų, — įsakė Apolas,— negali gyven- 
ti arčiau kaip penkiolika mylių nuo ežero; nė vienas 
tegu! net neateina prie jo. Tada miego liga visiškai iš- 
nyks. Mat, musė kivu gyvena tik prie vandens, o kai 
jūsų ten nebus, tai ji neras nė vieno ligonio, iš kurio 
galėtų iščiulpti tų mirštamų nuodų. Kai visi jūsų žmo- 
nės, kurie dabar serga, numirs, jūs galėsit grįžti prie 
savo ežero ir vėl ramiai gyventi per amžius. 

Ir negrai paklausė savo valdovo, jie net žodelio 
prieš nepasakė. Mums, įstatymus gerbiantiems žmo- 
nėms, tokie dalykai gali pasirodyti tiesiog neįtikimi. 

Pašėlusiai greitai, kaip gali augti tik tropikų miš- 
kas, Viktorijos Niancos ežero pakrantės vėl pavirto tarsi 
tūkstantmetėmis džiunglėmis. Ten, kur buvo dideli kai- 

mai, snaudė krokodilai. Hipopotamai, išrėplioję ant 
kranto, uostinėjo apleistas trobeles. .. Iš salos išsikėlu- 
sios negrų gentys jautėsi laimingos, gyvendamos toli 
nuo ežero, nes jų nebeėmė tas lemtingas miegas. 

Taip Briusas pradėjo iš Afrikos vyti miego ligą. 

Tai buvo tikras triumias didžiųjų pergalių metu 
žmogaus kovoje su mirtimi. Tuo laikų Indijoje ir Ita- 
lijoje taip pat buvo nustatyta, kodėl plinta maliarija — 
greitai išgirsite šią ne perdaug pikantišką istoriją. At- 
rodė, kad ir geltonoji karštligė jau turėjo visai pra- 
nykti. Didieji medicinos profesoriai savo kalbose, per- 
traukiamose džiaugsmingų šūksnių, pasakodavo, kokie 
dideli žygiai jau atlikti. 

Britų imperijoj suskambo himnai Deivido Briuso 
garbei. Jis buvo pakeltas pulkininku ir įšventintas į 
Pirties Ordino kavalierius!. 

O ledi Brius? Na, ši didžiavosi savo vyru, o pati, 
kaip ir anksčiau, liko kukli jo asistentė. Kai jie ir to- 
liau ruošė įvairias ekspedicijas, Briusas iš menko savo 
atlyginimo mokėjo jai dalį. 

Dabar atrodė, kad juodieji Afrikos gyventojai ga- 
lėjo būti ramūs, o baltiesiems čia buvo atviras kelias. 
Tačiau gamta turi savo planų. Jos kortos visada už- 
verstos. Ji niekada neleidžia savęs nugalėti staigiu puo- 
limu — napoleoniškai. O Briusas ir Apolas galvojo, kad 
jiems pasisekė (kas išdrįs juos apkaltinti?) Gamta ne- 
ketino leisti, kad kas nors iš turtingo jos kabineto taip 
lengvai išvogtų visus puikiuosius jos parazitus — mie- 
go ligos tripanosomas. Praėjus dviem metams, rytinėje 

IPirties ordinas — vienas iš aukščiausių Anglijos 
ordinų (įsteigtas XIV amž.). Prieš įšventinimą žmogus turėdavo 


atlikti apsiplovimo apeigas. Nuo šios ceremonijos kilęs ir ordi- 
no pavadinimas. 

ežero pusėje, Kavironde, žmonės staiga pradėjo mirti: 
jie užmigdavo ir nebepabusdavo. Medžiotojai mirdavo 
nuo šios ligos net tokiose vietose, kur visi žmonės buvo 
seniai išsikraustę. Karališkoji draugija pasiuntė kitą ko- 
misiją (Briusas tyrė Maltos karštligę, kuria, kaip buvo 
manoma, žmonės užsikrėsdavo nuo ožkų pieno). Vienas 
iš tos komisijos narių buvo jaunas ir gabus mikrobų 
medžiotojas Talekas: Kartą jis nuėjo piknikan į labai 
gražią paežerės vietą, kur tamsiai žalia augmenija buvo 
išsipuošusi skaisčiai raudonomis gėlėmis. Visi manė, kad 
ši vieta jau pasidariusi nebepavojinga, tačiau cėcė zyz- 
damos lakstė, ir, nepraėjus nė metams, Talekas užmigo. 
Komisija grįžo į Angliją... 

Galima būtų pagalvoti, kad tuo laikų Briusas, nau- 
dodamasis ryšiais, jau ieškojo šiltos vietelės. Tačiau ne: 
jis tuoj susikrovė reikalingus daiktus ir iškeliavo į 
Ugandą patikrinti, kur neapsižiūrėjo, darydamas tokius, 
kaip jam atrodė, aiškius eksperimentus. Jis tada pa- 
sielgė neapgalvotai, paskatinęs įgyvendinti tokį napo- 
leonišką planą — iškelti pakrantės gyventojus. Tačiau 
kas gali jį apkaltinti? Juk net labiausiai patyrusiems 
gamtos žinovams atrodė, jog visai lengva per metus su- 
sekti kiekvieną nuošalų kampelį, kur gamta slepia gy- 
vus nuodus, skirtus per daug savimi pasitikintiems 
žmonėms, norintiems ją apgauti! Ledi Brius, kaip pa- 
prastai, atvyko kartu, ir jie pamatė, kad nauja miego 
ligos epidemija siautė tose vietose, kur, atrodė, nerei- 
kėjo jai kilti. Jie pasijuto baisiai nemaloniai. 

Briusas buvo kuklus žmogus, be jokios kvailos tuš- 
tybės, dėl kurios pagalvotų, kad jo teorija teisingesnė 
už akivaizdžius faktus. 

— Man visai nepasisekė, — niurnėjo jis.— Tos cėcė 
gauna tripanosomų ne vien tik iš žmonių, bet ir iš kur 

nors kitur. Gal būt, čia tas pats, kaip ir su nagana, gal 
tripanosomos gyvena žvėrių kraujyje? 

Nors kartais Briuso teorijos buvo ir perdaug pa- 
prastos, jis vis dėlto buvo neapsakomai sumanus tyri- 
nėtojas. Nors ir aklai tikėjo savo eksperimentais, jis vis 
dėlto atkakliai brisdavo iš tų nusivylimo pelkių, į ku- 
rias patekdavo dėl savo paprastumo ir dėl to, kad mėgo 
prašmatnius žygius. Na, ir užsispyręs jis buvo! Kai pa- 
galvoji, kad Uganda — toks didelis žvėrynas pilnas 
paukščių, žvėrių, žuvų ir šliužų, tai sunku suprasti, ko- 
dėl Briusas nesusidėjo savo mantos ir negrįžo atgal 
į Angliją. Tačiau apie tai negalėjo būti nė kalbos. 

Ir taip valtininkai jau antrą kartą perkėlė Briusus 
į susiraizgiusias džiungles, ir tame krante, kur tris me- 
tus žmogus nė kojos nebuvo įkėlęs, jie prisigaudė mu- 
sių. Baisiame karštyje, kur net salamandra! nebeišken- 
tėtų, jie darė keistus bandymus. Briuso užrašuose gali- 
ma rasti vieną kruopščiai aprašytą ir sudėtingą bandy- 
mą, kaip jie dviem tūkstančiams aštuoniems šimtams 
septyniasdešimt šešioms musėms, kurios niekada ne- 
buvo įkandusios miego liga sergančiam žmogui, leido 
čiulpti penkių beždžionių kraują ir kaip dvi beždžionės 
užmigusios nebeatsibudo. 
mų! — suriko Briusas. 

Nuėję į pavojingą Krokodilų ragą, jie prisigaudė 
laukinių kiaulių ir pilkų bei rausvų afrikietiškų gar- 
nių; nuleido kraują šventiesiems ir blizgantiesiems 
ibiams*ž: traukė kraują iš sėjikų, tulžių, jūrvarnių ir net 


! Viduramžių prietaruose ir Magijose — dvasia, gyvenanti 


ugnyje, | EREN ; ` 
2 Gandrinių būrio paukštis, egiptiečių laikomas šventu. 

krokodilų. Visur ieškojo to mirtį sėjančio vienos tūks- 
tantosios colio ilgumo mikrobo su atsikišusiu žiuželiu. 

Krokodilų rage jie gaudė ir cėcė muses. Įsivaizduo- 
kit tą tiesiog fantastišką paveikslą, kai abu Briusai dir- 
ba tokį darbą, kurį koks šimtas tyrinėtojų galėtų pada- 
ryti ne greičiau kaip per dešimt metų. Briusas sų žmo- 
na sėdi ant smėlio, o aplink juos ratu tupi nuogomis 
nugaromis irkluotojai. Cėcė zirzdamos nutupia irkluoto- 
jams ant nugarų, tada berniukai — musių gaudytojai — 
tuoj puola ir pagavę įteikia Briusui. O Briusas nutrau- 
kia tiem zvimbiantiems kipšams galvas, nusuka spran- 
dus, nustato, kokios lyties sugautoji musė, perpiauna 
jai pilvą ir, paėmęs kraujo, užiepa ant plonyčių stiklo 
plokštelių... 

Tačiau bandymai nesisekė. 

Pagaliau, būdamas Komo saloje, Briusas vieną die- 
ną atrado miego ligos tripanosomų karvės kraujyje. 
Jam nereikėjo tos karvės nei sužeisti — bacilas jis 
rado, ištyręs cėcė musę, kuri taip pat lengvai galėjo 
jam įsisiurbti į odą, kaip ir kiekvienam žmogui. Briu- 
sas tarė žodelį, ir greitai, pagal Apolo Kagvos įsaky- 
mą, į Mpumo kalvą buvo privesta daugybė karvių ir 
jaučių. Būdamas pačiame darbo sūkuryje, Briusas žiū- 
rėjo, kad musės tuos galvijus kaip reikiant sukandžiotų. 
Taip! Be abejo, miego ligos virusas galėjo gyventi jų 
kraujyje! Tada prasidėjo karštos, grumtynės užtvaruo- 
se su ką tik pagautomis antilopėmis. Jos būdavo parver- 
čiamos, surišamos; Briusas laikydavo uždėjęs joms ant 
šonų stimpančias beždžiones ir leisdavo laboratorijoje 
užaugintoms cėcė musėms pasimaitinti vienų ir kitų 
krauju. 

— Kol kivu pasidarys nepavojingos, reikia, kad šio- 
se ežero pakrantėse neliktų nė vienos antilopės ir nė 
vieno žmogaus,— pagaliau pasakė Briusas Apolui. 

Ir tikrai, miego liga išnyko iš Viktorijos Niancos 
ežero krantų. 

Dešimt tūkstančių mažesnių mokslininkų — mikrobų 
medžiotojų, kurie dabar dirba ne tokį svarbų darbą, 
taip pat, kaip ir dešimtis tų didžiųjų tyrinėtojų, apie 
kuriuos rašoma šioje knygoje,— visi daugiau ar ma- 
žiau rizikuoja savo gyvybe. Bet kas būtų, jei dešimt 
tūkstančių dabartinių mokslininkų galėtų kokiu nors 
stebuklingu būdu pasidaryti tokiais kovotojais su. mir- 
timi, kaip Deividas Briusas?! Jis tikrai velniškai rizi- 
kuodavo, o dar velniškiau galėdavo juoktis iš kitų 
mikrobų medžiotojų mirties ir jos trokšti, jei tik ta 
mirtis padėdavo įrodyti jo teorijų teisingumą. Tačiau 
jis turėjo teisę norėti kitų mirties... 

Ar gali jaunos, laboratorijoje išaugintos cėcė mu- 
sės paveldėti iš savo motinų miego ligos tripanosomas? 
Atrodo, taip iš tikro galėtų būti, — juk Teobaldas Smi- 
tas įrodė, kad erkės-motinos savo vaikams palieka Tek- 
saso karštinės mikrobus. Tačiau analogija tegul naudo- 
jasi filosofai ir teisininkai. 

— Ar pavojingos dirbtiniu būdu išperintos cėcė mu- 
sės? — klausė Briusas. 

— Ne! — jis galėjo atsakyti — Du komisijos nariai 
(iš kuklumo jis neminėjo pavardžių) leido save kan- 
džioti šimtams laboratorijoje išperintų cėcė musių. Ir 
jie nesusirgo miego liga. 

Tačiau bandymo rezultatų iš anksto niekas neži- 
nojo. O statistikos duomenimis miego liga mirdavo 
šimtas žmonių iš šimto.. 

Briusas nepaprastai ažiaugdšvesi kai sužinodavo, 
jog ir kiti daro bandymus, rizikuodami savo gyvybe! 

Paskutinį kartą Briusas užpuolė Afriką 1911 metais 
ir ten išbuvo iki 1914 metų. Tada jis baigė šeštą de- 
šimtį; geležinė jo sveikata jau buvo pradėjusi silpnėti 
dėl sunkaus chroniško bronchito, kurį jis gavo nuo 
smarkių liūčių ir šaltų tropikų naktų. 

Bet Njaselende ir Rodezijoj pasirodė nauja miego 
ligos forma,— tai buvo baisi liga, užmušanti žmogų ne 
per metus, bet per kelis mėnesius. Tarp mokslininkų 
kilo didžiulis ginčas, ar šią ligą sukeliančios tripano- 
somos yra naujas, ką tik gamtos sutvertas padaras, ar 
tik seniai Briuso atrastas naganos parazitas, sugalvojęs 
pereiti prie žmonių, kai jam atsibodo skersti vien tik 
karves, šunis ir arklius. 

Briusas stojo prie darbo. Vienas vokietis iš portu- 
galams priklausiusios rytinės Afrikos pareiškė: 

— Ši tripanosoma yra visiškai naujas padaras! 

Briusas atkirto: 

— Kaip tik priešingai! Tai tas pats naganos virusas, 
peršokęs nuo karvių ant žmonių. 

Tada šis vokietis (pavarde Tautė) paėmė kraujo iš 
nagana sergančio gyvulio ir penkis kubinius centimet- 
rus (su milijonais mikrobų) įšvirkštė sau po oda, norė- 
damas įrodyti, kad naganos parazitas negali žmogaus 
užmušti. Paskui jis leido save kandžioti spiečiams cėcė 
musių, kurių pilvai ir gleivinės buvo kimšte prisikim- 
šusios besirangančių mikrobų. Viską jis darė, norėda- 
mas įrodyti savo teisybę! 

Ar Briusą sukrėtė toks Tautės elgesys? Pasiklausy- 
kim, ką jis.tada pasakė: 

— Žiūrint iš mokslinės pusės, reikia apgailėti, kad 
tie bandymai buvo nesėkmingi, nes jei mes ir būtume 
netekę drąsaus ir kartais perdaug neatsargaus savo 
kolegos, tai dabar turėtume atsakymą į tokį svarbų 
klausimą... O neigiamas rezultatas nieko neįrodo. Juk 
gali būti, kad tik vienas žmogus iš tūkstančio užsikre- 
čia tokiu būdu. 

Negailestingasis Briusas! Nelaimingasis Tautė! Jis 
sąmoningai norėjo nusižudyti, o Briusas dar sako: blo- 
gai, kad jis nenumirė. Tautė padarė tiesiog kraštuti- 
nišką gestą (ir tikriausiai tyrinėtojų dievas jam už tai 
atlygins), o Briusas visai neįvertino atskiro ir žūtbū- 
tinio eksperimento (ir teisingai padarė). 

Njaselendas Briusui buvo paskutinis mūšio laukas, 
kur jis kovojo su miego liga. Šitame mūšyje Briuso 
padėtis buvo visai beviltiška. Mat, jis patyrė, kad 
Glossina morsitans (taip vadinasi miego ligos nešio- 
tojos cėcė musės) veisiasi ne tik upių ir ežerų pakran- 
tėse, bet laksto, kandžiodamos žmones ir gyvulius, nuo 
vieno Njaselendo krašto į kitą; visai neįmanoma nuo 
jų pasislėpti arba iškelti negrų tauteles iš jos kara- 
lysčių. 

Keletą metų Briusas atkakliai dirbo; jis matavo 
tripanosomų ilgį —o tas darbas buvo toks monoto- 
niškas, kad galėjo išvesti iš proto net metro bilietų 
kontrolierių; jis stengėsi nustatyti, koks ryšys tarp 
naganos ir šios naujos ligos. Tačiau jam nepasisekė 
sužinoti, tad apgailestaudamas prisipažino, kad šiuo 
metu dar negalima padaryti bandymo, kuris vienaip 
ar kitaip atsakytų į tą klausimą. 

O bandymas, jo nuomone, turėjo būti toks: įleisti 
naganos tripanosomų ne vienam ir ne šimtui, bet tūks- 
tančiui žmonių. 


IX 


Senasis vikingas neprarado šios baisios vilties. 

—- Šiuo metu negalima,— pasakė jis, tačiau tikėjo, 
jog kada nors, kur nors atsiras tokia daugybė žmonių, 
kurie dėl tiesos ryšis mirti. Skaitydami skyrių apie 
Amerikos kareivius, pamatysime, kad jau tada ėmė 
kaltis pirmieji tokių užmojų daigai. 

Ir jei kada didžiulės žmonių armijos taip pat mielai 
eis į kovą su mirtimi, kaip dabar į tarpusavio mūšius, 
tai jie bus įkvėpti tokių vadų, kaip Deividas Briusas. 


X SKYRIUS 


ROSAS IR GRASIS 


MALIARIJA 


Paskutinis devynioliktojo amžiaus dešimtmetis er- 
kėms, blakėms ir uodams buvo nelaimingas metas, 
bet užtat sėkmingas mikrobų medžiotojams. Teobal- 
das Smitas išvilko į dienos šviesą erkę, platinusią 
Teksaso karštinę. Kiek vėliau už šešių tūkstančių 
mylių Deividas Briusas, klaidžiodamas po Afrikos tan- 

kynę, aptiko cėcė musės pėdsakus, apkaltino ją ir pa- 
smerkė. Kokie nuo to laiko buvo liūdni ir nykūs metai 
kraugerei erkei, kurios tikrasis vardas — Bo-ophilus 
bovis. Žinokite, kad, Devidui Briusui pradėjus sekti 
cėcė, ši musė turėdavo slapta prasigauti į juodųjų čia- 
buvių, baltųjų medžiotojų ir misionierių kraują. Ga- 
las moskitams! Maliarija turi būti nušluota nuo že- 
mės! Ją galima sunaikinti, nes 1899 metais du besi- 
ginčiją ir nelabai kilnūs mikrobų medžiotojai įrodė, kad 
moskitai — ir tik viena ypatinga moskitų rūšis — buvo 
maliarijos kaltininkai. 

Du žmonės išsprendė šią problemą. Vienas, Ronal- 
das Rosas, buvo nelabai pasižymėjęs medicinos tarny- 
bos Indijoje karininkas. Antrasis, Batistas Grasis, buvo 
labai garsus kirminų, baltųjų skruzdžių ir ungurių spe- 
cialistas. Pagal jų nuopelnus negalima vieno statyti 
pirma kito — Rosas be Grasio, be abejo, būtų neiš- 
sprendęs šios problemos. O Grasis (nors aš nesu tuo 
tikras!), jei Roso ieškojimai nebūtų jam davę kai ku- 
rių užuominų, metų metus būtų tūpčiojęs vietoje. Nėra 
abejonės, jog jie vienas kitam padėjo, bet Mokslo Gar- 
bės nelaimė, kad, prieš išmirštant kelioms jų išgelbėtų 
žmonių kartoms, Batistas Grasis ir Ronaldas Rosas lai- 
kėsi įsikibę vienas kitam į plaukus, aiškindamiesi, kiek 
kuris padaręs. Tai buvo apverktinas dalykas. Jų pasi- 
klausęs iš šalies, pagalvotum, kad jie mieliau tokį kil- 
nų atradimą paliktų palaidotą, negu atiduotų antra- 
jam kąsnelį garbės. Iš tiesų, vienintelė šio moksli- 
nio skandalo paguoda, — nekalbant apie tai, kiek jis 
išgelbėjo gyvybių,— supratimas, kad mikrobų medžio- 
tojai yra tokie pat žmonės, kaip ir mes, o ne kokie 
iškamšos ar šventos karvės, kaip nori mus įtikinti kai 

kurie istorikai. Batistas Grasis ir Ronaldas Rosas, ne- 
patenkinti nuostabaus darbo bendrininkai, savo triumfo 
aukštybėje buvo pasiryžę iškabinti vienas kitam akis. 
Jie atrodė kaip du susipykę berniukai. 


II 


Pirmuosius trisdešimt penkerius savo gyvavimo me- 
tus Ronaldas Rosas kaip beįmanydamas stengėsi nebūti 
mikrobų medžiotoju. Jis gimė Indijoje, Himalajų kalnų 
papėdėje, ir jeigu būtumėt pažinę jo tėvą, būtumėt 
įtarę, kad Ronaldo Roso gyvenimas apvirs aukštyn ko- 
jom. Roso tėvas, laukinės išvaizdos, su karingomis žan- 
denomis vyras, Anglijos pasienio generolas, mėgo mū- 
šius, o dar labiau — tapyti peizažus. Jis, kai sūnus dar 
neturėjo nė dešimties metų, įsodino jį į laivą, plau- 
kiantį į Angliją. Iki dvidešimties metų Ronaldas ne 
per smarkiausiai domėjosi medicinos studijomis, neiš- 
laikydavo egzaminų, nes jam labiau patiko kurti mu- 
ziką, negu kalti lotyniškus žodžius ir mokytis elgsenos 
su ligoniais. Prisiminkit, tai buvo devynioliktojo am- 
žiaus aštuntas dešimtmetis, pats Pastero efektyvių iš- 
daigų įkarštis, bet iš Ronaldo Roso biografijos, — keisto 
mišinio išminties ir prieštaravimų, atviro savęs kaltini- 
mo ir didžiausio susižavėjimo savimi,— aiškiai matyti, 
kad šiai revoliucijai medicinoje Ronaldas Rosas buvo 
šaltas ir abejingas. 

Iš tiesų, jis buvo padangių skrajotojas, nes, pama- 
tęs, kad jo simfonijos toli gražu neprilygsta Mocarto 
simfonijoms, rimtai ėmėsi plunksnos. Jis niekino re- 
ceptų rašymą ir puoselėjo savo įgimtą polinkį epinei 
dramai. Bet leidėjams nerūpėjo tie šedevrai, o kai 


331 


Rosas jas išleido savo pinigais, visuomenė jomis nesi- 
domėjo. Roso tėvas pasipiktino šia mėgėjiška veikla ir 
pagrasino nustosiąs duoti jam pinigų. Taigi Ronaldas 
(jis buvo tada įsiutęs) gavo gydytojo vietą garlaivyje 
„Inkaro virvė“, plaukiojančiame tarp Londono ir Niu- 
jorko. Šio laivo ketvirtosios klasės denyje jis stebėjo 
žmogaus prigimties nepastovumą ir jausmus, rašė eiles 
apie gyvenimo beprasmiškumą ir vėl ėmėsi medicinos. 
Pagaliau, išlaikęs egzaminus, perėjo į karinę medicinos 
tarnybą Indijoje, pamatė, kad Indijos kraštas nepaken- 
čiamas, bet džiaugėsi, jog buvo mažai darbo ir likdavo 
laiko kurti jau visai užmirštus epus, sagas ir šiurpius 
romanus. Tokia buvo Ronaldo Roso karjeros pradžia. 
Nepasakytum, kad Indijoje nebuvo progos medžioti 
mikrobų. Visas oras jų knibždėte knibždėjo. Vanduo 
buvo lyg tikra mikrobų sriuba. Aplinkui Madrese bu- 
vo dvokiantys tvenkiniai, maitiną azijinę cholerą. Jis 
matė šimtus žmonių, mirštančių nuo juodųjų raupų; 
girdėjo kalenant dantimis nuo maliarijos drugio, bet 
visom šiom nelaimėm buvo kurčias ir aklas — mat, 
dabar, pamiršęs literatūrą, norėjo tapti matematiku. 
Jis išgalvojo sudėtingiausias lygtis. Išrado visatos 
sistemą, kaip jam atrodė, pagal savo didybę prilygs- 
tančią Niutono sistemai. Tik apie ją užmiršo parašyti 
romaną. Jis kasdien, nepaisydamas karščio, ruošdavo 
25 mylių išvykas pėsčiomis ir piktai keikdavo Indiją, 
kad joje taip karšta. Jis buvo išsiųstas į Birmą ir Mul- 
meino salą, kur padarė svarbias chirurgines operaci- 
jas —,,jos buvo sėkmingos beveik visais atvejais“, nors 
niekad nemanė būti chirurgu. Jis griebėsi visko, bet 
beveik nieko gero nenuveikdavo, o metai bėgo. Kai 
Indijos medicinos tarnyba atsisakė pripažinti įvairia- 
pusiškus jo gabumus, Ronaldas Rosas sušuko: 

— Kuriem galam tada dirbti?! 


Ir per savo pirmąsias atostogas 1888 metais grįžo 
į Angliją. Čia jam atsitiko nepaprastai svarbus įvykis, 
sureguliavęs daugybę jo asmenyje susimaišiusių sie- 
kių. Jis susitiko Rozą Bloksam, ja susižavėjo ir greit 
vedė. Grįžęs į Indiją — nors dar parašė kitą romaną, 
pavadintą „Vandenyno kūdikis“, išrado stenografijos 
sistemą, sugalvojo fonetinę eilėraščių rašybą ir buvo 
išrinktas Golfo klubo sekretoriumi,— ėmė užčiuopti 
savo tikrąjį kelią. Trumpai kalbant, jis ėmė sukioti 
mikroskopą, su kuriuo nemokėjo gerai apsieiti, į ma- 
liarija sergančių indų kraują. Keistuolis, daugialąstis 
maliarijos mikrobas buvo atrastas jau seniai, 1880 me- 
tais, prancūzų armijos chirurgo Laverano, tad Ronal- 
das Rosas, buvęs toks pat originalus, kiek ir energingas, 
nedarydavo niekad to, ką jau buvo daręs kas nors ki- 
tas,— bandė savais metodais rasti maliarijos mikrobą. 

Žinoma, jam ir vėl nepasisekė. Jis papirkdavo, mal- 
daudavo, iškaulydavo kraujo iš pirštų šimtų Rytų In- 
dijos gyventojų, sergančių drugiu. Jis atidžiai žiūrėjo, 
bet nieko nerado. ,,„Laveranas, be abejonės, suklydo! 
Nėra maliarijos mikrobo!“— pasakė Ronaldas Rosas ir 
parašė keturis mokslinius darbus, bandydamas įrodyti, 
kad maliarija kyla dėl žarnų ligos. Tokia buvo jo mik- 
robų medžioklės pradžia! 


III 
Atgal į Londoną jis išvyko 1894 metais, nuspren- 
dęs mesti mediciną ir mokslą. Jis tada buvo trisdešimt 
šešerių metų. „Viskas, ko aš ėmiausi, man nesisekė,— 


rašė jis, bet guodėsi, įsivaizduodamas save niūriu, vie- 

nišu, bet nepasiduodančiu nusivylimui vilku. — Tačiav. 
nepasisekimai neslėgė manęs... jie vedė mane aukš- 
tyn, į vienatvės viršūnės. Tokia nuotaika — egoistiška, 
bet didinga. Ji nieko netroško, neieškojo pagyrų... ji 
nepripažino draugų, baimės, meilės, neapykantos.“ 

Kaip pamatysite, Ronaldas Rosas pats savęs visiš- 
kai nepažino, nes, kai jis imdavosi sau tinkamo darbo, 
atrodydavo, niekad dar nėra buvę švelnesnio, didesnių 
troškimų žmogaus, entuziastingesnio ir mokančio šitaip 
neapkęsti! | 

Grįžęs į Londoną, Rosas susipažino su Patriku Men- 
sonu, garsiu, plačiai žinomu gydytoju. Mensonas iš- 
garsėjo, atradęs, kad moskitai gali iščiulpti kirminus iš 
kinų kraujo (bandymus jis atliko Šanchajuje). Men- 
sonas įrodė — čia tikrai nuostabu! — kad šitie kirminai 
gali atsirasti net moskitų pilveliuose. Mintis apie mos- 
kitus nedavė Mensonui ramiai gyventi: jis tikėjo, kad 
jie yra ypatingi dievo sutvėrimai; buvo netgi įsitiki- 
nęs, kad jie labai svarbūs žmogaus likimui. Mensonas 
buvo išjuoktas, ir Harlio gatvės medicinos išminčiai 
pavadino jį „„patologiškuoju Žiuliu Vernu“. Iš jo buvo 
šaipomasi. Tada jis susipažino su Ronaldu Rosu, kuris 
irgi buvo pasaulio išjuoktas. Kokia pora! Mensonas 
taip mažai teišmanė apie moskitus, kad tikėjo, jog jie 
gali čiulpti kraują tik kartą per savo gyvenimą, o Ro- 
sas labai apgraibom kalbėjo apie moskitus ir uodus, 
nežinodamas, kad moskitai ir yra uodai. Bet vis 
dėlto... 

Mensonas nusivedė jį į savo kontorą ir paskatino 
tuojau imtis Laverano maliarijos mikrobo, kuriuo Ro- 
sas netikėjo. Jis parodė Ronaldui Rosui šviesius ma- 

liarijos parazitus, apibarstytus tamsiu pigmentui. Jie 
drauge stebėjo, kaip tie mikrobai, sužvejoti iš jūreivių. 
ką tik sugrįžusių iš ekvatoriaus, kraujo susispiečia į ru- 
tulius raudonųjų kraujo kūnelių viduje, ir tada susprog- 
dina tuos kraujo kūnelius. 

— Taip atsitinka, kai tik žmogus persišaldo,— pa- 
aiškino Mensonas. 

Rosą nustebino paslaptingi maliarijos mikrobų ki- 
timai kraujyje. Šie rutuliai, iššokę iš korpuskulų?, stai- 
ga pasidarydavo pusrutulio pavidalo; tada tie pusrutu- 
liai iššaudavo po du, tris, keturis, kartais šešis ilgus 
botagėlius, kurie šėlo ir sukinėjosi ir atrodė baisūs — 
lyg mikroskopiškas aštunkojis. 

— Čia, Rosai, maliarijos mikrobas. Žmonėse, ne- 
sergančiuose maliarija, jų niekada nerasit. Man kelia 
nerimą tik vienas dalykas: kaip jie patenka iš vieno 
žmogaus pas kitą? 

Dėl to klausimo Patrikas Mensonas, žinoma, nesu- 
ko galvos. Kiekvienas šio Žmogaus smegenų narvelis 
buvo moskito atvaizdas, prisiminimas apie moskitą 
arba mintys apie jį. Jis buvo romus žmogus, dirbantis 
be panikos, bet labai pasenusių pažiūrų apie moskitus. 
Mensonas vertino Ronaldo Roso veiklią energiją, ži- 
nojo, kad Ronaldas Rosas garbina jį, ir jis prisiminė, 
kad Rosas greitai turi grįžti į Indiją. Ir vieną dieną. 
einant Oksfordo gatve, Patrikas Mensonas staiga pra- 
bilo: 

— Ar jūs žinote, Rosai, aš sukūriau teoriją, kad 
moskitai nešioja maliariją... 

Ronaldas Rosas nenusijuokė ir nepasišaipė. 

Tada senasis gydytojas iš Šanchajaus išpylė savo 


! Dažomoji medžiaga, suteikianti gyvūnų ir augalų audi- 
niams spalvą. 
2 Mažas kūnelis, dalelytė. 

fantastinę teoriją šiam jaunam vyrui, kurį norėjo pa- 
versti savo įrankiu. 

— Moskitai čiulpia ligonių, sergančių maliarija, 
kraują... jų kraujas turi tuos pusmėnulius. .. jie pa- 
tenka į moskito pilvelį ir iššauna tuos botagėlius. .. 
botagėliai ištrūksta ir patenka į moskito griaučius. 
Botagėliai pasidaro patvarios formos kaip anthrax ba- 
cillus spora... Paskui moskitai žūsta, krenta į vande- 
nį... žmonės geria žuvusių moskitų sriubą. 

Nepamirškit, tai buvo pasaka, romantika, grynai iš- 
galvotas Patriko Mensono spėjimas. Bet tai buvo aist- 
ringas spėjimas, ir iki šiol jūs, tur būt, supratote, kad 
labai entuziastiškas spėjimas — vienas iš bilijono spė- 
liojimų šiame keistame mikrobų medžioklės žaidime — 
gali prie kai ko privesti. Taip ši pora ėjo Oksfordo 
gatve. O ką gi Rosas? Jis kalbėjo apie uodus ir mos- 
kitus, nežinodamas, kad moskitai ir yra uodai. Bet 
Rosas klausėsi Mensono... Moskitai skleidžia maliari- 
ją? Tai buvo pasenęs prietaras, bet gydytojas Menso- 
nas apie nieką kitą negalvojo. Moskitai skleidžia ma- 
liariją? Ką gi, jo knygos neparduotos, jo matematikos 
mokslas ignoruojamas. O štai čia dar buvo proga — 
rizika. Jeigu Ronaldas Rosas gebėtų įrodyti, kad dėl 
maliarijos moskitai kalti! Juk Indijoje trečdalis žmonių 
gulėjo ligoninėse vien dėl maliarijos. Kasmet vien tik 
Indijoje daugiau negu milijonas vienaip ar kitaip mir- 
davo nuo maliarijos! Bet jeigu dėl to kalti moskitai — 
būtų labai paprasta — maliarija būtų absoliučiai išnai- 
kinta. 

... O jeigu kaip tik jis, Rosas, tai įrodytų! 

— Mano pareiga išspręsti šią problemą,— tarė Ro- 
sas. Amžinas svajotojas sušuko: — Didžioji problema! — 

ir puviė po Mensono kojonis.— Aš tik jūsų įrankis --- 
čia jūsų problema,— užtikrino jis gydytoją iš Kinijos. 

— Prieš išvykdamas jūs turėiumėt ką nors daugiau 
sužinoti apie moskitus,— patarė Miensonas, pats nenu- 
tuokdamas, ar yra dešimi įvairių moskiių rūšių, ar de- 
šimt tūkstančių; jis tegalvojo, jog Imoskitai gaii gyventi 
vos tris dienas po įkandimo. 

Taip Rosas (nežinojęs, kad moskiiai ir yra uodai) 
išmaišė visą Londoną, ieškodamas knygų apie moski- 
tus, bet nė vienos negalėjo rasti. Jis buvo toks moks- 
lininkas, kad jam nė į galvą neatėjo Žviigterėti į Britų 
muziejaus biblioteką. Rosas buvo nuostabus nemokša, 
o gal šitai ir į gerą išėjo, nes jam nereikėjo nieko kar- 
toti... Tur būt, niekad toks žalias tyrinėtojas nėra 
ėmęsis tokio sudėtingo klausimo... 

Jis paliko žmoną ir vaikus Anglijoje, o pats su 
Patriko Mensono palaima ir krūva patarimų 1895 me- 
tų kovo dvidešimt aštuntąją išvyko į Indiją. Mensonas 
padarė eksperimentų meimenis, o iš tikrųjų, kaip rei- 
kia daryti eksperimentus, nežinojo. Betgi moskitai ne- 
šioja maliariją. Tad pirmyn medžioti moskitų! Laive 
Rosas įkyrėdavo keleiviams, maidaudamas leistis įdurti 
jiems dėl lašelio kraujo į pirštą. .. Jis ieškojo moskitų, 
bet tarp laivo rakandų jų nebuvo, todėl ėmė skrosti 
tarakonus ir padarė jaudinantį atradimą: nelaimingoje 
žuvėdroje, nukritusioje ant denio, rado naujos rūšies 
mikrobą. 

Rosas buvo paskirtas į Sekunderabadą, apleistą 
karinę stotį, įsikūrusią tarp dviejų karštų ežerėlių di- 
džiulėje lygumoje, išmargintoje baisiomis virtinėmis 
uolų. Čia jis pradėjo dirbti. Mikrobų medžiotojas taip 
pat turėjo rūpintis ligoniais, nes jis buvo vienintelis 
gydytojas, o Indijos vyriausybė — kas gali ją už tai 


22 Mikrobų medžiotojai 337 


kaltinti? — nė valandėlės nepripažino Ronaldo Roso 
oficialiu, autentiškų mikrobų medžiotoju ar moskiių 
žinovu. Jis buvo vienų vienas. Visi stojo prieš jį — 
nuo pulkininko, kuris laikė jį kvailu išsišokėliu, ligi 
juodaodžių berniukų, kurie bijojo jo dėi pavojingų iš- 
monių (jis visada norėjo įdurti jiems į pirštą!). Kiti 
gydytojai net netikėjo, kad yra maliarijos parazitas. 
Kai jie prisispyrė, kad Rosas parodytų mikrobus ligo- 
nio kraujyje, jis įsiuto ir, pilnas pasitikėjimo savimi, 
atitempė paskui save vargšą indą, kurio kraujas buvo 
pašvinkęs nuo maliarijos mikrobų. Tačiau, padarius ga- 
lutinį bandymą — tebūnie jis prakeiktas! — tas niekin- 
gas indas staiga pasijuto sveikas kaip ridikas. Mikro- 
bai visai išnyko iš jo. Gydytojai prapliupo kvatotis. 
Bet Ronaldas Rosas laikėsi savo. 

Jis ėmė vykdyti visus Mensono nurodymus. Gaudė 
visokius moskitus, bet kaip gyvas negalėjo atskirti, 
kokios jie buvo rūšies. Jis prileisdavo parazitų po 
tinklais, kabančiais viršum lovų, kuriose tįsojo plikų ir 
kvailai prietaringų juodaodžių, o jie buvo tokios žemos 
kastos, kad atrodė tarsi visiški bejausmiai. Šių žmonių 
kraujas buvo puikus — pilnas maliarijos mikrobų. Mos- 
kitai dūgzdavo po tinklais kaip bitės avily, bet nekąs- 
davo. Prakeiktieji! Ir negalima buvo priversti kandžio- 
tis. „Šie vabzdžiai užsispyrę kaip ožiai“, — rašė agonijos 
apimtas Rosas Patrikui Mensonui. 

Bet jis tebedarė savo bandymus: apgaudavo moski- 
tus, vargindavo ligonius. Jis paguldydavo juos pačioje 
saulės kaitroje, „kad kvapas nuo jų eitų“. Moskitai ir 
toliau zirzė išdidūs. Bet eurika! Jam į galvą šovė min- 
tis užpilti ant tinklų vandens, kad tie indai permirktų, 
tad pylė vandenį ant ligonių, bet ir šis vaistas nieko 
negelbėjo. Pagaliau moskitai buvo priversti dirbti — 

jie ėmė čiuipti indų kraują. Ronaldas Rosas juos tada 
sugaudavo, aisargiai įdėdavo į butelius, kasdien vie- 
ną po kito užmušdavo ir žiūrėdavo į jų pilvukus, ar 
nepamatys, kad tie maliarijos mikrobai, įčiulpti kartu 
su krauju, ima augti. Bet jie neaugo! 

Tyrinėtojas painiojosi. Kaip ir visi naujokai ieško- 
tojai — tik dėl įgimto skubotumo jam dar blogiau se- 
kėsi,— jis pastoviai darydavo staigius atradimus, bet 
vis paaiškėdavo, kad čia jokie atradimai. Tačiau jis 
visas degte degė. Paskaitęs jo laiškus Patrikui Menso- 
nui, galėtum pagalvoti, kad Rosas pasidarė stebuklin- 
gai mažas ir pats palįsdavo po didinamais stiklais tarp 
tų objektų, kuriuos buvo numatęs išžiūrinėti. Įdomiau- 
sia, kad jam visas šis darbas atrodė kaip apysaka, kaip 
melodrama. Mensonas jam liepė stebėti tuos botagėlius, 
išaugančius iš pusmėnulio formos maliarijos mikrobų 
ir pavirstančius aštuonkojais. Baisiai susijaudinęs jis 
parašė ilgą laišką Mensonui, papasakodamas apie keis- 
tą kovą atsiskyrusio botagėlio su baltaisiais kraujo kū- 
neliais — fagocitais. 

Ronaldas Rosas buvo nepaprastai gyvas žmogus. 
„Jis (taip Rosas vadino botagėlį) be perstojo daužė fa- 
gocitą, kol pagaliau tas apsisuko ir pabėgo kaukdamas. .. 
kova tarp fagocito ir botagėlio buvo stebuklinga... Aš 
apie ją parašysiu „Trijų muškietininkų“ stiliumi roma- 
ną.“ Štai kodėl dėl savo paties nežinojimo ir neturė- 
jimo patirties jis pajėgė tęsti šį darbą ir nugalėti visus 
nepasisekimus ir nusivylimus. Jis rinko maliarija ser- 
gančius indus, kaip šuo terjeras žiurkes. Jis mylėjo 
juos, jei juose knibždėte knibždėjo mikrobų, ir neap- 
kentė, kai tie sveiko. Jis garbino nelaimingą Abdulą 
Vahabą, nes tas buvo baisus ligonis: tūpčiodavo apie 
jį, kilnodavo iš vienos vietos į kitą, užleisdavo bluso- 

mis, kankindavo imoskiiais. Nors jam nesisekė, bei 
laikėsi savo. Jis rašė Mensonui: „Prašom patarti 
man...“ Mat, jam trūko svarbių tiesų, kurios slypėjo 
po pat jo nosimi ir prašyte prašėsi atskleidžiamos. 

Rosas pradėjo pažinti maliarijos parazitus: jis ga- 
lėjo pastebėti keistas juodas pigmento kruopelytes ir 
atskirti jas nuo kitų nežinomų rutuliukų, apskritimų ir 
pūslelių, plaukiojančių prieš akis po didinamaisiais 
stiklais. O moskitų pilvelių viduriai jam buvo taip 
gerai pažįstami, kaip tvankūs ir biaurūs indų butai. 

Kokia nuostabi tyrinėtojų pora! Toli, Londone, Pat- 
rikas Mensonas atsakinėjo į Roso supainiotus, kanki- 
nančius laiškus, nujautė savo kelią ir kažko vylėsi iš jo 
sunarpliotos ataskaitos apie nereikšmingus bandymus. 

— Tegul moskitai sukandžioja ligonius, sergančius 
maliarija, — rašė Mensonas.— Tada įdėk tuos moskitus 
į butelį su vandeniu — tegul jie padeda kiaušinius ir 
iš jų išsikala vikšrai. Paskui duok šito užteršto moski- 
tais vandens žmonėms atsigerti... 

Rosas šia maliarijos moskitų sriuba pamaitino Luč- 
meną, savo tarną, ir tiesiog iš džiaugsmo pašoko, kai 
tam žmogui pakilo temperatūra — bet jis veltui džiū- 
gavo; čia nebuvo maliarija, bet dar blogiau... Taip 
slinko niūrios dienos, mėnesiai, metai, o Rosas penėjo 
žmones sutrintais moskitais ir rašė Mensonui: „Aš jau- 
čių, kad pasiseks — ir dėl to jaučiu mistinį susijau- 
dinimą!“ Nors jam nepasisekė, bet laikėsi savo. Jis 
visaip sukosi, kad tik patektų į tas vietas, kur galėjo 
rasti labiausiai siaučiančią maliariją. Jis atrado keistus 
naujus moskitus ir iš jų pilvelių ištraukė negirdėtų pa- 
razitų, bet jie neturėjo jokio ryšio su maliarija. Jis 
griebėsi visko, bet buvo nelogiškas, net antimoksliš- 
kas. Rosas buvo tarsi Edisonas, šukuojąs visą pasaulį 

tam, kad gautų tinkamos medžiagos pagaminti fono- 
grafo adatoms. „Yra tik vienas sprendimo metodas, — 
rašė jis, — be paliovos bandyti ir tada spręsti.“ Jis ši- 
taip rašė, o paprasčiausias metodas gulėjo čia pat po 
ranka, neužčiuoptas. 

Jis rašė rėksmingas poemas, pavadintas „Iniršiu“. 
Buvo nusiųstas į Bengolorą sustabdyti plintančios cho- 
leros epidemijos, bet jos nesustabdė. Jis ėmė niršti ant 
Indijos vyriausybės. 

— Aš norėčiau patrinti jų nosis į tą purvą ir ligas, 
kurioms jie nesipriešina ir bejėgiškai leidžia plisti! — 
šaukė Rosas. 

Tačiau kas gali jį kaltinti? Ten buvo karšta. „Aš 
dabar keturiasdešimt metų,— rašė jis,— bet, nors pla- 
čiai žinomas Indijoje dėl savo sanitarinio darbo ir dėl 
maliarijos tyrinėjimo, už savo pastangas negavau jokio 
paaukštinimo.“ 


IV 


Taip praslinko dveji metai, ir 1897 metų birželio mė- 
nesi Ronaldas Rosas sugrįžo į Sekunderabadą. Muso- 
nas! su šaltu lietumi jau turėjo būti atūžęs, bet jis 
dar nesirodė. Pašėlęs vėjas varė smėlėtus dulkių debe- 
sis į Ronaldo Roso laboratoriją. Tyrinėtojas jau norėjo 
mikroskopą išmesti pro langą. Jo vienas likęs oku- 
liaras buvo suskilęs, o visas metalas buvo surūdijęs nuo 
prakaito. Buvo dar pakabinama vėduoklė, palaiminta 
vėduoklė, bet jos negalima buvo paleisti, nes tada 
vėjas nupūsdavo negyvus moskitus šalin. Vakarais, 


! Vėjas, periodiškai keičiąs savo. kryptį, 


kai kvapą gniaužiantis vėjas aprimdavo, dulkės vis dar 
dengdavo saulę baisia migla. Ronaldas Rosas rašė: 

O kaip kankina vienuma! 

Lyg teismo paskutiniojo diena. 

Dangus raudonas kaip liepsna, — 

Kalnynais rieda lavina. 


Sitoji kūryba jį paguosdavo ir nuramindavo, tarsi 
kurį kitą viski butelis ar sulošta partija kortomis. Še- 
šioliktąją rugpiūčio Rosas nusprendė pradėti savo dar- 
ba iš naujo, trumpiau sakant, pradėti nuo ten, kur buvo 
sustojęs 1895 metais — „tik šį kartą daug nuosekliau“. 

Ronaldas Rosas buvo atradęs naują uodų rūšį. Sa- 
vo nemokslinėje klasifikacijoje tyrinėtojas šį uodą pa- 
vadino paprasčiausiai ruduoju moskitu (dėl istorinio 
tikslumo ir kad nenusikalsčiau Batistui Grasiui, turiu. 
pridurti, kad neaišku, iš kur tie rudieji moskitai atsi- 
rado. Ankstesniame savo darbe Ronaldas Rosas sako, 
kad juos išauginęs iš vikšrų, bet kiek vėliau, smulkiau 
pasakodamas apie tą moskitą, sako, kad „man nepasi- 
sekė surasti jų vikšrų“). 

Žinant, kad Ronaldas Rosas dirbo vienas kaip at- 
siskyrėlis karštame vėjyje ir jį lydėjo nuolatinės ne- 
sėkmės, visai nenuostabu, kad jis susipainiojo. Jis nu- 
rėdė maliarija sergantį ligonį — šį kartą garsųjį Hu- 
seiną Chaną. Paskui paėmė tuos rudus moskitus (ką 
gali žinoti, jie galėjo būti įkandę ir kitus žvėris) ir pa- 
leido iš bonkų po tinkleliu, kur gulėjo ligonis. Jie čiul- 
pė Huseino Chano kraują. Diena iš dienos tam tikras 
kraujo procentas tekdavo kiekvienam moskitui. Rosas 
vis žiūrėdavo į šių vabzdžių pilvelius. 

Devynioliktąją rugpiūčio buvo likę tik trys rudi 
moskitai. Rosas vieną perpiovė ir beviltiškai ėmė ap- 
žiūrinėti jo pilvelio sienas, gražias, taisyklingas laste- 

les, susidėsčiusias kaip grindinio akmenys. Nieko ne- 
galvodamas, jis pažvelgė pro mikroskopo vamzdį, ir 
staiga kažkoks keistas dalykas jį sudomino. 

Kas čia gali būti? Viduryje lygaus pilvelio sienų, 
tarp ląstelių grindinio, gulėjo juokingas apskritas daik- 
telis, maždaug dvidešimt penkių šimtųjų colio diametro, 
ir štai dar kitas! Teprasmenga jie! Buvo karšta, tad jis 
liovėsi žiūrėjęs. .. 

Kitą dieną vėl tas pat atsitiko. 

Praėjus keturioms dienoms, kai tie vabzdžiai jau 
buvo prisičiulpę vargšo maliarija sergančio Huseino 
Chano kraujo, ir antro, ir paskutiniojo moskito pilve- 
lio sienelėse atsirasdavo tos pačios apskritos linijos — 
aiškios, daug ryškesnės, negu pilvelio ląstelių kontūrai, 
ir kiekvienam apskritime buvo „juodų kaip gagatas 
grūdelių kekė“. Čia dar buvo antras toks fantastiškas 
daiktelis ir trečias — iš viso tyrinėtojas suskaitė dvy- 
lika. Jis nusižiovavo. Buvo karšta. Šitas juodas pig- 
mentas buvo labai panašus į žmonių maliarijos mikrobo 
viduje buvusį pigmentą. Tačiau buvo labai karšta, tad 
Rosas nuėjo namo snustelėti. 

Kai pabudo,— taip jis pasakoja savo prisiminimuo- 
se,— jam į galvą šovusi mintis: „Tie apskritimai mos- 
kito pilvelio sienose su juodo pigmento dėmėmis negali 
būti niekas kitas, kaip augantis maliarijos parazitas. 
Tas juodas pigmentas yra toks pat, kaip Huseino Chano 
krauio mikrobų juodos pigmento kruopelės. Kuo ilgiau 
aš laikau juos gyvus, prisičiulpusius kraujo, tuo didesni 
auga tie ratai... jei jie gyvi, turi augti!“ 

Rosas nerimavo — o kaip jis mokėdavo nerimauti! — 
laukdamas kitos dienos, t.y. penktosios dienos, kai 
nedidelis spiečius moskitų buvo pasotintas po tinkle- 
liu gulinčio Huseino krauju. Tą dieną jis turėjo pa- 

piauti paskutinį spiečiaus moskitą. Atėjo dvidešimt 
penktoji rugpiūčio. „Aš užmušiau savo paskutianijį mos- 
kitą,— rašė Ronaldas Rosas Mensonui.-—-- ir puoliau prie 
jo pilvelio.“ 

Taip! Štai vėl jos, tos apvalios ląstelės, viena... 
dvi... šešios... dvidešimt... Jos buvo pilnos tų pačių 
gagato juodumo dėmių. Pakankamai aišku! Jos buvo 
didesnės už anos dienos moskito apskritimus... Tikrai 
augo! Čia turėjo būti augantys maliarijos parazitai 
(nors ir nebuvo pakankamai rimtos priežasties jiems 
čia būti). Jie turėjo būti. Dėl tų apskritimų su juodo- 
mis dėmėmis trijų netikusių moskitų pilveliuose Ro- 
naldas Rosas buvo pagautas ekstazės. Jis turi rašyti 
eilėraščius! 

Aš suradau tave, paslaptinga 
Milijonų gyvybių žudike! | 
Dabar žinau, — šitas mažas niekas 
Žmonių milijonus išgelbės. 


O mirtie, kur dabar tavo ginklas? — 
Nutilo pergalingoji kapų giesmė! 


Štai ką Ronaldas Rosas savo memuaruose sakosi pa- 
rašes naktį po tos sėkmingos dienos. Bet pasakodamas 
Mensonui įdomiausias smulkmenas apie tuos apskriti- 
mus su gagato juodumo dėmėmis, jis tik šitiek pa- 
sako: 

„Medžioklė vėl atnaujinta. Gal čia ir neteisingi 
pėdsakai, bet jie kai ką žada.“ 

O į Angliją, į mokslinį „Britų medicinos laikraštį“, 
Ronaldas Rosas parašė oriai, kaip ir dera blaiviam 
tyrinėtojui. Jis prisipažino, kad, gal būt, dar neišstu- 
dijavęs šitų rudų moskitų. Jis dvejojo, kad gal tos ga- 
gato juodumo dėmės visai ne maliarijos parazitai, o tik 
pigmentas, patekęs iš kraujo į moskito gerklę. Toks 

atsargumas, be abejo, buvo reikalingas, nes Rosas ne- 
žinojo, iš kur atsirado tie rudieji moskitai; kai kurie 
galėjo įslinkti per kokią tinklelio skylutę — o tie isi- 
veržėliai galėjo būti įkande... kokį paukštį ar gyvulį 
ir tik tada pateko ant io paciento. Čia buvo nepa- 
prastai supainiotas reikalas. Bet Rosas rašė poemas apie 
milijono žmonių gyvybės išgelbėjimą. 

Toks žmogus buvo Ronaldas Rosas: pakvaišęs poe- 
tas. grūmojantis kumščiu prieš piktą Tndijos saulę. 
netikrus atradimus paminįs triumfaliniais eilėraščiais, 
uždengiantis tinklą, kuriame gal ir nebuvo skylių... 
Bet jis dabar buvo pakilios nuotaikos. Ir, kaip pama- 
tysit, šitaip Ronaldas Rosas pelnė ir savo amžiną gar- 
bę,— kai buvo įkvėptas tokio, atrodo, nerimto ekspe- 
rimento. 

Jis sau kelią skyrėsi — čia. tur būt. juokingiausia 
žmogaus gyvenimo pusė — grubiais, bet entuziastiškais 
pirštais. Mėgino atskleisti žudanti ir sudėtingą reiš- 
kinį, toki reiškini, kuriam atidengti tikrai reikia ant- 
žmogio išminties. 

Paskui nutiko vienas apverktinas ivykis. Aukščiau- 
sioji Indijos medicinos tarnybos vyriausybė nemokėjo 
jo tvertinti. Tie išsiuntė Rosą atlikti paprasčiausių gy- 
dytojo pareigų, vien tik gvdytojo. Ronaldas Rosas pa- 
leido telegramų srovę Aukščiausiajai medicinos val- 
dybai. Jis maldavo Mensoną užstoti ji Anglijoj. Viskas 
perniek. Jis buvo išsiųstas šiaurėn, kur buvo maža 
moskitų, o ir tie, kuriuos pagaudavo, jokiu būdu ne- 
kąsdavo ligonių. Čia buvo šalta, čiabuviai — bhilai — bu- 
vo tokie prietaringi ir laukiniai, kad nesileisdavo durti 
į pirštą. Visa, ką jis čia galėjo veikti — gaudyti upė- 
takius ir gydyti niežus. Ak, kaip jis šėlo! 

Patrikas Mensonas rūpinosi savo draugu, tad grei- 
tai Rosas iš šiaurės persikėlė į Kalkutą. Čia buvo 
gera laboratorija su asistentais, moskitais ir tiek indų 
su maliarijos pusmėnuliais kraujyje — mat, šis mies- 
tas buvo tikras maliarijos lizdas, — kiek tik galėjo 
trokšti mokslininko širdis. Rosas, ieškodamas padėjėjų, 
rašė skelbimus. Pas jį sugužėjo daugybė juodaodžių, 
bet iš visų jis išsirinko tik du. Pirmasis buvo Maho- 
metas Buksas; jį tyrinėtojas pasisamdė todėl, kad šitas 
indas atrodė esąs tikras sukčius— o Roso nuomone, 
visi sukčiai turi geras galvas. Antrąjį į asistentus jis 
pasisamdė Purbuna. Apie ji tik tiek ir žinoma, kad jis 
turėjo garsų vardą, bet Purbunui taip ir nepasisekė 
likti nemirtingu, nes po pirmos algos jis pabėgo. 

Rosas su Mahometu Buksu ėmėsi darbo,— bandė 
rasti daugiau apskritimų su juodomis dėmėmis moskitų 
pilveliuose. Misteris Mahometas Buksas tų vabzdžių 
ieškojo visur: kanalizacijos vamzdžiuose, drenažo grio- 
viuose, dvokiančiuose Kalkutos vandens rezervuaruo- 
se. Jis gaudė ir pilkus moskitus, ir su pilkais drvžiais, 
ir rudus, ir žalius su margais sparnais. Tyrinėtojai iš- 
mėgino visas moskitų rūšis (kiek jų įsivaizdavo esant 
Ronaldas Rosas!). O Buksas jam buvo tikra laimė. Ta- 
rytum mMoskitai pamėgo jį. Jis priversdavo tuos vabz- 
džius kasti indus tada, kai Rosas prieš juos buvo be- 
jėgis — Mahometas jiems kažką pašnibždėdavo. Ar iš 
tikrujų šitas indas buvo nedorėlis? Ne. Misteris Maho- 
metas Buksas turėjo tik vieną mažą ydelę: kiekvieną 
savaite kartą pasigerdavo. O kaip sekėsi eksperimen- 
tai? Jie Rosui taip nesisekė, kaip puikiai pavyko pasi- 
rinkti Mahometą. Rosas jau ėmė galvoti, ar tik ne nuo 

karščio jam buvo pasirode tos dėmės praėjusiais me- 
tais Begumpete. 

Tada dievai apšvietė Ronaldą Rosą. Juk paukščiai. 
taip pat serga maliarija. O paukščių maliarijos mikro- 
bai labai panašūs į žmonių. Kodėl gi nepabandyti 
paukščių? 

Tr vėl misteris Mahometas Buksas leidžiasi į eks- 
pediciją ir gudriai prigaudo gyvų žvirblių, vieversių 
ir varnų. Juos, uždarytus narveliuose, aptrauktuose 
moskitų tinkleliu, padėdavo ant lovų, o pats miego- 
davo tarp lovų, ant grindų, kad apgintų paukščius nuo 
kačių. 

1898 metais šv. Patriko dieną Ronaldas Rosas ilei- 
do dešimt pilkų moskitų į narvelį, kur buvo trys vie- 
versiai. Šių vieversių kraujas knibždėte knibždėjo nuo 
maliarijos bakterijų. Dešimt moskitų sukandžiojo tuos 
vieversius ir prisičiulpė kraujo. 

Po trijų dienų Ronaldas Rosas galėjo sušukti: 

— Paukščių maliarijos mikrobai auga pilkojo mos- 
kito pilvelio sienose, taip, kaip žmogaus mikrobai auga 
moskitų su rudais dėmėtais sparnais pilvelio sienose. 

Patrakęs Rosas ėmė vaizduotis pats esąs tas ap- 
skritimas su gagato juodumo dėmėmis. Tą patį vakarą 
jis parašė Patrikui Mensonui tokius keistus žodžius: 

„Atradau, kad iš keturių, apkrėstų paukščių ma- 
liarija, aš pastoviai gyvenu trijuose ir kad mano ūgis 
palaipsniui per trisdešimt valandų didėja nuo maždaug 
septynių tūkstantųjų colio iki maždaug septynių šimtų- 
jų... Aš randu save dideliais kiekiais maždaug kas ant- 
rame moskite, prisisiurbusiame dviejų apkrėstų karvių 
kraujo...“ 

Jis pats įsivaizdavo esąs ratas su tomis smalos juo- 
dumo dėmelėmis... 

„Koks aš buvau kvailys, kad nepaklausiau Jūsų ir 
nedirbau su paukščiais! — rašė toliau Rosas Menso- 
nui.— Vienas dangus težino, ka būtų atradęs Rosas, 
jei ne Mensono atkaklumas.“ 

Gali atrodyti, kad toks Žmogus, kaip Rosas, be per- 
stojo puldinėies nuo vieno darbo prie kito, tarsi kokia 
Barbė devyndarbė, ir niekad nesuvesdavęs galo su ga- 
lu, negalėjo padaryti jokių kruopščių eksperimentų. 
Netiesa! Tuo metu jis iki ausų buvo pasinėręs i tokius 
eksperimentus, kokiais ir Pasteras būtų didžiavęsis. 

Mahometas Buksas sugavo tris žvirblius: vienas þu- 
vo sveikutėlis, ir jo kraujyje nebuvo jokių maliarijos 
mikrobų. Antrasis truputį ju turėjo, o trečiasis buvo 
sunkus ligonis — jo kraujyje naršyte naršė mikrobai 
su juodomis dėmėmis. Rosas tuos tris paukštelius įlei- 
do į atskirus narvelius, izoliuotus nuo mikrobu. Tada 
išradingasis Mahometas paėmė būrį moskitų — patelių, 
švarių, išaugintų maisto terpėje ir neapkrėstų maliari- 
jos mikrobais. Jis padalino šį spiečių į tris grupes ir 
šnibžtelėjo jiems indiškų padrasinančių žodžių. Į kiek- 
vieną žvirblio narveli šių vabzdžių jis įleido po vieną 
spiečių. 

Stebuklai! Nė vieno moskito, čiulpusio sveikojo 
žvirblio krauią, skilvelyie nebuvo šių dėmėtų apskriti- 
mų. Vabzdžių, kurie įgėlė lengvai sergantį paukščiu- 
ką, kraujyje tų skritulių buvo keli. O Ronaldas Rosas, 
žiūrėdamas per savo lupą į pilvelius tų moskitų, kurie 
čiulpė sunkiai sergančio paukščio kraują, atrado jų 
skilvelius tiesiog visus nusėtus juodais kaip smala skri- 
tulėliais. 

Diena iš dienos Rosas vieną po kito užmušdavo ši- 
tuos moskitus. Diena dienon jis stebėjo, kaip tie skri- 
tulėliai plėtėsi, augo — dėl to dabar nebebuvo jokios 

abejonės. jie dabar ėmė atrodyti kaip karpos, iššiki- 
šusios iš skilvelio sienelių. Paslaptingi dalykai dėjosi 
šiose karpose. Ryškūs grūdeliai augo kaip ant mielių. 

Ar čia buvo jauni maliarijos mikrobai? O jeigu taip, 
tai į kur jie iš čia pereina? Kaip jie patenka į kitus, 
sveikus paukščius? Ar tikrai juos perneša moskiiai/ 

Susijaudinęs Ronaldas Rosas rašė Patrikui Menso- 
nui: „Teorija pagrįsta, moskitų teorija dabar tikras 
taktas.“ Šitaip dar nebuvo, bet Ronaldas Rosas drąsi- 
no save. Paskui buvo dar vienas apgailėtinas nuotykis, 
per kurį nemaioma, nepataisoma, nenurimstančio nepa- 
sitenkinimo ranka pačiupo jį už sprando ir nuvilko 
šiaurėn, į Dardžilingą, į kalnus, kurie yra tarsi milžino 
laiptai prie baltųjų Himalajų. Tačiau nešnekėsime 
apie šį žygį, nes tas apverktinas, menkas eksperimen- 
tėlis vargu ar iš viso buvo vertas daryti... 

Pradžioje birželio Rosas vėl grįžo pas savo paukš- 
čius į Kalkutą. Laboratorijoje buvo daugiau nei 30 
laipsnių karščio. Jis klausė savęs: ,,Kur pakliūva malia- 
rijos mikrobai iš šitų skritulių, išaugusių į karpas mos- 
kito skilvelio sienelėse?“ 

O tie mikrobai, pasirodo, patekdavo į moskitų glei- 
vinę. Žiūrinėdamas per stiklus į moskito karpą ant 
patelės skilvelio sienos, praslinkus septynioms dienoms, 
kai ji prisisiurbė maliarija sergančio paukščio kraujo, 
Ronaldas Rosas pamatė, kad karpa sprogo! Jis pamatė 
didžiulį pulką šių paslaptingų verpstės pavidalo siūlų, 
išžygiuojančių iš šios karpos. Jis stebėjo, kaip jie pra- 
siskverbia po visą moskito patelės kūną. Jis sumaigė 
aibę tų vabzdžių patelių, prisisiurbusių maliarija ser- 
gančių paukščių kraujo. Stebėjo, kaip kiti skrituliai 
išauga į karpas, prisirpsta, sprogsta ir iššauna tas 
verpstes: Prikišęs nosį, žiūrėjo pro lupą į „milijonus 

tų daiktelių, išvyksiančių sudaryti moskito“. Bet Rosas 
neturėjo nė mažiausio supratimo, kaip daugumą jų pa- 
vadinti. Vieną dieną atsitiko keistas dalykas — jis pa- 
matė pulkus šių verpsčių, kurios buvo susispietusios 
moskito kūnelyje, žygiuojant į gleivinę. Toje gleivinėje 
jos tingiai judėjo, susispiesdavo į tokius būrius, kad tie 
net virpino gleivinę beveik čia pai, po jo lupa. Čia 
buvo tie pulkai ir armijos verpsiės pavidalo siūlelių, 
stiprių, tvirtų, jaunų maliarijos mikrobų, pasiryžusių 
žygiuoti į viršų, į vamzdį, į moskito geluonį. .. 

— Moskitai įkąsdami perneša maliariją, — sušnibž- 
dėjo Rosas. Jis bijojo šitų žodžių pasakyti balsu, nes 
jie prieštaravo Patriko Mensono, jo mokslo tėvo, teori- 
jai. — Niekis, paukščiai — taip pat ir žmonės — maliari- 
ją suserga, išgėrę mirusių moskitų arba įkvėpę dul- 
kelių... 

Ronaldas Rosas visada buvo ištikimas Patriko Men- 
sono mintims. Taip jau buvo. Bet kaip dabar bus? Nie- 
kad dar nėra buvę geresnio pavyzdžio, kaip kiaidingos 
teorijos atvedė mikrobų medžiotoją prie nenuginčijamų 
faktų. Štai kaip būna! Dabar Ronaldui Rosui nereikėjo 
pagalbos: jis pats buvo tyrinėtojas. 

— Žinoma, įkąsdami! — šaukte šaukė Ronaldas Ro- 
sas, ir 1898 m. dvidešimt penktąją birželio Mahometas 
Buksas atnešė tris sveikutėlius žvirblius — gražius 
žvirblelius, kurių kraujyje nebuvo jokio mikrobo. Tą 
ir antrą naktį, ir trečią, ir ketvirtą Ronaldo Roso ste- 
bimas, Mahometas Buksas leido pas tuos sveikus žvirb- 
lius spiečių nuodingų moskitų-patelių, kurios buvo 
įkandusios sergančius paukščius. Ronaldas Rosas, ne- 
rimaudamas, kaip tėvas, laukiąs pirmojo naujagimio, 
kramtė ūsus ir prakaituodamas — o jis neapsakomai 

sukaisdavo ir keikdavo tą prakaitą — stebėjo, kaip sie 
mirties pasiuntiniai įgelia sveikus žvirblius. .. 

Devintąją liepos Rosas parašė Pairikui Mensonui: 
„Visi trys paukščiai pirma buvo sveikutėliai, o dabar 
juose tiesiog knibžda protosomos.“ 

Dabar Ronaldas Rosas gyveno atsiskyręs kalno vir- 
šūnėje. Jis rašė apie savo atradimą Mensonui, siuntė 
jam telegramas, rašė į Paryžių seneliui Alfonsui Lave- 
ranui, maliarijos mikrobo atradėjui. Jis siuntė straips- 
nius į vieną gamtos ir du medicinos mokslų žurnalus; 
kiekvienam Kalkutos gyventojui pasakojo, visiems gy- 
rėsi; trumpai tariant, dabar Ronaldas Rosas elgėsi kaip 
berniukas, vos tik padaręs aitvarą ir pamatęs, kad tas 
gali skraidyti. Jis šėlo — ir (o tai visų blogiausia) išsi- 
sėmė. Patrikas Mensonas nuvyko į Edinburgą ir pra- 
nešė didžiojo medicinos kongreso gydytojams apie tą 
stebuklą, kaip maliarijos mikrobai pilkuose moskitų 
patelių kūneliuose gyvena, auga ir rangosi; jis pasa- 
kojo, kaip jo bendrininkas — Ronaldas Rosas — vieni- 
šas, liūdnas, visų išjuoktas, bet atkaklus,— susekė ma- 
liarijos mikrobo kelią iš paukščio kraujo per moski- 
to-patelės pilvelį ir kūnelį į pavojingą geluonį, iš 
kurio jis gali būti bet kuriuo metu perneštas į kitą 
paukštį. 

Mokytieji gydytojai išsižiojo. Tada Patrikas Men- 
sonas perskaitė Ronaldo Roso telegramą. Tai buvo ga- 
lutinis įrodymas: nuo maliarijos moskito įkandimo svei- 
kas paukštis susirgo maliarija! Kongresas — toks jau 
kongresų paprotys — sukėlė didingas ovacijas ir parašė 
rezoliuciją, kur sveikino tą nežinomą majorą Ronaldą 
Rosą su „didžiuoju atradimų, pradėjusiu naują epo- 

Kongresas -~ iloks jau kongresų paprotys — paiikėjo, 
kad jei toks atvejis tinka paukščiams, tai tas pat tiks 
ir žmonėms. Kongresas — žmonės dideliam būry būna 
nekritiški — gaivojo, kad toks atradimas reiškė, jog nuc 
kitos dienos visiems laikams maliarija bus nušiuota, 
nes kas gali būti paprasčiau, kaip išnaikinti moskitus? 
Todėl tas kongresas šitaip triukšmavo. 

Bet Patrikas Mensonas dar nebuvo tvirtai įsitiki- 
nęs: „Ne visada tie patys dėsniai, tinką paukščiams, 
taikytini žmonėms.“ Čia jo buvo teisybė ir visas sun- 
kumas. Matyt, Ronaldas Rosas pamiršo, kad gamta yra 
amžinai pilna staigmenų, nemalonių išimčių, ir jeigu 
yra planetų judėjimo dėsniai ir taisyklės, gali nebūti 
absoliučiai jokios tvarkos ar dėsnio maliarijos mikrobų 
vingiams... Tyrinėtojai, netgi patys geriausieji, daro 
ne ką kita, o tik krapštinėja nuostabiausių paslapčių 
paviršių, ir (kol kas!) jie gali ieškoti tiesos apie mikro- 
bus, tik be paliovos juos medžiodami... O jokių dėsnių 
nėra! | 

Patrikas Mensonas Ronaldui Rosui buvo griežtas. 
Tas nervingas žmogus, kuriam atrodė, kad jis nebegali 
daugiau nė valandėlės pakęsti prakeiktos Indijos, tu- 
rėjo ją kęsti dar daug ilgų metų. Jis padarė puikiau- 
sią pradžią, bet tik pradžią. Jis turėjo dirbti toliau, 
jeigu ne dėl mokslo, ne dėl savęs, tai dėl Anglijos, dėl 
Anglijos! Spalio mėnesį Mensonas jam rašė: „Girdėjau, 
kad Kochui su moskitais Italijoje nepasisekė, taigi Jūs 
dar turit laiko sugriebti tą atradimą Anglijai.“ 

Bet, deja, Ronaldas Rosas žmonių maliarijos prie- 
zasties negalėjo surasti nei dėl mokslo, nei dėl žmoni- 
jos, nei dėl Anglijos,— nei (kas blogiausia) dėl savęs. 
Jis buvo priėjęs liepto galą. Ir tarp visų mikrobų me- 
džiotojų nėra kito labiau išsikankinusio žmogaus, kaip 

Ronaldas Rosas. Yra buvę tyrinėtojų, kuriems nepasi- 
sekdavo,— bet jiems toliau medžioti buvo taip natū- 
ralu, kaip antims plaukyti; yra buvę tyrinėtojų, ku- 
riems nepaprastai sekėsi, — bet jie buvo apsigimę me- 
džiotojai, todėl medžiodavo toliau, nepaisydami šlovės 
vilionių. O Rosas! Jis galėjo daryti savo kantrius eks- 
perimentus tik su tragišku nekantrumu, agonija, ne- 
viltimi, kovodamas su savo protestuojančiais instink- 
tais, kurie spirte spyrėsi prieš neįkainojamą vienatvę, 
o ji — vienintelė sąlyga visiems teisingiems ieško- 
jimams. Jis save vaizdavosi svarbių komiteių vadovu. 
Atrodo, kad junti jo svajones apie medalius ir banke- 
tus, triukšmingas minios ovacijas. .. 

Jis turi pelnyti atradimą Anglijai. Jis leisdavo mos- 
kitus — ir pilkus, ir žalius, ir rudus, ir margus — ant 
pūvančių nuo maliarijos indų, bet nieko iš to neišėjo. 
Jį kankino nemiga — jis suliesėjo vienuolika svarų. Ty- 
rinėtojas viską pamiršdavo, net nebegalėjo pakartoti 
tų primityvių eksperimentų, kuriuos atliko Sekunde- 
rabade. 

Ir vis dėlto — šlovė Ronaldui Rosui! Nežiūrint jo 
būdo, jis padarė stebuklingus dalykus. Jo kankinantis 
darbas padėjo išmanančiam, mokytam, oriajam Batis- 
tui Grasiui atlikti tikrus, sudėtingesnius eksperimen- 
tus, kurie galutinai nušlavė maliariją nuo žemės pa- 
viršiaus. 

Jūs, tur būt, žinote, kad Džiovanis Batistas Grasis 
padarė tai, kas ne visai pasisekė nuveikti Ronaldui 
"Rosui. Jis mokėsi medicinos Pavijoje, kur prieš šimtą 
metų, audringiems plojimams aidint, savo iškalbą rodė 

garsusis Spalancanis. Grasis buvo leidžiamas mokytis 
gydytoju, bet dievai žino kam, nes, vos tik gavęs savo 
patentą, ėmėsi tyrinėti zoologiją. Su savotiška panieka 
jis sakydavo: 

— Aš zoologas, o ne medikas! 

Lėtas kaip ledynas, tikslus kaip laivo chronometras, 
jis pradėjo ieškoti atsakymų į gamtos mįsles. Ir teisin- 
gų atsakymų! Kai Grasis paskelbdavo savo darbus, 
jie buvo laikomi pavyzdingi, tikslūs, bet jis turėjo įpro- 
tį — juos dirbti metų metus ir nepaskelbti. Jis išaiš- 
kino paslaptingus termitų bendruomenės reiškinius — ir 
ne tik juos, bet atrado ir mikrobus, kurie kankino ir 
ujo tuos termitus. Jis buvo visame pasaulyje labiau- 
siai išmanantis žmogus apie ungurius. Galite patikėti, 
jog tyrinėtojui reikia Spalancanio nuovokos, kad su- 
sektų, kaip paslaptingai ir romantiškai keičiasi ungu- 
riai, norėdami įvykdyti savo ungurišką lemtį. 

Grasis nebuvo atsparus. Jis turėjo nepaprastai blo- 
gas akis, mėgdavo ginčytis ir buvo baisiai irzlus. Jis 
buvo keista dviejų žmonių kombinacija: buvo toks kuk- 
lus, kad nenorėdavo duoti laikraščiams savo fotogra- 
fijos, ir kovodavo iki paskutinio kraujo lašo, kad tik 
būtų pripažinta viskas, kas jo padaryta. O darė jis 
viską. Dvidešimt devynerių metų,— Rosas tokių metų 
nė nesvajojo būti mokslininku,— Batistas Grasis jau 
buvo profesorius ir turėjo išspausdinęs savo garsiąją 
monografiją apie chetognatus. (Kas jie per vieni, aš nė 
pats nežinau!) 

Kai Ronaldui Rosui net į galvą neatėjo, kad moski- 
tai neša maliariją, Grasis jau nusimanė apie juos; buvo 
padaręs daugybę eksperimentų, bet jam nepasisekė, 
nes imdavo ne tuos moskitus. Kai jis dirbdavo jau ki- 
tus darbus — o kaip šauniai jis dirbdavo! — dėl tų ne- 

pasisekimų jo galva buvo prikimšta visokių idėjų. Gra- 
sis nepakęsdavo nieko neveikiančių žmonių. 

— Žmonija,—-- sakydavo jis, — susideda iš dirbančių- 
jų, iš tų, kurie apsimeta dirbą, ir tokių, kurie nedaro 
nei vieno, nei antro. 

Save jis buvo pasiryžęs priskirti prie pirmųjų, ir iš 
tiesų priklausė pirmiesiems, 

Grasis 1898 m., Ronaldo Roso triumfo metais, nieko 
apie šitą mokslininką nežinojęs, net nieko negirdėjęs, 
vėl grįžo prie maliarijos. 

— Maliarija — sunkiausia problema, kurią kada 
nors teko spręsti Italijai. Ji mūsų turtingiausius ūkius 
paverčia dykumomis. Ji sunaikina milijonus žmonių 
mūsų derlingose žemumose. Kodėl Jūs neišsprendžiate 
šitos problemos? 

Taip politikai sakė Batistui Grasiui. Tuo metu visi 
šnibždėjosi, kad vabzdžiai neapsakomai daug visokių 
ligų nuo vieno žmogaus gali pernešti kitam. Kaip tik 
tada buvo padarytas garsusis Teobaldo Smito darbas, 
o Grasis nepaprastai gerbė Teobaldą Smitą. Bet dau- 
giausia Grasį dirbti prie maliarijos pastūmėjo — jūs 
pamenate, jis buvo didelis patriotas ir pavydus žmo- 
gus — Roberto Kocho atvykimas. Pasaulio mikrobų 
medžiotojų dekanas, gamtos mokslų karalius (tik jo 
karūna buvo mažumėlę aplaužyta), Kochas atkeliavo 
Italijon įrodyti, jog moskitai perneša maliariją nuo vie- 
no žmogaus kitam. 

Kochas tada buvo nepaprastai piktas, niūrus ir di- 
delis nenuorama. Jis buvo nusiminęs dėl nenusiseku- 
sio džiovos gydymo (nuo kurio mirė nemažai žmonių), 
dar nenusiraminęs po išgarsėjusių skyrybų su Emi 
Fratz. Kochas, keliaudamas iš vieno pasaulio galo 
į kitą, žadėjo įveikti visokias žmonijos nelaimes, bet 

vis ne iki galo tesėjo savo pažadus; stengėsi rasti lal- 
mẹ, bet vis jos nepasiekė. Nuojauta ėmė jį apvilti. Sii 
dabar Kochas sutiko Batistą Grasi, o tas tarė Roberiui 
Kochui: 

— Italijoj yra tokių vietų, kur daug moskitų, bet 
ten niekas neserga maliarija. 

— Na tai kas? 

— Vadinasi, galima pagalvoti, jog moskitai neturi 
nieko bendro su maliarija,— atsakė Batistas Grasis. 

— Taip? ..— Kochas gebėdavo sugriauti bet kokius 
įrodymus. 

-— Taip, bet yra antroji medalio pusė, nes aš dar 
neradau nė vienos vietos, kur siaustų maliarija, o ne- 
būtų moskitų. 

— Na tai kas? 

— Štai kas! — sušuko Batistas Grasis.— Arba ma- 
liariją perneša ypatinga kraują siurbiančių moskitų rū- 
šis — iš dvidešimties ar keturiasdešimties rūšių, kurių 
yra Italijoje — arba ją perneša ne moskitai. 

— Hm,— tenumykė Kochas. 

Taip Grasis nerado bendros kalbos su Robertu Ko- 
chu, ir jiedu nuėjo savais keliais. ,,Moskitai be malia- 
rijos. .. bet niekad maliarijos nebūna be moskitų. Vie- 
na ypatinga rūšis! Aš turiu atrasti tą...“ 

Štai kaip paprastai samprotavo Batistas Grasis. Jis 
save lygino su kaimo policininku, ieškančių paslaptin- 
go žudiko, terorizuojančio gyventojus. 

„Negali iškratyti tūkstančius gyventojų. .. Pirmiau- 
sia reikia rasti, kur slapstosi niekšas.“ 

1898 m. Grasis pabaigė skaityti metinį paskaitų kur- 
są Romos universitete: jis buvo labai sąžiningas žmogus 
ir perskaitydavo visada daugiau paskaitų, negu rei- 
kalaudavo programa. Dabar jam būtinai reikėjo pail- 

sėti, tad pasiėmė atostogų. Pasiėmęs storagurklių di- 
delių mėgintuvėlių ir užrašų knygutę, iš Romos jis 
iškeliavo į balotą žemumą, kur vargu ar koks kitas pro- 
tingas Žmogus būtų sutikęs važiuoti atostogų. Grasis 
buvo didelis uodų specialistas. Jo silpnos, paraudu- 
siais vokais akys nepaprastai greitai pagaudavo men- 
kiausias žymes, skiriančias trisdešimt uodų rūšių vieną 
nuo kitos, kurias jis pastebėdavo savo ekskursijos metu. 
Jis, paruošęs didelį mėgintuvėlį, klaidžiojo po kraštą, 
ištempęs ausis, ar neišgirs kur zirziančio vabzdžio. Pa- 
gal tą zyzimą jis sekdavo uodą. Į kokias neįžengiamas 
ir purvinas tankynes tas nenuskrisdavo, Batistas Grasis 
ji pasiekdavo ir vikriai užvoždavo savo mėgintuvėliu. 
Tada jis didžiuoju pirštu išimdavo grobį, suplėšydavo 
į dalis ir užrašydavo porą krivulių į savo užrašų kny- 
gutę. Taip jis klajojo visą vasarą po pačias biauriau- 
sias maliarija užkrėstas Italijos vietas. 

Tyrinėtojas išteisino apie dvidešimt įvairių uodų rū- 
šių, — mat, jų būdavo tokiose vietose, kur maliarija nie- 
kas nesirgo,— todėl tie vabzdžiai nekalti. Jis atmetė kal- 
tinimą dviem dešimtim vilkų ir margų uodų, kurių su- 
tikdavo kiekviename žingsnyje: salonuose, miegamuo- 
siuose, zakristijose, vienuolynuose ir smuklėse 

— Jūs nekalti, — šnekėjo jiems Batistas Grasis— nes 
nei vaikai, nei vienuoliai, nei girtuokliai, kuriuos jūs 
igeliate, neserga maliarija. 

Kaip pamatysite, ši Grasio mikrobų medžioklė buvo 
tikrai Nepaprasta. 

Jis vaikščiodavo po maliarijos apimtų miestelių na- 
mus, vargindavo savo klausimais ir taip jau nusiminu- 
sius gyventojus. Jis kaišiodavo nosį į jų namų reikalus 
ir buvo nepaprastai įkyrus. 

— Ar jūsų namuose kas nors serga maliarija? 

— Ar kada nors sirgo? 

— Kiek jūsų namuose žmonių nesirgo maliarija? 

— Kiek uodų įkandimų jūs pastebėjote ant savo ser- 
gančio vaiko praėjusią savaitę? 

— O kokie moskitai jį įkando? 

Jis visai nesuprato jumoro ir kitus pykindavo. 

— Ne,— atsakydavo nepatenkinta šeimos galva,— 
mes kenčiame nuo maliarijos, bet moskitai mūsų nevar- 
gina. 

Šitokiais žodžiais Batistas Grasis, žinoma, visai ne- 
tikėdavo. Kiemuose jis lįsdavo prie kibirų ir senų puo- 
dų, kišdavo nosį ir po stalais, ir už šventų paveikslų, 
ir po lovomis. Jis netgi surado moskitų, besislapstan- 
čių batuose po tomis lovomis. . . 

Tiesiog neįtikėtina, kad šitaip, nedaręs laboratorijo- 
je nė vieno eksperimento, Batistas Grasis išsprendė du 
trečdalius painios problemos: kaip maliarija iš ligonio 
patenka į sveiko žmogaus organizmą. Ten, kur siautė 
maliarija, buvo ir moskitų. Ir dar kokių moskitų! Čia 
tikrai buvo labai ypatinga, labai apibrėžta, kraują siur- 
biančių moskitų rūšis, — štai ką atrado Grasis. 

— Tokius moskitus mes vadiname „zan-za-ro-ne“ — 
atsakė namų šeimininkai. 

Visada, kur dūgzdavo zanzaronė, sukuistose lovose 
Grasis rasdavo įkaitusius veidus arba kalenančius dan- 
timis žmones, kurie būdavo palinkę prie tų lovų. Visa- 
da, kur prieblandoj gausdavo šie ypatingi, tam tikros 
rūšies moskitai, Grasis rasdavo belaukiančias savo aukų 
duobes, o iš mažų kaimelių namų, beriogsančių laukuo- 
se, jis matydavo tai čia, tai ten procesijas su ilgomis 
juodomis dėžėmis. .. 

Kartą išvydus zanzaronę, nesunku buvo ją atpažinti; 
tai buvo linksmas, lengvabūdis uodas, išviliojamas iš 

balų miesto žiburių. Jis buvo labai elegantiškas ir pui- 
kavosi keturiomis tamsiomis dėmelėmis ant rudų leng- 
vučių sparnelių. Jis tupėdavo, atkišęs užpakalinę savo 
kūnelio dalį į priekį (dėl to jį būdavo lengviausia pažin- 
ti, nes paprastas uodas — Culex — nuleidžia uodegėlę 
žemyn); tai buvo drąsus, apsukrus kraugerys: kuo di- 
desnė auka, tuo jis tikėjosi gausiąs daugiau kraujo iš 
jos. Todėl zanzaronė labiau mėgo arklius, negu žmones, 
o žmones labiau, negu triušius. Štai kokia buvo ta zan- 
zaronė, kurią gamtininkai dar prieš daugelį metų buvo 
pavadinę Anopheles claviger. Anopheles claviger! Šis 
vardas tapo Batisto Grasio devizu! Tyrinėtoją galėjai 
išvysti tykantį tamsoje porelę įsimylėjėlių ir spaudžian- 
tį kumščius, kad atsilaikytų pagundai pulti zanzaronę, 
jai Grasi pamatyti be lingių diližane, nejuntantį kraty- 
mo, negirdintį keleivių šnekų, užmiršusį viską ir skai- 
čiuojantį Anopheles claviger ant lubų vežimo, kuriuo jis 
keliavo iš vieno nepakenčiamai baisaus kaimo į kitą dar 
baisesnį, kur siausdavo maliarija. 

— Aš juos išmėginsiu ant savęs! — sušuko Grasis. 

Jis nuvažiavo į šiaurę, į savo namus Rovelaske. Jis 
išmokė berniukus pažinti Anopheles, tai jie privilko iš 
miestų, kur siautė maliarija, pilnas dėžes zanzaronės 
patelių. Grasis nusinešė tas dėžes į miegamąjį, apsivilko 
naktiniais baltiniais, atidarė tas dėžes ir įlindo į lovą — 
bet prakeikimas! — nė viena zanzaronė nekando jo. 
Užtatai jos išskrido iš jo kambario ir sukandžiojo Grasio 
motiną, tik „laimė, kad ji nesusirgo!“ 

Grasis grįžo į Romą prie savo paskaitų. 1898 metų 
rugsėjo 28 dieną, nepadaręs nė vieno rimto eksperimen- 
to, jis senoj ir garsioj Lincėjaus akademijoj perskaitė 

pranešimą: „Jeigu jau uodai nešioja maliariją, tai tik 
Anopheles...“ 

Jis studentams taip pat pasakė, kad įtaria dar dvi 
kitas uodų rūšis, bet jokiu būdu ne daugiau iš keturias- 
dešimt įvairių rūšių, gyvenančių Italijos žemumose, 

Tada Batistui Grasiui atėjo labai įtemptas ruduo, 
labai linksmas ruduo Romos plepiams ir labai reikšmin- 
gas ruduo visai žmonijai. Be to, labai įkyrus ruduo Zo- 
lia, šeštus metus besigydančiam pas daktarą Bastianelį 
viršutiniame aukšte Šventosios dvasios ligoninės, sto- 
vėjusios ant aukščiausios Romos kalvos. Į čia niekad 
nebuvo atskridusi nė viena zanzaronė. Čia dar niekas 
nebuvo sirgęs maliarija. Taigi buvo labai tinkama ban- 
dymams vieta. Kaip tik čia gulėjo Zolia, niekada ne- 
sirgęs maliarija, kurio sveikatos būklė buvo smulkiau- 
siai žinoma daktarui Bastianeliui. Šis gydytojas pasakė 
Batistui Grasiui, kad neprieštaraus, jei per visą mėnesį 
kasnakt ant jo bus užleidžiamos trys įvairių alkanų 
uodų rūšys. 

Grasis, Binjamis ir Bastianelis — tik nežinia kam — 
pradėjo savo bandymus nuo Mažiausiai įtariamų uodų 
kuleksų, kurie, pagal Grasio stebėjimus, nuolatos trin- 
davosi drauge su zanzaronėmis tose vietose, kur siaus- 
davo maliarija. Kiekvieną naktį tie tyrinėtojai kankin- 
davo nelaimingąjį Zolia: jie uždarydavo jį vieną su 
šitais šėtonais ir užgesindavo šviesą. 

Tačiau nieko neatsitiko. Zolia buvo atsparus žmogus, 
tad maliarija nesusirgo. 

Tik neaišku, kodėl Grasis iškart neužleido ant Zo- 
lia zanzaronės. Gal būt, todėl, kad Robertas Kochas 
buvo viešai išjuokęs jo mokslą dėl zanzaronės, moksli- 
ninką tokios kalbos buvo paveikę. 

Bet vieną gražų rytą Grasis skubiai išvažiavo iš Ro- 

mos į Moleią ir parsivežė iš ten kelis buteliukus, ku- 
riuose zirzė dešimt Anopheles moskitų patelių. Tą naktį 
Zolia turėjo kaip reikiant pasikasyti! Po dešimt dienų 
šis atsparus senas džentelmenas drebėjo, purtomas šal- 
čio; pakilo aukšta temperatūra, ir jo kraujyje ėmė 
spiestis maliarijos mikrobai. 

— Zolia istorijos galas mūsų visai nedomina, — rašė 
Grasis,— bet šis atvejis mums tvirtai įrodo, kad uodai 
gali pernešti maliariją net į tokią vietą, kur jie negyve- 
na, kur anksčiau niekas nesirgo maliarija, ir užkrėsti 
toki žmogų, kuris anksčiau niekad nesirgo maliarija — 
kaip atsitiko Zolia. | 

Grasis vėl išsileido į provinciją medžioti zanzaronės. 
Jis rūpestingai augino ją savo laboratorijoje žieminiais 
arbūzais ir saldžiu vandeniu, o Šventosios dvasios ligo- 
ninės viršuje, toje bandymų stotyje, Grasis ir Bastiane- 
lis (ir jo padėjėjas Binjamis) naktį zanzaronę įleisdavo 
pas žmones, niekad nesirgusius maliarija, ir tokiu būdu 
juos užkrėsdavo. 

Buvo tikrai įkyrus ir neramus ruduo. Laikraščiai 
pasidarė pikti ir dažnai užsimindavo, kad atsakomybė 
už tuos vargšus žmogiškus eksperimentinius gyvulėlius 
kris ant trijų sąmokslininkų galvų. Bet Grasis pasiųs- 
davo po velnių visus laikraščius, džiaugdavosi, kai jo 
„gyvulėliai“ susirgdavo, duodavo jiems chinino, kai tik 
įsitikindavo, kad jie tikrai susirgo, o tolimesnė jų isto- 
rija jo nedomino. 

Tik tuo metu Grasis perskaitė apie Ronaldo Roso 
eksperimentus su paukščiais. 

„Netašytas darbas“,— pagalvojo didysis ekspertas 
Grasis. Bet, kai jis pamatė tą keistą skritulių, botagėlių 
ir verpstės pavidalo siūlelių veiklą savo Anopheles pate- 
lių pilveliuose ir gleivinėse, jis įsitikino, koks nuostabiai 

tikslus buvo Ronaldas Rosas. Žmogaus maliarijos mikro- 
bas pereina lygiai tokius pat pasikeitimus zanzaronės 
kūnelyje, kaip paukščių maliarijos mikrobas kūneliuose 
tų uodų, kurių vardų Rosas nežinojo. Grasis, aišku, ne- 
gaišo daug laiko, girdamas Rosą, nors tas tikrai buvo 
užsitarnavęs pagyrimo,— įam tiesiog stigo pagyrimų, ir 
jis troško būti giriamas. Bet ne iš Grasio jų susilauksi! 

— Visai savarankiškai atradau, kad specialus moski- 
tas nešioja žmonių maliariją! — sušuko jis ir išdėstė.— 
Labai apgailestaudamas šitaip sakau,— paaiškino jis,— 
nes sugriaunu Roberto Kocho teoriją. 

Kochas niurnėjo nepatenkintas. Jis manė, kad ma- 
liarija nuo vieno Žmogaus kitam pereina lygiai taip, 
kaip Teksaso karštinė nuo vienos karvės kitai. Kochas 
tikėjo, kad moskitų vaikai paveldi maliariją iš savo mo- 
tinų, paskui ikanda žmones ir taip juos apkrečia. Todėl 
Kochas numojo ranka į zanzaronę. 

Tada Grasis išaugino zanzaronės vaikų. Jis perino 
juos kambaryje, ir keturis mėnesius šiame kambaryje 
kas vakarą sėdėjo Batistas Grasis su savo šešiais ar sep- 
tyniais draugais. Tai bent buvo draugai! Kiekvieną va- 
karą prietemoje jie sėdėjo čia basi, atsiraite kelnes iki 
kelių, o marškinių rankoves iki alkūnių. Kelis draugus, 
kurie zanzaronėms ypatingai patiko, jos per naktį pen- 
kiasdešimt ar šešiasdešimt kartų įkąsdavo! Taip Gra- 
sis sugriovė Roberto Kocho teoriją ir įrodė savo teisy- 
bę. Nors mažyčių Anopheles motinos buvo iš pačių biau- 
riausių Italijos užkampių, kur siausdavo "maliarija, nė 
vienas Grasio draugų nesusirgo maliarija. 

— Ne moskitų vaikai, o tik pats moskitas gali už- 
krėsti — tiktai moskitai gali užnešti maliariją sveikiems 
žmonėms! — šaukė Grasis. 

Grasis dirbo taip nuosekliai ir sistemingai, kaip Ro- 

naldas Rosas nepaprastai nenuosekliai. Jis pasistengė 
užkamšyti visus plyšius savo teorijoje ir įrodė, kad 
Anopheles yra ypatingas ir vienintelis žmogaus maliari- 
jos nešiotojas. 

Šimtais tiksliausių bandymų jis įrodė, kad paukščių 
maliarijos negali pernešti uodai, užkrečiantieji žmogų, 
ir, priešingai, žmogaus maliarijos niekados neperneša 
paukščių uodai. Batistui Grasiui, atrodė, nieko nėra 
sunkaus. Jis taip pažinojo zanzaronės gyvenimo būdą, 
įpročius ir tradicijas, tarytum jis pats būtų buvęs 
uodas — uodų karalius ir valdovas. 


VII 


Be viso to, Batistas Grasis buvo praktiškas žmogus 
ir, kaip jau sakyta, didelis patriotas. Jis norėjo, kad 
jo atradimas būtų naudingas Italijai, nes mylėjo savo 
Italiją stipriai ir ištikimai. Vos tik Grasis užbaigė ban- 
dymus, vos tik įkalė stipriausią vinį į savo įrodymų 
rūmą, tuojau ėmė visus įtikinėti, rašyti laikraščiuose ir 
kone rėkti ant kiekvieno kampo: 

— Sunaikinkite zanzaronę, ir po kelių metų Italija 
bus išlaisvinta nuo maliarijos! 

Ir tiesiog fanatiškai ėmė kovoti su Anopheles. Jis 
netgi piktinosi (tas žmogus tikrai nesuprato jumoro), 
kad miestiečiai temstant dar šlaistosi gatvėmis. 

— Kaip galima būti tokiems lengvabūdžiams ir eiti 
į gatvę prietemoje? — kalbėjo jis.— Juk kaip tik šiuo 
metu jūsų ir tyko maliarijos mikrobas. 

Jis buvo vienas iš tų higienos kvailių. 

— Be storų brezentinių pirštinių ir tinklelių šiltais 
vakarais neikite į gatvę! 

(Įsivaizduokite jaunas itales prie savo mylimųjų 
su storom brezentinėm pirštinėm ir tinkleliais!) Daug 
buvo paleista kandžių pašaipų senam profesoriui, kuris, 
atrodė, dėl zanzaronės kraustosi iš proto. 

Be to, Batistas Grasis buvo gan praktiškas žmogus. 

— Nors prireiktų dešimties metų darbo, aš jiems 
parodysiu šeimą, kuri išvengė maliarijos baisybių, — 
prisiekė jis pats sau. 

Tr štai 1900 metais, galutinai apšlifavęs savo teoriją, 
šis atkaklus žmogus ruošėsi jiems „įrodyti“. Jis nuke- 
liavo į tą besidriekiantį palei geležinkelį per Kapačio 
lygumas Ttalijos kraštą, kur labiausiai siautė maliarija. 

Buvo pats vidurvasaris. O kiekvienais metais, kai 
šiose vietose prasidėdavo baisi, mirtį nešanti vasara, ge- 
ležinkelio darbininkai ir nelaimingi fermeriai, kurių 
kraujas būdavo pilnas maliarijos nuodų, palikdavo šią 
lygumą, negailėdami nei savo darbo, nei ūkių, nežiūrė- 
dami, kad jiems gali tekti badauti, ir, gelbėdamiesi nuo 
maliarijos, keliaudavo į aukštumas. Ir kiekvieną vasa- 
rą, vos atslinkdavo sutemos, iš balotų žemumų atskris- 
davo piktieji svečiai — zanzaronių patelės — ir pra- 
dėdavo savo pražūtingą puotą: naktį, prisisiurbusios 
pilnus pilvus kraujo, jos lėkdavo atgal į savo balas, ves- 
davosi, dėdavo kiaušinius ir išperėdavo tūkstančius savo 
giminės palikuonių. 

1900 metų vasarą Batistas Grasis išvyko į Kapačio 
žemumą. Karštos dienos buvo ką tik prasidėjusios ir 
Anopheles dar gyveno balose. Prie dešimties namelių, 
priklausančių kelių sargams ir geležinkelio tarnauto- 
jams, langų ir durų Grasis pritaisė tokius tankius ir 
plonus vielinius tinklus, kad pro juos negalėjo pralisti 
pati vikriausia ir landžiausia zanzaronė. Tada, gavęs 
geležinkelio vyriausybės leidimą ir Italijos karalienės 

ir šėlstančiu faraonui. Šimtas dvidešimt galvų — gele- 
žinkeliečių su šeimomis — pasidarė jo eksperimenti- 
niais „gyvulėliais“ ir tiksliai turėjo vykdyti viską, kas 
jiems buvo sakoma. Gražiais, bet pavojingais vakarais 
jie turėjo sėdėti namuose, turėjo laikytis visų apsisau- 
gojimo priemonių. O jie, kaip ir visi sveiki Žmonės, 
visai nebojo tos nematomos mirties nasrų. Tą šimtą 
dvidešimt italų reikėjo saugoti nuo moskitų geluonių. 
Grasiui su jais buvo velniškai daug vargo. Jis plūdo 
juos, apdovanojo pinigais, kad jie tik ramiai sėdėtų 
už savo širmų. Pats du karius per savaitę važiuodavo 
į Albanelą — pačią pavojingiausią vietą — ir likdavo 
kartu su jais nakvoti už širmų. 

Aplink tuos apsaugotus tinkleliais geležinkeliečių 
namelius zirzdamos spietėsi tūkstančiai zanzaronių. 
Joms tai buvo labai sunkūs metai! Ieškodamos gro- 
bio, jos puldavo prie neapsaugotų tinkleliais gretimos 
stoties namų (ten gyveno keturi šimtai penkiasdešimt 
nelaimingų sutvėrimų!). Beveik visi keturi šimtai pen- 
kiasdešimt vyrų, moterų ir vaikų, gyvenusių gretimoje 
stotyje, susirgo maliarija. O štai kaip sekėsi šimtui dvi- 
dešimt nakties belaisvių: kiauras dienas jie išbūdavo 
lietuje, kvėpavo tą orą, kurį tūkstančius metų didžiausi 
protai laikė esant maliarijos priežastimi, ir eidavo gulti 
tik sutemus. Jie darė viską, kas, šimtų garsių gydytojų 
nuomone, buvo labai pavojinga daryti, bet pavojingais 
vakarais sėdėdavo už vielinių tinklų. Ir tiktai penki 
iš jų per visą tą vasarą susirgo maliarija, bet ir tai visi 
buvo labai lengvi atvejai, gal praėjusių metų ligos 
ženklai. 


! Senovės Egipto valdovų titulas. 

— Dabar toje prakeiktoje Albanelos stotyje, iš ku- 
rios per pastaruosius metus buvo išnešta tiek karstų, 
buvo galima gyventi taip pat saugiai, kaip sveikiausio- 
se Italijos vietose,—-- šaukė Grasis. 


VIII 


Taip Ronaldas Rosas ir Batistas Grasis kovojo su 
raudonųjų kraujo kūnelių žudikais, gyvenimo energi- 
jos griovėjais, pikčiausiais žmonių priešais ir baisiausia 
pietų kraštų nelaime — maliarijos mikrobu. 

Šios kovos pasekmės buvo ir geros, ir blogos — 
apie visas net nepapasakosi, nes išeitų arba per ilgai, 
arba būtų skaudu klausytis. Italijoje, Afrikoje, Indijo- 
je ir Amerikoje atsirado derlingų laukų ir sveikų vai- 
kų, kur neseniai gaudė ir zirzė baisios Anopheles, nu- 
siaubiančios laukus, nešančios kraujo suskystėjimą, 
dantų kalenimą ir mirtį. 

O štai Ronaldas Rosas, ruošiąs, kaip jis kadaise sva- 
jojo ir tikėjosi, prašmatnias, dideles puotas. .. 

Štai Ronaldas Rosas, gavęs Nobelio premiją ir sep- 
tynis tūkstančius aštuonis šimtus aštuoniasdešimt svarų 
sterlingų už savo atradimą, kad pilkieji uodai nešioja 
paukščių maliariją. .. 

Ir šit Batistas Grasis, negavęs Nobelio premijos, dar 
niekur nežinomas, tik Italijoje, kur jis buvo išaukštin- 
tas iki debesų ir padarytas senatoriumi (jis nepraleido 
nė vieno senato posėdžio iki pat mirties). 

Čia dar nelabai liūdnos, nors gal kiek ironiško po- 
būdžio, pasekmės. 

Bet prieš mus vėl Ronaldas Rosas — žmogus, pada- 
ręs savo atradimą apie pilkąjį moskitą, tiesą sakant, 
tik pradėjęs mokytis sunkaus mokslinio tyrimo meno,— 


366 


kaltinantis Grasi vagyste, sukčiavimu ir tvirtinantis, 
kad Grasis beveik niekuo neprisidėjo prie jo idėjos, kad 
uodai nešioja maliariją. 

O Grasis, visai teisėtai užviręs pasipiktinimu, jam 
rašo karštus straipsnius. .. Ir niekaip negali jo kaltinti! 

Tačiau kam gi tyrinėtojams peštis, kai tiek daug 
dalykų neatrasta... Atrodytų — romane, žinoma, taip 
ir būtų,— kad jie turėjo arba visiškai vienas kito ne- 
pastebėti, arba tarti: „Mokslo faktai reikšmingesni už 
tuos žmogelius, kurie juos atranda!“ — ir toliau tęsti 
savo tyrinėjimus žmonijos gerovei. 

Juk kova vos tik prasidėjo. Tą dieną, kai aš baigiau 
šį pasakojimą (jau praėjo dvidešimt penkeri metai nuo 
puikiųjų Grasio atradimų) aš perskaičiau pranešimą iš 
Tokio. Kažkur viduriniame laikraščio puslapio kampu- 
tyje rašoma: „Riu-kiu salų, esančių tarp Japonijos ir 
Formozos, gyventojai miršta. O svarbiausia mirties prie- 
žastis — maliarija. Aštuoniuose Iejamo grupės kaimuo- 
se per pastaruosius trisdešimt metų negimė nė vienas 
vaikas. Ligota senutė yra vienintelis Nozoko kaimelio 
gyventojas...“ 


XI SKYRIUS 


VALTERIS RIDAS 
MOKSLO IR ŽMONIJOS LABUI 


7 I 
Kova su geltonąja šiltine ėjosi kitaip — be didelių 
barnių. 
Visi pripažįsta, kad Valteris Ridas — komisijos ko- 
vai su geltonąja šiltine vadovas — buvo labai korek- 

tiškas ir sąžiningas žmogus, labai švelnus ir labai tvir- 
tos logikos. Nėra nė mažiausios abejonės, kad jam rei- 
kėdavo rizikuoti žmonių gyvybėmis jau vien dėl to, 
kad gyvuliai apskritai neserga geltonąja šiltine, 

Taip pat yra žinoma, kad buvęs medkirtys Džem- 
sas Kerolis visada buvo pasiryžęs atiducti savo gyvy- 
bę, kad tik įrodytų Rido nuomonės teisingumą, o Ri- 
das, jei tik reikėdavo išspręsti kokią nors problemą, 
kad ir nelabai svarbią, ne per daug jaudindavosi dėl 
kitų gyvybės. 

Visi kubiečiai (tuo metu gyvenę savo krašte) vienu 
balsu pripažįsta, kad už tuos amerikiečių kareivius, 
kurie savo noru atlikdavo jūros kiaulyčių vaidmenį, 
drąsesnių nebuvo. O amerikiečiai, anuomet buvę Ku- 
boje, manė, kad ispanų emigrantai, kurie savo noru 
pavadavo jūros kiaulytes, visai nebuvo drąsūs, o tik 
gobšūs — tarsi jie už tuos bandymus negaudavo po du 
šimtus dolerių? 

Žinoma, galima nuoširdžiai piktintis, kad likimas 
taip žiauriai pasielgė su Džesu Leziru — nuvarė jį 
į kapus, — bet jis pats dėl to kaltas: kodėl jis nenuginė 
uodo nuo savo rankos, o leido jam prisisiurbti kraujo? 
Be to, likimas buvo gailestingas jo atminimui: juk 
Jungtinių Amerikos Valstijų vyriausybė pavadino jo 
vardu vieną bateriją Baltimorės uoste! Be to, ta pati 
vyriausybė buvo itin gailestinga jo žmonai: Leziro 
našlė gaudavo 1500 dolerių pensijos per metus. Kaip 
matote, ginčytis nėra prasmės — galima drąsiai toliau 
pasakoti istoriją apie geltonąją šiltinę. Tik reikia pri- 
durti, kad toji istorija būtinai reikalinga knygai apie 
mikrobų medžiotojus. Teisinga Pastero pranašystė! Nuo 
savo didingo antkapio Paryžiaus kapinėse Pasteras ga- 
lėtų paskelbti visam pasauliui: 

— Ar aš jums šitaip nesakiau? 

Juk 1926 m. likęs geltonosios šiltinės nuodas būtų 
galėjęs sutilpti ant šešių adatos smaigalių, o po kelerių 
metų šio viruso visoje žemėje ir ženklo nebeliks — jis 
visai išnyks, kaip išnyko dinozaurai!. Jeigu bent liks 
kaip trofėjus puikiuose, baisiuose Rido eksperimentuose 
su ispanų emigrantais ir amerikiečių kareiviais. .. 

Tai buvo grandiozinis geltonojo niekšo puolimas 
jungtinėmis jėgomis. Grūmėsi labai keista komanda, 
o pulti pradėjo savotiškas senis su didžiulėmis tarsi .avi- 
no žandenomis, pavarde — gydytojas Karlas Finlėjus, 
nuostabiai teisingai viską atspėdavęs, baisiausiai supai- 
niodavęs visus eksperimentus ir visų dorų kubiečių ir 
išmintingų gydytojų laikomas „pakvaišusiu teoretiku“. 

— Finlėjui visai protas susimaišė, — šnekėdavo 
žmonės. 

Mat, kiekvienas išmanė, kaip kovoti su siaubingąja 
epidemija — geltonąja šiltine, tik blogiausia, kad kiek- 
vienas siūlė vis kitokį būdą... 

„Reikia būtinai išrūkyti šilkinius, atlasinius ir bar- 
chatinius rūbus visų išvažiuojančių iš miesto, užkrės- 
to geltonąja šiltine; ne, to negana — juos reikia sude- 
ginti“ „Reikia užkasti, sudeginti, visiškai sunaikinti 
šilkinius, atlasinius ir barchatinius daiktus įvažiuojan- 
čių į geltonąja šiltine užkrėstą miestą.“ „Būtų labai iš- 
mintinga sveikinantis neduoti "rankos draugui, kurio 
šeima miršta nuo geltonosios šiltinės.“ „Visiškai nepa- 
vojinga paspausti ranką. Geriausia sudeginti tuos na- 
mus, į kuriuos įsisuko geltonoji šiltinė.“ „Ne, taip ne- 
reikia daryti. Pakanka juos išrūkyti siera.“ Bet dėl 


1 Milžiniško dydžio išmirę ropliai. 

vieno vaisto ir Šiaurinėj, ir Centrinėj, ir Pietų Ameri- 
koj buvo vienodai manoma apie du šimtus metų: jeigu 
kokio miesto šimtai gyventojų ima geltonuoti, žiaug- 
čioti ir spiaudyti juodais skrepliais, geriausia susirinkti 
savo mantą ir dumti iš tos vietos. Mat, geltonasis žu- 
dikas gali skverbtis pro sienas, šliaužti žeme ir užpulti 
iš už kampo. Jis gali prasiskverbti net pro ugnį! Tas 
geltonasis žudikas gali žūti, o paskui prisikelti iš mi- 
rusių. Ir nors visi (net patys geriausieji miesto gydy- 
tojai) pasišvenię kaip išmanydami kovojo visokiais 
būdais, geltonasis nedorėlis ir toliau žudė, ir žudydavo 
tol, kol pasisotindavo žudynėmis. Šiaurės Amerikoje 
tos skerdynės paprastai ateidavo su pirmosiomis rudens 
šalnomis. 

Tokios mokslinės žinios apie geltonąją šiltinę buvo 
iki 1900 metų. Ir tik vienas senasis Karlas Finlėjus 
niršo, su panieka bumbėdamas iš po savo vešliųjų žan- 
denų: 

— Jūs visi neišmanėliai: geltonąją šiltine užkrečia 
uodai! 


II 


Blogi reikalai buvo 1906 metais San-Kristobal de 
Habana Kuboje. Geltonoji šiltinė išklodavo daugiau 
amerikiečių kareivių, negu ispanų kulkos. Ir ji visai ne- 
buvo panaši į tuos epideminius susirgimus, kurie pa- 
prastai užgriūna vargingiausią, nešvariausią miesto dalį. 
Ji pražudė daugiau nei trečdalį Leonardo Vudo štabo 
karininkų, o štabo karininkai juk patys švariausi ir ge- 
riausiai aprūpinti karininkai visoje armijoje. Genero- 
las Vudas kaip iš perkūno švaistė įsakymus vieną po 
kito; visa Habana buvo išgramdyta; laimingi nešvarūs 

kubiečiai buvo paversti švariais, bet nelaimingais. ,,Ne- 
liko akmens ant akmens“, — bet viskas veltui! Gelto- 
noji šiltinė šitaip jau dvidešimt metų nebuvo siau- 
tusi. 

Iš Vašingtono į Habaną buvo siunčiama kablogra- 
ma! po kablogramos, ir štai 1900 metų birželio penktąją 
dieną iš Kvemadoso į Kubą atvyko majoras Valteris Ri- 
das su užduotim „Skirti ypatingą dėmesį geltonosios šil- 
tinės kilmei ir būdams jai sustabdyti“. Tai buvo itin 
svarbi užduotis. O dar žinant, kas toks buvo majoras 
Valteris Ridas, užduotis pasirodys tikrai nepaprasta. Tik 
Pastero nosiai pasiekiama. Tiesa, reikia pripažinti, kad 
ir Valteris Ridas turėjo kai kurių nuopelnų (nors ir ne- 
turinčių nieko bendro su mikrobų medžiokle). Jis buvo 
šaunus karys; daugiau negu keturiolika metų aptarnavo 
kalnus ir vakarų lygumas, kaip gerasis angelas pra- 
skriedavo dykumomis tarp sergančių gyventojų. Jam 
laimingai pasisekė išvengti girtuoklystės ir karininkų 
kortuotojų draugijos. Jis buvo iš prigimties tvirtos mo- 
ralės ir kuklus. Juk reikėjo būti genijum, kad išgaudy- 
tum geltonosios šiltinės mikrobus, o argi genijai kuklūs? 
Bet šiame darbe, kaip toliau pamatysit, svarbiausia rei- 
kėjo turėti ypatingai tvirtą būdą, ir vis tik Valteris Ri- 
das užsiėmė mikrobų medžiokle. Nuo 1891 metų, vado- 
vaujamas vieno garsiausių Amerikos mikrobų medžiok- 
lės profesorių, gana artimo Roberto Kocho pažįstamo, 
jis dirbo kažkokį tiriamąjį darbą vienoje iš geriausių 
medicinos mokyklų. 

Taigi Valteris Ridas atvyko į Kvemadosą. Eidamas 
į iniekcinę ligoninę, jis sutiko labai daug jaunų ameri- 
kiečių kareivių, kurie iš ligoninės grįžo, gulėdami 

1! Telegrama, perduodama jūros ar vandenyno dugnu nu- 
tiestu kabeliu. 

aukštielninki, atsuktomis į priekį kojomis... Atrodė, 
kad čia medžiagos tiriamajam darbui bus iki valios! 

Su Valteriu Ridu dirbo Džemsas Kerolis, kurio jo- 
kiu būdu nebuvo galima apkaltinti nei per dideliu 
švelnumu, nei kuklumu. Greit įsitikinsit, koks karei- 
vis-tyrinėtojas buvo tas Džemsas Kerolis. Rido jau 
laukė Džesas Leziras — mikrobų medžiotojas, išėjęs 
mokslus Europoje, trisdešimt ketverių metų vyras, turįs 
žmoną ir du vaikus. Iš jo akių, atrodė, žvelgia likimas. 
Ten dar buvo Aristidas Agramontė, kubietis — jo dar- 
bas buvo skrosti lavonus. Savo pareigas jis gerai atlik- 
davo, bet šlovės neužsitarnavo, nes jau buvo persirgęs 
geltonąja šiltine ir niekuo nerizikavo. Šis ketvertukas ir 
sudarė komisiją kovai su geltonąja šiltine. 

Pirmasis šios komisijos žygis buvo nesėkmingas ban- 
dymas rasti kokį nors mikrobą. Jie ištyrė aštuoniolika 
geltonosios šiltinės ligos atvejų: tarp jų buvo daug sun- 
kių, keturi mirtini susirgimai. Kiekvienas iš aštuonioli- 
kos ligonis buvo ištirtas, kaip sakoma, skersai ir išilgai: 
buvo imtas kraujas, sėjamos kultūros, skrodžiami lavo- 
nai, be galo auginamos kultūros, bet nesurasta nė vie- 
nos bacilos. Visą liepos mėnesį — tai pats geriausias 
laikas siausti geltonajai šiltinei — kareiviai keliaudavo 
iš ligoninės priekin atsuktomis kojomis. .. Pirmasis ko- 
misijos bandymas paaiškinti susirgimų priežastį nepasi- 
sekė, bet ši nesėkmė pastūmėjo ant teisingo kelio. Tai 
juokingiausia mikrobų medžioklės pusė — štai kaip 
žmonės daro atradimus! Teobaldas Smitas, patikėjęs 
kai kuriais fermeriais, ištyrinėjo erkę; Ronaldas Rosas 
atidengė pilkųjų uodų veiklą, nes jam taip patarė Patri- 
kas Mensonas; Grasis tik iš patriotizmo atrado maliari- 
jos išnešiotoją zanzaronę. O Valteriui Ridui nepasisekė 
pačioje pradžioje — ir kas žino, gal svarbiausioje — 

savo darbo dalyje. Ką daryti? Nebebuvo ką. Ridas tuo 
metu ir išgirdo „seno pakvaišusio teoretiko“ — Karlo 
Finlėjaus iš Habanos — balsą, be perstojo šaukiantį: 
„Geltonąja šiltine užkrečia uodai!“ 

Vieną gražią dieną ši komisija užsuko pas daktarą 
Finlėjų, ir šis senas, niekieno nepripažintas, visų išjuok- 
tas džentelmenas su džiaugsmų ėmė aiškinti tai komisi- 
jai savo kvailą teoriją. Jis išdėstė visą krūvą gana išra- 
dingų, bet migiotų samprotavimų, kodėl, jo nuomone, 
uodai nešioja geltonąją šiltinę. Parodė protokolus siau- 
bingų eksperimentų, kurie nieko negalėjo įtikinti. Jis 
davė jiems kelis juodus kiaušinėlius ir tarė: 

— Štai tie nusikaltėlio kiaušinėliai! 

Valteris Ridas paėmė tuos kiaušinėlius ir perdavė 
juos Lezirui, kuris buvo gyvenęs Italijoj ir truputį nu- 
simanė apie moskitus. Leziras padėjo juos į šiltą vietą, 
kad iš jų virstų lervos, o paskui tos lervos — Žavingais 
uodais, nusėtais sidabriniais lyros pavidalo taškučiais. 
Tiesa, Valteriui Ridui nepasisekė, bet reikia būt sąži- 
ningiems — jis buvo nepaprastai įžvalgus žmogus ir 
labai sveikai galvojantis, ir, be to, tenka pripažinti, kad 
jis buvo velniškai laimingas. Nesuradęs jokios bacilos 
net pas sunkiausius ligonius — net pas ligonius su 
krauju patvinusiomis akimis ir pageltusiu kaip auksas 
kūnu, baisiai žagsinčius, tampomus konvulsijų,— Valte- 
būnančios šalia jų, niekada nesusirgdavo geltonąja šilti- 
ne! Jų nebuvo galima laikyti neimliomis, bet jos nesu- 
sirgdavo ta liga. 

— Jei šią ligą kaip cholerą ar marą sukelia bacilos, 
tai kai kurios slaugės būtinai turėjo užsikrėsti, — kal- 
bėjo Valteris Ridas komisijai. 

Tada jam šovė į galvą ir kiti šios ligos ypatumai. Jis 

pastebėjo, kokiais keistais šuoliais plinta ši liga tarp 
Kvemadoso gyventojų. Štai susirgo žmogus 102 name 
Realiojoje gatvėje, tada liga, peršokusi per kampą, nu- 
lekia į Generolo Li gatvės 20 numerį, o paskui į kitą 
šios gatvės pusę, o tos šeimos tarpusavyje nebendravo, 
netgi nesusitikdavo. 

— Tarytum kažkas oru perneša ligą iš vieno namo 
į kitą — samprotavo Ridas. 

Buvo dar kai kurios labai keistos geltonosios šiltinės 
plitimo savybės. Jas susekė amerikietis Karteris. Žmo- 
gus susirgo namuose geltonąją šiltine. Dvi—tris sa- 
vaites nieko ypatingo neaitsitikdavo: tas žmogus mirda- 
vo ar pasveikdavo, ar iškeliaudavo iš to namo, bet, pra- 
ėjus dviem savaitėm, į tą namą imdavo veržtis geltono- 
ji šiltinė. 

— Tarytum reikia dviejų savaičių laiko, kad liga iš- 
sivystytų kokiame nors vabzdyje,— pasidalino savo 
mintimis Valteris Ridas su kitais komisijos nariais. 

Jiems tokia mintis pasirodė nelabai įtikima, bet galų 
gale jie buvo tik kareiviai... 

— Patikrinkim Finlėjaus teoriją apie uodus, — pri- 
simindamas visas išvardintas priežastis, ir svarbiausia, 
kad komisijai nebebuvo darbo, pasiūlė Valteris Ridas. 

Lengva pasakyti — patikrinkime, bet nuo ko pra- 
dėti? Kiekvienas puikiai žinojo, kad geltonąja šiltine 
negalima užkrėsti jokio gyvulio, netgi beždžionės. Eks- 
perimentams būtinai reikėjo eksperimentinių gyvulė- 
lių, ir ne bet kokių kitų, o žmogaus pavidalo gyvulėlių. 
Vadinasi, reikėjo žmones užkrėsti geltonąja šiltine. Kai 
kurių epidemijų metų — tiesiog yra pasiekta rekor- 
dai — aštuoniasdešimt penki žmonės iš šimto mirdavo, 
o kartais penkiasdešimt, ir niekad ne mažiau kaip dvi- 
dešimt iš šimto. Tai būtų žmogžudystė! Štai kada Valte- 

riui Ridui padėjo jo tvirtas būdas. Jis degė noru padėti 
žmonijai. Na, jeigu pavyks įrodyti, kad geltonąją šilti- 
nę nešioja tik uodai... 

Ir štai vieną tvankų vakarą, po dienos, praleistos 
tarp Pinar del Rio ligoninės mirštančiųjų, jis surinko 
savo komisiją: 

— Jeigu komisijos nariai surizikuotų pirmieji... 
Jeigu jie duotųsi įkandami uodams, išaugintiems ant 
ligonių, sergančių geltonąja šiltine... Būtų geras pavyz- 
dys Amerikos kareiviams, tada... — Ridas pažvelgė 
į Lezirą, paskui į Džemsą Kerolį. 

— Aš pasiryžęs,— tarė Džesas Leziras, turėjęs žmo- 
ną ir du vaikus. 

— Ir manim galite pasikliauti — tarė Džemsas Ke- 
rolis, turėjęs tyrinėtojo galvą ir gaudavęs pasigailėtiną 
jaunesniojo karinio chirurgo atlyginimą (jis turėjo iš- 
laikyti žmoną ir penkis vaikus). 


III 


Valteris Ridas, prieš išvažiuodamas į Vašingtoną (jis 
buvo iškviestas daryti pranešimo apie darbų eigą ispa- 
niškajame fronte), davė smulkiausius nurodymus Kero- 
liui, Lezirui ir Agramontei. Tai buvo slapti ir, prisi- 
menant Valterio Rido šveinų būdą, žiaurūs nurodymai. 
Čia buvo nepadorus darbas, netgi tam tikros disciplinos 
pažeidimas, nes. Valteris Ridas nebuvo gavęs vyriausios 
karinės vadovybės nurodymų imtis šitokių eksperimen- 
tų. Taigi Ridas išvyko į Vašingtoną, o Leziras su Kero- 
liu leidosi į pašėlusius, nutrūktgalviškus nuotykius, 
kurių dar nebuvo išdrįsę atlikti jokie kiti drąsūs mikro- 
bų medžiotojai. Iš Leziro akių jau nebežvelgė likimas, 

4į buvo nustelbęs tyrinėtojo akių blizgesys. O Kerolis 
buvo kareivis, nepaisęs nei karo teismo, nei mirties 
nuosprendžio — jis buvo aukšių polėkių mikrobų me- 
džiotojas. 

Leziras vaikščiojo tarp lovų, kuriose gulėjo žmonės 
su paplūdusiomis krauju akimis, geltonais kaip ru- 
denio lapai veidais ir kliedėdami blaškėsi. Jis leisdavo 
ant šitų Žmonių sidabriniais ruoželiais uodų pateles, 
paskui rūpestingai nunešdavo tuos prisisiurbusius krau- 
jo vabzdžius į stiklinius namelius, kuriuose būdavo maži 
puodukai vandens ir cukraus kruopelių. Čia jie virškin- 
davo savo pietus iš geltonosios šiltinės kraujo ir tyliai 
dūgzdavo, laukdami eksperimento... 

— Prisiminkime maliariją — kalbėjo Ridas Lezirui 
ir Keroliui. — Tai ligai reikia dviejų—trijų savaičių, 
kad uodas taptų pavojingų — gal ir ši liga tokia pati? 

Tik žvilgterėjus į drąsų Džeso Leziro veidą, buvo 
aiškiai matyti, kad tai kantrus žmogus. Kažkaip jam pa- 
sisekė surinkti septynis savanorius, kurių vardai taip 
ir liko nežinomi, nes bandymas buvo daromas visai 
slaptai. Ant tų septynių žmonių,— kuriuos, labai gali- 
mas daiktas, jis suviliojo — o, visų pirma, pats ant sa- 
vęs, jis užleido uodų patelių, prieš kelias dienas pripe- 
nėtų dabar jau mirusių žmonių krauju. 

Deja, jie visi liko sveiki ir gyvi, todėl Leziras puolė 
į neviltį. 

Tada savo žodį tarė Džemsas Kerolis. Jau daug metų 
jis buvo Valterio Rido dešiniąja ranka. Jis linksmas 
įstojo į armiją eiliniu; su metais užsitarnavo kapralo ir 
seržanto laipsnį. Klausyti įsakymų jam buvo įsismelkę 
į kaulus. 

Ko daugiau reikia! Majoras Ridas buvo teisus, jis 
galvojo, kad kvailio senojo teoretiko sapaliojimuose 

esama kažkokios tiesos. Tačiau armijoje reikia daryti 
ir tik -paskui galvoti, o iškeliaudamas majoras Ridas 
jiems liepė: 

— Išmėginkite uodus! 

Ir Džemsas Kercolis priminė puolusiam į neviltį Le- 
zirui, kad jis „pasiryžęs“! Jis patarė Lezirui paimti pa- 
vojingiausią iš visos kolekcijos uodą — ne šiaip kokį, 
įkandusį tik vieną kartą, bet uodą, kuris jau buvo su- 
kandžiojęs daug ir labai sunkių ligonių... 

Dvidešimt septintąją rugpiūčio Džesas Leziras iš savo 
kolekcijos paėmė uodą — rekordininką, išmaitintą ant 
keturių ligonių, — dviejų net labai sunkiai sergančių 
geltonąja šiltine,— ir patupdė tą pabaisą Džemsui Kero- 
liui ant rankos. Kareivis atidžiai stebėjo, kaip uodas 
apuostė savo gėrybių aruodą, į kurį turėjo įleisti savo 
geluonį. 

Apie ką galvojo Džemsas Kerolis, matydamas, kaip 
uodas ant jo rankos virto blizgančiu balionu, pripildytu 
jo kraujo? To niekas nežino. Bet kiekvienam supranta- 
ma, kad panaši mintis galėjo ateiti jam į galvą: „Aš ke- 
turiasdešimt šešerių metų, o geltonąja šiltine sergąs li- 
gonis kuo vyresnis, tuo sunkiau gyja.“ Jis turėjo žmoną 
ir penkis vaikus, bet tą patį vakarą Džemsas Kerolis 
rašė Valteriui Ridui: 

„Jei uodų teorija kuo nors pagrįsta, tai aš, tur būt, 
gavau gerą geltonosios šiltinės dozę.“ Jis iš tikrųjų gavo. 
Po dviejų dienų pasijuto nekaip ir nenuėjo pas gelto- 
nosios šiltinės ligonius. Dar po dviejų dienų jis rimtai 
susirgo. 

— Aš tikriausiai susirgau maliarija! — sušuko jis 
ir pats nuėjo į laboratoriją pasižiūrėti savo kraujo. Bet 

maliarijos nerado. Tą naktį jo akis užtvindė kraujas. 
o veidas tamsiai paraudonavo. Rytą Leziras nunešė Ke- 
roli į geltonosios šiltinės paiatą, kur jis daug dienų ko- 
vojo su mirtim. .. Vieną akimirką jam pasirodė, kad jo. 
širdis nustojo plakusi. .. ir, kaip pamatysit, tai buvo ne 
kokia akimirka jaunesniojo chirurgo Kerolio gyvenime. 

Jis visada paskui sakydavo, kad tai buvo garbin- 
giausios jo gyvenimo dienos. 

— Aš pirmasis susirgau geltonąja šiltine nuo ekspe- 
rimentinio uodo įkandimo! — kalbėjo jis išdidžiai. 

Buvo dar vienas amerikiečių kareivis savanoris, kurį 
jie pavadino XY. Nors jo tikrasis vardas buvo Viljamas 
Dinas iš Grend-Repidso, Mičigano valstijos, nelegalūs 
tyrinėtojai pavadino jį XY. Kai Džemsas Kerolis juto 
tik pirmuosius galvos skausmus, ant XY užleido keturis 
uodus: vieną, vos nepražudžiusį Kerolio, ir dar tris si- 
-dabrinius gražuolius, kuriuos pripenėjo krauju, paimtu 
iš trijų lengvai sergančių ligonių, keturių sunkių ir 
dviejų mirtinų. 

Tokiu būdu eksperimentinis darbas Kvemadose pa- 
krypo į gerąją pusę. Tiesa, pirmieji aštuoni sukandžio- 
tieji buvo sveiki kaip ridikai, bet kiti du — Džemsas 
Kerolis ir XY — pasirodė esą puikios jūros kiaulytės ir 
abu susirgo geltonąja šiltine, o Kerolio širdis vos ne- 
nustojo plakusi. Bet galiausiai abu pasveiko, ir Kerolis 
džiaugėsi kaip vaikas, be perstojo rašė Valieriui Ridui 
ir nekantriai laukė atvažiuojančio viršininko, kad galėtų 
jam parodyti visus protokolus. 

Tik Džesas Leziras į šituos du pasveikusius žiūrėjo 
truputį ciniškai, nes jis buvo geras eksperimentatorius, 
užsispyręs, griežtas ir reikalavo absoliutaus visų sąlygų 
tikslumo. Leziras galvojo: „Truputį įtartinas Kerolio 

ir XY pasveikimas, nes prieš susirgimą jie du ar tris 
kartus pabuvojo užkrėstose zonose. Todėl čia ne visai 
grynas eksperimentas, aš ne visai tikras, kad ne kas 
kitas, o tik mano uodai užkrėtė juos geltonąja šiltine.“ 
Bet vienas dalykas Leziro skeptiškumas, o įsakymas 
lieka įsakymu, todėl jis ir toliau kiekvieną popietę 
vaikščiojo tarp lovų Las-Animase, apversdavo mėgintu- 
vėlius ant krauju pasruvusiomis akimis berniukų rankų 
ir penėdavo tuo krauju savo uodų pateles. Tryliktoji 
rugsėjo buvo netikusi, nelaiminga diena Džesui Lezirui, 
nes tuo metu, kai jis — ir visai be reikalo — penėjo 
savo uodus, kažkoks atklydęs iš šalies uodas nutūpė jam 
ant rankos. 

„Niekis! — pagalvojo jis.— Čia ne ta uodų rūšis“, — 
sumurmėjo ir leido uodui iki soties prisisiurbti, nepai- 
sydamas, kad tai buvo laisvas bastūnas, žvėris, gyvenąs 
palatoje tarp mirštančiųjų. .. 

Taip buvo tryliktąją rugsėjo. 

„Aštuonioliktąją rugsėjo, vakare... gydytojas Lezi- 
ras ėmė skųstis negaluojąs. Aštuntą valandą jį ėmė 
krėsti šaltis“,— rašoma Las-Animaso ligoninės ligos is- 
torijoje. 

„Devynioliktą rugsėjo, dvyliktą valandą dienos, — 
rašoma toliau, — temperatūra — 38,9“, pulsas — 112. 
Akys iššokusios, veidas įkaitęs (vadinasi, akys pasruvu- 
sios krauju, o veidas įraudęs). .. Šeštą valandą po pietų 
temperatūra — 39,59, pulsas — 106. Trečiąją dieną atsi- 
rado geltonis. Tolimesnė šios ligos eiga buvo progresuo- 
janti. Čia buvo nesiduodantis gydymui geltonosios šil- 
tinės atvejis... (ligos istorija kiek sušvelninta). Mirtis 
mūsų nelaimingąjį kolegą ištiko vakare 1900 metų rug- 
sėjo dvidešimt penktąją.“ 

IV 


Ridas grįžo į Kubą, ir Kerolis jį sutiko entuziastin- 
gai. Nors Valteris Ridas buvo nuliūdintas Leziro mir- 
ties (liejo ašaras), bet jautėsi labai laimingas dėl sėk- 
mingos Kerolio ir XY ligos eigos. Ir vis dėlto, vis 
dėlto čia buvo apvaizdos ranka, šį tą atnešusi mokslui. 

„Kadangi gydytojas Leziras buvo įkąstas uodo infek- 
ciniame barake,— rašė Valteris Ridas,— reikia mažių 
mažiausia pripažinti, kad geltonąja šiltine galima užsi- 
krėsti per uodus, kurie prieš tai buvo įkandę sergantį 
ta liga. Todėl šis atsitiktinis infekcijos faktas tikrai yra 
įdomus.“ 

— O dabar mano eilė būti įkąstam! — pareiškė Val- 
teris Ridas, bet jis buvo penkiasdešimt metų, tad bend- 
radarbiams pasisekė jį atkalbėti. 

— Mes turime išspręsti šį klausimą, — spyrėsi jis, 
bet taip nedrąsiai, kad klausydamasis jo melodingo 
balso ir žiūrėdamas į jo visai nevyrišką smakrą, galėjai 
pagalvoti, kad jis svyruoja (šiaip ar taip, vieno iš trijų 
jau nebebuvo gyvųjų tarpe!) 

— Bet mes privalome išspręsti šį klausimą, — savo 
švelniu balsu tarė Valteris Ridas ir, nuėjęs pas gene- 
rolą Vudą, papasakojo jam apie tuos visus jaudinančius 
įvykius. Jeigu ką ir galima buvo apkaltinti suglebi- 
mu, tai tik ne generolą Vudą. Jis davė Valteriui Ridui 
leidimą ir toliau elgtis savo nuožiūra. Jis davė jam 
pinigų pasistatyti stovyklą iš aštuonių palapinių ir dvie- 
jų namukų ir, savaime aišku, iškelti vėliavą. 

Bet visų geriausia, kad jis jam davė pinigų papirkti 
žmonėms, kurie gaudavo apskritą sumą ir vienas iš pen- 
kių niekados nebeturėdavo progos jais pasinaudoti! 

Taigi Valteris Ridas tarė: 

— Dėkoju jums, generole! —ir už penkių mylių 
nuo Kvemadoso pastatė septynias palapines, įbedė kotą 
su plevėsuojančia Amerikos vėliava ir pavadino šią 
stovyklą Leziro vardu (tris kartus valio Lezirui!). Jūs 
greit pamatysit, kaip palankiai šitoje stovykloje klos- 
tėsi reikalai... 

Vienas dalykas yra labai aiškus: kiekvienas tyrinė- 
tojas iš didžiosios mikrobų medžiotojų plejados buvo 
kitoks, bet juos jungė vienas bendras bruožas — jie bu- 
vo originalūs. Visi buvo originalūs, išskyrus Valterį 
Ridą, kuris, pastebėjęs, kad per paskutinius XIX am- 
žiaus dešimtmečius ore prisirinko labai jau daug įvai- 
rių uodų, blakių, erkių ir kitokių ligų nešiotojų, nepa- 
rodė jokio originalumo. Visai natūralų, kad žmogus 
susimąstė apie šituos dalykus. Ir, be abejonės, iš visos 
mikrobų medžiotojų plejados jis buvo aukščiausios 
moralės žmogus, taip pat labai subtilus ir talentingas 
eksperimentatorius. Vidinis balsas jam pašnibždėjo: 
„Žmonijos labui tu turi pražudyti kai kuriuos žmo- 
nes.“— Ir jis tuoj pat ėmė planuoti visą seriją slaptų 
bandymų. Geram žmogui dar niekad nebuvo atėję 
į galvą tokios biaurios ir klaikios mintys! 

Be to, jis buvo labai tikslus. Kiekvienas žmogus, 
kurį turėjo įkąsti uodas, toje įkaitintoje Leziro sto- 
vykloje buvo užrakinamas dienų dienas ir savaites, 
kad išvengtų atsitiktinio užsikrėtimo iš šalies geltonąja 
šiltine. Tuose eksperimentuose neturėjo būti nė ma- 
žiausio plyšio. Valteris Ridas apskelbė visiems ameri- 
kiečių kareiviams Kuboje, kad dabar vyksta kitas 
karas, karas dėl žmonijos išgelbėjimo — kas nori eiti 
savanoriu? Vos spėjo nudžiūti skelbimų dažai, o į jo 
kabinetą pasibeldė eilinis Kisendžeris iš Ohajo, o kartu 

su juo Džonas Moranas, netgi ne kareivis, c paprastas 
raštininkas iš generolo Li kanceliarijos. 

— Galite daryti bandymus su mumis,— pasisiūlė tie 
vyrai. 

Valteris Ridas buvo labai doras ir sąžiningas žmo- 
gus. 

— Ar jūs, vyrai, įsivaizduojate gresiantį pavojų? 

Ir jis jiems papasakojo apie baisius galvos skaus- 
mus, apie nenustojantį kankinantį žaksėjimą, apie vė- 
mimą juodomis gleivėmis, apie šiurpias epidemijas, 
kurioms praužus, nelikdavo nė vieno žmogaus, galė- 
jusio papasakoti apie pergyventas kančias, .. 

— Mes viską žinome,— pasakė eilinis Kisendžeris 
ir Džonas Moranas iš Ohajo. 

— Mes ryžtamės vien tik mokslo ir žmonijos labui. 

Tada Valteris Ridas papasakojo jiems apie generolo 
Vudo dosnumą. Jie būtų gavę nemažą sumą — du šim- 
tus, gal tris šimtus dolerių, jeigu įkandusios moskitų 
patelės su sidabriniais dryžiais būtų suteikusios progą 
vienam iš penkių išleisti tuos pinigus. 

— Mes sutinkame tik su viena sąlyga, sere,— tarė 
eilinis Kisendžeris ir raštininkas Džonas Moranas iš 
Ohajo,— kad mes negautume jokio užmokesčio. 

Valteris Ridas (o jis buvo majoras), atidavęs jiems 
pagarbą, tarė: 

— Aš jus sveikinu, džentelmenai! 


Ir tą dieną Kisendžeris ir Džonas Moranas perėjo 
paruošiamąjį karantiną! ir tapo pirmos rūšies neabejo- 
tinomis jūros kiaulytėmis, visai neįtartinomis ir neprie- 
kaištingomis. 

Penktąją gruodžio Kisendžeris gerai savo krauju 


— 


t Priemonės užkrečiamųjų ligų plitimui išvengti. 


382 


pamaitino moskitus — prieš penkiolika ir devyniolika 
dienų tų dviejų vabzdžių įkandimai buvo mirtini. Po 
penkių dienų jam velniškai suskaudo nugarą, o dar po 
dviejų jis visas pagelto — tai buvo puikus atvejis. Sa- 
vo bute Valteris Ridas dėkojo dievui, kad Kisendžeris 
ėmė sveikti. Ridui, Keroliui ir Agramontei buvo geros 
dienos, nes jų nenustebino jaunieji amerikiečiai, pasi- 
ryžę nesiskaityti su savo gyvybėmis mokslo labui ir 
žmonijai. Vis atsirado ir tokių tamsių žmonių, atvy- 
kusių iš Ispanijos į Kubą, kurie žinojo, kaip išleisti du 
šimtus dolerių. Penki tokie savanaudžiai, — juos aš tie- 
siog vadinsiu ispanų emigrantais, žinoma, juos būtų 
galima vadinti tik numeriais 1, 2, 3, 4, kaip mikrobų 
medžiotojai paprastai pasižymi gyvulius,— šiaip ar taip, 
jie buvo labai sąžiningai sukandžioti moskitų, kurie 
yra daug pavojingesni už automato kulkas. Jie užsi- 
dirbo po du šimtus dolerių, nes keturi iš jų susirgo 
puikia tipiška (daktarai moksliškai būtų pavadinę ją 
nuostabia) geltonąja šiltine. Tai bent triumfas! Nei 
vienas iš šitų vyrukų anksčiau nebuvo atsikliuvę, kur 
žmonės būtų sirgę geltonąja šiltine. Kaip ir daugybė 
pelių, taip ir jie buvo laikomi uždengtose palapinėse 
Kvemadose, Jeigu jie nebūtų buvę nemokšos emigran- 
tai — ne ką daugiau išprusę, negu gyvuliai — jiems čia. 
būtų nusibodę, nes visą tą laiką jie nieko daugiau ne- 
veikė, o tik laukė besikandžiojančių moskitų patelių 
su sidabriniais dryžiais. 

„Džiaukis su manim, brangioji — rašė Valteris Ri- 
das savo Žžmonai,— nes greta difterito antitoksino ir 
Kocho tuberkuliozės bacilos atradimo čia bus reikš- 
mingiausias devynioliktojo šimtmečio mokslo darbas. ..“ 

Valteris Ridas buvo toks kruopštus, kad net ir jį, 
kaip ir kiekvieną kitą pirmaeilės reikšmės mikrobų 

medžiotoją, galima vadinti originaliu, nes jis dėi savo 
kruopštumo ir buvo originalus. Tikrai čia buvo sėkmė, 
reikia manyti, ir jis taip sakė: aštuoni žmonės, sukan- 
džioti moskitų, susirgo, ir tiktai vienas — kokia ste- 
buklinga laimė! — mirė. 

— Ar geltonoji šiltinė gali būti pernešta kitokiu 
būdu? — klausė Ridas. 

Visi buvo įsitikinę, kad nešioti mirusių geltonąja 
šiltine drabužius, miegoti jų patalynėse ar turėti jų 
daiktų — mirtinai pavojinga, todėl buvo sunaikinta mi- 
lijono dolerių vertės drabužių ir patalynės. Kiekvienas 
įžymesnis Šiaurės, Pietų ar Centrinės Amerikos gydy- 
tojas (išskyrus tik tą seną kvailį Finlėjų) šitaip buvo 
įsitikinęs. 

— Argi tai gali būti? — klausė Ridas tuo metu, kai 
nepaprastai sekėsi eksperimentuoti su Kisendžeriu ir 
tais ispanais. Tada atėjo dailidės ir pastatė Leziro sto- 
vykloje du biaurius namukus. Pirmasis atrodė biaures- 
nis už antrąjį. Jis buvo dvidešimt pėdų ilgio, ketu- 
riolikos pločio ir turėjo labai gudriai įtaisytas dvigubas 
duris: kiekvienos atsidarydavo į priešingą pusę, tad 
moskitai negalėdavo pakliūti į vidų; du namelio langai 
buvo į pietus — toje pačioje pusėje, kaip ir durys — ir 
visame namelyje negalėjo būti jokio skersvėjo. Viduje 
buvo pastatyta graži krosnelė, kad temperatūra visą 
laiką būtų apie 30“, ir įrengti vandens kubilai, kad 
oras būtų toks tvankus, kaip laivo triume, plaukiant 
per tropikus. Taigi matote, kad čia buvo negyvenamas 
namelis, bet štai 1900 metų lapkričio tryliktąją supra- 
kaitavę kareiviai iš Las-Animaso geltonosios šiltinės 
palatų atnešė čia kelias labai sandariai sukaltas dėžes, 
kad tas namas būtų tikrai prakeiktas... 

Tą lapkričio tryliktosios vakarą Valteris Ridas ir 


384 


Džemsas Kerolis buvo stebuklingos drąsos žygio liudi- 
ninkai, —į pirmąjį namelį įėjo jaunas amerikietis gy- 
dytojas Kukas ir du amerikiečių kareiviai — Folkas ir 
Džernegenas. Kur jiems paminklai? 

Šitie vyrai atidarė anas sandariai sukaltas, įtartinas 
dėžes. Jie atidarė tas dėžes tokiame name, kur ir 
kvėpuoti nebuvo kuo. Ek! Kaip jie keikėsi, užsiėmę 
nosis. 

Tačiau jie atkalė tas dėžes, ir Kukas, Folkas ir 
Džernegenas iš jų išėmė pagalves, prisigėrusias mirusių 
geltonąja šiltine žmonių juodų vėmalų. Jie išėmė pa- 
klodes ir antklodes, suterštas išmatomis mirštančių 
žmonių, kurie stengėsi sau dar pagelbėti. Jie išdaužė 
tas pagalves, išpurtė paklodes ir antklodes. „Žiūrėkit, 
kad geltonosios šiltinės nuodai būtų paskleisti po visą 
kambarį!“— liepė jiems Valteris Ridas. Tada Kukas, 
Folkas ir Džernegenas iš tų pagalvių, antklodžių ir 
paklodžių pasidarė sau kariškus gultus. Jie nusirengė 
ir atsigulė į dvokiančias lovas. Jie stėngėsi užmigti 
kambaryje, kuris buvo šlykštesnis už baisiausią vidur- 
amžių požemių kalėjimą... O Valteris Ridas ir Džem- 
sas Kerolis rūpestingai saugojo tą namelį, kad joks 
moskitas neįlėktų į vidų. Folkas, Kukas ir Džernegenas 
valgė puikiausią maistą. Štai kaip viskas dėjosi... 

Vieną naktį po kitos tas trejetas gulėjo namelyje 
ir, tur būt, galvojo, kur tuo metu skraidė sielos jų 
pirmtakų, gulėjusių ant tų paklodžių ir antklodžių. Jie 
gulėjo, galvodami, ar kas nors kitas, be moskitų (nors 
tuo metu dar nebuvo įrodyta, kad ją nešioja tie vabz- 
džiai), platina maliariją... Tada Valteris Ridas, nepa- 
prastai dorovingas, kruopštus žmogus, ir Džemsas Ke- 
rolis, labai griežtas, atvyko kitą kartą patikrinti savo 
bandymo. Dar daugiau dėžių buvo atnešta iš Las-Ani- 

maso. Kai Kukas, Džernegenas ir Folkas jas atidarė, 
išlėkė iš namų — tokios jos buvo baisios. 

Tačiau vyrai grįžo į vidų ir nuėjo miegoti... 

Dvidešimt naktų tie trys vyrai išbuvo tame name- 
lyje. Kur jiems pastatyti paminklai? Paskui, laikantis 
karantino, buvo perkelti į erdvią, gražią palapinę ir ten 
turėjo laukti geltonosios šiltinės antpuolio. Bet jie 
papilnėjo, buvo sveiki kaip ridikai. Vyrai skaniai juo- 
kėsi iš tų nešvarių namų ir grėsmingų paklodžių ir 
antklodžių. O išgirdę, kad Kisendžerį ir tuos ispanus 
(1, 2, 3 ir 4) tikrai užpuolė geltonasis plėšikas, jie buvo 
laimingi kaip mokinukai. Jūs pasakytumėt — koks ste- 
buklingas įrodymas! Tačiau joks nepadoriausias eks- 
perimentas nenustebindavo nesveikai moksliškojo Val- 
terio Rido. Atkeliavo dar trys amerikiečių kareiviai ir 
dvidešimt naktų permiegojo ant naujutėlaičių paklo- 
džių ir antklodžių — tik čia buvo nežymus eksperimento 
patobulinimas: jie miegojo su pižamomis mirusiųjų gel- 
tonąja šiltine. Dar kiti trys amerikiečių kareiviai at- 
vyko į tą namelį ir taip pat miegojo — tik eksperimen- 
tas buvo patobulintas: vyrai miegojo ant pagalvių, už- 
dengtų rankšluosčiais, kurie buvo išmirkyti kraujyje 
žuvusiųjų nuo geltonojo žudiko. 

Bet visi jie liko sveiki. Nė vieno iš šių devynių 
vyrų siela neapleido dėl geltonosios šiltinės! 

„Koks stebuklingas mokslas“, — galvojo Valteris Ri- 
das. „Taigi — rašė jis,— įsitikinimas, kad rūbais gali- 
ma pernešti geltonąją šiltinę, padarius eksperimentą 
su žmonėmis, sprogo kaip muilo burbulas nuo adatė- 
lės.“ Valteris Ridas nesuklydo. Tiesa, mokslas stebuk- 
lingas. Bet jis žiaurus, o mikrobų medžioklė būna ne- 
gailestinga, ir tas nerimstantis kipšiukas, tūnojęs Val-- 
tery Ride, dėl kurio jis pasidarė eksperimentatorium, 

nesiliovė jo kamantinėjęs: „Ar tavo eksperimentas tik- 
rai pagrįstas? Nė vienas iš tų vyrų, kurie miegojo 
pirmajame namelyje, nesusirgo geltonąja šiltine. Tas 
teisybė, bet iš kur žinai, kad jie buvo šiai ligai imlūs? 
Gal jie turėjo igimtą imunitetą?“ Tada Ridas ir Kerolis, 
kurie buvo apklausinėję Folką ir Džernegeną kaip ka- 
rininkas kareivius, — įšvirkštė geltonąja šiltine užkrės- 
to kraujo Džernegenui po cda, o moskitams, nuo kurių 
įkandimo jau buvo mirtinų geltonosios šiltinės atvejų, 
leido įkąsti Folką. Juos abu suėmė nepakenčiami skaus- 
mai, jiem paraudo skruostai ir krauju pasruvo akys. 
Jie abu perėjo per Mirties Slėnį. 

— Ačiū dievui —sumurmėjo Ridas, bet ypač jis 
dėkojo dievui už tai, kad buvo įrodyta, jog šie du vy- 
rukai, nors ir gulėjo dvidešimt tvankių, dvokiančių 
naktų pirmajame namelyje, neturėjo imuniteto. 

Už šiuos žygdarbius Varenui Gladsdenui Džernege- 
nui ir Leviui Folkui buvo dosniai atlyginta — po mai- 
šelį su trimis šimtais dolerių, o tuo metu tai buvo ne- 
maži pinigai. 

Kolei buvo daromi tie bandymai, Džonas Moranas, 
tas raštininkas iš Ohajo, kuriam Valteris Ridas buvo 
atidavęs pagarbą, gyveno neviltimi. Jis kategoriškai 
atsisakė imti užmokesčio, aukojosi savo noru „mokslo 
ir žmonijos labui“: buvo įkąstas tų Stegomyia moskitų 
su sidabriniais ruoželiais (vabzdžių žinovai manė, jog 
toks vardas moskitams kaip tik tiko). Keletą kartų jį 
buvo įgėlę parinkti ypatingai nuodingi uodai, bet jis 
nesusirgo geltonąja šiltine — buvo sveikas kaip ridikas. 
Ką gi veikti su tuo Džonu Moranu? 

— Aš žinau! — tarė Valteris Ridas.-— Štai ką reikia 
jam padaryti. 

Ir tada šalia to šlykštaus pirmojo namelio buvo 
pastatytas antras namelis. Jis buvo labai patogus! Jo 
langai buvo ne toj pat pusėj, kaip durys, todėl čia ple- 
veno lengvas vėjelis. Jame buvo vėsu, Čia buvo pa- 
statyta graži, švari lovelė su garuose išdezinfekuota 
patalyne. Tokiamė namelyje ir džiovininkas būtų ėmęs 
sveikti. Tai buvo tikrai šaunus namukas. Per patį jo 
vidurį nuo lubų iki grindų buvo įrengta akyta užuo- 
laida, pro kurią net mažiausias moskitas nebūtų pra- 
skridęs. 1900 metų gruodžio mėnesio dvidešimt penk- 
tosios dienos dvyliktą valandą tas Džonas Moranas 
(o jis buvo tikrai gera kiaulytė tokiems eksperimen- 
tams), „apsivilkęs tik naktiniais marškiniais, vos išli- 
pęs iš vonios“, įžengė į tą sveiką namelį. Prieš penkias 
minutes Ridas ir Kerolis tame kambarėlyje buvo ati- 
darę stiklinius ąsočius ir iš jų išleidę penkiolika mos- 
kitų patelių, ištroškusių kraujo. Jos dabar skraidė ir 
zvimbdamos ieškojo sau maisto (kiekviena iš tų penkio- 
likos moskitų patelių prieš kelias dienas buvo prisi- 
siurbusi Las-Animaso ligoninėje sergančių geltonąja šil- 
tine vyrukų kraujo). 

Vienais naktiniais baltiniais, ką tik išlipęs iš vonios, 
Moranas — kas dabar apie jį žinoma? — įėjo į tą jaukų 
namelį ir atsigulė į švarią lovą. Tie prakeikti zirzek- 
liai ėmė suktis aplink jo galvą; po poros akimirkų jis 
buvo pirmą sykį įgeltas, o po pusvalandžio jam buvo 
įgėlę septynis kartus — jis net nemėgino sutraiškyti tų 
moskitų. Prisiminkite Zolia, kurį Grasis kankino. Jam 
irgi teko pavargti, bet susirgo tik maliarija, ir išsi- 
kapstyti užteko geros dozės chinino. O Moranas? Jis 
buvo tikra kiaulytė tokiems eksperimentams! Į tą 

namelį jis atėjo kitą dieną pusę penkių ir leidosi kan- 
džiojamas,— kad patenkintų likusias išbadėjusias mos- 
kitų pateles, kurios buvo neaptikusios jo pirmą dieną. 
Kitame šio namo kambaryje, kurį nuo Morano ir nuo 
moskitų skyrė gera vielinė akyta užtvara, miegojo du 
kiti vaikinai, ir tie vaikinai tame name ramiai miegojo 
aštuoniolika naktų. 

O kas nutiko Moranui? 

1900 metų kalėdų rytą jis gavo puikią, seniai lauktą 
dovaną — jam galva plyšo iš skausmo, akys buvo rau- 
donos ir negalėjo žiūrėti į šviesą, jam gėlė kaulus! 
Piktai pajuokavo su juo uodai — jo gyvybė buvo paki- 
busi ant plauko, bet („Ačiū dievui!“ — sumurmėjo Val- 
teris Ridas) jis buvo išgelbėtas, kad baigtų savo gy- 
venimą visiškoj užmMaršty, nors jis buvo ir daugiau 
nusipelnęs. Taip išsipildė Morano troškimas — mokslo 
ir žmonijos labui! Taigi jis, Folkas, Džernegenas, Ku- 
kas ir visi kiti įrodė, kad šis nešvarus, pašvinkęs na- 
mas (kuriame nebuvo moskitų) buvo saugus, o tas 
švarusis namelis (kuriame lakstė moskitai) buvo pavo- 
jingas, net labai pavojingas! Taigi Valteris Ridas paga- 
liau surado visus atsakymus į tuos velniškus klau- 
simus ir parašė tuo savišku, senovišku stiliumi: ,,Pa- 
grindinis faktorius, užkrečiantis pastatą geltonąja šil- 
tine, yra moskitai, anksčiau įkandę sergančius geltonąja 
šiltine.“ 

Čia buvo taip paprasta, bet teisinga. Ir viskas. Val- 
teris Ridas parašė savo žmonai: „Mano pastarųjų dvi- 
dešimt metų maldos, kad aš kokiu nors būdų galėčiau 
palengvinti žmonių kančias, buvo išklausytos! Laimin- 
gų Naujųjų metų... Štai eina dvidešimt keturi trimi- 
tininkai, maršu palydėdami senuosius metus!“ 

Tie šaunūs muzikantai grojo laidotuvių maršą dora- 

jam tyrinėtojui Džesui Lezirui ir Žmonių nelaimei — 
geitonajai šiltinei, kuri dabar gali būti nušluota nuo 
žemės paviršiaus. Tie muzikantai pūtė savo dūdas, ap- 
dainuodami likimą, kuris, kaip pamatysit, laukė tos 
visos komandos po kelių trumpų džiaugsmo valan- 
dėlių. .. 


VI 


Tada žmonės iš visų pasaulio kampų ėmė plūsti 
į Habaną, audringai sveikinti Valterį Ridą. Tuoj pra- 
sidėjo begaliniai posėdžiai, diskusijos ir suvažiavusių 
mokslininkų ginčai. Viljamas Krofordas Gorgas (taip 
pat doras žmogus, siekęs panašios šlovės), paskelbęs 
negailestingą karą uodui Stegomyia, landžiojo po Ha- 
banos griovius, nuleidžiamuosius vamzdžius ir cister- 
nas, ir per devyniasdešimt dienų Habanoje nebebuvo nė 
vieno susirgimo geltonąja šiltine. Ji buvo visai nuo jos 
išvalyta — pirmą kartą per paskutinius du šimtmečius! 
Čia buvo tarsi stebuklas. Bet vis tiek dar suvažiavo 
mokytų profesorių ir orių barzdotų gydytojų iš Euro- 
pos ir Amerikos, ėmė visur kaišioti savo nosis, klau- 
sinėti, kritikuoti. Ir vieną gražų rytą penkiolikos šių 
skeptikų būrys susirinko Rido uodų laboratorijoje. 

— Visi tie eksperimentai, žinoma, nepaprasti, bet 
jų rezultatus reikia patikrinti, atsargiai apgalvoti ir 
t.t, ir t.t. 

Tą pačią akimirką staiga nukrito muslino dangtelis 
nuo stiklinio indo su uodais — patelėmis (žinoma, taip 
įvyko atsitiktinai), ir baisios Stegomyia, įbedę savo 
kraugeriškus žvilgsnius į išmintinguosius mokslininkus, 
užpildžiusios kambarį, ėmė dūgzti aplink. Staiga išga- 
ravo jų skeptiškumas! Išlakstė visos abejonės! Didin- 

gieji mokslo tarnai išrūko iš kambario! Su didžiausiu 
triukšmu apvirto širma — taip tvirtai jie buvo įsiti- 
kinę Valterio Rido teisumu (beje, uodai tame indelyje 
kaip tik nebuvo užkrėsti). 

Tada Krofordas Gorgas ir Džonas Giteras, stambiau- 
si geltonosios šiltinės žinovai Kuboje, pakankamai įti- 
kinti bandymų Leziro stovykloje, ėmė kurti milžiniškus 
planus, kaip tuos bandymus įgyvendinti praktikoje. 
Planai buvo geri, tik, deja, neįgyvendinami. 

— Labai svarbu,— samprotavo Gorgas ir Giteras,— 
kad iš eksperimentinių ligonių Leziro stovykloje nė 
vienas nemirė. Visi jie buvo tipiški geltonosios šiltinės 
atvejai, bet visi pasveiko, gal būt, todėl, kad Ridas ne- 
uždelsdavo jų paguldyti į patalą. 

Jie nusprendė ir toliau žaisti su ugnimi. 

— Atvažiuojantiems emigrantams mes įskiepysime 
lengvą geltonosios šiltinės nuodų kiekį, juk taip visai 
saugu: jie persirgs ir įgis imunitetą. 

Jie kūrė didelius planus, o geltonąją šiltinę buvo 
galima labai greitai ir paprastai įveikti — sunaikinti 
Stegomyia, nes ji išauga ne slaptose vietose, o yra visai 
naminis uodas. 

— Šitaip mes galime patvirtinti Rido išvadas, — 
samprotavo Gorgas ir Giteras. 

Atvažiavo emigrantai, žmonės, žinoma, visai Neiš- 
prusę. Atsidėję viską išklausė, kai jiems pasakė, kad 
šie skiepai visai nepavojingi. Septyni vyrai ir viena 
jauna, drąsi amerikietė slaugė buvo įkąsti nuodingųjų 
Stegomyia. Iš aštuonių emigrantų du vyrai ir jauna, 
drąsi amerikietė slaugė išėjo iš ligoninės apdrausti 
nuo pakartotino susirgimo geltonąja šiltine, apdrausti 
nuo visų šios žemės rūpesčių ir vargų... Jie išėjo iš 
ligoninės, atstatę kojas į priekį, aidint liūdniems laido- 

tuvių maršo garsams... Koks vis tik subtilus tyrinė- 
tojas buvo Valteris Ridas ir kaip jam velniškai sekėsi 
daryti bandymus Leziro stovykloje! 

Habanoje kilo panika, paprasti žmonės sunerimo, 
ir jie buvo teisūs — juk žmogaus gyvenimas — šven- 
tas! Tada ėmė veikti jaunesnysis karinis chirurgas 
Džemsas Kerolis, nesitaikstantis ieškotojas ir iš pri- 
gimties kareivis — jis buvo ką tik grįžęs į Habang 
išspręsti kai kurių akademinių klausimų... 

„Mes dabar galime visai išnaikinti geltonąją šilti- 
nę, mes išsiaiškinome, kaip ji pernešama nuo vieno 
žmogaus kitam, bet kas gi ją sukelia?“ 

Štai kokį klausimą dabar ėmėsi spręsti Ridas ir 
Kerolis. Šitą klausimą, žinoma, galima laikyti grynai 
akademiniu, bet aš truputį kitaip į jį žiūriu: ar verta 
aukoti žmogaus gyvybę (kad ir ispanų emigranto) vien 
tik tam, kad atsakytum į šį klausimą? Aš negalėčiau 
pasakyti: taip ar ne. Tačiau Ridas ir Kerolis pasakė: 
„Taip.“ Pradėję šį darbą kaip kariai, vykdantieji įsa- 
kymą, kaip humanistai, rizikuojantieji savo pačių kai- 
liu dėlei žmonių gyvybių, jie buvo apsinuodiję tiesos 
ieškojimo bacilomis — grynos, šaltos tiesos. Jie buvo ap- 
akinti šlovės spindėjimo, kuris apvainikuoja drąsius 
nežinomybės užkariautojus. .. 

Jie buvo tvirtai įsitikinę, kad čia nebuvo jokios 
matomos bacilos, jokio mikrobo, kurį būtų galima pa- 
matyti kad ir per stipriausius mikroskopus; jie ieškojo 
ligos užuomazgos žmonių kepenyse ir uodų plaučiuo- 
se, bet veltui. 

Bet galėjo būti ir kitos ligos užuomazgos galimy- 
bės — stebuklingos galimybės egzistuoti naujos rūšies 
baciloms — mikrobas, neįmanomas pamatyti net per 
stipriausias lupas, žudydavęs kažkokio baisaus, paslap- 

tingo uodo pagalba. Tokios prigimties turėjo būti gel- 
tonosios šiltinės bacila. Senis Fridrikas Lefleris — gar- 
susis ūsočius — buvo suradęs panašius gyvūnėlius, ver- 
šeliams susirgus snukio ir nagų liga. Jeigu tik Ridas 
su Keroliu dabar galėtų įrodyti, kad geltonosios šilti- 
nės mikrobas priklauso tam pačiam submikroskopiniam 
pasauliui! 

Valteris Ridas tuo metu buvo užsiėmęs, todėl pa- 
siuntė Džemsą Kerolį į Habaną. Čia jis baisiai nusimi- 
nė, nes rado negyvus eksperimentinius Gitero ligonius. 
Giteras — ar jūs jį kaltinate? — buvo baisiai išsigan- 
dęs ir sutrikęs. Kerolis niekaip negalėjo imti kraujo iš 
sergančių geltonąja šiltine. Ir, savaime aišku, ant jų 
nebuvo galima leisti uodų! Ir, žinoma, kvailiausias da- 
lykas, kad Giteras neleido Keroliui netgi lavonų skros- 
ti: toks darbas galėtų sukelti žmonėms neramumų. 

„Jūs galite įsivaizduoti mano nusivylimą!“ — rašė 
Valteriui Ridui Kerolis, pasipiktinęs gyventojų tamsu- 
mu ir neišmanymu. 

Manote, kad tie sunkumai sustabdė Kerolį! Jis buvo 
ne toks! Iš kažkokių neaiškių šaltinių gavęs užnuodyto 
geltonąja šiltine kraujo, perfiltravo jį per porceliano 
filtrą, tokį tankų, kad nė vienas matomas mikrobas 
negalėjo pro jį pralįsti. Perfiltruoto skysčio jis įšvirkš- 
tė po oda trims ką tik atvykusiems emigrantams (isto- 
rija nutyli, kaip jam pasisekė juos įtikinti), ir — va- 
lio! — du iš jų susirgo geltonąja liga. Vadinasi, gelto- 
noji šiltinė panaši į snukio ir nagų ligą. Ją sukeliantis 
mikrobas labai mažas, jo negali pamatyti per mikro- 
"skopą, bet vis dėlto jis prasiskverbia pro tankų filtrą. 

Ridas Keroliui rašė, norėdamas sustabdyti nuo toli- 
mesnių bandymų: „Užtenka jau tos mirties“, — bet Ke- 

rolis būtinai turėjo gauti užkrėstų uodų ir, kažkokiu 
apsukriu būdu jų gavęs, pradėjo savo galutinį, bai- 
siausią eksperimentą. 

„Mano eksperimento metu,— rašė Kerolis— vieno 
uodo įkandimas labai sunkiai susargdino ligonį — jis 
kovojo su mirtim kelias dienas. Aš tvirtai įsitikinęs, 
kad ligos sunkumas priklauso ne nuo įkandimų skai- 
čiaus, o nuo to subjekto imlumo. Sakysime, 1901 metų 
spalio devintą Habanoje sąmoningai vos tik atvykusį 
emigranta užpiudžiau aštuoniais uodais (visais, kiek 
turėjau), užkrėstais prieš aštuoniolika dienų. Liga pra- 
ėjo labai lengva forma“, — baigia jis išdidžiai. O kas 
būtų buvę, jei ligonis būtų miręs,— o juk šitaip galėjo 
atsitikti! 

Toks buvo šis keistuolis iš tos keistos komandos. 
Apžvelgdamas dabar jo padūkusią drąsą, jo fanatišką 
polinkį pavojingoms gamtos paslaptims, aš žemai len- 
kiuosi prieš šį nutrūktgalvį, akiniais pasipuošusį karį- 
tyrinėtoją, buvusį mMedkirtį. Tai jis, Džemsas Kerolis, 
pirmasis pakišo savo ranką uodui įkąsti ir taip parodė 
pavyzdį amerikiečių kariams ir eiliniam raštininkui, 
ispanų emigrantams 1, 2, 3, 4 ir visiems kitiems — jų 
nesuskaičiuosi. .. Prisiminkim, kaip, jam sergant gelto- 
nąja šiltine, vieną akimirką pasirodė, kad nustojo pla- 
kusi jo širdis. Po šešerių metų Kerolio širdis tikrai nu- 
stojo plakusi... 


VII 


O prieš penkerius metus, 1902 metais, Valteris Ri- 
das, kai jo pasaulinė šlovė vis didėjo, pačiame jėgų 
žydėjime, bet išvargęs, labai išvargęs mirė nuo apen- 
dicito, 

— Aš palieku žmoną ir mažutę dukrytę. ..— pa- 
sakė Valteris Ridas savo draugui Kinui, prieš užde- 
dant eterio kaukę jam ant veido— Tokią mažutę,— 
murmėjo jis, kai eteris nuramino jo paskutines sva- 
jones... 

Bet šlovė ir garbė amerikiečių tautai, šlovė ir garbė 
kongresui — jie Emilijai Lorens Rid, žmonai žmogaus, 
sutaupiusio pasauliui dievas žino kiek milijonų, jau ne- 
kalbant apie išgelbėtas gyvybes, paskyrė labai padorią 
pensiją — tūkstantį penkis šimtus dolerių per metus. 
Tokios pat pensijos buvo paskirtos Leziro ir Džemso 
Kerolio našlei. Žinoma, labai gražu iš jų pusės, nors, 
kaip pasakė vienas senatorius,—,,jos dar pačios galėjo 
save išsilaikyti“. 

Kas gi atsitiko eiliniui Kisendžeriui iš Ohajo, kuris 
vienas iš pirmųjų pasisiūlė bandymams „mokslo ir 
žmonijos labui“? Jis nemirė nuo geltonosios šiltinės. 
Ir galų gale gavo atpildą: šimtą penkiasdešimt do- 
lerių ir auksinį laikrodį, kuris jam buvo įteiktas Ko- 
lumbijos kareivinėse, karininkų ir kareivių akivaizdoje. 
Jis nemirė, bet geltonoji šiltinė paliko savo liūdnas 
pasekmes — jam buvo paraližuotos kojos. Todėl jis 
sėdėjo ir skaitė minutes ant to auksinio laikrodžio. Bet 
kokia laimė — jis turėjo žmoną, kuri padėdavo jam 
įlįsti į vonią... | 

O kur kiti? Jau nebėra laiko pasakoti apie kitus, ir, 
tiesą sakant, aš nežinau, kas jiems nutiko. 

Taip susirinko, gyveno ir dirbo su savo nuostabiais 
ir lemtingais gyvenimais šis nuostabus būrys, padėjęs 
per tą dešimtmetį tiems nepaprastiems mikrobų me- 
džiotojams, dėl kurių draugiškų, bendrų pastangų var- 

gu dabar ar beliko pasaulyje tiek geltonosios šiltinės, 
kad tilptų ant šešių adatėlių galiukų. 

Ir senam, patyrusiam kovotojui su mirtimi Deividui 
Briusui dabar reikės atsiimti savo žodžius: „Šiuo metu 
dar neįmanoma daryti bandymų su žmonėmis.“ 


XII SKYRIUS 


PAULIUS ERLICHAS 


STEBUKLINGA KULKA 


I 


Prieš du šimtus penkiasdešimt metų Antonis Leven- 
hukas, labai sausas žmogus, pasižiūrėjo pro savo „ste- 
buklingą akį“, pamatė mikrobus ir taip davė pradžią 
visai šiai istorijai. Jis, be abejo, būtų pasiunięs kan- 
džią olandišką pašaipą tam, kas mikroskopą būtų pa- 
vadinęs „stebuklinga akim“. 

Paulius Erlichas, šią istoriją atvedęs prie laimingos 
pabaigos, kuri būtina kiekvienai rimtai istorijai, buvo 
labai linksmas žmogus. Per dieną jis surūkydavo po 
dvidešimt penkis cigarus, mėgdavo išgerti (visai ne- 
sislėpdamas) bokalą kitą alaus su savo laboratorijos 
patarnautoju ir ne vieną bokalą su savo kolegomis vo- 
kiečiais, anglais ir amerikiečiais. Jis buvo labai moder- 
nus žmogus, bet truputį primindavo viduramžius, daž- 
nai kartodamas šią frazę: 

— Reikia išmokti šaudyti į mikrobus magiškomis 
kulkomis. 

Iš šito pasakymo daug kas pasijuokdavo, o priešai 
piešdavo jo karikatūras su užrašu: „Daktaras Fantas- 
tas“. | 

O jis vis tiek padarė stebuklingą kulką! Šis genia- 
lusis alchemikas padarė dar didesnį stebuklą: jis vais- 
tą, mėgstamiausią savižudžių nuodą, pavertė Žmonių 
gyvybės gelbėtojų. Iš arseniko jis pagamino medžia- 
gą, kuri išvadavo žmones nuo balšvo, spiralės pavidalo 
mikrobo, sukeliančio sifilį — ligos su tokiu siaubingu 
vardu. 

Paulius Erlichas turėjo nepaprastą, neteisingą ir 
nemokslišką vaizduotę, bet jos dėka jis priversdavo 
mikrobų medžiotojus pajudėti iš aklavietės, nors, deja, 
nedaug iš jų žinojo, kur eiti pajudėjus. Todėl ši istorija 
turi stabtelėti drauge su Paulium Erlichu. 

Be abejo, kaip po aušros pasirodo saulė, taip ir 
mikrobų medžiotojų žygdarbiai nesibaigia; dar bus kiti, 
kurie padarys magiškas kulkas. Jie bus juokingi ir ori- 
ginalūs žmonės, kaip Paulius Erlichas, nes ne vien tik 
iš nepaliaujamo darbo ir nepaprastų laboratorijų gau- 
nami tokie stebuklingi vaistai... O kaip šiandien? Ką 
gi, šiandien nėra mikrobų medžiotojų, kurie iškilmin- 
gai žiūrėtų jums į akis ir tvirtintų, kad dukart du — 
penki. O Paulius Erlichas buvo kaip tik toks žmogus. 

Jis gimė 1854 metų kovo mėnesį Vokietijoje, Sile- 
zijoje, mokėsi Breslavo gimnazijoje. Kai sykį litera- 
tūros mokytojas jiems liepė parašyti rašinį „Gyveni- 
mas — svajonė“, šis talentingas jaunas žydas štai ką 
parašė: 

„Gyvenimo pagrindas — normali oksidacija!. Svajo- 
nės — smegenų veiklos produktas, o smegenų funkci- 


! Medžiagos susijungimas su deguonimi, 

jos —ne kas kita, kaip oksidacija. Svajonės — savo- 
tiška smegenų fosiorescencija!.“ 

Už tokias gudrybes jis, žinoma, gavo blogą pažymį, 
ir apskritai jis visados gaudavo prastus pažymius. Iš 
gimnazijos jis nuėjo į medicinos mokyklą, tiksliau sa- 
kant, į tris ar keturias medicinos mokyklas, nes Erli- 
chas buvo tokios rūšies medikas studentas. Garsiųjų 
Breslavo, Štrasburgo, Ereiburgo ir Leipcigo medici- 
nos fakultetų nuomone, jis visad buvo neeilinis studen- 
tas. Plito ir tokia nuomonė, kad jis — nepakenčiamas 
studentas; mat, Paulius Erlichas jokiu būdu nenorėjo 
kalti tų dešimt tūkstančių penkiasdešimt ilgų moks- 
linių terminų, be kurių, kaip buvo galvojama, neįma- 
noma sėkmingai gydyti ligonių. Jis buvo maištininkas, 
šalininkas to revoliucinio judėjimo, kuriam vadovavo 
chemikas Lui Pasteras ir kaimo gydytojas Robertas 
Kochas. Jis, užuot skrodęs lavonus ir mokęsis žmogaus 
anatomijos, kaip liepė profesoriai, Nnupiaustydavo nuo 
lavonų įvairių kūno vietų ploniausius sluoksnius ir 
šiuos piūvius nudažydavo ryškiomis anilino spalvomis, 
kurias jis arba pirkdavo, arba skolindavo, ar tiesiog 
pavogdavo savo dėstytojams iš panosės. 

Jis ir pats negalėjo pasakyti, kodėl jam taip pa- 
tikdavo šis užsiėmimas, bet iki pat paskutinių gyvenimo 
dienų jam didžiausias malonumas (neskaitant moksli- 
nių ginčų prie bokalo alaus) buvo gėrėtis žaižaruojan- 
čiomMis spalvomis ir maišyti jas įvairiom kombinaci- 
jom. 

— Ei Pauliau Erlichai, ką ten darote? — nustebęs 
klausdavo jo profesorius Valdejeris. 

— Nieko, profesoriau, bandau dažus. 


1 Svitėjimas. 

Jis neapkentė klasikinio mokymo, vadino save mo- 
derniu žmogumi, bet puikiai mokėjo lotyniškai ir savo 
kovos devizus visad sugalvodavo lotyniškus. Dirbdamas 
jis daugiau vadovaudavosi šūkiais ir devizais, negu lo- 
gika. „Corpora non agunt nisi fixata!“— („Kūnai ne- 
grūdinami negyvena“) — šaukdavo jis, daužydamas 
stalą kumščiais, kad net lėkštės šokinėdavo. Ši frazė 
keldavo jam nuotaiką per trisdešimt nesėkmių metų. 
„Jūs matot. Suprantat. Žinot!“— šaukdavo jis, mosuo- 
damas į veidą savo raginiais rėmais akinius. Jeigu 
būtumėt juo patikėjęs, būtumėt galvojęs, kad šis lo- 
tyniškas tauškalas, o ne mokslininko galva padėjo jam 
pasiekti galutinį triumfą. Ir tam tikra prasme, be abe- 
jo, taip ir buvo! 

Paulius Erlichas buvo dešimčia metų jaunesnis už 
Robertą Kochą. Tą dieną, kai Kochas pirmą kartą de- 
monstravo savo juodligės mikrobus, jis kaip tik buvo 
Konheimo laboratorijoje. 

Dažydamas nesveiką inkstą, Erlichas jau tada pama- 
tė tuberkuliozės užuomazgą, o Kochas dar nebuvo pa- 
stebėjęs. Neturėdamas nei Kocho vardo, nei išsimoks- 
linimo, nei pastabumo, jis tas mažas spalvotas lazdeles 
palaikė kristalais. 

Ir tik sėdėdamas Berlyno fiziologinės draugijos po- 
sėdyje 1882 metų kovo mėnesį, tą vakarą, kai Kochas 
darė pranešimą apie tuberkuliozės mikrobo atradimą, 
jis staiga jas prisiminė. 

— Tai buvo mano žavingiausias mokslinis tyri- 
mas,— pasakojo Erlichas, praslinkus daugeliui metų. 


Jis nuėjo dirbti pas Kochą. Jis parodė Robertui Ko- 
chui nuostabų būdą, kaip galima nudažyti tuberkulio- 
zės mikrobą; beveik visai šitaip ir dabar yra daroma. 

Jis medžios mikrobus! Bet iš didelio entuziazmo jis 
pats prisirijo tuberkuliozės bacilų. Susirgęs džiova, bu- 
vo priverstas skubiai išvykti į Egiptą. 


II 


Tuo metu Erlichas buvo trisdešimt ketverių metų, ir 
jeigu būtų miręs Egipte, ten, žinoma, būtų arba visiš- 
kai užmirštas, arba istorijoje būtų paminėtas kaip die- 
vinantis dažus, linksmas, užsisvajojęs nevykėlis. Jis 
turėjo dinamo mašinos energiją; tikėjo, kad tuo pačiu 
metu galima ir ligonius gydyti, ir medžioti mikrobus. 
Jis buvo didelės Berlyno ligoninės vyriausiu gydytoju 
ir turėjo geležinius nervus; jo neveikdavo nei šiurpus 
nepagydomų ligonių riksmas, nei ta beviltiškųjų mir- 
tis. Juos reikia gydyti! Tik ne aklai, iš nuojautos, ir 
ne gera priežiūra, pasikliaujant jų stipriu organizmu, 
o rimtai gydyti. Dėl tokių samprotavimų jis buvo blo- 
gas gydytojas, nes daktaras turi būti užjaučiantis ir 
atidus netgi tiems ligoniams, kuriems nieko negali 
padėti. Erlichas dar ir už tai buvo nemalonus gydy- 
tojas, kad jo galva buvo pilna fantazijų. 

Apžiūrėdamas savo pacientus, jis, atrodė, žiūri jiems 
po oda; jo akys virsdavo patobulintais mikroskopais, 
kurie matydavo virpančias tų kūnų ląstelių medžiagas, 
sudarančias ne ką kita, o sudėtingas chemines formu- 
les. Jam žmogaus organizmas buvo tokios pat benzolo! 
žiedų su šoninėmis grandinėmis kombinacijos, kaip ir 
jo dažai. Ir Paulius Erlichas, nepaisydamas visų nau- 
jausių fiziologijos teorijų, sukūrė savo keistoką ir se- 
namadišką chemiją. Jis buvo chemikas ar dar kas 


1 Bespalvis, degus, būdingo kvapo skystis. 

nors, tik ne gydytojas. Jei būtų tada miręs, būtų likęs 
nevykėlis. Bet jis nemirė. 

— Aš dažysiu gyvus organizmus,— nusprendė ii 
staiga.— Gyvūnų chemija panaši į mano dažų chemiją. 
Jei man pasiseks jį gyvą nudažyti, galėsiu daug ką apie 
jį sužinoti. 

Jis paėmė savo mėgiamiausią dažą, metileno mėlį, ir 
įšvirkštė jį triušiui į ausies veną; išsiliejęs dažas po 
visą žvėrelio kraujo sistemą nudažė mėlynai tik ner- 
vines pojūčių galūnes ir daugiau nieko. Kaip keista! 
Valandėlę jis užmiršo visus savo mokslo pagrindus. 

— Gal metileno mėlis malšina skausmą? — klausė 
jis pats savęs ir nepagalvojęs ėmė švirkšti jį savo 
kenčiantiems pacientams. Gal būt, jiems truputį ir 
palengvėjo, bet dabar prasidėjo kiti sunkumai — pa- 
cientai buvo įbauginti ir t. t., ir t. t. — tad mokslininkas 
metė savo bandymus. Bet ta keista metileno mėlio 
savybė — sklisti tik po tam tikrą organizmo audinį iš 
šimto kitų audinių — ir pastūmėjo Erlichą sukurti tą 
fantastinę idėją, kuri pagaliau buvo įgyvendinta — jis 
padarė magišką kulką. 

— Jei yra toks dažas, — fantazavo jis, — kuris nuda- 
žo tik vieną audinį iš visų gyvo organizmo audinių, 
tai, be abejo, turi būti ir toks dažas, kuris išsiskiria 
ne audiniuose, o nudažo ir užmuša mikrobus, užpuc- 
lančius šį organizmą. 

Daugiau nei penkiolika metų jis svajojo apie šią 
paslaptį ir pagaliau jam pasisekė. 

1890 metais Erlichas grįžo iš Egipto. Jis nemirė nuo 
tuberkuliozės: Robertas Kochas jam įšvirkštė to bai- 
saus vaisto nuo džiovos, bet jis vis tiek nemirė nuo 
tuberkuliozės ir vėl tuojau stojo dirbti Roberto Kocho 

Institute Berlyne, Tornis siminiinomis dienomis, kał 
Beringas buvo surengęs žudynes jūros kiaulytėms, gel- 
bėdamas vaikus nuo difterito, ir kai japonas Kitasatas 
darė stebuklingus dalykus su pelių gerklių spazmornis, 
Erlichas buvo šio niūraus Instituto saulė. Kochas at- 
eidavo į savo mokinio prikimštą, apverstą aukštyn ko- 
jom laboratoriją, kurioje blizgėjo ir tviskėjo eilės bu- 
teliukų su dažais, kurių Erlichas nespėjo pavartoti. 
Galit būti tikras, kad Kochas buvo šių namų karalius 
ir galvojo, kad Erlicho svajonės apie stebuklingas kul- 
kas — niekai. Robertas Kochas ateidavo ir tardavo: 

— Na, mano brangusis Erlichai, ką jūsų eksperi- 
mentai pasakė šiandien? 

Tada pasipildavo sriautas sujaudintų Pauliaus Erli- 
cho paaiškinimų. Jis tada domėjosi, kokiu būdu pelės 
gali įgyti imunitetą pupų nuodams, vadinamiems bebrų 
srove ir džekviritu. 

— Matot, aš galiu tiksliai išmatuoti (ir visad gaunu 
tą pati!) kiekį nuodų, kurių reikia užmušti dešimt gra- 
mų sveriančią pelę per keturiasdešimt aštuonias va- 
landas. .. Žinot, aš dabar galiu sudaryti kreivę, kaip 
auga pelių imunitetas — ji tokia pat tiksli, kaip ir fi- 
zikos mokslų eksperimentuose. .. Suprantat, aš atradau, 
kaip šie nuodai užmuša mano peles; jie sutraukia krau- 
jo kūnelius viduje arterijų! Tai visas paaiškinimas. ..— 
Ir Paulius Erlichas pamojuodavo mėgintuvėliais su ply- 
tų raudonumo pelių kraujo gniužulėliais priešais savo 
garsųjį vadovą, norėdamas jam įrodyti, kad to kiekio 
nuodų, kuris sutraukia tą kraują, kaip tik užtektų už- 
mušti tai pelei, iš kurios buvo paimtas šis kraujas. Pau- 
lius Erlichas pildavo Robertui Kochui skaičių ir eks- 
perimentų lietų. 

— Sustok valandėlę, brangusis Erlichai. Aš nebe- 
spėju tavęs sekti — prašom aiškiau išdėstyti! 

— Mielai, daktare. Tuojau pat! — Jis plepėdavo be 
perstojo, nučiupdavo kreidos gabalą, atsiklaupdavo ir 
ant laboratorijos grindų imdavo braižyti milžiniškas 
savo užmojų diagramas.— Matot, kaip čia viskas aiškų. 

Paulius Erlichas neturėjo jokio orumo, jokio san- 
tūrumo. Jis, kaip išpaikintas berniūkštis, savo teorijų 
piešiniais išterliodavo viską, kas tik jam pakliūdavo po 
ranka. Jis juos paišė ant savo rankogalių, ant batų pus- 
padžių, ant savo marškinių krūtinės (ir įvarydavo savo 
žmoną į neviltį) ir ant savo kolegų baltinių, jeigu tie 
nespėdavo laiku nusisukti. 

Tačiau darydamas savo eksperimentus, jis buvo la- 
bai tikslus žmogus, ir tas tikslumas jam galų gale pa- 
dėjo rasti stebuklingą kulką. 


II 


Erlichas buvo labai linksmas ir kuklus žmogus, — 
jis atvirai juokdavosi iš savo nepasisekimų, — todėl 
greitai visur įsigydavo draugų, o būdamas gudrus, 
pasistengdavo, kad tarp jo draugų būtų ir įtakingų as- 
menų. 1896 metais jis — nuosavos laboratorijos direk- 
torius, o toji buvo pavadinta šitaip: „Prūsijos karališ- 
kasis serumo institutas“. Laboratorija buvo Šieglice, 
netoli Berlyno. Čia buvo du kambariukai — viename 
anksčiau buvo kepykla, o kitame arklidė. 

— Mums dėl to nesiseka, kad mes netiksliai dirba- 
me,— tvirtino Erlichas, prisimindamas, kai viena po 
kitos kaip muilo burbulai sprogo Pastero vakcina ir 
Beringo serumas.— Privalo būti kažkokie matematikos 

dėsniai, valdantieji nuodų, vakcinų ir serumo veiki- 
mą.— Ir šis karštas žantazuotojas vaikščiojo iš vieno 
savo tamsaus kambario į kitą, rūkė, aiškino, mojavo 
rankomis ir su nepakartojamu tikslumu matavo pasi- 
ženklintuose mėgintuvėliuose nuodingo buljono ir ati- 
tinkamus kiekius gydančio serumo lašus.. 

Jis dirbo toliau, ir, kai daugybė lentynų jūros kiau- 
lyčių išsikraustė į aną pasaulį, Paulius Erlichas atrado, 
kad jo teorijose daugiau išimčių, negu taisyklių. Bet 
tai jo nenuliūdino. Dėl savo nepaprastai lakios vaiz- 
duotės jis šioms išimtims sugalvodavo naujus, nedi- 
delius papildomus dėsnius, sukombinuodavo vis daugiau 
ir daugiau keistų formulių, kol pagaliau jo garsioji 
imuniteto „šalutinių grandžių“ teorija pavirto neiš- 
sprendžiamu galvosūkių, kuris nieko nepaciškino ir 
nieko nenuspėjo. Bet iki pat mirties jis nesiliovė tikė- 
jẹs kvaila imuniteto „šalutinių grandžių“ teorija. Viso 
pasaulio kritika ją į šipulius sudaužė, bet jis nenuleido 
rankų. 

Kai Erlichas nerasdavo eksperimentų, kurie būtų 
sutriuškinę jo kritikus, jis ginčydavosi su jais. Kai jo 
argumentai būdavo sukritikuoti medikų kongresuose, 
jis plūsdavo savo priešininką visą kelią. | 

— Matote, mano brangusis kolega! Tas žmogus yra 
tikras begėdis! — šaukdavo be perstojo ploniausiu bal- 
su, kolei pasipiktinęs konduktorius jį išlaipindavo iš 
traukinio. 

Taigi, jei Erlichas būtų miręs 1899 metais, būda- 
mas keturiasdešimt penkerių metų amžiaus. jis būtų 
vis tiek laikomas nevykėliu. Jo pastangos surasti dės- 
nius serumams buvo matyti iš fantastinių paveikslėlių, 
į kuriuos niekas rimtai nežiūrėjo, ir jie iš tikrųjų ne- 

suvaidino įokio vaidmens, paverčiant silpnos gydomos 
galios serumą į stiprų. Bet ką daryti? 

Pirmiausia, paspaudęs kažkokius mygtukus ir įkal- 
bėjęs savo įtakinguosius draugus, Erlichas nei iš šio, 
nei iš to susikrovė visą Šteglico laboratoriją ir, pasakęs 
„sudie“ Berlynui, jo didžiulėms medicinos mokykloms 
ir visam moksliniam triukšmui, kartu su savo vyriau- 
siu virėju ir indų ploviku, gerbiamu misteriu Kade- 
reitu, persikėlė į Frankfurtą prie Maino. Bet kuriam 
galui? Mat, apie Frankfurtą buvo fabrikų, kurių meist- 
rai chemikai pagamindavo nuostabias puokštes žavin- 
gų dažų. O ko daugiau reikėjo Erlichui? Be to, Frank- 
turte gyveno turtingi žydai, išgarsėję savo visuome- 
niška dvasia. O kad rastum magiškąją kulką, Erlicho 
nuomone, reikėjo keturių didžiųjų „G“ : Geld — pini- 
gų, Geduld — kantrybės, Geschick — vikrumo ir 
Glūck — laimės. Taigi Erlichas atvažiavo į Frankfurtą 
prie Maino ar, tiksliau, „mes atvykome į Frankfurtą 
prie Maino“, kaip sako neįkainojamas Kadereitas, ku- 
rio daliai teko velniškai sunkus darbas sukrauti ir 
pervežti visus tuos dažus ir šūsnis nuskarusių, pieštuku 
pribraukytų chemijos žurnalų. | 

Skaitydamas šią knygą, gali pagalvoti, kad yra tik 
vienas gero mikrobų medžiotojo tipas — tyrinėtojo ti- 
pas, kuris, užsiėmęs pačiu savimi, mažai paiso kitų. 
mikrobų Medžiotojų ir Mieliau bendrauja su gamta, 
negu su knygomis. Paulius Erlichas buvo ne toks žmo- 
gus. Jį mažai domino gamta, ir gamtos stebėjimui jam 
pakakdavo jo sodo varlės, nuspėjančios orą, nes viena 
iš svarbiausių Kadereito pareigų būdavo sugauti pa- 
kankamai musių šiai varlei. Visas savo žinias ir idėjas 
jis sėmėsi iš knygų. 

Erlicho gyvenimas slinko tarp mokslinės literatūros. 

Jis užsiprenumeruodavo chemijos žurnalus visom kal- 
bom, kurias jis mokėjo, ir kelis tom, kurių nemokėjo. 
Jo laboratorija buvo iaip užversta knygomis, kad, at- 
ėjus lankytojams, kai Erlichas jiems sakydavo: „Pra- 
šom sėstis!“, nebūdavo kur atsisėsti. Iš visų jo švarko 
kišenių —- jei tik jis nepamiršdavo juo apsivilkti — ky- 
šojo žurnalai. Rytais atėjusi pas jį Kambarinė ir aine- 
šusi jam kavos, klupdavo ir virsdavo ant vis augančių 
knygų kalnų, prikrautų jo miegamajame. Per knygas ir 
brangius cigarus Erlichas niekaip neišbrisdavo iš var- 
go. Pelės sukdavosi sau įaukius lizdus tarp didžiulių 
knygų krūvų ir senoje sofoje, stovėjusioje jo kabinete. 
Kai nedažydavo gyvulių vidurių ir Žmogaus audinių. 
jis sėdėdavo prie knygų. Ir viskas, kas buvo šiose kny- 
gose, buvo ir Pauliaus Erlicho galvoje, duodavo maistą 
jo fantastinėms idėjoms, kurias jis turėjo pritaikyti 
praktikoje. 

1901 metais jis perskaitė apie Alfonso Laverano ty- 
rinėjimus. Nuo tada, tiesą sakant, ir prasidėjo stebuk- 
lingos kulkos ieškojimai, trukę aštuonerius metus. La- 
veranas, kaip žinome, atrado maliarijos mikrobą, o pas- 
taruoju metu dirbo prie tripanosomų. Įšvirkšdamas 
pelėms tuos velniūkščius su uodegomis, sukeliančius 
arklių ligą, vadinamą Kadero vardu, kuri pakenkia 
visai užpakalinei arklio kūno daliai, Laveranas pa- 
stebėjo, kad tripanoscmos užmuša šimtą pelių iš šimto, 
Tada Laveranas įšvirkštė arseniko po oda šioms ken- 
Žiančioms pelėms. Nuo to joms truputį pagerėjo ir žuvo 
daug tripanosomų, kurios jas ėdė, bet nė viena iš tų 
pelių nepasveiko; nugaišo šimtas pelių iš šimto. Štai ir 
viskas, ką nustatė Alfonsas Laveranas. 

Bet Erlichui šito užteko. 

— Štai kur puikus mikrobas mano tikslams! Jis di- 

delis, ir jį lengva pamatyti. Jį galima užauginti pelėse, 
kurias jis užmuša nepaprastai tiksliai! Jis visada užmu-- 
ša peles. Kokį kitą mikrobą būtų geriau šaudyti mane 
magiškąja kulka už šią tripanosomą? Ak, jei man pa- 
vyktų rasti tokį dažą, kuris visai išgelbėtų nors vieng 
peliūkštį! 


IV 


1902 metais Paulius Erlichas išėjo į medžioklę. Jis 
išsirikiavo visą armiją savo šviečiančių, žibančių ir žai- 
žaruojančių dažų. 

— Nuo-sta-bu! — gėrėjosi jis, atsitūpęs prieš spin-- 
tas, papuoštas buteliukų mozaika, 

Jis apsirūpino daugybe sveikutėlių pelių. Be to, jam 
pasisekė gauti labai rimtą ir darbštų japona gydytoją 
Šigą, kuris turėjo kantriai prižiūrėti tas peles, atpiauti 
po galiuką uodegytės, kad gautų lašelį kraujo su tripa- 
nosomomis; Nnupiauti dar kitą gabaliuką, kad gautų la- 
šelį kraujo kitai pelei įšvirkšti. Žodžiu, atlikti darbą, 
reikalaujantį japoniško miklumo ir kantrybės. Piktosios 
tripanosomos buvo gautos kartu su pasmerktąja jūru. 
kiaulyte iš Paryžiaus, iš Pastero Instituto. Šios tripa- 
nosomos buvo įskiepytos pirmiesiems peliūkščiams, ir 
medžioklė prasidėjo. 

Jie išbandė apie penkis šimtus įvairiausių dažų! 
Koks neapsakomai primityvus ir nemoksliškas medžio-- 
tojas buvo tas Paulius Erlichas! Šitaip ir pirmasis val- 
tininkas ieškojo tinkamo medžio, iš kurio būtų galėjęs 
pasidaryti stiprius irklus; taip ir pirmykštis kalvis rau- 
sėsi tarp metalų, kad rastų gerą kalavijams nulieti. 
Vienu žodžiu, tai buvo pats senoviškiausias būdas ži- 
nioms įsigyti. Šis metodas reikalavo ilgų bandymų ir 

prakaito. Erlichas bandė, Šiga prakaitavo. Nuo vieno 
dažo pelės mėlynavo, nuo kito gelto, bet žiaurios Ka- 
dero tripanosomos su spygliukais linksmos siautė jų 
venose ir užmušdavo šimtą pelių iš šimto. 

Erlichas surūkydavo dar daugiau importinių ciga- 
Tų, — net naktį prabudęs jis rūkydavo,— išgerdavo dar 
daugiau mineralinio vandens ir perskaitydavo dar dau- 
giau knygų, c kai kada jomis apmėtydavo vargšo Ka- 
dereito galvą, kuris, viešpats matė, tikrai nebuvo kal- 
tas, kad nei vienas dažas negalėjo užmušti tripano- 
sorų. 

Jis poškindavo lotyniškus posakius, siūlydavo svars- 
tyti stulbinančias teorijas, kaip turi veikti tie dažai. 
Dar niekad joks mokslininkas nėra pareiškęs tiek klai- 
dingų teorijų. Bet štai 1903 metais atėjo tokia diena, 
kai tos visos klaidingos teorijos atėjo jam į pagalbą. 

Erlichas bandė tuos gražių spalvų, bet sudėtingus 
benzo-purpurino dažus ant gaištančių pelių, bet tos pe- 
lės vis vien reguliariai krisdavo nuo Kadero ligos. 
Paulius Erlichas suraukė kaktą — o ji atrodė kaip su- 
rūdijęs geležinis stogas nuo dvidešimties nesėkmių ir 
negandų metų —ir tarė Sigai: 

— Šie dažai nepakankamai greitai sklinda po pelės 
kūną! Gal, mano brangusis Šiga, mes juos truputį pa- 
keisime, pavyzdžiui, pridėkime sulfato grupių į šiuos 
dažus, ir jie geriau tirps pelės kūnelyje! — Paulius Er- 
lichas susiraukė. 

Ką gi, nors Pauliaus Erlicho galva buvo chemijos 
žinių enciklopedija, jo rankos nebuvo kaip chemiko 
eksperimentatoriaus. Jis taip neapkentė sudėtingos apa- 
ratūros, kaip mėgo sudėtingas teorijas. Jis nemokėjo 
apsieiti su aparatūra, buvo tik chemikas diletanias, tu- 
pinėjo, darydamas begales bandymų mėgintuvėliuose. 

Suversdavo į juos čia to, čia šio, kad pasikeistų dažo 
spalva, ir, mosikuodamas priešais mėgintuvėliu ir šauk- 
damas, lėkdavo iš kambario parodyti pirmam sutiktam 
žmogui gautų rezultatų. 

— Jūs suprantat? Tai nuo-sta-bu! 

Tačiau sudėtingos sintezės, subtilūs dažų sudėties 
sustatymai ir pakeitimai — chemikų meistrų darbas. 

— Bet mes šį dažą turime truputį pakeisti, ir tada 
jis veiks! — šaukė tyrinėtojas. 

Paulius Erlichas buvo linksmas ir labai žavus žmo- 
gus! | 

Po oda dviem baltom pelėm buvo įšvirkšta piktųjų 
Kadero ligos tripanosomų. Praėjo diena, dvi. Pelių 
akys ėmė merktis nuo lemtingų gleivių, jų plaukai pa- 
šiurpo nuo baimės — dar praeis diena, ir tom abiem pe- 
lėms bus galas... Bet pala! Po oda vienai iš tų dviejų 
pelių Šiga įšvirkščia raudonojo dažo — truputį pakeis- 
to. Erlichas stebi, žingsniuoja, murma, mosikuoja, dau- 
žo kumščiais. Po valandėlės tos pelės ausys parausta, 
jau beveik užsimerkusių akių baltymas pasidaro balkš- 
vesnis už jo albinoso mokinių balkšvumą. Tai buvo 
lemtinga Pauliaus Erlicho diena, tai buvo diena, kai at- 
sitiktinumo dievas buvo geras, nes kaip sniegas prieš 
balandžio saulę, taip tos Hegailestingos tripanosomos 
buvo ištirpdytos pelės kraujyje. 

Nušautos tos stebuklingos kulkos, jos visos iki vie- 
nos prapuolė. O kaip pelė? Jos akys prasivėrė. Ji ėmė 
šniukštinėti tarp drožlių savo narvelio dugne ir purkš- 
tauti dėl apgailėtino savo mirusio bičiulio kūnelio, ku- 
riam ta procedūra nebuvo atlikta. 

Ji buvo pirmoji pelė, kuri atlaikė tripanosomų ataką. 

Paulius Erlichas dėl užsispyrimo, atsitiktinumo ir 
dažo, pavadinto „Tripano raudonis!“ (tikrasis cheminis 

jo pavadinimas netilptų šitame pusiapyje!) jį išgelbėjo! 
Kaip šitas įvykis padrąsino šį ir taip jau perdaug drąsų 
žmogų! 

„Aš jau turiu dažą pelei išgydyti — ir atrasių tokį 
dažą, kuris išgelbės milijonus Žžmonių“,— svajojo šis 
pasitikintis Vokietijos žydas. 

Bet, deja, deja, ne iš karto. Su pasibaisėtinuų atidu- 
mu Šiga švirkštė tą tripano raudonį, ir kai kuriom pe- 
lėms pagerėdavo, o kai kuriom pablogėdavo. Jau, atro- 
dė, pelė ima sveikti: ji pradėdavo šokinėti po savo 
narvą, bet po šešiasdešimt dienų ryte pasidarydavo 
liguista. Džirkšt būdavo nupiaunamas jos uodegos ga- 
liukas, ir išmanantis Šiga pakviesdavo Paulių Erlichą 
pasižiūrėti, kaip jos kraujas būdavo sudrumstas besi- 
rangančių spiečių piktųjų Kadero ligos tripanosomų. 
Baisūs žvėrys tos tripanosomos — klastingi, atkaklūs 
kaip ir visi nuožmūs mikrobai. Ir tarp atkakliųjų yra 
ypatingai užsispyrusių. Tie žvėrys, kai žydas ir japo- 
nas prisiartindavo prie jų su ryškios spalvos dažu, jį 
prarydavo. Jiems jis patiko! Arba jie atsargiai pasi- 
traukdavo į kokią nuošalią pelės kūno vietelę ir čia 
laukdavo, kada ims spiečiais daugintis. 

Taigi už savo pirmąją nedidelę sėkmę Paulius Er- 
lichas sumokėjo tūkstančių nusivylimų. Deivido Briu- 
so naganos ir mirtinos Žmonių miego ligos tripanoso- 
mos juokėsi iš to tripano raudonio! Jos kategoriškai 
atsisakė būti jo paliestos. Be to, kas puikiai gydė peles, 
absoliučiai neveikdavo baltųjų žiurkių, jūros kiauly- 
čių ir šunų. Tai buvo sunkus, monotoniškas darbas, 
ir jį atlikti galėjo tik toks nekantrus ir užsispyręs 
žmogus, kaip Erlichas, nes argi jis nebuvo išgelbėjęs 
vienos pelės? Koks tuščias darbas! Jis sunaikino tūks- 
tančius gyvulių! Bet ne! Galite vadinti tuščiu darbu, 

bet prisiminkite, kad gamta labai dažnai parodo nuo- 
stabius rezuliatus po tokio, atrodo, tuščio darbo. Tada 
prisiminkite, kad Paulius Erlichas buvo išmokęs vieną 
pamoką: truputį pakeiskite dažą, ir jis iš vien grynai 
sražios spalvos virsta kažkuo gydančiu. Tr tiek jau už- 
teko pastūmėti priekin tokį pasitikinįį žmogų. 

Jo laboratorija augo. Geraširdžiams Frankfurto gy- 
ventojams Paulius Erlichas atrodė pasišventęs moks- 
lui, suprantantis visas gamtos paslaptis, paskendęs savo 
didingose mintyse ir viską pamirštantis. Ir kaip Frani- 
furto gyventojai atleisdavo jam už jo išsiblaškymą! Bu- 
vo kalbama, kad ponas profesorius gydytojas Erlichas 
pats sau prieš kelias dienas pasirašydavo atviručių, kad; 
primintų apie savo šeimos šventes. 

— Koks žmogus! — kalbėjo jie.— Koks gilus mąsty- 
tojas! — sakė vežikai, kas rytą jį veždavę į institutą. 

— Tai tikras genijus! — kalbėjo rylininkai, kartą 
per savaitę sukviesti į laboratorijos sodą pagroti links- 
mų šokių. 

— Man geriausios idėjos ateina į galvą, klausantis 
linksmos muzikos,— sakydavo Paulius Erlichas, nemė- 
gęs nei rimtos muzikos, nei literatūros, nei meno. 

— Koks jis didingas ir koks demokratiškas! — kal- 
bėjo geraširdžiai Frankfurto gyventojai ir net vieną 
gatvę pavadino jo vardu. Dar nespėjęs pasenti, jis jau 
tapo legendariniu. 

Jis turėjo garbintojų ir turtingų žmonių tarpe. 
1906 metais jam nusišypsojo laimė. Ponia Franciška 
Spejer, turtingo bankininko našlė, davė jam didelę su- 
mą pinigų pastatyti Georgo Špejerio Institutui, įrengi- 
mams ir pelėms pirkti, chemikams — ekspertams kvies- 
ti, kurie labai mikliai galėtų daryti jo sudėtingiausius 
numylėtinius dažus, kuriuos Erlichas sugalvodavo po- 

pieriuje. Be šitos ponios, Franciškos Špejer, vargu ar 
Erlichui būtų pasisekę nulieti stebuklingą kulką, kuriai 
pagaminti, kaip pamatysite, reikėjo viso fabriko, pilno 
tyrinėtojų. Šiame Špejerio Institute Erlichas viešpatavo 
tarp chemikų ir mikrobų medžiotojų kaip koks prezi- 
dentas turtingos kompanijos, pagaminančios tūkstantį 
automobilių per dieną. Bet jis pats nė kiek nepasikeitė 
ir neužrietė nosies. Per kiauras dienas, vis tik nutver- 
damas laisvo laiko, landžiojo iš vienos laboratorijos 
į kitą, bardamas savo vergus, tapšnodamas jiems per 
petį, pasakodamas apie savo klaidas ir nesėkmes. Jis 
linksmai juokdavosi, kai jam pasakydavo, kad asisten- 
tai kalbą, jog jis iš proto išsikraustęs. Jo visur buvo 
pilna. Bet surasti būdavo nesunku, nes visą dieną buvo 
girdėti jo balsas, aidintis per koridorius: 

— Ka-de-rei-tai... ci-ga-rų! — arba: — Ka-de-rei- 
tai... mi-ne-ra-li-nio van-dens! 


V 


Su dažais nieko neišdegė. Chemikai bumbėdavo sau 
po nosim, kad jis idiotas. Bet vieną kartą, sėdėdamas 
savo kabinete ant vienintelės neužverstos knygomis 
kėdės, Erlichas, kaip koks alchemikų karalius, kažko- 
kiame chemijos žurnale ieškodamas formulės filosofi- 
niam akmeniui, perskaitė apie naują patentuotą vaistą. 
Jis vadinosi ,,Atoksilas“, o tai reiškia — „nenuodingas“. 
Nenuodingas? Atoksilas beveik išgydė peles nuo miego 
ligos. Atoksilas buvo išbandomas ant vargšų Afrikos 
juočacdžių. Jis jų neišgydydavo, bet nemažą skaičių 
šių juodaodžių, kurie nespėjo mirti nuo miego ligos, 
visiškai apakino. Taigi matote, šis atoksilas buvo labai 

grėsmingas vaistas, kurio išradėjai — jei jie būtų buvę 
gyvi — turėtų dėl jo gėdytis. Į jo sudėtį įėjo tas pats 
benzolo žiedas, sudarytas ne iš ko kito, kaip iš šešių 
anglies atomų, bėgančių ratu vienas paskui kitą kaip 
šunys, norėdami įsikąsti sau į uodegas, ir keturių van- 
denilio atomų, trupučio amonijaus ir trupučio arseno 
oksido, kuris, kaip visiems žinoma, yra nuodingas. 

— Mes jį šiek tiek pakeisime,— pasakė Paulius Erli- 
chas, nors jis puikiai žinojo chemikų tvirtinimą, kad jo 
nesuardžius negalima pakeisti. Kiekvieną dieną po pie- 
tų Erlichas plušo savo laboratorijoje, nepanašioje į jo- 
kią kitą pasaulio laboratoriją. Joje nebuvo nei retortų, 
nei kolbų, nei termometrų, nei krosnių, nebuvo net 
svarstyklių! Ji buvo tokia primityvi, kaip kaimo vais- 
tininko (kuris atlieka ir paštininko pareigas!) krau- 
tuvėlė, tik skyrėsi nuo jos tuo, Kad viduje stovėjo di- 
džiulis stalas, apkrautas buteliais su etiketėmis ir be 
etikečių, buteliukais su neišskaitomomis prikeverzoto- 
mis etiketėmis, aplietomis ryškių, įvairiaspalvių dažų. 
Bet dėl savo nuostabios atminties šis žmogus žinojo, kas 
yra kokiam buteliuke. Iš šito buteliukų miško kyšojo 
tik vienintelis Bunzeno žibintuvėlis su spindinčia mė- 
lyna šviesa. Koks chemikas būtų nepasijuokęs iš tokios 
laboratorijos? 

Čia Paulius Erlichas ir terliojosi su savo atoksilų, 
kartas nuo kario sušukdamas „Pui-ku!“ ar sugriau- 
dėdamas ,„Ne-į-ti-kė-ti-na!“ Čia jis diktuodavo savo 
straipsnius didele kantrybe pasižymėjusiai panelei Mar- 
kart, šaukdavo ant nepakeičiamo Kadereito. 

Šioje laboratorijoje Erlichas nustatė, kad atoksilą 
galima pakeisti ir, be to, ne truputį, kaip jis anksčiau 
galvojo, bet dievai žino į kiek preparatų, visiškai ne- 
sugriaunant benzolo su arsenu kombinacijų. 

Vienplaukis, vienmarškinis Erlichas kaip kulka iš- 
lėkė iš to savo dvokiančio kambario į nuostabų Bert- 
heimo, visų įo chemikų-vergų vadovo, kabinetą. 

— Atoksilas gali būti pakeistas! Jis gali būti pavers- 
tas į šimtus, tūkstančius arseno junginių. Tik pakiausy- 
kite, mano brangusis Bertheimai! — ir jis greitai ėmė 
piešti popieriuje tūkstančius įvairiausių schemų. Prieš 
„Tik paklausykite, brangusis Bertheimai...“ Berthei- 
mas niekaip neatsispirdavo. 

Kitus dvejus metus visas įo japonų, vokiečių ir ke- 
leto žydų štabas, baltos pelės ir baltos žiurkės, neiš- 
skiriant nei panelės Markart, nei Leupold, nei Kade- 
reito, užsispyrę, atkakliai dirbo šioje laboratorijoje, 
primenančioje velnių ir nykštukų kalvę. Jie darė bega- 
linius bandymus su tais šešiais šimtais šešiais įvalriau- 
siais arseno junginiais, kuriuos jam pasisekė gauti. Ret- 
karčiais, kai kuris nors iš šių nuostabių junginių tikrai 
šiek tiek paveikdavo sergančias peles, visa komanda 
būdavo pasiryžusi su palengvėjimu sušukti: 

— Pagaliau! Tikslas pasiektas! 

Bet greitai paaiškėdavo, kad, užmušdarmas piktąsias 
Kadero ligos tripanosomas, šis stebuklingas vaistas pe- 
lių kraują paversdavo vandeniu arba, sukėlęs pikty- 
binę geltligę, jas pribaigdavo. 

Viskas priklausė nuo to, kaip stipriai arsenas buvo 
susijungęs junginyje! Kai Erlichui pasirodydavo, jog 
"didelės jo dozės perdaug pavojingos gyvulėliams, jis 
bandė gydyti mažomis, bet dažnomis dozėmis. Velniai 
griebtų! Tačiau šitaip gydant, tripanosomos greitai pa- 
sidarydavo imunios arsenui ir jokiu būdu nežūdavo, o 
pelės gaišdavo šimtais... 

Taip liūdnai klojosi bandymai su pirmaisiais pen- 
kiais šimtais ir devyniasdešimt vienu arseno junginiu. 

Paulius Erlichas vis guodėsi pasakomis apie naujus 
negirdėtus vaistus ir paišė Bertheimui naujas absur- 
diškas formules ir diagramas įsivaizduojamų arseno 
junginių, kuriuos tas patyręs išminčius žinojo esant 
negalimus padaryti. Jo padėjėjai baisėdavosi, kad šefas 
pripažįsta negalimus dalykus. Tačiau juos drąsino ir 
įkvėpė jo nenumaldomas, tiesiog asiliškas užsispyrimas. 

— Jis — tikras entuziastas, — kalbėjo jis ir, patys 
to nepastebėdami, virsdavo entuziastais. 

Taip Pauliui Erlichui, kuris dirbo, visai nepaisyda- 
mas savęs, 1909 metais pagaliau išaušo ilgai iauktosios 
dienos. 


VI 


Visai netausodamas savęs,— jis buvo jau virš pen- 
kiasdešimt, ir jo gyvenimo saulė buvo pakrypusi vaka- 
rop,— Paulius Erlichas užtiko savo garsųjį preparatą 
606, kurio jis, žinoma, niekados nebūtų radęs be iš- 
mintingojo Bertheimo pagalbos. Šis preparaias buvo 
subtilios cheminės sintezės produktas. Jo gamyba buvo 
labai pavojinga, nes kiekvienų momentu galėjo įvykti 
sprogimas — kilti gaisras nuo eterio garų. Jį buvo labai 
pavojinga laikyti — mažiausia oro priemaiša tą gerą 
vaistą paversdavo baisiu nuodu. 

Toks buvo šis išgarsintas preparatas 606, o jo pa- 
vadinimas buvo labai iškilmingas ,„„Dioksi-diamino-ar- 
senobenzo!-dihydro-chloridas“. 

Jo mirtinas veikimas tripanosomoms buvo proporcin- 
gas jo pavadinimo ilgiui. Įšvirkštus pirmąją porciją, jis 
peliūkščio kraują išvalydavo nuo šių nuožmių tripano- 
somų, sukeliančių Kadero ligą, užmušdavo jas visas iki 

paskutinės, kad nė viena nebegalėtų papasakoti šios 
baisios istorijos savo draugėms. Bet jis pats buvo visai 
nekenksmingas. Nekenksmingas, nors ir prisotintas ar- 
senu, šiuo niekingu žudikišku nuodu.- Jis niekad neap- 
akindavo pelių, niekad kraujo nepaversdavo vande- 
niu — iš tikrųjų buvo visiškai nekenksmingas. 

— Tai bent buvo dienelės— murmėjo senasis Ka- 
dereitas po daugelio metų. Jau tuomet jam buvo atsi- 
sakiusios tarnauti kojos, bet kaip jis tūpčiodavo, rūpin- 
damasis „tėvu“.— Tai bent buvo dienos, kai mes atra- 
dome 606! 

606 buvo nekenksmingas. Jis visiškai išgydė Kadero 
ligą, išgelbėjo peles ir arklių paskuigalius. O kas toliau? 
Toliau Paulius Erlichas trenkia laimingą smūgį, išskai- 
tytą iš gan nepatikimos teorijos. Dar 1906 metais Pau- 
lius Erlichas perskaitė, kad vokiečių zoologas Šaudinas 
atrado ploną balkšvos spiralės pavidalo mikrobą, prime- 
nantį kamščiatraukį be rankenos. Šaudinas šį mikrobą 
pavadino blyškiąja spirocheta (Spirocheta pallida) ir 
įrodė, kad jis yra sifilio sukėlėjas. 

Paulius Erlichas (kuris buvo visažinantis) apie jį, 
aišku, buvo skaites, ir labiausiai jam įsiminė tokie Šau- 
dino žodžiai: 

„Ši blyškioji spirocheta artimesnė gyvulių pasauliui, 
negu bakterijų... Ji labiausiai gimininga ir tripanoso- 
moms. .. Kartais spirocheta gali netgi pavirsti tripano- 
soma. ..“ 

Ši mintis apie spirochetos giminingumą su tripanoso- 
momis buvo ne daugiau kaip romantiko Šaudino spėji- 
mas, bet ji įkvėpė Paulių Erlichą. 

„Jei blyškioji spirocheta — Kadero tripanosomos gi- 
minaitė, tai 606 turėtų veikti ir spirochetą. Kas užmuša 
tripanosomą, tas turėtų užmušti ir jos giminaičius. ..“ 

Paulius Erlichas nesijaudino, kad dar nebuvo įrodyta, 
jog šiedu mikrobai giminingi. .. Jis žengė toliau į savo 
lemtingą dieną. 

Jis davė plačiausius nurodymus. Jis ėmė rūkyti dar 
stipresnius cigarus. Tuoj pulkai gražių triušių patinų 
atkeliavo į Georgo Špejerio Institutą, o kartu su jais 
atvyko ir mažutis, labai darbštus japonas, mikrobų 
medžiotojas S. Hata. Jis buvo labai kruopštus ir labai 
gabus, galėdavo tą patį eksperimentą daryti dvylika 
kartų ir dvylika skirtingų eksperimentų tuo pačiu me- 
tu. Taigi jis atitiko Erlicho reikalavimus, kuris, nepa- 
mirškit, buvo labai nuoseklus žmogus! 

Hata iš pradžių ėmėsi ilgų bandymų, kaip 606 veikia 
nelabai blyškias ir nelabai pavojingas spirochetas. Jos 
buvo pražūtingos tik vištoms. Ir kas gi paaiškėjo? 

— Ne-gir-dė-ta!.. Ne-į-ti-kė-ti-na! — šaukė Pau- 
lius Erlichas. Gaidžiai ir vištos, kurių kraujas knibždė- 
te knibždėjo nuo mikrobų, gavę tik vieną 606 įšvirkšti- 
mą, kitą dieną linksmai kudakeno, o gaidžiai pasipūtę 
vaikščiojo aplinkui — tai buvo nuostabu. O kaip su 
šlykščiojo vardo liga? 

1909 metų rugpiūčio 31 dieną Paulius Erlichas ir 
Hata stovėjo prieš narvelį, kuriame tupėjo žvilgantis 
triušis patinas. Iš pažiūros šis triušis atrodė sveikutėlis, 
tik ant jo švelnios odelės buvo dvi baisios sulig dvide- 
šimt penkių centų moneta didumo žaizdos. Šie skaudu- 
liai buvo pragraužti blyškiosios spirochetos, kurią prieš 
mėnesį Hata buvo įtrynęs triušiui į odą. Paėmęs lašelį 
skysčio, šių žaizdų išskirto, Hata jį padėjo po specialiai 
šiems ploniems, balsviems mikrobams nutaisyto mik- 
roskopo stiklais. Ant tamsaus šio mikroskopo regėjimo 
lauko, spindėdamos nuo stiprios šviesos iš šono, tary- 
tum begalė sidabrinių grąžtelių, lakstė ir sukiojosi mi- 

riadai šių balsvų spirochetų. Hata truputį pasitraukė, ir 
Erlichas pažiūrėjo pro šį blizganti vamzdį. Tada jis pa- 
žvelgė į Hatą, o paskui vėl į triušį... 

— Padarykite injekciją! — įsakė Paulius Erlichas. 

Į tą triušio ausies veną buvo įleistas gelsvas 606 tir- 
palas. Tai buvo pirmas bandymas kovos su baisia liga... 

Kitą dieną triušis nebeturėjo nė vienos spirochetos, 
O žaizdos? Jos visai apdžiūvo ir užsitraukė šašais; ne- 
praėjus nė mėnesiui, iš jų liko tik vos pastebimi rande- 
liai. Tiesiog kaip pasakoje! Netrukus Erlichas galėjo 
"parašyti: 

„Iš šių bandymų matyti, kad net dideli spirochetų 
kiekiai gali būti išnaikinti jau po pirmojo įšvirkštimo.“ 

— Jis nekenksmingas, visiškai nekenksmingas,—-- 
tvirtino mokslininkas visiems. 

Bet naktimis, sėdėdamas vienas savo kabinete tarp 
tirštų cigaro dūmų, tarp kalnų knygų ir žurnalų, nuo 
kurių driekėsi fantastiški šešėliai, Paulius Erlichas 
klausdavo pats savęs: 

— Ar jis tikrai nekenksmingas? 

Arsenikas — mėgiamiausias savižudžių nuodas. 

— Bet kaip nuostabiai mes jį pakeitėm! — ramino 
jis pats save. 

Kas gelbsti peles ir triušius, tas kartais gali nunuo- 
dyti žmogų... 

— Taip, žingsnis nuo laboratorijos iki ligonio lovos 
labai pavojingas. Bet, šiaip ar taip, mes jį žengsime,—- 
pasakė sau Erlichas, o jo geros pilkos akys užsidegė 
ryžtu ir užsispyrimu. 

Išaušo naujas, pilnas šviesos ir saulės rytas. Štai ir 
jo laboratorija su išgydytais triušiais. Štai ir raganius 
Bertheimas, išvedęs šešis šimtus šešis junginius. Šis 

žmogus negalėjo suklysti. Štai tie visi vyrai ir moterys, 
kurie taip juo tikėjo. Tai drąsiau! Pabandykime! 

Dar nespėjo triušio žaizda užsitraukti, o Erlichas 
jau rašė savo draugui, gydytojui Konradui Altui: 

„Gal tu būsi toks malonus ir išbandysi mano naują 
preparatą žmogui, sergančiam sililių?“ 

Altas, be abejo, atsakė „Mielai“, kaip būtų atsakęs 
ir kiekvienas kitas vokiečių gydytojas, kurie apskritai 
buvo šaunūs vyrai. 

Atėjo 1910 m., patys šlovingiausi Pauliaus Erlicho 
gyvenimo metai. Vieną tų metų dieną jis pasirodė Ke- 
nigsbergo! mokslinėje konferencijoje ir buvo sutiktas 
ovacijų. Tos ovacijos buvo tokios ilgos ir audringos, 
kad, atrodė, Erlichui nebeteks skaityti pranešimo. Jis 
papasakojo, kaip galų gale buvo atrasta magiškoji kul- 
ka. Jis papasakojo apie visą sifilio siaubą, atvedusį li- 
gonius prie mirties slenksčio — arba dar blogiau — į 
bepročių namus. Jie ten patekdavo, nepaisant gydymo 
gyvsidabriu. Jie buvo girdomi gyvsidabriu, gyvsidabris 
jiems buvo įtrinamas į odą ir leidžiamas į kraują, ko! 
pagaliau jiems imdavo kristi dantys. Jis papasakojo 
apie ligonius, jau pasmerktus mirti. Ir vienas 606 
įšvirkštimas juos pastatė ant kojų ir grąžino gyvenimui. 
Jie priaugo dvylika kilogramų. 

Mokslininkas jiems papasakojo apie vieną nelaimin- 
gąjį, kurio visa gerklė buvo taip baisiai išėsta blyškiųjų 
spirochetų, kad kelis mėnesius jį reikėjo maitinti per 
žarnelę. Antrą valandą dienos jam buvo įšvirkšta 606, ir 
per vakarienę jis jau suvalgė sumuštinį su dešra! Jis 
papasakojo apie vieną vargšę moterį, kuri kentėjo to- 
kius baisius kaulų skausmus, jog metų metus turėjo 


1 Karaliaučius (dabar Kaliningradas). 

vartoti morfijų, kad galėtų truputį užsnūsti. Jai buvo 
įšvirkšta 606, ir tą pačią naktį ji kietai ir ramiai už- 
migo be jokio morfijaus. Tai buvo tikras stebuklas! 
Jokie vaistai, jokios bobučių, dvasininkų ir garsiausių 
viso pasaulio mokslininkų žolelės dar nebuvo padariu- 
sios tokio nuostabaus dalyko. 

Joks serumas, įokios moderniausių mikrobų medžio- 
tojų vakcinos negalėjo prilygti kilniam ir pritrenkian- 
čiam stebuklingos kulkos — preparato 606 veikimui. 
Niekada dar negriaudėjo tokie plojimai. Ir niekad dar 
jie nebuvo labiau užtarnauti, nes tą dieną Paulius Er- 
lichas nuvedė mikrobų medžiotojus kitu keliu. 


Bet kiekvienas veiksmas lygus atoveiksmiui. Kas 
yra aksioma negyvų daiktų karalystėje, tinka ir tokių 
žmonių gyvenimui, kaip Pauliaus Erlicho. Iš viso pa- 
saulio plaukė užsakymai salvarsanui — taip Erlichas 
pavadino savo preparatą 606, — ir Georgo Špejerio 
Institute užvirė darbas. Bertheimas su dešimčia padė- 
jėjų — kurie, dar nepradėję darbo, jau buvo visiškai 
nusivarę nuo kojų — ėmė masiškai gaminti šį vaistą. 
Savo mažoje laboratorijoje, pilnoje eterio garų, jie at- 
liko cheminio fabriko darbą, su baime, kad mažiausias 
apsirikimas gali kainuoti šimtus vyrų ir moterų gyvy- 
bių, nes salvarsanas buvo lazda su dviem galais. 

O Erlichas? Iš jo buvo likęs tik žmogaus šešėlis, jį 
kankino diabetas! — o cigarų jis nesiliovė rūkęs — ir jo 
žvakė, degusi iš abiejų galų, jau buvo sudegusi iki vi- 
durio. 

Jo buvo pilnas Georgo Špejerio Institutas. Jis vado- 
vavo, išvedant naujus junginius, kuriuos jis tikėjosi bū- 
siant dar nuostabesniais. Jis visur lakstė, narstė, net 

Kadereitas ne visada spėdavo jį pavyti. Jis rašė šimtus 
entuziastingų laiškų Mortai Markart, skaitė tūkstan- 
čius laiškų iš viso pasaulio kampų, rinko praneši- 
mus ir skaičiavo kiekvieną salvarsano dozę, įšvirkštą 
1910 metais— o jų buvo šešiasdešimt penki tūkstan- 
čiai. Tuos pranešimus — juk jo darbai buvo itin siste- 
mingi — pasižymėdavo mažomis krivulėmis ant didžiu- 
lio lapo popieriaus, prisegto iš vidaus prie spintos durų, 
todėl, peržiūrint šiuos užrašus, jam nuolat reikėjo tai 
pritūpti, tai pasistiebti. 

Šis lapas vis augo; jame buvo pažymėta daugybė 
nepaprastų, tiesiog stebuklingų išgijimų, bet kai ku- 
riuos buvo labai nemalonu skaityti. Jie pasakojo apie 
blogumus, vėmimą, kojų paralyžių, mėšlungį ir mirtį, 
kuri ateidavo visai neturėjusiems mirti žmonėms, kai 
jiems buvo įleista salvarsano. 

Kaip jis patrakusiai dirbo, norėdamas išaiškinti, dėl 
ko taip buvo! Jis darė eksperimentus, su daug kuo su- 
sirašinėjo, klausinėjo apie menkiausias injekcijos smulk- 
menas. Jis savo išvadas užrašydavo ant kortų, kai va- 
karais dėstydavo pasiansą!, arba ant šiurpių krimi- 
nalinių romanų, kuriuos skaitydavo, tikėdamasis pa- 
ilsėti. Bet jis niekada nepailsėdavo! Mintys apie šiuos 
nelaimingus atsitikimus jį persekiojo ir temdė jo per- 
galės džiaugsmą. 

Raukšlės ant jo kaktos pasidarė gilesnės, tamsūs ra- 
tai po akimis, kuriose dar kai kada blyksteldavo nelabai 
linksmo jumoro kibirkštėlės, patamsėjo. 

Vadinasi, preparatas 606, išgelbėjęs tūkstančius nuo 
mirties, nuo beprotystės, nuo atskyrimo nuo visuome- 
nės, ėmė žmones naikinti dešimtimis. Ši baisi paslap- 


1 Kortų dėstymas pagal tam tikras taisykles. 


tis neatskleista ir šiandien, praėjus dvylikai metų po 
to, kai Erlichas surūkė paskutinį cigarą. 

Kokį cheminį veikimą šis sudėtingas preparatas 606 
turi dar sudėtingesniam ir neištirtam mechanizmai — 
žmogaus kūnui? Apie tai nežinoma ir šiandien. Paulius. 
ELrlichas, nenumatęs, kad stebuklinga kulka gali šaudyti 
dviem kryptimis, užmokėjo sunkiomis kančiomis už 
savo klaidą. Bet juk visi didieji mikrobų medžiotojai 
buvo tam tikra prasme lošėjai. Tad pagalvokime apie 
šį drąsų ir dorą ieškotoją ir apie tuos tūkstančius, ku- 
riuos jis išgelbėjo. 

Prisiminkime šį narsų ir nenuilstantį žmogų, pra- 
mynusį naujus takus, privertusį visus mikrobų medžio- 
tojus pasukti kitu keliu ir ieškoti stebuklingų kulkų. 

Jau dabar (nors dar per anksti pasakoti visą istoriją) 
tam tikri nežinomi tyrinėtojai, kai kurie iš jų yra seni 
Pauliaus Erlicho vergai, prakaituodami didžiuliuose 
Elberfeldo dažų fabrikuose, užtiko fantastiškiausią dažą. 
Jo cheminė formulė laikoma paslaptyje. Jis vadinamas 
„Bajeris 205“. Tai švelnūs paslaptingi milteliai, kurie 
išgydo pirma nepagydomą Rodezijos ir Njaselendo mie- 
go ligą. Tai buvo liga, dėl kurios, prisimenat, atkaklu- 
sis Deividas Briusas veltui kovojo savo paskutinį mūši. 
Ji padaro keisčiausius dalykus žmogaus kūno ląstelėms 
ir skysčiams. Jūs pasakytumėt, kad tai vaikų pasakos, 
jeigu išgirstumėt, kokius dalykus šis vaistas gali da- 
ryti! Bet visų geriausia, kad jis žudo mikrobus! Jis 
juos užmuša puikiai, tiksliai ir visiškai — Paulius Er- 
lichas turėtų dėl to apsiversti savo kape, — o kai jis 
neužmuša mikrobų, jis juos prisijaukina. 

Kaip saulė pateka kiekvieną rytą, taip ateis naujų 
mikrobų medžiotojai lieti naujoms, dar labiau patiki- 
moms ir mažiau pavojingoms stebuklingoms kulkoms 

ir amžiams nušiuos nuo žemės paviršiaus piktuosius 
mikrobus, apie kuriuos papasakota šioje knygoje. Pri- 
siminkim Paulių Erlichą, praskynusį šį kelią... 

Ši paprasta istorija būtų nepilna, jei aš neužbaig- 
čiau jos tokiu prisipažinimu: aš myliu visus šituos mik- 
robų medžiotojus, pradedant seneliu Antoniu Levenhų- 
ku ir baigiant Paulium Erlichu. Aš juos myliu ne tik 
dėl jų atradimų ir to gėrio, kurį jie atnešė žmonijai. 
Ne! Aš myliu už tai, kad jie kaip tik yra tokie, o ne 

itokie žmonės. Aš sakau yra, nes mano atmintyje 
kiekvienas iš jų gyvena ir gyvens, kol mano smegenys 
nepraras sugebėjimo atminti. 

Taigi aš myliu Paulių Erlichą — jis buvo linksmas 
žmogus ir savo medalius nešiojosi sumaišytus dėžutė- 
je, vis nežinodamas, kada kokį prisisegti. Jis buvo im- 
pulsyvus žmogus ir, progai pasitaikius, šokdavo iš lo- 
vos ir su naktinėm drapanom sveikindavo bičiulį 
mikrobų medžiotoją, atvykusį jį pakviesti į kokį po- 
būvį. | 

Bet kariu jis buvo tikras apuokas! 

— Jūs sakote didelis proto darbas, nuostabus moks- 
lo pasiekimas? — pakartojo jis vieno garbintojo žo- 
džius apie 606 preparato atradimą. — Brangusis mano 
kolega,— tarė Paulius Erlichas,— po septynerių nesėk- 
mių metų aš turėjau vieną laimės akimirką. 


TURINYS 


I. Levenhukas. Pirmasis mikrobų medžiotojas 
II. Spalancanis. Mikrobai turi turėti tėvus - 
III. Lui Pasteras. Mikrobuose slypi pavojus! - - - 
IV. Robertas Kochas. Kovotojas su mirtimi - - - 
V. Pasteras ir pasiutęs šuo - - =- =- =- =- = - - 
VI. Ru ir Beringas, Jūros kiaulyčių žudynės 

VII. Mečnikovas. Gerieji fagocitai = - > - - - -= 
VIII. Teobaldas Smitas. Erkės ir Teksaso karštinė - - 
IX. Briusas. Cėcė pėdsakais > - > > =~ č =- ~ >= - 

X. Rosas ir Grasis. Maliarija - - =- - =- - = - 

XI. Valteris Ridas. Mokslo ir žmonijos labui - - - 
XII. Paulius Erlichas. Stebuklinga kulka - - - =- - 

